
NOTĂ ASUPRA EDIŢIEI 


Cartea de faţă reprezintă un important mijloc de cunoaştere a 
unuia din dialogurile marelui filosof atenian Platon, de altfel ultima sa 
lucrare, a cărei paternitate, mult disputată de-a lungul timpului, a fost 
admisă abia în zilele noastre de către majoritatea cercetătorilor. 

Traducerea primelor douăsprezece cărţi ale lucrării pe care o 
publicăm în ediţia de faţă (pentru prima oară în limba română) este 
realizată de E. Bezdechi. Cea dc-a Xlll-a carte, intitulată Epinomis, este 
tradusă de Şt. Bezdechi, care este şi autorul Introducerii ce însoţeşte 
I ucrarea. 

în ce priveşte scrierea, a fost adaptată la normele ortografice 
actuale. Au fost operate câteva modificări, unde a fost cazul, pentru 
clarificarea ideilor exprimate. De asemenea, cuvintele greceşti şi 
latineşti păstrate în text, însă în transcrierea românească, au fost 
explicate introducându-se note la subsolul paginii. 



INTRODUCERE 


Aşa se intitulează ultima lucrare a marelui filosof Platon. Că a fost 
ultima sa lucrare, şi că Platou c autorul ci, e o problemă care şi-a găsit 
dezlegarea definitivă, acceptată de unanimitatea cercetătorilor, abia în 
ultimul timp. 

Căci, după cum mai înainte s-a contestat filosofului atenian pater¬ 
nitatea atâtor dialoguri — socotite acum ca l'undamentaîe pentru judecarea 
operei aceluia care a fost cel mai de seamă discipol al lui Socrate — tot aşa 
s-a tăgăduit, mai ales acum vreo sută dc ani. că această faimoasă scriere ar 
11 fost datorată penei autorului lui Fedon şi Rcpuhlicei. Şi după Fr. Ast, care 
pusese categoric problema, cel mai vajnic denegator a! paternităţii platonice 
a acestui dialog a fost tocm.ii vestitul Zeller, autorul monumentalei istorii 
a filosollei elene. 

Dar de greşeli nu sunt scutite, se vede, nici cele mai de seamă spirite, 
greşeli cu atât mai naturale şi explicabile, când e vorba de un domeniu aşa 
de labil ca acela al criteriilor după care avem a judeca autenticitatea unor 
opere scrise cu atâtea veacuri în urmă. Wilhelm Sebmid, autorul 
impunătoarei (şi celei mai vaste) istorii a literaturii elene, face aceeaşi 
greşeală, când susţine, de pildă, că tragedia Prometeu nu e opera lui Esebiî. 
Tot aşa trebuie, cred, socotită ca eronată şi părerea lui Zeller despre Legile. 
şi aceea a iui Schmid despre Prometeu. Cu argumente se poate dovedi 
»>rice, dar sunt anume evidenţe, care, chiar dacă n-avem, pentru justificarea 
lor, probe suficiente la îndemână, stau deasupra oricărei îndoieli. Aşa e 
cazul şi cu Legile. 



ST. BEZDECHI 


Curios e că celebrul istoric al filosofici antice a fost consecvent toată 
viaţa erorii sale. Argumentele sale de căpetenie erau următoarele trei: 
1) omul ce a scris Republica, acest proiect de cetate ideală, nu putea, fără 
să se pună în totală contradicţie cu tot crezul vieţii sale, să scrie apoi o 
operă ca Legile, care era oarecum negarea completă a tot ce stabilise în 
opera anterioară; 2) al doilea argument, în strânsă legătură cu primul şi 
derivând oarecum din acesta, era că un spirit aşa de măreţ, care zăbovea 
doar în cercetarea celor mai sublime mistere ale vieţii şi ale universului, nu 
putea să se coboare la chestiuni aşa de meschine, cum sunt de multe ori 
cele dezbătute în Legile; 3) în sfârşit, Zeller susţinea că cel ce n-a terminat, 
sau mai degrabă a fost împiedicat de moarte să ducă la sfârşit lucrări în 
legătură cu Republica (Critias, Hermocrate), nu putea să se apuce a scrie 
Legile, o lucrare şi atât de vastă ca proporţii şi atât de deosebită ca spirit 
de Republica. La aceste obiecţii, cu atât mai vrednice de luat în considerare, 
cu cât porneau de la o autoritate în domeniul istoriei filosofici elene, s-a 
răspuns din locuri competente. Cel care le-a disecat mai cu pasiune, arătând 
netemeinicia lor, a fost excelentul plato nist Sţallbaum. Acesta, în prefaţa 
copioasă a Legi7oreditate de el în 1859, le-a analizat cu minuţiozitate, 
destrămându-le rând pe rând. El dovedeşte că, deşi Platon a socotit că 
Republica sa, ridicată pe un piedestal aşa de greu accesibil muritorilor de 
rând, nu e o utopie, cum am fi înclinaţi să credem; deşi el era convins că 
ea s-ar putea înfăptui cândva în decursul vremilor, totuşi îşi închipuia 
realizarea ei aşa de grea, că s-a crezut îndreptăţit să schiţeze planul unei a 
doua constituţii, mai uşoară de înfăptuit, mai aproape de realitate, mai 
corespunzătoare imperfecţiunii oamenilor din vremea sa. „Această 
constituţie (adică cea din Republica) — spunea discipolul lui Socrate — 
schiţată doar în cuvinte, nu există nicăieri pe pământ. Poate că un model al 
ei există undeva în cer, pentru cel care vrea s-o contemple şi să locuiască în 
ea. Dar n-are importanţă dacă este undeva sau va fi“ (Republica, IX, p. 
592). Aceasta nu excludea totuşi ca ea să poată lua cândva fiinţă. însă 
scepticismul lui era aşa de mare, cel puţin relativ la realizarea ei în timpul 
său, perspectivele erau aşa de sumbre, că el a socotit necesar, cum vedem, 
să făurească un al doilea £lan de cetate, ce, credea el, s-ar fi putut înfăptui 
chiar atunci: el indică acest motiv în chip expres în Legile (Cartea a IX-a). 
Un om divin, spunea el, înzestrat cu toate darurile necesare spre a înfăptui 
cetatea ideală; un monarh care să n-aibă nevoie de lege, ci să fie mai presus 
de ea, nu există. Deci trebuie să ne ocupăm de al doilea plan de cetate, în 

/care, în locul filosofilor pe care mulţimea nu-i lasă să ajungă la cârmă, sau 
în kxrul suveranului ideal, care deocamdată nuexistă, să fie suverană legea. 
Tot aşa vorbise Platon şi în dialogul Omul de stat. 

Cât priveşte al treilea argument al lui Zeller — ca să nu ne mai 
ocupăm de al doilea, mai uşor de infirmat — Stallbaum, în chip foarte 
ingenios, recurgând la un_p^rocedeu de critică comparată atât de mult 
întrebuinţat de cercetătorii mai noi, răspundea că a pretinde ca Platon să nu 
mai fi scris nimic după Critias, rămas neisprăvit, şi după Heimocratc, cel 
doar anunţat, ar fi tot aşa ca şi cum ai pretinde că Goethe, după ce a scris 
prima parte din Faust, să nu mai fi scris nimic până n-a terminat şi partea 
a doua. 

S-au adus, după aceea, şi de alţi savanţi şi alte obiecţii împotriva 
autenticităţii Legilor, întemeiate pe constatarea că stilul acestei din urmă 
lucrări e adesea confuz, greoi, cu totui deosebit de perfecţia formală pe care 
suntem deprinşi s-o găsim în dialogurile divinului Platon. S-a răspuns că 
Legile n-au mai putut fi revăzute de autorul lor, care a murit fără să le poată 
da o formă definitivă. Ceea ce e mai interesant de constatat e că, la 
cercetătorii mai noi, convingerea despre autenticitatea operei în chestiune 
a căpătat un credit aşa de mare, că un Lutoslawski (în a sa The origin and 
growth ofPlatos logic), în cercetările sale stilometrice, pentru a stabili 
cronologia şi autenticitatea dialogurilor platonice, ia Legile ca punct de 
plecare, ca criteriu de judecată. 

Altfel se pune, fireşte, chestiunea când e vorba de acel adaos final al 
operei, adaos intitulat Epinomis. Aceasta este, de bună seamă, o lucrare 
apocrifă datorată lui Filip din Opunt, acel şcolar sau famulus al marelui 
filosof. El,se vede, a editat opera maestrului foarte curând după moartea 
acestuia şi, ca să-i dea un final, a adăugat în chip de epilog această ultimă 
parte unde e vorba de acel consiliu nocturn al celor însărcinaţi să se 
îndeletnicească şi să rezolve cele mai gingaşe probleme privitoare la 
funcţionarea noului fel de constituţie. De aceea, Epinomis nici nu figurează 
în această traducere românească a vestitei opere a marelui gânditor elen. 

* 

Se pare că cel mai de seamă discipol al lui Socrate nu avea de gând să 
SC mărginească doar la preconizarea a două modele de Stat. într-adevăr, în 

afară de tipul schiţat în Republica, tip de Stat ideal, conform lumii divine 
a Ideilor, în care frânele erau să fie în mâinile filosofilor; în afară, apoi, de 
Statul condus de lege, această normă valabilă pentru toţi şi care avea să ţină 
locul ocupat, în Republica, de filosofi, Platon s-a mai gândit şi la un al 
treilea tip de Stat. Citatul din Legile (Cartea a V-a, p. 156) e concludent în 
această privinţă. După ce menţionează cele două forme cunoscute din 
scrierile lui cu numele respectiv, încheie citatul în chestiune astfel: „După 
aceasta vom trata şi al treilea fel de constituţie, dacă va vrea Dumnezeu". 
De altfel la acest citat se referă în chip explicit şi citatul din Politica lui 
Aristotel (IV, 1, p. 1288). E vorba, după cum pare a reieşi din textul 
Stagiritului,dc un Stat dat, real, cu defectele sale,pentru remedierea cărora 
filosoful divin se pare că ar fi avut de gând să indice remediile potrivite. 
Dacă în Statul ideal din Republica avem de-a face cu o construcţie 
teoretică, clădită ca o teoremă de geometrie; dacă în Legile e vorba de 
crearea unui Stat nou, neîncătuşat de datele tradiţiei şi de moştenirea unor 
mai vechi păcate de întocmire a întregului social, după cum reiese şi din 
faptul că neobositul legislatorîşi alege ca teatru al reformelor sale un Stat 
nou, înfiinţat de colonişti, într-un teren nou; în cel de-al treilea model de 
construcţie, ar fi fost vorba de o serie de precepte, de r eţete pentru vindecat 
metehnele de care suferea cutare sau cutare formă de Stat existent atunci. 

Că Platon s-a gândit cu tot dinadinsul la realizarea şi a acestei din urmă 
opere, e o întrebare la care n-am putea da un răspuns categoric, mai ales 
dacă ţinem scama şi de vârsta înaintată la care filosoful a scris Legile. Aşa 
se explică, probabil, şi rezerva cu care se exprimă în acest punct prin 
cuvintele puse în gura Atenianului din Legile, cuvinte în care pare a 
proiecta eventuala înfăptuire a acestei intenţii a sa într-un viitor vag. Sau 
poate va fi fost vorba doar de o sugestie prin care voia să indice urmaşilor 
săi, celor pe care-i crescuse în Academia sa, că ar fi bine să încerce a 
completa cele spuse de el în Republica şi Legile, prin o a treia lucrare, care 
s-ar fi îndeletnicit cu soluţii concrete în materie politică, în anumite cazuri 
date. 

Lui i-a fost dat să se oprească la al doilea tip: cel consemnat în Legile. 
Dacă în Statul ideal nu-i nevoie de lege, căci legea e scrisă în sufletul 
fiecăruia, va fi, însă, nevoie de o normă în acest al doilea Stat, unde nu mai 
sunt filosofii desăvârşiţi la cârmă, va fi nevoie de o frână impersonală, 
egală pentru toţi, ca să stăvilească şi să împiedice abuzul, necumpătarea, 
violenţa şi nedreptatea la care, prin firea lor, cei chemaţi să conducă un 

Milrcg social sunt, din păcate, aşa de adesea înclinaţi. Necesitatea unui 
iiscmenea regulator era pomenită şi în dialogul Politicus (301 d-302 b). Şi 
M- spunea acolo că, deoarece nu se poate găsi un desăvârşit conducător de 
i clate, trebuie să se facă legi cât mai aproape cu putinţă de nonnele ce ar fi 
irebuit să conducă Statul ideal. 

Dar dacă în acest al doilea Stat a întronat legea în locul filosofului, el 
.1 constituit tot raţiunea ca suverană a cetăţii. Căci legea, după el, nu e decât 
raţiunea dreaptă care ordonă ce-ijust şi normal, prohibind c;eea c^i contrar 
dreptăţii şi moralei. Astfel legea nu e decât o reprezentantă a raţiunii. 
I'vident că în mintea gânditorului elen era mult superior felul de cârmuire 
prin om, prin omul ce se identifică cu înţelepciunea, cu raţiunea. Acesta e 
mlădios, ştie să găsească soluţii şi răspunsuri adecvate, remedii pentru orice 
caz. Legea, legea scrisă, e inferioară omului magistrat, filosofului, pentru că 
c fixă. Deosebirea care există între cuvântul viu al maestrului, care explică 
orice nedumeriri ce se ivesc, şi între cartea, care, când vrei s-o întrebi de 
chestiuni necuprinse expres în ea, rămâne mută, avea să existe şi între 
cârmuirea prin filosofi din Republica perfectă şi aceea din Statul Legilor. 

Legile acestea nu aveau să fie luate din văzduh, rezultat al unor 
abstracţii fără tradiţie şi patrie, ci, întrucât aveau să fie aplicate unui Stat 
elen, dintr-un timp dat, urmau să fie quintesenţa a tot ce era mai bun în 
legile existente în lumea greacă. S-a observat, cu drept cuvânt, că, dacă 
studiezi cu atenţie aceste dispoziţii din Legile, vei constata că ele sunt, în 
majoritatea cazurilor, o sublimare, dacă nu, uneori, o reluare şi adaptare a 
unor legi concrete din timpul cugetătorului grec. Ele aveau să alcătuiască 
un cod al celor mai bune legi, potrivite pentru funcţionarea cât mai bună a 
unui Stat întocmit în cele mai bune condiţii cu putinţă, într-o lume a 
contingenţelor relative. 

Legi care să prevadă toate cazurile posibile, sunt cu neputinţă de 
prescris. Numărul lor va fi mărginit. E rolul magistraţilor ca, în spiritul 
acestor legi, puţin numeroase, să rezolve toate diferendele ivite între cetăţeni 
sau să aplice sancţiunile necesare împotriva acelora ce nu le respectă. Legi 
multe într-o cetate fără moravuri corespondente nu aduc nici un folos; ba 
tlimpotrivă (Legile, Cratea a IX-a). Platon era, de bună seamă, de părerea lui 
■facitus: in corruptissima respublicaplurimae leges (Annal., HI, 27). 

* 

Cine vrea să-şi dea seama de rostul acestor scrieri cu caracter politic 
din opera gânditorului elen trebuie — repet — să-şi dea seama că nu are 
de-a face cu un visător, cu un utopist. O asemenea concepţie despre această 
parte a activităţii literare a filosofului divin, concepţie care a dominat multă 
vreme, e fundamental greşită. încetul cu încetul s-a recunoscut că autorul 
Republicei nu făcea deloc literatură filosofică atunci când scria astfel de 
opere, ci năzuia din tot sufletul să reformeze cetatea, cetatea lui dragă, 
cetatea Muzelor şi a lui Erechteu. Scopul etic şi politic (ceea ce la Socrate 
şi la el era tot una) i-a stat mereu înainte ca un far luminos. Cred că n-au 
greşit, nici n-au exagerat acei cercetători mai moderni care socot că toată 
activitatea filosofică a lui Platon urmărea, în ultimă instanţă, un scop politic 
(v. K. Singer, Platon, 257). Nu degeaba afirma şi el, ca şi maestrul său, că 
politica e artă regală prin excelenţă, şi că cea mai măreaţă dramă ce se poate 
scrie (sau înfăptui) e aceea care are ca subiect viaţa, regenerarea Statului, 
a colectivităţii sociale căreia-i aparţii. Filosofia e doar un instrument pentru 
a izbuti realizarea acestei minuni care e cetatea perfectă, cetatea lui 
Dumnezeu pe pământ, Civitas Del. Am putea considera toate dialogurile 
lui Platon, de la primele, ca Laches şi Harmide, până la laborioasele şi 
ameţitoarele construcţii ontologice şi logice din Parmenide, SoPistuI şi 
Filebos, ca pregătitoare, ca o propedeutică pentru pregătirea Statului ideal 
şi a oamenilor ce aveau să-l realizeze. Cel ce a afirmat că în preajma morţii, 
în ultimele clipe, mintea filosofului nu va fi zăbovit atât în împărăţia 
ideilor, în azuriul abstracţiilor ameţitoare, ci că pe dinaintea ochilor 
spiritului său va fi planat priveliştea fermecătoare a unei Atene ideale, 
regenerate, scăpate de jugul retorilor, a sofiştilor şi a politicienilor, a unei 
Atene tinere, divine, trăind în frumuseţe şi virtute, a avut dreptate. 

într-adevăr, în nici o altă cetate din Grecia nu era mai adevărată ca la 
Atena zicala lui Aristotel, că omul e un animal politic. Nicăieri simţul 
pentru concetăţeni, pentru raportul cu ceilalţi oameni, care formează 
comunitatea, nu era mai conştient ca în oraşul lui Pericle. Aticul e, prin 
definiţie, grecul care are în cea mai mare măsură simţul pentru politică şi 
problemele ei. Pe Socrate, reprezentantul cel mai genuin al acestui spirit, 
nu-1 interesează natura, pomii (cum zice el), ci oamenii. Aticul are pasiunea 
omului şi a raporturilor sale, politice sau etice. De aceea, doar, a fost Atena 
regina spirituală a lumii vechi: în centrul preocupărilor ei sta omul, care, el 
singur, e un vas al spiritului. Această trăsătură caracterizează în cel mai 

înalt grad şi pe filosoful care toată viaţa a vrut să fie un conducător, un 
reformator politic şi, deci, şi etic. 


= 1 = 

înainte de a lua în mai de aproape consideraţie anumite aspecte ale 
■Statului schiţat în Legile, va trebui să zăbovim puţin asupra formei acestei 
scrieri şi apoi să prezentăm un rezumat al ei. Ultima lucrare a lui Platon e 
in aparenţă un dialog între reprezentanţii a trei state: un atenian, un spartan 
şi un cretan. Trebuie să recunoaştem că o scriere aşa de vastă, care e un 
codice de drept constituţional, drept civil şi drept penal, plus o scriere de 
prescripţii referitoare la educaţie şi la buna stare a cetăţenilor, se preta cu 
greu la forma dialogată. Totuşi gânditorul elen menţine această formă, care 
ilc data aceasta nu mai e decât ceva convenţional. Tirade nesfârşite sunt 
întrerupte arareori de câte un răspuns al spartanului sau al cretanului. 
întreaga carte a cincea e o expunere curşivk, neîntreruptă nici măcar de o 
întrebare. De aci va reieşi acea contradicţie între formă şi fond, cât şi alte 
lipsuri de care autorul e conştient, fără a încerca sau a mai putea să le evite. 
Iii .ştie că bătrâneţea e înclinată spre vorbărie şi repetiţii, şi pe acestea le 
scuză cu cuvintele: „ceea ce-i nemerit şi'adevărat poate să fie spus şi de 
două sau trei ori“ (v. Th. Gomperz, Grieciiischen Denker, II, 497). 

Stilul său,în această operă de bătrâneţe, e încărcat de neologisme, plin 
ilc turnuri silite sau insolite, care nu aveau, de bună seamă, alt rost, după 
observaţia savantului mai sus citat, decât să dea un aer mai solemn acestei 
scrieri menite să fie un fel de Charta magna a oricărui Stat elen, ce avea să 
fie clădit pe bazele prescripţiilor ei. Poate nicăieri n-a amestecat Platon mai 
mult poezia cu proza, ca în această încercare de codificare. Şi, curios, se 
parc că bătrânul scriitor era mulţumit într-un chip deosebit de această 
inovaţie în stilul său. 

Cât priveşte persoanele care aveau să ducă discuţia. Atenianul nu era 
altceva decât o mască a lui Platon. Bătrân e şi acest personaj, cât şi celelalte 
ilouă: Clinias, spartanul, şi Megillos, cretanul. Socrate putea şi trebuia să 
lipsească din acest dialog, mai ales că tonul dogmatic, pe care-1 
întrebuinţează Atenianul — recte Platon — în tot cursul operei, nu se 
potrivea deloc în gura fiului Eenaretei, cel atât plin de îndoieli, care nu 
admitea nici o afirmaţie, mai înainte de a o fi controlat pe toate feţele. 

Scena are loc într-o zi călduroasă de vară, când cei trei bătrâni trebuie 
să facă o :ălătorie de la oraşul Cnosos (în Creta), la peştera lui Zeus de pe 
muntele Ida, la o distanţă de câteva ceasuri. în decursul acestei călătorii are 
loc discuţia, întreruptă de popasuri prin livezi de măslini, ia umbra aşa de 
binefăcătoare a pomilor, într-o zi cu arşiţă aşa de mare. 

Legile au fost împărţite, de editorii de mai târziu, în XII cărţi, lată 
rezumatul: 

I. Discuţia are loc, cum am spus, între trei personaje: u n aten ian, un 
ccgtan şt un spartan. Prin aceasta el vrea să pună faţă în faţă legislaţia 
doriană, lacedemoniană şi pe cea ateniană, aşa cum o dorea Platon. Vorbind 
de scopul legislaţiei doriene, întemeiată exclusiv pe exerciţii militare, 
Clinias (spartanul) afirmă că războiul e starea firească dintre indivizi şi 
popoare şi că deci scopul oricărei constituţii e să facă din cetăţeni buni 
ostaşi. Aşa a făcut de altfel şi Creta. Atenianul consideră că e mai bine să 
tindem a împăca pe indivizi şi pe popoare între ele. Legislatorul trebuie să 
dezvolte la cetăţeni înţelepciunea şi temperanţa care învaţă pe oameni o 
virtute cu mult superioară curajului preaslăvit în constituţia doriană şi 
cretană, căci îi învaţă să învingă plăcerea şi să combată patimile. Pentru ca 
raţiunea — spune Atenianul — să fie stăpâna vieţii, sufletul trebuie să fie 
întărit nu numai împotriva durerii, cum au făcut Minos şi Licurg, ci şi 
împotriva plăcerii, care ne poate întinde curse foarte primejdioase. Acele 
prânzuri comune care la cretani şi spartani — observă Atenianul — duc la 
necumpătare şi la indecenţă, ar putea s'uji într-o bună republică tocmai ca 
o disciplină a plăcerii, învăţând pe tineri să lupte împotriva seducţiilor 
plăcerii. Ele ar putea deveni o şcoală de temperanţă şi o adevărată instituţie 
politică, întrucât politica nu e altceva decât arta de a face pe oameni mai 
buni. 

II. Un alt mijloc de educaţie ar fi exerciţiile de dans şi de cântec. 
Printr-un privilegiu special, omul a primit de la zei sentimentul măsurii şi 
al armoniei, care sunt o expresie a frumosului. Frumosul nu e plăcutul, ci 
expresia concretă a bunelor moravuri, a virtuţii. El e ceva fix, absolut, şi 
legile ar trebui să interzică artiştilor de a schimba modelele odată stabilite 
ca expresie adevărată a frumuseţii. Arta în genere nu poate urmări alt scop 
decât morala. Opera de artă trebuie să fie expresia adevărată a frumosului 
moral; esenţa artei constă în puterea ei morală. 

III. Cumpătarea e virtutea prin excelenţă, căci ca dă naştere dreptăţii; 

(lin pricină că au nesocotit acest adevăr, au p'crii. toate statele. S(x;ietăţile 
iicliiale au obârşie destul de rccentă. ' 

Puţinii oameni scăpaţi din deluviul universal au reînviat artele 
necesare, au organizat o societate tară legi şi au trăit la început .sub un 
guvernământ patriarhal. Apoi oamenii s-au strâns în cetăţi şi au simţit 
nevoia legilor. Patriarhatul a fost înlocuit de aristocraţie sau monarhic. 
Platon face apoi istoricul diferitelor guverndminte, din care s-a născut 
ilornocraţia. Cea mai bună constituţie e aceea care împrumută elementele 
ilc monarhie şi de la democraţie, căci din acestea s-au născut toate celelalte. 
Numai acest amestec îngăduie să menţinem în Stat concordia şi libertatea, 
într-un Stat, înţeleptul trebuie să cârmuiască, iar cel ignorant c dator să .se 
supună, şi prin ignoranţă înţelege acea stare a sufletului care face pe om să 
urmeze calea cea rea. deşi o cunoaşte jje cea bună. 

Clinias cretanul, însărcinat să întemeieze o cc'lonie în Magneziu şi să-i 
dea constituţia necesară, roagă pe Atenian să-i expună planul unei legislaţii 
care ar fi întemeiată pe virtute şi mai ales pe cumpătare. 

După aceste trei cărţi, care alcătuiesc oarecum o introducere generală, 
Platon începe, în a patra, expunerea constituţiei şi a legilor care, după el, 
ar trebui să conducă un Stat. 

IV. Statul nostru — spune Atenianul — nu va fi o cetate maritimă. 
Vecinătatea mării atrage pe oameni spre comerţ, care stârneşte în suflet 
pofta de câştig şi strică bunele raporturi de încredere şi omenie între vecini. 
Teritoriul unui astfel de Stat trebuie să fie destul de redus, iar populaţia nu 
c bine să treacă de 5 040 de familii. Cel mai mare noroc pentru un aseme¬ 
nea Stat ar fi să aibă în fruntea sa un conducător tânăr, inteligent, generos, 
energic şi moderat, care să fie un bun legiuitor şi el însuşi să aplice riguros 
aceste legi. 

într-un astfel de Stat, stăpână va fi doar legea, iar paza acestor legi va 
(1 încredinţată acelora care s-au distins prin respectul lor faţă de legi. Şeful 
Statului trebuie să se supună legii al cărei slujitor este. El va fi moderat şi 
pios, căci numai astfel va putea chema ocrotirea divină asupra cetăţii. 
Vorbind de legi. Atenianul observă că, întrucât ele sunt făcute pentru 
oameni liberi şi inteligenţi, orice ordin pe care îl cuprind trebuie să fie 
însoţit de o expunere de motive şi să urmărească totdeauna un scop moral. 

V. în această carte se expun principiile după care trebuie să se 
alcătuiască legislaţia. Voibind de importanţa bunurilor tnipului şi ale 

sufletului, Platou spune că omul e dator să cinstească mai presus de orice 
sufletul său, adică să îl cureţe de greşeli, de vicii şi să-l îndrepte pe calea 
virtuţiiv Adevăratul cetăţean are să fie respectuos faţă de zei, bun cu 
prietenii, îndatoritor faţă de oaspeţi şi faţă de cei nevoiaşi. El trebuie să 
iubească dreptatea, să fie plin de ură şi mânie faţă de viciile incurabile, plin 
de indulgenţă pentru greşelile uşoare comise involuntar. 

Nu-î destul să iubim dreptatea: trebuie să facem şi pe alţii s-o iubească. 
Plăcerea şi durerea sunt cele două puteri ce mişcă viaţa noastră. Raţiunea ne 
face să vedem că traiul întru virtute e cel mai plăcut şi mai ferit de dureri. 

Legislaţia propriu-zisă cuprinde două părţi: alegerea magistraţilor şi 
aşezarea legilor ce trebuie să hotărnicească puterea lor. Cetăţenii noului 
Stat ar fi aleşi dintre oamenii virtuoşi, în număr de 5 040. Pământul 
coloniei va fi împărţit în tot atâtea loturi egale. Deci proprietatea e 
conservată, însă înconjurată de multe garanţii, ca să nu trezească în suflete 
patima bogăţiei. Loturile de pământ nu pot fi nici îmbunătăţite, nici sporite, 
nici vândute. Moneda de aur şi argint e interzisă. Şi totuşi, pentru că nici 
astfel nu putem împiedica inegalitatea de averi, se va lua precauţia ca chiar 
cel mai sărac cetăţean să aibă un lot de pământ, şi nimeni să nu poată 
poseda mai mult decât patru. Cetăţenii vor fi astfel împărţiţi în patru clase 
cenzitare. Ţara e împărţită în douăsprezece regiuni, cetăţenii în 
douăsprezece triburi, şi oraşul în douăsprezece suburbii. Totul să se facă 
după măsură. De aceea magistraţii vor fi obligaţi să cunoască ştiinţa 
numerelor. 

VI. Majoritatea magistraţilor au să fie aleşi. Puterea executivă aparţine 
unui consiliu de treizeci şi şapte, aleşi dintr-o listă de 300de candidaţi, care 
mai înainte trebuie să fi făcut serviciul militar. Generalii sunt aleşi de toţi 
cetăţenii, după propunerea acestui consiliu, şi au la rândul lor dreptul de a 
propune candidaţi, pentru rangul de ofiţeri, ce urmează a fi aleşi de către 
soldaţi. Puterea legislativă e încredinţată unui senat de 360 de membri, aleşi 
de toţi cetăţenii şi în care sunt reprezentate cele patru clase cenzitare. 
Preoţii sunt sau designaţi pe un an prin tragere la sorţi, sau aleşi pe viaţă. 
Sunt apoi diferiţi magistraţi însărcinaţi cu poliţia, cu supravegherea 
comerţului şi a intereselor municipale: alţii sunt obligaţi să conducă 
exerciţiile de muzică şi gimnastică, aşa de importante în acest Stat. O clasă 
specială de magistraţi se ocupă cu educaţia şi au în fruntea lor un şef ales 
pe cinci ani. 


18 




INTRODUCERE 


Cât priveşte puterea judiciară, ea rezidă în mâinile a trei feluri de 
itiliunale: a) un tribunal de arbitri, numiţi de părţi; b) un tribunal civil care 
liidecă afaceri private; c) un tribunal ce se ocupă cu procesele publice 
iiileresând societatea sau Statul. Juriul e instituit pentru toate crimele şi 
il> littcie politice, şi se va extinde pe cât posibil şi în materie civilă. 

Sărbătorile religioase vor fi totodată prilej de reuniri în care flăcăii şi 
(i lele SC pot cunoaşte şi lega prin căsătorie. Zestrea e suprimată. Posesia 
M lavilor e îngăduită, faţă de ei nu vom fi nici prea indulgenţi, nici prea 
iisp-i , ci drepţi. 

Tinerii căsătoriţi sunt datori să asiste la acele banchete publice, menite 
•.i1 vindece cele trei mari patimi: beţia, lăcomia şi lascivitatea. Viaţa privată 
iK'buie pusă la punct până în amănuntele ei cele mai intime; greşelile cele 
mai mici ruinează legile chiar cele mai bune. Statul va ţine un registru de 
iiaşlcri şi morţi. Fetele se pot mărita între 16 şi 20 de ani. Femeile nu vor 
imiea intra în magistratură decât de la 40 de-ani în sus; serviciul militar 
IKMilru ele va începe după ce vor fi avut copii şi va dura până la vârsta de 50 
ilr ani. 

VII. Ocupându-se în această carte în special de educaţie, filosoful 
spune că scopul acesteia e să dea trupului şi sufletului toată frumuseţea lor, 
ittală desăvârşirea posibilă. Copiii de la 3 până la 8 ani trăiesc şi se joacă la 
un loc, băieţi şi fete. De la 8 ani, sexele sunt despărţite. Băieţii, ca şi fetele, 
mvaţă să călărească, să alerge, să se lupte, să mânuiască armele. Dansurile 
vor fi de două feluri: unele care au drept scop să imite gândul tradus în 
versurile poeţilor, prin gesturile şi mişcările corpului, altele au drept scop 
mimai sprinteneala şi mlădierea trupului. Toate cântecele trebuie să aibă 
im scop religios. Fiecare zeu va avea imnurile sale şi va fi interzis să se 
SI himbe ceva din ele. 

De la 10 la 13 ani, băiatul învaţă gramatica; de la 13 la 16, învaţă să 
cânte din gură şi din liră. Tineretul trebuie să cunoască cel puţin elemente 
(Ic aritmetică, geometrie şi astronomie. 

învăţarea muzicii şi a mânuirii armelor e obligatorie. Toată viaţa 
cetăţeanului trebuie să fie statornicită de o lege, care prescrie fiecăruia o 
scrie de acţiuni, de la răsăritul soarelui până a doua zi dimineaţă, adică 
dispune şi de ziua şi de noaptea lui. 

Vin. Pentru orânduirea sărbătorilor religioase, legiuitorul trebuie să 
consulte oracolele vestite de la Delfi. Vorbind de jocurile şi solemnităţile ce 
însoţesc aceste sărbători, Platon condamnă dragostea nenaturală între 

bărbaţi, tolerată de constituţia Lacedcmonici şi a Cretei. Apoi schiţează un 
şir de legi referitoare la agricultură, cu speciale observaţii asupra unui 
sistem de irigaţii, la industrie, la meseriile manuale, rezervate străinilor şi 
metecilor, şi, în sfârşit, la comerţ, care după el trebuie supus unui riguros 
control. 

IX. Cartea a noua conţine codul de legi privind crimele. Filosoful 
defineşte diferitele crime şi infracţiuni ca: sacrilegiul, crimele împotriva 
Statului, furtul, omorul cu şi fără premeditare, sinuciderea, rănirile şi 
lovirile. El arată în treacăt necesitatea legilor scrise şi dovedeşte că 
nedreptatea e întotdeauna involuntară. El distinge nedreptatea de paguba 
suferită de pe urma aceleia, şi susţine că numai paguba poate fi făcută 
voluntar, dar nedreptatea în sine niciodată. De aceea trebuie s-o socotim ca 
pe o boală provenită din mânie, plăcere şi mai ales din necunoştinţa noastră 
de bine. Pedeapsa are drept scop să vindece pe vinovat de această boală şi 
să-l facă mai bun. 

Legile scrise sunt necesare într-un Stat bine condus, pentru că doar aşa 
putem avea în Stat un stăpân, care pune interesul obştesc deasupra celui 
particular. Cum, însă, legile nu pot prevedea toate cazurile, e bine să se lase 
judecătorilor o anumită libertate, care creşte în raport cu ştiinţa şi pregătirea 
lor./' - 

I X/Sacrilegiul se manifestă prin o violare a lucrurilor sfinte sau prin 
purti^ea rea faţă de părinţi. 

Blasfemiile şi atacurile împotriva religiei provin din ideile greşite ale 
oamenilor în această problemă. Aceste din urmă crime se împart în trei 
categorii: 1) cea dintâi constă în a susţine că nu sunt zei; 2) a doua afirmă 
că-s zei, dar nu au grijă de noi şi 3) nelegiuirea acelora care îşi închipuie 
că prin jertfe bogate pot corupe pe zei. Aceste vicii ale sufletului se vindecă 
în trei moduri: 1) arătând celor atinşi de ele că ateismul cu tristele lui 
consecinţe morale decurge din o concepţie materialistă a lumii, concepţie 
care e greşită, căci lumea ca şi omul, macrocosmul ca şi microcosmul, sunt 
cârmuite de o inteligenţă, de un suflet. Sunt două suflete sau două principii 
în lume: al Binelui şi al Răului. Lumea e condusă de sufletul cel bun, care 
e un zeu. Nu numai că există zei, dar ei sunt şi buni. 2) Apoi providenţa 
acestor zei e dovedită prin desăvârşirea lor. Providenţa lor constă în 
dreptatea lor şi în virtutea cu care înzestrează orice fiinţă. Individul n-are 
dreptul să se plângă, căci partea există pentru tot. Omul e liber să-şi aleagă 
ce viaţă vrea, dar Dumnezeu îl pedepseşte sau răsplăteşte după moarte. 

3) Dumnezeu fiind desăvârşii, el nu se poate lăsa eorupt prin jertfele 
('meneşti. Autorul enunţa apoi legile care pedepsesc crimele împotriva 
leligiei, fie că constau din simple opinii sau fapte. Ceremoniile religioase 
jirivate şi magia sunt interzise. 

XI. Urmează un cod civil, unde filosoful arată regulile ce trebuie să 
jirezidezc la încheierea contractelor civile, se ocupă de proprietatea 
lucrurilor găsite, de vânzarea sclavilor, de cumpărare şi vânzare, de 
fraudele din comerţ, de închiriere, de tutelă, testament, dreptul tatălui de a 
renunţa la copii, de adopţiune, de divorţ, de datoriile copiilor faţă de părinţi, 
de otrăvitori şi vrăjitori, despre supravegherea nebunilor, despre 
interzicerea cerşetoriei, despre datoria de a ajuta pe săracii de ispravă, 
despre mărturie, de legile împotriva falşilor martori şi a avocaţilor. „Dacă 
un avocat încearcă să clatine în sufletele judecătorilor sentimentul dreptăţii 
şi să-l schimbe în contrariul lui, sau dacă intentează procese inoportune sau 
asistă pe alţii în astfel de procese, să fie acuzat de rea procedare" şi de 
„asistare nepotrivită". Tribunalul „aleşilor" să-l judece spre a vedea dacă 
inculpatul a procedat astfel din pofta de a face procese sau din lăcomie de 
bani. Dacă acuzatul s-a făcut vinovat de „pofta de a face proces", tribunalul 
să arate pentru cât timp îi ia dreptul de a mai profesa meseria de avocat. 
Dacă, însă, avocatul vinovat s-a purtat astfel din lăcomie de bani, să fie 
exclus sau pedepsit cu moartea. 

XII. în această carte, filosoful stabileşte pedep.sele împotriva 
însărcinaţilor de afaceri care au trădat interesele încredinţate lor; se ocupă 
de serviciul militar obligatoriu, de instituirea unui tribunal în care 
magistraţii dau seamă de gestiunea lor, de reglementarea comerţului extern, 
de măsurile necesare pentru a împiedica influenţa moravurilor străine, 
despre ospitalitate, percheziţia la domiciliu, prescrierea posesiunii, tăinuire 
şi tăinuitori, despre înţelegerea cu duşmanii Statului etc. 

Statul e un organism viu care, spre a se menţine, are nevoie să instituie 
un consiliu, ai cărui membri mai bătrâni vor întrupa inteligenţa fiinţei 
numite Stat, pe când cei mai tineri vor juca rolul de ochi şi urechi ale 
acestui organism complex. Acest sfat nu se va întruni decât noaptea şi va 
căuta prin toate mijloacele să întreţină în vigoare cele patru virtuţi 
(înţelepciunea, cumpătarea, dreptatea, curajul) necesare fericirii Statului. 
Membrii acestui consiliu se vor deda la studii profunde asupra virtuţii şi 
asupra esenţei zeilor, la a căror cunoaştere vor fi ajutaţi de cercetarea 
sufletului omenesc şi a fenomenelor cereşti, care le va dovedi că orice astru 

e condus de un suflet. Ei vor trebui, fireşte, să cultive muzica şi ştiinţele ce 
îmbunătăţesc sufletele şi caracterul. 


* 

Poate primul lucru ce ne atrage atenţia când citim Legile (şi le 
comparăm cu Republica) este trecerea sub tăcere totală a aşa-numitei teorii 
a ideilor pe care, ca pe un fir roşu, o urmărim în dialogurile cele mai de 
seamă ale filosofului elen. Majoritatea cercetătorilor au semnalat acest 
lucru, din care mulţi au mai scos încă un argument împotriva autenticităţii. 
Mai categorici în privinţa aceasta sunt platoniştii englezi. Ba chiar această 
lacună a fost interpretată de unul din cei mai de seamă dintre ei. Grote, ca 
o abandonare a filosofiei, care, zice-se, ar fi început să inspire, spre sfârşitul 
vieţii, din ce în ce mai multă neîncredere bătrânului gânditor elen 
(v. Lutoslawski, op. cit., 493). Cu drept cuvânt observă cercetătorul polonez 
citat mai sus că se confundă prea des filosofia lui Platon (mai bine zis, se 
identifică) cu teoria ideilor. Aceasta a suferit cu timpul modificări, fie în 
sensul unei sublimări a ideUorîn noţiuni logice, fie în numere. Concluzia 
exagerată a vestitului elenist englez,Grote, nu poate fi, deci, acceptată. 

Sunt însă savanţi ca Stallbaum şi Susemihl,de pildă, care susţin totuşi 
că divinul filosof a rămas şi în ultima sa lucrare credincios teoriei ideilor. 
In bună parte, credinţa lor se bazează pe un citat din Legile, unde e vorba 
de modul cum trebuie să percepem unitatea în varietatea aparenţelor. Un 
argument mai bun ar fi poate acela scos din rccomandaţia lui Platon, de a 
face pravilele unei cetăţi ţinându-se cât mai mult pe urmele principiilor 
exprimate în Republica. Dar aceasta era opera în care se formulase definitiv 
teoria ideilor, aşa că s-ar impune concluzia că cugetătorul elen, când şi-a 
alcătuit ultimul dialog, a avut mereu în minte prototipul prim, bazat pe idei 
şi dedus din acestea. 

Faptul că nu se mai pomeneşte în Legile de faimoasa teorie ar trebui 
mai degrabă atribuit împrejurării că cetatea aceasta a doua, construită în 
cadrul contingenţelor umane, şi datoare să ţină seamă de multe elemente 
concrele, nu mai era întocmită în planul şi pe baza ideilor, ci era limitată 
în domeniul doxei (So^a), a opiniei juste, care poate fi apanajul muritorilor 
de rând ce nu se pol înălţa până la culmile ideilor. In Statul Leg/Vor urzeala 
era alcătuită din domeniul contingenţelor, iar bătătura, din firele opiniei 

Juste. Căci în această lucrare el menţine deosebirea dintre adevărata 
cunoştinţă şi opinie. 

în această nouă şi ultimă fază, sufletul e centrul teoriei cunoştihţei, nu 
ideile. Totodată aci se reia principiul mişcării prin sine din Fedni, principiu 
care constituie caracterul primar al sufletului. Autorul rămâne mai departe 
credincios convingerii că lumea materială e supusă schimbării, şi că 
adevăratele fiinţe rămân veşnic neschimbătoare şi aceleaşi. Sufletul are 
prioritate şi nemurirea lui e dovedită în chip mai minuţios decât în Fedru 
şi Fedon; Platon, făcând o combinaţie din cele două serii de argumente din 
dialogurile pomenite, afirmă că viaţa e un termen mijlociu între principiul 
de sine mişcător şi suflet. 

Funcţiunea cea mai de seamă a filosofului rămâne tot aceea de 
legislator. în acelaşi timp, în aceste ultime pagini, mirificul scriitor 
proslăveşte încă o dată superioritatea graiului asupra scrisului. 

Deşi vorbeşte de o pluralitate a zeilor, poate mai mult ca un fel de 
concesie făcută credinţei populare, el pomeneşte acum iar pe zeul suprem, 
care e tot un suflet perfect, ce conduce toată ierarhia zeilor. Acest zeu nu 
mai e o ananke oarbă, ca în vechea mitologie, ci o atotputernică providenţă 
ce rânduieşte fiecare amănunt, în concordanţă cu scopul întregului. De 
aceea va proclama Platon, răstumând dictonul lui Protagoras, că zeul e 
măsura tuturor lucrurilor, nu omul; tot zeul e modelul cu care caută fiecare 
suflet să devină cât mai asemănător. 

Ciudat e că profundul gânditor, care toată viaţa a căutat să îndrepte şi 
să desăvârşească din punct de vedere etic şi politic traiul compatrioţilor săi, 
,se întreabă spre sfârşitul zilelor sale dacă viaţa merită să fie luată în serios, 
şi dacă noi nu suntem poate altceva decât nişte păpuşi în mâna zeilor, o 
jucărie trasă de diferite sfori, în diferite direcţii. 

Corectivul la această opinie aşa de pesimistă îl găsim doar în ceea ce 
s-ar putea numi conceptul de graţie. Năzuinţa sufletului de a se apropia de 
divinitate, năzuinţă ce întâmpină atâtea obstacole şi e întreţesută cu atâtea 
îndoieli şi şovăiri, e încurajată prin constatarea, mai bine zis, credinţa că 
orice nădejde de izbândă în această trudire e călăuzită de voinţa lui 
Dumnezeu sau a Proniei, pe care, în ultimă instanţă, când orice speranţă ne 
lasă, sau îndoiala ne roade, trebuie să ne bizuim ca pe cel din urmă refugiu 
— mărturisire de credinţă curioasă din partea omului care toată viaţa a 
proslăvit raţiunea atotputernică. în atotputernicia ei continuă să creadă 
bătrânul Platon, dar constatarea dureroasă că e foarte greu de găsit raţiunea 

în lumea aceasta, decât doar la rarisimi' cscmplaiv iitnanc. şi în răstimpuri 
îndepărtate şi scurte, 1 a mânat spre portul resemnării, spte care plutea, 
slujindu-se de credinţa în graţie, ca de o ulliin.ă ancoră. Iată dc ce Havet 
(citat după C. Ritter. Pluton, II, 6.S7,) spuiîc.i că /,cg/7c au losl ..catehismul 
oamenilor pioşi în Grecia până la venima crcşiitiismului". 

Mai notăm. înainte de a termina acc.st paragraf, ca o curiozitate dc 
ordin teoretic, geniala intuiţie a discipolului socratic, intuiţie potrivit căreia 
toate calităţile materiei şi toate transfonnărilc ci se explică în chip dinamic. 
Aceasta constituie o îndrăzneaţă anticipare a teoriei moderne care reduce 
materia la energie, la vibraţii şi unde. 

* 

în Legile se renunţă la domnia filosofilor, care c înlocuită cu domnia 
legii Statul nu mai e împărţit în trei clase, după cele trei facultăţi ale 
sufletului. Nu mai e vorba de diversele virtuţi care, fiecare, trebuie să 
predomine în o anume clasa; nici dc comunitatea bunurilor şi a femeilor. 
Noua cetate nu mai are clase, afară numai dacă prin aceasta nu înţelegem 
pe de o parte pe magistraţi, pe de alta pe cetăţeni. Dar orice cetăţean, dacă 
ate pregătirea necesară, poate ajunge magistrat, aşa că nu mai jxjate fi vorba 
de o delimitare funciară a diverselor categorii de cetăţeni. 

Dacă Statul schiţat în Republicii era întemeiat pe baze aristocratice, 
tcmţjerate prin recunoaşterea meritului şi capacităţii, voriunde s-iU" găsi, în 
Legile forma constituţională c rezultatul unui amestec de elemente luate şi 
din monarhie, şi din aristocraţie şi democraţie, principiu aşa de drag unui 
Polibiu, care îl releva în alcătuirea Statului roman. 

în Republica, rolul de conducătoare suverană îl avea ştiinţa egală cu 
filosofia; în noua schiţă de guvernământ, acest rol revenea religiei pozitive 
(v. Windelband, Platan. 173). Religia aceasta c impu.să tuturor cetăţenilor; 
cei ce se abat de la dogmele ei sunt, cum vom vedea mai Jos, aspru 
pedepsiţi. Lucm esenţial, pe lângă credinţa în zei, e credinţa (obligatorie) în 
existenţa şi supremaţia sufletului, condiţie pe care o va adopta şi Th. Morus 
în Utopia .sa. Viaţa de pe pământ nu e decât o pregătire pentru viaţa 
cerească, viaţa de dincolo. învăţarea acestei teologii alcătuia breviarul 
instrucţiei, catehismul oricărui cetăţean. Matematica şi astronomia slujesc 
ca o întregire; aceasta din urmă pentni că o Justă cunoaştere a cerului e 
indispensabilă pentru credinţa religioasă, şi cea dintâi pentru că, într-un Stat 

liinc ordonat, totul trebuie să fie rânduit după număr şi măsură 
(V. Windelband, 1. c.). 

In Legile nu sc mai vorbeşte dc o casta militară: aceea a păzitorilor din 
Ui'publica. Lucru caracteristic! Atenianul, la răspunsul dat de interlocutorii 
săi despre rostul prânzurilor comune din Sparta s:i Creta, că ele au drept 
scop pregătirea cetăţenilor pentru rărzboi şi cuceriri, scopul dc căpetenie al 
Statului, după părerea lor, arată cum că războiul c, principial, ceva absurd 
şi nu e justificat decât când trebuie sa te aperi. Aceast; constituia un atac la 
adresa constituţiei spartane/ Pluton, în noul plan de cetate, nu are nevoie 
nici de clasa a treia din Republica, adică a cetăţenilor (cu sclavii lor) 
(ihligaţi să producă cele necesare pentnj întreţinerea celor două clase dintâi. 
I il orcconizează acum un Stat agrar, unde fiecare cetăţean arc lotul său de 
pământ, pe care e obligat să-l lucreze. Toţi cetăţenii sc vor întreţine singuri, 
fira un început dc autarhie. E adevărat că autorul Republicei recunoaşte 
necesitatea comerţului. Dar acesta, imoral în structura lui, căci are ca scop 
suprem banul, câştigul material, va fi făcut numai dc străini, dc metecii 
cărora li sc dă voie să se stabilească în noua cetate. Cugetătorul elen va fr 
lost încredinţat că agricultura c ocupaţia şi cea mai sănătoasă (pe lângă 
anumite exerciţii de război şi de gimnastică) şi morală în acelaşi timp, căci 
urmăreşte necesarul, nu prisosul care strică sufletele. De aceea şi comerţul 
sc limita la cele necesare şi nu avea ca scop îmbogăţirea Statului. Cu 
structura agrară a Statului concordă şi condiţia pusă la alegerea locului 
unde se va ridica noul Stat: departe dc mare, căci marea îndeamnă la 
comerţ, la călătorii şi la nestatornicie. 

Idealul acestui Stat e paşnic; nu face războiul decât dc nevoie. Şi cum 
nevoia se poate ivi, cetăţenii vor avea o solidă educaţie militară, făcută — 
repet — cu scop defensiv. Acum, tocmai de aceea, nu vor mai fi militari 
dc profesie, constituiţi în un corp anume: toţi cetăţenii din noul Stat trebuie 
să facă serviciul militar, principiu, cum vedem, foarte modem. 

Familia e recunoscută iar în Statul Legilor. Viaţa ei e însă reglementată 
si încorsetată în restricţii numeroase. Procreaţia e supravegheată. Numărul 
cetăţenilor trebuie să rămână egal, din pricina fixităţii numărului loturilor 
ilc pământ. De aceea căsătoria se poate desface în caz de lipsă de copii, dar 
şi din pricina vreunei vine vădite a unuia din soţi, cât şi din cauza deosebirii 
prea mari de fire între cei doi soţi. Soţul despărţit, care n-are numărul de 
copii necesar jjcntru completarea numărului dc cetăţeni, nu numai că poate, 
dar e obligat să .se recăsătorească. Soţia, de asemenea, când e încă tânără. 

Adulterul e aspru pedepsit. în noua cetate nici vorbă nu mai e de 
amorul masculin, tratat în alte dialoguri anterioare cu atâta complezenţă. 
Pe măsură ce autorul e mai bătrân, cu atât creşte şi severitatea lui în 
problemele sexuale. De la reglementarea mai aspră a vieţii familiare se 
aşteaptă multe avantaje, mai ales sporirea încrederii reciproce şi a 
devotamentului dintre soţi. 

Copiii sunt de timpuriu luaţi de sub supravegherea familiei şi puşi sub 
aceea a Statului, care se îngrijeşte de creşterea lor, în institute publice. 
Părinţii lor, de asemenea, sunt datori să participe regulat la acele mese 
comune, la care trebuia să se dezvolte simţul de apropiere şi de coeziune 
între cetăţenii aceluiaşi Stat. Individul trebuie lăsat cât mai puţin singur, ca 
să nu se singularizeze, să nu ajungă un excentric, un non-conformist, un 
om străin de interesele întregului social. în asemenea condiţii se înţelege 
că viaţa familiară din Statul Legilorsc reduce în fond la foarte puţin lucru. 

O importanţă extraordinară se acordă la ceea ce s-ar putea numi 
instrucţia publică. înfăţişarea Statului şi tot viitorul lui depinde de 
rezolvarea acestei probleme, idee care abia de vreo una sută şi cincizeci de 
ani a fost adoptată şi recunoscută de lumea modernă. Toată pedagogia 
Legilor comlă în a-1 educa pe individ, din cea mai fragedă vârstă, ca să 
ajungă în posesia virtuţii cetăţeneşti, care constă în a fi bun moralmente, a 
se supune poruncilor raţiunii sau legii Statului. IMucaţia, astfel înţeleasă şi 
condusă oficial, are ca scop să pună toate înclinaţiile şi impulsurile 
omului în slujba ţelului urmărit de Stat. Chiar din pruncie se începe ceea 
ce s-ar putea numi captarea şi canalizarea instinctului de Joc, inerent 
copilului, spre a fi îndrumat spre un anume făgaş, care să deprindă, chiar de 
la această vârstă, pe tânărul şi cetăţeanul de mâine, cu simţul ordinii, al 
măsurii, al disciplinei, al încadrării într-un ritm amplu, anume acela al vieţii 
cetăţii. 

De aceea Platon prevede instituirea de coruri, pentru toate vârstele şi 
[wntru ambele sexe, coruri care erau probabil o completare a instrucţiunii 
elementare primită în şcolile destinate copiilor (C. Ritter, op. cit., II, 674). 
în acestea se învaţă arta socotelii, a măsurătorii şi elemente de astronomie. 
Nivelul acestor instrucţii era în genere destul de scăzut (Wilamowitz, 
Platon, I, 683) şi „nu e deloc corespunzător importanţei ce se atribuie 
învăţământului", învăţământ al cărui diriguitor — un fel de ministru de 
instrucţie — e cel mai mare funcţionar din Stat. 

Cum stăm, însă, cu cultura superioară, care ar corespunde celei 
universitare de azi? Prea explicit nu ne vorbeşte autorul de ea. Nu trebuie 
■.ă uităm că Legile nu sunt o operă completă. La problema pomenită s-a 
gândit însă filosoful elen. Intr-adevăr, pentru elementele excepţional 
înzestrate s-a prevăzut o instituţie anume, unde cei bine dotaţi de natură se 
puteau perfecţiona în cultura atât teoretică, cât şi practică. „Din chiar primii 
ani ai apartenenţei lor la corul bătrânilor, adică de la 30 de ani înainte, ei pot 
fi admişi la şedinţele consiliului de Stat', ce se într leau zilnic cu mult 
înainte de răsăritul soarelui (v. C. Ritter, op. cit.. 675). La aceste şedinţe se 
iliscută tot felul de chestiuni: legislative, politice, ştiinţifice, rapoarte ale 
misiunilor oficiale întoarse din străinătate. Aici, deci, îşi puteau căpăta 
elitele intelectuale complementul de cultură superioară. Se pare că tot aici 
mai e vorba şi de o deprindere cu dialectica, vechea dragoste a lui Platon, 
şi, mai presus de orice, aici puteau să capete noţiuni profunde despre 
teologie, despre cunoaşterea divinităţii, atât de necesare în rânduirea vieţii 
clădite după acest nou calapod. 


* 

S-a spus că legislaţia preconizată de Platon nu prezintă trăsături prea 
originale (Gomperz, op. cit., II, 516). Până la un punct lucrul acesta e 
adevărat. Şi explicaţia stă în împrejurarea relevată mai sus, că marea 
majoritate a dispoziţiilor redactate de autorul Legilorsunt sau sugerate, sau 
împrumutate din legiuirile existente. Nici nu se putea altfel când era vorba 
de un Stat mai aproape de realitatea istorică, de anumite contingenţe date. 
Oricum, original în acest codice de legi e obiceiul de a pune înaintea 
fiecărei legi o expunere de motive, un prooimion. Procedând astfel, 
gânditorul elen nu făcea decât să se confonneze constatării sale că legea e 
un vicar al raţiunii. Cetăţeanului căruia îi cerem să respecte cu sfinţenie 
paragrafele acestei pravile, trebuie să-i explicăm rostul fiecărei prescripţii 
legale. Astfel vom avea garanţia că el va observa legea mai cu tragere de 
inimă şi mai în cunoştinţă de cauză. 

Să spicuim acum câteva din inovaţiile legiuitorului. Mai interesantă e, 
din acest punct de vedere, poate mai mult decât oricare alta, concepţia lui 
despre rolul pedepsei. în vechea lume elenă, ca şi la vechii iudei, pedeapsa 
era o răzbunare a celui lezat, sau a rudelor lui, împotriva răufăcătorului. 
Platon va susţine că pedeapsa se dă spre binele celui pedepsit, ca să-l 

purificăm de păcatul cu care şi-a întinat sufletul. Nu ne putem împiedica 
de-a ne gândi la inchiziţia catolică ce ardea pe rug pe eretiei spre a le 
mântui sufletul. Originalul filosof spusese undeva (în Gorgias) eă, chiar 
dacă ni s-ar da putinţa să scăpăm de sancţionarea fărădelegilor noastre, noi 
trebuie să căutăm pedeapsa, ca'un leac pentru sufletul nostru, coneepţie 
care în multe privinţe seamănă cu cea creştină. A doua funeţie a pedepsei, 
mai uşoară de înţeles şi pentru vulg, e să dea o pildă şi să îndepărteze pe 
alţii de la fapte rele. Nu ştiu dacă acest rost al pedepsei nu va fi fost relevat 
şi de alţii înaintea lui. Dar prima funcţie a pedepsei, aeeea de a ne purifica 
de greşeală, e, de bună seamă, a lui. 

Pe lângă aceste principii aşa de raţionale şi de luminoase vom găsi şi 
ciudăţenii, curiozităţi care stau cu totul în dezacord cu principiile ce-s la 
baza legiuirii sale. Aşa sunt, de pildă, procesele împotriva animalelor sau a 
obiectelor neînsufleţite, reminiscenţe fireşti din vechiul drept elen. O 
noutate, în materie de drept penal, e introducerea de pedepse pe lungă 
durată, neobişnuite în dreptul gree. 

Platon face o deosebire netă între infraeţiunea voluntară, mai ales cea 
premeditată, şi cea involuntară, stabilind pedepse diferite pentru fieeare 
categorie. Deşi în teorie era convins, ca şi Socrate, că oricine faee un rău, 
îl face în chip involuntar, din ignoranţă, din necunoaşterea a ceea ce e bine, 
totuşi în lumea empirieă el se lasă călăuzit de alte considerente, y 

în domeniul dreptului civil el îngrădeşte libertatea de a testa, prin 
restricţii izvorâte din nevoia de a păstra neschimbat acel număr de loturi 
agrare. Foarte sever e Platon cu cei ce fae comerţ. Ştim eă aceştia erau 
străini. în Statul Lcg//orpreţurile erau fixe, tocmeala şi reelama, interzise. 

Dar vrednie de remarcat e faptul că aprigul legiuitor interzice 
întrebuinţarea jurământului; nu din cine ştie ce motiv etic, sau din vreun 
scrupul asemănător cu al creştinilor. Pricina e că sperjurul era extrem de 
răspândit, din prieina lipsei dc eredinţă în zei. Se pare curioasă această 
prohibiţie într-un Stat ea acela al Legilor, unde se făcea o educaţie 
religioasă aşa de îndelungată şi temeinică. Să bănuim că legislatorul avea 
aşa de puţină încredere în eficacitatea sistemului său de pedagogie? Sau să 
fie mai degrabă o scăpare din vedere? E mai probabilă alternativa a doua. 
Când vestitul filosof a introdus această prohibiţie în pravila sa, a avut în 
vedere prezentul şi mediul în care trăia, uitând, se pare, că dispoziţiile din 
Legilesale erau menite jjcntru o lume mai bună, crescută după alte nonue. 

III vederea unui alt ideal. Umbra prezentului în care trăia, se vede că i-a 
iiilunecat sufletul, făcându-1 să comită această ciudată inadvertenţă* 

■* 

Străduinţa de a sădi în spiritele cetăţenilor noului său Stat, chiar de la 
vârsta cea mai crudă, noţiunea despre Dumnezeu sau despre zei, despre 
Iiinţe ce conduc sau rânduiesc lumea noastră, e prezentă în toată această 
operă a filosofului. Credinţa în superioritatea sufletului faţă de trup şi 
credinţa în divinitate alcătuiesc crezul fundamental al cetăţeanului chemat 
să locuiască cetatea cea nouă. în materie de credinţă, legiuitorul atenian nu 
glumea. El era tot aşa de fanatic ca şi inchizitorii din Evul Mediu. Ciudată 
evoluţie a unui spirit aşa de mobil de altfel, şi crescut într-o lume aşa de 
tolerantă în materie religioasă! 

Procese de impietate au fost la Atena şi în Grecia; dar de cele mai 
multe ori ele erau un paravan sub care se ascundeau adesea motive politice 
sau de altă natură. Anaxagoras a trebuit să se exileze din Atena, ca să nu 
SC expună unui proces de asebie'. Şi motivul era că enunţase teoria că aştrii 
nu sunt divinităţi, ci corpuri (pietre) incandescente! Şi în aceeaşi Atenă, 
Aristofan şi colegii săi întru comedie batjocoreau zeii oficiali ai Statului, 
spre marele haz al cetăţenilor! N-am auzit de nici un fel de pedeapsă 
decretată vreodată împotriva unuia dintre aceşti comici. 

Şi totuşi, în Legile, se pare că duşmanul de moarte al Statului c 
necredinţa, ateismul. Acesta trebuie combătut cu orice preţ. Şi Platon îl 
cTimbătea cu aceeaşi ardoare cu care creştinul ortodox combătea pe eretici, 
când nu putea să pună mâna pe ei, pentru ca sau să-i convertească, sau să-i 
extermine. 

Cele trei aspecte ale acestei erezii, cu care se războia aşa de vajnic 
divinul filosof, le-am văzut mai sus. 

Platon edictează pedepse împotriva unor astfel de eretici. Cel care, 
deşi în viaţa lui exterioară nu s-a făcut cu nimic vinovat faţă de lege şi 
morală, însă şi-a dat pe faţă necredinţa lui, aşa că putea să molipsească şi 
pe alţii, e trimis pe un termen de cinci ani într-un institut de corecţie 
(frontisterion), unde el nu poate să aibă relaţii decât cu membrii consiliului 
suprem, care vor căuta să-l convertească, vindecându-l de ereziile sale. 


' Impietate. 

Dacă convertirea reuşeşte, respectivul e pus în libertate; când însă cade în 
recidivă, pedeapsa ce i se dă e moartea. Mai răi, după părerea lui, sunt 
ipocriţii ce se slujesc de credinţă ca de un paravan; aceştia sunt cei care 
intră în categoria a doua şi a treia arătate mai sus. Ei se găsesc mai ales 
printre profeţi, vrăjitori şi răspânditorii de culte secrete. De aceea se 
interzice orice cult secret, neadmis de Stat, şi cel care e prins că se dedă 
unor asemenea culte, e pedepsit cu închisoarea pe viaţă. (Nici Platon deci 
n-ar fi tolerat fracmasoneria şi alte asociaţii asemănătoare, dacă ar fi trăit 
azi.) Când cugetătorul elen a prescris asemenea măsuri, dădea, prin aceasta, 
dovadă că vrea să lege noul său Stat de cultul zeului suprem, ori al zeilor 
tradiţionali, sub controlul autorităţii, care avea să urmărească cu ultima 
străşnicie pe necredincioşi. 

Intoleranţa aceasta n-a fost, din fericire, molipsitoare. Era o trăsătură 
neelenă. Când grecii mai târziu, nu chiar cu mult, cuceresc Orientul, ei nu 
siluesc conştiinţele, lasă să subziste cultele locale şi socotesc şi pe alţii 
îndreptăţiţi să se închine la zeii sau demonii lor. 

De altfel e bizară importanţa din ce în ce mai mare pe care el o acordă 
cultului în viaţa Statului. El cere pentru mai toate orânduirile o sancţiune 
religioasă, şi îşi exprimă regretul că nu e cu putinţă într-un Stat elen să fie 
împletită toată viaţa cetăţeanului, în toate detaliile ei, cu legendele şi 
credinţele despre zei. în cetatea lui Platon mai toată ziua e ocupată cu 
servicii divine, cu jertfe şi coruri patronate de zei. 

* 

V 

" Platon exprima în ultima sa operă, ca un deziderat, năzuinţa de a pune 
în concordanţă ordinea cerută de Stat cu libertatea individuală. Dar aceasta 
a rămas doar un deziderat. Statul lui e un stat poliţienesc, stăpânit de o 
severă poliţie de moravuri, al cărei fundal e sentimentul religios 
(v. Windelband, op. cit., 176). Un istoric spiritual al filosofici greceşti a 
comparat această organizare cu Statul iezuiţilor din Paraguay (Gomperz, 
op. cil., II, 525). Orice iniţiativă, orice fantezie, orice încercare de a ieşi din 
şablonul fixat c împiedicată în faşă. Se iau mai ales măsuri împotriva 
singularizării. Acest Stat e mereu stăpânit de teama ca nu cumva individul 
să poată gândi pe cont propriu, să alunece afară din făgaşul obişnuit. „Se 
exprima dorinţa (care se poate la rigoare cristaliza în pre.scripţie cu caracter 
imperativ) ca nimeni, nici în glumă, nici în serios, să nu facă ceva pe seama 

lui, singur; orice cetăţean,în orice moment, trebuie să fie cu ochii îndreptaţi 
spic un superior; orice lucru, de la cel mai important, până la cel mai 
mărunt, să se facă la comandă, aşa cum în lagăr, soldatul merge sau stă, se 
hrăneşte şi se spală, îşi părăseşte lagărul şi se întoarce înapoi la comandă** 
((iomperz, 1. c.). 

E sumbră viaţa în această cetate platonică. Părerile mai tuturor 
( crcctătorilor moderni în această privinţă sunt de acord. „Acest Stat 
poliţienesc agrar (zice Windelband, 1. c.) nu are alt scop decât să se 
I onserve pe sine. Şi ce îngustă e viaţa internă a cetăţenilor lui! în definitiv 
n.' fac ei? îngrijesc de meschina lor întreţinere — munca fizică în 
gospodăria rurală sau în comerţ o execută prin sclavi sau străini —, iau 
parte la exerciţiile militare, uneori la instrucţia teologică şi matematică, 
apoi la serbări, alegeri, şedinţe judiciare. încolo le lipseşte orice impuls 
pentru o activitate mai înaltă. Ne înspăimântăm când ne gândim că s-a găsit 
locmai un filosof aşa de marc ca Platon,ca să dea poporului său o rânduială 
ilc viaţă de un aşa pustiu conţinut spiritual... Un Platon care vrea să facă 
din grecii vremii sale nişte ţărani evlavioşi!** 

Poate că trăsăturile acestui tablou sunt cam şarjate. Nu trebuie să 
pierdem din vedere că ritmul vieţii şi al istoriei cere ca, după un exces 
intr-un sens, să vină reacţia în sensul opus. După o epocă de libertate 
exagerată, oamenii, sau, mai bine zis, acei care vor să-i aducă pe calea 
dreaptă întrebuinţează, ca mijloc, constrângerea, încorsetarea vieţii 
individului. De aceea Statul filosofului seamănă, cum s-a spus, cu o casă 
dc corecţie. Acesta este leacul pe care-1 găsise el pentru a vindeca rănile 
ţării sale înfrânte în război, umilite, căzută pradă destrămării înăuntru şi 
dispreţului în afară. Remediul era amar, dar, după părerea lui, salutar, 
(kmcetăţenii săi n-au vrut şi n-au putut să-l adopte. Era prea îndrăzneţ, prea 
nepotrivit cu sufletele lor. L-a realizat, în parte, cu multe secole mai târziu, 
biserica romană, şi l-a cunoscut parţial şi Evul Mediu, supus domniei unei 
credinţe atotputernice, unei vieţi rânduite sever în caste şi în bresle. 

Şi totuşi, oricât de îndepărtată ar părea această orânduire de formulele 
mai noi după care se clădesc statele din vremea noastră, ea are multe 
trăsături modeme. Bluntschli în a sa Deutsche Staatslehre fiir Gebildete 
(v. C. Ritter, op. cit., II, 731) scrie privitor la scopul pe care trebuie să-l 
urmărească Statul, următoarele: „Deosebim scopul în sine, direct, al 
Statului, şi datoria lui indirectă faţă de interesul societăţii şi al individului**. 
Ca ţinând de scopul direct al Statului el socoate: 1) grija economică a 

Statului pentru o viaţă socială sănătoasă şi bogată; 2) grija Statului pentru 
cultura poporului; 3) datoria lui de a da o legiuire dreaptă şi conformă 
scopului urrriărit; 4) conservarea puterii naţionale înăuntru şi în afară; 
5) .'ccunoaştcrea libertăţii politice. 

Ca sarcini sau îndatoriri indirecte ale aceluiaşi Stat numitul autor 
socoate uiTnătoarele: 1) siguranţa tocrotirea) tuturor împotriva atacurilor 
sau lezărilor aduse persoanei; 2) libertatea şi 3) bunăstarea societăţii, 
întrucât e compatibilă cu siguranţa şi libeilalea individului. 

E limpede, spune Ritter (1. c.) că şi în LegHe lui Platon sunt 
recunoscute aceste îndatoriri şi în acest sens e determinată funcţia şi ro.stul 
Statului. Numai că mulţimea (ca şi mulţi teoreticieni dc azi ai Statului), 
spunea gânditorul elen, îşi închipuie că bunăstarea şi fericirea Statului e în 
raport cu întinderea şi bogăţia lui. Dar nu poţi, zice discipolul lui Socratc, 
să fii bun (căci acesta /Vîcopul suprem al Statului, ca şi al individului: un 
scop etic), când eşti prea bogat şi prea put/mic. A pune bogăţia sau buna 
stare a cetăţii (recte a Statului) deasupra sau chiar egală ca valoare cu 
.spiritualitatea şi cultura, cum parc a reieşi din concepţia lui Bluntschli 
(v. Ritter, 1. c., 733) înseamnă a face o greşeală. Aceste două scopuri nu 
sunt egal îndreptăţite; al doilea trebuie să stea cu mult înaintea celuilalt. 

Statul, ca să fie un tot armonic, în concordanţă cu un scop etic, trebuie 
să nu fie prea mare (să fie eusynopticon, cum va zice mai târziu Aristotel, 
adică uşor dc cuprins cu vederea) şi nici prea bogat. Suntem ispitiţi să 
zicem: ciudată miopie politică la nişte filosofi aşade mari, când în preajma 
vremii lor. sau chiar în vremea lor. Alexandru cel Mare realizează un 
imperiu uriaş, o adevărată olcoumenc, ca să fie o singură turmă şi un singur 
păstor. Experienţa a fost mai târziu repetată de romani. Se pare, de fapt, că 
evoluţia istorică tinde să înfăptuiască unităţi politice cât mai mari şi ţinta 
finală, mărturisită sau nu, e acel imperiu universal, visat de toţi marii 
cuceritori. Dar, dacă concepţia acestor filosofi nu era în concordanţă cu 
mersul istoriei, ca avea meritul că era în eoncordanţă eu sistemele lor, în 
caic ţxiliticul se confundă eu etieul. 


=(: 

Un spirit aşa de mobil ca al marelui cugetător elen, năzuind să prefacă 
din temelie aşezările lumii greceşti, adică dorind să întemeieze o lume 
nouă, SC găsea pe linia dinamică a mişcării. Şi totuşi reformatorul cerea ca 

liiiiiJamentele cetăţii sale să fie clădite pe un teren nemişcător; el pretindea, 
I iiin reiese din toată opera lui de legislaţie, ca aşezămintele şi nofmele 
pivconizate de el să nu se mai schimbe. 

Stabilitatea, quasi in aeternum, avea să fie o trăsătură esenţială a 
fdiliciului social ridicat de el. Omul care căutase şi stabilise, cu ajutorul 
lumi' ideilor, norme fixe în domeniul cugetării şi al ştiinţei, pretindea ca şi 
stalul său să ancoreze în veşnicie. E adevărat că el, convins de caducitatea 
lucrurilor omeneşti, ştia că şi Statul, ca orice creaţie a muritorilor, e supus 
l'icirii. Dar această evoluţie avea, după concepţia lui, să se producă într-un 
interval de timp infinit de mare, faţă de ameţitoarele, uluitoarele schimbări 
|)olitice din vremea sa, ce se succedau aşa de iute. Deci în acest cadru, 
aproape veşnic, avea să vieze şi cetatea lui. Şi avea să vieze mereu după 
aceleaşi norme neschimbate, ca acelea pe care le constatase în Egiptul 
imobil, ca piramidele şi Sfinxul. în mintea cugetătorului atenian, ca şi a 
celor mai mulţi dintre compatrioţii săi, nu intra conceptul de progres, 
evoluţie spre un ideal, pe o cale infinită. Concepţia despre evoluţie, în 
mintea grecului, nu se mişcă pe o linie continuă, fără capăt, ci către un 
jiiinct bine determinat, fix; şi ascensiunea pe această linie e ca un proces de 
veşnică repetare. Lumea o ia mereu de la capăt, pornind spre un ideal, îl 
icalizează, pe cât cu putinţă, decade, degenerează, pentru ca apoi s-o ia de 
la început, pornind iarăşi pe acelaşi urcuş, către aceeaşi ţintă. 

* 

I 

' i Meritul cel mai mare al lui Platon e că punctul de gravitate al vieţii, 
ce se găsea mai înainte în lumea materială, l-a mutat în lumea ideală, 
lumea valorilor morale. în aceasta constă uriaşul său merit, căci această 
mtervertire a punctului de gravitate a adus după sine o devalorizare a 
luluror valorilor, analoagă şi pregătitoare pentru aceea pe care a adus-o 
creştinismul. 

Ideea propovăduită de divinul filosof, marele profet al Greciei, n-a 
prins rădăcini în lumea sa; nimeni nu e profet în ţara lui. Dar sămânţa a 
încolţit, a rodit şi a dat naştere unui copac gigantic care a acoperit cu umbra 
lui lumea noastră. Trăim de douăzeci şi patru de veacuri sub influenţa 
ideilor sale, care au o valoare universală. 

Statul întemeiat pe cultură, statul cultural, e un postulat formulat de 
el. El a conceput o educaţie dirijată de Stat, în vederea realizărilor scopului 

său, şi el a afirmat, clar şi categoric, cel dintâi, că comunitatea, ca să 
dăinuiască, să fie trainică şi înfloritoare, trebuie să fie omogenă, călăuzită 
de un singur crez, de o singură dogmă, acceptată fără rezervă de toţi 
cetăţenii. Aceasta nu poate fi impusă decât prin un sistem de educaţie sever 
diriguită, idee al cărei autor e tot el, deşi nouă ni se pare azi aşa de la sine 
înţeleasă, că nici nu putem concepe alta. 

S-a obiectat — şi primul care a făcut această obiecţie în chip mai mult 
sau mai puţin transparent a fost chiar Aristotel — că în Statul lui te sufoci, 
pentru că individul, încadrat în atâtea prescripţii pe cât de severe, pe atât 
de minuţioase, nu are nici o iniţiativă, nici o libertate. El a prevăzut obiecţia 
şi a răspuns că fericirea întregului e alcătuită din suma sacrificiilor şi 
renunţărilor indivizilor componenţi ai întregului social. Fireşte, ne speriem 
de consecvenţa acestui fanatic al principiului. Dar să nu pierdem din vedere 
că Statul lui Platon e, aproape, un Stat de asceţi. Şi asceţii cunosc uneori 
bucurii mai mari decât oamenii de rând. 

între doctrina formulată de el şi cea a totalitariştilor de azi este — după 
cum cred că reiese din cele de mai sus — o mare, surprinzătoare 
asemănare. Nu e nimic nou sub soare. Dar, dacă la prima înfăţişare, 
asemănarea e izbitoare, la o analiză mai atentă a ideilor călăuzitoare într-un 
sistem şi celălalt, descoperim şi multe şi mari deosebiri. 

Statul totalitar, în noua sa accepţie, e din anumite puncte de vedere 
tocmai contrar celui al lui Platon; dacă acesta din urmă neagă progresul, ba 
caută să-l înăbuşe, şi aspiră la pace (filosoful elen urăşte războiul pentru 
război) şi imobilitate, cel dintâi are ca lozincă dinamismul, mişcarea, 
progresul, lupta, violenţa. Concepţia platonică despre Stat se bazează pe 
raţiune. Şi în aceasta pare a rezida punctul său slab, punctul nevralgic.! 
într-adevăr, cetatea lui se întemeiază pe un regim autoritar, poliţienesc, fără 
libertatea de cugetare şi de iniţiativă personală, dar bazat pe ştiinţă, pe 
filosofie. Dar aceasta nu se împacă cu constrângerea. Cultura, mai bine zis 
ştiinţa, e fiica raţiunii, dar raţionalismul promovează individualismul. Sunt 
mai consecvenţi noii teoreticieni totalitari când suspectează raţiunea. Nu 
în numele ei s-a făcut marea revoluţie franceză, care a rupt zăgazurile unei 
lumi încorsetate în clase, caste şi bresle, produse ale evoluţiei istorice, ale 
elementelor iraţionale ale istoriei? Iată de ce raţionaliştii — alţii merg mai 
departe şi zic: intelectualii, copii ai raţiunii — sunt duşmanii Statului] 
alcătuit după noile concepţii. Noii preconizatori ai teoriilor totalitare sq 
bazează în construcţia lor pe instinct, pe intuiţie, pe tradiţie, pe 

|tiirli(:ularism istoric, pe rasă, factori ce au rădăcini adânci în cetate, 
.iilcrcnţe şi valenţe în întregul social, rasial, autohton. Comunitatea ce se 
organizează pe astfel de baze şi care se vrea turnată în noile tipare, cată să 
)ioincască de la acele străfunduri iraţionale, inconştiente ale vieţii sale, 

I .irc-şi au izvorul în popor şi în pământul care-l poartă. 

Dacă Statul lui Platon îşi îndreaptă năzuinţele spre realizarea unui ţel 
III semnificaţii mai mulţ în lumea etică, fiind un fel de civitas divina, ce 
pn-găteşte pe om mai mult pentru viaţa cealaltă (de aci şi enonna 
importanţă acordată religiei), totalitarismul de azi constituie un fel de 
i ivitas terrena .sau mundana, care preamăreşte viaţa, actualul, lăsând 
pivocupările etice şi religioase pe un plan secundar. Cu această carac- 
Uristică, cât .şi cu aceea a tendinţei spre stabilitate, atât de preţioasă 
(ilosofului elen, stă în legătură şi criteriul după care se acordă o importanţă 
mai mare sau mai mică diferitelor vârste. în cetatea Legilor, când era vorba 
ik‘ conducere şi conducători, se acordă — după norma tradiţională elenă pe 
i iirc Platon o respectă — precădere bătrânilor, care-s simbolul statorniciei, 
al prudenţei şi al înţelepciunii. în cetatea făurită de discipolul lui Socrate 
domnea, deci, gerontocraţia. în sistemul totalitar actual conducerea se dă, 
sau cel puţin teoretic se presupune că trebuie să se dea, tineretului. Acesta 
c. aşadar, simbolul neastâmpărului, al schimbării, al dinamismului. Bătrânii 
sunt incomozi aici: ei reprezintă rutina, încetineala, opoziţia faţă de noile 
lorme, ancorarea în tradiţie. Totalitarii sunt din acest punct de vedere mai 
I oiisecvenţi şi mai logici. Progresul poate face mai lesne — cel puţin 
Icorctic — într-o lume tânără; la un Stat nou şi tânăr, se cer, pentru a-l 
infăptui, tot oameni tineri, oameni noi. Platon, care şi el vrea să se realizeze 
im Stat nou, îl încredinţa pe acesta bătrânilor. Cele trei personaje din Legile j 
simt nişte oameni înaintaţi în vârstă. Ei sau unii ca ei aveau să pună 
temeliile noului Stat. Aici Platon nu s-a dovedit un prea bun psiholog. 

I .egiuitorii aveau .să fie luaţi din lumea veche, întinaţi de o bună parte din 
păcatele ei şi cu spiritul fasonat după un vechi calapod. Ei, dar ni se va 
răspunde că noii legislatori se puteau la rigoare — şi aşa se va fi gândit şi 
octogenarul din Atena eând îşi scria ultima operă — recruta din şcoala sa, 
din elevii Academiei. Chiar aşa. Statul său era să fie alcătuit din colonişti, 
dc oameni în putere, luaţi din diverse părţi ale Greciei sau, poate, chiar 
numai dintr-una. Se putea amăgi el cu gândul că se poate clădi un astfel de 
Stat nou, cu totul deosebit de cele cunoscute, cu ajutorul unor cetăţeni 

ajunşi şi trecuţi poate de adolescenţă, care trăiseră în alt mediu, în unul din 
acele State pline de atâtea greşeli? 

Şi încă ceva: legiuitorul care era aşa de zelos întru a păstra neîntinat 
de mode din afară şi apucături străine sufletul şi mentalitatea cetăţenilor 
din Statul său, încât nu le dădea voie să iasă din graniţele acestui Stat (afară 
de rarisime excepţii), ca să nu se molipsească în contact cu lumea de peste 
graniţă, dă totuşi voie ca străinii să vină să se stabilească în cetatea sa, 
străini care, evident, puteau exercita aceeaşi pernicioasă inlluenţă, căci 
erau, doară, străini, şi prezenţa lorîn Stat era necesară,căci numai ei, aceşti 
meteci, aveau voie să facă comerţ în cetatea ideală! Dar să nu mai sporim 
numărul acestor obiecţii care pot părea specioase. 

Studiul încercărilor de reformă ale gânditorului elen ne invită, însă, să 
facem mereu apropieri şi comparaţii cu tentativele de realizări, aşa de 
îndrăzneţe şi profunde, ale statelor totalitare de azi. Şi între acestea cată să 
facem o deosebire; trebuie să constatăm că, de pildă, de la cu totul alte baze 
porneşte încercarea de reformă din lumea sovietică, decât cea făcută în 
celelalte două mari state: Germania şi Italia. Acestea din urmă, sub 
influenţa unui romantism politic, pornesc de la temeiuri istorice, adică 
iraţionale. Sovieticii clădesc pe planul raţiunii. La ei divorţul cu trecutul e 
total; ei fac tabula rasa cu tot ce a fost mai înainte. Reforma lor a fost cea 
mai temerară, poate, şi cea mai primejdioasă ce s-a încercat vreodată. 
Oricât s-ar părea de curios, revoluţia bolşevică, dintr-un punct de vedere 
important, se apropie mai mult de cea preconizată de Platon, care şi el îşi 
aşeza Statul său pe baze raţionale. Legea din cetatea sa e, cum am spus, 
fiica raţiunii. Dar între cele două concepţii sunt deosebiri fundamentale: a 
elenului porneşte de la un criteriu ideal; a bolşevicului, de la unul cras 
material. Bunăstarea economică şi progresul industrial par a fi idealul ultim 
către care tindeau năzuinţele uriaşului imperiu din Răsărit, călăuzit, ca de 
o evanghelie, de dogma materialismului istoric. Dar bogăţia şi puterea prea 
mare erau doi factori pe care Platon îi considera ca primejdioşi de moarte 
pentru Statul său divin. Şi apoi nu trebuie să uităm lucrul de căpetenie: 
cetatea gânditorului grec, care admitea, ca lucru firesc, sclavia, era de fapt 
un regim aristocratic, spre deosebire de statul bolşevic unde egalitatea 
tuturor fiinţelor omeneşti e o dogmă fundamentală. 

Iată de ce Platon, dacă ar trăi azi, ar fi un oaspe nepoftit în statele 
lotalitare. Dacă ar cere îngăduinţa să intre într-un asemenea stat, să-şi 
jiropovăduiască ideile sale, el ar fi tratat aşa cum vroia şi el odinioară să 
trateze pe Homer: ar fi — cred — încununat (azi se zice decorat), dar ar fi 
politicos poftit să-şi îndrepte paşii într-aiurea. De ideile lui, refomiatorii de 
a/i, mai vechi şi mai noi, care toţi s-au inspirat direct sau indirect şi de la 
el, nu mai au nevoie. Ce om politic de azi n-ar surâde la pretenţia lui că 
Statul trebuie să urmărească doar un ţel ideal, etic, şi să arate un suveran 
dispreţ bunurilor materiale? Cine nu l-ar compătimi, auzindu-1 că Statul 
trebuie să aibă proporţii reduse şi să nu depăşească un anumit număr de 
locuitori? Da, l-ar aproba călduros când şi el şi-ar dezvolta teoria că Statul 
c totul, că toate energiile fiilor lui trebuie să conveargă spre un singur ţel, 
că un singur crez trebuie să-i însufleţească pe toţi cetăţenii. Da, Statul e 
totul; individul nu înseamnă nimic. Decât, un mucalit cu înclinări sofistice 
ar fi, poate, ispitit să-l întrebe, şi pe Platon şi pe aprobatorii lui: dar dacă 
individul nu-i nimic, cum se poate ca totul, Statul, alcătuit din masa acestor 
nimicuri să însemne ceva? 

întrebarea arzătoare e, însă, următoarea: Statul lui Platon asigură 
cetăţenilor mai multă fericire ca înainte? El ar fi răspuns: interesează 
fericirea întregului, a cetăţii, nu a individului. Unde scrie că individul 
trebuie să fie fericit? El are doar menirea să fie o piesă din acest mare tot, 
şi dacă el, în cadrul acestuia, îşi îndeplineşte menirea, să fie mulţumit. 
Restul nu interesează. De minimis non curat practor. Şi, în crezul său, 
pretorul era Dumnezeu care orânduieşte totul „pour le mieux dans le 
meilleurdes mondes possibles“. 


Şt. Bezdechi 




LEGILE 


Personajele dialogului: 


Atenianul (un str^) 
Clinias, ( 

Megillos, lacedemonian. 


I . li Hei persoane merg convorbind pe calea ce duce de la oraşul 
'. 'Im ('reia, la peştera şi templul lui Zeus, ţinta călătoriei lor. 



CARTEA I 


ATENIANUL: Cine este socotit autor al legilor voastre, oaspeţi, un 1 
/(•II sau vreun om? 

^LINIAS: Un zeu, străine, un zeu, dacă trebuie vorbit drept. La noi, 

/i-iis; la Lacedemona, de unde este acesta, .se zice, cred, că este Apollo. Nu, 
Mfgillos? 

MEGILLOS: Ba da. 

ATENIANUL: Eşti de aceeaşi părere cu Homer, care zice că Minos 
'.(• tiucea la fiecare nouă ani să se întâlnească cu tată-său, şi că legile statelor 
\ 1 lastre le-a redactat după răspunsurile acestuia? 

CLINIAS: în adevăr aşa e tradiţia la noi. Se mai spune că Radamante, 
halele lui Minos, despre numele căruia aţi auzit desigur, a fost omul cel 
mai drept, şi noi, crctanii, credem că a meritat lauda aceasta prin cinstea lui 
IM administrarea dreptăţii. 

ATENIANUL: Frumoasă faimă şi binemeritată pentru un fiu al lui 
/.eiis. Fiind crescuţi şi tu şi acesta în nişte state aşa de luminate, sper că are 
.,1 vă placă să vorbim pe drum despre legi şi politică. De altfel, precum am 
Mi/it, calea de la Cnosos şi până la peştera şi templul lui Zcus c destul de 
lungă şi are popasuri, aşa cum şi trebuie acum pe zăduful ăsta, sub arbori 
înalţi şi umbroşi, unde se cuvine la vârsta noastră să ne odihnim adesea şi, 
nulcmnându-ne unul pe altul cu vorba, să ajungem pe îndelete la ţinta 
1 ălătoriei noastre. 

CLINIAS: Sunt, în adevăr, pe cale, străine, chiparoşi înalţi şi minunat 
de frumoşi în dumbrăvi şi poieni, unde putem poposi şi petrece timpul în 
convorbire. 

ATENIANUL: Ai dreptate. 

CLINIAS: Aşa este. Când vom ajunge acolo, veţi vedea, dar haidem 
cu Dumnezeu înainte. 

ATENIANUL: O, de-ar fi! Dar, rogu-te, legea voastră cu ce scop a 
întocmit la voi ospeţele comune, exerciţiile de luptă şi felul vostm de arme? 

CLINIAS: E lesne oricui, precât mi se pare, să înţeleagă rostul 
aşezămintelor noastre, căci întreg tărâmul Cretei nu e de câmpie, ca Tesalia. 
De aceea tesalienii se slujesc mai mult de cai, noi de mers. Creta e, din 
contra, accidentată şi mai potrivită pentru mers. în marş e trebuinţă de arme 
uşoare, omul cată să nu fie încărcat cu greutăţi: ele i-ar stânjeni alergatul. 
Uşurinţa arcului şi a săgeţilor convine mai bine terenului. Instituţiile 
acestea s-au creat de altfel în vederea războiului. Şi cred că şi în toate 
celelalte legiuitorul nu şi-a propus alt scop. Căci se vede că la baza hotărârii 
de-a întocmi ospeţele comune este constatarea la toate popoarele că. atunci 
când oştirea se află la luptă, grija siguranţei lor o sileşte să mănânce 
laolaltă, cât ţine războiul. Şi prin măsura aceasta a vrut a osândi greşeala 
acelor mulţi, care nu văd că între toate statele există un război necurmat. 
Astfel, fiind necedar pentru siguranţa publică, în timp de război, ca 
locuitorii să ia hrana împreună aşa ca să fie şi comandanţi şi militari gata 
oricând la apărarea patriei, s-a găsit că instituţia aceasta e tot aşa de 
necesară şi în timp de pace. în adevăr, ceea ce se numeşte îndeobşte pace 
există numai cu numele, dar de fapt, fără a avea loc vreo declaraţie de 
război, fiecare stat e în mod natural înarmat contra tuturor celor dimprejur. 
Luând în considerare această realitate, veţi găsi că planul legiuitorului, 
cretanilor, în toate intenţiile sale publice şi p.articulare, are la bază presu¬ 
punerea unei stări de război continuu şi, îndemnându-vă să ascultaţi de 
legile sale, a vrut să dea a înţelege că nici avuţia, nici cultivarea artelor, nici 
vreun alt bine nu ar folosi la ceva, dacă nu veţi fi cei mai tari în război, 
deoarece biruinţa trece la învingători toate bunurile celor învinşi. 

ATENIANUL: Văd, străine, că ai studiat profund legile ţării tale. Dai 
explică-mi mai clar şi lucrul următor. Pe cât pot judeca, socoteşti un stat 
perfect organizat, numai când constituţia sa îi dă o superioritate vădită îr 
război, faţă de celelalte state. Nu-i aşa? 

CLINIAS: Ba da, şi cred că şi Megillos e de părerea mea. 

MEGILL(3S: Cum .‘i-ar putea, scumpul meu Clinias, ca un 
laccdemonian să fie de altă părere? 

ATENIANUL: însă maxima aceasta, bună pentru state în relafiile lor 
eu alte state, nu e rea pentru o comună faţă de altă comună? 

CLINIAS: Nicidecum. 

ATENIANUL: Este tot una? 

CLINIAS: Da. 

ATENIANUL: Dar, ce! Este acelaşi lucru şi pentru fiecare familie a 
mici comune în relaţiile ei cu celelalte familii, şi pentru fiecare particular 
(aţă de ceilalţi particulari? 

CLINIAS: Da. 

ATENIANUL: Şi particularul însuşi se va socoti în război cu sine 
însuşi? Ce vom răspunde la întrebările acestea? 

CLINIAS: Străine atenian — căci ar tî o ocară să te numesc locuitor 
al Aticei şi îmi pari că meriţi să fii numit mai degrabă cu numele zeiţei' — 
ai adus o lumină nouă în discuţia noastră, reducând-o până la principiul 
său; astfel că-ţi va fi mai uşor acum a recunoaşte dacă avem dreptate să 
spunem că toţi sunt inamicii tuturor, atât statele cât şi particularii, şi că 
fiecare particular este în război cu sine însuşi. 

ATENIANUL: Cum aşa? 

CLINIAS: Relativ la fiecare individ, de asemenea, cea dintâi şi cea 
mai însemnată biruinţă este aceea asupra noastră înşine, după cum cea mai 
nişinoasă dintre toate înfrângerile şi cea mai nenorocită este a fi învins de 
ciltre sine însuşi, ceea ce presupune că fiecare dintre noi duce un război 
lăuntric. 

ATENIANUL: Şi acum să inversăm discuţia noastră. Fiindcă fiecare 
dintre noi, unul îşi este superior, iar altul inferior sieşi, vom spune oare că 
acelaşi lucru are loc cu privire la familii, comune şi state? Ori nu vom 
spune? 

CLINIAS: Ce? Că unii sunt superiori lor înşişi, iar alţii inferiori? 

ATENIANUL: Da. 

CLINIAS: Şi întrebarea aceasta ai pus o cu mult rost, căci statele din 
acest punct de vedere sunt în aceeaşi situaţie ca şi particularii. într-adevăr, 
I iriiinde cetăţenii buni sunt mai puternici decât mulţimea cetăţenilor răi, se 

poate zice că un asemenea stat îşi este superior lui însuşi, şi o asemenea 
prcdomnire merită pe drept să fie foarte lăudată. Şi contrarul are loc 
oriunde se întâmplă în alt fel. 

ATENIANUL: Deocamdată s ă n u cercetăm dacă se poate c a omul rău 
să fie mai puternic decât omul bun; această presupunere cere o deliberare 
mai lungă. înţeleg ce zici acum: vrei să spui că într-un stat alcătuit din 
cetăţeni, formând între ei un fel de familie, e posibil câteodată ca mulţimea 
celor răi reunindu-se, să asuprească silnic pe cei buni, mai puţini, şi atunci 
când predomnesc cei răi, statul e rău şi inferior sieşi, iar dacă aceştia sunt 
învinşi, statul e bun şi superior sieşi. 

CLINIAS: E adevărat că fenomenul acesta pare ciudat la întâia privire; 
totuşi e necesar să recunoaştem că aşa este. 

4 ATENIANUL: Stai! Acum să cercetăm cazul acesta: să presupunem 

mai mulţi fraţi născuţi din acelaşi tată şi din aceeaşi mamă, şi n-ar fi de 
mirare ca cei mai mulţi dintre ei să fie răi, iar restul, cei puţini, să fie buni. 

CLINIAS: Nu. 

ATENIANUL: Şi nu s-ar cuveni nici vouă, nici mie, să cercetăm dacă 
cei răi, fiind mai tari, toată casa şi familia are să se numească corect 
inferioară sieşi, şi superioară, dacă ei ar fi cei mai slabi. Căci nu e vorba 
aici de a examina ce nume e propriu sau impropriu în felul de vorbire al 
celor mulţi, ci despre ce este bine ori rău în materie de legi, conform naturii 
lucrurilor. 

CLINIAS: Foarte adevărat grăieşti, străine. 

MEGILLOS: Cât despre mine, şi eu cred că s-a vorbit drept până aci. 

ATENIANUL: Să considerăm însă şi aspectul următor: fraţii aceştia, 
despre care s-a vorbit adineaori, cred că pot avea un judecător. 

CLINIAS: Desigur. 

ATENIANUL: Care ar fi cel mai bun judecător? Acela care, 
suprimând dintre ei pe cei răi, ar ordona celor buni să se guverneze singuri, 
ori acela care, încredinţând toată autoritatea celor buni, ar permite celor răi 
să trăiască, făcându-i să asculte de bunăvoie de cei dintâi? Şi dacă s-ar ivi 
un al treilea care, după ce s-ar însărcina să împace neînţelegerile din o 
asemenea familie, fără a suprima pe cineva, ar găsi un mijloc de conciliere 
a spiritelor şi i-ar face a se iubi unii pe alţii pe viitor ca şi nişte buni amici, 
impunându-le să se supună unor legi, acesta din urmă ar fi mai bun, fără 
îndoială, decât ceilalţi. 

CLINIAS: Judecătorul, legiuitorul acesta, va fi cu mult mai bun. 

ATENIANUL: Cu toate acestea, jn legile pe care li le-ar propune, el ar 
avea în vedere un obiect direct opus războiului. 

CLINI AS: Aşa e. 

ATENIANUL: Dar ce? Cine organizează un stat, va întocmi viaţa mai 
mult în vederea războiului din afară, ori în vederea acestui război lăuntric 
numit revoluţie, care se iveşte din timp în timp înăuntrul unui stat, şi pe 
care orice bun cetăţean n-ar dori să-l vadă ivindu-se niciodată în patria sa, 
sau a-1 vedea înăbuşit o dată cu ivirea sa? 

CLINIAS: Evident că în vederea acestuia. 

ATENIANUL: Şi în cazul unei revoluţii este cineva care să vrea mai 
bine potolirea ei cu preţul ruinei uneia dintre tabere şi biruinţei celeilalte, 
mai degrabă decât unirea şi concordia restabilite între ei prin bună 
înţelegere, pentru ca în urmă să-şi îndrepte atenţia contra vrăjmaşilor din 
alară? 

CLINIAS: Oricine ar vrea mai bine această situaţie pentru patria sa, 
decât cealaltă. 

ATENIANUL: Oare legiuitorul nu trebuie să dorească acelaşi 
rezultat? 

CLINIAS: Desigur. 

ATENIANUL: Nu în vederea celui mai mare bine face orice legiuitor 
legile? 

CLINIAS: Cum nu? 

ATENIANUL: Dar cel mai mare bine al unui stat nu e nici războiul, 
nici revoluţia. Din contră, e de dorit să nu fie trebuinţă de ele niciodată, ci 
să fie pace şi bună voinţă. Biruinţa pe care o dobândeşte un stat, ca să zicem 
aşa, asupra lui însuşi, poate fi socotită printre lucrurile necesare, însă nu ca 
un bine. Ca şi cum ai zice că un corp bolnav, vindecat cu grijă de către un 
medic, ar fi atunci în cea mai bună stare posibilă; iar acel corp, care n-ar 
avea nici o nevoie de vreo cură, s-ar considera nevrednic de nici o atenţie. 
Oricine se va călăuzi după aceleaşi principii întru fericirea statelor şi a 
particularilor şi va avea drept obiect unic şi de căpetenie războaiele din 
al'ară, nu va fi niciodată un bun politic, nici legiuitor înţelept, ci cată să 
organizeze pregătirea războiului în vederea păcii, ci nu să subordoneze 
războiului pacea. 

CLINIAS: Străine, ce spuseşi e foarte cuminte, totuşi m-aş mira ca 5 
legile noastre, precum şi ale lacedemonienilor, să se ocupe de altceva decât 
ilc aceste lucruri. 

ATENIANUL: Poate, dar nu e locul aici a căuta ceartă celor doi 

• 

legiuitori ai voştri, ci mai bine să ne întrebăm liniştit, ca şi cum scopul lor 
şi al nostru ar lî acelaşi, şi să ne continuăm dezbaterea. Să ne închipuim că 
se înfăţişează înaintea noastră poetul Tirtcu, născut la Atena şi primit 
cetăţean la Lacedemona. El, precum se ştie, a preţuit foarte mult virtuţile 
războinice., după cum citim în versurile unde zice: „Nu-mi parc demn de 
glorie, nici de faimă cine nu-i viteaz în luptă totdeauna, chiar de-ar fi cel 
mai avut dintre oameni şi de-ar avea nenumărate bogăţii", şi aici poetul le 
enumera aproape pe toate. Desigur, Clinias, ai auzit rccitâiidu-sc poeziile 
lui Tirteu? Cât despre Megillos, cred că el e sătul de ele. 

MEGILLOS: Adevărat. 

CLINIAS: Ele au trecut şi la noi de la Lacedemona. 

ATENIANUL: Să întrebăm deci pe poetul acesta câteşitrei în comun 
cam în chipul următor: Tirtee, poet divin, pe drept te socotim talentat şi 
virtuos, fiindcă ai copleşit cu laude pe eroii din război. Recunoaştem cu 
tine şi eu şi acesta şi Clinias din Cnosos că laudele ace.stca sunt drepte. Dar 
am vrea să ştim dacă laudele tale şi ale noastre au de obiect pe aceiaşi 
bărbaţi, ori nu. Deci spune-ne, recunoşti şi tu cu noi că sunt două .specii de 
războaie? Cred că nu e necesar să ai spiritul lui Tirteu spre a răspumle, cum 
este adevărat, că sunt două: unul, numit revoluţie; acesta, cum spuneam 
adineaori, este cel mai crunt din toate. A doua specie de război îl vom 
socoti, cred, pe cel ce se duce contra vrăjmaşilor din afară şi a neamurilor 
străine. Acesta e mai omenos decât cel dintâi. 

CLINIAS: Cum ar fi altfel? 

ATENIANUL: Despre ce război vorbeai tu, Tirteu, şi pe care eroi 
voiai să-i lauzi sau să-i defăimezi? Vorbeai, cum se pare, de războaiele din 
afară. Căci tu spui în poemele tale că n-ai putea răbda pe cei ce n-ar cuteza 
să înfrunte măcelul crunt şi să năvălească în lupta cu spada piept la piept 
contra vrăjmaşilor. Din aceste versuri suntem în drept a încheia că lauzi pe 
eroii războaielor din afară, de la neam la neam. Tirteu nu va fi silit să 
recunoască acest lucru? 

CLINIAS: Fără îndoială. 

ATENIANUL: Noi, dimpotrivă, deşi recunoaştem viteji pe aceştia, 
susţinem că e mai bun şicumultmaibuncineseilustreazăîncelălaltfel de 
război şi cel mai greu; şi avem ca martor pe poetul Teognis, cetăţean din 
Megara, în Sicilia, care zice: 

„Omul credincios în ziua groaznicei răscoale 
E mai scump decât argintul ş-aurul greu, Cime“. 

» 

Noi afirmăm că cine se distinge în acest război mult mai periculos decât 
celălalt, întrece pe eroul lui Tirteu, aproape tot atât cât dreptatea, dreapta 
judecată şi prudenţa la un loc cu curajul sunt mai presus decât curajul 
singur. Căci nu va fi cineva credincios şi sincer în revoluţie, dacă nu are 
toate virtuţile. Pe câtă vreme printre ostaşii lefegii, aproape toţi, afară de 
un mic număr, cutezători, nedrepţi, necuviincioşi şi cei mai nechibzuiţi 
dintre oameni, se află mulţi, care, după vorba lui Tirteu, vor intra în luptă 
cu o ţinută mândră şi vor înfrunta moartea. Dar ce scop are cuvântarea asta 
şi ce alt lucru vrem să probăm, decât că orice legiuitor mai destoinic, şi mai 
ales cel din Creta, instruit de către însuşi Zeus, îşi propune în legile sale un 
scop unic, anume virtutea supremă, care după Teognis este credinţa 
neşovăitoare în împrejurările grele, credinţă ce se poate numi pe drept 
dreptatea perfectă. Cât despre virtutea lăudată de către Tirteu, ea are meritul 
său şi poetul a ales foarte bine timpul său spre a o cânta. Insă la urma urmei 
ea trebuie clasată doar a patra ca ordine de vrednicie. 

CLINIAS: Atunci, străine, punem pe legiuitorul nostru printre 6 
legiuitorii de la sfârşit? 

ATENIANUL: Scumpul meu Clinias, nu pe el, ci pe noi înşine ne 
clasăm aşa, crezând că Licurg şi Minos au avut în vedere în special 
războiul, în legile create de ei, unul în Creta, celălalt în Lacedemona. 

CLINIAS: Atunci ce ar trebui să spunem despre Minos? 

ATENIANUL: Ceea ce sunt convins că e adevărat a afirma despre o 
legiuire făcută de către un zeu, anume că Minos, instituind legile sale, nu 
şi-a propus ca ţintă numai o singură parte a virtuţii, şi anume pe cea mai 
neînsemnată, ci virtutea plină, şi că el şi-a scos amănuntele legilor sale din 
fiecare din chestiunile ce le compun, urmând totuşi o cale cu totul deosebită 
de aceea a legiuitorilor noştri de astăzi. Aceştia se ocupă numai de materia 
ce au a o legifera pentru moment, unul de moşteniri şi moştenitori, altul de 
silnicii, alţii în fine de alte instituţiuni de natura aceasta. Pe câtă vreme, 
după părerea noastră, adevărata metodă de a proceda în materie de legi este 
să începem de unde am început. Căci sunt încântat de modul cum ai 
procedat la expunerea legilor ţării tale. în adevăr e exact a începe cu 
virtutea şi a susţine, ca tine, că Minos a avut-o doar pe ea ca principiu al 
legilor lui. însă ce nu mi s-a mai părut exact, este că tu ai limitat 
preocuparea lui doar la o singură parte a virtuţii şi încă la cea mai din urmă; 

de aceea am adăugat la fine dezvoltarea aceasta. Vrei să-ţi spun cum aş fi 
dorit ca tu să-mi fi expus chestiunea? 

CLINIAS: Desigur, vreau. 

ATENIANUL: O, străine, mi-ai fi zis tu; după cuviinţă Grecia întreagă 
venerează în mod deosebit legile Cretei. Ele au superioritatea că fericesc 
pe cei ce le observă, procurându-le toate bunurile. Sunt bunuri de două 
feluri, unele omeneşti, altele divine. Cele dintâi se împlete.sc cu cele de al 
doilea, astfel că un stat ce le adoptă pe cele divine le cultivă şi pe cele 
omeneşti. Dacă nu, e lipsit de amândouă. în fruntea bunurilor umane e 
sănătatea; după ea vine frumuseţea, apoi sprinteneala, fie la alergat, fie în 
celelalte mişcări ale corpului. A patra la rând vine avuţia, nu avuţia oarbă, 
ci bogăţia clarvăzătoare, izvorâtă din prudenţă. în ordinea bunurilor divine, 
cel dintâi şi călăuza tuturor este prudenţa. Al doilea după prudenţă e dreapta 
judecată şi din amestecul acestor două virtuţi cu forţa se naşte dreptatea, 
care ia locul al treilea. Bărbăţia e a patra. Aceste bunuri trebuie clasate prin 
natura lor înaintea celor dintâi. Este deci şi datoria legiuitorului să le 
rânduiască astfel. El va prevedea, deci, că toate dispoziţiile legilor au ca 
obiect aceste două feluri de bunuri, dintre care bunurile omeneşti au în 
vedere pe cele divine, iar acestea, prudenţa, fruntaşa tuturor. După planul 
acesta va legifera mai întâi căsătoria, apoi naşterea şi creşterea copiilor de 
un sex şi celălalt. El îi va urmări de la tinereţe şi până la bătrâneţe, 
specificând ce e vrednic de cinste sau expus la infamie în legăturile lor, 
observând şi studiind durerile lor, dorinţele, plăcerile şi toate înclinaţiile 
lor, aprobându-le ori osândindu-le în legile sale, potrivit dreptei judecăţi. 
Şi aşişderea în ce priveşte mâniile lor, temerile, turburările pe care 
împrejurările nenorocite le deşteaptă în sufletul lor, şi apoi neînfrânările 
datorite prosperităţii şi toate accidentele ce pot lovi pe oameni în boli, 
războaie, sărăcie şi în stările opuse acestora. Le va arăta şi va hotărî ce este 
legal şi nelegal în purtarea fiecăruia în toate situaţiile de felul acesta. După 
aceste materii, e necesar să-şi îndrepte luarea-aminte la averi, spre a le 
rândui agoniseala şi folosinţa. în toate societăţile şi convenţiile pe care le 
creează legăturile lor laolaltă, să deosebească dreptul de nedrept, şi 
contractele licite de cele ilicite. Să împartă răsplata celor ce respectă 
devotat legile şi să întocmească pedepse contra infractorilor. După ce a 
rânduit astfel toate părţile legiuirii, la urmă va reglementa cele ce ţin de 
îngroparea morţilor şi cinstirea ce cată a li se da. Legile acestea odată 
întărite, va institui magistraţi, ca să vegheze la respectarea lor, unii 

cunoscători ai spiritului şi înţelesului lor deplin, iar ceilalţi numai ai opiniei 
adevărate, astfel că corpul acesta de instituţii legat şi organizat în toate 
părţile sale de raţiune, să se vadă că are ca principiu prevederea şi dreptatea, 
iar nu îmbogăţirea şi ambiţia cotropitoare. Iată, străinilor, metoda după care 
doresc să vă conduceţi, spre a-mi arăta că aceste instituţii se allă în legile 
lui Minos şi Licurg, inspirate de către Zeus şi Apollo Pitianul, şi că se 
găseşte în ele chiar constituţia ce expusei pentru înţelegerea unui om pe 
care studiul sau practica l-a făcut capabil în legislaţie, pe câtă vreme ea 
scapă ochilor tuturor celorlalţi. 

CLINI AS: Ce metodă trebuie să urmăm în ce ne rămâne de spus? 7 

ATENIANUL: Cred că trebuie să trecem în revistă exerciţiile ce au 
drept scop curajul, precum am şi început a face; de aci vom trece la altă 
speţă de virtute şi de la aceasta la o a treia. Metoda urmată în examinarea 
celei dintâi ne va sluji de model în dezbaterea celor următoare şi discutând 
astfel vom îndulci osteneala călătoriei. La sfârşit vom considera virtutea în 
general, şi vom arăta, de vor vrea zeii, că şi cele pomenite mai sus tot la ea 
se referă. 

CLINIAS: Ai dreptate, însă mai întâi încearcă a judeca pe apărătorul 
acesta al lui Zeus, însoţitorul nostru Clinias. 

ATENIANUL: Dar şi tu şi eu trebuie să suferim aceeaşi probă, căci 
toţi avem deopotrivă acelaşi interes. Răspundeţi-mi deci. Am recunoscut 
că legiuitorul a instituit ospeţele comune şi gimnaziile în vederea 
războiului. 

CLINIAS: Da. 

ATENIANUL: Şi ce a instituit el în locul al treilea şi al patrulea? 
Peraiiteţi-mi enumeraţia aceasta, căci poate vom fi siliţi a ne folosi de ea, 
când vom avea să-vorbim de celelalte părţi ale virtuţii. Li se poate da orice 
nume, numai să exprime precis scopul lor. 

MEGILLOS: Aş spune bucuros, şi oricare lacedemonian va zice ca 
mine, că a treia instituţie întocmită de către legiuitor e vânătoarea. 

ATENIANUL: Să încercăm a spune, dacă putem, care e a patra şi a 
cincea. 

MEGILLOS: Aş spune ca a patra, exerciţiile prin care ne întărim 
contra durerii, exerciţii foarte răspândite la noi, ca trânta şi anumite 
furtişaguri, care nu se pot săvârşi fără a se expune cineva la multe lovituri. 
Minunat de potrivit spre a oţeli sufletul contra durerilor, mai avem un 

exerciţiu numit criptie'. Aşişderea deprinderea de a iimhla iarna desculţi, de 
a dormi fără învelitoare, a ne servi singuri Hră a ne ajnla eii selavi şi de a 
cutreiera ţara, fie ziua sau noaptea. Exerciţiile de luplă suni iaiăşi excelente 
în scopul acesta, deprinzându-ne cu arşiţa. N-aş mai slâi şi ilai ă aş vrea să 
enumăr toate exerciţiile care au acelaşi scop. 

ATENIANUL: Ai dreptate, străine lacedemonian, ilar spune-mi: 
curajul constă în împotrivirea numai contra lucrurilor înlrieoşătoare şi 
dureroase, ori şi contra dorinţelor, poftelor, plăcerilor, care, întmiind chiar 
inima celor ce se cred foarte tari,îi fac mlădioşi ca ceara la înlipăririle lor. 

MEGILLOS: Ba, şi contra tuturor acestor porniri. 

ATENIANUL: Dacă ne amintim ce s-a spus adineaori, C'linias afirma 
că există state şi indivizi inferiori lor înşişi. Nu- i a,şa, sirăin din Cnosos? 

CLINI AS: Da. 

ATENIANUL: Care din doi merită, după părerea la, mai degrabă, 
numele de rău: cel ce piere biruit de durere, ori cel biruit de plăceri? 

CLINIAS: Mi se pare că cel din urmă, şi toată lumea spune că cel 
biruit de plăceri este inferior sieşi într-un chip mai ruşinos decât cel ce cade 
din cauza durerilor. 

ATENIANUL: Adică legiuitorul acela al lui Zeus şi Apollo să nu fi 
instituit în legile lor decât un curaj şchiop, care să nu se poată ţine decât pe 
piciorul stâng, iar pe partea dreaptă să se clatine spre obiectele frumuşele şi 
ispititoare? Ori curajul acesta se poate sprijini şi pe stângul şi |x; dreptul? 

CLINIAS: Cred că şi pe unul şi pe celălalt. 

ATENIANUL: Precum mi-aţi expus instituţiile care nu numai că nu 
vă permit să fugiţi de durere, ci vă pun în luptă cu ea, şi vă silesc a o birui 
în speranţa răsplăţilor şi din teama pedepselor, arătaţi-mi de asemenea care 
sunt în cele două state ale voastre instituţiile ce vă învaţă a învinge plăcerea, 
nu ocolind-o, ci gustând-o. Există în legile voastre aşa ceva cu privire la 
plăcere? Spuneţi-mi: este vreun lucru să ne facă deopotrivă de tari şi contra 
durerii şi contra plăcerii şi să ne dea puterea să biruim ce e de biruit şi să nu 
ne lăsăm în voia unor vrăjmaşi de temut, ce stau mereu alături de noi? 

^ Criptia (kputitiii = a a.scunde). După unii autori ea coasta în următoarele: tinerii spartani .se 
răspândeau prin {arini, se ascundeau şi stăteau la pândă /.iua, ieşind din ascunzişuri doar noaptea 
ca .să prindă .şi omoare pe iloţi, ca .să împiedice înmulţirea acestor populaţii de sclavi. După alţii, 
criptia era un simplu exerciţiu războinic, având ca scop să deprindă pe tineri cu viaţa de ambu.scadă 
şi de osteneli. Tinerii, prinşi în fapt, sufereau pedepse foarte aspre. 

MEGILLOS: Mi-a fost uşor să-ţi înşir un mare număr de legi care ne 
înarmează contra durerii, dar nu-mi va fi tot aşa de lesne să citez legi 
referitoare la folosinţa plăcerii, vreau să zic legi însemnate şi relative la 
materii importante; căci cu privire la obiecte mărunte poate aş găsi 
vreunele. 

CLINI AS: Recunosc şi eu că mi-ar veni greu să-ţi citez ceva asemenea 
în legile Cretei. 

ATENIANUL: O, voi cei mai buni dintre oaspeţi! Nu mă miră câtuşi 
de puţin. Totuşi dacă vreunul dintre noi, în căutarea după adevăr şi 
perfecţie, găseşte ceva de criticat în legile noastre, să nu ne simţim jigniţi, 
ci să primim critica sa cu blândeţe. 

CLINI AS: Vorbişi drept, străine atenian. Te vom asculta. 

ATENIANUL: Cu atât tfîai mult, Clinias, că atitudinea aceasta nu 
ne-ar şedea bine la etatea noastră. 

CLINIAS: Nu, fără îndoială. 

ATENIANUL: Nu e vorba aici de a hotărî dacă se critică pe drept sau 
fără drept formele politice ale Lacedemonei şi Cretei; dar poate că mi-e mai 
la îndemână mie să ştiu ce spune despre ele majoritatea oamenilor. în 
adevăr, oricât de frumoase pot fi celelalte legi ale voastre, una din cele mai 
bune este aceea care interzice tinerilor să cerceteze partea bună sau rea a 
legilor şi le impune din contră să afirme totdeauna direct, unanim şi cu o 
singură voce că toate sunt bine întocmite de autoritatea zeilor, şi să nu 
asculte pe nimeni care ar ţine în faţa lor un alt discurs, dându-se numai 
bătrânilor voie să propună reformele lor magistraţilor şi celor de o vârstă 
cu ei, nefrind tineri de faţă. 

CLINIAS: Ai foarte mare dreptate. Ca un profet destoinic care vede 
ce .se petrece departe de el, tu ai ghicit de minune intenţia legiuitorului când 
a făcut legea aceasta. Mi se pare că spui numai adevăiail. 

ATENIANUL: Deci, fiindcă nici un tânăr nu ia parte la convorbirea 
noastră şi deoarece etatea ne permite a ne folosi de încuviinţarea 
legiuitorului, nu vom păcătui contra legii sale, împărtăşindu-ne noi între 
noi părerile noastre în chestiunea aceasta. 

CLINIAS: Aşa e. De aceea judecă legile noastre, căci nu e o necinste 
a cunoaşte ceva din dispoziţiile mai puţin bune, ci acest lucru dă îndemn 
de îndreptare aceluia care primeşte observaţiile cu bunăvoinţă, nu cu 
răutate. 

ATENIANUL: Foarte bine. Să ştiţi de altfel că nu mă voi hotărî să 
judec legile voastre până ce nu le voi cerceta cu toată atenţia, sau mai bine 
am să vă expun numai îndoielile mele. Voi sunteţi singurii dintre greci şi 
barbarii de care am auzit, cărora legiuitorul Ic-a impus să .se abţină de la 
cele mai vii plăceri şi desfătări şi să nu guste din ele; iar cât despre osteneli, 
primejdii şi dureri,el a socotit, precum spuneam adineaori, că dacă cineva 
se sileşte din copilărie a le evita, mai târziu, cilnd dintr-o necesitate este 
expus lor, fuge din faţa acelora care s-au deprins cu ele .şi ajunge sclavul 
lor. Mi se pare totuşi firesc ca să aibă aceeaşi normă şi despre plăceri şi să 
îşi zică: Dacă cetăţenii noştri nu fac din tinereţe şcoala celor mai mari 
plăceri, dacă nu se deprind de mai înainte să le învingă, când vor fi expuşi 
lor, aşa ca înclinaţia ce ne târăşte pe fiecare spre voluptate să nu-i silească 
niciodată a săvârşi vreo faptă ruşinoasă, li se va întâmpla acelaşi lucru ca şi 
acelora pe care îi doboară teama; ei vor cădea, în alt mod şi cu mai mare 
ruşine, în robia celor ce vor fi destul de pregătiţi spre a se împotrivi 
plăcerilor şi chiar acelora ce se desfată liber cu ele şi care, fiind deprinşi să 
le guste cu iscusinţă, sunt uneori cu totul stricaţi. Sufletul lor va 11 în parte 
liber şi în parte sclav. Ei nu merită numele de oameni în adevăr curajoşi şi 
adevărat liberi. Ia vedeţi dacă, ceea ce vă spun, e bine cugetat. 

CLINIAS: Aşa ni se pare cât timp vorbeşti, însă a te crede imediat şi 
uşor în chestiuni aşa de însemnate n-ar fi mai degrabă fapta unor tineri şi a 
unor nechibzuiţi, decât a noastră? * 

ATENIANUL: Acum, Clinias, şi tu, străin din Lacedemona, dacă 
trecem, precum ne-am propus, de la curaj la cumpătul sufletului, ce 
instituţie mai bună vom găsi, ca şi adineaori relativ la război, în cele două 
state ale voastre, comparativ cu celelalte guvernate la întâmplare? 

CLINIAS: Nu-i uşor de răspuns. Dar găsesc că ospcţclc comune şi 
gimnaziile sunt foarte potrivite spre a inspira totdeodată curajul şi 
cumpătarea. 

ATENIANUL: Văd bine, străinilor, că în materie de legi rareori poţi 
constitui toate lucrurile atât în teorie cât şi în practică aşa ca să nu rămână 
vreo lacună. Mi se pare că în politică e ca şi în medicină: acestei ştiinţe îi 
este imposibil a prescrie fiecărui temperament un regim care să nu fie 
totdeodată folositor şi dăunător în anumite privinţe. In adevăr, ospeţele 
comune şi gimnaziile voastre sunt bune pentru state în multe puncte; însă 

ele au neajunsul că fac posibile revoltele. Milesienii, beoţienii şi turienii* 
sunt o probă despre aceasta. 

Acest obicei^ a stricat dragostea legiuită, potrivită firii, şi plăcerile 
legate de iubire, nu numai printre oameni, dar şi printre animale. Şi de 
aceasta pot fi învinuite mai întâi eetăţile voastre şi, dintre eelelalte, acelea 
în care înfloresc gimnaziile. Şi dacă trebuie să ne gândim la lucrurile 
acestea, fie în glumă, fie în serios, apoi trebuie să ne gândim eă plăeerea, 
legată de actul procreaţiei, a fost dată atât părţii femeieşti, eât şi eelei 
bărbăteşti, de către natură; cea legată de împreunarea masculilor între ei, 
sau a femeilor între ele, e împotriva naturii, şi eei ee au cutezat s-o practice 
mai întâi, au făcut-o din persuasiune şi desfrâu. Tocmai de aceea le luăm 
tuturor eretanilor în nume de rău această fabulă, aceea despre Ganimede, 
ca fiind plăsmuită de ei. Anume pentru că s-a crezut eă legile lor le-au fost 
date de Zeus, ei au adăugat şi această poveste pusă în sarcina lui Zcus, ca, 
după pilda zeului, să-şi îngăduie a se folosi şi de această plăcere. Dar să 
lăsăm îneolo fabula asta. Când oamenii îşi propun să facă legi, atenţia lor 
trebuie să se eoncentreze asupra acestor două mari chestiuni: plăeerea şi 
durerea, atât referitor la datinile obşteşti, cât şi la deprinderile partieulare. 
Acestea sunt două izvoare deschise de natură, eare curg fără încetare. Orice 
liinţă, om sau animal, ce vine să se adape în loeul, la timpul şi în măsura 
cuvenită, este fericită. Cine din contră se adapă din ele fără alegere şi la 
timp nepotrivit este nefericit. 

MEGILLOS: Toate acestea sunt adevărate, străine, în oarecare mod. 
Când însă eăutăm ce s-ar putea răspunde la ele, suntem foarte strâmtoraţi. 
Totuşi nu cred ca legiuitorul Laeedemonei să ne fi impus fără motiv a fugi 
de plăceri. Las lui Clinias grija de a apăra instituţiile din Cnosos. Relativ 
la eele din Sparta, îmi pare că prescripţiile ei sunt cele mai bune, cât 
priveşte folosinţa plăcerilor. Legea a alungat din cuprinsul ţării ocaziile şi 
ispitele de a se deda la excese de voluptate, necumpătare şi brutalitate. 
Astfel la ţară şi în oraşele dependente de Sparta, nu vei vedea nici banchete, 
niei rafinamente ee ar deştepta în noi o senzualitate bestială. La noi orieine 
întâlneşte un cetăţean turmentat de desfătare până la beţie îl pedepseşte 
îndată foarte aspru. în zadar ar pretexta, ea seuză, serbările lui Bachus, 
îndreptăţirea aceasta nu l-ar scuti de osândă. Nu ea la voi, unde am văzut 


* Abu/ul exerciţiilor corpului tăcuse turbulente neamurile acestea. 
^ Paiclerastia. 

odată oameni beţi în cărucioare, nici ca la "l’aront, una din coloniile noastre, 
unde am văzut toată cetatea beată în ziua bacanalelor. I .a in >1 n -arc loc aşa 
ceva. 

ATENIANUL: Străine lacedemonian, aceste tleslăliiri n-au nimic 
nevrednic de laudă, când se păstrează o anumită măsură. Ele slăbesc pe 
oameni când sunt necumpătate. De altl'el, unul de ai no.şlri le-ar putea 
înfunda lesne apărându-se şi arătând dcsl'rânarea in care lăsaţi ţie femeile 
voastre. în sfârşit, la Tarent, ca şi la noi şi la voi. un sinpur răs|iuns ajunge 
să arate că aceste datini nu sunt rele, ci bune. în adevăr, oiicme va spune 
oaspclui care se miră de o datină cu care nu c deprins; „Nu te mira, oaspe; 
noi avem obiceiul ăsta, voi poate aveţi altul". Dar în tlezbalerea noastră, 
prieteni, nu e vorba de ceilalţi oameni de rând, ci despre virtutea şi viciul 
chiar ale legiuitorilor. Şi acum să precizăm câteva amănunte despre 
necumpătarea la băutură în general. Chestiunea aceasta este foarte 
însemnată şi a o rezolva bine este fapta unui legiuitor capabil. Nu vorbesc 
aici de folosinţa vinului şi dacă e mai bine să bei, ori să nu bei. Vorbesc 
despre necumpătarea la băutură, de beţie, şi întreb dacă nu c mai bine a se 
folosi cineva de băutură, ca sciţii, perşii, cartaginezii, ce Iţi i, iberii şi tracii, 
neamuri războinice, ori ca voi. La voi nu se bea deloc, i»recum spui. Din 
contră, sciţii şi tracii beau totdeauna vin curat, şi ei şi femeile lor, şi, 
stropindu-şi veşmintele cu el, socotesc că au o instituţie frumoasă şi 
fericită. Perşii, deşi mai moderaţi, au şi ei rafinamentele lor, pe care voi le 
dispreţuiţi. 

MEGILLOS: De aceea le şi învingem pe oricare din neamurile acestea 
ori de câte ori au lupte cu noi. 

ATENIANUL; Crede-mă, amice, nu te bizui pe motivul acesta. Căci 
au fost şi vor mai fi multe victorii şi înfrângeri, cărora e anevoie a le prinde 
cauzele. Să nu ne servim, deci, de lupte câştigate ori pierdute, ca de probe 
hotărâtoare despre buna sau reaua întocmire a legilor. E o probă foarte 
îndoielnică. Aşa siracuzanii au subjugat pe locrieni, consideraţi ca neamul 
cel mai civilizat din ţinuturile acestea. Astfel atenienii au supus jx; ceeni, şi 
se mai găsesc nenumărate exemple de felul acesta. Să vedem mai degrabă 
ce părere ne vom face despre fiecare instituţie în parte şi să lăsăm deoparte 
înfrângerile şi biruinţele. Să spunem despre cutare datină că e bună în sine, 
şi mai înainte de orice ascultaţi cum cred eu că ti'cbuie privit ceea ce e bun 
în genul acesta şi ce nu e bun. 

MEGILLOS: Cum? 

ATENIANUL: Mi se pare că oricine, discutând despre vreo instituţie, 10 
începe prin a o defăima ori lăuda, de cum i s-a rostit numele, nu discută 
cum trebuie. Este ca şi cum cineva spunând că grâul e o hrană bufiă, un 
altul s-ar apuca să-l contrazică fără a cunoaşte calităţile sale, nici modul de 
a-1 lua, nici cum, nici cui, cu ce, în ce stare, atât a lucrului, cât şi a 
persoanelor, trebuie dat. Pe când, iată ce facem noi acum, tu şi eu: doar la 
cuvântul de necumpătare la masă, tu ai dezaprobat-o, eu am aprobat-o, şi 
zău! într-un chip minunat. Căci n-am invocat fiecare, pentru părerile 
noastre, decât martori şi autorităţi. Eu am crezut că închei apărarea datinei 
acesteia, arătând că există la multe neamuri; tu te-ai bazat din contra pe 
faptul că popoarele cărora le este necunoscută sunt superioare celorlalte în 
luptă, probă foarte îndoielnică, precum am văzut. Dacă urmăm aceeaşi 
metodă în cercetarea celorlalte legi, discuţia noastră nu va merge cum 
doresc. Relativ la chestiunea ce ne preocupă, vreau să-ţi propun o altă 
metodă, după părerea mea, singura bună. Voi încerca să-ţi dau o idee 
despre modul potrivit de a trata acest fel de chestiuni, cu atât mai mult că, 
unnând întâia cale, arn da peste un mare număr de neamuri care n-ar fi de 
acord în privinţa aceasta cu cele două cetăţi ale voastre. 

MEGILLOS: Dacă e vreo cale mai dreaptă să ne ducă la ţintă, 
vorbeşte. Suntem gata să te urmăm. 

ATENIANUL: Să examinăm lucrul astfel. Dacă unul ar zice că e bine 
să creşti capre, fiindcă animalul acesta aduce foloase însemnate, iar altul 
ar fi de părerea opusă, fiindcă ar fi văzut capre păscând fără păstor în nişte 
lanuri cultivate, cauzând pagube mari, şi ar judeca tot aşa relativ la oricare 
animale, fiindcă le-a văzut totdeauna fără păstor, ori cu păstori răi — 
credem că un asemenea mod de a judeca poate să aibă vreodată, ori despre 
ce ar fi chestiunea, vreun temei? 

MEGILLOS: Fireşte că nu. 

ATENIANUL: Ca să fii un bun cârmaci, e destul să cunoşti bine 
plutirea, chiar când eşti supus la boala mării? Ce zici? 

MEGILLOS: Nicidecum. Ştiinţa nu serveşte la nimic cârmaciului 
când ar fi supus bolii acesteia. 

ATENIANUL: Un comandant de armată, priceput în arta războiului, 
fi-va el în stare să comande, dacă este sfios în primejdie şi dacă frica îi 
turbură capul? 

MEGILLOS: Nicidecum. 

ATENIANUL: Şi dacă ar fi totdeodată fricos şi fără experienţă? 

MEGILLOS: Ar fi un general foarte prost, vrednic să comande mai 
degrabă unor muieri decât unor bărbaţi viteji. 

ATENIANUL; Ce adică! Dacă unul ar lăuda ori defăima o adunare 
anumită, care din firea sa ar trebui să aibă un cap, şi ar putea fi utilă dacă 
ar fi bine prezidată, şi pe care de altfel n-ar fi văzut-o niciodată în rânduială 
.sub conducerea unui şef, ci sau lăsată de capul ci. sau rău cârmuită, credem 
că stima ori dispreţul lui faţă de o asemenea adunare ar fi de vreo 
însemnătate? 

MEGILLOS: Cum să fie, deoarece n-ar fi avut niciodată ocazia să 
vadă o adunare bine prezidată, nici să ia parte la ea. 

ATENIANUL; Ei bine, membrii ospeţelor comune nu formează ei o 
speţă de adunare? 

MEGILLOS: Ba da. 

ATENIANUL: Văzutu-s-a vreodată vreun program şi ordine la aceste 
mese comune? Vă este lesne la amândoi să răspundeţi că n-aţi văzut 
niciodată; ele nu se obişnuiesc la voi şi legea le opreşte. Cât mă priveşte, eu 
am luat parte la multe ospeţe în diverse locuri, le-am studiat aproape pe 
toate, însă vă pot asigura că n-am văzut, nici n-am auzit vorbindu-se nici 
măcar de unul singur, unde să se fi petrecut în ordine de la început până la 
sfârşit. Se observă, e adevărat, în unele locuri, oarecare ordine într-un 
număr mic de puncte, dar esenţialul, întregul, ca să mă explic mai bine, nu 
e deloc organizat. 

CLINIAS: Ce spui tu, străine? Lămureşte-ne mai bine. Căci cum ai 
spus şi tu, deoarece n-avem nici o experienţă a acestor adunări, nu am fi 
poate în stare, chiar când am fi asistat la ele, să cunoaştem îndată ce bine 
sau rău s-ar putea face acolo. 

ATENIANUL: Aşa e. Ascultă atunci; am să te lămuresc. înţelegi că 
în orice adunare, în orice societate, oricare i-ar fi scopul, buna ei 
funcţionare cere să aibă un cap. 

CLINIAS: Da. 

ATENIANUL: Spuneam adineaori că şeful unei armate trebuie să fie 
curajos. 

CLINIAS: Fireşte. 

ATENIANUL: Omul curajos este mai puţin expus decât fricosul, să 
se tulbure la vederea primejdiei. 

CLINIAS: Evident. 


56 



LEGILE 


ATENIANUL: Dacă ar fi un mijloc să punem în fruntea unei armate 
un om care nu se teme. nu se tulbură de nimic, n-am face tot ce e cu putinţă 
spre a ne servi de el? 

CLINIAS: Fără îndoială. 

ATENIANUL: Aici nu c vorba de un cap care comandă o armată 
contra inamicului în timp dc război, ci de un şef caic, în timp de pace, 
prezidează pe nişte oaspeţi adunaţi să petreacă vreo câteva momente de 
veselie comună. 

CLINIAS: Foarte bine. 

ATENIANUL: Asemenea adunare nu se va ţine fără oarecare excese, 
dacă are loc oarecare necumpătare la masă, nu-i aşa? 

CLINIAS: Nu, desigur, adunarea va fi chiar zgomotoasă. 

ATENIANUL: Deci primul organ necesar unei asemenea adunări este 
un maestru de banchet. 

CLINIAS: Da. Nimic pe lume n-are mai mare nevoie de el. 

ATENIANUL: Oare, dacă e posibil, nu-i vom da un şef căruia nu-i 
plac scandalurile? 

CLINIAS: Evident. 

ATENIANUL: El trebuie să cunoască bine regulile unei asemenea 
adunări, fiindcă datoria lui este nu numai să vegheze a păstra concordia 
între comeseni, ci să mai contribuie ca reunirea lor să strângă cât mai mult 
legăturile lor sociale. 

CLINIAS: Nimic mai adevărat. 

ATENIANUL: Aşa că în fruntea acestei societăţi încălzite de vin vom 
pune un maestru de banchet, stăpân pe sine şi înţelept. Căci dacă are 
calităţile contrare, dacă e prea tânăr, uşuratic şi se dedă cu ei la neînfrânare, 
va avea mare noroc dacă nu s-o alege cu vreun neajuns supărător. 

CLINIAS: Chiar aşa. 

ATENIANUL: Aşadar, dacă unul ar respinge adunările acestea, oricât 
dc bine ar fi organizate în stat, învinuind instituţia în sine, poate că le-ar 
învinui pe bună dreptate. însă când le înlătură, fiindcă n-a văzut decât 
banchete pline de dezordine, e vădit că el nu ştie că funcţionarea lor nu are 
loc aşa cum s-ar cuveni, şi că orice alt banchet va fi deopotrivă de 
defectuos, când nu va avea un şef şi maestru cumpătat. Nu observaţi în 
adevăr că orice cârmaci sau alt cârmuitor răstoarnă, dacă e beat, navă, car, 
armată, într-un cuvânt orice se încredinţează cârmuirii sale? 

11 CLINIAS: Ceea ce spui, străine, c perleel aileviliat, însă vrea să ştiu 

ce foloase am avea, dacă s-ar păstra la ospeţe ordinea de eare ne-ai vorbit. 
Şi ca să mă servesc de exemplele ce pomenirăm, un comandant bun în 
fruntea unei armate este pentru ea o che/ăşie sigură de i/bândă, ceea ce nu 
e un folos de rând. Aşa şi cu celelalte. Ce folos asemănător ai' scoate statele 
sau indivizii de la un ospăţ comun întocmit cu toată ordinea posibilă? 

ATENIANUL: Dar tu ce bine marc crezi eă reiese pentru stat de la 
creşterea bună a unui copil, sau a unui cor de băieţi? Dacă ni s-ar pune o 
asemenea întrebare, nu am răspunde că un singur copil bine educat e un 
mic folos pentru stat? Dar dacă m-ai întreba ce folos arc pentru binele 
public educaţia întregii tinerimi, n-ar fi greu a răspunde că tinerii bine 
crescuţi vor fi într-o zi buni cetăţeni; că, fiind astfel, se vor purta bine în 
toate situaţiile şi că îndeosebi vor câştiga biruinţa contra vră jmaşului în 
război. Aşa că buna educaţie aduce biruinţă, însă biruinţa strică uneori buna 
creştere, căci s-a văzut adesea cum izbânzile militare produc neomenia, iar 
aceasta pricinuieşte în urmă cele mai mari nenorociri. Niciodată o bună 
educaţie n-a fost dăunătoare nimănui, pe când victoriile au fost şi vor mai 
fi funeste învingătorilor. 

CLINIAS: Pari încredinţat că ospeţele, numai să aibă loc cu 
orânduială, au mare înrâurire asupra educaţiei. 

ATENIANUL: Nu mă îndoiesc. 

CLINIAS: Şi ai putea proba adevărul a ceea ce spui'.^ 

ATENIANUL: Fiindcă în privinţa aceasta mulţi sunt de păreri 
deosebite, numai un zeu ar putea să vă convingă că e aşa cum spun eu. Dar 
dacă vreţi să cunoaşteţi convingerile mele în materia aceasta, vi le voi 
expune bucuros, fiindcă tot ne-am hotărât să vorbim acum de legi şi de 
politică. 

CLINIAS: Da, vrem să cunoaştem părerile tale despre chestiunile 
acestea, nedesluşite până acum. 

ATENIANUL: Aşa voi face. Fiţi atenţi şi din partea mea voi pune 
vorba în mişcare să vă explic clar chestiunea. însă mai înainte de orice, e 
• bine să ascultaţi următoarele. Atenienii sunt socotiţi, în toată Grecia, că le 
place să vorbească şi că vorbesc mult. Lacedemonienii, din contră, se 
bucură de faima că vorbesc puţin, iar cretanii se silesc mai mult să cugete 
decât să vorbească. Mă tem deci să nu mă luaţi drept palavragiu, când 
vedeţi că cheltuiesc atâta vorbă despre beţie, chestiune măruntă. Dar nu-mi 
e posibil să vă lămuresc complet şi clar cum ar trebui întocmite mesele 

comune, fără a vă vorbi de adevărata na;^ rpvd muzicii; şi nu pot vorbi 
despre muzică fără a considera educaţia în general. Chestiunile acestea 
presupun discuţii îndelungate. Vedeţi, aşadar, ce e de făcut, dacă nu cumva 
se cuvine să lăsăm deocamdată la o parte chestiunile acegtea şi să trecem la 
o *ltă dezbatere despre legi. 

MEGILLOS: Străine atenian, poale tu nu ştii • ă familia mea este 
învestită cu obligaţia de găzduire oficială faţă dc Atena. Chiar de copii, 
când :paff+nii află că sunt însărcinaţi cu găiduirca unei cetQţi$f) dragoste 
vie coprinde pe fiecare dintre noi, tinerii, de la Kâr;ta cea mai fragedă; ei 
pri - esc ca pe o a doua patrie acea cetate, dnpă aceea în care s-au născut. 
ScntimenAil acesta l-am mcercat şi eu. Din copilăriesteând auzeam pe 
laccdcmonicni lăudând sau criticând pe atenieni, şi când mi <e spunea: 
„Megillos, cetatea voastră a fost hună sau rea cu noi în împrejurarea 
cutare", luam îndată apărarea ceEăţii voastre contra celor ce o defăimau \şi 
am păstrat totdoai n, Uoată bunăvoinţa faţă de Atena. Grâul vostru îmi e 
plăcut şi ce se spune îndeobşte de.spre atenieni, că adică \dacă sunt buni. ei 
sunt în cel mai înalt grad, mi se pare foarte adevărat. în adevăr ei sunt buni, 
nefiind constrânşi de necesitat! 'din firea lor, calitate hărăzită lor de zei, şi 
neprefăcuţi. Dc aceea vorbeşte cu cncrcdere tot ce^/ţi place, în ce mă 
priveşte. 

CLINIAS: Desigur, tot aşa să faci şi în ce mă priveşte, străine, după 
ce ai auzit şi apst bat spusele mele. Ai auzit, negreşit, de Epimenide', omul 
acesta divin. Era din Cno=os şi rudp\cu mine. Cu zece ani mai înainte de 
războiul cu penii !\ducându-se la Atena, din porunca oracolului făcu acolo 
- numi DC jertfe, pe care i le prcscrisesc )eul'\şi, deoarece atenienii aşteptau 
năvălirea perşilor, le prcivise că periii nu vor veni decât după zece ani şi că 
se vor retrage cu proiectele lor neîmplinite, şi cu pierderi mai m. i decât 
foloase vAtunci strămoşii voştri dă7GirR\familiei mele dreptul de gazdă. Şi 
de atunci, din tată în fiu, ea a fost foarte binevoitoare faţă de voi. 

ATENIANUL: După cum se pare, nu e nici o piedică din>pre partea 
voastră, ca să mă ascultaţi; dinsps \paitea mea răspund de buna mea voinţăw 
însă mă tem să nu-mi lipsca?cs\puterea; lotuşi să înc/ rcămo^i mai întâi să 
definim^iîn vederea discuţiei, ce e^ educaţia şi carec efectul ei. Căci aşa 


* Ve/.iTucidide, 1, 126 .şi Plutarh, Viaţa lui Solon. 

am hotărât: să începem cu introducerea aceasta convorhirca, până ce vom 
ajunge la zeul vinului. 

CLINIAS: Desigur, aşa să facem, dacă crezi dl aşa c bine. 

ATENIANUL: Vedeţi dacă definiţia educaţiei vă place sau nu. 

CLINIAS: Care este? 

12 ATENIANUL: Eu afirm eă oricine vrea să ajungă destoinic într-o 

meserie, să se deprindă din eopilărie atât la Jocuri, cât şi în mod serios, cu 
gesturile în legătură cu acea meserie. Spre exemplu, cine vrea să ajungă 
într-o zi un bun plugar, ori un bun arhitect, să se Joace chiar din primii ani, 
unul de-a eastelele eopilăreşti, altul de-a ogorâtul. Pedagogul, edueatorul 
lor, să le dea şi unuia şi altuia unelte mici, după modelul celor adevărate, 
să-i înveţe dinainte să facă ce trebuie să ştie, mai înainte dc a-şi exercita 
meseria; astfel pe dulgher, să măsoare şi să se servească dc linie, pe viitorul 
ostaş, călăria ca joc, ori alt exerciţiu de felul acesta. într-un cuvânt, prin 
intermediul Jocurilor, să îndrepte gustul şi aplecarea copilului către ţinta ce 
trebuie s-o atingă spre a-şi împlini menirea. Definesc aşadar educaţia o 
disciplină bine înţeleasă, care pe cale de petrecere plăcută îndrumează 
sufletul unui copil la deprinderea anumitor gesturi care la maturitate să-l 
facă desăvârşit în specialitatea ce a îmbrăţişat. Şi acum vedeţi dacă cele 
spuse până acum le aprobaţi. 

CLINIAS: Da, fără îndoială. 

ATENIANUL: Nici să nu lăsăm noţiunii numită educaţie un înţeles 
vag. Adesea în chip de laudă sau de dispreţ spunem de unul că arc sau n-are 
educaţie, atunci când a primit una foarte bună pentru negustorie sau pentru 
comerţul maritim, ori pentru altă profesie asemănătoare. După cât se vede, 
vorbind astfel, n-avem în vedere această educaţie propriu-zisă, care are de 
scop a ne deprinde cu virtutea chiar din copilărie, inspirând cuiva dorinţa 
aprinsă de a fi cetăţean perfect şi dc a şti să comande ori a se supune 
conform legii. Ori pe aceasta singură vrem noi a o defini şi numai ea 
merită, pare-mi-se, numele de educaţie. Cât despre cea îndrumată spre 
avuţie ori spre puterea corpului sau spre orice alt talent, în care înţelep¬ 
ciunea şi dreptatea n-au nici o paile, este o educaţie Josnică şi servilă, ori 
mai bine o educaţie nevrednică a purta numele acesta, însă să nu ne certăm 
pentru cuvinte cu ei. Ci să ţinem drept recunoscut că cei bine educaţi ajung 
îndeobşte oameni virtuoşi, că astfel educaţia nu trebuie dispreţuită, căci 
dintre calităţile cele mai frumoase, aceasta este întâia ce o întâlnim la 

oamenii buni şi, dacă unul n-o arc, trebuie să facă toate sforţările în tot 
timpul vieţii spre a o dobândi, dacă poate. 

CLINI AS: Ai dreptate, suntem de aceeaşi părere. 

ATENIANUL: însă am mai convenit mai înainte că oameni buni sunt 
cei capabili să-şi comande sieşi, şi răi, cei ce nu pot. 

CLINIAS: Adevărat. 

ATENIANUL: Să reluăm şi să dezvoltăm ce înţelegem prin acestea. 
Daţi-mi voie a vă explica mai bine cu o imagine. 

CLINIAS: Spune. 

ATENIANUL: Nu presupunem că fiecare din noi e o unitate? 13 

CLINIAS: Da. 

ATENIANUL: Şi că orice om are în el doi povăţuitori contrari şi 
neraţionali, pe care îi numim plăcerea şi durerea? 

CLINIAS: A.şa e. 

ATENIANUL: La aceste două elemente sunt de adăugat presimţirile 
păţaniilor viitoare, cărora li se dă numele comun de aşteptare. Dar 
aşteptarea durerii se numeşte propriu-zis frică, şi aceea a plăcerii, speranţă. 
Deasupra acestora stă raţiunea care hotărăşte ce e bine şi rău în ele şi, când 
aceasta devine hotărârea obştească a unui stat, se numeşte lege. 

CLINIAS: De-abia te mai pot înţelege; vorbeşte de aci înainte, ca să te 
pot urma. 

MEGILLOS: Şi eu păţii la fel. 

ATENIANUL: Despre lucrurile acestea să ne formăm ideea 
următoare: Să ne socotim pe fiecare dintre noi, cei vii, ca nişte minuni 
zeieşti, create de zeu, fie ca distracţie a lor, fie într-un scop serios, fiindcă 
nu ştim nimic relativ la menirea noastră. Ceea ce ştim e că aceste pasiuni în 
noi sunt ca tot atâtea sfori sau fire, care ne trag fiecare înspre partea sa. 

Când ele sunt opuse, ne trag în direcţii opuse, de unde vine şi deosebirea 
între virtute şi viciu. în adevăr, raţiunea ne spune să urmăm numai unul din 
firele acestea, de a urma totdeauna cu tărie numai direcţia lui şi a ne 
împotrivi tuturor celorlalte. Firul acesta e firul de aur şi sfânt al raţiunii, 
numit legea obştească a statului. Celelalte fire sunt băţoase şi de fier, acesta 
e mlădios, fiind de aur. Cele dintâi sunt asemenea cu diferite specii. Trebuie 
să le legăm şi să le supunem toate aceste fire direcţiei perfecte a firului 
legii. Căci raţiunea, deşi frumoasă, însă fiind înceată şi calmă, firul ei are 
trebuinţă de legături, pentru ca firul de aur să poată conduce pe celelalte. 
Modul acesta de a ne reprezenta pe fiecare din noi ca o maşină însufleţită. 

păstrează virtuţii toate drepturile sale, explieă i e vu-a să /ii ;l superior sau 
inferior sieşi, şi ne face aînţeiege că atfit oiiic nm. »iînnsi ălor priceput al 
acestor mişcări interioare, trebuie să trăiască poli ivii i ii aivaslă cunoştinţă, 
precum şi orice stat trebuie să consfinţească cimuşlmţa ai iMsla • lie că i-a 
inspirat-o un zeu, fie că o are de la un om care va li dcsi opcril o el însuşi 
-- ca lege a administraţiei sale lăuntrice, cât şi în Icgăliinlc sale cu celelalte 
state. Ea ne dă noţiuni mai clare despre virlulc şi viciu; şi ai csic noţiuni, la 
rândul lor, ne vor face poate să cunoaştem mai bine ce csic educaţia şi 
celelalte instituţii omeneşti, şi cât priveşte ospcţcic pe caic cineva ar fi 
ispitit să le considere ca un obicei prea puţin impoi lanţ, ca să se- vorbească 
atât despre ele... 

CLINIAS: Ba nu, poate că nu vor părea nedemne dc lungimea vorbirii. 

ATENIANUL: Bine. Acum să căutăm o încheiere vrednică de 
cuvântarea asta aşa de lungă. 

CLINIAS: Spune. 

14 ATENIANUL: Dacă maşinii acesteia minunate' i am da să bea mult 

vin, ce s-ar întâmpla eu ea? 

CLINIAS: Cu ce gând îmi faci întrebarea asta? 

ATENIANUL: Deocamdată nu-ţi spun. Doar întreb în general ce 
schimbare va suferi maşina: şi spre a înţelege şi mai bine sensul întrebării 
mele, te rog să-mi răspunzi, dacă efectul vinului nu este .să facă mai vii 
plăcerile şi suferinţele noastre, mâniile şi amorurile noastre? 

CLINIAS: Netăgăduit. 

ATENIANUL: Oare ascute el de asemenea simţirile noastre, memoria 
şi cugetul şi judecata noastră? Sau mai degrabă acestea .se sting, când bea 
până se îmbată? 

CLINIAS: Se sting cu totul. 

ATENIANUL: Oare nu ajunge tot aşa,în ce priveşte starea spiritului, 
la atunci când era eopil mic? 

( 1 INI AS. Desigur. 

AII NI ANUL: în halul acesta, aşa e că cineva e foarte puţin stăpân pe 
am ' 

• I INIAS I c nil Ic puţin. 

ATENIANUL: Aşadar, nu zicem noi, despre un astfel de om, că e 
foarte rău? 

CLINIAS: Foarte adevărat. 

ATENIANUL: Nu numai bătrânul dă în mintea copiilor, cum se zice, 
dar şi cel beat. 

CLINIAS: Ai multă dreptate, străine. 

ATENIANUL: Este oare vreun motiv ea să înceree cineva a ne 
convinge că trebuie să bem, în loc să ne facă să ne ferim cât putem de 
beţie? 

CLINIAS: Aşa pare că e, şi adineaori erai gata s-o dovedeşti. 

ATENIANUL: E adevărat şi chiar sunt gata, după ce mi-aţi arătat 
amândoi că doriţi să mă ascultaţi. 

CLINIAS: Cum n-am fi curioşi, chiar numai pentru ciudăţenia şi 
surprinderea afirmaţiei că un om cu bună ştiinţă şi voinţă are dreptul să se 
transpună în asemenea stare delicată? 

ATENIANUL: De starea sufletească, vorbeşti? 

CLINIAS: Da. 

ATENIANUL: Dar eu privire la corp, dacă cineva şi l-ar eoborî eu 
ştiinţă şi voinţă la starea aeeasta de stricăciune, decădere, slăbieiune şi 
infirmitate, ne-am mira oare? 

CLINIAS: Cum să nu ne mirăm? 

ATENIANUL: Adieă, credem noi, eă cei ee se due la mediei să bea 
doctorii, nu ştiu ei că în urmă, şi multe zile după aceea, eorpul lor ajunge 
astfel că, dacă ar rămâne aşa până la urmă, n-ar mai vrea să trăiască, şi cei 
ce încep exerciţiile şi îndură ostenelile corporale, nu ştim oare că la început 
suferă dureri? 

CLINIAS: Ştim toate acestea. 

ATENIANUL: Şi, pe lângă aceasta, eă iau de bunăvoie hotărârea 
aceasta, din cauza folosului pe care-1 aşteaptă de aci? 

CLINIAS: Foarte bine. 

ATENIANUL: Oare nu trebuie să Judecăm în acelaşi mod despre toate 
celelalte lucruri ale vieţii? 

CLINIAS: Da. 

ATENIANUL: Şi tot aşa despre datina ospeţelor, dacă e adevărat că 
au şi ele foloasele lor? 

CLINIAS: Fără îndoială. 

ATENIANUL: Dacă, deci, tiăsin» l ă daliii.i ai ^■.l•,la i iipiinilc toi atât 
folos ca şi gimnastica, va li foarte linse sil i dăin iiitâiclalc faţă de 
gimnastică, fiindcă aceasta e însoţită de dinei i. |m- i and i ealaltă e lipsită de 
ele. 

CLINIAS: Ai dreptate; dar tare m aş niiia, d.n a ai găsi în băutură 
folosul ce pretinzi. 

ATENIANUL: Iată, deci, ceea cc trebuie să un eie a ţi demonstra 
acum. Răspunde-mi. Poţi tu observa în mine două leliiri de temeri cu totul 
opuse? 

CLINIAS: Care sunt acestea? 

ATENIANUL: lată-le. Mai întâi ne temem de relele ilo care suntem 
ameninţaţi. 

CLINIAS: Da. 

ATENIANUL: Şi pe lângă asta ne mai temem şi de părerea rea, pe 
care cineva şi-ar putea-o face despre noi, când dăm pri lej la aceasta cu fapte 
sau vorbe puţin oneste. Teama aceasta o numim nişine, şi acesta, cred, este 
numele ce i se dă pretutindeni. 

CLINIAS: Nici o îndoială. 

ATENIANUL: Acestea sunt cele două feluri dc teamă, despre care 
voiam să vorbesc. Cea de-a doua luptă contra întipăririi de durere din noi 
şi a celorlalte obiecte înfricoşătoare; ea este de asemenea opusă celor mai 
multe plăceri şi mai ales celor mai mari. 

CLINIAS: Ai dreptate. 

ATENIANUL: Nu-i adevărat că legiuitorul, şi orice om cu simţire, 
arată o foarte mare stimă faţă de această teamă şi că învestind-o cu numele 
de ruşine, el socoteşte ca neruşinare, încrederea în sine ce îi este opusă, 
privind-o drept cel mai mare rău, ce pot încerca statele şi particularii? 

CLINIAS: Drept vorbeşti. 

ATENIANUL: Tot teama aceasta este baza siguranţei noastre în 
anumite prilejuri importante; în război numai ei, mai mult decât oricărui 
alt lucru, îi datorim scăparea şi biruinţa. Două lucruri în adevăr contribuie 
la izbândă; încrederea în sine în faţa inamicului, şi teama dc a se dezonora 
în faţa amicilor săi. 

CLINIAS: Acea.sta e sigur. 

ATENIANUL: Aşadar, fiecare dintre noi cată să fie totodată fără 
teamă şi temător. Am spus pentru ce. 

CLINIAS: Da. 

ATENIANUL: Când cineva vrea să facă pe unul curajos, nu reuşeşte 
oare numai expunându-1 cu atenţie la tot felul de temeri? 

CLINIAS: Evident. 

ATENIANUL: Şi ce vom face .spre a insufla cuiva teamă de ceea ce se 
cuvine să se teamă? Nu-1 vom pune în conflict cu neruşinarea? Nu 
deprinzându-1 să lupte contra ci, îl vom învăţa a se înfrânge pe sine, biruind 
plăcerile? Nu luptând mereu contra pornirilor sale obişnuite şi înfrânân- 
du-le, reuşeşte a cuceri curajul perfect? Cine nu a încercat şi nu s-a folosit 
de genul acesta de luptă, nu va fi nici pe Jumătate virtuos. Nu va fi niciodată 
stăpân pe sine, dacă n-a fost în luptă cu sentimentele voluptuoase şi cu 
dorinţele care te fac să nu roşeşti de nimic şi să faci nedreptăţi, dacă nu s-a 
exercitat a le învinge prin reflecţie şi printr-o metodă susţinută, în 
petrecerile sale ca şi în îndeletnicirile sale serioase; şi dacă dimpotrivă n-a 
încercat niciodată loviturile patimilor. 

CLINIAS: Aşa trebuie să fie, pe cât se pare. 

ATENIANUL: Oare un zeu a dat el oamenilor o băutură în stare să 15 
inspire teama, aşa că cu cât cineva ar bea mai mult din ea, cu atât să se 
creadă mai nenorocit, cu atât să simtă că-i creşte frica de prezent şi de 
viitor, şi că dacă ar fi băută peste o anumită măsură, să îngheţe de groază pe 
cel mai cutezător, şi totuşi ar reveni la starea normală, când ar adormi şi ar 
înceta a bea? 

CLINIAS: Străine, există pe lume o asemenea băutură? 

ATENIANUL: Nici una, dar, dacă ar exista, legiuitorul nu s-ar sluji 
de ea cu folos, ca să insufle curaj? Şi oare n-am avea dreptul să-i zicem, cu 
ocazia aceasta: Legiuitorule, oricare ar fi neamul căruia îi dai legi, cretani 
sau altul, obiectul principal al preocupărilor tale n-ar fi să-i cunoşti, în urma 
unei încercări sigure, pornirile sale relativ la curaj şi frică? 

CLINIAS: Nu e nimeni să nu răspundă da. 

ATENIANUL: Iarăşi n-ai dori ca această încercare să se poată face 
fără nici un risc şi fără nici o primejdie însemnată, mai degrabă decât în 
orice alt chip? 

CLINIAS: Orice legiuitor va prefera ca ea să se poată face fără risc. 

ATENIANUL: Şi tu te-ai sluji de băutura aceasta spre a pune la probă 
sufletul cetăţenilor tăi, asigurându-te de pornirile lor, întrebuinţând 
îndemnurile, poveţele şi recompensele, spre a-i înălţa deasupra oricărei 
temeri, acoperind, din contră, de ocară pe oricine nu s-ar sili să fie aşa cum 
vrei tu să fie: şi dacă în aceste exerciţii cineva ar arăta bunăvoinţă şi curaj. 

n-ar avea să-i fie frică de nimic din partea la, iai dai ă mi, n-ar avea de 
aşteptat decât pedepse. Sau oare n-ai vrea Iu. nccondi|iiinal, să te slujeşti 
de băutura asta, mai ales că n-ar înfăţişa nici un neajuns? 

CLINIAS: Şi pentru care motiv, străine, un IcfîinilDi n ;m înlrcbuinţa-o? 

ATENIANUL: Genul acesta de încercare ar li niiniliH' de lesnicioasă, 
în comparaţie cu acelea de astăzi, pentru oricine ar vrea să sc exercite 
singur faţă de sine însuşi, ori cu alţii, în număr mai marc sau mai mic. Şi 
dacă de ruşine, sau de teama de a fi ajuns în starea aceasta mai înainte de a 
se fi oţelit îndestul, cineva s-ar hotărî să se exercite în singinălatc, şi în loc 
de multe alte lucruri, şi-ar lua cu el numai această băutură, ar fi sigur de 
izbândă. Acelaşi lucru ar fi, dacă, bizuindu-sc pc aceste disjioziţii naturale 
şi pe încercările de mai înainte, cineva nu s-ar teme să sc exercite împreună 
cu alţii, şi ar arăta în faţa lor puterea sa de a birui impresiile supărătoare şi 
de neînlăturat ale băuturii acesteia, aşa ca să nu lase să-i scaiic nici o faptă 
necuviincioasă şi să aibă destulă virtute spre a sc păzi dc orice degradare: 
cu condiţia unică de a se retrage mai înainte de a fi băut peste măsură, din 
teama de efectele băuturii acesteia, capabilă, în cele din urmă, să doboare 
pe toţi oamenii. 

CLINIAS: Da, ar fi cuminte să se slujească de ca în modul acesta. 

ATENIANUL: Să revenim la legiuitorul nostru. Fi adevărat, îi vom 
zice noi, că zeii n-au dat oamenilor în dar un asemenea leac împotriva 
temerii, şi că nici noi n-am putut descoperi vreunul (căci las la o parte pe 
fermecători); dar n-avem noi o băutură care are efectul dc a insufla o 
încredere cutezătoare şi nelalocul ei? Ce zici? 

CLINIAS: Ba da, avem una, va răspunde el, şi astae vinul. 

ATENIANUL: Băutura aceasta n-are ea oare o virtute cu totul opusă 
.icclcia, despre care vorbirăm? Şi care face mai întâi pe om mai vesel ca 
mamic; în urmă, pe măsură ce bea,îl umple cu mii de speranţe frumoase. 
Şl II dă (I idee superioară despre puterea sa; la urmă îi insuflă o mare 

... . in sine dc a vorbi despre orice, ca şi cum ar fi şti toate, şi îl face 

ii.ii .l> Idiei. alăi de superior oricărei temeri, că el spune şi face tot ce-i 

Ii I III ,ll |i| III I .l|l',' 

I I Ifd \'. I )i II ine va l i dc părerea ta. 

Ml I dl I I »•. Ni iiicilduil. 

11 11| \i d II Al Ulii Ml iie amintim ce s-a spus adineaori, că anume 
1 II I II I Iu. lini IIII an iieluiie să ne împuternicim sufletul: una, a nu te 
. . . II . . |ii ili |iii I. .lila. a ne teme dc orice, cu alte prilejuri. 

CLINIAS: După cât mi se pare, tu dădeai acestui al doilea fel de teamă 
numele de ruşine? 

ATENIANUL: Tocmai. Apoi, deoarece curajul şi cutezanţa nu se pot 
dobândi, decât numai graţie deprinderii de a înfrunta obiectele groaznice, 
să vedem dacă, spre a ajunge la scopul opus, nu e trebuinţă a ne sluji de 
mijloace contrare. 

CLINIAS: După cât se pare, da. 

ATENIANUL: Astfel, tocmai în lucrurile care ne fac peste măsură de 
încrezători şi îndrăzneţi, trebuie să căutăm un leac contra neruşinării şi 
obrăzniciei, leac care ne învaţă a deveni sfioşi şi circumspecţi, ca să nu 
vorbim, să nu facem şi să nu suferim nimic de care ar trebui să ne ruşinăm. 

CLINIAS: Aşa trebuie să fie. 

ATENIANUL: Ce ne expune oare să săvârşim asemenea greşeli? Nu 
e mânia, dragostea, necumpătarea, neştiinţa, lăcomia, laşitatea; şi încă 
bogăţia, frumuseţea, forţa? Nu este în sfârşit orice lucru ce ne îmbată de 
plăcere şi ne face să ne pierdem mintea? însă pentru a face la început proba 
acestor patimi, şi a ne exercita pe urmă a le învinge, este oare vreo probă 
mai lesnicioasă, mai nevinovată, ca aceea a vinului? Şi dacă se iau 
precauţiile cuvenite, există vreo petrecere mai potrivită pentru scopul 
acesta, ca ospeţelc? Să cercetăm lucrul mai de aproape. Spre a recunoaşte 
un caracter greu de împăcat şi sălbatic, capabil de mii de nedreptăţi, nu e 
oare mai periculos de a intra în legătură cu el, cu riscul şi primejdia mea, 
decât de a-1 observa la o serbare bahică? Spre a ne asigura dacă cineva este 
rob al plăcerilor dragostei, îi vom încredinţa oare pe fetele, feciorii şi 
femeile noastre şi îi vom pune la probă apucăturile sale cu riscul a ceea ce 
avem mai scump? N-aş mai termina, dacă aş vrea să înşir toate motivele 
care arată cât este de preferat de a lua cunoştinţă despre diversele caractere 
prin mijlocul unei desfătări, fără să arăţi că voieşti, fără să rişti nici o 
primejdie; şi sunt convins că nu e nimeni, nici cretan, nici altul, care să nu 
recunoască faptul că modul acesta de a sonda sufletul altuia este foarte 
potrivit şi, dintre toate punerile la încercare, cea mai ieftină, cea mai sigură 
şi cea mai scurtă. 

CLINIAS: E adevărat. 

ATENIANUL: Dar ceea ce ne ajută a cunoaşte caracterul şi pornirea 
oamenilor, este partea cea mai folositoare a artei de a-i face mai buni; şi 
aceasta este, cred, unul din obiectele politicii. Nu-i aşa? 

CLINIAS: Desigur. 

ATENIANUL: După aceasta, trebuie, după cât se pare, să cercetăm 
dacă singurul bine ce se scoate din întrebuinţarea bine orânduită a ospeţelor 
este cunoaşterea clară a diferitelor caractere sau dacă mai reiese din ele şi 
alt folos însemnat. Ce credeţi? în ce mă priveşte, eu cred că un asemenea 
folos se găseşte în ele, după cum am dat a înţelege; dar din ce pricină şi 
cum se găseşte el acolo? Aceasta trebuie s-o lămuresc: să fim cu cea mai 
mare luare-aminte, ca să nu cădem în vreo greşeală. 

CLINIAS: Vorbeşte. 

ATENIANUL: Mai întâi doresc să reamintesc memoriei voastre 
definiţia ce am dat-o unei bune educaţii, căci, după cât judec eu de pe acum, 
buna educaţie se face numai în aşezământul acela, când este bine orânduit. 

CLINIAS: Spui lucruri mari. 

ATENIANUL: Aşadar afirm că prima simţire a copiilor este plăcerea 
şi durerea, şi în acestea li se ivesc în suflet virtutea şi viciul. Căci relativ la 
înţelepciune şi convingerile adevărate şi ferme, ferice de omul care şi le 
însuşeşte fie chiar la o vârstă înaintată, iar cel ce posedă toate aceste bunuri, 
împreună cu cele cuprinse în ele, este un om desăvârşit. Numesc educaţie 
virtutea aşa cum se iveşte mai întâi la copii, fie că sentimentele de bucurie 
sau de tristeţe, de iubire ori de ură care se ridică în sufletul lor sunt 
conforme ordinii, fără ca ei să-şi poată da socoteală de aceasta, fie că, 
ivindu-se şi raţiunea, ei îşi dau socoteală despre deprinderile bune, cu care 
au fost înzestraţi. Tocmai în armonia aceasta a deprinderii şi a raţiunii 

constă virtutea considerată în întregul ei. Cât despre partea aceasta a 
virtuţii, care ne învaţă să ne folosim cum trebuie de plăcere şi de durere, şi 
care, de la începutul şi până la sfârşitul vieţii, ne face să iubim sau să urâm 
ceea ce merită iubirea sau ura noastră, o despart de altfel în gând, şi 
numind-o educaţie, după părerea mea, bine o voi numi. 

CLINIAS: Suntem deopotrivă de mulţumiţi, străine, şi de ceea ce ai 
spus mai înainte despre educaţie şi de ceea ce spuseşi acum. 

ATENIANUL: îmi pare bine. Direcţia aceasta a sentimentelor de 
plăcere şi durere către orânduirea care constituie educaţia, se slăbeşte şi se 
strieă în multe puncte în cursul vieţii. Dar zeii, milostivi faţă de neamul 
omenesc, ursit din firea sa la muncă, ne-au hărăzit, ca răgazuri de odihnă, 
sărbătorile întocmite în cinstea lor; ei au vrut ca Muzele, Apollo, şeful lor, 
şi Bachus să-i celebreze împreună cu noi, pentru ca prin ajutorul lor să 
putem împlini, în aceste sărbători, scăderile educaţiei noastre. Să vedem, 
deci, dacă ceea ce susţin eu aci este adevărat şi luat din natura lucrurilor. 

Zic, că nu e aproape nici un animal care, când e tânăr, să-şi poată ţine 
eorpul ori limba sa liniştite, şi să nu facă în tot timpul sforţări spre a se 
mişca şi a striga. Astfel se văd unii, care sar şi saltă ca şi cum nu ştiu ce 
întipărire de plăcere i-ar mâna să Joace şi să zburde, pe când alţii fac să 
răsune aerul de mii de strigăte deosebite. Dar nici un animal n-are 
sentimentul ordinii sau dezordinii, pe care mişcarea o poate primi şi pe care 
o numim măsură şi armonie; pe câtă vreme aceleaşi divinităţi, care 
prezidează sărbătorile noastre, ne-au dat sentimentul măsurii şi armoniei 
împreunat cu acela al plăcerii. Sentimentul orânduieşte mişcările noastre 
sub conducerea aeestor zei, şi ne învaţă a forma între noi un fel de 
înlănţuire reunind cântecele noastre cu dansurile noastre. De aci numele de 
cor, derivat în mod firesc de la vorba ce înseamnă bucurie'. Şi mai întâi 2 
aprobaţi vorbele mele şi recunoaşteţi că prima educaţie am primit-o de la 
Apollo şi de la Muze? 

CLINIAS: Da. 

ATENIANUL: Needucat va fi pentru mine cel neexercitat în cor, şi 
din contră cel exercitat în ale corului este totuna cu cel educat. 

CLINIAS: Fără îndoială. 

ATENIANUL: Dar arta corului cuprinde cântecul şi dansul. 


' Plalon face să derive vorba xopd?. cor, de la x“Po bucurie. 

CLINI AS: Neapărat. 

ATENIANUL: Buna educaţie constă aşadar în a şti cineva să cânte 
bine şi să danseze bine. 

CLINI AS: Aşa este. 

ATENIANUL: Să luăm aminte ia înţelesul cuvintelor din urmă. 

CLINI AS: Care cuvinte? 

ATENIANUL: Cel bine educat cântă bine, zicem noi, ,şi dansează 
bine; nu trebuie oare să mai adăugăm: ceea ce cântă şi ce joacă sunt lucruri 
frumoase? Sau nu? 

CLINIAS: Ba da, să le adăugăm. 

ATENIANUL: Dar acela, care luând drept frumos ce e frumos, şi 
drept ruşinos cc e ruşinos, se foloseşte de ele în modul acesta, nu vi se pare 
mai bine educat, cu privire la dans şi la muzică, decât un altul care ar fi în 
stare, fie cântând, fie dansând, de a reda în mod desăvârşit ceea ce socoteşte 
că c frumos, dar care de altfel nici nu se bucură de cele fnimoase şi nici nu 
se îndepărtează de la ce nu e frumos? Ori decât acela care nu poate nici să 
disceamă ce este frumos, nici să-l exprime prin mişcările corpului sau prin 
inflexiunile vocii, însă simte puternic şi durerea şi plăcerea lor, îndrăgind 
ce e frumos, şi urând ce nu e frumos. 

CLINIAS: O mare deosebire, străine, faci între o educaţie şi alta. 

ATENIANUL: Dacă acum cunoaştem câteşitrei în ce constă 
frumuseţea cântului şi a dansului, ne va fi uşor să deosebim, pe cel ce este 
bine educat, de cel ce este rău educat. Dar dacă nu cunoaştem acest lucru, 
ne va fi imposibil de a recunoaşte dacă cineva este credincios legilor 
educaţiei şi în ce este credincios. Nu-i adevărat? 

CLINIAS: Ba da. 

ATENIANUL: Trebuie, deci, să căutăm şi să adulmecăm oarecum, ca 
nişte câini, ceea ce în cânt şi în dans se numeşte figură fmmoasă şi melodic 
frumoasă. Dacă nu reuşim în aceasta, tot ce vom putea spune de.spre buna 
educaţie, fie a grecilor, fie a barbarilor, nu va avea nici un rost. 

CLINIAS: Ai dreptate. 

ATENIANUL: Bine. Şi în ce vom pune noi frumuseţea unei figuri sau 
a unei melodii? Spunc-ini: gesturile şi tonul vocii unui om inimos, într-o 
împrejurare nenorocită şi primejdioasă, se aseamănă oare cu acelea ale 
omului fricos într-o împrejurare de acelaşi fel? 

CLINIAS: Cum s-ar putea asemăna, când nici culorile’ nu se mai 
aseamănă? 

ATENIANUL: Foarte bine, scumpul meu Clinias; dar muzica având 
drept obiect măsura şi armonia, deşi se zice de o figură^ că e bine măsurată, 
de o melodie, că e armonioasă, nu se poate zice însă că şi una şi cealaltă 
sunt bine colorate; şi maeştrii de cor n-au dreptate să se slujească de 
metafora aceasta^. Totuşi, cu privire la omul fricos şi la omul inimos, se 
poate spune cu dreptate că figura şi melodia, ce caracterizează pe cel din 
urmă, sunt frumoase, iar că acelea ce aparţin celuilalt nu sunt frumoase. 
Intr-un cuvânt, ca să nu ne întindem prea mult relativ la această chestiune, 
orice figură, orice melodie, care exprimă însuşirile bune ale sufletului sau 
ale corpului, fie ele însele, ori imaginea lor, este frumoasă; şi este tocmai 
din contră, dacă ele exprimă însuşirile rele. 

CLINIAS: Drept vorbeşti, şi noi suntem de părerea ta, şi unul şi altul. 

ATENIANUL: Mai spune-mi acum: simţim toţi o plăcere egală la 
aceleaşi cântece şi la aceleaşi dansuri? Ori e o mare deosebire? 

CLINIAS: Foarte mare. 

ATENIANUL: Care să fie pricina erorilor noastre în privinţa aceasta? 

Oare ce este frumos, nu e pentru toată lumea? Sau deşi este, dar poate nu 
pare aşa? Căci niciodată nu va îndrăzni nimeni să afirme că dansurile şi 
cântecele viciului sunt mai frumoase ca acelea ale virtuţii; nici că simte 
plăcere la figurile ce exprimă viciul, pe câtă vreme toţi ceilalţi simt plăcere 
în faţa Muzei contrare. E adevărat, cu toate acestea, că cei mai mulţi 
socotesc că esenţa şi desăvârşirea Muzei constă în puterea ce ea are de a 
afecta în mod plăcut sufletul; dar afirmaţia aceasta nu e de suportat şi nici 
vrednică de rostire; mai probabilă este părerea unuătoare relativ la aceasta. 

CLINIAS: Care? 

ATENIANUL: Deoarece dansul şi cântecul nu sunt decât nişte 3 
imitaţii ale moravurilor, decât o pictură a acţiunilor oamenilor, a 
caracterelor lor şi a diferitelor situaţii în care se află, e necesar ca aceia, 
care aud vorbe şi cântece sau care văd dansuri asemănătoare caracterului 
pe care ei l-au primit de la natură sau de la educaţie sau şi de la una şi de la 

’ Coloritul, coloratura (e vorba de tertneni mu/icali), 

^ Figura se referă la ritm, melodia se refera la cântec, 

^ Una din părţile fundamentale ale mu/icii antice se numea cromatică, de la vorba 
culoare. Şi noi am păstrat termenul în limba mu/.icală. 

cealaltă, să găsească plăcere în ele, să le laude şi să spună despre ele că sunt 
frumoase: şi, e firesc lucru, din contră, ca aceia care au un caracter, 
moravuri sau oarecare deprinderi opuse lor, să nu poată nici să se bucure de 
ele, nici să le laude, fiind siliţi să le numească urâte. Cu privire la aceia care 
au din natură un gust sănătos cu deprinderi rele, ori deprinderi bune, cu un 
gust din fire rău, este de asemenea teama ca laudele lor să aibă obiecte 
diferite de acelea, care le produc plăcere; căci,ei spun despre aceleaşi 
obiecte că produc plăcere, şi că sunt rele: şi când se află faţă de persoane, 
pe Ctire le cred în stare de a judeca bine, li-e ruşine să execute aceste feluri 
de mişcări sau de cântece, de teamă să nu arate prin aceasta oarecum că 
le-ar socoti frumoase; însă în sufletul lor simt plăcere. 

CLINIAS: Foarte drept vorbeşti. 

ATENIANUL: Dar plăcerea pe care cineva o încearcă în faţa unor 
figuri şi cântece vicioase n-aduce oarecare prejudicii; şi, din contră. Un 
folos oarecare acelora care se bucură de desfătări opuse? 

CLINIAS: Aşa se pare. 

ATENIANUL: Numai se pare, ori chiar se întâmplă în mod necesar 
aci acelaşi lucru ca aceluia care, fiind prins în societatea unor oameni răi 
şi stricaţi, se dedă cu ei, în loc să-i urască, şi condamnă, c adevărat, la 
început corupţia lor, dar o condamnă în glumă sica în vis? Nu trebuie, oare, 
ca mai devreme ori mai târziu să se asemene cu aceia, cu care îi place să 
trăiască, fie buni, fie răi, chiar când i-ar fi ruşine să-i laude pe faţă?-Ori, 
credem noi, că poate să existe pentru cineva vreun bine ori vreun rău mai 
mare, decât acesta? 

CLINIAS: Nu cred. 

ATENIANUL: Ne închipuim noi oare că în orice stat, care este ori va 
fi cândva guvernat de legi bune, se lasă la voia poeţilor', orânduirea 
educaţiei şi a petrecerilor dăruite de Muze; ori că în ce priveşte măsura, 
melodia sau cuvintele, li se va da libertatea de a alege ceea ce le va plăcea 
mai mult, ca să le predea în urmă în coruri unei tinerimi născute din cetăţeni 
cumsecade, fără a-şi da osteneală să vadă dacă învăţătura lor o va deprinde 
cu virtutea ori cu viciul? 


' La greci, poetul era muzicant şi compunea totiieodată cuvintele, muzica şi dansurile, când 
versurile erau de natură a ti cântate şi însoţite de dans. Pe lângă aceasta, numele de ptxit se da în 
general oricărui autor de versuri, compozitor de cântece sau de dansuri. 

CLINIAS: N-ar fi deloc cuminte. 

MEGILLOS: Nu, desigur. 

ATENI.ANUL: Şi cu toate astea lucrul acesta este astăzi lăsat ta 
discreţia poeţilor, aproape în toate ţările, afară de Egipt. 

CLINIAS: Şi cum sunt rânduite ele în Egipt? 

ATENIANUL: De mirare, când veţi auzi. De multă vreme, după cât 
se pare, egiptenii au recunoscut adevărul celor spuse de noi aci, că adică, cbv 
fiecare stat, tinerimea trebuie să se exercite numai în figurile şi melodiile 
cele mai desăvârşite. De aceea, după ce au ales şi hotărât modelele, le 
expun în temple; şi este oprit pictorilor sau artiştilor, care reprezintă gesturi 
sau alte lucrări asemănătoare, de a inova ceva, ori de a se depărta câtuşi de 
puţin de ceea ce s-a orânduit prin legile ţării; acelaşi lucru în toate cele ce 
ţin de muzică. Şi dacă vei cerceta, vei găsi aici picturi şi sculpturi făcute 
de zece mii de ani (vorbesc precis, nu exagerat, ca vulgul), care nu sunt nici 
mai frumoase, nici mai urâte ca acelea de astăzi, ci făcute după aceeaşi artă. 

CLINIAS: De mirare. 

ATENIANUL: Da; e o capodoperă de legislaţie şi de politică. 
Celelalte legi ale lor poate nu sunt lipsite de defecte; dar cât priveşte pe 
aceasta referitoare la muzică, ea ne probează un lucru adevărat şi vrednic de 
luare-aminte: că anume este cu putinţă a se hotărî prin legi care cântece 
sunt frumoase din natura lor şi a le prescrie ca modele sigure. Este adevărat 
că aceasta n-o poate face decât un zeu sau o fiinţă divină: astfel egiptenii 
atribuie zeiţei Isis cântecele acestea, care se păstrează la ei de atâta timp. 

Dacă, deci, cum spuneam, cineva este atât de priceput ca să prindă tot ce e 
desăvârşit în materia aceasta, trebuie să facă pe această bază cu siguranţă o 
lege pe care să o impună, încredinţat că gustul plăcerii, ce împinge mereu 
pe oameni să inventeze genuri noi de muzică, nu va avea destulă putere 
spre a nimici modelele consacrate, sub pretext că sunt învechite. De altfel 
vedem că, în Egipt, nu numai că gustul plăcerii n-a alungat antichitatea, ci 
contrarul a avut loc. 

CLINIAS: După cât spui, aşa trebuie să fie. 

ATENIANUL: Ei bine! Oare să ne luăm îndrăzneala de a lămuri care 4 
este adevăratul rost al muzicii şi al cesteilalte desfătări alcătuite din dansuri 
şi cântece, de a o explica, zic, cam în modul următor?,Nu e aşa că ne 
bucurăm când credem că ne merge bine, şi că credem că ne merge bine, 
când ne bucurăm? 

CLINIAS: Sigur. 

ATENIANUL: Şi când suntem fericiţi şi ne bucurăm, aşa e că nu 
putem sta liniştiţi? 

CLINI AS: ba. 

ATENIANUL: în momentele acestea, tinerii nu sunt oare porniţi a 
dansa şi a cânta? Cât ne priveşte pe noi bătrânii, noi credem că demnitatea 
noastră cere să rămânem locului, privind şi urmărind cu plăcere jocurile şi 
serbările tinerilor, regretând puterile pierdute şi propunând premii acelora 
care vor deştepta mai puternic în noi amintirea anilor noştri frumoşi. 

CLINIAS: Nimic mai adevărat. 

ATENIANUL: Credem noi că fără nici un temei se spune, despre 
actorii acestor jocuri, că acela ce ne desfătează şi înveseleşte mai mult 
trebuie să treacă drept cel mai destoinic şi merită a fi încoronat. în adevăr, 
deoarece plăcerea este ţinta acestor serbări, se cuvine ca biruinţa şi toate 
distincţiile să se dea, cum am zis, aceluia care a contribuit mai mult la 
plăcerea adunării. Nu vorbesc drept? Şi dacă s-ar proceda aşa, n-ar fi bine? 

CLINIAS: Ba da. 

ATENIANUL: Să ne ferim, scumpule, să judecăm prea repede lucrul 
acesta; mai întâi să privim obiectul nostru pe toate feţele cam în modul 
următor: să presupunem că se vor propune oarecare jocuri, fără să se 
specifice cum vor fi, de luptă, ecvestre sau muzicale, şi că, strângând pe 
toţi cetăţenii, li se va spune că va fi doar o întrecere de plăcere, că oricine 
poate veni să ia parte în vederea premiului şi că izbânda va fi a aceluia care 
va desfăta mai bine pe spectatori, în orice mod ar fi, şi care va fi socotit cel 
mai amuzant dintre toţi concurenţii. Ce efect crezi că ar produce o 
asemenea declaraţie? 

CLINIAS: Cu privire la ce? 

ATENIANUL: E probabil că unul va veni să recite acolo oarecare 
poem eroic, ca Homer, altul va cânta din liră, unul ar Juca tragedie, celălalt 
o comedie. Nu m-aş mira să vină acolo şi oarecare şarlatan cu scamatorii şi 
să se măgulească cu speranţa biruinţei înaintea altora. Printre toţi 
concurenţii aceştia, şi alţii sumedenie, care n-ar lipsi să vină acolo, aţi putea 
să-mi spuneţi care ar merita premiul cu mai multă dreptate? 

CLINIAS: Minunată întrebare, căci cine ar fi în stare să răspundă la 
ea, mai înainte de a fi auzit însuşi cu urechile sale pe fiecare dintre 
concurenţi? 

ATENIANUL: Cum? Vrei să-ţi dau eu răspunsul acesta minunat? 

CLINIAS: De ce nu? 

ATENIANUL: Astfel, dacă copiii vor decide, ei se vor pronunţa 
pentru cel ce va fi făcut scamatorii. Nu? 

CLINIAS: Cum ar fi altfel? 

ATENIANUL: Dacă însă vor decide băieţii mai mari, vor decide 
pentru cel ce va juca comedie, iar femeile mai educate, tinerii, precum şi 
cea mai mare parte a privitorilor, pentru tragic. 

CLINIAS: Probabil. 

ATENIANUL: Cât ne priveşte pe noi, bătrânii, este sigur că vom simţi 
mai multă plăcere să ascultăm vreun rapsod recitând cum trebuie Iliada şi 
Odiseea, sau oarecare bucăţi din Hesiod şi că i-am da acestuia premiul. Dar 
cine va merita pe drept premiul, aceasta e întrebarea, nu? 

CLINIAS: Ba da. 

ATENIANUL: Evident că voi ca şi mine în mod necesar vom zice că 
merită premiul cel ce va fi indicat de către privitorii de aceeaşi vârstă cu 
noi; căci moravurile noastre ni se par nouă, printre cele despre care vorbii, 
cu mult cele mai bune, decât toate cele existente în celelalte state şi oriunde. 

CLINIAS: Fără îndoială. 

ATENIANUL: Rămân deci de părerea mulţimii, că despre muzică 5 
trebuie să judecăm având în vedere plăcerea ce o produce, însă nu oricărui 
prim venit, dar că Muza cea mai frumoasă este aceea care place mai mult 
oamenilor cumsecade şi destul de educaţi: şi mai ales aceea care place mai 
mult unuia singur, celui mai deosebit prin virtute şi educaţie. Şi motivul 
pentru care eu pretind virtute, de la aceia care trebuie să hotărască în aceste 
materii, este că pe lângă cunoştinţe ei au nevoie şi de curaj. Nu se cade, în 
adevăr, ca acela care face oficiul de judecător să judece după părerea 
spectatorilor, nici să se lase turburat de aclamaţiile mulţimii şi de ignoranţa 
ei. Şi mai puţin se cuvine să se pronunţe contra conştiinţei sale, din laşitate 
ori slăbiciune, şi cu aceeaşi gură cu care a luat pe zei de martori, că va 
spune adevărul, să ţostească cutezător un jurământ fals. Căci nu spre a lua 
lecţii de la spectatori, judecătorul prezidează jocurile, ci doar ca să le dea 
lecţii şi spre a se împotrivi acelora care n-ar desfăta cum se cade publicul. 
Abuzul contrar, prevăzut prin lege, odinioară chiar în Grecia, după cum 
astăzi mai este în Sicilia şi Italia, care lasă judecata aceasta în seama 
mulţimii adunate şi declară învingător pe cel pentru care s-au ridicat mai 
multe mâini, a avut două urmări rele: întâi a stricat gustul autorilor, care se 
iau după gustul rău al judecătorilor lor, astfel că înşişi spectatorii îşi fac 
singuri educaţia lor; al doilea, a stricat plăcerea teatrului, căci în loc ca 

plăcerea mulţimii să se purifice în fiecare zi, cu ajutorul unor piese, cu 
moravuri mai bune ca ale sale, astăzi are loc tocmai contrarul din vina 
autorilor. Dar la ce ţinteşte vorbirea aceasta? Ia vedeţi dacă nu tocmai la 
aceasta. 

CLINIAS: La ce? 

ATENIANUL: Mi se pare că ne readuce pentru a treia sau a patra oară 
la aeelaşi sfârşit, adică să ne eonvingem că educaţia nu este deeât arta de a 
atrage şi conduee pe eopii către ceea ee este soeotit de către lege ca dreaptă 
raţiune, şi care a fost hotărâtă ca atare de către bătrânii eei mai înţelepţi şi 
cei mai experimentaţi. Pentru ca sufletul eopiilor să nu se obişnuiască cu 
sentimente de plăcere şi durere eontrare legii, şi eontrare cu ceea ee legea 
a recomandat, ci mai degrabă cu aceleaşi lucruri de care se bucură şi suferă 
şi bătrânul, în scopul acesta s-au născocit cântecele, care sunt adevărate 
descântece, menite a produce acordul de care am vorbit. Şi cum copiii nu 
suferă ceea ce este serios, a trebuit să se travestească aceste descântece, cu 
numele de Jocuri şi cântece, şi de a le face să fie primite astfel. Ca şi 
medicul, care încearcă să administreze bolnavilor şi celor slabi la corp, un 
aliment sănătos în oarecare mâneări şi băuturi plăeute la gust, iar pe cele 
vătămătoare (le amestecă) cu altele neplăcute, pentru ca să-i deprindă cu 
cel dintâi şi să-i dezveţe de cele de-al doilea, adevăratul legiuitor va 
îndemna pe poet şi chiar îl va sili, dacă trebuie, cu asprimea legilor, să 
reprezinte frumos în euvinte frumoase şi vredniee de laudă, preeum şi în 
măsurile, în figurile şi acordurile sale, doar gesturile şi caracterele 
oamenilor înţelepţi şi curajoşi şi îndeobşte a oamenilor de treabă. 

CLINIAS: Oare, pe Zeus, erezi tu că aşa se petrec lucrurile în celelalte 
state? Cât mă priveşte, eu nu cunosc nici un loc aiurea decât la noi şi la 
Lacedemona; în oricare altă parte, în fiecare zi se fac noi schimbări în dans 
şi în celelalte părţi ale muzicii, şi nu legile îndrumă aceste inovaţii, ci nu 
ştiu ce gust eiudat şi neorânduit, eare nu numai că nu păstrează mereu 
aceleaşi lucruri, ca la egipteni, dar se schimbă însuşi la fiecare oră. 

ATENIANUL: Foarte bine, o, Clinias, dar nu mă mir că tu ai crezut 
că am voit să-ţi dau a înţelege că lucrurile acestea se practică astăzi. 
Neînţelegerea ta vine, fără îndoială, din faptul că nu mi-am desluşit destul 
de elar ideile. Aveam în vedere doar să te f ac să înţelegi ceea ee aş vrea eu 
să se respecte cu privire la muzică: şi tu ai crezut că vorbesc de ceva 
existent. Căci, când relele ajung de nelecuit şi foarte înaintate în stricăeiune, 
trebuie să li se adreseze mustrări, deşi neplăcute, dar eâteodată necesare. 

Şi fiindcă eşti de aceeaşi părere relativ la acest punct, ia spune-mi: crezi că 
într-adevăr poveţele mele (relative la muzică) se ţin mai strict la noi şi la 
aceştia, decât la ceilalţi greci? 

CLINIAS: Da. 

ATENIANUL: Dacă şi la ceilalţi greci s-ar urma tot aşa, ce-ar fi 
atunci? Ar fi mai bine decât acum? 

CLINIAS: Dacă nu mă înşel, ar sta mult mai bine dacă şi la ei s-ar 
urma la fel ca şi la aceştia şi ca la noi. 

ATENIANUL: Şi acum să facem recapitularea părerilor cu privire la 6 
care suntem de acord. Planul educaţiei şi al lecţiilor voastre de muzică nu 
se reduce la următoarele? Voi siliţi pe poeţii voştri să spună că oricine este 
înţelept, drept, om de treabă, este şi fericit, fie că e mare la statură, ori mic, 
că e slab sau robust, bogat, ori sărac; şi că, chiar dacă ar avea mai multe 
comori decât Cinira şi Midas, fiind nedrept, tot nefericit şi de plâns rămâne. 

La acestea se poate adăuga, ceea ce trebuie să zică poetul Spartei, dacă vrea 
să se rostească bine: „Nu-mi pare demn de glorie, nici de faimă, cel ce nu-i 
viteaz, care, având ceea ce poporul numeşte avere, n-ar alătura la ea 
posesiunea şi practica dreptăţii. Dacă e drept, să năzuiască a combate pe 
inimic; dar dacă e nedrept, facă zeii ca el să nu cuteze a îndura vederea 
sângelui şi a măcelului, şi nici să nu întreacă în iuţeala mersului pe Boreas 
din Tracia“ şi să nu se bucure de nici unul din foloasele ce se privesc 
îndeobşte ca adevărate bunuri; căci oamenii se înşală în ideile ce şi le 
formează despre ele. Ei zic că cel mai mare bine este sănătatea, al doilea 
frumuseţea, al treilea averea, şi mai numără multe altele, ca de a vedea şi 
auzi bine şi a avea toate simţurile zdravene, apoi de a face ce doresc, după 
bunul lor plac (ca tiranii). In fine, culmea fericirii pentru ei este să ajungă 
nemuritori, de îndată ce au obţinut toate bunurile de care vorbii. Să 
afirmăm, din contră, tu şi eu, că de folosinţa acestor bunuri profită numai 
cei drepţi şi pioşi, dar ele se prefac în adevărate suferinţe pentru cei răi, 
începând cu sănătatea; că tot aşa e cu vederea, auzul şi celelalte simţuri, 
într-un cuvânt, cu viaţa; că cea mai mare nenorocire pentru un om ar fi să 
fie nemuritor şi să posede toate celelalte bunuri afară de justiţie şi virtute, 
şi că în starea aceasta, cu cât viaţa sa ar fi mai scurtă, cu atât ar fi mai puţin 
de plâns. Veţi obliga, cred, pe poeţii voştri, îi veţi sili chiar, să ţină limbajul 
acesta, pentru învăţătura tinerimii voastre, potrivindu-şi cu el măsurile şi 
armoniile lor; nu? Vedeţi, cât despre mine, eu afirm cu vorbe clare că ceea 
ce îndeobşte se socoteşte ca rău, pentru cei răi e un bine, şi e un rău numai 

pentru cei drepţi, şi că, din contră, ceea ce se socoteşte ca bine, este astfel 
numai pentru cei buni, iar pentru cei răi este un rău. Cum întrebam, deci, 
adineaori; sunteţi de acord sau nu? 

7 CLINIAS: Da, în unele puncte, într-altele, deloc. 

ATENIANUL: Să nu vă pot eu convinge că sănătatea, bogăţia, o 
autoritate nelimitată ca întindere şi durată, mai adăugând la acestea vigoare 
rară, curaj şi pe deasupra nemurirea şi înlăturând şi cele ce sunt considerate 
îndeobşte ca rele — nu-1 fac pe cel ce vieţuieşte astfel nicidecum fericit, ci 
din contră, îl fac cu totul nenorocit, dacă are în el însuşi nedreptatea şi 
dezordinea? 

CLINIAS: Perfect adevărat'. 

ATENIANUL: Lie. Ce să vă mai spun acum? Nu vi se pare că omul 
acesta căruia îi presupun frumuseţe, putere a corpului, avuţii, curaj, 
influenţă în timpul vieţii sale, ca să poată face orice doreşte, dacă este de 
altfel nedrept şi dedat neorânduielii, duce în mod necesar o viaţă de ruşine? 
Poate că recunoaşteţi aceasta? 

CLINIAS: Desigur. 

ATENIANUL: Şi, prin urmare, duce o viaţă rea? 

CLINIAS: Aceasta nu tot pe atât. 

ATENIANUL: Şi prin urmare o viaţă nemulţumită şi chinuită? 

CLINIAS: Cât despre asta, cum să recunoaştem? 

ATENIANUL: Cum? Dacă vreun zeu, prietenilor, va binevoi să ne 
facă să ne înţelegem, căci acum aproape că nu ne înţelegem deloc. Cât 
despre mine, scumpul meu Clinias, lucrul mi se pare tot aşa de vădit, 
precum e evident că Creta e o insulă: şi dacă aş fi legiuitor, n-aş scăpa 
nimic din vedere, spre a sili pe poeţi şi pe toţi concetăţenii mei să vorbească 
la fel cu mine; n-aş găsi pedepse destul de grele, spre a pedepsi pe oricine 
ar cuteza să spună că există oameni răi, care trăiesc fericiţi, şi că alta 
înseamnă folosul, şi au dreptatea; aş insufla concetăţenilor mei, cu privire 
la mii de alte materii, sentimente cu totul depărtate, după cât cred, de acelea 
ale cretanilor, lacedemonienilor, şi ale restului oamenilor. Daţi-mi voie, o, 
voi cei mai buni dintre oameni,în numele lui Zeus şi Apollo,de a consulta 
aici pe aceiaşi zei, care sunt legiuitorii voştri, şi a-i întreba dacă soarta cea 
mai fericită nu e aceea a omului cel mai drept; sau dacă trebuie a se deosebi 


' C:i nu ne puţi convinge (Je ace.st luciu. 

două feluri de soarte, din care una este foarte plăeută, iar cealaltă foarte 
dreaptă? Dacă ei ne-ar răspunde că există două vieţi deosebite, îi vom 
întreba din nou, ca să procedăm metodic, pe care oameni tfebuie să-i 
numim mai fericiţi: pe cei ce duc viaţa cea mai plăcută, ori pe cei ce o duc 
pe cea mai dreaptă? Dacă ei ar răspunde, că cea mai plăcută, ar rosti vorbe 
ciudate. Dar nu voiesc să atribui zeilor un asemenea răspuns, ci mai iute 
străbunilor şi legiuitorilor, şi cele ce am întrebat mai înainte, să fie socotite 
adresate strămoşilor şi legiuitorilor, şi fie răspunsul acestora, că cel ce duce 
viaţa cea mai plăcută este cel mai fericit. Atunci aş zice eu din nou: „Tată', 
tu nu voiai ca eu să duc viaţa cea mai fericită? Căci neîncetat mă îndemnai 
să trăiesc cât mai drept“. Cine ar fi stabilit un asemenea principiu, fie 
legiuitor, fie părinte, ar cădea, după mine, în cea mai evidentă contradicţie 
cu sine însuşi. De altă parte, dacă ar recunoaşte că viaţa cea mai fericită 
este aceea care e cea mai dreaptă, oricine ar auzi aceasta ar putea să întrebe 
ce frumos şi bine mai mare este în ea, de vreme ce legea o laudă şi o preferă 
plăcerii. într-adevăr, va zice cineva, dacă nu e nici o plăcere în viaţa celui 
drept, ce bine îi mai rămâne? Ce, stima şi aprobarea oamenilor şi a zeilor 
să fie un lucru frumos şi bun, dar incapabil de a produce vreo plăcere?! Şi 
infamia să aibă oare calităţile opuse? „Legiuitor divin, aceasta nu se poate, 
vom zice noi. Poate oare să fie fmmos şi bine, şi în acelaşi timp neplăcut, 
de a nu face nimănui, şi de a nu suferi de la nimeni vreo nedreptate? Şi, din 
contră, e vreo plăcere în soarta opusă, deşi rea şi urâtă?* 

CLINIAS: Cum s-ar putea? 

ATENIANUL: Astfel, argumentarea care nu desparte plăcutul de 8 
drept şi de frumos are cel puţin folosul acesta că îndeamnă pe cei ce o 
primesc să urmeze dreptatea şi virtutea. Legiuitorul nu-şi poate permite o 
altă argumentare fără a se contrazice şi a se face de ocară. Căci nimeni nu 
se va învoi a urma un fel de viaţă, care-i va aduce mai multă suferinţă decât 
plăcere. Or, obiectele văzute numai din depărtare dau ameţeli aproape 
întregii lumi, mai ales copiilor. Grija jegiuitomlui va fi deci să risipească 
norii ce ar putea întuneca spiritul cetăţenilor şi să pună în lucrare toate 
practicile, laudele şi motivaţiile cele mai operante, spre a-i convinge că 
dreptatea şi nedreptatea sunt, oarecum, aşezate pe două tablouri, unul în 
faţa celuilalt; că răul nedrept aţintindu-şi privirea asupra acestor două 


* Epitet scKOtit ca adresat striimoşilor şi vechilor legiuitori. 

tablouri, acel al nedreptăţii îi pare fermecător, iar cel al dreptăţii, nesuferit; 
dar privindu-le şi cel drept la rândul său, îşi face despre ele o părere cu totul 
opusă. 

CLINI AS: Aşa trebuie să fie. 

ATENIANUL: Din aceste două păreri, care este conformă cu 
adevărul: aceea a sufletului sănătos ori a sufletului stricat? 

CLINIAS: Evident că întâia. 

ATENIANUL: Este, deci, evident de asemenea că soarta celui 
nedrept, pe lângă că este mai vinovată şi mai de ruşine, este de fapt mai 
plină de dureri decât a omului drept şi pios. 

CLINIAS: După câte spui, pare adevărat. 

ATENIANUL: Şi chiar dacă n-ar fi aşa cum ni-1 probează raţiunea, 
dacă un legiuitor cât de puţin ingenios a crezut că îi e permis câteodată a 
mistifica pe tineri în folosul lor propriu, fost-a vreodată o minciună mai 
utilă decât aceasta şi mai potrivită a-i îndruma de la sine şi fără 
constrângere către practica virtuţii? 

CLINIAS: Străine, nimic mai frumos şi mai trainic decât adevărul, 
însă mi se pare lucru anevoie a-1 face să intre în spirite. 

ATENIANUL: Poate. Totuşi unii au reuşit a face să fie crezută fabula 
sidonianului Cadmus, cât e ea de absurdă, şi multe altele. 

CLINIAS: Care fabulă? 

ATENIANUL: Care povesteşte că din nişte dinţi de şarpe semănaţi în 
pământ au răsărit oameni înarmaţi. Iată o probă sensibilă pentru orice 
legiuitor, că putem convinge tinerimea credulă. Singurul lucru de făcut este 
deci să găsească punctul de care concetăţenii lui trebuie să fie deplin 
convinşi, pentru fericirea lor; şi după ce-1 va găsi, de a născoci mijloacele 
de a-i face să-l rostească, în mod uniform, în orice timp şi în toate 
împrejurările, în cântecele lor, în vorbele lor şi în poveştile lor. Dacă în 
privinţa aceasta sunteţi de o părere contrară părerii mele, nu-mi veţi face 
nici o supărare dacă veţi combate argumentele mele. 

CLINIAS: Nu cred că am putea nici unul, nici celălalt să-ţi opunem 
ceva Judicios. 

ATENIANUL: Reiau deci firul vorbei şi spun că ţinta tuturor 
corurilor, care sunt de trei feluri, trebuie să fie de a încânta oarecum sufletul 
copiilor, câtă vreme este fraged şi ascultător, repetându-le întruna 
maximele frumoase, pe care le expuserăm, şi multe altele ce s-ar putea 
adăuga la acestea. Dar spre a le reduce la un singur punct, să le spunem că 

viaţa cea mai dreaptă este de asemenea cea mai fericită, după judecata 
zeilor; şi nu numai că vom spune adevărul, dar vorba aceasta va intra mai 
lesne, decât oricare alta, în spiritul acelora, pe care voim a-i convinge. 

CLINIAS: Nu se poate tăgădui ceea ce spui tu. 

ATENIANUL: Mai întâi vom face foarte bine să introducem corul 
Muzelor, compus din copii, ce vor cânta aceste maxime cu o foarte mare 
grijă în public, în auzul tuturor cetăţenilor. Apoi va veni al doilea cor, 
compus din tineri sub treizeci de ani, care vor lua martor pe Apollo de 
adevărul acestor maxime, rugându-1 să le fie favorabil, şi a li le întipări 
adânc în sufletul lor. Un al treilea cor, compus din oameni maturi, de la 
treizeci până la şaizeci de ani, va cânta aceleaşi lucruri. Pentru cei cc vor fi 
trecuţi de această etate, fiindcă atunci cântecele nu mai sunt potrivite, 
trebuie să li se dea sarcina să compună, relativ la aceleaşi obiecte, fabule 
ce se sprijină pe oracolele divine. 

CLINIAS: Care este, străine, această a treia speţă de cor? Nu 
înţelegem bine ce vrei să zici în această privinţă. 

ATENIANUL: Totuşi acesta este scopul a tot ceea ce am spus până 
acum. 

CLINIAS: Nici acum nu te înţelegem: încearcă să explici mai clar 
cugetarea ta. 

ATENIANUL: Am spus la începutul convorbirii acesteia, dacă 9 
v-aduceţi aminte, că tinerimea, din fire vioaie şi aprinsă, nu poate să-şi ţină 
în repaos nici corpul, nici limba; că strigă şi zburdă mereu, fără nici o 
noimă sau metodă; că, în afară de om, celelalte animale n-au nici o idee de 
ritmul care.trebuie să le orânduiască mişcările corpului şi ale graiului; că, 
în ce priveşte mişcările corpului, ordinea aceasta se numeşte măsură, iar cu 
privire la voce, s-a dat numele de armonie amestecului de tonuri grave şi 
ascuţite, şi acela de coma', reunirii cântecului şi dansului; zeii, spuneam, 
cuprinşi de milă pentru noi, au trimis Muzele şi pe Apollo ca să ia parte la 
serbările noastre şi să le prezideze. Şi puneau şi pe Bachus printre ei; vă 
aduceţi aminte? 

CLINIAS: N-am uitat. 

ATENIANUL: Ceea ce ţine de cele două coruri dintâi, am explicat. 

Ne rămâne să vorbim despre al treilea, care nu poate fi decât acel al lui 
Bachus. 


1 


Dans în cerc, horă. 

CLINIAS: Cum aşa, te rog? Ideea unui cor de bătrâni închinat lui 
Bachus pare aşa de stranie, că spiritul nu s-ar putea obişnui îndată cu ea. 
Ce? Corul acesta se va alcătui în adevăr din cei ce sunt mai mari de treizeci 
de ani, şi chiar de cincizeci, până la şaizeci de ani? 

ATENIANUL: Da, dar trebuie să intrăm în oarecare explicaţii relativ 
la modul cum trebuie să se petreacă lucrurile, spre a părea vrednice de 
crezare. 

CLINIAS: Să vedem. 

ATENIANUL: Sunteţi de acord cu mine relativ la ceea ce spuneam 
adineaori? 

CLINIAS: Relativ la ce? 

ATENIANUL: Că trebuie ca fiecare cetăţean, fără deosebire de vârstă, 
de sex, de condiţie, într-un cuvânt că întreg statul în fiinţă să-şi repete fără 
încetare lui însuşi maximele de care am vorbit şi că în oarecare privinţe 
cată să varieze şi să amplifice aceste cântece în atâtea moduri, încât să nu 
se sature niciodată de ele, ci să găsească mereu o plăcere nouă. 

CLINIAS: Cine ar putea să nu recunoască, oare, că nu este nimic mai 
bun de făcut? 

ATENIANUL: Dar cu care prilej, partea cea mai bună a cetăţenilor, 
aceia cărora vârsta şi înţelepciunea le dă o mai mare autoritate, va putea 
oare, cântând maximele cele mai frumoase, să contribuie mai mult ca 
oricare alta la binele general al statului? Ce! Fi-vom noi aşa de nechibzuiţi 
ca să nesocotim ceea ce ar putea face cântecele acestea aşa de frumoase, 
aşa de folositoare? 

CLINIAS: După cele ce spui, nu e posibil a le nesocoti. 

ATENIANUL: Dar care ar fi modul cel mai potrivit de a se apuca de 
lucru? Ia, vedeţi dacă n-ar fi cumva unnătoml. 

CLINIAS: Care? 

ATENIANUL: Nu e adevărat că, pe măsură ce îmbătrâneşte cineva, 
se dezgustă de cântec şi nu se dedă cu el decât cu mare dezgust; şi că, dacă 
n-ar fi silit de necesitatea de a cânta, cu cât cineva ar fi mai bătrân şi mai 
virtuos, cu atât ni s-ar părea mai ruşinos cântecul? 

CLINIAS: Sigur. 

A I'I'NIANUL: Cu atât mai mult, un bătrân cu caracterul acesta ar roşi, 
ni < .iiiii- in picioare la teatru, în faţa unei mulţimi confuze; mai ales dacă, 
1" ..I i in.ii umilă forţă şi întindere vocii sale, ar fi supus la regimul şi 

abstinenţa corurilor de cântăreţi, care iau parte la concurs: atunci n-ar cânta 
decât cu un dezgust, o ruşine şi o scârbă extreme. 

CLINIAS: Nu încape îndoială. , 

ATENIANUL: Cum vom face spre a-i hotărî să cânte de bună voie? 
Oare nu vom interzice mai întâi printr-o lege uzul vinului, tuturor băieţilor 
până la optsprezece ani, făcându-i să înţeleagă că nu trebuie să verse un foc 
nou peste focul care mistuie corpul şi sufletul lor, mai înainte de vârsta 
muncii şi a oboselilor, de teama exaltării, care e firească tinerimii? Apoi le 
vom da voie să bea cu măsură până la treizeci de ani, cu ordin de a se abţine 
de la orice desfrâu şi necumpătare. Şi numai când vor împlini patruzeci de 
ani vor putea să se dedea bucuriei ospeţelor şi a invita pe Bachus să vină cu 
ceilalţi zei să ia parte la serbările şi orgiile lor, aducând cu el băutura 
aceasta divină, pe care a dăruit-o oamenilor, ca un fel de leac contra 
necazurilor bătrâneţii, spre a le reda vioiciunea anilor dintâi, a împrăştia 
supărările lor, a îndulci asprimea apucăturilor lor, precum focul înmoaie 
fierul şi-i dă oarecare mlădiere şi flexibilitate. încălziţi de băutura aceasta, 
nu se vor apuca oare, cu mai multă voioşie şi mai puţină anevoinţă, să cânte 
şi, după expresia ce am întrebuinţat-o adesea, să facă descântările lor nu în 
faţa multor persoane, nici faţă cu străinii, ci în faţa unui mic număr de 
amici? 

CLINIAS: Netăgăduit. 

ATENIANUL: Mijlocul acesta, ce punem în lucrare, pentru a-i 
dispune să-şi amestece cântecul lor cu acela al celorlalţi, n-are nimic contra 
bunei-cuviinţe. 

CLINIAS: Absolut nimic. 

ATENIANUL: Dar ce cântec le vom pune în gură? Care va fi Muza 
lor? Nu e evident că trebuie să observăm şi aici cerinţele vârstei? 

CLINIAS: Desigur. 

ATENIANUL: Care este deci muzica aceea, ce convine unor oameni 
divini? Oare cea a corurilor? 

CLINIAS: Am fi tare încurcaţi, noi cretanii,precum şi lacedemonienii, 
de a ne folosi cu acest prilej de alte cântece decât acelea ce am învăţat în 
coruri şi cu care suntem deprinşi. 

ATENIANUL: Aşa trebuie să fie, fiindcă, în adevăr, voi n-aţi fost 
niciodată în situaţia de a vă sluji de cel mai frumos dintre toate cântecele. 
Mulţumită educaţiei voastre, voi vă asemănaţi mai mult cu nişte soldaţi sub 
corturile taberei, decât cu nişte cetăţeni. Tineretul vostru este ca o herghelie 

de mânji ce pasc împreună într-o pajişte cu un singur păstor comun. Părinţii 
n-au drept, la voi, a smulge copilul lor din societatea celorlalţi cu tot 
caracterul lor sălbatic şi brutal, de a-1 creşte în casa părintească, a-i da un 
educator particular şi de a-1 forma alintându-1 cu mângâieri şi slujindu-se de 
celelalte mijloace potrivite în educaţia copiilor. Ar face astfel din el nu 
numai un soldat bun, dar şi un cetăţean bun, capabil să administreze 
afacerile publice, un ostaş mai bun, cum am spus, decât viteazul lui Tirteu, 
şi care ar socoti forţa (curajul), nu ca partea cea mai însemnată a virtuţii, 
ci a patra totdeauna şi în toate situaţiile, atât pentru particulari, cât şi pentru 
stat. 

CLINIAS: Străine, nu ştiu de ce înjoseşti mereu pe legiuitorii noştri? 

ATENIANUL: Dacă e adevărat că fac eu lucrul acesta, apoi îl fac nu 
intenţionat. Dar lasă imputarea aceasta, crede-mă, ci să urmăm raţiunea 
oriîncotro ne va conduce. Dacă de fapt descoperim o muzică mai perfectă 
decât aceea a corurilor şi a teatrelor publice, să încercăm a le-o împărtăşi 
acelora care, după spusa noastră, simt dezgust pentru cealaltă şi nu doresc 
să se slujească decât de cea mai frumoasă. 

CLINIAS: Suntem datori. 

ATENIANUL: în toate gesturile însoţite de oarecare plăcere, nu e oare 
necesar ori ca plăcerea aceasta să fie singura calitate ce le face vrednice de 
dorinţa noastră, ori să i se adauge oarecare principiu de bunătate intrinsecă, 
ori în fine de utilitate? Spre exemplu, mâncatul, băutul, în general orice 
hrană are oarecare dulceaţă inerentă ei, numită plăcere (a gustului), însă 
bunătatea sa intrinsecă şi utilitatea sa constau în aceea că sunt sănătoase 
pentru corp. 

CLINIAS: Recunosc. 

ATENIANUL: Ştiinţa este şi ea însoţită de plăcere intelectuală, însă 
pentru ca ea să aibă şi raţiunea dreaptă, şi utilitatea şi binele şi frumosul, 
cată să se desăvârşească prin mijlocul adevărului. 

CLINIAS: Aşa este. 

ATENIANUL: însă artele de imitaţie nu produc, oare, şi ele plăcere 
reproducând realitatea? Şi întipărirea produsă de această reprezentare, când 
are loc, n-avem drept s-o numim plăcere estetică? 

CLINIAS: Da. 

ATENIANUL: Cu toate acestea, bunătatea intrinsecă a operelor de 
artă nu depinde de plăcerea ce o produc, ci, spre a o exprima într-un cuvânt, 
de raportul de egalitate (proporţia), de analogia între imitaţie şi lucrul 
imitat. 

CLINIAS: Foarte bine. 

ATENIANUL: Plăeerea nu este deei o regulă sigură de judecată, decât 
cu privire la lucrurile care n-au ca scop nici utilitatea, nici adevăruL nici 
analogia şi care pe de altă parte nu aduc nici o pagubă, dar pe care lumea 
caută a şi le procura numai în vederea acestei plăceri estetice, care însoţeşte 
câteodată utilitatea, adevărul, analogia, şi care se numeşte propriu plăcere, 
când eliminăm din ea aceste trei noţiuni din urmă. 

CLINIAS: Vorbeşti doar de plăcerea care n-are nimic dăunător. 

ATENIANUL: Da, şi îi dau numele de Joc, când de altminteri nu este 
urmată de nici un rău şi de nici un bine mai însemnat. 

CLINIAS: Ai dreptate. 

ATENIANUL: Din aceste principii nu trebuie oare a trage concluzia 
că nu plăcerea şi nici părerea neadevărată (iluzia) este criteriul artelor ce 
constau în imitaţie şi raporturi de egalitate? Căci egalitatea şi proporţia nu 
sunt bazate nici pe percepţia simţurilor, nici pe plăcerea ce se poate găsi în 
ele, ci în primul rând pe adevăr şi aproape pe nimic altceva. 

CLINIAS: Desigur. 

ATENIANUL: Ce este muzica, decât o artă de reprezentare şi de 
imitaţie? 

CLINIAS: Cum altfel? 

ATENIANUL: Deci nu trebuie a asculta pe criticii care susţin că 
trebuie a Judeca muzica cu criteriul plăcerii, nici a considera demnă de 
atenţia noastră, pe aceea care n-ar avea alt obiect decât plăcerea, ci pe aceea 
conformă în sine cu frumosul. 

CLINIAS: Adevărat. 

ATENIANUL: Astfel, aceia, care umblă după muzica cea mai 
frumoasă, vor căuta nu muzica plăcută, ci pe cea virtuoasă (morală). 
Principiul imitaţiei adevărate constă,am spus,în a reda modelul propus atât 
cât este şi cum este. 

CLINIAS: Fără îndoială. 

ATENIANUL: Oricine va recunoaşte adevărul acesta referitor la 
muzică, anume că lucrările ei sunt numai imitaţie şi reprezentare, şi acest 
lucru nu-1 vor recunoaşte şi poeţii şi auditorii şi actorii. 

CLINIAS: Da. 

ATENIANUL: Prin urmare, pentru ca să nu ne înşelăm în judecata 
noastră despre lucrările acestea, trebuie să cunoaştem ceea ce ele exprimă, 
căci dacă nu cunoaştem lucrul ce vrem a-1 reda şi a cărui reprezentare este. 

nu ne va fi lesne să judecăm bine dacă nu cumva opera n-arc vreun defect 
de realizare. 

CLINI AS: în adevăr, nu ne va fi uşor. 

ATENIANUL: însă cel care nu va şti dacă s-au respectat principiile 
imitaţiei, cum va putea deosebi dacă opera e bună ori rea? Dar nu mă 
exprim tocmai clar, poate că voi fi mai înţeles în chipul acesta. 

CLINI AS: Cum? 

11 ATENIANUL: Există un număr infinit de reprezentări care se 

adresează vederii. 

CLINIAS: Da. Dacă nu va cunoaşte ce este fiecare din corpurile 
propuse pentru imitat, poate cineva să cunoască vreodată dacă sunt exacte 
formal, dacă sunt păstrate proporţiile, dacă fiecare parte este în poziţia 
convenabilă şi dacă e tot aşa cu culorile şi figurile; sau dacă nu cumva toate 
acestea au fost greşite şi făcute anapoda? Oare vi se pare că poate să se 
pronunţe cineva în materia aceasta, dacă nu ştie ce este animalul propus 
pentru imitat? 

CLINIAS: Cum să poată? 

ATENIANUL: Dar dacă ştim că s-a pictat ori sculptat un om şi părţile 
sale, cu culoarea şi forma potrivite, oare nu în mod necesar acela, care ştie 
lucrul acesta, va fi în stare de asemenea să ştie dacă opera e frumoasă, ori 
în ce privinţă este lipsită de frumuseţe? 

CLINIAS: Dar atunci toţi ne-am pricepe în pictură. 

ATENIANUL: Foarte drept vorbeşti. în general, cu privire la orice 
imitaţie, fie în pictură, fie în muzică, fie în orice altă artă, oare criticul nu 
trebuie, spre a-şi da o părere sănătoasă, să cunoască aceste trei lucruri: întâi 
să ştie ce este lucrul, apoi dacă imitaţia este fidelă, al treilea dacă este bine 
făcută, fie cu privire la vorbe, fie ca melodie, fie ca măsură? 

CLINIAS: Mi se pare că da. 

ATENIANUL: Să nu ne fie silă a expune dificultatea care este în 
muzică, fiindcă ea este lăudată mai mult decât celelalte imitaţii; de aceea 
cere şi cea mai mare grijă. O greşeală ar fi aici foarte dăunătoare, creând 
moravuri rele, şi totodată e foarte greu de observat, fiindcă poeţii sunt mai 
slabi decât chiar Muzele. Căci niciodată ele nu se vor depărta într-atâta de 
adevăr, încât să adapteze la cuvinte — pe care le-ar fi creat pentru bărbaţi 
— figuri şi o melodie care convin numai femeilor; sau să împreune măsuri 
potrivite pentru nişte oameni liberi; sau, în fine, să acomodeze cu nişte 
figuri şi măsuri pline de nobleţe o melodie ori cuvinte respingătoare. 

Niciodată ele n-ar amesteca împreună strigăte de animale, voci omeneşti şi 
sunete de instrumente şi n-ar întrebuinţa această confuzie a tuturor felurilor 
de sunete spre a exprima un singur lucru; pe când poeţii omeneşti, 
confundând şi amestecând aceste lucruri, fără gust şi principii, ar merita să 
fie de râsul acelora, cărora, cum zice Orfeu, li s-a hărăzit sentimentul 
armoniei. La confuzia aceasta, poeţii noştri adaugă defectul contrar: fie că 
ar cânta din liră ori din flaut, uneori creează măsuri, figuri şi versuri fără 
melodie, alteori măsuri şi melodii fără cuvinte. De aci provine, că e foarte 
greu de ghicit ce înseamnă aceste măsuri şi această melodie fără cuvinte şi 
nici cu care gen de imitaţie se aseamănă. Din contră, suntem siliţi a constata 
în toate aceste lucrări o lipsă totală de talent în afectarea aceasta de a 
îngrămădi sunete ca ţipetele de animale într-un tempo repede, fără pauze, 
o manie barbară şi o adevărată şarlatanie, de a cânta astfel din liră sau din 
flaut altfel decât ca acompaniament al dansului sau al vocii. Iată ce aveam 
de spus în privinţa aceasta. De altfel noi nu cercetăm aici ce fel de muzică 
nu e potrivită pentru cetăţenii noştri de la treizeci şi până peste cincizeci de 
ani, ci pe acela care le convine, şi pare că rezultă din discuţia aceasta că 
bătrânii de cincizeci de ani, obligaţi să cânte, cată să fie foarte bine instruiţi 
în muzica corurilor, fiindcă ci au datoria să disceamă şi să simtă cu toată 
delicateţea toate speciile de măsuri şi armonii. Fără această instrucţie, cum 
vor cunoaşte când o melodie c justă, când e necesară gama doriană şi când 
nu, şi dacă măsura pe care compozitorul a adaptat-o melodiei e cea potrivită 
sau nu? 

CLINI AS: Evident că nu vor putea. 

ATENIANUL: în adevăr, cea mai mare parte din spectatori sunt 
ridicoli închipuindu-şi că ar fi în stare să judece dacă o arie e bine sau rău 
compusă, ca măsură sau armonie, fiindcă ei au învăţat să cânte şi să joace 
prin constrângere. De fapt, întrucât ei fac artă din rutină şi fără principii, 
nu ajung să înţeleagă că e justă melodia numai când are caracterul ei 
propriu şi că e falsă în cazul contrar. 

CLINIAS: Condiţie necesară. 

ATENIANUL: Cum va putea să-şi dea seama dacă e frumoasă o 
operă, o execuţie, cel care nu cunoaşte natura intimă a obiectului 
reprezentat în acea bucată de artă? 

CLINIAS: Cum să poată? 

ATENIANUL: Rezultă de aci că se impune ca aceia, invitaţi să cânte 
aici, şi pe care îi supunem în scopul acesta la o constrângere blândă, să fie 

cel puţin destul de versaţi în materia aceasta spre a putea urmări ritmurile 
măsurilor şi diferitele intervale ale tonurilor unei melodii, pentru ca, după 
ce vor cunoaşte toate speţele de armonii şi măsuri, să fie în stare să aleagă 
pe acelea ce convin unor oameni de vârsta şi caracterul lor; şi ca, astfel, să 
cânte şi cântând să guste mai întâi ei înşişi plăcerile inocente în prezent şi 
să înveţe cu exemplul lor pe tineri să aleagă ceea ce contribuie la formarea 
bunelor lor moravuri. Dacă au simţul, ce presupunem aici, vor culege 
foloasele unei educaţii mai îngrijite decât a vulgului şi decât aceea 
îndeobşte a poeţilor. Căci nu e necesar ca poetul să cunoască dacă imitaţia 
sa este frumoasă sau nu, ceea ce constituie punctul al treilea; dar nu se 
poate dispensa de a poseda pe celelalte două, care privesc măsura şi 
armonia, pe câtă vreme bătrânii noştri trebuie să cunoască deopotrivă cele 
trei puncte în chestiune, pentru ca să poată alege ce este mai de seamă şi 
ceea ce se apropie mai mult de aceasta. Altfel nu vor fi niciodată în stare să 
facă pe tineri să guste farmecul virtuţii. Am explicat, după puterile noastre, 
după cum ne propusesem la început, mijloacele de a îndrepta neajunsurile 
corului dionisiac. Să vedem dacă am reuşit. Adunarea aceasta, în mod 
necesar zgomotoasă, urmând mereu cu băutura se face tot mai gălăgioasă; 
neajuns care, de la început, am stabilit că e de neînlăturat în ospeţe aşa cum 
se petrec astăzi. 

CLINIAS: în adevăr, de neînlăturat. 

ATENIANUL: în momentele acestea fiecare, mai uşuratic ca de 
obicei, se ridică vesel şi se apucă să vorbească liber despre orice, dar nu 
ascultă nimic din cele ce spun alţii, şi se crede că s-a făcut conducătorul 
plăcut atât al său însuşi, cât şi al celorlalţi. 

CLINIAS: Adevărat. 

ATENIANUL: Atunci, spuneam noi, sufletele băutorilor, încălzite de 
vin ca fierul la foc, întineresc şi se înviorează, oarecum, astfel că ar ajunge 
tot aşa de ascultătoare şi mlădioase ca acelea ale copiilor în mâinile unui 
om, ce ar avea autoritatea şi capacitatea cerute spre a-i îndruma şi forma. 
Omul acesta este acelaşi cu legiuitorul cel bun: efectul legilor sale cu 
privire la ospeţe trebuie să fie de-a face să treacă la o dispoziţie cu totul 
contrară pe acest băutor plin de cutezanţă şi de încredere, care trece măsura 
neruşinării, incapabil a se supune rânduielii de a vorbi, de a tăcea, de a bea 
şi a cânta la rândul său; trebuie ca el să strecoare fără ca el să bage de 
seamă, în sufletul său, spre a se împotrivi neruşinării năvălitoare, teama cea 
mai frumoasă, teama aceasta divină, ce am numit-o ruşine şi pudoare. 

CLINI AS: Aşa e. 

ATENIANUL: Aceleaşi legi vor mai avea ca paznici, şi conlucrători, 
oameni vrăjmaşi ai zgomotului şi amici ai cumpătării, care să prezideze 
adunarea băutorilor. Pentru că fără asemenea capi e mai anevoie a combate 
neînfrânarea decât a învinge cu sânge rece pe un inimic fără un general. 

Cine nu se poate conduce singur, să se supună îndrumLii acestor capi şi să 
fie o necinste deopotrivă de mare sau chiar mai mare, a nu asculta de 
comandanţii aceştia ai zeului Dionysos, bătrâni mai în vârstă de şaizeci de 
ani, decât a nu asculta de comandanţii lui Ares. 

CLINI AS: E drept. 

ATENIANUL: Dacă praznicele comune şi adunările sărbătoreşti ar 
decurge astfel, dacă băutorii s-ar conforma în toate momentele cu regulile 
şi voinţa celor cumpătaţi, nu e adevărat că oaspeţii s-ar folosi mult de ele şi, 
în loc să se despartă ca astăzi, cu scandal, certaţi unii cu alţii, s-ar părăsi şi 
mai buni prieteni ca înainte? 

CLINIAS. Recunosc, numai să se respecte odată şi odată regulamentul 
ce ne expuseşi. 

ATENIANUL: Aşadar să nu mai condamnăm necondiţionat darul 13 
ace.sta al lui Dionysos, ca pe un viciu ce trebuie înlăturat din orice stat. Ar 
mai fi multe de spus spre lauda lui, dar n aş cuteza să vorbesc mulţimii 
despre binele cel mai mare pe care zeul acesta îl aduce omenirii, fiindcă 
prostimea înţelege greşit, făcându-şi o idee falsă despre lucrul acesta. 

CLINIAS: Despre ce e vorba? 

ATENIANUL: Este o tradiţie şi nu ştiu ce zvon, că Hera, mama 
vitregă a lui Dionysos, i-a zăpăcit mintea şi simţirea fiului ei, şi că el, spre 
a se răzbuna contra ci, a inventat bacanalele şi dansurile extatice şi în 
scopul acesta ne-a dăruit vinul. Cât mă priveşte, las să pălăvrăgească 
asemenea fabule pe acei ce cred că pot vorbi fără răspundere asemenea 
vorbe despre zei. Ceea ce ştiu e că nici un om nu vine pe lume cu raţiunea 
întreagă, pe care va avea-o într-o zi, când va ajunge la maturitate. în 
răstimpul cât n-a dobândit toată mintea ce se cuvine firii sale de om, este ca 
un nebun ce strigă fără noimă şi zburdă mereu fără să poată sta pe loc. Să 
ne amintim că am stabilit împreună că acestea sunt începuturile muzicii şi 
gimnasticii. 

CLINIAS: Da, ne aducem aminte. 

ATENIANUL: Şi că tot de aici şi-au format noţiuni despre măsură şi 
armonie, sub inspiraţia lui Apollo, a Muzelor şi a lui Bachus? 

CLINIAS: Cum ar fi altfel? 

ATENIANUL: După prejudecata vulgară, vinul a fost dat oamenilor 
ca să ne zăpăcească şi ca zeul să-şi răzbune pe oameni, însă, după cele 
spuse de noi acum, el apare ca un leac, înzestrat cu o putere contrară, ca să 
redea sufletului mşinea, corpului, sănătate şi vigoare. 

CLINIAS: Foarte frumos ai reamintit, străine, cuprinsul celor spuse. 

ATENIANUL: Aşadar am desluşit jumătate din ceea ce alcătuieşte 
cârca; desluşi-vom şi cealaltă jumătate, ori o vom lăsa la o parte? 

CLINIAS: Care este jumătatea cealaltă şi cum faci deosebirea? 

ATENIANUL: Corea, dacă nu mă înşel, în întregul său este toată 
educaţia. Una din părţile sale cuprinde măsura şi armonia, care slujesc a 
regla vocea. 

CLINIAS: Foarte bine. 

ATENIANUL: Cealaltă parte, care se ocupă cu mişcarea corpului, are 
ca parte comună cu inflexiunea vocii, măsura şi, ca parte proprie, figura 
(gestul), după cum inflexiunea vocii are melodia. 

CLINIAS: Adevărat. 

ATENIANUL: S-a dat, nu ştiu pentru care motiv, numele de muzică 
artei care, ritmând vocea, trece în suflet şi îi insuflă gustul virtuţii. 

CLINIAS: Şi foarte bine s-a numit. 

ATENIANUL: Cât priveşte mişcările corpului, a căror combinaţie 
alcătuieşte ceea ce numim dans, când îşi propun ca ţintă perfecţionarea 
corpului, numim gimnastică arta care are scopul acesta. 

CLINIAS: Foarte bine. 

ATENIANUL: Spuneam deci, şi o repet, că am vorbit de ajuns de 
această jumătate a coreei, care se numeşte muzică. Cât priveşte cealaltă 
jumătate, să vorbim şi despre ea? Sau ce este de făcut? 

CLINIAS: Ce crezi tu, străine, că trebuie să răspundă la o asemenea 
întrebare nişte cretani şi laccdemonieni, când, după ce li s-a vorbit multă 
vreme despre muzică, nu li s-a spus încă nimic despre gimnastică? 

ATENIANUL: întrebându-mă astfel, tu mi-ai răspuns clar; şi văd că 
întrebarea aceasta nu numai că este un răspuns la întrebarea mea, dar încă 
şi un îndemn de a vorbi despre gimnastică. 

CLINIAS: Ai intrat deplin în gândurile mele şi te rog să ţii seamă de 
ele. 

ATIiNIANUL: Voi face-o cu atât mai bucuros,cu cât având sădezvolt 
o malcrie care vă este cunoscută ca şi mie, îmi va fi mai bine să mă fac 

înţeles, căci şi unul şi celălalt aveţi mai multă experienţă în gimnastică 
decât în muzică. 

CLINIAS: Adevărat. 

ATENIANUL: Distracţia aceasta şi-a luat începutul în natură, care 14 
învaţă pe orice animal să .salte când e tânăr. Omul singur, după cum am 
spus, având dintre toate animalele sentimentul măsurii, s-a slujit de el spre 
a inventa dansul, mai apoi melodia, deşteptând in el amintirea şi 
sentimentul măsurii; din reunirea lor s-a creat corea. cu toate Jocurile ce ţin 
de ea. 

CLINIAS: Foarte adevărat. 

ATENIANUL: Am analizat până acum una din aceste arte; pe urmă 
vom încerca să explicăm pe cealaltă. 

CLINIAS: Fie. 

ATENIANUL: Dar, mai înainte de a trece mai departe, să întocmim, 
dacă credeţi, un ultim regulament pentru ţinerea ospeţelor. 

CLINIAS: Care regulament, te rog? 

ATENIANUL: în orice stat, unde ţinerea meselor publice se socoteşte 
ca un procedeu însemnat, dacă se călăuzesc după regulile şi normele 
prescrise de noi, făcându-se din ele un exerciţiu şi o şcoală a cumpătării şi 
unde cetăţenii îşi vor permite, păstrând aceleaşi limite, folosinţa celorlalte 
plăceri, cu scopul de a se deprinde să le învingă — o asemenea procedare 
e de recomandat tuturor. Dar dacă se servesc de banchete numai ca de o 
distracţie, dacă se permite oricui să bea, oricând vrea, cât vrea, ce vrea, cu 
cine îi place, fără .să ţină socoteală de nici o normă, decât de aceea ce-i va 
plăcea, niciodată nu voi încuviinţa cu vocea mea pe nici un particular şi pe 
nici un stat să se folosească de beţie. Din contră, aş prefera în locul datinei 
cretanilor şi lacedemonienilor legea cartaginezilor, care interzice vinul 
tuturor celor ce poartă arme, şi îi obligă să bea numai apă cât timp ţine 
războiul. în cuprinsul zidurilor ea ordonă aceeaşi abstinenţă sclavilor de 
ambele sexe, magistraţilor pe timpul anului, când sunt în funcţiune, piloţilor 
şi Judecătorilor în exerciţiul funcţiunilor lor şi tuturor celor ţinuţi să ia parte 
la o adunare spre a delibera relativ la vreo chestiune importantă. Ea mai 
impune tuturor aceeaşi oprelişte de a bea în timpul zilei, decât numai în caz 
de boală şi spre a-şi repara forţele, şi tot aşa în timpul nopţii, celor însuraţi, 
când îşi pun în gând să facă copii. S-ar putea enumera multe alte 
împrejurări când bunul-simţ şi legile ar trebui să oprească uzul vinului. Din 
momentul acesta doar puţine vii ar mai fi necesare unui stat, oricât de întins 

l-am presupune; şi împărţindu-se pământuri pentru cultura celorlalte bucate 
şi a tot ce serveşte pentru trebuinţele vieţii, cea mai mică întindere ar fi cea 
destinată viilor. Iată ideea cu care ţin să termin convorbirea relativ la 
materia aceasta. 

CLINIAS: O lăudăm şi o aprobăm. 




CARTEA ani-a 


ATENIANUL: Am vorbit destul despre subiectul acesta. Acum, să 
căutăm originea guvemămintelor. Calea cea mai lesnicioasă şi cea mai 
sigură pentru a o descoperi nu este aceasta? 

CLINI AS: Care? 

ATENIANUL: Aceea pe care trebuie să apuce cineva, când vrea să-şi 
dea socoteală despre deosebitele schimbări succesive ce au avut loc în state, 
atât în bine, cât şi în rău. 

CLINIAS: Ei bine! Care este? 

ATENIANUL: Este, cred, să ne reîntoarcem până la originea 
timpurilor aproape infinite, care s-au scurs, şi a revoluţiilor întâmplate în 
acest răstimp. 

CLINIAS: Cum înţelegi aceasta? 

ATENIANUL: Ia spune-mi: ai putea calcula cam cât timp a trecut de 
când s-au întemeiat cele dintâi societăţi, şi de când oamenii trăiesc după 
legi? 

CLINIAS: Nu-i deloc uşor. 

ATENIANUL: Vremea aceasta este desigur foarte îndepărtată şi se 
pierde în infinit. 

CLINIAS: Fără îndoială. 

ATENIANUL: De atunci nu s-au constituit oare un număr uimitor de 
state, pe când altele, tot atâtea la număr, au fost cu totul nimicite? Şi pe 
timpul cât au dăinuit, nu şi-au schimbat de mai multe ori guvernământul? 

Nu au avut ele perioadele lor de înălţare şi de decădere? Moravurile n-au 
trecut oare rând pe rând de la virtute la viciu, şi de la viciu la virtute? 

CLINIAS: Toate acestea s-au întâmplat în mod necesar. 

ATENIANUL: Să încercăm a descoperi, dacă e posibil, cauza acestor 
prefaceri: poate că ne va arăta formarea şi dezvoltarea guvemămintelor. 

CLINIAS: Ai dreptate: desluşeşte-ne deci ideile tale despre aceasta; 
vom face sforţări să te urmărim. 

ATENIANUL: Credeţi oare ce spun tradiţiile cele vechi ? 

CLINIAS: Ce spun ele? 

ATENIANUL: Că neamul omenesc a fost distrus de mai multe ori de 
potopuri, molime şi alte prăpăduri asemănătoare, care n-au cruţat decât un 
număr foarte mic de oameni. 

CLINIAS: Foarte probabil. 

ATENIANUL: Să ne închipuim, deci, una din aceste catastrofe 
generale, de exemplu aceea pricinuită altă dată de un potop. 

CLINIAS: Ce idee trebuie să ne facem despre ea? 

ATENIANUL: Au scăpat atunci de pustiirea universală numai 
locuitorii de pe piscurile munţilor, unde se păstrară astfel câteva scântei 
slabe ale neamului omenesc. 

CLINIAS: Lucrul e evident. 

ATENIANUL: Era în firea lucrurilor ca muntenii aceştia să nu fi 
cunoscut deloc artele, invenţiile pe care ambiţia şi lăcomia le-au născocit 
în oraşe, mijloaeele concepute de civilizaţii ca să-şi dăuneze unii altora. 

CLINIAS: Aşa trebuie să fi fost. 

ATENIANUL: Să admitem, deci, că oraşele situate la câmpie şi pe 
ţărmurile mării s-au înecat şi au pierit în vremea aceea. 

CLINIAS: Da. 

ATENIANUL: Nu vom admite de asemenea că uneltele descoperite 
până atunci în artele folositoare, în politică şi în celelalte ştiinţe s-au pierdut 
toate fără să mai rămână cea mai slabă unnă? 

CLINIAS: Evident şi cum s-ar mai fi inventat ceva nou, dacă 
cunoştinţele omeneşti n-ar fi înaintat până în starea de astăzi? Cine a 
supravieţuit potopului nu s-a îndoit că mii şi mii de ani se scurseseră până 
la el; şi nu e mai mult de o mie sau două mii de ani, de când s-au făcut 
descoperirile atribuite lui Dedal, Orfeu, Palamede, invenţia flautului, 
datorită lui Massia şi lui Olimp, aceea a lirei ce aparţine lui Amfion şi atâţia 
alţi născuţi de ieri, dacă pot zice astfel. 

ATENIANUL: Ştii, Clinias, că uiţi un om care te priveşte de aproape 
şi care în adevăr e numai de ieri? 

CLINIAS: Vorbeşti de Epimenide? 

ATENIANUL: Da, de el. După voi, el ar fi fost mai ingenios decât cei 
mai iscusiţi oameni şi, precum se spune la voi, el a înfăptuit aceea ce 
Hesiod doar a putut întrevedea în scrierile sale. 

CLINIAS: Da, aşa se vorbeşte la noi. 

ATENIANUL: Aşadar, astfel era starea lumii la finele acestui potop 
universal. Pretutindeni, spectacolul unei singurătăţi imense şi înspăi¬ 
mântătoare. Ţări nemăsurate, fără locuitori. Celelalte dobitoace pierind, 
câteva turme de boi şi capre erau singurele mijloace de trai. 

CLINIAS: Desigur. 

ATENIANUL: Cât priveşte societatea, guvernământul, legile,ceea ce 
face subiectul acestei convorbiri, credeţi că au păstrat ci cea mai slabă 
amintire despre ele? 

CLINIAS: Nicidecum. 

ATENIANUL: Astfel, numai din starea aceasta, de după potop, s-au 
format tot ce vedem astăzi, societăţi, guvemăminte, arte şi legi, multe vicii 
şi multe virtuţi. 

CLINIAS: Cum aşa, te rog? 

ATENIANUL: Crezi tu că cei de atunci, întrucât nu încercaseră o 
mulţime de foloase şi de rele născute în sânul societăţilor noastre, au fost 
oare cu totul buni,ori cu totul răi? 

CLINIAS: Ai dreptate, înţelegem ideea ta. 

ATENIANUL: Deci numai cu vremea şi pe măsură ce specia noastră 
se înmulţea, lucrurile au ajuns în punctul unde le vedem. 

CLINIAS: Foarte bine. 

ATENIANUL: Această schimbare, după toată aparenţa, nu s-a făcut 
deodată, ci puţin câte puţin şi într-un mare răstimp. 

CLINIAS: Cu adevărat, nu a fost posibil să se petreacă altfel. 

ATENIANUL: Intr-adevăr, amintirea potopului trebuia să insufle prea 
mare temere, pentru ca lumea să se coboare de la munte la câmpie. 

CLINIAS: Netăgăduit. 

ATENIANUL: Numărul cel mic de oameni nu făcea oare ca întâlnirile 
lor să fie foarte plăcute? De altfel, cum să se apropie, când pierderea artelor 
le luase aproape toate mijloacele de a se transporta unii la alţii, fie pe uscat, 
fie pe mare? Nu era deci aproape deloc posibil oamenilor să aibă oarecare 

legături între ei, pentru că fierul, arama şi toate minele fuseseră năpădite 
de apă şi nu aveau nici un mijloc de a extrage metalele. Aveau multă 
greutate chiar să taie lemne, deoarece puţinele unelte ce fusese cu putinţă 
să se păstreze în munţi a trebuit să fie uzate după scurtă vreme şi n-a fost 
posibil să fie înlocuite cu altele, până ce n-au inventat din nou metalurgia. 

CLINIAS: Aceasta nu se putea petrece altfel. 

ATENIANUL: După câte generaţii, credeţi, că s-a făcut această 
descoperire? 

CLINIAS: Evident că numai după un foarte mare număr de ani. 

ATENIANUL: Astfel toate artele care nu se pot lipsi de fier, de aramă 
şi alte metale, trebuie că n-au fost cunoscute în tot răstimpul acesta, şi chiar 
mai mult timp. 

CLINIAS: Desigur. 

ATENIANUL: Prin urmare, neînţelegerea şi războiul fuseseră de 
asemenea alungate din aproape toate locurile lumii. 

CLINIAS: Cum aşa? 

ATENIANUL: Mai întâi oamenii găseau în numărul lor cel mic un 
motiv de a se iubi şi a ţine unul la altul. Apoi nu erau siliţi să se lupte între 
ei pentru hrană, fiindcă toţi, afară poate de câţiva la început, aveau din 
belşug păşuni, de unde îşi scoteau pe atunci întreţinerea lor de căpetenie: 
astfel nu duceau lipsă nici de came, nici de lapte. Pe deasupra, vânătoarea 
le aducea mâncări alese, şi din belşug. Aveau veşminte fie pentru ziuă, fie 
pentru noapte, colibe şi vase de tot felul, atât de acelea care se slujesc la 
foc, cât şi de celelalte, căci nu e nevoie de fier pentru a lucra argila, nici 
pentru a ţese; şi unii au voit ca aceste două arte să slujească la trebuinţele 
noastre, în materia aceasta, pentru ca neamul omenesc, când s-ar găsi în 
asemenea strâmtorări, să poată , \se conserva şi înmulţi. Cu atâtea înlesniri, 
sărăcia lor nu putea să fie aşa de mare, ca să aducă certuri între ei. De altă 
parte, nu se poate zice că erau bogaţi, pentru că nu posedau nici aur, nici 
argint. Decât, în orice societate, în care nu se cunoaşte nici bogăţia, nici 
sărăcia, datinile trebuie să fie foarte curate; căci nici desfrâul, nici 
nedreptatea, nici gelozia şi pizma n-ar putea să-şi aibă locul acolo. Erau 
deci virtuoşi pentru acest motiv, precum şi din pricina simplităţii lor 
extreme; ea îi împiedica a se îndoi de cuvântările ce li se ţineau cu privire 
la virtute şi vicii: din contra, ei le dădeau crezământ şi-şi potriveau în mod 
simplu purtarea cu ele. Nu erau aşa de abili spre a bănui, cum se face astăzi, 
că aceste discursuri sunt minciuni; şi, luând drept adevărate cele spuse cu 

privire la zei şi oameni, ei făceau din ele regula vieţii lor. Din cauza aceasta 
erau întocmai aşa cum îi zugrăvii. 

CLINIAS: Suntem de părerea ta, Mcgillos şi cu mine. 

ATENIANUL: Putem deci afirma că, timp de mai multe generaţii, 3 
oamenii din vremea aceea au fost mai puţin practici decât aceia care au trăit 
nemijlocit înaintea potopului, şi decât cei din zilele noastre; că au fost mai 
neştiutori în nenumărate arte, mai cu seamă în arta războiului, uaîn lupteie 
de uscat şi de mare, aşa cum au loc astăzi; că nu cunoşteau nici procesele 
şi neînţelegerile care au loc numai în societatea civilă, şi unde se 
întrebuinţează, atât în vorbe, cât şi în fapte, toate vicleşugurile închipuite 
spre a-şi face rău şi mii de nedreptăţi unii altora, dar că erau mai simpli, 
mai curajoşi, mai cumpătaţi şi mai drepţi în toate. Am spus pricina acestui 
lucru. 

CLINIAS: Adevărat. 

ATENIANUL: Aceste amănunte, precum şi acelea pe care avem de 
gând să le adăugăm, tind a ne arăta cum legile ajunseră necesare oamenilor 
de atunci şi care a fost legiuitorul lor. 

CLINIAS: Foarte bine. 

ATENIANUL: Nu e adevărat că. în vremea aceea, n-aveau nici o 
trebuinţă de legiuitor şi că nu în asemenea împrejurări iau de obicei naştere 
legile? Căci scrisul nu era cunoscut pe atunci; datina şi ceea ce se numeşte 
tradiţie orală erau singurele reguli de purtare. 

CLINIAS: Aşa se pare. 

ATENIANUL: Cât despre guvernământul de atunci, iată cam cum 
trebuie să-i fi fost forma. 

CLINIAS: Care formă? 

ATENIANUL: Mi se pare că oamenii din vremea aceea nu cunoşteau 
alt guvernământ decât patriarhatul, din care se mai văd încă câteva urme în 
mai multe locuri la greci şi la barbari. Homer spune undeva' că 
guvernământul acesta era acela al ciclopilor: „Ei nu ţin sfat în comun; la ei 
nu se împarte dreptatea. Locuiesc în peşteri adânci, pe piscurile munţilor 
înalţi; acolo, fiecare face legi femeii şi copiilor săi, păsându-i prea puţin de 
vecinul său“. 


' CU/seea, IX. V. 112. 

CLINIAS: Ţara noastră a produs în Homer un poet minunat. Noi i-am 
citit câteva părţi foarte frumoase, dar în număr mic; căci noi nu ne folosim, 
noi ăştia cretanii,de poezii străine. 

MEGILLOS: Cât despre noi, citim mult pe Homer', şi ni se pare 
superior celorlalţi poeţi, deşi îndeobşte moravurile pe care le descrie sunt 
mai degrabă ioniene, decât lacedemoniene. Locul, pe care-1 citezi, vine 
câteodată în sprijinul cuvântului tău: poetul se slujeşte de o poveste spre a 
zugrăvi starea primitivă, ca pe o stare sălbatică. 

ATENIANUL: E adevărat că Homer pledează pentru mine; şi mărturia 
lui poate să ne slujească a proba că au fost altădată guvemăminte de natura 
aceasta. 

CLINIAS: Foarte bine. 

ATENIANUL: Guvemămintele acestea nu se formează oare din 
familii despărţite ca locuinţă şi împrăştiate ici şi colo din pricina a cine ştie 
ce prăpăd universal? Şi cel mai vechi nu are oare autoritatea, pentru 
motivul că îi este transmisă de la tată şi mamă ca o moştenire, aşa că 
ceilalţi, strânşi în Jurul lui, ca nişte pui în Jurul mamei lor, nu formează 
decât un singur grup, şi trăiesc supuşi puterii părinteşti, şi celei mai drepte 
dintre regalităţi? 

CLINIAS: Desigur. 

ATENIANUL: Cu timpul aceste familii, devenind mai numeroase, se 
reunesc; comunitatea se întinde; lumea se ocupă cu agricultura, mai întâi 
se cultivă povârnişurile munţilor; în chip de ziduri, se plantează garduri vii, 
ca să slujească de brâu (oraşului) şi de adăpost contra fiarelor; şi din toate 
astea se formează o locuinţă destul de vastă şi comună tuturor. 

CLINIAS: E firesc ca lucrurile să se fi petrecut astfel. 

ATENIANUL: Ceea ce adaug eu e oare mai puţin firesc? 

CLINIAS: Ce? 

ATENIANUL: Familiile acestea mari, formându-se astfel din familiile 
primitive, fiecare din acestea a trebuit să se înfăţişeze având în fmntea sa pe 
cel mai bătrân, în calitate de şef. Pe deasupra, deoarece trăiseră până atunci 
despărţite unele de altele, şi întrucât primiseră de la părinţii lor principii 
diferite cu privire la cultul zeilor şi la relaţiile sociale, unele arătând 
apucături mai blânde, iar altele mai aspre, după spiritul părinţilor care-şi 

' Licurg reducea epopeile lui Homer, aşa spunea legenda, la Laeedemona, la reîntoarcerea 
SH din lonia. 

întipăreau caracterul şi aplecările lor în inima copiilor lor, şi a copiilor 
copiilor lor, fiecare familie a trebuit să aducă datinile sale particulare în 
comunitatea cea mare. 

CLINIAS: Fără îndoială. 

ATENIANUL: Şi printr-o urmare firească, fiecare va fi trebuit să 
prefere datinile sale acelora ale altor familii. 

CLINIAS: Da. 

ATENIANUL: Dacă nu mă înşel, iată-ne sosiţi, fără să băgăm de 
seamă, la originea legiuirii. 

CLINIAS: Cred şi eu. 

ATENIANUL: In adevăr, în urma acestor deosebiri de datini, va fi fost 4 

trebuinţă ca diversele ginţi să se adune în comun şi ca ele să însărcineze pe 
câţiva dintre membrii lor cu cercetarea diferitelor datini particulare. 
Aceştia, după ce au luat din fiecare dintre aceste datini ceea ce socoteau 
mai bun, le vorfi propus şefilor şi capilor de ginţi, ca tot atâtor regi, şi astfel 
îşi vor fi câştigat titlul de legiuitori. în urmă se vor fi numit şefi; şi patri¬ 
arhatul va fi lăsat locul aristocraţiei sau monarhiei. 

CLINIAS: Orânduirea lucrurilor îi va fi condus treptat acolo. 

ATENIANUL: Să mai vorbim de o a treia speţă de guvernământ, care 
îmbrăţişează pe toate celelalte, şi toate accidentele cărora statele sunt 
supuse. 

CLINIAS: Care este aceea? 

ATENIANUL: Aceea pe care Homer' o indică, în urma celei de a 
doua, şi iată cum desluşeşte el lucml: „Dardanos a construit un oraş numit 
cu numele său, Dardania. Zidurile consfinţite ale Ilionului,oraş format din 
conlucrarea diferitelor popoare, nu se ridicaseră încă în câmpie; dar ei 
continuau să locuiască la poalele muntelui Ida, de unde curg atâtea 
izvoare". Aceste versuri, şi cele pe care le-am văzut relative la ciclopi, i-au 
fost inspirate fără îndoială de către zei, şi sunt cu totul potrivite firii. Căci 
poeţii sunt de neam divin, şi atunci când cântă. Graţiile şi Muzele le 
de.scoperă adesea adevărul. 

CLINIAS: Sunt încredinţat de aceasta. 


' //laJa.XX.v. 215. 

ATENIANUL: Să examinăm mai cu luare-aminte povestea aceasta a 
lui Homer, înveşmântată într-o scoarţă fabuloasă: poate că vom descoperi 
în ea urme despre ceea ce căutăm. Vă învoiţi la aceasta? 

CLINI AS: Da. 

ATENIANUL: Deci după ce părăsiră înălţimile, întemeiară Ilionul 
într-o câmpie fmmoasă şi întinsă, pe un dâmb mic, stropit de diferitele râuri 
care se coborau din muntele Ida. 

CLINIAS: Aşa se povesteşte. 

ATENIANUL: Nu crezi că aceasta n-a trebuit să aibă loc decât cu 
multe veacuri după potop? 

CLINIAS: Desigur. 

ATENIANUL: Oamenii de atunci trebuie să fi pierdut cu totul 
amintirea acestui potop groaznic, ca să îndrăznească să-şi aşeze astfel 
oraşul lor dedesubtul mai multor râuri, care curgeau dintr-un loc foarte înalt 
şi pentru ca să se creadă în siguranţă pe un teren nu tocmai înalt. 

CLINIAS: Nimic nu probează mai bine cât de îndepărtaţi erau de 
vremea când s-a petrecut potopul. 

ATENIANUL: Şi cum neamul omenesc se înmulţea, se întemeiară 
fără îndoială alte oraşe atunci, în mai multe locuri. 

CLINIAS: Fără îndoială. 

ATENIANUL: Se pot pune în numărul acesta acelea care au făcut o 
expediţie contra Ilionului şi care nu se temură să o facă pe mare, fiindcă de 
pe atunci marea nu mai înspăimânta pe nimeni şi toate neamurile se serveau 
de ea. 

CLINIAS: Aşa se pare. 

ATENIANUL: Aheii răsturnară Troia numai după ce o asediară timp 
de zece ani. 

MEGILLOS: Adevărat. 

ATENIANUL: Ori, tot timpul acesta cât a ţinut asediul Ilionului, în 
patriile celor mai mulţi asediatori au avut loc mari frământări, provocate 
de răscoala tinerilor rămaşi acasă, care au primit rău pe învingătorii întorşi 
în familiile lor. Aşa că în toate locurile se auzea vorbindu-se de morţi, 
asasinate, exiluri. Câtva timp în urmă exilaţii se aşezară din nou cu ajutorul 
armelor, părăsind numele de ahei spre a-1 lua pe acela de dorieni, fiindcă 
cel din fruntea exilaţilor era dorian. Cu faptele acestea, cel puţin, începe 
istoria noastră legendară, a lacedemonienilor. 

MEGILLOS: Aşae. 

ATENIANUL: După o digresiune destul de lungă relativă la muzică şi 5 
beţie, iată-ne ajunşi iarăşi, oarecum călăuziţi de către un zeu, la convorbirea 
noastră primă despre legi. care convorbire ne oferă oarecum acelaşi punct 
de reazem. Căci ea ne aduce din nou la guvernământul Lacedemonei, a 
cărui superioritate o lăudaţi atât, şi la acela al Cretei, mult asemănător cu 
primul. în lunga digresiune făcută ne-am suit până la originea statelor şi a 
societăţilor. Am considerat trei forme politice, născute, precum credem, 
unele din altele, care s-au perindat la intervale de timp aproape imense. Iată 
acum a patra formă ce ne-o oferă un stat ori mai degrabă un neam, a cărui 
organizare primitivă mai dăinuieşte încă. Consideraţiile iniţiale de până 
acum ne vor ajuta, poate, să cunoaştem ce e bun şi rău în constituţia acestui 
popor, care sunt legile conservatoare ale instituţiilor ce s-au păstrat aici şi 
care-s legile ce au făcut să piară aşezămintele desuete de aici; în fine, prin 
ce prefaceri s-ar putea face din această formă politică un stat fericit. Iată ce 
trebuie să dezbatem din nou, întrucâtva de la început, afară numai dacă nu 
cumva găsiţi vreun neadevăr în spusele de până acum. 

MEGILLOS: Străine, dacă vreun zeu ne-ar asigura că, reîntorşi la 
cercetarea legilor, am auzi vorbe tot aşa de fmmoase şi substanţiale ca şi 
cele auzite până acum, aş face calea cea mai lungă şi ziua aceasta mi s-ar 
părea scurtă, deşi ne aflăm în anotimpul când soarele trece de la semnele de 
vară la cele de iarnă. 

ATENIANUL: Adică sunteţi de părere să începem cercetarea aceasta? 

MEGILLOS: Da, desigur. 

ATENIANUL: Să ne ducem deci cu mintea la vremile acelea, când 
străbunii noştri puseră stăpânire deplină pe Lacedemona, Argos. Mesenia 
şi pe teritoriile lor. Atunci, precum spune tradiţia, împăiţiud armata lor în 
trei părţi, hotărâră să fundeze aceste trei state, Argos, Mesenia, 
Lacedemona. 

MEGILLOS: Da, desigur. 

ATENIANUL: Şi rege al Argosului se alese Temen, al Meseniei, 
Cresfonte şi ai Lacedemonei. Procle şi Euristene. 

MEGILLOS: Aşa e. 

ATENIANUL: Dar, spune-mi, când regalitatea sau orice altă formă 
de guvernământ piere, nu este ea însăşi cauza pieirii sale? Am uitat că 
adineaori, când am ajuns la chestiunea aceasta, am recunoscut acest 
adevăr? 

MEGILLOS: Nu, n-am uitat. 

ATENIANUL: Acum vom întări afinnaţia aceasta cu faptele ce vin în 
sprijinul celor spuse. Aşa judecata noastră nu se va aplica unor presupuneri 
vane, ci unor fapte reale şi certe. Faptele sunt următoarele: suveranii şi 
supuşii acestor trei state cu guveniămânl monarhic îşi jurară laolaltă, 
conform pactelor încheiate între ei spre a rândui autoritatea, pe de o parte, 
supunerea, pe de alta, cei dintâi să nu îngreuieze jugul stăpânirii în viitor, 
când neamul lor ar creşte; cei de al doilea, să nu încerce nimic şi nici să nu 
pemiită să se încerce ceva contra suveranilor lor, cât timp îşi vor ţine 
cuvântul. Totdeodată, regii şi supuşii fiecăruia din aceste state jurară că, în 
cazul când vor fi atacaţi, vor lua armele spre a apăra pe regii şi supuşii 
celorlalte două state. Nu-i adevărat, Megillos? 

MEGILLOS: Ba da. 

ATENIANUL: Pactul acesta, fie că avea autor jx; regi sau pe alţii, era 
pentru aceste trei state un izvor de mari foloase, aşa cum nu se mai găsesc 
vreodată în vreo constituţie politică. 

MEGILLOS: Ce foloase? 

ATENIANUL: De a avea mereu două state aliate protectoare şi 
răzbunătoare ale legilor, contra unui al treilea, dacă acesta ar încerca să le 
înfrângă. 

MEGILLOS: Evident. 

ATENIANUL: Totuşi se recomandă îndeobşte legiuitorilor să aducă 
astfel de legi pe care poporul şi gloatele să le primească bucuroşi, ca şi cum 
s-ar recomanda magiştrilor de gimnazii şi medicilor să îngrijească şi să 
lecuiască prin mijloace plăcute corpurile elevilor şi pacienţilor. 

MEGILLOS: Exact aşa ar fi. 

ATENIANUL: Dar adesea vom fi mulţumiţi dacă putem reda cuiva 
vigoare şi sănătate, cu suferinţe nu prea mari. 

MEGILLOS: Fireşte. 

ATENIANUL: Apoi şi următorul lucru le aducea celor de atunci o mai 
mică uşurinţă la aşezarea legilor. 

MEGILLOS: Care? 

6 ATENIANUL: Legiuitorii, căutând să niveleze inegalitatea eco¬ 

nomică, îm.părţind averile nu s-au lovit de o împotrivirefoarte dârză, la care 
sunt expuşi în toate ţările, când vor să se atingă de proprietatea teritorială 
şi să anuleze datoriile, convinşi că acesta e singurul mijloc de a restatomici 
între cetăţeni oarecare egalitate necesară? De îndată ce un legiuitor încearcă 
să aducă o reformă de felul acesta, toată lumea se opune. I se strigă din 

toate părţile să nu mişte ceea ce trebuie să rămână în nemişcare şi-l 
blestemă cu tot felul de injurii pe cel ce propune împărţirea pământurilor 
şi anularea datoriilor, încât cel mai abil om politic nu ştie încotro să se 
îndrepte. însă, la dorieni, reforma avu loc în pace şi fără piedici, cât priveşte 
împroprietărirea, şi nici nu contractară datorii însemnate şi vechi. 

MEGILLOS: E adevărat. 

ATENIANUL: Dar cum, de la nişte oameni buni, legiuirea şi 
constituţia lor au ieşit aşa de rele? 

MEGILLOS: Nu înţeleg ce găseşti rău în ele? 

ATENIANUL: Pentru că două dintre aceste trei state în scurt timp au 
pierdut legile lor şi forma lor de guvernământ, ce nu s-a păstrat decât la 
Lacedemona. 

MEGILLOS: Nu e lesne de găsit cauzele acestui eveniment. 

ATENIANUL: E datoria noastră a-i căuta cauzele, fiindcă acum ne 
ocupăm de legiuire. O asemenea cercetare convine cetăţii noastre, este o 
desfătare onorabilă care, cum ziceam la început, va îndulci mult osteneala 
drumului. 

MEGILLOS: Mă învoiesc la ceea ce propui. 

ATENIANUL: De altfel, vom putea oare alege ca obiect al reflecţiilor 
noastre legi mai frumoase decât acelea care au servit a civiliza aceste trei 
state? înspre ce state mai faimoase şi mai puternice ne-am îndrepta privirile 
noastre? 

MEGILLOS: Ar fi anevoie a menţiona altele mai celebre. 

ATENIANUL: îmi pare vădit că dorienii sunt încredinţaţi că acel 
aşezământ este suficient să apere nu numai Peloponesul, dar chiar toată 
Grecia, dacă vreun neam barbar ar cuteza să o insulte, după cum făcură 
locuitorii Ilionului, care, bazaţi pe puterea imperiului Asiriei întemeiat de 
Ninus, atraseră prin întreprinderile lor cutezătoare războiul în faţa Troiei. 
Căci resturile acestui imperiu mare mai avea încă forţa de a se face 
respectat şi grecii din timpul acela se temeau de ei, după cum şi cei din ziua 
de azi se tem de marele rege; cu atât mai mult că aveau motiv să se aştepte 
la un război din partea asirienilor, după ce hărţuiseră pentru a doua oară 
Troia, care era un oraş de sub dominaţia lor. Dorienii credeau deci că s-au 
întărit îndestul împotriva primejdiei, care îi ameninţa, prin împărţirea 
forţelor lor între trei state, guvernate de către regi fraţi, descendenţi ai lui 
Hercule; şi ei socoteau armata lor mult superioară aceleia care pusese 
asediul înaintea Troiei. în adevăr, ei se încredeau că au în persoana 


103 




PLATON 


Heraclizilor şcl'i mai buni decât Pelopizii; şi pe lângă aceasta priveau 
armata care începuse războiul la Troia mult infenoară ca vitejie annatei lor, 
fiindcă această armata, alcătuită din ahei, fusese bătută de ei, dorienii. Nu 
oare în scopul acesta, şi în modul acesta făcură ei învoiala de care vorbesc? 

MEGILLOS: Da, 

ATENIANUL: Se parc, de asemenea, că ei au crezut că noua 
întocmire va fi statornică si că va dăinui un timp îndelungat, bazându-se pe 
faptul că au împărţit între ei aceleaşi lucrări şi primejdii, că regii lor erau 
din acelaşi sânge, chiar fraţi, şi încă pc faptul că multe oracole Ic erau 
favorabile, mai ales al iui Apollo Dcifianul. 

MEGILLOS: întocmai. 

ATENIANUL: Totuşi puterea aceasta, care părea aşezată aşa de 
temeinic, a decăzut repede, după cât se parc; şi. precum spuneam, din toată 
puterea aceasta n-a rămas decât o mică parte, aceea a Spartei care, de atunci 
şi până astăzi, n-a încetat să poarte război contra celorlalte două, pe când 
dacă liga foiinată atunci ar fi durat, cele trei state pe care le unea ar fi fost 
nebiruite în război. 

MEGILLOS: E adevărat. 

7 ATENIAN UL: Cum a fost ea desf ăcută, şi prin ce nenoroc o înt(x;mire 

care făgăduia atâta a fost răsturnată? întrebarea aceasta nu merită oare să o 
examinăm? 

MEGILLOS: Fără îndoială; dacă am neglija să aprofundăm 
evenimentul acesta, zadarnic am mai căuta aiurea să ne instruim în ştiinţa 
legilor şi în arta de a guverna şi a cunoaşte ceea ce conservă statele în 
strălucirea lor, sau grăbeşte ruina lor. 

ATENIANUL: Deci e un noroc pentru noi că o chestiune aşa de 
însemnată nc-a venit în gând? 

MEGn^LOS: Da. 

ATENIANUL: Oare nu ni se întâmplă nouă, în chip neprevăzut, ceea 
ce li se întâmplă celor mai mulţi oameni fără ca ei să bage de seamă, dc a 
ne închipui că anumite proiecte sunt bine întocmite şi că ele ar fi produs 
efecte admirabile, dacă am fi ştiut să le executăm cum trebuie; pe câtă 
vreme noi poate că uu p;ivim lucrul din latura sa adevărată, nici conform 
naturii sale; eroare în care cad. în mii de împrejurări, aceia care raţionează 
cum facem şi noi aici? 

MEGILLOS: Ce vrei să zici? Şi cu ce ocazie îţi vine în minte gândul 
acesta? 

ATENIANUL: îii adevăr, nu mă pot opri să nu râd de mine însumi, 
din cauză că, arancându-mi privirea spre armata doriană, mi s-a părut că 
ea este foarte Laiinoasă şi că Grecia ar fi scos din ca ajutoare minunate, 
dacă ar fi ştiut să se folosească bine dc ea. 

MEGILLOS; Tot ce ai spus tu n a fost oare adevărat şi plin de 
bun-simţ şi n-am avut oare cuvânt să aplaudăm? 

ATENIANUL: Vreau s-o cred. Totuşi, îmi dă în gând că c ceva 
obişnuit pentru om când vede ceva mare. puternic, forte, să-şi închipuie că, 
dacă acel ce este stăpânul acelui lucru, ar şti să se slujească de el cum 
trebuie, ar face o mulţime de lucruri admirabile şi ar ajunge în culmea 
puterii. 

MEGILLOS: Oare cineva n-are dreptate să-şi închipuie aşa ceva? 
Lămureşte-te. 

ATENIANUL: Vezi mai întâi, întrucât vorbeşte drept cel ce slăveşte 
lucrurile acestea? Şi mai întâi, spre a ne circumscrie la subiectul pe care-1 
tratăm, ia vezi dacă este adevărat să spunem că, dacă şefii acestei aimate 
ar fi ştiut a se folosi de ea cum se cuvine, toate ar fi reuşit după dorinţa lor. 
Aceasta nu putea să aibă loc decât dând armatei lor o organizare solidă, 
menţinând-o totdeauna pe acelaşi picior, astfel ca să-şi asigure neatârnarea 
lor, să fie în stare a subjuga orice popor ce ar fi voit, şi de a fi dat legi 
grecilor şi barbarilor, şi ei şi coborâtorii lor. Nu era acesta fondul dorinţelor 
lor? 

MEGILLOS: Ua. 

ATENIANUL: Când cineva vede averea unui om, rangul ilustru ce-i 
dă naşterea şi celelalte avantaje de felul acesta, şi zice că omul acesta ar fi 
fericit dacă ar şti să se folosească bine de ele, vrea oare să zică altceva decât 
că situaţia aceasta îl pune în stare să-şi împlinească toate dorinţele sau cel 
puţin majoritatea lor şi cele mai importante? 

MEGILLOS: Mi se pare că nu vrea să spună altceva. 

ATENIANUL: Dar o dorinţă comună tuturor oamenilor nu este oare 
chiar aceea despre care vorbim şi pe care convorbirea prezentă ne sileşte 
s-o recunoaştem? 

MEGILLOS: Care dorinţă? 

ATENIANUL: Aceea în virtutea căreia dorim ca toate lucmrile să aibă 
loc după pofta inimii noastre, şi dacă nu toate, cel puţin acelea care sunt 
realizabile în viaţa omenească. 

MEGILLOS: De acord. 

ATENIANUL: Şi deoarece acestea le voim toţi, mari şi mici, tineri şi 
bătrâni, tot acestea le cerem neîncetat de la zei. 

MEGILLOS: Recunosc. 

ATENIANUL: Noi urăm de asemenea persoanelor ce ne sunt scumpe 
ceea ce îşi doresc şi ele însele. 

MEGILLOS: Eără îndoială. 

ATENIANUL: Un copil nu este scump tatălui său? 

MEGILLOS: Ba da. 

ATENIANUL: Cu toate acestea nu sunt oare mii de prilejuri, când un 
tată ar conjura pe zei să nu-i dea fiului său ceea ce el le cere? 

MEGILLOS: Vrei să spui, după cum se pare,când nu s-a copt încă la 
minte? 

ATENIANUL: Mai mult: dacă un tată bătrân şi cu puţină simţire, şi 
care n-are nici o idee de drept şi despre frumos, face rugăciuni aprinse 
într-o stare de spirit asemenea aceleia în care se află Teseu faţă de 
nenorocitul Hippolit, credeţi că fiul său, dacă ar şti acestea, şi-ar uni 
rugăciunile sale cu ale lui? 

MEGILLOS: Te înţeleg: vrei să spui că nici nu trebuie să ceri zeilor, 
nici să doreşti zelos ca evenimentele să urmeze dorinţele noastre; ci, mai 
degrabă, dorinţele noastre să urmeze raţiunea noastră; şi că înţelepciunea 
este singurul lucru pe care statele şi particularii trebuie să o ceară zeilor şi 
să caute a o dobândi. 

8 ATENIANUL: Da, am spus-o mai înainte şi, vă rog să vă amintiţi, 

înţelepciunea este singurul scop către care orice legiuitor bun trebuie să-şi 
îndrepte legile sale. Pretenţia voastră era că el nu trebuie să-şi pună altă 
ţintă înainte, decât războiul: eu ziceam, din partea mea,că aceasta însemna 
să-l mărgineşti la o singură virtute, pe câtă vreme ele sunt patru; că, 
dimpotrivă, el trebuie să le aibă în vedere pe toate, şi mai ales pe cea dintâi, 
care fiind superioară este în fruntea tuturor celorlalte, adică înţelepciunea, 
chibzuinţă, judecata despre gusturi şi dorinţele legate de ele. Astfel, 
convorbirea aceasta se confundă cu cea dinainte; şi ce spuneam adineaori, 
că e primejdios să doreşti ceva nepotrivit cu raţiunea, şi că în cazul acesta 
este mai bine să aibă loc tocmai contrarul a ceea ce dorim, o repet încă o 
dată, fie serios, fie în glumă, cum vă va plăcea: totuşi îmi veţi face plăcerea 
de a crede că vorbesc serios. Acum sper în adevăr că, urmând principiile 
pe care le statornicirăm, veţi găsi că ceea ce a pierdut pe regii despre care 
vorbim şi a zădărnicit proiectul lor n-a fost nici lipsa de curaj, nici lipsa de 

experienţă a războiului, nici din partea lor, nici din partea supuşilor lor, ci 
multe alte vicii, şi mai ales necunoaşterea afacerilor omeneşti cele mai 
importante. Vreau să încerc, dacă doriţi, să vă arăt, ca la nişte prieteni, în 
unna acestei convorbiri, că aceasta a fost într-adevăr izvoml nenorocirii 
lor, şi că în orice vreme, prezentă ori viitoare, oriunde vor bântui aceleaşi 
vicii, lucrurile nu vor putea lua altă întorsătură. 

CLINIAS: Străine, laudele pe care ţi le-am aduce cu vorba, poate te-ar 
jigni: dar îţi vom arăta, prin luarea-aminte cu care te ascultăm, plăcerea ce 
simţim la vorbele tale. Acesta e felul în care oamenii cumsecade îşi arată 
aprobarea sau dezaprobarea lor. 

ATENIANUL: Foarte bine vorbeşti, scumpul meu Clinias; să facem 
deci aşa precum zici. 

CLINIAS: Eu o voi face, de va vrea Dumnezeu. Iar tu vorbeşte, 
străine. 

ATENIANUL: Spuneam, aşadar, ca să reiau firul celor spuse, că 9 
neştiinţa foarte mare a minat această putere de temut şi că ea este în stare 
să producă pretutindeni aceleaşi efecte: aşa că, astfel fiind lucrurile, grija de 
căpetenie a legiuitorului trebuie să fie de a face să domnească înţelepciunea 
în statul pe care-1 organizează şi de a alunga din el neştiinţa. 

CLINIAS: Evident. 

ATENIANUL: Dar care este cea mai mare ignoranţă? lat-o, după 
părerea mea: vedeţi dacă este cumva şi a voastră. 

CLINIAS: Spune. 

ATENIANUL: Este faptul de a tirî în loc de a iubi ceva despre care 
suntem încredinţaţi că e frumos şi bun, şi de a iubi şi îmbrăţişa ceea ce 
recunoaştem a fi urât şi rău. Această opoziţie între sentimentele noastre de 
plăcere şi durere şi între opinia noastră bazată pe raţiune o numesc 
ignoranţă extremă. Ea este totdeodată şi cea mai mare, pentru că dacă 
privim sufletul nostru ca un stat mic, ea îşi are locul în partea mobilă a 
acestuia, aceea unde sălăşluiesc plăcerile şi suferinţele noastre, şi care se 
pot asemăna cu mulţimea şi vulgul dintr-un stat. Numesc aşadar ignoranţă, 
dispoziţia aceasta a sufletului, care face ca el să se revolte contra ştiinţei. 
Judecăţii, raţiunii— conducătorii săi legitimi; ea stăpâneşte statul, când 
poporul se răscoală contra magistraţilor şi a legilor; ea domneşte într-un 
particular, când principiile, cele care sunt în sufletul său, n-au nici o 
influenţă asupra lui şi când face tocmai contrarul a ceea ce ele îi dictează. 

Şi privesc acest fel de ignoranţă, fie în corpul statului, fie în oricare 

cetăţean, ca pe cea mai nenorocită, iar nu pe aceea a meseriaşilor referitoare 
Ia meseriile lor. înţelegeţi ideea mea, străinilor? 

CLINIAS: Da, şi o credem adevărată. 

ATENIANUL: Aşa că hotărâm, ca o trebuinţă sigură şi de netăgăduit, 
a nu da nici o parte la guvernământ cetăţenilor atinşi de această neştiinţă; 
şi chiar dacă ci ar fi foarte iscusiţi în raţionament şi foarte exercitaţi în tot 
ceea ce este în stare să dea strălucire spiritului şi repeziciune operaţiunilor 
sale, nu merită mai puţin calificarea de ignoranţă, şi, din contră, trebuie să 
se dea numele de oameni de ştiinţă şi a-i primi în cele mai înalte funcţii pe 
aceia care au pornirea contrară, chiar când, cum zice proverbul, n-ar şti nici 
să citească, nici să înoate. în adevăr, amicii mei, cum ar putea să existe cea 
mai mică imagine a înţelepciunii într-un suflet care nu este de acord cu el 
însuşi? Aceasta nu se poate, fiindcă înţelepciunea desăvârşită nu este 
altceva decât acordul cel mai frumos şi cel mai perfect, şi fiindcă cineva 
nu-1 posedă, decât dacă trăieşte conform raţiunii drepte; cât priveşte pe cel 
ce este lipsit de ea, acesta este răsturnătorul casei sale şi, departe de a fi 
mântuitorul statului', el îl va pierde fără greş prin nepriceperea sa, de care 
va da dovezi în toate împrejurările. Acestea, cum am zis, să ne fie fixate ca 
principii. 

CLINIAS: Să fie. 

10 ATENIANUL: în orice stat nu e necesar ca unii să guverneze, iar 

ceilalţi să fie guvernaţi? 

CLINIAS: Eără îndoială. 

ATENIANUL: Bine; dar în statele mari sau mici şi, de asemenea, în 
familii, care sunt titlurile în virtutea cărora unii poruncesc şi ceilalţi ascultă, 
şi câte sunt ele? Cel dintâi din aceste titluri nu este calitatea de tată şi de 
mamă; şi oare nu este admis la toate neamurile că părinţii au o autoritate 
naturală asupra copiilor lor? 

CLINIAS: Sigur. 

ATENIANUL: Al doilea titlu e nobleţea, care trebuie să poruncească 
celor nenobili, iar al treilea, înrudit cu aceasta, este etatea,în virtutea căreia 
se cuvine ca bătrânii să comande, iar tinerii să asculte. 

CLINIAS: Da. 

ATENIANUL: Al patrulea titlu nu e oare acela care asigură stăpânilor 
drepturi asupra sclavilor? 

CLINIAS: Netăgăduit. 

ATENIANUL: Al cincilea, cred, e acela care vrea ca cel mai tare să 
comande celui slab. 

CLINIAS: Iată o stăpânire căreia cineva este silit să i se supună. 

ATENIANUL: Acesta este şi cel mai comun la toate fiinţele, şi cum 
zice Pindar, tebanul, el are dreptul său în natură. Dar cel mai mare dintre 
toate titlurile este, după cât se pare, al şaselea, care ordonă ignorantului să 
asculte şi înţeleptului să guverneze şi să comande. Dominaţia aceasta, prea 
înţeleptule Pindar, lipsită de orice silă şi care nu se slujeşte de altă forţă 
decât de a legii, mi se pare foarte conformă cu natura, nicidecum contrară 
ei. 

CLINIAS: Ai toată dreptatea. 

ATENIANUL: Să socotim norocul ca al şaptelea titlu, întemeiat pe 
soarta cea bună şi pe oarecare dragoste a zeilor; şi să zicem că e foarte drept 
lucru ca autoritatea să urmeze alegerea soartei, iar pe cine l-a respins 
norocul, să asculte. 

CLINIAS: Nimic mai adevărat. 

ATENIANUL: Ei bine! Legiuitorule, am putea să-i zicem în glumă 
unuia care se însărcinează prea lesne cu această misiune foarte însemnată, 
vezi cât sunt de opuse între ele titlurile pe care se bazează dreptul de a 
comanda. Descoperirăm în aceasta un izvor de neînţelegeri, cărora cată să 
le găseşti leacul. Gândeşte-te mai întâi împreună cu noi la greşelile pe care 
le făcură regii Argosului şi ai Meseniei, contra principiilor pe care le 
stabilirăm, şi la modul cum greşelile lor au atras ruina lor şi a întregii 
Grecii, foarte înfloritoare pe vremea aceea. Nu s-au pierdut, oare, fiindcă 
n-au cunoscut adevărul acestui cuvânt frumos al lui Hesiod: jumătatea este 
adesea mai mult decât întregul. Hesiod cugetă, fără îndoială, că dacă e 
primejdie să iei întregul şi dacă jumătatea ajunge, ceea ce este destul este 
mai mult decât ce prisoseşte, fiindcă are mai multă valoare. 

CLINIAS: Netăgăduit. 

ATENIANUL: Ce credeţi? Dragostea aceasta de mai mult decât 
trebuie, care-i pierde, se găseşte mai degrabă la regi, ori la supuşi? 

CLINIAS: Boala aceasta este mai obişnuită probabil la regi, a căror 
viaţă trândavă naşte fastul şi semeţia. 


' Munci .fi Zile, V. 40. 

ATENIANUL: Este evident că regii aceştia cei dintâi s-au pornit să 
calce învoielile, voind să aibă mai mult decât le dădeau legile şi nemaifiind 
în acord cu ei înşişi cu privire la cele ce primiseră şi juraseră. Contradicţia 
aceasta cu ei înşişi, luată ca înţelepciune, deşi era, cum am spus, cea mai 
mare ignoranţă, îi făcu să săvârşească abateri şi abuzuri de plâns, care îi 
pierdură. 

CLINI AS: Aşa a trebuit să fie. 

ATENIANUL: Ce precauţii ar fi trebuit să prevadă, spre a preveni 
nenorocirea aceasta? Nu e adevărat că acum e ceva foarte uşor de a spune, 
ce era de făcut? Dar cel ce ar fi prevăzut lucrul acesta la timp ar fi trebuit 
să fie cu mult mai deştept ca noi. 

MEGILLOS: Şi ce era de făcut? 

ATENIANUL: N-ai decât să-ţi arunci privirea la ceea ce s-a petrecut 
la noi, Megillos, nu va fi greu să afli şi să spui. 

MEGILLOS: Desluşeşte mai clar. 

ATENIANUL: Nu pot să spun nimic mai clar decât aceasta. 

MEGILLOS: Decât ce? 

11 ATENIANUL: Dacă în loc de a-i da unui lucru cât îi e destul, i se dă 

mai mult: spre exemplu, dacă i se dă unei corăbii pânze prea mari, corpului 
prea multă hrană, sufletului prea multă autoritate, ce se va întâmpla? Vasul 
se va scufunda, corpul va cădea bolnav de îngrăşare peste măsură, sufletul 
se va deda cu nedreptatea, fiica desfrâului. Ce vreau să spun cu asta? Nu 
lucrul acesta? Că nu e om pe pământ, dacă e tânăr şi n-are să dea socoteală 
nimănui, să poată suporta greutatea puterii suverane, fără ca boala cea mai 
grea, ignoranţa, să nu pună stăpânire pe sufletul său şi să-l facă un obiect de 
scârbă pentru prietenii săi cei mai credincioşi, fapt ce-1 va duce degrabă la 
pieirea sa şi va face să dispară toată puterea sa. Este însuşirea numai a celor 
mai mari legiuitori, instruiţi relativ la moderaţia ce trebuie să păstreze în 
toate, de a preîntâmpina neajunsul acesta. Cât despre modul cum s-au 
petrecut lucrurile atunci, este foarte uşor astăzi de a face presupuneri 
referitoare la ruina lor. Şi iată ce se poate spune despre ele. 

MEGILLOS: Ce? 

ATENIANUL: Un zeu, cred, cu grijă de noi, prevăzând cele ce vor 
veni, a restrâns la voi autoritatea regală, împărţind-o între două ramuri ieşite 
din aceeaşi tulpină. Apoi un om înzestrat cu o virtute divină, văzând că în 
guvernământul vostru era oarecare aprindere, temperă autoritatea prea 
absolută pe care naşterea o dă regilor, împărţind-o cu douăzeci şi opt de 

bătrâni' foarte înţelepţi, a căror putere, în materiile cele mai importante 
cumpănea pe aceea a regilor. în fine, un al treilea mântuitor al statului^, 
descoperind că mai rămâne în geniul guvernământului ceva prea pornit şi 
clocotitor, îl înfrână creând aşezământul eforilor, pe care îi învesti cu o 
autoritate aproape egală cu aceea a regilor. în modul acesta, regalitatea, 
redusă în limitele ei juste şi temperată într-un mod convenabil, se conservă, 
şi păstră împreună cu ea şi statul; pe când cu legile lui Temen, ale lui 
Cresfonte şi ale celorlalţi legiuitori din vremea aceea, n-ar fi scăpat nici 
partea lui Aristodem''. Ei nu erau destul de pricepuţi în materie de legiuire, 
căci, dacă a r fi fost, n u s-ar fi încrezut c ă legătura jurământului este de aj uns 
să ţină în marginile datoripi pe un principe tânăr învestit cu o putere pe care 
ar fi fost în stare s-o împingă până la tiranie. Acum, când un zeu a arătat 
cum trebuia atunci să se orânduiască autoritatea şi cum trebuie astăzi, nu 
mai este, cum spuneam adineaori, lucru greu a chibzui ceea ce e de făcut: 
avem înaintea ochilor modelul a ceea ce s-a făcut. Dar dacă s-ar fi găsit în 
vremea aceea un om capabil să prevadă evenimentele, să modereze puterea 
şi să facă din aceste trei monarhii numai una singură, el ar fi împlinit toate 
proiectele frumoase, toate speranţele ce se născuseră; niciodată armata 
perşilor ori a oricărui alt neam n-ar fi venit să năvălească în Grecia, nici nu 
ne-ar fi dispreţuit ca pe nişte oameni din parteacărora n-ar avea să se teamă 
de nimic. 

CLINIAS: Ai dreptate. 

ATENIANUL: Astfel grecii nu se acoperiră cu prea multă glorie, în 
modul cum au respins pe perşi. Când vorbesc astfel, nu înţeleg să le răpesc 
gloria de a fi câştigat împotriva lor biminţe răsunătoare pe mare şi pe uscat, 
dar iată ce găsesc ruşinos în atitudinea ce au avut-o atunci. Mai întâi, dintre 
aceste trei cetăţi, Argos, Mesena şi Lacedemona, aceasta din urmă a fost 
singura care a venit în ajutorul Greciei; cât despre celelalte două, ele erau 
atât de degenerate, încât Mesena puse piedici ajutorului ce se aştepta de la 
Lacedemona, ducând în vremea aceea chiar război înverşunat contra ei; şi 
Argos, care ţinea locul de frunte când cu împărţirea în cele trei state, fiind 
rugată a se uni cu celelalte contra barbarilor, nu răspunse la nici o îmbiere 
şi nu trimise deloc ajutor. S-ar putea povesti încă şi alte fapte întâmplate 


' stalul bălrânilor. 

^ Regele Teopomp, după toate probabilităţile. 

^ Unul dintre cei trei fraţi ce au învins pe ahei. Lui i-a revenit, ca parte, Lacedemona. 

CU prilejul acestui război, care nu sunt nicidecum spre cinstea Greciei; şi 
departe de a putea zice că ea s-a apărat bine în împrejurarea aceasta, este 
aproape sigur că dacă atcnienii şi lacedemonicnii nu s-ar fi unit spre a o 
apăra de sclavia ce o ameninţa, toate popoarele care o c(3mpiin ar fi astăzi 
amestecate între ele şi cu barbarii, precum sunt şi astăzi aceia dintre greci, 
pe care perşii i-au subjugat şi pe care ne împiedică să-i deosebim 
împrăşticrea şi amestecul lor. Iată, Megillos şi Clinias, ce mi se pare 
vrednic de mustrare în atitudinea vechilor legiuitori şi oameni de stat şi a 
acelora din timpurile noastre. Am intrat în amănuntul acesta pentru ca 
cunoaşterea greşelilor lor să ne dea putinţa să descoperim ce altă calc 
trebuiau să urmeze: spre exemplu, spuserăm că nu trebuie să se 
întocmească niciodată o autoritate prea puternică şi care să nu fie 
temperată; şi ceea ce ne îndreptăţeşte să cugetăm în modul acesta este 
faptul că importă pe un stat să fie liber, înţelept, unit şi că aceste mari 
probleme nu trebuie să iasă niciodată din spiritul legiuitomlui. De altfel, să 
nu ne mirăm, şi chiar am spus mai înainte de mai multe ori, că legiuitorul 
trebuie să aibă în vedere în legile sale cutare sau cutare scop, deşi aceste 
scopuri nu ni se par că sunt în legătură totdeauna cu acelaşi lucru. Să ne 
gândim că, dacă spunem că el trebuie să-şi îndrepte privirile când spre 
temperanţă, când spre prudenţă, când spre unire, acestea nu sunt scopuri 
diferite, ci acelaşi scop unic. Astfel, când ne vom sluji de mai mulţi termeni 
asemănători, să nu vă tulburaţi. 

CLINIAS: Vom fi cu luare-aminte comparând termenii aceştia cu 
restul convorbirii. Desluşeşte-ne acum care era ideea ta, când ai zis că 
legiuitorul trebuie să ţintească a păstra în stat unirea, ştiinţa şi libertatea. 

12 ATENIANUL: Ascultă-mă, te rog. Se poate spune cu dreptate că 

există două specii de constituţii politice, din care se nasc toate celelalte: 
una este monarhia şi cealaltă democraţia. La perşi, monarhia, şi la ceilalţi 
atenieni, democraţia, sunt înălţate la gradul cel mai înalt; şi aproape toate 
celelalte constituţii sunt, cum spuneam, alcătuite şi amestecate din acestea 
două. Numai că este absolut necesar ca un guvernământ să se ţină şi de una 
şi de cealaltă, dacă vrea ca libertatea, ştiinţa şi unirea să domnească acolo; 
şi acolo vream să ajung, când ziceam că un stat, în care aceste trei lucruri 
nu se întâlnesc deloc, nu poate să fie civilizat. 

CLINIAS: Adevărat,este imposibil. 

ATENIANUL: Perşii şi atenienii s-au depărtat de această stare de 
mijloc, care le-ar fi asigurat foloasele acestea, ducând la exces, unii 

drepturile monarhiei, ceilalţi drepturile libertăţii; starea aceasta de mijloc 
a fost mai bine păstrată în Creta şi în Lacedeinona. Atenienii şi perşii erau 
mult mai puţin îndepărtaţi de ea altădată, faţă de cum sunt astăzi; vreţi să ne 
reîntoarcem până la pricina acestor schimbări? 

CLfNIAS: Trebuie negreşit, dacă vrem să rezolvăm ce ne-am propus. 

ATENIANUL: Să intrăm deci în materie. Când perşii începură, sub 
Cirus, să umble pe o calc deopotrivă îndepărtată de robie şi de neatârnare, 
din aceasta reieşi pentru ei îndoitul folos, de a se libera de jugul pe carc-1 
purtaseră până atunci şi de a se face în urmă stăpânii mai multor neamuri. 
Capii chcm.ând pe supuşi la împărţirea libertăţii şi ridicându-i, ca să zicem 
astfel, la acelaşi nivel cu ei. îşi atraseră prin acest mijloc dragostea 
.soldaţilor, care înfruntară toate primejdiile pentru ei. Deoarece meritul nu 
eclipsa întru nimic pe rege, care permitea oricui să-şi spună părerea şi 
încărca de onoare pe cei ce dădeau sfaturi bune, tot ce avea Persia ca 
oameni înţelepţi şi capete luminate comunicau bucuros ştiinţa lor, astfel că 
mulţumită acestei libertăţi, acestei uniri şi împărtăşiri laolaltă a părerilor, 
toate proiectele izbuteau după voia lor. 

CLINIAS: E verosimil că lucrurile s-au petrecut după cum povesteşti. 

ATENIANUL: Cum a decăzut în urmă starea lor şi cum era să se 
îndrepte apoi sub Darius? Vreţi să vă expun bănuielile şi presupunerile 
mele? 

CLINIAS: Da, din ele vom .scoate lămuriri noi relativ la punctul ce 
dezbatem. 

ATENIANUL: Presupun căCirus,de altfel mare general şi bun amic 
al patriei sale, nu primi.se principiile adevăratei educaţii şi că nu s-a ocupat 
niciodată cu gospodărirea treburilor sale casnice. 

CLINIAS: Cum aşa? 

ATENIANUL: Mi se pare că, fiind ocupat toată viaţa să poarte 
războaie, a lăsat femeilor grija de a-i creşte copiii. Acestea, privindu-i ca 
pe nişte fiinţe perfecte chiar din leagăn şi ca neavând trebuinţă de nici o 
cultură, nu au îngăduit pe nimeni să cuteze a-i contrazice vreodată, silind pe 
toţi din preajma lor să aprobe toate cuvintele şi faptele lor. Astfel e educaţia 
pe care ele le-au dat-o. 

CLINIAS: Iată o metodă nostimă de a educa copiii ! 

ATENIANUL: Nu trebuie să se aştepte ca nişte femei, nişte prinţese 
ajunse de curând la o soartă aşa de înaltă, să-i crească altfel, în lipsa 
oamenilor ocupaţi aiurea cu războiul şi primejdiile. 

CLINI AS: în adevăr, e natural. 

ATENIANUL: Astfel, pe când Cirus dobândea pentru ei turme 
nenumărate de animale şi chiar de oameni şi nenumărate avuţii, nu ştia că 
aceia, cărora avea să le încredinţeze odată cârma împărăţiei, nu erau educaţi 
potrivit cu felul de trai al perşilor, popor păstor, ieşit dintr-o ţară sălbatică, 
în locul acelei educaţii aspre, menită să facă din ei păstori robuşti, în stare 
să doarmă sub cerul liber, să îndure veghile şi să facă expediţii militare, el 
a tolerat ca nişte femei şi eunuci să-i crească după datina mezilor, în 
mijlocul plăcerilor socotite drept fericire. Astfel educaţia aceasta a avut 
urmările ce era firesc să se aştepte de la ea. Abia se suiră pe tron copiii lui 
Cirus, după moartea sa, cu defectele pe care moliciunea şi desfrâul le 
făcuseră să se nască în ei, că unul dincei doi fraţi omorî pe celălalt, invidios 
că are un concurent'. în urmă Cambise, atins de furie din cauza excesului 
de vin şi a nepriceperii în treburile obşteşti, fu despuiat de statele sale, de 
către mezi şi de către eunucul — precum îi zicea — al cărui obiect de 
dispreţ ajunsese din cauza rătăcirilor. 

CLINIAS: Cel puţin aşa se povesteşte, şi se pare că faptele acestea 
sunt adevărate. 

ATENIANUL: Se mai povesteşte că, în urmă, împărăţia căzu în 
mâinile perşilor în urma conspiraţiei lui Darius şi a celor şapte satrapi^. 

CLINIAS: Da. 

ATENIANUL: Să considerăm urmările acestei revoluţii noi, aplicând 
principiile noastre. Darius nu era fiu de rege; el nu primise o educaţie moale 
şi afemeiată. Cum se văzu stăpân al împărăţiei, cu învoirea celor şapte, o 
împărţi în şapte provincii, împărţire din care rămâne şi astăzi oarecare urme 
slabe. Apoi făcu legi, cărora se conformă el însuşi în administraţie, 
introducând astfel un fel de egalitate. Fixă printr-o lege distribuţia pe care 
Cirus o promisese perşilor. El stabili între ei legături şi înlesni comerţul, 
şi-şi cuceri dragostea perşilor prin darurile şi binefacerile sale. Aşa că ei îl 
ajutară de bună voie în toate războaiele întreprinse şi se făcu stăpân peste 
tot atâtea state, câte lăsase şi Cirus la moartea sa. După Darius veni Xerxe, 
educat ca şi Cambise în luxul şi pompa regalităţii. O, Darius! Ţi se poate 
imputa cu multă dreptate că n-ai cunoscut greşeala făcută de Cirus, şi că ai 
dat fiului tău aceeaşi educaţie, pe care şi Cirus lăsase să se dea fiului său. 


' Her()(Jiil,lll,6l. 
^ HercxJol, ibideni. 

Din pricina aceasta Xerxe, deoarece fusese educat ca şi Cambise, a avut o 
soartă aproape la fel. Din timpul acesta Persia aproape n-a avut rege 
adevărat mare, decât numai cu numele. Susţin, de altfel, că decăderea 
aceasta nu este efectul întâmplării, ci al vieţii molatice şi voluptuoase, ce 
duc de obicei fiii regilor şi ai bogaţilor. Niciodată un copil, nici om matur, 
nici bătrân, ieşiţi dintr-o asemenea şcoală, n-au fost oameni virtuoşi. La 
liicnii acesta Icgiuitoml şi noi înşine trebuie să luăm aminte în momentul de 
faţă. Cât despre voi, lacedemonienii, trebuie să recunoaştem binele acesta, 
că la voi nu sunt alte deosebiri între bogat şi sărac, între rege şi cetăţean, 
decât acelea ce au fost întocmite de la început de către legiuitorul vostru 
div'n, în numele lui Apollo. în adevăr, nu se cuvine să existe într-un stat 
demnităţi acordate avuţilor, precum nici fmmuseţii, forţei, sprintenelii, dacă 
virtutea nu distinge calităţile acestea, şi nici virtuţii fără prudenţă. 

MEGILLOS: Ce vrei să zici, străine? 

ATENIANUL: Curajul nu este o parte a virtuţii? 13 

MEGILLOS: Da. 

ATENIANUL: Judecă şi tu: ai vrea să ai în casa ta, ori ca vecin, un 
om curajos, dar neînfrânat şi necumpătat în patimile sale? 

MEGILLOS: Să mă ferească zeii! 

ATENIANUL: Ai prefera să fie deştept şi talentat în vreo artă, însă 
nedrept? 

MEGILLOS: Nici aşa. 

ATENIANUL: Şi cât despre dreptate, ea se găseşte numai acolo unde 
e şi înfrânarea. 

MEGILLOS: Adevărat. 

ATENIANUL: Şi înţeleptul, aşa cel puţin cum l-am definit, omul 
acesta la care sentimentele de simpatie şi de repulsie sunt totdeauna de 
acord cu dreapta Judecată şi supuse maximelor sale, poate oare să existe 
fără cumpătare? 

MEGILLOS: Nicidecum. 

ATENIANUL: E bine să mai examinăm o chestiune, spre a vedea 
dacă valorile, care se preţuiesc de obicei în societate, merită sau nu 
consideraţia noastră. 

MEGILLOS: Care chestiune? 

ATENIANUL: Cumpătarea, când se află singură într-un spirit şi 
neînsoţită de nici o altă virtute, este ea vrednică de respect sau nu? 

MEGILLOS: Nu ştiu ce să-ţi răspund. 

ATENIANUL: Ai răspuns cum se cuvine. Dacă ai fi răspuns da sau 
nu, cred că ai fi răspuns rău. 

MEGILLOS: Aşadar, am răspuns bine? 

ATENIANUL: Calitatea aceasta ca accesorie dă valoare sau le-o ia 
celorlalte virtuţi, însă considerată singură, nu merită săse vorbească de ea. 
Ce se poate face, e să nu spui nici bine, nici rău de ea. 

MEGILLOS: Când zici calitate accesorie, înţelegi desigur 
cumpătarea? 

ATENIANUL: Chiar ea; şi între celelalte virtuţi, acelea reunite cu 
acest accesoriu, care ne aduc cele mai mari foloase, sunt de asemenea cele 
mai demne de cultivarea noastră. Acelea ce ne aduc foloase mai mici merită 
atenţie mai mică şi aşa mai departe, proporţionând gradul de atenţie cu 
gradul de utilitate. 

MEGILLOS: Ai dreptate. 

ATENIANUL: Dar unul din rosturile legiuitorului nu mai este şi să 
însemneze fiecărei virtuţi rangul său?... 

MEGILLOS: Ba da. 

ATENIANUL: Eşti de părere să-i lăsăm lui îndatorirea de a rândui 
această clasificare, până în amănuntele cele mai minuţioase, iar noi, dorind 
să ne instruim în ştiinţa legilor, să încercăm numai a clasa în mod general 
virtuţile ce vor ocupa rangul întâi, al doilea, al treilea? 

MEGILLOS: Consimt. 

ATENIANUL: Afirm deci că dacă cineva lucrează să facă un stat 
trainic şi perfect, atât cât e permis oamenilor, e necesar să distribuie 
înăuntrul lui, în mod just, onoarea şi dezonoarea. Ori, distribuţia aceasta va 
fi dreaptă numai când se pune în linia întâi şi în locul cel mai de cinste 
calităţile bune ale sufletului însoţite de înfrânare; în al doilea loc, 
superiorităţile corpului, în al treilea, averea. Orice legiuitor care va răsturna 
rânduirea aceasta, punând în primul rang al respectului averea sau altă 
calitate de un rang inferior, va păcătui contra justiţiei şi a politicii sănătoase. 
Afirma-vom noi adevărul acesta, ori nu? 

MEGILLOS: îl vom afirma fără ezitare. 

ATENIANUL: Cercetarea guvernământului perşilor ne-a silit să ne 
cam întindem asupra acestui punct. Mai găsesc că cu timpul puterea lor a 
descrescut; că ea provine, după părerea mea, de acolo că regii au dat hotare 
prea strâmte libertăţii supuşilor lor şi au împins autoritatea lor până la 

tiranie. Astfel au ruinat cu faptele acestea solidaritatea de interese ce 
trebuie să domnească între toţi membrii statului. Unirea aceasta odată 
distrusă, suveranii, în sfaturile lor, nu mai îndrumă deliberările lor spre 
binele supuşilor lor, spre binele obştesc, ci se gândesc numai să-şi 
întărească stăpânirea, şi nu pregetă să ră.stoame oraşe, să ducă fierul şi focul 
contra neamurilor amice, când prevăd că din gesturile acestea le-ar reveni 
oarecare folos. Fiind cruzi şi nemiloşi în ura lor, ei ajung să fie urâţi în 
aceeaşi măsură şi, când au trebuinţă ca noroadele să se înarmeze şi să lupte 
pentru apărarea lor, acestea nu sunt gata sau volnice a înfrunta primejdiile. 
Deşi pun pe picior de război milioane de soldaţi, aceste armate nu le sunt 
de ajutor în război. Siliţi să angajeze străini în solda lor, ca şi cum n-ar avea 
oameni îndeajuns, îşi pun în aceşti mercenari nădejdea mântuirii lor. Apoi 
în mod necesar ajung la un aşa grad de neorânduială, că ei proclamă prin 
purtarea lor că aurul şi argintul sunt bunurile cele mai preţioase, mai presus 
de orice alte bunuri preţuite şi respectate de către oameni. 

MEGILLOS: Adevărat. 

ATENIANUL: Am arătat îndeajuns că neorânduiala din statul persan 
vine din faptul că sclavia poporului şi despotismul suveranului sunt 
excesive. Nu voi spune mai mult. 

MEGILLOS: Bine. 

ATENIANUL: Trec la republica Atenei, şi acolo, în schimb, am de 
probat că democraţia absolută şi ncatâmată de orice altă putere este infinit 
mai puţin folositoare decât democraţia moderată. în adevăr, în vremea când 
perşii ameninţau pe greci, cu gândul, poate, că după ei să atace celelalte 
neamuri ale Europei, atenienii urmau vechea formă de guvernământ, în care 
funcţiunile se dau după patru diferite clase de cens. O oarecare ruşine 
caracteriza încă toate spiritele; ea ne îndemna să dorim a trăi sub jugul 
legilor noastre. Pe lângă aceasta, pregătirea înfricoşată a armatei perşilor, 
care ne ameninţau cu o năvălire pe uscat şi pe mare, semănând frica în toate 
inimile, mări supunerea faţă de legi şi magistraţi. în adevăr, cu zece ani 
înainte de lupta navală de la Salamina, Datis venise în Grecia cu oşti 
numeroase, trimis de către Darius, care îi dăduse un ordin expres să prindă 
pe toţi atenienii şi eretrienii şi să-i aducă prinşi, adăugând că va răspunde 
cu capul său de execuţie. Datis, cu atâtea mii de oameni în urma sa, puse 
mâna îndată pe toţi eretrienii şi avu grijă să pună să răspândească printre 
noi zvonul înfricoşat că nu-i scăpase nici un eretrian, că soldaţii săi, 
apucându-se de mână unul pe altul, învăluiseră pe toţi locuitorii ca într-o 

plasă. Ştirea aceasta, adevărată ori mincinoasă, oricare a fost autorul ei, 
îngheţă de spaimă pe toţi grecii, şi pe atenieni în particular. Ei trimiscră în 
toate părţile după ajutoare, pe care toţi li le refuzară, afară de 
lacedemonieni; însă şi aceştia, ocupaţi cu un război ce aveau să-l ducă 
atunci contra mesenienilor, şi împiedicaţi de alte obstacole pe care le 
invocară şi despre care noi nu ştim nimic sigur, sosiră a doua zi după lupta 
de la Maraton. Atunci s-a aflat că regele perşilor făcea pregătiri mari şi că 
era mai înverşunat ca totdeauna contra grecilor. Dar la câtva timp după 
aceea sosi ştirea morţii lui Darius, care lăsă împărăţia fiului său, tânăr, 
aprins şi hotărât a urma proiectele tatălui său. Atenienii, convinşi că toată 
pregătirea aceasta era mai cu seamă făcută contra lor, din cauza celor ce se 
petrecuseră la Maraton, mai aflând în urmă că principele acesta pusese să 
se facă un tunel de-a curmezişul muntelui Atos, că unise cele două ţărmuri 
ale Hclespontului şi că numănil vaselor sale era uluitor de mare, crezură că 
nu Ic-a mai rămas nici o nădejde de scăpare, nici dinspre uscat, nici dinspre 
mare. Dinspre uscat, nu se bizuiau ţ)e ajutorul nici unui popor din Grecia; 
şi aducându-şi aminte că în timpul celei dintâi năvăliri a perşilor şi a 
pustiirii Eretriei nimeni nu venise să se alieze cu ei, nici să împartă 
primejdiile, se temeau, cu drept cuvânt, să nu li se întâmple şi acum acelaşi 
dezastru. Dinspre partea mării, atacaţi de o flotă de o mie de corăbii, şi 
chiar mai multe, nu vedeau absolut nici un mijloc de a se mântui. Le 
rămânea o singură nădejde, foarte nesigură şi slabă în adevăr: anume, 
aruncându-şi privirile asupra evenimentelor de mai înainte, ei vedeau că, 
împotriva oricărei aşteptări, câştigaseră izbânda; şi, sprijiniţi pe această 
nădejde şubredă, înţeleseră că unicul lor refugiu era în ei înşişi şi în zei. 
Totul conlucra spre a strânge legăturile între cetăţeni, şi temerea primejdiei 
prezente şi teama de legi, săpată de mai înainte în sufletul lor şi care era 
rodul credinţei cu care le observau. Dacă teama aceasta de care am vorbit 
adesea mai sus sub numele de mşine, sentimentul acesta care, ziceam, face 
sufletele virtuoase şi face liberi şi îndrăzneţi pe cei ce o încearcă; dacă 
teama aceasta n-ar fi lucrat atunci asupra sufletului atenienilor, niciodată 
nu s-ar fl unit spre a zbura, după cum şi făcură, la apărarea templelor lor, a 
mormintelor strămoşilor lor, a patriei lor, a părinţilor şi a amicilor lor; ei 
s ai li împrăştiat şi fiecare ar fi căutat siguranţa sa în fugă, când duşmanul 
s ar li ivit. 

Ml'XilI I (LS: .Străine, toate astea sunt adevărate, isprăvile astea sunt 
ili'iiiMi' ilf line şi de patria ta. 

ATENIANUL: Da, Megillos; şi ţie trebuie să-ţi adresez povestirea 15 
aceasta, ţie care împărtăşeşti bunăvoinţa ereditară a familiei tale pentru 
Atena. Vedeţi dacă ce spun aici are vreo legătură cu legiuirea; căci nu 
vorbesc numai spre a vorbi, ci spre a proba ce am afinnat; vedeţi voi înşivă. 

Cum ni s-a întâmplat, oarecum, aceeaşi nenorocire ca şi perşilor, pentru că 
noi am dus excesul libertăţii tot aşa de departe, ca şi ei excesul 
despotismului, dinadins am povestit ce auzirăţi şi nu puteam să vă 
pregătesc mai bine pentru cele ce-mi rămân de spus. 

MEGILLOS: Bine ai făcut. Cată să ne dezvolţi şi mai limpede ideile 

tale. 

ATENIANUL: Voi face toate sforţările. Sub guvernământul cel vechi, 
poporul la noi nu era stăpân pe nimic, dar era, ca să zic aşa, sclavul de 
bunăvoie al legilor. 

MEGILLOS: Al căror legi? 

ATENIANUL: Mai întâi al celor relative la muzică: vom merge până 
acolo, spre a explica mai bine originea şi progresul desfrâului, care 
domneşte astăzi. Atunci muzica noastră era împărţită în mai multe specii 
şi figuri particulare. Rugăciunile adresate zeilor formau prima specie de 
cânt şi li se da numele de imnuri. Cele din categoria a doua, cu caracter 
opus, se numeau trene. Peonii erau a treia şi ditirambul, consacrat spre a 
celebra naşterea lui Bachus, era, cred, a patra. Orice speţă de cânt se numea 
nomos (lege) şi, spre a le deosebi de celelalte legi, se numeau legi ale lirei. 
Cântecelor acestora, şi altora, odată întocmite, nu era permis nimănui să le 
modifice melodia. Fluierăturile şi strigătele mulţimii, bătutul din palme şi 
aplauzele nu erau pe vremea aceea, ca astăzi, judecătorii care hotărau dacă 
regula fusese bine observată şi care pedepseau pe oricine se abătea de la 
ea. Sarcina aceasta o aveau oameni consumaţi în ştiinţa muzicii. Ei ascultau 
până la sfârşit în tăcere şi, ţinând o baghetă în mână, reţineau înlăuntrul 
cuviinţei pe copii, pe maeştrii lor şi poporul. Cetăţenii se lăsau astfel 
cârmuiţi în mod paşnic şi nu cutezau să-şi dea părerea prin aclamaţii 
zgomotoase. Poeţii au fost primii care cu timpul au introdus în cântec o 
dezordine nedemnă de Muze. Nu doară că erau lipsiţi de talent, însă 
necunoscând bine natura şi regulile adevărate ale muzicii, se lăsară în voia 
unui entuziasm smintit, târâţi prea departe de către sentimentul plăcerii. Ei 
amestecară imnurile şi trenele, peonii şi ditirambii; imitară pe liră sunetele 
flautului şi, confundând toate genurile grămadă, ajunseră în rătăcirea lor 
până acolo că-şi închipuiau că muzica n-are nici o frumuseţe lăuntrică şi 
că plăcerea ce produce primului venit, fie om virtuos sau nu, este criteriul 

cel mai sigur a judeca despre valoarea ei. Fiindcă îşi compuneau bucăţile 
după principiile acestea, şi deoarece adaptau la acestea cuvintele lor, puţin 
câte puţin, făcură mulţimea să piardă orice cuviinţă şi modestie, iar ea 
ajunse să se creadă capabilă a Judeca prin ea însăşi în materie de muzică. A 
rezultat că teatrele, mute până atunci, au ridicat glasul ca şi cum s-ar pricepe 
în frumuseţe muzicală, iar guvernul Atenei din aristocratic, cum era până 
atunci, a devenit teatroeratic, spre nenorocirea sa. Răul n-ar 11 fost aşa de 
mare, dacă democraţia s-ar tl mărginit să fie ocupaţia numai a oamenilor 
liberi, însă neorânduiala trecu de la muzică la celelalte ramuri de activitate, 
fiecare crezându-se destoinică a Judeca orice produse un spirit de 
neatârnare. Suficienţa aceasta liberă pe orice cetăţean de orice temere şi 
lipsa de teamă dădu naştere neruşinării; şi a împinge neruşinarea până Ia a 
nu ne teme de Judecata acelora care valorează mai mult ca noi, este speţa 
cea mai rea de neruşinare: ca îşi ia izvorul îrtr-o neatârnare neînfrânată. 

MEGILLOS: Foarte adevărat. 

ATENIANUL: în urma acestei speţe de neatârnare, vine aceea care 
ocoleşte autoritatea magistraţilor; de aci sc trece la dispreţul puterii 
părinteşti; încep să nu mai aibă supunerea cerută faţă de bătrâni şi poveţele 
lor. Pe măsură ce cineva se apropie de capătul libertăţii extreme, ajunge să 
scuture Jugul legilor; şi când a sosit în fine la acest termen, nu-şi mai ţine 
nici făgăduielile, nici Jurămintele; nu mai cunoaşte zei; imită şi reînnoieşte 
cutezanţa vechilor titani, şi ajung ca şi ei la chinul unui trai înfricoşat, care 
nu mai este decât o înlănţuire de nenorociri. Dar încotro tind toate acestea? 
Mi .se pare necesar din timp în timp să ţin în frâu cuvântul ace.sta, ca un cal 
pornit, de teamă ca nu cumva, pierzându-şi frâul, să nu ne târască tare 
departe de subiectul nostru şi să nu ne expună la căderi ridicole. De aceea 
mă întreb pe mine însumi din când în când: cu ce prilej am spus cutare sau 
cutare lucru? 

MEGILLOS: Ai dreptate. 

ATENIANUL: Iată care este ţinta acestei discuţii. 

MEGILLOS: Care ţintă? 

ATENIANUL: Am spus că legiuitorul trebuie să-şi propună trei 
lucruri în instituirea legilor sale, adică libertatea, unirea şi ştiinţa, care 
Ircbiiic să domnească în statul pe care năzuieşte să-l organizeze. Nu e 
iiilcvăral? 

MFtilI.LOS; Ra da. 

A l I NIANI IISpre a proba ace.st lucru, am ales două guvemăminte, 
1 el luiii dcspniic şi cel mai liber, şi am căutat să vedem ce valorează şi unul 

şi celălalt; şi luându-le pe amândouă, pe cel dintâi cu o măsură dreaptă de 
autoritate, iar pe cel de-al doilea cu o măsură dreaptă de libertate, am văzut 
că. atâta vreme cât lucrurile au dăinuit în aceeaşi orânduială ca mai înainte, 
toate au izbândit de minune: că dimpotrivă, de când s-a impus de o parte 
ascultarea, dc alta neatârnarea, atât de departe, până unde pot ajunge — nu 
s-a mai ivit nici un bine nici pentai unii, nici pentru ceilalţi. 

MEOILLOS: Nimic mai adevărat. 

ATENIANUL; Tot în scopul acesta am aruncat privirea asupra 
aşezământului format dc armata doriană, asupra acelui din Dardania la 
poalele muntelui Ida şi asupra Ilionului, lângă mare; şi ne-am suit până la 
numărul mic de oameni ce au scăpat din potop. într-un cuvânt, tot ce am 
spus mai înainte despre muzică şi de.spre beţie şi cele de mai înainte ţintesc 
la acelaşi scop. Căci toate amănuntele acestea de aceea le-am expus, ca să 
vedem în ce mod un stat se poate constitui mai bine şi în special în ce mod 
fiecare îşi trăieşte traiul cât mai bine. Aţi putea să-mi probaţi, într-un fel 
oarecare. Megillos şi Clinias, că această convorbire a noastră nu a fost cu 
totul nefolositoare? 

CLINIAS; Oaspe, mi se pare că-ţi pot da o probă. Privesc ca un noroc 
că discuţia noastră a avut tocmai obiectul acesta. Şi iată de ce: astăzi am 
prilejul să mă folosesc dc dezbaterile noastre. întâlnirea noastră, precum şi 
problemele ce am pus şi rezolvat au avut loc din voinţa zeilor binevoitori. 
Ceea ce am de spus are să vă bucure. Aflaţi că cea mai mare parte din Creta 
se pregăteşte să fundeze o colonie. Cnosienii sunt însărcinaţi cu executarea 
acestei întreprinderi; iar oraşul Cnosos m-a delegat pe mine şi pe alţi nouă 
cetăţeni să alegem legile ce ne-or plăcea, fie dintre ale noastre, fie dintre 
cele .străine, numai să le găsim mai bune, fără a ne preocupa că sunt străine. 
Vă rog să mă ajutaţi în sarcina mea, şi toţi ne vom bucura ca după 
împlinirea unei fapte bune. Să făurim prin raţiune un stal nou şi mai bun, ca 
şi cum i-am pune dc la început temeliile. Astfel vom putea descoperi ce 
căutăm şi poate mă voi servi de constituţia aceasta pentru statul viitor. 

ATENIANUL: Fie, scumpul meu Clinias, şi dacă Megillos n-are vreo 
neplăcere din cauza aceasta, fii încredinţat că, din partea mea, te voi ajuta 
cu ştiinţa mea cea mai bună. 

CLINIAS: Foarte bine. 

MEGILLOS: Şi desigur şi eu. 

CLINIAS; îmi pare foarte bine, şi acum să începem a întemeia prin 
convorbiri cetatea noastră. 

1 ATENIANUL: Te rog, spune-mi ce idee să ne facem despre cetatea 

noastră viitoare? Dar nu te întreb ca să aflu numele ce-1 are acum sau îl va 
purta mai târziu. Numele şi-l va lua ori de la fundaţia sa, ori de la vreun 
loc, de la vreun râu, de la vreun izvor, ori în fine de la vreo divinitate 
adorată în ţară. Ceea ce întreb, ceea ce vreau să ştiu, este dacă ea va fi 
vecină cu marea sau situată înăuntrul uscatului. 

CLINIAS: Prietene, cetatea despre care vorbim va fi situată cam la 
optzeci de stadii* departe de mare. 

ATENIANUL: Este vreun port în apropiere sau ţărmul nu e bun pentru 
porturi? 

CLINIAS: Ba e cât se poate de bun acolo. 

ATENIANUL: Pe zei, ce spui? Şi pământul său poate produce tot ce 
e necesar vieţii, ori e lipsit de ceva? 

CLINIAS: Nu-i lipseşte aproape nimic. 

ATENIANUL: Va avea ea vreun alt oraş situat destul de aproape de 
ca? 

CLINIAS: Nu, şi tocmai de aceea se trimite o colonie acolo. Locuitorii 
ţinutului acestuia au fost strămutaţi odinioară, ceea ce a făcut-o deşeartă de 
o viemc îndelungată. 

* C'ain IS km. 

ATENIANUL: Ce aspect arc ţara în ce priveşte câmpia, munţii, 
pădurile? 

CLINI AS: întocmai la fel ca şi în restul Cretei. 

ATENIANUL: Adică este mai mult o regiune muntoasă decât de 
câmpie? 

CLINIAS: Da. 

ATENIANUL: Atunci, nu este cu totul peste putinţă ca locuitorii săi să 
fie oameni de treabă. Căci dacă ar fi un oraş maritim, cu porturi bune, şi al 
cămi sol să nu producă decât o parte mică din lucrurile necesare vieţii, ar 
avea atunci nevoie de un geniu puternic şi de legiuitori cu adevărat divini, 
ca să împiedice, fiind într-o astfel de poziţie, intrarea înlăuntrul lui a tot 
felul de moravuri, pestriţe şi vicioase. Ce mă mângâie este starea lui de a fi 
la optzeci de stadii departe de marc; şi aşa e cu mult prea aproape de mare, 
ţărmul fiind aşa de practicabil, precum spui; dar în fine tot e ceva. în 
adevăr, vecinătatea mării este plăcută unui oraş, dacă avem în vedere numai 
prezentul; dar, cu vremea, ajunge de fapt neplăcută. Comerţul, pe care-1 
înlesneşte marea, ispita câştigului ce-1 pferă şi negustorii pe care îi atrage 
din toate părţile, strică moravurile locuitorilor, le dă un caracter îndoielnic 
şi viclean şi alungă buna credinţă şi încrederea din legăturile ce au sauîntre 
ei sau cu străinii. Avem un leac împotriva neajunsului acestuia în fertilitatea 
pământului, ce produce pentru toate trebuinţele vieţii; şi cum de altfel 
terenul este accidentat, este evident că nu poate produce deodată un mare 
număr de bucate şi din belşug fiecăruia; aceasta ar expune oraşul nostru la 
un alt neajuns; căci, dacă ar fi în stare să facă un export însemnat cu 
prisosul produselor sale, s-ar umple de bani de aur şi de argint. Dar, am 
spus mai sus, dacă v-aduceţi aminte, că dintre toate relele unui stat bogăţia 
este poate aceea care nu poate sta la un loc cu generozitatea şi cinstea. 

CLINIAS: Ba da, ne aducem aminte şi recunoaştem că ai avut dreptate 
şi atunci şi acum. 

ATENIANUL: Mai spune-mi acum, ţinutul acesta produce oare destul 
lemn bun pentru construcţia vaselor? 

CLINIAS: Pinul nu este vrednic de menţiune şi nici bradul; chiparosul 
este rar; puţini molifţi şi platani, de care se servesc de obicei constructorii 
de nave la părţi dinăuntru ale vaselor. 

ATENIANUL: Cu atât mai bine, căci lipsa aceasta nu este un rău. 

CLINIAS: Cum aşa? 

ATENIANUL: Este un bine pentru un stat de a nu putea imita cu 
înlesnire întocmirile rele ale străinilor. 

CLINIAS: Ce legătură are ce spui cu cele spuse până acum? 

2 ATENIANUL; Scumpul meu Clinias, urmează-mă de aproape, având 

privirea spre cele ce s-au spus la începui relativ la legile Cretei, că adică 
ele au avut în vedere o ţintă unică şi singură. Voi pretindeaţi, şi unul şi 
celălalt, că ţinta aceasta e războiul. V-am răspuns că e bine că au drept scop 
virtutea, dar nu aprobam că, în loc să cuprindă virtutea în întregimea sa, ele 
urmăreau numai o parte a virtuţii. Acum urmăriţi-mă amândoi în planul 
legilor ce formulez şi observaţi bine dacă nu cumva îmi scapă vreo lege 
care să nu ţintească virtutea sau care să aibă numai o parte a ei în vedere. 
Sunt încredinţat, într-adevăr, că o lege este bună numai când, ca un arcaş 
bun, ocheşte totdeauna ţinta de care atârnă adevăratele bunuri şi când nu 
bagă în seamă bogăţiile şi celelalte de felul acesta, dacă sunt despărţite de 
virtute. Cu privire la ce spuneam, că anume se imită vecinii în ceea ce au 
rău, înţeleg prin aceasta lucrul ce se întâmplă unui popor vecin cu marea şi 
expus din cauza aceasta nedreptăţilor duşmanilor săi. Spre exemplu (şi să 
nu credeţi că spun aceasta cu gândul de a reaminti fapta voastră nedreaptă), 
Minos s-a slujit altădată de forţele ce le avea pe mare, spre a sili pe 
locuitorii Aticii să-i plătească un tribut împovărător. Atenienii n-aveau 
atunci nave de război, cum au astăzi; şi ţara lor n-avea lemn de construcţie, 
de aceea nu le venea uşor să echipeze o flotă. Aşa că n-au fost în stare să 
respingă pe vrăjmaşii lor, făcându-se deodată marinari, ca şi ei. Dar ar fi 
fost mai bine pentru ei să mai piardă încă de multe ori câte şapte băieţi, 
decât să câştige experienţă în luptele de mare, după cum aveau în acelea de 
uscat şi piept la piept; mai bine decât să se deprindă cu acostările şi 
năvălirile repetate în ţară inimică şi a se refugia în urmă repede în corăbiile 
lor; sau, decât să-şi fi format convingerea că nu e nici o ruşine să nu cuteze 
a înfrunta atacul inimic şi să fugă de moarte ori să aibă totdeauna la 
îndemână pretexte false, pentru a se justifica că şi-au pierdut armele şi că 
au lual-o la fugă într-o împrejurare care, zice-se, n-are nimic ruşinos. Căci 
vorbele acestea sunt obişnuite la oamenii de mare; şi nu numai că nu 
trebuie să le aprobăm, dar, din contră, merită să le mustrăm. Pentru că nu 
trebuie ca cetăţenii, mai ales clasa de fninte, să-şi formeze deprinderi rele. 
Că practica aceasta nu este deloc onestă, lucrul acesta se poate învăţa de la 
llomci'. Ulise, cum spune Homer, face mustrări lui Agamemnon, pentru 

că, într-un moment când grecii erau de aproape atacaţi de către troieni, el 
dăduse ordin să se ridice ancora vaselor. El se revoltă contra lui şi-i spune: 

„Cum porunceşti ca-n toiul luptei să tragem în mare 
Navele strânse la ţărm? Duşmanul tot asta doreşte. 

Astl'el îi facem pe plac; dar pe noi ne-aşteaptă pieirea. 

Căci aheii, văzând pornite în larg navele-uşoare, 

Singura lor speranţă de sprijin, de fapt şi refugiu, 
înspăimântaţi părăsi-vor lupta şi retragerea laşă; 

Ordinul tău, ai să vezi, cât de vătămător şi greşit e“. 

Homer era deci convins că nu trebuie ca nişte trupe de uscat să aibă gata 
pe mare galere în momentul când ele luptă; nişte lei de ar fi, dacă ar fi în 
aceeaşi situaţie, s-ar deprinde să fugă dinaintea unor cerbi. Pe lângă aceasta, 
în statele care datoresc puterea şi siguranţa lor forţelor maritime, nu se 
împart demnităţile acelora care le merită mai mult; căci acolo victoria se 
datoreşte piloţilor, şefilor lopătarilor, chiar lopătaţilor, toţi oameni de Jos 
şi necunoscuţi, cărora pentru motivul acesta nu li se poate acorda cu 
cuviinţă distincţiile războiului. Cu toate acestea, când un guvernământ 
păcătuieşte prin partea aceasta, cum se poate zice că e bine orânduit? 

CLINIAS: Aceasta e imposibil. Noi zicem, cu toate astea, noi cretanii, 
că ceea ce a mântuit Grecia a fost lupta navală, care s-a dat între greci şi 
barbari lângă Salamina. 

ATENIANUL: E adevărat că cea mai mare parte din greci şi barbari 
sunt de părerea ta; dar în ce mă priveşte pe mine şi pe Megillos, noi zicem 
că biruinţa câştigată la Maraton a început mântuirea Greciei şi că aceea de 
la Plateea a desăvârşit-o; că aceste lupte de uscat au slujit să facă mai buni 
pe greci, ceea ce nu se poate spune despre luptele navale, chiar despre 
luptele de la Salamina şi Artemisium, care au contribuit la liberarea noastră. 
Căci noi avem aci în vedere virtutea civică, examinând şi natura locului, 
unde trebuie să fie aşezat oraşul nostru, şi legile pe care i le destinăm, 
încredinţaţi că lucrul cel mai important pentru oameni nu este, după cum 
îşi închipuie cei mai mulţi, existenţa şi simpla conservare a fiinţei lor, ci de 
a deveni cât se poate de virtuoşi şi de a fi astfel atâta timp cât vor trăi. Am 
spus, mi se pare, mai sus părerea noastră despre chestiunea aceasta. 

CLINIAS: E adevărat. 

ATENIANUL: Să ne ţinem aşadar de lucrul acesta, dacă vrem să 
mergem mereu pe aceeaşi cale, care este desigur cea mai bună cu privire 
la aşezarea şi legiuirea statelor. 

CLINIAS: Ai dreptate. 

3 ATENIANUL: Spune-mi acum, ca să unnăm cercetarea noastră, care 

va fi populaţia cetăţii voastre celei noi? Fi-va ea compusă din toţi cretanii, 
care vor voi să se înscrie, în caz când numărul locuitorilor s-ar mări prea 
mult în fiecare oraş. pentru ca teritoriul său să-i mai poată nutri? Se pare 
că nu veţi primi pe toţi grecii ce se vor înfăţişa, deşi văd printre voi oameni 
din Argos, din Egina şi din alte multe localităţi ale Greciei. De unde veţi 
scoate populaţia coloniei voastre celei noi? 

CLINIAS: Cred că se va forma din Creta întreagă; cu privire la ceilalţi 
greci, mi se pare că vor fi primiţi mai bucuros cei ce vor veni din 
Pelopones; căci, cum spuseşi, sunt printre noi oameni din Argos; şi 
locuitorii Cortinei, veniţi dintr-un oraş al Peloponesului, care poartă acelaşi 
nume, sunt cei mai vestiţi dintre cretani. 

ATENIANUL: Aşa stând lucrurile, nu vom putea întocmi orânduirea 
plănuită cu aceeaşi înlesnire ca atunci când aşezarea colonilor s-ar fi făcut 
la un fel cu aşezarea rolurilor; vreau să zic, dacă ar fi toţi copii ai aceluiaşi 
ţinut şi dacă hotarele prea strâmte ale patriei lor, sau alte neajunsuri 
asemănătoare, i-ar fi silit să se despartă de concetăţenii lor, fără ca să 
înceteze, din pricina aceasta, să rămână în legături de prietenie. Discordia 
produce de asemenea câteodată acelaşi efect, şi o parte a cetăţenilor se vede 
silită să se ducă a se aşeza aiurea. Câteodată, de asemenea, toţi locuitorii 
unui oraş, copleşiţi într-o luptă de duşmani mai tari, s-au hotărât să se 
exileze din patria lor. în toate aceste cazuri, este în parte mai lesne, şi în 
parte mai anevoie, de a funda o colonie şi de a-i da legi. Pe de o parte, 
deoarece locuitorii sunt de acelaşi neam, şi vorbesc toţi aceeaşi limbă, şi 
au trăit toţi sub regimul aceloraşi legi, şi au toţi acelaşi cult, şi au aceleaşi 
idei cu privire la multe alte lucruri de felul acesta, lucruri care, toate, 
formează între ei un fel de unire. Pe de altă parte, le vine greu să se supună 
altor legi şi unui guvernământ deosebit de acela al patriei lor. întemeietorul 
şi legiuitorul unei colonii întâmpină de asemenea multe piedici şi 
împotrivire din partea acelora care, din cauza relei constituţii a 
guvernământului lor, au fost victimele unei răscoale, şi care şi acum prin 
rutină caută să se supună sub regimul unor legi asemănătoare cu acelea care 
au fost pricina nenorocirii lor. Din pricini contrare, o mulţime amestecată. 

strânsă din ţinuturi deosebite, va fi mai aplecată a primi legi noi; însă când 
va fi vorba să le unifice în vederea aceloraşi interese şi de a îndrepta toate 
sforţările lor, ca acelea ale unei perechi de cai în ham, către aceeaşi ţintă, 
aceasta nu va fi o lucrare uşoară şi treabă de o zi. Totuşi, legiuirea şi 
întemeierea de state sunt lucrările cele mai priincioase spre a face pe 
oameni mai buni. 

CLINIAS: Te cred. Te rog totuşi să-mi desluşeşti mai clar ce te face să 
vorbeşti astfel? 

ATENIANUL: Scumpul meu Clinias, dezbătând chestiunea despre 
legiuitori, pare că vreau să spun şi lucruri care nu sunt tocmai spre cinstea 
lor; dacă însă aceste lucruri sunt întrucâtva oportune, nu mă tem că vor fi 
supărătoare. La urma urmelor, la ce să mă neliniştesc? Aşa e soarta aproape 
a tuturor lucrurilor de aici pe pământ. 

CLINIAS: Ce te face să vorbeşti aşa? 

ATENIANUL: Voiam să spun că nu oamenii fac legile, ci că ele se 
datoresc împrejurărilor şi diferitelor evenimente ce au loc în mod felurit. 
Sau violenţa unui război ră.stoamă statele şi schimbă legile, ori strâmtorarea 
sărăciei înfricoşate face acelaşi lucru. Adesea şi epidemiile, cum e ciuma, 
aduc prefaceri silite, sau dacă anotimpurile îşi schimbă firea pe un timp mai 
îndelungat. Aruncând privirea asupra unor asemenea accidente, ne găsim 
porniţi a spune, cum zisei şi eu, că nici o lege nu este opera vreunui muritor, 
dar că aproape toate lucmrile omeneşti sunt în mâna soartei. Mi se pare că 
se poate spune de asemenea, cu drept cuvânt, acelaşi lucru despre navigaţie, 
despre pilotaj, despre medicină şi despre purtarea războiului; darcu privire 
la aceleaşi arte se poate spune tot aşa şi cu tot atâta dreptate şi următorul 
lucru. 

CLINIAS: Care? 

ATENIANUL: Că Dumnezeu şi împreună cu el întâmplarea şi norocul 
conduc toate faptele omeneşti. Este totuşi mai cuminte a zice că şi arta are 
un rost în urma celorlalte; căci cu prilejul unei furtuni socotesc mai bună 
soarta celui ce se poate folosi de arta cârmaciului, decât a celui ce este lipsit 
de ea; sau cum? 

CLINIAS: Aşa e. 

ATENIANUL: Oare nu acelaşi lucm are loc în toate celelalte situaţii 
şi, în ce priveşte legiuirea, nu trebuie să recunoaştem că, chiar dacă sunt 
date de natură condiţiile necesare unui ţinut ce vrea să aibă cetăţeni fericiţi. 

trebuie totdeodată ca statul acela să aibă şi norocul de a da peste un 
legiuitor cunoscător al adevărului? 

CLINIAS: Foarte adevărat grăieşti. 

ATENIANUL: Cc altă rugăciune rămâne să facă acela care stăpâneşte 
vreuna din artele de care vorbirăm, decât aceea ca soarta să-i dea 
împrejurări norocoase, aşa ca să nu mai aibă trebuinţă decât de talentul său 
spre a reuşi ? 

CLINIAS; Desigur. 

ATENIANUL; .Şi dacă am pretinde ca toţi ceilalţi, pe care i am numit, 
să-şi spună obiectul rugăciunilor lor, nu-i aşa că ar spune foarte uşor: nu? 

’ CLINIAS: Ba da. 

ATENIANUL: Cred că şi legiuitorul ar face acelaşi lucru. 

CLINIAS: Cred că da. 

ATENIANUL: Să-i dăm deci cuvântul; „Legiuitorule, spune-ne ce 
condiţii ceri şi în cc stare vrei să ţi se dea pe mână un stat, ca să-l poţi 
organiza bine7‘ Ce mai trebuie să adăugăm la aceasta? Oare face-vom pe 
legiuitor să răspundă el însuşi? Sau nu? 

CLINIAS: Ba da. 

ATENIANUL: Iată cc va zice el: Daţi-mi un stat supus unui tiran; 
tiranul acesta să fie însă tânăr, să aibă memorie bună şi să fie inteligent, 
curajos şi mărinimos din fire; şi pentru ca toate aceste calităţi să poată fi 
folositoare .scopului ce-mi pun înainte, să mai aibă şi această calitate, care, 
cum am spus mai sus, trebuie să însoţească toate păiţile virtuţii. 

CLINIAS: Pare-mi-se, Megillos, că prin această calitate, care trebuie 
să însoţească pe celelalte, străinul înţelege cumpătarea, nu-i aşa? 

ATENIANUL: Da, cumpătarea, scumpul meu Clinias; nu aceea 
învestită cu înţelesul de înţelepciune, ci aceea numită îndeobşte cu numele 
acesta; aceea care se găseşte mai întâi la oarecare copii şi oarecare animale, 
care pare că le e înnăscută, şi îi face moderaţi în folosinţa plăcerilor, pe câtă 
vreme alţii se dedau lor fără măsură: cumpătarea aceasta, într-un cuvânt, 
despre care am spus că, despărţită de celelalte bunuri, nu este vrednică să 
fie pomenită. Mă înţelegeţi? 

CLINIAS: Desigur. 

ATENIANUL: Aşadar, tiranul să aibă şi calitatea aceasta reunită cu 
celelalte, dacă vrem ca statul să dobândească acea constituţie în timpul cel 
mai scurt şi cât mai bine, şi pe care dobândind-o să rămână cât mai fericit. 

CLINIAS: Străine, în ce mod şi cu ce dovezi ne vei convinge tu despre 
adevărul a ceea ce zici? 

ATENIANUL: Este lesne, Clinias, de înţeles, că lucrul în mod natural 
aşa trebuie să fie. 

CLINIAS: Ce! După părerea ta, nu mai trebuie nimic altceva pentru 
scopul acesta, decât un tiran tânăr, cumpătat, inteligent, cu memorie bună, 
curajos şi mărinimos din fire? 

ATENIANUL: Mai pune şi norocos, dar norocos în înţelesul ea în 
timpul domniei lui să apară vreun mare legiuitor, şi ea soarta cea bună să-i 
apropie unul de altul. Când au loc toate acestea. Dumnezeu a făcut aproape 
tot ce-a putut face, când el vrea să facă un stat îndeosebi fericit: al doilea 
noroc al unei bune legiuiri este când doi asemenea şefi conduc statul, al 
treilea, când sunt trei; într-un cuvânt, dificultatea organizării creşte cu 
numărul acelor ce guvernează; şi, din contră, cu cât numărul acesta e mai 
mic, cu atât ea este mai uşoară. 

CLINIAS: Astfel tu pretinzi că starea cea mai priincioasă a unui stat, 
ca să treacă la un guvernământ foarte bun, este tirania, când tiranul este 
cumpătat şi sprijinit de un legiuitor destoinic, şi că astfel prefacerea va fi cât 
se poate de uşoară şi de iute, şi că în al doilea loc este oligarhia şi, în sfârşit, 
democraţia; sau cum înţelegi? 

ATENIANUL: Nicidecum aşa. Ci în locul întâi tirania, în al doilea, 
guvernământul monarhic (regalitatea), în al treilea, oarecare fel de 
democraţie; în al patrulea, oligarhia, care din firea sa este cea mai puţin 
proprie spre a da naştere acestui guvernământ perfect, fiindcă în oligarhic 
sunt cei mai mulţi cârmuitori. Prefacerea aceasta, în adevăr, poate avea loc 
numai când .se va întâlni un adevărat legiuitor şi dacă el va lua parte la 
autoritate împreună cu aceia care pot totul în stat; astfel când dregătorii sunt 
puţini, autoritatea lor este mai mare, precum este tirania absolută, şi în cazul 
acesta [)refacerea este de obicei şi mai repede şi mai lesnicioasă. 

CLINIAS: Cum adică? Căci nu am înţeles. 

ATENIANUL: Şi cu toate acestea nu o dată am lămurit, ci de mai 
multe ori, sau poate că voi n-aţi văzut un stat supus unui tiran? 

CLINIAS: Şi nici nu mi-e dor de o asemenea privelişte. 

ATENIANUL; Şi totuşi ai vedea acolo, ce am spus adineaori. 

CLINIAS: Ce? 

ATENIANUL; Că un tiran, care vrea să schimbe moravurile unui stat, 
n-are trebuinţă nici de sforţări mari, nici de timp prea îndelungat, ci el 
însuşi trebuie să apuce pe calea pe care vrea să apuce şi supuşii săi, fie că 
are de gând să-i îndrepte către virtute, ori de a-i întoarce spre vicii; e dc 

ajuns ca el să o însemne, prin purtarea sa, pe aceea pe care ei cată s-o 
urmeze; să încurajeze, să răsplătească oarecare fapte, să condamne altele 
şi să acopere de ocară pe cei ce nu-1 ascultă. 

CLINI AS: Credem lesne că cetăţenii unui asemenea stat se vor 
conforma iute voinţei unui om care dispune de astfel de convingere şi de 
putere. 

ATENIANUL: Scumpii mei amici, să nu încerce să ne convingă 
nimeni că schimbarea legilor se poate face în alt chip, mai repede şi mai 
lesne, decât prin pilda dregătorilor, şi nici că se face acum altfel, ori Că se 
va face în viitor. Dar nu aceasta este ceea ce nu se poate face sau în orice 
caz e greu de făcut. Dar ceea ce are loc numai cu mare greutate şi ceea ce 
nu s-a întâmplat decât foarte rareori în lungul şir al anilor, şi aceea ce, când 
are loc, este un izvor de fericiri nenumărate pentru statul în care acest lucru 
are loc, este lucrul următor. 

CLINIAS: Ce? 

ATENIANUL: Când pronia divină inspiră dragostea de o viaţă 
rânduită de cumpătare şi de dreptate unor dregători puternici, fie că 
guvernează monarhic, ori că puterea lor se bazează pe bogăţia sau nobleţea 
lor; sau când vreunul din ei va dobândi caracterul lui Nestor, care întrecea, 
zice-se, pe toţi oamenii, în cumpătare şi în moderaţie, mai mult decât îi 
întrecea în elocvenţă. Minunea aceasta a avut loc, după cât se spune, în 
timpul asediului Troiei, dar în zilele noastre nu se vede aşa ceva. Deci dacă 
s-a găsit, ori dacă se va găsi în urmă, sau dacă se află astăzi pe lume un om 
cu firea aceasta, ferice de viaţa ce o duce, şi mai fericiţi, cei ce ascultă de 
lecţiile de cumpătare ce ies de pe buzele sale ! în general, este adevărat a 
zice, cu privire la oricare guvernământ, că dacă înţelepciunea şi cumpătarea 
sunt reunite în persoana aceluiaşi om cu puterea suverană, de aci iau naştere 
originea statului desăvârşit şi a legilor celor mai bune, şi că altfel nu pot fi 
create. Aceasta fie zis în chip de oracol şi ca o fabulă; şi să rămână 
demonstrat că în oarecare privinţă este greu a se întocmi o legiuire bună 
într-un stat, şi că în altă privinţă nimic n-ar fi mai scurt şi mai lesne, dacă 
are loc ce-am zis. 

CLINIAS: Cum aşa? 

ATENIANUL: Să încercăm a plăsmui prin cuvinte legi potrivite 
pentru statul tău, cam cum bătrânii dau lecţii copiilor. 

CLINIAS: Să continuăm, dar, şi să nu mai întârziem. 

ATENIANUL: Să invocăm pe Dumnezeu pentru izbânda constituirii 5 
statului: să asculte rugăciunile noastre şi să vină să înzestreze statul şi legile 
lui cu însuşirile pe care le-am cerut, plin de bunăvoinţă şi bunătate. 

CLINIAS: îmi unesc şi eu rugăciunea mea cu ale voastre. 

ATENIANUL: Dar ce formă de guvernământ avem de gând să 
prescriem statului? 

CLINIAS: Ce vrei să zici cu aceasta? Desluşeşte-ne mai lămurit. Oare 
(guvernământ democratic) domnia poporului sau a celor puţini (oligarhie), 
ori a celor mai buni (aristocraţie) ori regalitatea (monarhia)? Căci socotim 
că nu ai în vedere tirania? 

ATENIANUL: Acela dintre voi doi care, răspunzând mai întâi, vrea 
să vorbească despre guvernământul patriei sale, să răspundă cum e acesta? 

MEGILLOS: Oare nu e mai drept ca să răspund eu mai întâi, fiind mai 
în etate? 

CLINIAS: Poate. 

MEGILLOS: Străine, când mă uit la guvernământul Lacedemonei, nu 
ştiu ce nume să-i dau, căci mi se pare că se aseamănă şi cu tirania; căci, cât 
priveşte pe efori, are ceva tiranic şi mi se pare că înfăţişează câteodată şi o 
specie populară de guvernământ, mai populară decât în orice alt stat. Iarăşi 
ar fi absurd a tăgădui cu totul că e guvernat de către aristocraţi; şi chiar 
regalitatea la noi este pe viaţă; şi se recunoaşte la Sparta, ca şi pretutindeni 
aiurea, că ea este guvernământul cel mai vechi. Aşa că nu pot, cum am zis, 
dacă sunt întrebat acum, aşa pe neaşteptate, să-ţi răspund precis care este 
constituţia statului nostru. 

CLINIAS: Eu sunt tot aşa de strâmtorat ca şi tine, Megillos, şi nu pot 
hotărî bine ce fel este guvernământul din Cnosos. 

ATENIANUL: încurcătura voastră, prea bunii mei amici, vine de 
acolo, că guvemămintele voastre sunt adevărate guvemăminte; căci, cele 
pe care le numirăm acum, nu sunt guvemăminte; ele nu sunt decât nişte 
adunări de cetăţeni, dintre care unii sunt stăpâni, iar ceilalţi, sclavi; şi 
fiecare din ele ia numele părţii în care rezidă autoritatea. însă dacă de aci 
trebuie luat numele unui stat, trebuie să i se dea numele aceluia care este 
domnul tuturor fiinţelor inteligente, numele zeului. 

CLINIAS: Care e zeul acesta? 

ATENIANUL: Nu trebuie oare să ne folosim iarăşi de o fabulă dacă 
vrem să desluşim ce mă întrebaţi? 

CLINIAS: Dacă crezi că trebuie procedat aşa... 

6 ATENIANUL: Se povesteşte că, în timpul lui Saturn, cu multe veacuri 

mai înainte de aşezarea guvemămintelor de care am vorbit, a existat o 
domnie, o administraţie perfectă, în comparaţie cu care guvernământul cel 
mai bun de astăzi nu este decât o imitaţie. 

CLINIAS: Pare că avem cel mai mare interes să auzim ce vrei să ne 
povesteşti. 

ATENIANUL: Aşa cred şi tocmai de aceea vreau să fac o digresiune 
din ea. 

MEGILLOS: Foarte bine ai făcut, şi tot aşa de bine va fi, să urmezi cu 
povestea, întrucât se raportă la problema noastră. 

ATENIANUL: Trebuie să fac, cum vroiţi. Am auzit, prin tradiţie, cât 
de fericită era viaţa oamenilor din secolul acela, când pământul producea de 
la sine, din belşug, tot ce le era necesar. Iată care era pricina acestui lucru, 
după cât se spune. Saturn, băgând de seamă că nici un om, după cum am 
spus mai sus, nu e în stare să guverneze pe oameni cu o autoritate absolută, 
fără ca să cadă în desfrâu şi în nedreptate, aşeză în oraşe, ca dregători şi 
regi, nu oameni, ci genii cu o fire mai aleasă şi mai divină ca a noastră, pe 
demoni, ca să facă cu noi ceea ce şi noi facem cu turmele, fie de oi, fie de 
alte animale domestice. în adevăi-, noi nu punem boi să conducă pe ceilalţi 
boi, nici capre, caprelor, ci fiind superiori ca speţă le stăpânim pe ele. Tot 
aşa, zeul acesta, iubitor de oameni, puse ca dregători peste noi nişte fiinţe 
superioare nouă, demonii (geniile), care ne guvernau deopotrivă de lesne 
şi din partea lor şi în ce ne priveşte pe noi, şi astfel făcură să domnească pe 
pământ pacea, cuviinţa, libertatea, dreptatea şi ne aduseră zile fericite, 
lipsite de tulburări şi neunire. Povestea aceasta este adevărată şi astăzi şi 
ne învaţă că nu există leac pentru viciile şi relele statului, care nu va avea 
zei, ci oameni, să le conducă; că datoria noastră este să ne apropiem pe cât 
se poate de guvernământul lui Saturn, de a încredinţa cârmuirea vieţii 
noastre publice şi particulare părţii nemuritoare a fiinţei noastre şi, dând 
numele de legi poveţelor izvorâte din raţiune, să le luăm drept călăuză în 
administraţia familiilor şi a statelor. Din contră, în orice guvernământ ar fi, 
monarhic, oligarhic sau democratic, dacă acela care comandă are sufletul 
robit de o mulţime de dorinţe şi patimi, pe care se sileşte în zadar să le 
satisfacă, pentru că sufletul său nu se poate umple şi fiindcă răul care îl 
roade este nesăţios şi fără leac; un asemenea om, ori că ar conduce pe un 
particular sau un stat, va călca în picioare toate legile; şi nu se poate, cum 
ziceam adineaori, ca vreun om să fie fericit sub un asemenea conducător. 

Şi acum e datoria noastră, Clinias. să înţelegem povestea aceasta şi să 
vedem dacă ne vom îndruma după ea, sau ce vom face? 

CLINJAS: Trebuie să ne conformăm ei. 

ATENIANUL: Gânditu-te-ai, că unii zic, că există atâtea specii 
diferite de legi, câte feluri de guvernământ există? Cercetarăm diferitele 
forme admise de guvernământ. Cât despre chestiunea de faţă, nu crede că 
prezintă un interes neînsemnat; dimpotrivă, ea este foarte importantă şi ne 
readuce iarăşi la problema cea mare despre natura dreptului şi a 
nedreptului. Legile, zic ei, nu trebuie să aibă drept scop nici războiul, nici 
virtutea luată în întregul său, ci interesul guvernământului stabilit, oricare 
ar fi, şi menţinerea autorităţii sale: şi, iată, după ei, adevărata definiţie a 
justiţiei, scoasă din însăşi natura. 

CLINIAS: Care definiţie? 

ATENIANUL: Interesul celui mai tare. 

CLINIAS: Explică-te mai clar. 

ATENIANUL: Nu-i adevărat că, în orice stat, cel mai tare face legile? 

CLINIAS: Adevărat. 

ATENIANUL: Ori crezi tu, urmează ci, că vreodată un şef de 
guvernământ, fie poporul, fie un tiran sau oricare altul, îşi va propune în 
legile sale altă ţintă decât aceea de a-şi păstra autoritatea sa? 

CLINIAS: Nu, fără îndoială. 

ATENIANUL: Şi oricine va cuteza să calce legile sale nu trebuie să 
se aştepte a fi pedepsit din cauza acestei călcări, ca de o nedreptate, de către 
legiuitorul ce nu recunoaşte ca drept decât ceea ce este conform legilor 
sale? 

CLINIAS: Aşa se pare. 

ATENIANUL: Aceasta este, încheie ei, şi va fi totdeauna natura 
dreptăţii. 

CLINIAS: Da, dacă trebuie să-i credem. 

ATENIANUL: Şi aceasta e una din maximele pe care se întemeiază 
dreptul de a comanda. 

CLINIAS: Care maxime? 

AIT-NIANUL: Acelea, de care am vorbit când cercetam ce persoane 
trebuie să conducă şi care să se supună. Am hotărât că părinţii trebuie să 
conducă pe copii, bătrânii pe tineri, oamenii de familie bună, pe aceia de 
neam prost. Mai erau. dacă v-aduceţi aminte, multe alte maxime, care se 
ciocneau unele cu altele, printre care se găsea şi aceea despre care vorbim; 

şi CU prilejul acesta am zis, împreună cu Pindar, că dreptul (de a stăpâni) 
al celui puternic e potrivit naturii. 

CLINIAS: în adevăr, aşa am zis. 

ATENIANUL: Ia vezi, printre atâţia concurenţi, cui vom încredinţa 
statul nostru. Căci iată ce s-a întâmplat de nenumărate ori în mai multe 
state. 

CLINIAS: Ce? 

7 ATENIANUL: Dându-se luptă pentru putere, învingătorii au pus cu 

atâta înverşunare stăpânire pe toate posturile de conducere, aşa că n-au lăsat 
nici o parte de cârmuire învinşilor, nici urmaşilor lor, şi au petrecut viaţa 
într-o bănuială neîntreruptă, temându-se totdeauna ca nu cumva, dacă 
cineva din partidul învins ar ajunge să guverneze la rândul său, ura 
persecuţiilor îndurate în trecut să-l împingă la fapte de răzbunare. Ci, noi 
afirmăm că asemenea guvemăminte nu merită numele acesta, şi că nu sunt 
legi adevărate decât acelea care năzuiesc la binele obştesc al statului; că 
legile, al căror unic scop este interesul câtorva, sunt ale facţiunilor, iar nu 
ale statului; şi că ceea ce se numeşte acolo dreptate, nu este decât un cuvânt. 
Ceea ce spunem aici are de scop să ne întărească în hotărârea ce-am luat, de 
a nu încredinţa funcţiile publice în statul nostru nici bogaţilor, nici celor de 
neam, nici celor puternici la corp, nici celor cu statura înaltă, nici unora cu 
superiorităţi exterioare, ci numai cetăţenilor care se vor arăta cei mai supuşi 
legilor stabilite şi care îi vor întrece pe ceilalţi în privinţa aceasta; numai 
pe acesta trebuie să-l facem cel dintâi servitor al legilor. în al doilea rând, 
trebuie să-l punem pe acela care, în urma celui dintâi, s-a deosebit mai mult 
în această privinţă; şi tot aşa cu ceilalţi, conform aceleiaşi ordini şi după 
aceeaşi proporţie. De altfel, dacă am numit pe magistraţi, slujitori ai legii, 
nu din dorinţa de a inova, ci pentru că sunt încredinţat că mântuirea statului 
atârnă de lucrul acesta şi pentru că contrarul pricinuieşte fără greş pieirea 
sa; fiindcă văd că e foarte apropiată ruina unui stat, unde legea este fără 
putere şi e supusă acelora care guvernează; şi că dimpotrivă, oriunde legea 
este singură suverană şi unde magistraţii sunt cei dintâi supuşi ai săi, cu 
binele obştesc eu văd adunându-se în statele acestea toate bunurile, ce zeii 
obişnuiesc a le da lor. 

CLINIAS: Aşa e, străine, şi pentru vârsta ta, vezi destul de ascuţit. 

ATENIANUL: Vederea tânărului prinde greu asemenea lucruri, pe 
când a bătrânului este foarte pătrunzătoare. 

CLINIAS: Ai dreptate. 

ATENIANUL: Şi după acestea? Oare să nu presupunem că coloniştii 
tăi s-au aşezat şi că sunt de faţă şi că de aci înainte trebuie să ne povăţuim 
cu ei despre ce rămâne de făcut? 

CLINI AS: Ba da. 

ATENIANUL: Bărbaţi, le vom zice. Dumnezeu, după o veche tradiţie, 
este începutul, mijlocul şi sfârşitul tuturor fiinţelor; el merge totdeauna în 
linie dreaptă, conform naturii sale, în acelaşi timp când circulă în jurul 
lumii; dreptatea îl urmează ca tovarăşă, gata să pedepsească pe cei ce 
părăsesc legea divină. Oricine vrea să fie fericit trebuie să se ţină de 
dreptate, mergând plecat şi modest pe urmele ei. Dar cât despre cel ce se 
umflă de semeţie, de avere, de demnităţi, din cauza calităţilor corpului, 
acela a cărui inimă tânără şi smintită este roasă de dorinţe ambiţioase, încât 
crede că n-are nevoie nici de şef, nici de călăuză şi că este în stare să 
conducă pe alţii. Dumnezeu îl lasă în voia lui. Părăsit astfel, se uneşte cu 
alţi trufaşi ca şi el, se scutură de orice supunere şi aduce tulburare 
pretutindeni. Câtva timp, pare că înseamnă ceva în ochii proştilor; dar 
dreptatea îl pedepseşte degrabă în mod răsunător; în cele din urmă el îşi 
pricinuieşte pieirea lui, a familiei şi a patriei sale. Pentru că aşa este orânda 
neschimbătoare a lucrurilor, ne întrebăm: ce trebuie să gândească, ce 
trebuie să facă înţeleptul? 

CLINIAS: Este vădit că orice om chibzuit va fi de părere că trebuie 
totdeauna să meargă pe căile divinităţii. 

ATENIANUL: Dar care este purtarea care ne face plăcuţi lui 8 
Dumnezeu? Eu nu văd decât una singură, bazată pe norma aceasta veche, 
că semenul este prieten cu semenul său, când amândoi au aceeaşi măsură. 

Căci toate lucrurile fără această măsură nu se pot reuni unele cu altele şi 
nici cu cele ce o păstrează. Ori, Dumnezeu este măsura dreaptă a tuturor 
lucrurilor, mai bine decât un om, după cum se zice, oricare ar fi el. Prin 
urmare, nu este alt chip de a ne face plăcuţi lui Dumnezeu, decât a ne 
strădui din toate puterile spre a ne asemăna cu el. Potrivit acestei maxime, 
omul cumpătat este prieten cu Dumnezeu, căci se aseamănă cu el; 
dimpotrivă, omul necumpătat nu numai că nu se aseamănă cu el, dar încă 
îi este cu totul opus şi din cauza aceasta este nedrept. Acelaşi lucru trebuie 
să spunem şi despre celelalte virtuţi şi vicii. Această maximă ne duce la o 
alta, cea mai frumoasă şi cea mai adevărată din toate, anume că din partea 
unui om bun este o faptă vrednică de laudă, foaste.bună, care contribuie 
nemăsurat la fericirea vieţii sale şi care este înăuntrul orânduirii lumii, de 

a face sacrificii /xilor şi de a comunica cu ei. prin mgăciuni, pomeni şi un 
cull sârguilor; dar cu piivirc ia ccl rău, contrarul are loc, fiindcă sufletul 
celui rău e necurat, pe când sufletul celui drept este curat; oii nu se cade 
untii cm de bine, şi încă mai imţin iui Dumne/.cu, de a primi dan.irile cc i Ie 
dă o mână pătată de crime. Toate ostenelile ce-şi dau răii, să capote 
milostivirea meilor, sunt deci nefolositoare, pe câlă vreme cel drept lucrează 
cu izbândă in scopul acesta. Ace.asta este ţinta căire care trebuie să năzuim. 
Dar care sunt. ca să zic astfel, amiele' rugăciunilor noastre, şi care sunt cele 
mai potrivite dintre ele, spre a atinge ţinta? Mi .se parc, mai întâi, că după 
slujbele datorate zeilor locuitori ai Olimpului şi zeilor protectori ai statului, 
.se atinge ţinta adevăratei pietăţi, jertfind zeilor subpământeni victime de 
ordinul al doilea în număr pereche^ şi măruntaiele din stânga ale acestor 
victime; păstrând pentru zeii cereşti victimele cele mai bune, in număr fără 
soţ şi măruntaiele din dreapta. După zei, înţeleptul va face slujbe potrivite 
şi peritni demoni (genii), apoi pentru eroi. Zeii fiecărei familii vor avea de 
asemenea altare particulare, cu un cult prescris de lege. Apoi trebuie să 
cinstim pe autorii zilelor noastre, în timpul vieţii lor. Aceasta este cca 
dintâi, cca mai marc, cea mai trebuincioasă din toate datoriile: trebuie să 
ne încredinţăm că toate bunurile ce posedăm aparţin acelora dc la care am 
primii viaţa şi educaţia, şi că se cuvine să ie închinăm fără rezervă în 
serviciul lor. începând cu bunurile averii, trecând apoi la acelea ale corpului 
şi, în fine, la cele ale sufletului, achitându-le astfel, cu mare dobândă, 
îngrijirile, ostenelile şi muncile care i-a costat altădată copilăria noastră, şi 
îndoind luarea-aminte faţă dc ei, pe măsură cc infirmităţile etăţii Ii le fac 
mai necesare. Pe lângă aceasta trebuie, tot timpul vieţii sale, a vorbi cu 
părinţii .săi cu un respect religios, pentru că de vorbe, aceste lucruri aşa de 
uşoare şi zburătoare, este legată o pedeapsă grea; şi Nemesis, zeiţa 
Dreptăţii, este însărcinată a veghea asupra acestui fel de greşeli. Astfel, 
trebuie să cedăm mâniei lor, să lăsăm liber cursul urii lor, fie că o rostesc 
prin vorbe ori prin fapte şi să-i scuzăm, cu gândul, că un tată cc se crede 
jignit de către fiul său are un drept legitim a se mânia pe el. în ce priveşte 
îngropăciuaza tlupă moartea lor, cea mai frumoasă va fi aceea care va 
depăşi mei : ..viu limitele celei de mijloc. Deci nici nu trebuie a depăşi 


* Proiectilele. 

- Unui clin preceptele lui Pitagora era de a se jertfi zeilor cereşti în număr fără soţ, celor 
subpământeni în număr cu soţ (Viaţa lai Numa). 

mărimea ort*inară a monumentelor de felul acesta, dar nici a face mai puţin 
pentru părinţii noştri, decât au făcut ci pentru ai lor. Să nu neglijăm nici 
slujbele anuale, întocmite ,spre a cinsti memoria morţilor, ci să ne silim s-o 
facem nemurito ire, dacă se poate, prin exactitatea de a împlini tot ceea ce 
le datorăm şi a închina, pentru o datorie aşa de dreaptă, o parte din averea 
ce-am primit de la soartă. Puttându-ne în modul acesta şi trăind după aceste 
norme, vom primi de la zei, şi de la fiinţele cu o fire mai desăvârşită ca a 
noastră, răsplata cucerniciei noastre şi vom petrece cea mai mare parte a 
vieţii într-o speranţă dulce. Cât despre datoriile faţă de copiii noştri, rudele 
noastre, amicii noştri, faţă de concetăţenii noştri, faţă de ospitalitatea 
recomandată de către zei şi celelalte datorii ale societăţii, care, fiind 
împliniic potrivit vederilor legii, trebuie să mărească plăcerea vieţii noastre, 
este treaba legilor să le hotărască amănuntele, este treaba lor să ne facă să 
le ţinem fie prin convingere, ori de a se sluji de forţă şi pedepse spre a 
readuce pe calea dreaptă pe cei ce s-ar împotrivi căilor blândeţii şi de a 
contribui astfel, cu ajutorul zeilor, ia fericirea desăvârşită a statului. Mai 
sunt şi alte chestiuni pe care trebuie să le hotărască legiuitonâ, dacă cugetă 
la fel cu mine; dar, pentru că nu s-ar cuveni să le înfăţişeze de la început 
sub formă de lege, mi se pare că ar ti mai bine să înceapă făcând un plan 
general al lor, atât pentru el, cât şi pentru aceia cărora ic sunt destinate 
legile, nelăsând, pe cât posibil, nimic Ift o parte; după aceea se va gândi să 
facă legi. De altfel, este anevoie a reuni atâtea materii deosebite, 
cuprinzându-le oarecum sub aceeaşi denumire, ca înti-un mode! caro le 
rezumă pe toate. Totuşi să încercăm a găsi oarecare punct Isx. la care ne-am 
putea opri. 

CLINI AS: Spune, care? 

ATENIANUL; Aş vrea ca cetăţenii să fie cât mai ascultători faţă de 
virtute şi e vădit că legiuitorul va încerca să-i formeze astfel în tot cursul 
legiuirii sale. 

CLINIAS: Cum altfel? 

ATENIANUL: Mi se parc că o cuvântare ca aceea ce o ţinurăm, dacă 9 
se adresează unui suflet ce nu e cu totul sălbatic, poate să-l facă mai blând 
şi mai ascultător la lecţiile ce i se dă; şi ar fi un mare folos, dacă am reuşi 
să mărim, dacă nu mult, barem întrucâtva, ascultarea elevilor noştri, 
câştigându-ne buna lor voinţă,. In adevăr, se, găsesc puţine persoane care să 
năzuiască la virtute pe calea cea mai dreaptă, şi din toate puterile sufletului 
lor; cei mai mulţi privesc pe Hesiod ca înţelept, fiindcă c! a zis că drumul 

care duce la vicii este neted, nu ne costă sudori şi sosim îndată la capătul 
lui: 


„Dar ’naintea virtuţii au pus zeii veşnic sudoarea. 

Lungă-i, pietroasă şi grea cărarea ce duce spre dânsa, 
La-nceput. însă dacă pe culme-ai ajuns, calea este 
Foarte uşoară, măcar că ’nainte aşa de greu fuse“'. 

CLINI AS: Mi se pare că poetul are dreptate. 

ATENIANUL: Desigur. Dar vreau să vă pun sub ochi efectul ce am 
voit să produc prin cuvântarea mea dinainte. 

CLINI AS: Să vedem. 

ATENIANUL: Aşadar, să zicem astfel legiuitorului: „Legiuitorule, 
spune, dacă tu ai şti ce se cade ca noi să vorbim şi să facem, nu-i aşa că 
ne-ai spune fără îndoială?* 

CLINI AS: Desigur. 

ATENIANUL: Oare n-am auzit mai sus, din gura ta, că nu trebuie să 
lăsăm poeţilor libertatea de a spune tot ce le place,pentru că, necunoscând 
ceea ce ei pot spune contrar legilor, fac rău statului? 

CLINIAS: Nimic mai adevărat. 

ATENIANUL: Şi acum, dacă i-am spune lucrurile acestea în numele 
poeţilor, am spune ceva nedrept? 

CLINIAS: Ce? 

ATENIANUL: „Legiuitorule, este o vorbă veche, obişnuită poeţilor 
şi aprobată de toată lumea, că poetul, când e aşezat pe trepiedul Muzelor, 
nu mai e stăpân pe sine şi, ca o fântână, el lasă să curgă tot ce-i vine în 
spirit; şi că arta sa neflind decât o imitaţie, când zugrăveşte pe oameni în 
situaţii opuse, este adesea silit să spună contrarul a ceea ce a spus, fără să 
ştie de care parte se află adevărul. însă legiuitorul nu are dreptul să facă 
acelaşi lucru în lege, să vorbească în două chipuri despre acelaşi lucru, ci 
trebuie totdeauna să hotărască într-un singur fel despre aceeaşi chestiune. 
Acum judecă şi tu după ceea ce ai spus adineaori cu privire la îngropăciune. 
Deşi ele sunt de trei feluri, una luxoasă, una săracă şi alta mijlocie, tu te-ai 
oprit la aceasta din urmă, ca s-o prescrii şi să o lauzi cu simplitate. Cât mă 


* Munci şi Zile, v. 286 şi urm. 

priveşte, dacă aş pune în versurile mele o femeie avută, care ar dispune 
însăşi orânduirea înmormântării ei, trebuie să vorbească despre o 
înmormântare măreaţă; dacă ar fi un om săi^ac şi econom, el ar alege 
înmormântarea săracă; în fine, unul cu avere şi dorinţe modeste şi-ar alege 
înmormântarea mijlocie. Tu nu hotărăşti decât o înmormântare mijlocie; 
dar tu nu desluşeşti îndestul: trebuie să spui ce şi cât înţelegi prin mijlociu. 
Altminteri, nu crede că o asemenea maximă poate fi privită ca lege". 

CLINIAS; E foarte adevărat ceea ce spui. 

ATENIANUL: Oare legiuitorul nostru nu va pune, ca introducere, o 
expunere de motive la începutul fiecărei legi, ori hotărăşte îndată ce trebuie 
făcut şi ce nu, şi hotărând sancţiunile, va trece oare la altă lege, fără să 
adauge nici un motiv potrivit spre a convinge pe concetăţenii săi şi a le 
îndulci jugul ascultării? Şi după cum medicii caută pe bolnavi, unul după o 
metodă, altul după alta... dar mai înainte de a termina comparaţia aceasta, 
să ne reamintim şi una şi cealaltă metodă de a căuta pe bolnavi; pe urmă 
vom adresa legiuitorului aceeaşi rugăminte, pe care ar face-o nişte copii 
medicului lor, de a se sluji în căutarea lor de leacurile cele mai dulci. lată 
ce vreau să zic. Ştiţi că medicii propriu-zişi au ajutoare în slujba lor, cărora 
de obicei li se zice tot medici. 

CLINIAS: Da. 

ATENIANUL: Mai ştiţi că aceştia din urmă, liberi ori sclavi, învaţă 
arta lor numai din practică, împlinind ordinele şefilor lor şi văzându-i cum 
lucrează; pe câtă vreme medicii adevăraţi au învăţat ştiinţa lor dintr-o 
vocaţie naturală şi tot astfel o predau şi discipolilor lor. Recunoşti aceste 
două feluri de medici? 

CLINIAS: Da. 

ATENIANUL: Bolnavii în oraşe sunt ori liberi, ori sclavi; ai băgat de 
seamă că sclavii se duc să se caute de obicei la semenii lor, care umblă prin 
oraş, sau îi aşteaptă pe bolnavi în cabinetul lor? Felul acesta de medici nu 
intră în nici un amănunt cu bolnavul, cu privire la boala lui, şi nu îngăduie 
să discute cu el despre ea; ci după ce i-au prescris, ca nişte adevăraţi tirani 
şi cu toată suficienţa unui om priceput, ceea ce le vine în minte din practica 
lor, ei îl părăsesc brusc, spre a se duce la un alt bolnav, descărcând astfel pe 
şefii lor de o parte a grijilor profesiunii lor. Dimpotrivă, adevăratul medic 
nu vizitează şi nu caută decât bolnavii de condiţie liberă ca şi el; el se 
informează, sau despre ei înşişi, sau despre prietenii lor, despre originea şi 
progresul bolii; după ce a primit toate desluşirile necesare, el instruieşte la 

rândul său pe bolnavi, atât cât stă în puterea sa, neprescriindu-le nici un 
leac mai înainte de a-i convinge, cu motive bune, să le ia; şi astfel încearcă 
să le redea sănătatea puţin câte puţin, îmblânzindu-le spiritul şi pregătin- 
du-i la orice pe calea convingerii. Care este, după părerea ta, mai bun 
medic, din amândoi? Şi tot aşa zic şi despre maeştrii gimnaziului; care este 
mai bun din ei: acela ce se slujeşte de două mijloace spre a ajunge la ţinta 
sa, ori cel ce se slujeşte de unul singur, şi încă de cel mai puţin bun şi cel 
mai aspru? 

CLINIAS: Nici nu mai încape comparaţie; cel dintâi e mai bun. 

ATENIANUL: Vrei să cercetăm aplicaţia acestor două metode, una 
dublă, alta simplă, cu privire la legiuire? 

CLINIAS: Foarte bucuros. 

ATENIANUL: Pe zei, spune-mi, care este legea pe care o va aduce 
mai întâi legiuitorul? Nu va începe oare prin a orândui punctul care, după 
ordinea naturii, este temelia şi principiul societăţii politice? 

CLINIAS: Fără îndoială. 

ATENIANUL: De unde-şi trag statele originea şi fiinţa lor? Nu oare 
din căsătorie, şi din unirea celor două sexe? 

CLINIAS: Da. 

ATENIANUL: Astfel, în orice stat, este bine să se înceapă cu legile 
ce privesc căsătoria. 

CLINIAS: Fără îndoială. 

ATENIANUL: Să vedem care este metoda simplă, pe care o poate 
întrebuinţa legiuitorul: iat-o, cam cum este. Se vor căsători de la vârsta de 
treizeci de ani până la treizeci şi cinci. Oricine nu o va face, va fi pedepsit 
în averea şi în cinstea sa: va plăti cutare ori cutare amendă şi va suferi 
cutare ori cutare ocară. Aceasta e metoda simplă a legilor cu privire la 
căsătorie; să trecem la aceea, care este dublă. Se vor căsători de la treizeci 
până la treizeci şi cinci de ani. Fiecare va medita că natura omenească se 
împărtăşeşte într-un sens oarecare din nemurire, către care fiecare om 
năzuieşte în mod firesc cu cel mai mare zel; căci aceasta este fondul iubirii 
de glorie şi a dorinţei de a nu rămâne uitat după moartea sa. Durata 
neamului omenesc este cât şi aceea a timpului: oamenii se urmează unii pe 
alţii şi se vor urma Iară întrerupere cu anii, fiindcă ei îşi procură un fel de 
nemurire, înlocuind o generaţie cu alta, aşa că specia este totdeauna aceeaşi. 
Este deci o crimă pentru orice om de a se lipsi de bunăvoie de folosul 
acesta; şi înseamnă a se lipsi de bunăvoie, refuzând a lua o femeie şi a face 

copii. Astfel acela care va urma legea, nu va avea să se teamă de nimic 
pentru sine; dar oricine va înfrânge-o, şi nu se va lega încă până la treizeci 
şi cinci de ani, va plăti în fiecare an cutare ori cutare sumă, ca să nu-şi 
închipuie că celibatul e o stare comodă şi folositoare; şi el nu va avea parte 
nici de cinstea ce tinerii o arată la noi celor de o vârstă înaintată. Din cele 
două modele de legi, pe care le auzirăţi, este dreptul vostru să judecaţi dacă 
e mai bine să ne ţinem de metoda dublă, expunând, în chipul cel mai scurt 
posibil, motivele de convingere şi ameninţările; ori dacă vom prefera 
metoda simplă şi mai scurtă, mărginindu-ne numai la ameninţări. 

MEGILLOS: Străine, lacedemonianul preferă scurtimea în orice. Cu 
toate acestea, dacă mi s-ar lăsa în seamă alegerea din aceste două formule 
de legi, şi dacă mi-ar cere cineva sfatul cu privire la aceea care aş vrea să 
mi se aplice mie, aş alege-o pe cea mai lungă; şi tot astfel aş face relativ la 
orice altă lege, dacă mi-ar fi prezentată sub o formă sau alta. Dar trebuie 
să ştim care este, cu privire la aceasta, părerea lui Cliniăs, cu atât mai mult 
cu cât legile acestea sunt menite la folosinţă patriei sale. 

CLINIAS: Sunt întru toate de părerea ta, Megillos. 

ATENIANUL: De altfel, cred că e o mare copilărie de a se sinchisi 11 
cineva că un cuvânt e mai scurt ori mai lung. Nu trebuie să ne oprim nici la 
ce e lung, nici la ce e scurt, ci la ceea ce e mai bun. Este vădit că din cele 
două formule de legi, pe care le propusei, una are faţă de cealaltă o 
superioritate mai mult decât îndoită, cât priveşte folosul, ce suntem în drept 
de a aştepta de la ele: şi comparaţia făcută de mine cu cele două specii de 
medici este cu totul justă. Mi se pare că până acum nici un legiuitor nu a 
cugetat la aceasta: ei au două mijloace de a face ca legile să fie respectate: 
convingerea şi forţa; faţă de mulţimea ignorantă ei întrebuinţează totdeauna 
numai pe cel de-al doilea. Ei nu ştiu ce înseamnă a îndulci forţa cu 
convingerea; şi forţa este singurul resort, ce-1 pun în mişcare. Cât mă 
priveşte, prieteni, eu văd că mai este necesar a întrebuinţa un al treilea 
mijloc,de care astăzi nu se slujeşte nimeni'. 

CLINIAS: Despre ce vorbeşti? 

ATENIANUL: Despre un lucru căruia, prin nu ştiu ce noroc, 
convorbirea noastră i-a dat naştere. In adevăr, convorbirea aceasta despre 


' Cicero zice (De legibus,]])ci Plafon a luai de la Zaleucos, legiuitor al locrienilor, şi de la 
Charondas, legiuitor al (urienilor, ideea aceasta de a pune înaintea fiecărei legi o expunere de 
motive, care îi arată rostul şi înţelepciunea. 

legi a început de dimineaţă; suntem la amiază, şi iată-ne sosiţi în locul 
acesta plăcut şi potrivit pentru odihnă, fără să fi vorbit despre altceva, decât 
despre legi; şi cu toate acestea am început materia aceasta, drept vorbind, 
numai de câteva momente; şi tot ceea ce precede trebuie privit numai ca un 
preludiu. Vreau să zic că în toate discuţiile şi, în general, oriunde intervine 
vocea, există introduceri, şi oarecum nişte exerciţii pregătitoare, prin care 
cineva încearcă, conform regulilor artei, să realizeze ceea ce trebuie să 
urmeze. Vedem că în ce priveşte ariile, ce se cântă pe liră şi cărora li se dă 
numele de legi, precum şi în orice fel de muzică, există felul acesta de 
preludii, compuse cu o artă admirabilă. Insă nimeni nu s-a gândit încă să 
facă preludii pentru legile adevărate, care sunt, după părerea noastră, legile 
politice: nimeni n-a compus încă preludii pentru ele şi nu le-a dat la lumină, 
ca şi cum din firea lor ele nu trebuie să aibă aşa ceva. Totuşi, dacă nu mă 
înşel, tot ce am spus până acum este o probă că şi ele au preludii; şi aceastr 
formulă de lege, pe care am numit-o dublă, conţine, dacă o înţelegem cu 
se cade, două lucruri foarte deosebite: legea şi preludiul legii. Poruncij 
tiranice, pe care le-am comparat cu prescripţiile sclavilor ce exercit; 
medicina, constituie, vorbind drept, legea curată; ceea ce precede şi este 
menit a produce convingerea în spirite, şi o produce în adevăr, aceasta este 
faţă de lege ceea ce exordiul este pentru un discurs. Căci scopul 
legiuitorului în acest preambul, în care încearcă să convingă, este de a 
pregăti pe acela, căruia se adresează legea, să primească binevoitor şi 
ascultător prescripţia, care este însăşi legea: preambulul acesta, după mine, 
s-ar numi mai bine preludiul, iar nu prefaţa legii. In urma celor ce rostii, 
nu mai rămâne oare nimic de adăugat? Aş vrea ca legiuitorul să nu propună 
nici o lege, mai înainte de a fi precedată de un preludiu, aşa ca aceste două 
părţi să fie în lucrarea sa tot aşa de deosebite, precum sunt între ele cele 
două metode legislative citate. 

CLINIAS: Cât mă priveşte, aş supune metodei acesteia pe oricine se 
ocupă de legiuiri. 

ATENIANUL: Mi se pare, Clinias, că ai dreptate, dacă vrei doar să 
zici că orice operă de legiuire trebuie precedată de preludiul (expunerea de 
motive) cuvenit, căci partea următoare este importantă şi nu este indiferent 
dacă materia se imprimă mai clar sau neclar în memorie. Totuşi n-ar fi 
drept să cerem o expunere de motive pentru toate legile, mari şi mici, 
precum nu trebuie să se facă preludii la toate compoziţiile muzicale şi la 
toate discursurile. Nu doar că fiecare din operele acestea nu ar putea avea 

pe al său, însă nu se cuvine să se facă pentru toate, ci vom lăsa la gustul 
muzicantului sau oratorului să spună când e necesar sau nu un preludiu. 

CLINIAS: Adevărat, însă să ne grăbim a intra în materie. Să ne 
întoarcem la subiectul nostru şi să începem, dacă crezi că e bine, cu 
chestiunea de care vorbeai adineaori, fără să bănuieşti că făceai un preludiu. 
Să facem încă o repetiţie, cum zic artiştii, ca să reuşim mai bine a doua 
oară. Să începem, de astă dată, nu o discuţie oarecare, ca adineaori, ci un 
adevărat preludiu, după ce vom fi convenit că partea următoare este un 
preludiu. Cele spuse despre cultul zeilor, despre respectul datorat părinţilor 
şi în momentul acesta despre căsătorie sunt suficiente. Să încercăm a lămuri 
ceea ce urmează, până ce tu vei dezvolta, cât crezi, preludiul acesta; apoi 
vei intra în amănuntele legilor propriu-zise. 

ATENIANUL: Precum recunoşti, am vorbit destul de datoriile noastre 
fătre zei, demoni şi părinţi,în timpul vieţii lor şi după moartea lor, şi tu mă 
ridemni a completa ce mai lipseşte preludiului acestuia. 
j CLINIAS: Da. 

ATENIANUL: Ei bine, acum e momentul a cerceta împreună, eu 
vorbind, iar voi ascultând, grija mai mare sau mai mică ce trebuie să avem 
de sufletul, de corpul nostru şi de avere. Aşa vom ajunge, cât depinde de 
noi, la adevărata educaţie. Iată de aci înainte câmpul deschis conversaţiei 
noastre. 

CLINIAS: Foarte bine. 




CARTEA aV-a 


1 ATENIANUL: Cum aţi ascultat ce-am spus despre zei şi iubiţii noştri 

ascendenţi, ascultaţi acum ce spun şi despre suflet. El este elementul divin 
şi cel mai intim din fiinţa noastră şi cel mai însemnat după zei. Sunt două 
fiinţe în noi: una mai bună şi puternică, menită să comande; cealaltă, 
inferioară, ţinută să asculte. Vom prefera deci totdeauna partea menită a 
comanda, aceleia ţinute să asculte. Aşadar am dreptate să susţin ca sufletul 
să aibă locul întâi în cultul nostru după zei şi după fiinţele cele mai 
apropiate de ei. Dar nimeni dintre noi, ca să zic aşa, nu-1 cinsteşte precum 
merită, ci numai i se pare că-1 cultivă. Onoarea e un bun divin şi nimic din 
cele rele nu e demn să fie onorat. Aşa că oricine crede că-şi înalţă sufletul 
prin cunoştinţe, talente sau dregătorii publice, însă din rău nu-1 face mai 
bun, greşit îşi închipuie că-1 cultivă; de fapt,îl cultivă foarte puţin. De copil, 
fiecare om se crede capabil să cunoască toate şi îşi închipuie că lăudându-şi 
sufletul îl şi cultivă, şi se grăbeşte să-i acorde libertatea de a face ce îi place. 
Dar noi susţinem, din contră, că a se purta aşa înseamnă a-şi pierde sufletul, 
în loc de a-1 cultiva pe el, care merită, precum am spus, întâiul rang după 
zei. Iarăşi nu înseamnă că-şi îngrijeşte sufletul, cine nu se socoteşte pe sine, 
ci pe alţii, autorul păcatelor şi al numeroaselor şi marilor sale nefericiri, iar 
pe sine se crede totdeauna fără vină; ci este mult departe de adevăr, ci chiar 
îl dăunează. Nici atunci nu-1 cultivă, când, uitând poveţele şi îndemnurile 
legiuitorului, îl lasă în voia plăcerilor; ci mai degrabă îl înjoseşte, 
umplându-1 de porniri rele şi de mustrări de cuget. De asemenea, îl 
degradează, departe de a-1 cultiva, când în Ioc de a se ridica prin răbdare 

deasupra trudelor şi temerilor, durerii şi mâhnirilor, pe care legea 
poninceşte a le birui, cineva se lasă, ca un nemernic, în stăpânirea lor. Nici 
atunci nu-1 cultivă când ajunge să creadă că viaţa e bunul cel mai preţios. 

Din contră, prin credinţa aceasta îl dezonorează, căci privind ca un rău, cele 
ce se petrec în viaţa de apoi, omul piere sub povara ideii acesteia funeste. 
Acesta n-are curajul a se împotrivi supărărilor, a sta de vorbă cu sine însuşi 
şi a SC convinge că de fapt nu ştie, dacă nu cumva zeii, domnitori în lumea 
ia'apoi, nu ne păstrează acolo bunurile cele mai preţioase. Iarăşi vrea să 
zică a-şi dispreţui sufletul în mod real şi deplin, preferând frumuseţea 
înaintea virtuţii, căci preferinţa aceasta atribuie corpului predomnirea 
asupra sufletului. Este contra raţiunii a pune ceva pământesc mai presus 
decât ceea cc-şi trage originea din ceruri. Cine are de.spre sufletul său o altă 
idee nu ştie cât de superior este bunul pe care-1 nesocoteşte. Iarăşi nu se 
cultivă sufletul, cu daruri, când cineva doreşte să adune avuţii pe cale 
necinstită şi când nu se revoltă contra sa însuşi că le-a câştigat în modul 
acesta; ba dimpotrivă greşeşte foarte mult, fiindcă înseamnă a vinde în 
•ehimbui a puţin aur ceea ce sufletul are mai preţios. în adevăr, tot aurul 
:Qre se află pe pământ şi în sânul său nu merită a fi pus în cumpănă cu 
virtutea. într-un cuvânt, cine nu se abţine, cât poate, de la faptele pe care 
legiuitorul le interzice ca ruşinoase şi rele şi nu se ţine din contră de acelea 
ce îi sunt propuse ca bune şi frumoase, acela nu vede că umblă cu sufletul, 
sau entitatea aceasta divină, în mod insultător şi jignitor. Aproape nimeni 
din cei ce se conduc astfel nu iau aminte la pedeapsa cea mai marc pe care 
infracţiunea o târăşte după ea: pedeapsa aceasta constă în asemănarea cu 
cei răi şi în ura pe care această asemănare le-o insuflă contra oamenilor 
buni şi vorbelor cuviincioase, făcându-i a rupe orice legături cu aceştia şi a 
căuta societatea celor răi ca şi ei, până a se alipi oarecum de ei. Când au 
ajuns în halul acesta, ajunge o necesitate ca ei să facă şi să rabde ceea ce e 
natural ca răii să facă şi să zică între ci. însă aceasta nu e încă pedeapsa 
adevărată, fiindcă ceea ce e just e fmmos, iar pedeapsa, parte alcătuitoare 
din justiţie, este şi ea frumoasă. Pedeapsa adevărată e răzbunarea ce 
urmează nedreptatea. Infractorul care o suferă, precum şi cel ce nu o suferă, 
amândoi sunt nefericiţi: acesta fiind lipsit de singurul leac ce poate să-l 
vindece, acela fiindcă piere spre a sluji ca pildă îndreptătoare. într-adevăr, 
ceea ce ne onorează este a urma pornirile cele mai bune din noi şi de a 
desăvârşi cât mai mult partea mai puţin bună în noi, dar care se poate 
corecta. Ori nu e nimic în om mai înclinat a fugi de rău, ca sufletul, şi a 2 

căuta binele suprem, şi când l-a atins, a se alipi pentru totdeauna de el. 
Pentru acelaşi motiv i-am dat rangul al doilea în cultul nostru. Oricine vrea 
să mediteze puţin va găsi că în ordinea firească corpul merită rangul al 
treilea. însă trebuie cercetat care sunt onorurile adevărate şi a deosebi pe 
cele adevărate de cele false. Discernământul acesta e rostul legiuitorului şi 
iată, pare-mi-se, ce mi-a declarat în chestiunea aceasta: „Nici frumuseţea, 
nici vigoarea, nici sprinteneala, nici statura chipeşă, nici chiar — cum cred 
cei mai mulţi — sănătatea, nu fac meritul corpului, precum desigur nici 
calităţile contrare. O stare de mijloc Justă, între aceste calităţi opuse, este 
mai sigură şi mai potrivită a ne inspira moderaţie; căci cele dintâi umplu 
sufletul de semeţie şi îngâmfare; şi cele de-al doilea dau naştere la 
sentimente Josnice şi umile. De asemenea trebuie să Judecăm cu privire la 
posesiunea banilor şi a celorlalte feluri de averi: ele nu sunt vrednice de 
luare-aminte decât în aceeaşi măsură. Avuţiile prea mari sunt pentru state 
şi particulari un izvor de revolte şi duşmănii; şi sărăcia prea mare duce de 
cele mai multe ori la starea de slugă a altora. Nimeni să nu strângă averi în 
vederea copiilor săi, ca să le lase, după ei, o moştenire bogată; nu e nici în 
folosul lor, nici în acela al statului. Un venit măsurat, care nu expune 
tinereţea lor curselor linguşitorilor, şi nu-i lasă să ducă lipsă de cele 
necesare, este cel mai bun şi potrivit lucru, deoarece starea de mijloc alungă 
supărările vieţii, prin acordul şi armonia ce o întreţine. Nu grămezi de aur, 
ci un fond mare de ruşine trebuie să lase cineva copiilor săi. Se crede că li 
se poate insufla virtutea aceasta, mustrându-i când în faptele lor o înfrâng; 
dar maximele acestea, prin care li se spune că modestia şade bine unui 
tânăr,în toate situaţiile, nu este metoda cea mai eficace. Legiuitorul înţelept 
va îndemna mai degrabă pe cei ajunşi la etatea matură să respecte pe tineri, 
şi să fie întruna cu băgare de seamă, să nu spună şi să nu facă nici o 
necuviinţă în prezenţa lor, pentru că e ceva necesar ca tinerimea să se 
deprindă a nu se roşi de nimic, acolo unde bătrânii îi dau asemenea 
exemple. Adevărata educaţie şi a tinerimii şi a tuturor celorlalte etăţi ale 
vieţii nu constă câtuşi de puţin în a mustra, ci a face mereu ceea ce am 
recomanda altora, când îi mustrăm. Cine cinsteşte şi respectă pe părinţii 
săi, şi pe toţi cei ieşiţi din acelaşi sânge cu el, şi apăraţi de aceiaşi zei 
casnici, acela are cuvânt să spere că zeii, care ocrotesc zămislirea, îi vor fi 
priincioşi la naşterea copiilor lui. în ce priveşte prieteniile şi legăturile vieţii 
în societate, adevărata cale de a-şi face amici este de a preţui şi stima 
serviciile ce le primim de la alţii, mai mult decât le preţuiesc chiar ei înşişi; 

şi tic a coborî serviciile ce li le facem noi, sub valoarea ce ei le-o dă. Cel 
mai mare serviciu, pe care cineva îl poate face patriei sale şi concetăţenilor 
săi, este nu atât de a se distinge la Jocurile Olimpice sau în celelalte lupte 
ră/btunice, cât şi, mai ales, a se supune legilor şi a se arăta toată viaţa cel 
mai credincios servitor al lor. Să fim încredinţaţi că nu e nimic mai sfânt 
ca legile ospitalităţii; tot ce ţine de ele se află sub protecţia unui zeu, care 
va răzbuna mai aspru greşelile săvârşite contra lor, decât greşelile faţă de un 
cetăţean, pentru că străinul, găsindu-se departe de părinţii şi de amicii lui, 
interesează mai mult pe oameni şi pe zei. Astfel acela care are mai multă 
putere să-l răzbune, va face cu mai mult zel lucrul acesta. Ori puterea 
aceasta a fost încredinţată în mod special demonilor şi zeilor însărcinaţi cu 
paza fiecărui om şi care merg în urma lui Zeus ospitalierul. De aceea, dacă 
suntem cât de puţin cu luare-aminte la interesul nostru propriu, nu vom 
scăpa din vedere nimic, ca să putem ajunge la capătul vieţii, aşa ca să 
n-avem să ne imputăm nici o greşeală faţă de străini. Iar dintre toate 
greşelile de care cineva se poate face vinovat, atât faţă de străini, cât şi faţă 
de concetăţeni, cea mai mare este aceea faţă de cei ce ne roagă ceva. Căci 
acelaşi zeu, pe care solicitatorul l-a luat ca martor al făgăduielilor ce i s-au 
făcut, zeul acesta veghează cu osebire la nedreptăţile pe care el le poate 
suferi şi nu lasă nepedepsită nici una. Am vorbit despre ce datorim 3 
părinţilor, nouă înşine, patriei, amicilor, rudelor, concetăţenilor şi străinilor. 

Acum trebuie să examinăm datoriile, care fac viaţa mai plăcută, însă nu pot 
face obiectul unei legi, dar pe care opinia trebuie să le recomande spre a 
face mai lesnicioasă observarea legilor. Adevărul, pentru zei ca şi pentru 
oameni, este cel dintâi dintre bunuri. Cine vrea să fie fericit nu se poate 
alipi destul de timpuriu de el, aşa ca să petreacă împreună cu el cât mai mult 
timp va putea: căci omul ce spune drept este sigur; acela cui îi place 
minciuna nesilită nu merită încredere; iar cine minte fără voie e smintit. 

Să nu ne dorim nici unul nici celălalt din aceste caractere, pentru că 
vicleanul şi nechibzuitul n-au amici; şi când cu timpul ajung a fi cunoscuţi 
drept ceea ce sunt, ei îşi pregătesc pentru anotimpul cel mai trist al vieţii o 
singurătate înfricoşată şi astfel că pot fi socotiţi ca părăsiţi de toată lumea, 
fie că copiii lor sau persoanele care le sunt scumpe trăiesc sau nu. Acel ce 
nu săvârşeşte nici o nedreptate, merită să fie cinstit; dar acela care nu suferă 
nici măcar ca ceilalţi să fie nedreptăţiţi merită de două ori atâta cinste şi 
mai mult decât întâiul; unul este drept numai pentru el însuşi, pe când 
celălalt este şi pentru mulţi alţii, adică pentru toate victimele nedreptăţilor 

pe care le denunţă magistraţilor. Pe cine se asociază cu magistraţii spre a 
pedepsi din toată puterea pe cei răi, vreau să-l considere în cetate ca pe un 
mare cetăţean şi model perfect de virtute. Cele spuse despre dreptate să se 
înţeleagă şi relativ la cumpătare, înţelepciune şi la celelalte virtuţi ce se pot 
poseda nu numai pentru sine însuşi, ci chiar de a le sugera şi altora. Cele 
mai mari onoruri se cuvin cui va face să încolţească aceste virtuţi în sufletul 
concetăţenilor lor. în al doilea rang se va pune cel cu aceeaşi voinţă, însă 
fără aceeaşi abilitate de a reuşi. Cât despre invidiosul care n-ar vrea să 
împărtăşească, din simpatie, şi altora superiorităţile sale, pentru el vom 
avea numai dispreţ, ferindu-ne însă a trece de la dispreţul persoanei sale la 
dispreţul talentelor ce are, şi făcând din contră toate sforţările spre a le 
dobândi şi noi. între cetăţeni să fie oarecum o întrecere de virtute, însă făr 
indivie. Gloria unui stat e de a avea locuitori care îşi dispută din toav 
puterile premiul virtuţii, dar care nu se servesc de nici o practică rea spre,, 
împiedica pe ceilalţi să ajungă la acelaşi scop. Dimpotrivă, invidiosu 
tinzând să obţină pentru el locul de frunte, punând piedici celorlalţi, pe de 
o parte năzuieşte el însuşi mai puţin către adevărata virtute şi pe de alta 
descurajează pe concurenţii lui prin critici nedrepte şi îndepărtând din sta 
emulaţia pentru virtute, micşorează gloria statului, atât cât îi stă în puten 
Fiecare cetăţean să fie cât mai energic în străduinţa spre virtute, dar ş 
omenos. Căci nu se pot evita viciile grave şi de nelecuit ale altora deci 
luptând contra atacurilor lor, biruindu-le şi înfierându-le mereu, atitudine pe 
care o poate avea numai un suflet generos, lipsit de mânie. Relativ la cei 
cu vicii remediabile, se cuvine să ştim că nici un om nu e nedrept de 
bunăvoie, fiindcă nimeni nu vrea să primească şi să reţină în el în tot cursul 
vieţii răul cel mai mare, de bunăvoie. Astfel omul rău şi cel ce hrăneşte 
răutatea în sufletul său e vrednic de milă, dar trebuie să păstrăm mila 
noastră îndeosebi pentm cine dă speranţă de îndreptare. Faţă de acesta se 
cuvine să ne înăbuşim mânia şi să nu ne lăsăm târâţi de asprime şi mustrări 
amare care sunt la locul lor numai la femei. Dar e necesar a-şi vărsa mânia 
contramăcătosului înverşunat, profund pervers şi rău. De aceea am zis că 
4 adevăr^ul bărbat trebuie să fie cât mai energic, dar şi omenos. Cea mai 
gravă dintre bolile sufleteşti ale omului este un defect, înnăscut la cei mai 
mulţi, pe care fiecare îl tolerează fără a se strădui să se cureţe de el: aşa- 
numitul amor propriu, care, zice-se, este natural, legitim şi chiar necesar. 
Dar nu e mai puţin adevărat că, dacă amorul propriu e prea viu, el devine 
cauza tuturor păcatelor. Cel ce iubeşte, se orbeşte singur relativ la obiectul 


148 




LEGILE 


iubit. El judecă greşit despre drept, bine şi frumos când crede că trebuie să 
prefere interesul său înaintea adevărului. Cine vrea să ajungă perfect nu 
trebuie să se iubească nici pe sine, nici ale sale: numai dreptatea, fie că o 
descoperă în sine sau la alţii, merită dragostea sa. Din cauza acestui defect, 
neştiutorul pare înţelept în propriii săi ochi; el crede că ştie totul, deşi nu 
ştie, ca să zicem aşa, nimic; şi nevrând să încredinţeze altora cârmuirea 
afacerilor pe care el nu e capabil să le administreze, cade în nenumărate 
greşeli inevitabile. Este deci datoria oricărui om să se ferească de iubirea 
aceasta excesivă de sine şi să nu-i fie ruşine a se alipi de cei mai buni ca 
el. Mai sunt şi alte îndemnuri mai mărunte şi adesea repetate, ce este bine 
să se reamintească, pentru ca pe măsură ce o discuţie se termină, alta să-i 
h locul, căci memoria e izvorul care adapă inteligenţa ce seacă. Aşişderea 
ă ne stăpânim râsul exsultant şi plânsetele şi îndemnându-ne unii pe alţii 
“ă ne înăbuşim bucuria şi durerea nestăpânite, păstrând cuviinţa atât în 
■situaţiile fericite dăruite de soartă, cât şi în nenorocirile destinului, când el 
opune încercărilor noastre piedici înalte şi anevoie de înlăturat, ca să 
sperăm totdeauna că orice s-ar întâmpla oamenilor buni, dacă sunt 
Nenorociri, zeii le vor uşura şi vor schimba starea lor prezentă într-una mai 
•jună; şi din contră, dacă sunt fericiţi, departe de a fi trecătoare, posesiunea 
or ne va fi asigurată pentru totdeauna. Cu speranţele acestea bune să 
irăiască fiecine, cu asemenea amintiri să se întărească, amintindu-şi-le 
lămurit sieşi şi altora cu orice ocazie, în momentele serioase ca şi în cele 
de veselie. 

Iată perfecţia ideală către care va năzui omul. însă ea este mai mult 5 
partea zeilor decât a omului, totuşi trebuie să proporţionăm normele noastre 
eu slăbiciunea omenească, fiindcă avem a face cu oameni, nu cu zei. 
Plăcerile, durerile, dorinţele sunt din fire sentimente omeneşti. Ele sunt 
resorturile ee ţin suspendată orice fiinţă muritoare. împrejurul lor se rotesc 
mişcările mai însemnate ale vieţii. Astfel, eând vrem a lăuda virtutea, nu e 
de ajuns a arăta că ea este în sine scopul cel mai vrednic de cinste, ci mai 
trebuie să adăugăm că, dacă vor să-i guste fructele chiar din cei dintâi ani 
şi să urmeze a o cultiva cât mai mult timp, ea e bunul mai presus de oricare 
altul, prin efectul foarte iubit, eă ea ne aduce mai multe plăceri şi cele mai 
mici suferinţe în tot cursul vieţii. Adevărul acesta va fi clar (când cineva 
gustă din ea cum se cuvine) şi evident în mod nemijlocit. Dar în fine cum 
trebuie procedat? în scopul acesta să cerem sfat de la raţiune şi să 
examinăm împreună cu ea, dacă ce vreau să expun este sau nu conform 

naturii noastre. în compararea diverselor stări de plăcere şi durere, iată 
normele de orientare. Vrem să gustăm plăcerea, nu alegem, nici nu vrem 
durerea. Starea de mijloc nu o preferăm plăcerii, însă o preferăm durerii. 
Vrem orice condiţie unde există multă plăcere şi puţină durere şi nu vrem 
pe aceea unde durerea întrece plăcerea. Relativ la starea unde plăcerile se 
cumpănesc cu durerile, e anevoie a hotărî dacă o vrem. Alegerea şi voinţa 
noastră rămân în suspensie, după cum plăcerile şi durerile sunt mai 
numeroase sau nu, mai vii ori mai slabe, într-un cuvânt, după cum se 
echilibrează între ele. Fiindcă astfel este structura necesară a sentimentelor, 
unnează că orice stare unde plăcerile şi durerile sunt numeroase şi intense, 
dacă plăcerea predomneşte, noi o voim, iar dacă durerea precumpăneşte, 
nu o vrem. Din contră, orice stare unde durerile şi plăcerile sunt puţine, 
slabe şi calme, dacă durerea predomină, nu o vrem; dacă plăcerea precum¬ 
păneşte, o vrem. în fine, când una e egală cu alta, suntem osândiţi, cum 
ziceam mai sus, a nu putea vrea, fiindcă voinţa noastră nu se hotărăşte 
pentru sau contra, decât când predomneşte obiectul afecţiunii sau repulsiei 
sale. Acum să observăm că toate felurile de trai sunt închise în mod necesar 
între limitele ce trăsei şi rămâne de văzut doar spre care din ele cineva e 
înclinat din fire. Dacă unul ar zice că lucrul ce-1 doreşte el este în afară de 
limitele acestea, vorbind aşa, şi-ar arăta ignoranţa şi lipsa de experienţă 
6 despre diversele stări ale vieţii. Aşadar, câte condiţii există, printre care 
trebuie să descoperim felul de viaţă, ce ni-1 vom prescrie ca lege, ori îl vom 
respinge; pentru că odată cercetate aceste condiţii să alegem una care să fie 
utilă şi totdeodată plăcută, foarte bună şi foarte frumoasă şi ca noi să putem 
trăi cât mai fericit posibil pentru un om? Să presupunem că sunt patru: una 
unde precumpăneşte cumpătarea, a doua unde predomină înţelepciunea, a 
treia unde precumpăneşte curajul şi a patra unde predomneşte sănătatea. 
Acestor patru feluri de vieţi să le opunem alte patru unde precumpănesc 
necumpătarea, prostia, frica şi boala. Cine cunoaşte viaţa cumpătată va 
recunoaşte că ea e cumpătată în toate manifestările sale, că plăcerile şi 
durerile sale sunt modeste, tiorinţele înfrânate, afectele sale domoale. Din 
contră, în viaţa necumpătată, toate stările sufleteşti sunt fără frâu: plăcerile 
şi durerile foarte vii, dorinţele aprinse şi pătimaşe, afectele pornite până la 
furie. în cea dintâi, plăcerile precumpănesc durerile, iar în a doua durerile 
întrec plăcerile, fie ca număr, intensitate, vioiciune. Astfel cea dintâi este 
din firea sa mai plăcută, a doua mai neplăcută. Cine vrea să fie fericit nu 
poate îmbrăţişa de bună voie viaţa necumpătată. De aci urmează, în mod 

evident, că omul nu se lasă în voia necumpătării decât contra voinţei sale şi 
că numai ignoranţa sau violenţa patimilor sau amândouă deodată târăsc pe 
cei mai mulţi oameni departe de normele prescrise de cumpătare. Rejativ la 
starea de sănătate sau boală iată părerea ce trebuie să ne formăm. Fiecare 
din ele are plăcerile şi durerile sale, însă în sănătate plăcerile întrec durerile, 
şi în boală durerile întrec plăcerile. Frica noastră nu se înclină către viaţa în 
care durerile predomină şi socotim mai fericită pe aceea în care predomnesc 
plăcerile. Şi după părerea noastră, de asemenea, plăcerile şi durerile sunt 
mai mici în viaţa cumpătată, înţeleaptă sau curajoasă, decât în cea 
necumpătată, nechibzuită sau fricoasă. Totdeodată în starea în care 
predomnesc înţelepciunea şi curajul, plăcerile întrec durerile, precum 
durerile întrec plăcerile în viaţa omului fricos şi nechibzuit. Prin urmare, 
viaţa care are parte de cumpătare, de curaj, de înţelepciune şi de sănătate 
este mai plăcută decât aceea unde predomnesc necumpătarea, frica, 
nechibzuinţa şi boala. Şi spre a cuprinde toate acestea sub o idee generală, 
viaţa în care funcţionează calităţile bune ale sufletului sau ale corpului este 
preferabilă, ca plăcere, aceleia unde intră în acţiune calităţile rele ale 
sufletului sau ale corpului, fără a mai socoti că ea e superioară şi ca 
frumuseţe, onoare, virtute şi glorie. Astfel ea aduce celui ce o îmbrăţişează 
o fericire mai mare în toate privinţele, decât viaţa opusă. Să mărginim aici 
(preludiul) expunerea de motive a legilor noastre. După preludiul general e 7 
necesar să urmeze legea sau, ca să vorbim mai exact, schema legilor 
statului. Precum într-o ţesătură firul urzelii nu e la un fel cu firul bătăturii, 
ci firul urzelii e mai tare şi mai gros, iar celălalt mai fin, mai moale şi 
mlădios, aşa şi în politică vom discerne pe cei ce trebuie să-i înălţăm în 
primele funcţii, de aceia a căror purtare obişnuită e o mărturie a educaţiei 
proaste ce au primit. în adevăr, în orice guvernământ sunt două părţi 
principale: întâi instituirea magistraturilor, al doilea legile după care vor 
guverna magistraţii. însă mai înainte de a sosi la aceste două puncte, vom 
face observaţia următoare: Nici un cioban, nici un păstor, nici un crescător 
de cai, ori de alte animale asemănătoare nu va primi să le aibă în grija lui 
dacă mai înainte nu le va alege în modul cuvenit. Aşadar, mai întâi va 
separa vitele sănătoase şi viguroase de cele slabe şi bolnave şi, depărtân- 
du-le pe acestea la alte turme, va vedea de celelalte, încredinţat că, fără 
măsura aceasta, osteneala ce şi-ar da să îngrijească de trupuri sau năravuri 
rău constituite sau stricate de o creştere rea ar fi zadarnică şi nefolositoare. 
Altfel, partea bolnavă sau vicioasă ar corupe degrabă şi partea sănătoasă şi 

curată, dacă n-ar lua această precauţie. Chestiunea nu e aşa de importantă 
fiind vorba de dobitoace pe care le-am luat numai ca o pildă. Ci când e 
vorba de oameni, legiuitorul îşi va da toată osteneala de a cerceta şi a stabili 
măsurile de a întreţine pure moravurile unui stat şi a asigura împlinirea 
celorlalte datorii ale misiunii sale. Printre multele mijloace de a realiza 
această seiecţie, unele sunt mai blânde, altele mai drastice. Legiuitorul se 
poate slu ji de acelea din urmă, care sunt mai operante, când el este şi capul 
absolut al starului. Dar dacă întemeiază un guvernământ nou, şi legi noi, 
fără să aibă autoritatea supremă, să fie mulţumit dacă reuşeşte să purifice 
statul prin mijloacele cele blânde. în politică, ca şi în medicină, leacurile 
cele mai bune sunt cele mai dureroa.se. Neorânduielile se îndreptează în stat 
după regulile dreptăţii celei mai aspre şi pedeapsa se termină adesea cu 
exilul sau moartea. în modul acesta este obiceiul de a se scăpa de criminalii 
cei mari, pe care nici un alt leac nu i-a putut vindeca, şi care sunt foarte 
dăunători binelui public. Selecţia mai blândă se face în modul următor. Li 
se dă drumul cu cele mai vădite semne de bunăvoinţă tuturor acelora pe 
care sărăcia i-a silit să-şi caute stăpâni şi care, neavând nimic, .sunt gata să 
pună mâna pe averea celor care au ceva. Se scapă de ei, zic. ca de un rău 
ivit în stat, acoperind concediul acesta cu pretextul cinstit de a funda o 
colonie aiurea. Prin măsura aceasta trebuie să înceapă oricine a întreprins 
să dea legi unui stat. însă situaţia în care ne aflăm noi are ceva ,şi mai 
anevoios. Noi nu putem trimite nicăieri o colonie, nici a face vreo alegere, 
nici o selecţie printre cetăţeni. Cei ce trebuie să populeze oraşul nostru cel 
nou se pot asemăna cu râuri diferite, formate unele din izvoare, altele din 
şuvoaie, care toate se varsă într un lac mare. Datoria noastră este de a face 
tot ce-i cu putinţă, pentru ca reunirea tuturor acestor ape să fie cât mai 
curată, în parte pompând apa acestouâuri, în parte abătând-o din albia sa. 
Cum vedeţi, sunt multe lucrări de făcut şi multe primejdii legate de orice 
creaţie politică. Dar fiindcă aci constituirea nu are loc decât în vorbe, iar 
nu în realitate, să presupunem că selecţia noastră s-a şi făcut şi că puritatea 
ei nu lasă nimic de dorit, mulţumită grijii ce am avut de a închide oraşul 
nostru tuturor elementelor rele, care ar fi voit să se introducă acolo, ca să 
pună stăpânire pe guvernământ, după ce ne-am asigurat îndeajuns despre 
caracterul lor prin încercări îndelungate şi după ce am încercat zadarnic de 
a-i face mai buni; precum şi prin primirea binevoitoare şi priincioasă ce 
vom fi făcut-o oamenilor virtuoşi. Să nu trecem sub tăcere un mare bine 
8 care se întâlneşte din întâmplare în statul nostru; anume noi suntem scutiţi 

dc certuriie totdeauna violente şi primejdioase, care se ivesc cu prilejul 
împărţirii pământurilor, al anulării datoriilor, şi al proprietăţii. Colonia 
Heraeiizilor a avut şi ea norocul acesta, după cum am observat. Orice stat 
silit să facă legi în această privinţă, nu poate lăsa neatinse nici una din 
întocmirile cele vechi, şi totdeodată nici nu poate oarecum să le schimbe; 
astfel că nu-i rămâne decât să-şi exprime dorinţe , şi că trebuie să se 
mulţumească numai cu prefaceri uşoare şi, numai cu vremea, şi cu precauţii 
nesfârşite. Reforme ca anularea datoriilor şi împărţirea pământurilor atârnă 
in întregime de bogaţi, care pe lângă proprietăţi imense mai au o sumedenie 
de datornici. Bogaţii, din spirit de dreptate, se învoicsc câteodată să împartă 
bogăţiile lor cu aceia care duc lipsă de toate, jertfind o parte din averea lor, 
spre a asigura pe ccaiaită. Ei reduc averea lor la o mijlocie onestă, 
încredinţaţi că sărăceşte cineva nu fiindcă-şi micşorează averea, ci pentru 
că-şi înmulţeşte dorinţele. Dispoziţia aceasta dc spirit la bogaţi este temelia 
de căpetenie a sănătăţii statului, şi pe această temelie, ca pe o bază solidă, 
se poale ridica cutare edificiu politic, ce se va socoti potrivit în cutare 
situaţie; pe când dacă reforma se face într-un mod vicios, ar fi foarte greu 
să poată reuşi în unnă vreun sistem de guvernământ. Spuneam că am 
înlăturat neajunsul acesta, sau, ca să vorbim şi mai corect, am arătat 
singurul mijloc dc a-1 înlătura, care este de a iubi dreptatea şi de a nu căuta 
.să ne îmbogăţim. Nu ştiu nici o altă cale, nici largă, nici strâmtă, prin care 
să ne asigurăm de acest lucru. Să privim această dispoziţie a bogaţilor, ca 
tăria cea mai solidă a statului nostm. Căci trebuie ca posesiunile cetăţenilor 
să fie la adăpostul oricărei mustrări; sau dacă au motive vechi de a se 
plânge unii de alţii, de-ar fi cât de puţin cuminţi şi înţelepţi, nu vor merge 
mai departe şi nu sc vor mai da după altă treabă, până ce nu vor rezolva 
punctul acesta. Dar cât priveşte pe aceia cărora Dumnezeu Ic-a dat, ca nouă, 
să fondeze un stat nou, lipsit de orice motiv de discordie între locuitori, ar 
fi din partea lor o dovadă de ignoranţă şi de răutate supraomeneşti, faptul 
de a azvârli printre ei sămânţă de duşmănie, pricinuită de o împărţire rău 
înţeleasă a pământurilor şi a locuinţelor. Dar cum trebuie procedat spre a 
face o împărţire dreaptă? In primul rând e necesar a determina numărul 
locuitorilor, apoi a-i împărţi în diferite clase, după ce s-au fixat numărul şi 
natura acestor clase. In fine, trebuie a împărţi pământul şi locuinţele în 
loturi egale, pe cât va 11 cu putinţă. Nu este alt chip de a propoiţiona în mod 
just numărul de cetăţeni ce trebuie să aibă statul nostru, decât numai a ţine 
socoteală de întinderea teritoriului său şi de celelalte oraşe vecine. Dacă 

teritoriul ajunge pentru întreţinerea unui oarecare număr de locuitori, 
modeşti în dorinţele lor, este destul de mare şi nu trebuie a-1 întinde mai 
departe. Cât despre numărul de locuitori, el trebuie să fie aşa ca să poată, în 
caz de atac, să se apere contra locuitorilor cetăţilor vecini şi să le poată da 
ajutor, dacă aceştia vor fi atacaţi de alţii. Vom pune la punct acest numărîn 
vorbă şi în fapt, când vom vedea care e teritoriul oraşului nostru şi care sunt 
forţele vecinilor săi'. Deocamdată aci îl vom determina ca exemplu şi 
model, ca să nu ne oprim în expunerea planului nostru de legiuire. Cetăţenii 
de împroprietărit, şi care vor fi obligaţi să păstreze împroprietărirea, să fie 
în număr de 5 040. Am motivele mele să aleg numărul acesta. Pământul şi 
locuinţele să se împartă tot în atâtea loturi, aşa ca să fie câte unul de fiecare 
cap. Numărul acesta e deosebit prin proprietatea că e divizibil cu doi, cu 
trei, cu patru, cinci şi aşa până la zece. In adevăr, legiuitorul e dator să 
cunoască proprietăţile numerelor sau cel puţin ale celor mai favorabile 
pentru stat. Ori acesta e numărul divizibil prin cele mai multe numere 
succesive. Cât despre numărul 5 040 el are cincizeci şi nouă de divizori 
(care sunt: 1,2,3,4,5,6,7,8,9,10,12,14,15,16,18,20,21,24,28,30, 
35, 36,40, 42, 45,48, 56, 60, 63,70,72, 80, 84,90, 105, 112, 120, 126, 
140,144,168,180,210,240,252,280,315,336,360,420,504,560,630, 
720,840,1 008,1 260,1 680 şi 2 520), însă zece din ei sunt succesivi, care 
încep cu unitatea; ceea ce e o mare înlesnire, atât pentru război cât şi pentru 
pace, relativ la deosebitele speţe de convenţii şi de societăţi economice, 
9 precum şi la contribuţii şi distribuţii. Este datoria celor însărcinaţi cu studiul 
acesta să se silească în timpul liber a cunoaşte exact aceste proprietăţi 
numerice. E necesar, pentru motivele arătate, ca întemeietorul statului să 
fie instruit în matematica politică. Fie că se întemeiază o cetate nouă ori se 
reformează una căzută în decadenţă, relativ.iă zei şi templele de construit 
în oraş în onoarea lor, oricare ar fi zeii sau demonii sub ocrotirea cărora vor 
să le pună — să nu se facă vreo invocaţie contrară oracolelor de la Delfi, de 
la Dodona, al lui Zeus Amon, sau contrară tradiţiilor vechi, orice temei ar 
avea aceste tradiţii, ca bunăoară apariţii sau revelaţii. Din moment ce pe 
baza acestor credinţe au avut loc sacrificii cu ceremonii, fie că ceremoniile 
acestea sunt băştinaşe, fie că sunt adoptate de la tirenieni, din Cipru, ori din 
altă localitate, şi din moment ce pe baza acestor tradiţii s-au consfinţit 


' Ve/.i Politica lui Arislolel.Carleaa ll-a,cap. VI şi VII. 

oarecare răspunsuri ale zeilor, ori s-au ridicat temple, altare, statui şi plantat 
dumbrăvi sfinte, nu mai e permis legiuitorului să se atingă de ele. Apoi 
fiecare clasă de cetăţeni va avea divinitatea ei, demonul, ori eroul său 
particular. La împroprietărire, cea dintâi grijă a legiuitorului va fi să rezerve 
terenul necesar dumbrăvilor sfinte, şi a hotărî prescripţiile cultului, pentru 
ca în zilele de sărbători fiecare clasă de cetăţeni să ţină întruniri acolo, în 
vederea înlesnirilor de tot felul, a trebuinţelor lor rr-ituale şi pentru ca la 
praznicele ce vor însoţi sacrificiile să-şi dea unii altora semne de 
bunăvoinţă şi să lege cunoştinţe şi relaţii laolaltă... Viaţa aceasta socială 
creată astfel e cel mai mare folos pentru stat, fiindcă oriunde lumina nu 
luminează obiceiurile indivizilor şi unde cetăţenii sunt în întuneric unii faţă 
de alţii, nu e posibil a se da fiecăruia onoarea şi dreptatea ce merită şi nici 
ca funcţiile publice să se acorde celui mai competent. Astfel, comparân- 
du-se unul cu altul,fiecare cetăţean se va strădui mai ales să se arate celorlalţi 
fără nici o travestire, totdeauna simplu şi sincer şi să nu se lase păcălit de 
prefăcătoria celorlalţi. Acum intrarea noastră în tratarea legilor fiind tot aşa 
de neobişnuită, ca lovitura sacră' la jocul zarurilor, va uimi poate întrucâtva 
pe cei ce ne vor auzi. Totuşi după ce vor cugeta şi vor experimenta, vor 
vedea că, dacă constituţia ce vrem a întocmi nu e cea mai bună dintre toate, 
ea nu e întrecută decât de una singură. Poate că unora de asemenea le va 
veni greu să se adapteze la ea, nefiind deprinşi cu un legislator ce nu ia un 
ton absolut şi tiranic. Cel mai bun lucru de făcut e de a propune forma 
politică cea mai bună, apoi a doua, a treia şi a lăsa alegerea la voinţa celor 
care au dreptul a hotărî. Calea aceasta o vom urma şi noi expunând mai 
întâi guvernământul cel mai bun, apoi al doilea, al treilea şi vom da 
libertatea de a alege lui Clinias şi tuturor participanţilor la asemenea 
deliberare şi de a păstra fiecare prescripţiile ce va găsi bune în legile patriei 
sale. Statul, guvernământul şi legile ce trebuie socotite pe treapta cea mai 10 
de sus sunt acelea unde se realizează, cât mai strict,în toate părţile statului, 
vechiul proverb care zice că de fapt toate bunurile să fie comune între 
amici. Oriunde va avea loc şi oricând va avea loc orânduiala ca femeile să 
fie comune, copiii comuni, bunurile de orice fel comune, şi ca lumea să-şi 
dea toată osteneala cu putinţă a scoate din întocmirile vieţii până şi numele 
de proprietate, încât chiar lucrurile, ce natura le-a hărăzit personale fiecărui 


' Cea mai favorabilă: de două ori şa.<ie. 

om, să devină oarecum comune tuturor cât va fi cu putinţă, ca ochii, 
urechile, mâinile, şi ca toţi cetăţenii să-şi închipuie că văd, că aud, că 
lucrează în comun, că toţi aprobă şi dezaprobă în unire aceleaşi lucruri, că 
bucuriile şi durerile lor se rotesc în jurul aceloraşi obiecte: într-un cuvânt, 
oriunde legile vor năzui, din toată puterea lor, a face statul cât mai unitar 
posibil, se poate susţine că acolo s-a înfăptuit culmea virtuţii politice. 
Nimeni n-ar putea, în privinţa aceasta, să dea legilor o direcţie mai bună şi 
nici mai justă. Intr-un asemenea stat, de-ar avea ca locuitori zei, sau copii 
ai zeilor, nu numai ai unuia, viaţa ar fi complet fericită. De aceea nu trebuie 
să se caute în altă parte modelul unui guvernământ, ci trebuie să ne ţinem 
de acesta şi să ne apropiem de el atât cât se va putea. Statul, ce am 
întreprins a întemeia, va fi foarte puţin deosebit de modelul acesta 
nemuritor, dacă înfăptuirea lui se potriveşte cu proiectul, şi trebuie să-l 
aşezăm pe treapta a doua. în ce priveşte pe al treilea, vom expune planul 
lui mai jos' daeă o vrea Dumnezeu. Dar acum să vorbim despre al doilea 2: 
care este şi cum se orânduieşte? 

Mai întâi, cetăţenii să împartă între ei pământurile şi locuinţele şi să 
nu ogorască în comun, fiindcă, cum s-a spus, ar fi să se pretindă prea mult 
de la nişte oameni născuţi, hrăniţi şi crescuţi aşa cum sunt astăzi. însă la 
împărţeala aceasta, fiecine să fie încredinţat că lotul care i s-a dat este tot pe 
atâta al statului, ca şi al lui, şi că pământul fiind patria sa, cineva trebuie 
să-l respecte mai mult ca pe o mamă; cu atât mai mult, că el este o 
divinitate şi, în însuşirea aceasta, este suveran al locuitorilor lui'^ care sunt 
doar muritori. Să nutrească aceleaşi sentimente de veneraţie faţă de zeii şi 
demonii ţării. Pentru ca aceste sentimente să se păstreze totdeauna în inimj/ 
lor, ne vom sluji de mijloacele următoare. Numărul căminurilor, precum 
l-am fixat, va fi totdeauna acelaşi, şi nu se va da voie să se mărească ori 
micşoreze. Şi pentru ca regula aceasta să se ţină în mod statornic, fiecare 
părinte va lăsa moştenitor al porţiunii de pământ şi al locuinţei, ce i s-a dat, 
numai pe unul dintre copiii săi, pe acela ales de către el, şi-l va lăsa în locul 
său, spre a împlini în urma lui aceleaşi datorii către zei, către familia sa, 
către patrie, către vii şi morţi. Cine va avea mai mulţi copii îşi va da fetele 


' Planul acestui stat a .şi fost schiţat de Platon 
^ Statul descris în lucrarea de faţă. 

^ Pri-nii tTtp sau ArinT|Tnp — pământul-mamă, Ceres,divinitate a Aticii. 


156 




LEGILE 


la casele lor, după prevederile legii ce vom edicta în urmă. Cât despre 
băieţi, îi vor da concetăţenilor fără copii, îndeosebi acelora cărora ar vrea 
să le arate devotamentul lor. în lipsa unui asemenea motiv, dacă numărul 
fiicelor sau fiilor ar fi prea mare în fiecare familie, ori dacă din cauza unei 
sterilităţi generale ar fi prea mic, în cazurile acestea, autoritatea constituită 
cea mai înaltă va lua măsuri relative la această înmulţire sau scădere a 
cetăţenilor, făcând aşa ca să nu existe niciodată mai mult ori mai puţin de 
5 040 de familii. Sunt mai multe mijloace de a realiza această măsură. Pe 
de o parte se pot împiedica (avort) naşterile prea numeroase, pe de alta se 
poate favoriza creşterea populaţiei prin îngrijiri şi sforţări, prin premii 
onorabile, prin poveţe şi mustrări date la timp tinerilor de către bătrâni. 

în fine, dacă ar fi imposibil a se ţine mereu la numărul de 5 040 de 
familii, şi când unirea celor două sexe ar produce o suprapopulaţie, statul 
va fi totdeauna liber a se sluji de mijlocul cel vechi, de care am vorbit 
adesea, vreau să zic, de a expedia cu manifestări de bunăvoinţă prisosul 
cetăţenilor să se aşeze în alt ţinut (colonie) ce se va găsi cu cale. Şi dacă 
printr-o nenorocire opusă, statul, lovit de o epidemie sau pustiit de război, 
ar vedea numărul locuitorilor săi mult mai scăzut decât ar trebui, cât va fi 
posibil nu trebuie să împlinească golul acesta primind imigranţi străini cu 
o educaţie amestecată. Dar cum se zice, sila dreptate n-are. Iată deci 
învăţătura pe care le-o dă cetăţenilor statului nostru cuvântul ce urmează: 
„O, voi, cei mai buni dintre oameni, sil iţi-vă a fi totdeauna asemenea cu 
voi înşivă! Respectaţi egalitatea, uniformitatea şi instituţiile aşezate de 
natură, atât în ce priveşte numărul vostru, cât şi ceea ce e frumos şi vrednic 
de laudă. Şi mai întâi, relativ la număr, nu treceţi niciodată limita 
însemnată. Apoi nu nesocotiţi lotul cuvenit ce vi s-a dat şi nu-1 introduceţi 
în nici un contract de vânzare sau cumpărare. Dacă nu ascultaţi, nici zeul 
care a ocrotit împroprietărirea aceasta, nici legiuitorul nu vor ratifica 
asemenea obligaţii". Aici legea începe să vorbească întâia oară ca suverană, 
prescriind condiţiile cărora oricine trebuie să se supună, sub sancţiunea de 
a nu lua parte la împroprietărire. Condiţiile acestea sunt în primul loc de a 
socoti lotul lor consacrat tuturor zeilor, în al doilea loc a aproba ca preoţii 
şi preotesele, în cele dintâi, al doilea şi chiar în cele de al treilea sacrificii, 
să roage pe zei a pedepsi, cu o osândă proporţională cu infracţiunea, pe 
oricine va vinde pământul şi casa sa şi pe oricine o va cumpăra. Se va grava 
numele fiecărui cetăţean cu însemnarea lotului lui pe table de chiparos, care 

vor fi expuse în temple, ca învăţătură pentru urmaşi. Paza acestor 
documente se va încredinţa magistraţilor socotiţi cei mai înţelepţi, ca să nu 
le scape nimic din călcările de lege ce s-ar putea face şi ca să pedepsească 
pe vinovatul care înfrânge poruncile legiuitorului şi ale zeilor. De altfel, ca 
să mă slujesc de vechiul proverb, niciodată un om rău nu va înţelege cât 
bine aduce statului constituţia aceasta şi legile ce decurg din ea, urmând-o 
cu fidelitate. Pentru aceasta ar trebui cineva s-o fi experimentat mai înainte 
şi să aibă multă moderaţie a caracterului. In adevăr, pravila aceasta înlătură 
patima îmbogăţirii. Rezultă de aci că nici una din căile Josnice şi murdare 
de a face avere nu este legitimă, nici încuviinţată, nefiind nimic mai opus 
nobleţei sentimentelor decât îndeletnicirile mecanice şi servile, şi că fiecare 
cată să considere ca o faptă mai prejos de demnitatea sa a strânge avere cu 
asemenea mijloace. Legea aceasta în mod natural e completată de o alta 
care interzice oricărui individ de a poseda monedă de aur şi de argint. Dar, 
deoarece trebuie să aibă monedă pentru afacerile zilnice, fie pentru a plăti 
negustorilor preţul articolelor lor şi pentru alte trebuinţe asemenea, fie spre 
a plăti leafa salariaţilor, sclavilor, administratorilor pământului, va avea 
pentru scopurile acestea o monedă curentă în ţară, care însă nu va avea nici 
o valoare pentru străini. De moneda curentă în întreaga Grecie, statul se va 
servi numai în expediţiile militare, în ambasade, în misiuni şi cheltuielile 
publice de natura aceasta. Când un particular are nevoie să călătorească, nu 
va pomi la drum decât cu încuviinţarea magistratului şi dacă la întoarcere 
îi va rămânea câteva piese de monedă străină, le va depune la tezaur^ 
public, spre a primi valoarea lor în moneda ţării. Dacă se descoperă că unul 
a ascuns banii aceştia, va avea loc confiscarea lor. Cine, cunoscând fapta 
aceasta, nu-1 va denunţa magistraţilor, va fi supus la aceleaşi blesteme şi 
infamie ca şi vinovatul şi pe lângă aceasta condamnat la o amendă nu mai 
mică decât moneda străină importată. Este de asemenea interzis celui ce îşi 
mărită fata să-i dea zestre. Şi nu mai puţin a depune cauţiune în bani, sau a 
împrumuta cu camătă. In cazul din urmă dăm drept datornicului a nu 
înapoia nici dobânda, nici capitalul. Spre a judeca cum trebuie înţe¬ 
lepciunea acestor dispoziţii, trebuie să ne ridicăm până la intenţia şi 
principiul legiuitomlui. Ori, intenţia sa, ca om politic bun şi prudent, nu 
este aceea pe care i-o atribuie poporul, care e convins că un legiuitor bun, 
zelos pentru binele statului (pe care-1 civilizează) trebuie să năzuiască a-1 
îmbogăţi cât mai mult posibil, să-l umple de aur şi argint şi să extindă 

dominaţia sa pe mare şi pe uscat cât mai departe. Ci poporul ar trebui să 
afirme că spre a-i da legi bune este necesar a avea ca scop să-l facă cât mai 
virtuos şi fericit. Ambele scopuri sunt posibile, însă reunirea lor nu e 
posibilă’. Legiuitorul se va mărgini deci la posibil, şi nu va vrea 
imposibilul, nici nu va încerca ceva inutil. Căci astfel ar însemna că cei 
fericiţi trebuie să ajungă şi virtuoşi. însă nu e posibil ca ei să fie totdeodată 
foarte bogaţi şi virtuoşi, luând vorba de bogat în înţelesul ce i se dă 
îndeobşte. Prin bogaţi se înţelege acel mic număr de oameni, posesori din 
belşug al felului de bunuri ce se pot preţui în bani, şi pe care un om necinstit 
le poate poseda ca şi oricare altul. Dacă e aşa, nu voi recunoaşte niciodată 
că bogatul e în adevăr fericit, dacă nu e şi virtuos. Şi adaug că o virtute 
înaltă şi o avuţie mare sunt două stări incompatibile. Dacă mi se cere 
explicaţia, răspund că cine nu deosebeşte dreptatea de nedreptate are de 
două ori mai multe înlesniri a se înavuţi decât acela ce ţine la cinste şi că 
cine nu vrea să facă cheltuieli pentru trebuinţe legitime sau nu, va 
economisi o sumă dublă faţă de omul cinstit totdeauna, gata a-şi cheltui 
averea pentru scopuri oneste. De unde urmează că având o jumătate de 
câştig şi cheltuieli duble, cineva nu poate ajunge mai avut decât cel cu un 
câştig dublu şi cu jumătate cheltuieli. Ori, cine este mai puţin bogat şi 
cheltuieşte mai mult, este omul bun. Cât despre celălalt, nu e rău dacă e 
econom, însă câteodată e foarte rău. Omul bun n-ar putea fi astfel, precum 
am spus. Căci cine ia cu amândouă mâinile şi nu face nici o cheltuială nici 
justă, nici nedreaptă, se îmbogăţeşte sigur, dacă e econom, pe câtă vreme 
cel foarte rău, fiind îndeobşte şi dezordonat şi risipitor, este foarte sărac, 
însă cine nu se abţine de la nici o cheltuială onestă şi nu cunoaşte decât 
mijloacele de agoniseală drepte, nu poate ajunge nici nemăsurat de bogat şi 
nici extrem de sărac. Deci avem dreptate să spunem că posesorii de avuţii 
enorme nu sunt oameni virtuoşi (buni); aşa că, dacă nu sunt oameni buni, 
nu sunt fericiţi. însă este în proiectul legilor noastre ca cetăţenii noştri să 13 
fie deplin fericiţi şi ca solidaritatea cea mai strânsă să existe între ei. Dar 
niciodată cetăţenii nu se vor uni acolo unde vor fi prea mari inegalităţi 
sociale, multe asupriri şi procese, şi deci unirea aceasta va putea avea loc 
numai acolo unde nedreptăţile şi procesele sunt rare şi cu obiecte 
neînsemnate. Tocmai din acest motiv vrem ca la noi să nu se adune nici 


’ Fericit, în sens popular, înseamnă bogat. Ori, greu se împacă bogăfia cu virtutea. 

aur, nici argint, pentru ca lumea să nu se străduiască a se înavuţi prin 
meserii umilitoare, cu camătă, cu negustoria ruşinoasă de vite, ci numai cu 
comerţul bunurilor produse din munca pământului şi încă în aşa mod ca 
gri ja de a strânge avuţie să nu ne absoarbă, încât să ne negli jăm sufletul şi 
corpul pentru care avuţiile sc strâng şi care nu vor preţui nimic fără sprijinul 
exerciţiilor de luptă şi al celorlalte părţi ale educaţiei. Iată de ce repetăm 
mereu că grija cea din urmă a noastră arc să lle aceea a averii. In adevăr 
toată luarca-aminte a omului rotindu-sc în jurul a trei obiecte, al treilea şi 
cel din urmă care o va ocupa sunt avuţiile agonisite cinstit, corpul este al 
doilea şi sutletul cel dintâi. Dacă în planul legiuirii ce facem, ordinea 
aceasta e ţinută pentru lucrurile demne de atenţia noastră, legile noastre nu 
vor avea nici un defect. Dar dacă vreuna din ele va pune sănătatea mai 
presus de cumpătare şi bogăţia mai presus de cumpătare şi sănătate, oricine 
are drept s-o socotească defectuoasă. Deci legiuitorul sc va întreba adesea: 
„Unde vreau să ajung acum? Şi dacă cutare dispoziţie are loc, nu greşesc 
.scopul?“ Numai aşa poate duce la capăt întreprinderea sa, şi a scuti pe alţii 
de osteneala de a o reforma. 

Şi acum spre a urma cu legile noastre, nimeni nu va intra în posesia 
lotului obţinut decât cu condiţiile prescrise. Ar fi de dorit ca toţi să vină în 
colonia noastră având fiecare unul cât şi altul, dar fiindcă lucrul acesta nu 
c [)osibil şi unul va aduce mai mult avut, altul mai puţin, este necesar, 
pentru mai multe consideraţii şi chiar pentru a înfăptui mai multă egalitate 
în instituţiile cetăţii, ca censul să fie neegal, pentru ca la instituirea 
funcţiilor publice, la impunerea contribuţiilor şi la distribuţii să se aibă în 
vedere nu numai meritul personal şi al strămoşilor, nu numai forţa şi 
fnimuseţea corpului, ci şi bogăţia şi sărăcia; astfel ca egalitatea dreptului 
de a fi ales magistrat sau dregător fiind stabilită printr-o clasificare neegală 
în sine, însă proporţională cu situaţia fiecărui individ, nu va fi nici o 
discordie şi invidie între grupuri sociale. în scopul acesta vom clasa pe 
locuitori în patru clase după venit. Li se va da numele de primi, secunzi, 
terţi, cvatemi, sau altcum precum se va crede mai bine, fie că rămân în 
aceeaşi clasă, fie că din săraci, ajunşi foarte bogaţi, ori din bogaţi, ajunşi 
săraci, trec în altă clasă, potrivit veniturilor lor. Legii acesteia i-aş da forma 
următoare: într-o cetate ca a noastră, menită a fi scutită de cel mai mare 
dintre rele, pe care îl vom numi mai bine revoluţie decât sediţiune, nu 
iivbuic ca unii cetăţeni să fie peste măsură de bogaţi, iar alţii extrem de 
săraci, fiindcă aceste două e.xtreme duc direct la relele acestea. Este datoria 

legiuitorului să înlăture şi pe una şi pe cealaltă. Limita minimă a sărăciei 
va fi lotul atribuit fiecăruia prin sorţi. Lotul acesta va fi păstrat întreg; şi 
magistraţii şi oricine ţine la virtute, nu vor permite să i se aducă cea mai 
mică atingere. Limita aceasta fixată, legiuitorul va permite să dobândească 
şi îndoitul, întreitul şi chiar împătritul lui. Dar cine posedă ceva în plus, fie 
că l-a găsit, sau i l-a dăruit altul sau l-a agonisit prin hărnicia sa, sau în orice 
alt mod, va da surplusul acesta statului sau zeilor protectori ai statului. 

Astfel îşi va atrage onoare şi va fi scutit de urmărirea legii. Dacă refuză, 
cine-1 denunţă va primi jumătate din acest plus. Cealaltă jumătate se va da 
zeilor. Vinovatul va fi condamnat să plătească o sumă egală cu cea 
posedată cu călcarea legii. Avutul fiecăruia peste lotul creditor va fi înscris 
într-un loc public, păstrat de către magistraţi, instituiţi prin lege în scopul 
acesta, pentru ca procesele ce se vor isca relative la averi să fie limpezi şi 
uşor de rezolvat. 

Să trecem la un alt punct. Cetatea, cât se va putea, va fi situată în 14 
centrul ţinutului, şi pentru vatra ei se va alege un loc care să reunească toate 
înlesnirile cerute de un oraş. Cerinţele acestea sunt lesne de conceput şi de 
clarificat. In urmă, după ce se va ridica chiar în centrul oraşului un loc, 
numit cetăţuie, care se va împrejmui cu ziduri, se va închina mai întâi zeiţei 
Hestia, apoi lui Zeus şi zeiţei Pallas. Din acest loc, ca dintr-un centru, se 
va împărţi cetatea, împreună cu teritoriul ei, în douăsprezece sectoare 
echivalente, făcând mai mici pe cele cu pământ mai bun şi mai mari pe cele 
cu teren rău. Toate împreună se vor împărţi în 5 040 de loturi, fiecare lot în 
două parcele (care reunite vor forma lotul fiecărui cetăţean), una situată 
aproape, cealaltă departe de oraş, cea dintâi pornind dinspre oraş, cealaltă 
plecând de la hotare şi tot aşa toate celelalte. La distribuţia loturilor se va 
ţine seamă de buna sau reaua calitate a pământului, cumpănind rodnicia 
unui câmp faţă de altul cu întinderea lor mai mică sau mai mare. După ce 
va împărţi şi celelalte bunuri în douăsprezece părţi cât mai egale şi după ce 
va face un tablou al acestei distribuţii, legiuitorul va împărţi şi pe cetăţeni 
în douăsprezece triburi. Apoi, închinând aceste douăsprezece sectoare la 
douăsprezece divinităţi, va da fiecărui sector numele divinităţii ei 
protectoare, iar numele tribului se va adăuga la acesta. Cetatea şi ea se va 
împărţi în douăsprezece suburbii, ca şi restul teritoriului. Fiecare cetăţean 
va avea două locuinţe, una în centrul cetăţii, cealaltă aproape de hotar. In 
modul acesta se vor rândui locuinţele. 

15 Este de observat aici că este aproape imposibil ca toate împrejurările 

să concorde la realizarea planului acestuia, aşa ca toate amănuntele să poată 
fi înfăptuite întocmai după proiectul nostru. Să fim mulţumiţi a nimeri 
numai oameni care să nu murmure contra unei asemenea aşezări, să rabde 
a li se atribui avere măsurată şi să li se hotărască pentru totdeauna o avere 
neînsemnată; să accepte condiţiile propuse pentru procrearea copiilor, şi să 
îndure fără protestări a fi lipsiţi de aur şi de multe alte bunuri, ce legiuitorul 
li le va interzice, după cum se poate vedea din cele spuse. Mulţi vor privi 
poate ca un vis legile noastre referitoare la stat şi teritoriul său, cu privire 
la locuinţe, aşezate unele la centru, altele spre hotare, şi li se va părea că 
aceasta înseamnă a dispune de stat şi de locuitorii săi, cum dispui de ceară. 
Reflecţiile acestea nu sunt cu totul lipsite de dreptate, dar trebuie să ne 
amintim adesea, ceea ce legiuitorul ar avea să ne răspundă la aceste 
obiecţii. Amicii mei, ar zice el, nu credeţi că eu nu ştiu ce este adevărat în 
criticile ce s-au făcut. însă eu cred că în orice întreprindere este foarte 
cuminte ca acela, care-i face proiectul, să pună acolo tot ce e mai frumos şi 
mai adevărat, şi că dacă în urmă la realizare se găseşte vreun lucru 
impracticabil, îl înlătură şi nu caută a-l înfăptui; totuşi în aşa mod, ca să se 
ţină de ceea ce se apropie mai mult (de proiect) şi se aseamănă mai mult 
cu ceea ce trebuie să se facă: anume că trebuie să se lase legiuitorului 
libertatea de a-şi urma ideea sa până la capăt, rămânând a examina în urmă, 
în înţelegere cu el, ce este nimerit a executa, şi punctele ce ar întâmpina 
prea mari greutăţi; pentru că chiar în lucrările cele mai mici, artistul care 
vrea să-şi câştige nume bun, trebuie să lucreze totdeauna după acelaşi plan 
şi să fie de acord cu sine însuşi. \ 

16 Acum, după această împărţire generală în douăsprezece sectoare, 
trebuie să vedem cum se subordonează acestor douăsprezece sectoare un 
mare număr de subdiviziuni, care la rândul lor produc altele, până ce am 
terminat numărul de 5 040. De aci fratriile, demele*, satele; apoi împărţirea 
şi mişcarea oştilor, monedele, măsurile tuturor mărfurilor solide şi lichide, 
greutăţile şi toate celelalte pe care legea le va orândui într-o proporţie şi 
corelaţie perfectă. Şi nu trebuie să fim învinovăţiţi de meschinărie, dacă ne 
coborâm la cele mai mici amănunte, până acolo de a prescrie ca printre 
toate vasele menite la folosinţa cetăţenilor, să nu fie nici unul care să n-aibă 
măsura sa hotărâtă. Dacă procedăm în modul acesta, este din convingerea 


^ Circumscripţii pe familii, mai întâi, apoi teritoriale. 

că este folositor în toate privinţele de a cunoaşte proprietăţile numerelor şi 
diversele combinaţii de care sunt succeptibile, atât în ele însele, cât şi în 
aplicarea lor la mărimi, la sunete şi la diferite feluri de mişcări, atât în linie 
dreaptă suitoare şi coborâtoare, cât şi în cerc. Legiuitorul trebuie să aibă 
prezentă totdeauna în spirit orânduirea aceasta şi să prescrie cetăţenilor săi 
să nu se depărteze niciodată de ea, pe cât cu putinţă. In adevăr, dintre toate 
ştiinţele care slujesc educaţiei, nu este nici una mai folositoare, ca ştiinţa 
numerelor, pentru rânduirea treburilor private sau publice, şi pentru cultura 
tuturor artelor. Dar folosul cel mai mare pe care ea îl aduce este de a 
deştepta spiritul amorţit şi neascultător, de a-i da uşurinţă, memorie, 
pătmndere şi, printr-un artificiu cu adevărat divin, a-1 face să progreseze în 
ciuda naturii. Astfel se poate rândui ştiinţa aceasta printre mijloacele de 
educaţie cele mai bune şi cele mai puternice, cu condiţia ca, de altfel, 
educatorul să aibă grijă ca prin alte regulamente şi altă disciplină să înăbuşe 
orice sentiment josnic, orice spirit de interes în sufletul acelora cărora vrem 
să le fie util studiul numerelor. în lipsa acestora, în loc de cultură, li se va 
da, fără să băgăm de seamă, abilitatea aceasta nenorocită, care slujeşte 
numai de a înşela pe alţii, după cum vedem la egipteni, fenicieni şi multe 
alte neamuri, ajunse la starea de acum din cauza josniciei celorlalte 
îndeletniciri ale lor şi a căilor pe care apucă spre a se îmbogăţi, fie că 
trebuie să se pună grpşeala pe seama vreunui legiuitor puţin prudent, sau 
vreunui eveniment supărător, sau unei dispoziţii de spirit naturală la aceste 
neamuri. în adevăr, Megillos şi Clinias, nu trebuie să uităm că nu toate 
locurile sunt deopotrivă de potrivite spre a face pe oameni mai buni ori mai 
răi: şi că legile nu trebuie să fie contrare climei. într-un ţinut, oamenii au un 
caracter ciudat şi violent, din cauza vânturilor şi a căldurilor excesive ce 
domnesc în ţara ce o locuiesc; în alt loc, prea marea cantitate de ape 
produce acelaşi efect; în altă parte, natura hranei pe care o dă pământul, 
hrană ce nu are înrâurire numai asupra corpului spre a-1 întări sau a-1 slăbi, 
ci şi asupra sufletului ca să-l influenţeze la fel. Din toate ţinuturile, cele mai 
priincioase virtuţii sunt acelea unde domneşte nu ştiu ce suflu divin, şi care 
au ajuns partea unor demoni, ce primesc totdeauna cu bunătate pe cei ce 
vin să se aşeze acolo. Sunt alte locuri, unde se întâmplă contrarul. 
Legiuitorul dibaci va ţine seamă în legile sale de aceste deosebiri, după ce 
le va studia şi cunoaşte, pe cât este dat unui om să le cunoască. Iată ce 
trebuie să faci şi tu, Clinias, şi cu ce trebuie să începi, fiindcă tu ai de 
întemeiat o colonie. 

CLINIAS: Foarte bine grăieşti, străine Atenian, voi urma poveţele tale. 


16.3 




CARTEA aVI-a 


ATENIANUL: Şi după toate cele ce spuserăm, e timpul să ne gândim 
a înfiinţa magistraţi în cetatea ta. 

CLINI AS: Ai dreptate. 

ATENIANUL: Ordinea politică cuprinde cele două obiecte următoare. 
Primul este instituţia magistraţilor, cu alegerea persoanelor menite a le 
împlini, numărul voit al acestor magistraţi şi modul de a-i stabili. Al doilea 
obiect priveşte legile ce trebuie să prescriem fiecăreia dintre aceste 
magistraturi, natura acestor legi, numărul şi calitatea lor. Dar mai înainte 
de a proceda la alegerea magistraţilor, să ne oprim un moment şi să spunem 
relativ la materia aceasta un adevăr, care îşi are locul aci. 

CLINIAS: Care e acel lucru? 

ATENIANUL: Iată-1: oricine înţelege uşor că, deşi înfiinţarea legilor 
este un lucru important, a pune într-un stat bine constituit, în fruntea unor 
legi bune, nişte magistraţi inepţi, înseamnă nu numai că nu va scoate nici 
un folos din calitatea legilor sale şi că se va face de râsul lumii, dar încă 
această alegere rea va fi pentru el izvorul a nenumărate rele şi nenorociri. 

CLINIAS: Recunosc. 

ATENIANUL: Să observăm, Clinias, că tocmai acesta e neajunsul la 
care se expune guvernământul tău şi noua ta cetate. Tu vezi, în adevăr, că 
mai întâi, spre a merita cineva să fie ridicat în funcţiile publice, trebuie să 
dea o socoteală mulţumitoare despre conduita atât a sa cât şi a familiei sale, 
din copilărie şi până în momentul alegerii; apoi ca aceia, în grija cărora e 
lăsată alegerea, să fi primit o educaţie conformă cu spiritul acestor legi. 

spre a fi în stare să facă un discernământ înţelept al candidaţilor, care merită 
să fie aleşi sau respinşi. Ori nişte oameni adunaţi de puţin timp, necuposcuţi 
unii cu alţii, şi încă fără educaţie, cum vor putea ei oare să se conducă în 
împrejurarea aceasta fără greş? 

CLINIAS: Aproape nu-i cu putinţă. 

ATENIANUL: Totuşi nu mai e chip să dăm înapoi; şi astfel şi tu şi eu 
trebuie să desăvârşim lucrul acesta, fiindcă tu ai promis cretanilorde a lucra 
împreună cu alţi nouă colegi la întemeierea acestei colonii, iar eu ţi-am 
promis ţie să-ţi dau o mână de ajutor prin convorbirile acestea. Astfel cât va 
depinde de mine, nu voi lăsa cuvântul nostru necomplet; în înfăţişarea 
aceasta ar apărea eronat şi diform. 

CLINIAS: Foarte bine vorbeşti, străine. 

ATENIANUL: Nu numai atât, dar voi şi lucra după putere. 

CLINIAS: Da, într-adevăr, să facem după cum vorbim. 

ATENIANUL: Vom face, dacă o vrea Dumnezeu, şi dacă om învinge 
bătrâneţea. 

CLINIAS: Se pare că ne va ajuta. 

ATENIANUL: Nu mă îndoiesc. Să ne lăsăm în voia lui, şi să 
observăm mai întâi lucrul acesta. 

CLINIAS: Care? 

ATENIANUL: Cu ce curaj şi îndrăzneală va fi acum constituit statul 
nostru! 

CLINIAS: Cuce scop şi la ce te referi când vorbeşti aşa? 

ATENIANUL: Mă gândesc cu ce uşurinţă şi încredere dăm legi unor 
oameni care n-au nici o pregătire, deşi nu e nevoie să fie cineva prea 
inteligent, ca să priceapă că ei la început nu le vor primi lesne, oricum ar fi 
aceste legi. însă dacă putem menţine starea de lucruri un timp oarecare, 
până ce copiii lor, după ce le-au încercat aceste legi şi fiind educaţi în 
.sensul acesta, se vor deprinde treptat cu ele, şi vor ajunge în etatea să-şi 
dea voturile lor la alegeri împreună cu restul cetăţenilor, în această 
presupunere, şi numai dacă vom găsi pentru scopul acesta vreun mijloc 
potrivit, cred că ne-am putea făgădui cu siguranţă că statul nostm guvernat 
a.stfel va dăinui mult timp. 

CLINIAS: Desigur; aşa e raţional. 

ATENIANUL: Să vedem, aşadar, dacă vom găsi vreo cale potrivită 
pentru înfăptuirea proiectului acestuia. Căci zici, Clinias, că cnosienii 
ticbuic să aibă, printre ceilalţi cretani, o deosebită grijă de colonia care se 

formează acum, iar nu numai spre a se descărca de însărcinarea ce Ii s-a 
dat, ci să îngrijească cu toată puterea ca primele alegeri de magistraturi să 
se facă cât mai bine şi mai sigur; pentru celelalte e lucru mai uşor, însă 
alegerea primilor păzitori ai legilor trebuie să se facă cu toată luarea- 
aminte, fiindcă e o chestiune foarte importantă. 

CLINI AS: Pe ce calc şi în ce chip ajunge-vom la rezultatul acesta? 

ATENIANUL: Iată cum: copii ai cretanilor, eu zic că trebuie ca 
cnosienii, deoarece prin vechimea lor sunt superiori multor altor cetăţi, 
îndeobşte cu aceia care se vor duce în colonia cea nouă, să aleagă treizeci 
şi şapte de persoane,din care nouăsprezece luaţi dintre cetăţenii cei noi, iar 
ceilalţi optsprezece luaţi chiar din Cnosos. Tu vei fi din numărul lor, 
Clinias, şi cnosienii se vor folosi sau de convingere sau chiar de o blândă 
silnicie, ca să te hotărască împreună cu ceilalţi şaptesprezece să primeşti 
calitatea de cetăţean în această colonie. 

CLINIAS: Ce adică, străine? Megillos şi cu tine, nu veţi veni şi voi cu 

noi? 

2 ATENIANUL: Atena şi Sparta sunt prea mândre, Clinias, pentru aşa 

ceva şi apoi sunt aşezate prea departe de aici şi una şi cealaltă; pe când, din 
contră, tu ai toate înlesnirile împreună cu ceilalţi întemeietori. Am arătat 
ce e mai bine de făcut în împrejurările de faţă; însă cu vremea, şi după ce 
statul cel nou va lua fiinţă, alegerea păzitorilor legii să se facă în modul 
următor. Toţi cei ce poartă armele ca pedestraşi sau călăraşi, sau care au 
mai fost la luptă, în ordinea vârstei, vor avea drept de vot la această alegere. 
Alegerea va avea loc în templul socotit cel mai sfânt în toată cetatea! 
Fiecare va depune pe altarul zeului votul său scris pe o tăbliţă, cu numele 
aceluia pe care-1 alege, a tribului său, a demosului ce-1 locuieşte; şi va 
adăuga şi numele său cu aceleaşi amănunte. Primul venit, care va crede că 
un vot oarecare nu este dat în forma cuvenită, va avea dreptul să-l ia de pe 
altar şi să-l expună în piaţa publică timp de cel puţin treizeci de zile. 
Magistraţii, după ce vor fi cules numele celor trei sute, care vor fi avut cele 
mai multe voturi, le vor publica în tot oraşul, care va face, după chibzuinţă 
sa, o nouă alegere dintre cei trei sute. Se va publica a doua oară numele 
celor o sută, care vor fi preferaţi; şi poporul va face o nouă alegere dintre 
aceşti o sută aleşi, şi aşa mai departe, până ce vor ajunge la cea din urmă 
subdiviziune; atunci cei treizeci şi şapte candidaţi ce vor avea cele mai 
multe voturi vor fi declaraţi magistraţi. Dar cui ne vom adresa, Clinias şi 
Megillos, spre a rândui tot ce ţine de alegeri şi de examenele succesive la 

care vor fi supuşi candidaţii? Nu vedem oare că în cetăţile constituite din 
nou, pe cât este de necesar de a avea persoane pe care să le însărcinăm cu 
atribuţia aceasta, tot pe atât de imposibil este de a le lua din magisfraturi 
pentru motivul foarte simplu că ele nu există încă? Totuşi, trebuie să găsim 
asemenea oameni cu orice preţ şi nu oameni de rând, ci de primul merit. 

Căci, potrivit proverbului, lucnil început e pe jumătate făcut. Toată lumea 
e de acord a lăuda cu deosebire un început frumos; însă în chestiunea de 
faţă, mi se pare că aceasta e mai mult de jumătate a întregului, şi că 
succesul aci n-a fost îndeajuns lăudat, după cum merită. 

CLINI AS: Ai foarte mare dreptate. 

ATENIANUL: Pentru că suntem încredinţaţi de adevărul acesta, să nu 
trecem peste un punct aşa de esenţial, şi să nu uităm a desluşi chipul cum 
trebuie procedat. în ce mă priveşte, nu văd în speţa la care ne aflăm decât 
numai un singur mijloc, pe cât de folositor, pe atât de necesar. 

CLINI AS: Care? 

ATENIANUL: Afirm că nici un alt oraş nu trebuie, ca să zic astfel, să 3 
ţină loc de tată şi mamă, coloniei noastre celei noi, decât acela care a 
conceput proiectul de a o întemeia. Nu doar că ignorez că s-au iscat adesea 
şi se vor mai isca neînţelegeri mari între colonii şi metropolele lor; dar nu 
c mai puţin adevărat că orice colonie la naşterea sa este ca un copil pe care 
slăbiciunea etăţii sale îl face incapabil de a îngriji de trebuinţele sale, care 
se alipeşte de aceia cărora le datoreşte viaţa, şi este iubit de ei tocmai pentru 
motivul acesta, deşi poate că în unnă trebuie să se certe cu ei: totdeauna la 
ci a alergat la nevoie, numai la ei găseşte şi are drept să găsească ajutor. 
Acestea sunt noile sentimente pe care aş vrea să le aibă cnosienii faţă de 
cetatea cea nouă şi grija ce trebuie să aibă de ei, precum şi cetatea cea nouă 
faţă de Cnosos. Şi spre a repeta ce am spus mai înainte (căci nu e nici un 
rău a spune de două ori ceea ce e bine), trebuie ca cnosienii să îngrijească 
de toate aceste lucruri şi să aleagă, dintre cetăţenii oraşului cel nou, o sută 
de persoane, cele mai respectabile ca etate şi cinste, reunind cu aceştia tot 
atâţia dintre ai lor, care se vor duce în colonie, se vor obliga împreună cu 
ceilalţi să instituie pe magistraţi, după formalităţile prescrise de legi şi cu 
examenul ce trebuie să treacă. După aceasta, cnosienii nu se vor mai 
amesteca în afacerile coloniei celei noi, care va căuta să-şi ducă singură de 
aci înainte grija rostului şi fericirii sale. în ce priveşte pe cei treizeci şi 
şapte, iată care vor fi, în prezent şi pentru timpul ce va urma, funcţiile lor. 
întâi, vor lua aminte la paza legilor; al doilea, ei vor fi depozitarii rolurilor. 

în care sunt însemnate valorile averii fiecărui cetăţean, care nu trebuie să 
treacă peste patru mine, pentru clasa întâi, peste trei mine, pentru a doua, 
două pentru a treia şi una pentru a patra. Dacă se descoperă că unul posedă 
ceva peste ce cuprinde declaraţia sa, surplusul acesta se va confisca. Pe 
deasupra, oricare cetăţean va avea dreptul să-i intenteze cuiva o acţiune 
ignominioasă şi infamantă, dacă se dovedeşte că a voit să se îmbogăţească 
în dispreţul legilor. Oricine, deci, îl va putea acuza de câştig murdar şi 
acuzaţia aceasta se va urma chiar în faţa păzitorilor legii. Dacă acuzatul se 
găseşte vinovat, să n-aibă nici o parte din bunurile care sunt în comun; să 
fie exclus de la distribuţii când se vor face, şi redus la porţiunea sa 
primitivă; sentinţa dată contra lui să fie înscrisă şi să rămână afişată, cât va 
trăi. într-un loc unde s-o poată citi toată lumea. Păzitorii legii nu vor sta în 
funcţie mai mult de douăzeci de ani, nici numiţi în slujba aceasta mai 
înainte de vârsta de cincizeci de ani'. Oricine va fi ales la şaizeci de ani, va 
sta în funcţie numai zece ani, şi aşa mai departe, după aceeaşi proporţie; 
aşa că cineva să-şi ia orice nădejde de a mai ocupa o asemenea funcţie dacă 
a trecut de şaptezeci de ani^. Deocamdată să ne mărginim numai la acJiste 
trei prescripţii cu privire la paznicii legilor: pe măsură cc vom înainta în 
legiuirea noastră, ei vor găsi celelalte atribuţii ale lor, notate în diferite legi. 
Spre a proceda cu ordine, trebuie să vorbim acum despre celelalte funcţii. 
Este timpul de a crea generalii de armată şi a le da ca ajutoare ale războiului 
comandanţi de cavalerie, filarhi^, şi ofiţeri de infanterie, cărora nu li se 
poate da un nume mai potrivit ca acel de taziarh"*, ce se întrebuinţează 
astăzi. Generalii de armată, ce trebuie să fie originari din cetate, vor fi 
propuşi de către paznicii legilor; dreptul de a i alege îl vor avea toţi care 
au purtat, ori care poartă armele acum. Dacă cineva crede că, printre cei ce 
n-au fost propuşi, sunt unii care au mai mult merit decât unii dintre cetăţenii 
propuşi, el va numi pe cel ce-1 respinge şi pe cel ce vrea să-l aleagă, şi va 
propune pe acesta din urmă, după ce va jura că-1 preferă celuilalt. Toată 
adunarea va decide cu privire la această preferinţă, ridicând mâinile, şi cel 


^ fn Calcida, după Heraclid, era inter/.is a numi tn magislraluri, ori în ambasade, oameni 
mai tineri de linci/ed de ani. 

^ Spiritul . .'-j .;>! ei bătrâneţea lui; de aceea funcţiile de senatori nu trebuie date pe viaţă, ca 
la Lacedemona (Aristolel, Politicii, II, 9). 

^ Comandantul unui contingent dat de un trib, (de la 4>uX^ - trib). 

Tâ^i? — o unitate de infanterie de o sută douăy;eci şi cinci de oameni, cam cât o companie. 

mai demn va fi admis pentru alegere. Cei trei care vor fi avut cele mai 
multe voturi vor fi declaraţi generali şi însărcinaţi cu conducerea războiului. 
Examenul după alegere se va face ca şi acela al paznicilor legii. Apoi 
generalii aleşi vor propune ei înşişi doisprezece taziarhi, unul de fiecare 
trib. Substituirea, votarea şi examenul vor avea loc pentru alegerea aceasta, 
ca şi pentru aceea a generalilor. Adunarea aceasta, până se vor institui 
pritanii* şi un senat, va fi prezidată de către paznicii legii, care o vor 
convoca în locul cel mai sfânt şi cel rnai potrivit spre a cuprinde o mulţime 
aşa de mare. Infanteria şi cavaleria vor avea fiecare câte o tabără aparte, şi 
va mai exista şi o a treia pentru toate celelalte specii de trupe.Toţi vor avea 
drept de vot la alegerea generalilor şi a comandanţilor de cavalerie. Cât 
priveşte pe taziarhi, ei vor fi aleşi de către cei ce sunt înarmaţi cu un scut; 
şi filai’hii,de toată cavaleria. Cu privire la şefii trupelor uşoare, ca arcaşii şi 
altele asemenea, alegerea va fi lăsată generalilor. Ne mai rămâne să vorbim 
puţin despre alegerea comandanţilor de cavalerie. Ei vor fi propuşi de către 
aceiaşi care au propus pe generali. Substituirea şi alegerea se vor face în 
această alegere ca şi în cealaltă. Cavaleria va vota în prezenţa infanteriei: se 
vor alege acei doi cetăţeni, care vor fi avut cele mai multe voturi. Dacă 
voturile se cumpănesc, alegerea se va repeta încă de două ori; a treia oară, 5 
dacă nu sunt de acord, prezidentul adunării va decide. Senatul se va 
compune din de treizeci de ori câte doisprezece, adică trei sute şaizeci de 
.senatori; numărul acesta fiind foarte comod pentru împărţire, se va împărţi 
mai întâi corpul acesta în patru părţi, fiecare de nouăzeci, astfel că din 
fiecare clasă să se ia câte nouăzeci de senatori. Prima zi, toţi cetăţenii vor 
fi obligaţi să ia parte la alegerea senatorilor din clasa întâi; şi va fi o amendă 
fixă pentru oricine va lipsi. După ce se vor împărţi buletinele, ele se vor 
ştampila. A doua zi, iarăşi cu toţii vorpropune pe senatorii din clasa a doua, 
ca în jun. A treia zi, se vor propune aceia din clasa a treia. Şi aici va fi 
obligaţia, sub pedeapsă de amendă, pentru cele trei clase dintâi, de a 
propune pe cineva; dar acei din clasa din urmă şi cea mai de jos nu vor fi 
condamnaţi la nimic, dacă nu iau parte la votare. A patra zi, toţi vor 
propune pe aceia din ultima clasă; nu va fi nici o amendă pentru cei din 
clasa a treia şi a patra, care nu vor propune pe nimeni; dar aceia din a doua 
vor plăti întreitul amenzii din ziua întâi, şi aceia din întâia, împătritul. A 


^ Pritanii erau nişte iTiagi.straţi .subordonaţi .senatului şi însărcinaţi cu executarea decietclor 
sale. La Atena, fiecare trib dădea la rândul său pe pritani. 

cincea zi, magistraţii vor deschide buletinele şi le vor aduce la cunoştinţa 
poporului. Atunci toţi, fără excepţie, vor fi obligaţi să facă o nouă alegere 
printre aceia care vor fi numiţi, sub pedeapsă de a plăti prima amendă. O 
sută optzeci de candidaţi se vor alege astfel în fiecare clasă; apoi sorţii vor 
hotărî jumătate. Aceia dintre ei, ieşiţi la sorţi, vor trece proba ordinară şi 
vor fi senatori pentru anul acela. Alegerea făcută în modul acesta va ţine 
calea de mijloc între ceea ce se practică în monarhii şi în democraţii, 
esenţială pentru orice guvernământ bun, pentru că este peste putinţă să 
existe o unire adevărată, pe de o parte între stăpâni şi sclavi, pe de alta între 
oameni merituoşi şi oameni de nimic înălţaţi la aceleaşi demnităţi. In 
adevăr nu este egalitate între lucruri neegale, decât în măsura în care se 
păstrează proporţia: şi ceea ce umple statele de sediţiuni sunt tocmai cele 
două extreme ale egalităţii şi neegalităţii. Nu e nimic mai conform 
adevărului, dreptei raţiuni şi bunei ordini, ca vechea maximă, care zice că 
egalitatea produce amiciţia. Ceea ce ne azvârle în nedumerire este faptul 
că nu e tocmai uşor să se hotărască în mod drept specia de egalitate în stare 
să producă acest efect; căci sunt două feluri de egalităţi, care se aseamănă 
după nume, dar care se deosebesc mult ca fond. Una constă în greutate, 
număr, măsură: nu e stat, nu e legiuitor, căruia să nu-i fie uşor de a o Pace 
să treacă în distribuirea demnităţilor, lăsându-le la dispoziţia sorţilor. Dar 
nu tot aşa este cu egalitatea adevărată şi perfectă, pe care nu-i e uşor oricui 
s-o cunoască: numai Zeus şi foarte puţini dintre oameni au noţiunea 
aceasta. Dar,în sfârşit, puţina egalitate care se găseşte, fie în administraţie, 
fie în viaţa particulară, produce ce bruma bine se găseşte în lume. Ea este 
cea care dă mai mult celui care e mare, mai puţin celui care e mai mic, 
unuia cât şi celuilalt după măsura firii sale. Proporţionând astfel demnităţile 
cu meritul, ea dă pe cele mai mari acelora care au mai multă virtute, şi pe 
cele mai mici acelora care au mai puţină virtute şi educaţie. Iată în ce 
consistă Justiţia politică, către care trebuie să năzuim, Clinias, având 
totdeauna ochii către această speţă de egalitate în aşezarea coloniei noastre 
celei noi: Oricine are de gând să întemeieze un stat, trebuie să-şi pună 
acelaşi scop în planul său de legiuire, iar nu interesul unuia ori mai multor 
tirani, sau autoritatea mulţimii, ci întotdeauna Justiţia care, precum ziserăm, 
nu e decât egalitatea stabilită între lucruri neegale, conform naturii lor. 
Totuşi este necesar ca orice stat, dacă vrea să se asigure contra revoltelor, 
să se folosească de asemenea şi de celelalte speţe de Justiţie, numite aşa în 
mod abuziv; căci compromisurile şi concesiile sunt atingeri aduse Justiţiei 

riguroase. De aceea, spre a nu se expune la voia lea a mulţimii, 
(organizatorii) se văd siliţi a recurge la egalitatea sorţilor; şi atunci trebuie 
să rugăm pe zei şi Norocul de a îndrepta deciziile sorţilor către ceea ce este 
mai drept. Astfel ne vedem siliţi a ne sluji de aceste două feluri de egalităţi, 
dar trebuie să ne slujim de aceea care este supusă întâmplării, numai pe cât 
cu putinţă mai rareori. Acestea sunt, amicii mei, cuvintele pentm care orice 6 
stat care vrea să se menţină trebuie să urmeze cele ce prescriserăm. Dar 
precum o corabie în largul mării cere să se vegheze zi şi noapte la siguranţa 
ei, tot aşa un stat înconjurat de alte state, care-l ameninţă neîncetat ca nişte 
talazuri, expus la mii de atacuri surde şi în primejdie în fiecare moment de 
a pieri, are nevoie de magistraţi şi de străji, care să se urmeze neîntrerupt de 
cu ziuă şi până noaptea şi din noapte până-n zi, înlocuindu-se şi 
încredinţându-şi unii altora siguranţa publică. Mulţimea este incapabilă de 
a face ceva din toate acestea cu destulă repeziciune. Este deci necesar ca, pe 
când marea majoritate a senatorilor se va ocupa cea mai mare parte a anului 
cu afacerile sale particulare şi cu administraţia familiilor lor, a 
douăsprezecea parte a corpului acestuia să aibă pe timp de o lună paza 
statului, şi astfel, una după alta, în timpul celor douăsprezece luni ale 
anului. Aceasta cu scopul ca de oriunde ar veni cineva, ori chiar din oraş, 
să se poată adresa lor, fie că are să le dea vreo informaţie, fie că vrea să le 
ceară sfatul cu privire la răspunsurile ce trebuie date celorlalte state, ori să 
primească informările lor la chestiunile ce li s-au pus; şi încă din cauza 
mişcărilor zgomotoase, pe care dragostea de reforme le stârneşte de obicei 
în oraşe, cu scopul de a le preveni ori cel puţin a le înăbuşi imediat după 
ivirea lor, statul fiind înştiinţat îndată. Pentru acelaşi motiv, aceşti, 
supraveghetori publici trebuie să aibă totdeauna dreptul de a convoca 
adunări sau a le dizolva, fie în mod regulat, fie după împrejurări. Aceasta 
va fi ocupaţia, pe timp de o lună, a celei de-a douăsprezecea parte a 
senatorilor, care în timpul celorlalte unsprezece luni ale anului se vor 
odihni. De altfel, trebuie ca partea aceasta a senatului, în oficiul acesta de 
pază a statului, să lucreze în înţelegere cu ceilalţi magistraţi. Regulamentele 
acestea, în ce priveşte însuşi oraşul, mi se par îndestulătoare. Dar ce grijă 
şi ce orânduire vom da restului ţării? Pentru că cetatea şi tot teritoriul săli 
sunt împărţite în douăsprezece părţi, nu trebuie oare să fie oameni numiţi 
spre a avea chiar înăuntrul oraşului îngrijirea drumurilor, a locuinţelor, a 
clădirilor, a porturilor, a pieţelor, a fântânilor, a locurilor sfinte, a templelor 
şi a celorlalte lucruri asemănătoare? 

CLINIAS: Fără îndoială. 

7 ATENIANUL: Să zicem, deci, că templele trebuie să aibă paznici, 

preoţi şi preoţesc. în ce priveşte drumurile, edificiile şi poliţia celorlalte 
lucruri de felul acestora, spre a împiedica pe oameni şi animale să nu le 
aducă vreo stricăciune, şi pentru ca buna ordine să fie exact observată în 
toată incinta oraşului ca şi în mahalale, e necesar să se înfiinţeze trei feluri 
de magistraţi: astinomi', pentru lucrurile de care vorbirăm, agoranomi^, 
pentru poliţia pieţei, şi preoţi pentru aceea a templelor. Nu se va atinge 
nimeni de sacerdoţiul acelora care vor fi primit preoţia ca moştenire de la 
strămoşii lor. Dar dacă, cum trebuie fireşte să aibă loc în cetăţile întemeiate 
din nou, nimeni sau aproape nimeni nu se găseşte învestit cu asemenea 
demnităţi, se vor înfiinţa, după nevoie, preoţi şi preotese pentru slujba 
zeilor. înfiinţarea tuturor acestor dregătorii se va face în parte pe calea 
voturilor, în parte va fi lăsată în seama sorţilor. Se va avea grijă ca în cetate, 
ca şi în restul statului, poporul să ia parte la această alegere, precum şi ceea 
ce nu este popor, spre a întreţinea amiciţia şi înţelegerea între toate clasele. 
Astfel, în ce priveşte pe preoţi, lăsând în grija zeului alegerea acelora care 
îi sunt plăcuţi, se va recurge la hotărârea sorţilor: dar se va cerceta cu luare- 
amintc acela căruia sorţii îi vor fi fost favorabili; observând mai întâi dacă 
n-are vreun defect corporal şi dacă naşterea sa este fără pată, apoi dacă e 
dintr-o familie curată şi fără pată, dacă nici el, nici tată-său sau mamă-sa 
se vor fi mânjit vreodată de vreun omor sau orice altă crimă asemănătoare, 
care jigneşte divinitatea. Se va consulta oracolul din Delfi cu privire la 
legile şi ceremoniile cultului divin şi se vor observa, după ce se vor fi 
înfiinţat interpreţi să le explice. Funcţia de preot va dura un an, iar nu mai 
mult: şi pentru ca să-şi facă slujba cu toată sfinţenia cuvenită, trebuie ca 
acela înaintat la slujba de preot să nu fie mai tânăr de şaizeci de ani. 
Aceleaşi regulamente vor avea loc cu privire la preotese. Cu privire la 
inteipreţi, cele douăsprezece triburi, patru câte patru, vor propune patru în 
trei rânduri, fiecare trib câte unul din sânul său. După ce se vor examina 
acei trei care vor primi mai multe voturi, ceilalţi nouă se vor trimite la 
Delfi, pentru ca zeul să aleagă câte unul din trei. Examenul cu privire la 
etate şi la celelalte calităţi cerute va fi ca şi pentru preoţi. Funcţia de 
interpret va ţine cât şi viaţa. Dacă vreunul din ei nu-şi vede de slujbă, cele 


* ’ Aotu , care .supraveghează oraşul. 

^ 'Avopavopo?, cel ce supraveghează piaţa. 

patru triburi care îl numiseră şi cărora el aparţinea îi vor da un urmaş. De 
asemenea, se va înfiinţa pentru fiecare templu economi, care Iş vor 
administra veniturile, vor valorifica locurile sacre, le vor arenda şi vor 
dispune de produse. Ei vor fi numiţi din clasa întâi, trei pentru templele 
cele mari, câte doi pentru cele mijlocii şi unul pentru cele mai mici. La 
alegerea şi examenul lor, se vor urma aceleaşi formalităţi, ca şi pentru 
generalii de armată. Iată ce aveam de orânduit cu privire la lucrurile sacre. 
Supravegherea să fie cât se va putea de mare, aşa ca nimic să nu rămână 8 
nepăzit. Paza cetăţii să fie încredinţată generalilor, taziarhilor, 
comandanţilor călăraşilor, filarhilor, pritanilor şi încă astinomilor şi 
agoranomilor, după ce se va termina alegerea lor. Se va veghea la siguranţa 
restului ţării în modul următor: tot teritoriul s-a împărţit, după cum am zis, 
în douăsprezece sectoare, pe cât cu putinţă egale. Fiecare din aceste triburi, 
cărora sorţii le vor fi dat unul din sectoarele acestea, vor prezenta în fiecare 
an cinci cetăţeni, care vor fi tot aţâţi agronomi' şi şefi de strajă. în urmă 
fiecare dintre ei va alege în tribul său doisprezece tineri, nu mai mici de 
douăzeci şi cinci de ani, nici mai în etate de treizeci de ani,cărora li se vor 
da în supraveghere în fiecare lună câte o parte a teritoriului, pentru ca astfel 
să dobândească o cunoştinţă exactă a întregii ţări. Şefii şi gărzile vor sta în 
slujbă timp de doi ani. Oricare ar fi partea ţinutului pe care sorţii le-o vor 
fi dat-o la început, când va fi sosit timpul de a schimba circumscripţia, 
adică după trecerea unei luni, şefii vor trece, cu oamenii lor, în 
circumscripţia cea mai apropiată, pornind spre dreapta, vreau să zic spre 
răsărit, şi astfel vor face ocolul teritoriului. Şi pentru ca cea mai mare parte 
din ei să fie la curent cu ceea ce se petrece în fiecare loc, nu numai într-un 
anotimp, ci chiar în toate anotimpurile, după împlinirea celui dintâi an, şefii 
vor veni din nou la locurile dinainte şi vor face ocolul lor la stânga, până la 
sfârşitul anului al doilea. în anul al treilea se vor alege alţi cinci agronomi 
şi şefi de strajă, care vor avea sub ei douăsprezece gărzi. în reşedinţa ce vor 
avea-o în fiecare localitate, vor da cele dintâi îngrijiri, ca ţara să fie bine 
întărită contra incursiunilor inimicilor: vor pune să se sape şanţuri, 
pretutindeni unde va fi nevoie, să se facă întăriri şi să se construiască 
fortificaţii, ca să oprească pe cei ce ar avea poftă să jefuiască şi să devasteze 
ţara. Pentru aceste lucrări ei se vor sluji de animale de povară şi de sclavi 


1 

din partea locului, îi vor întrebuinţa la executarea tuturor lucrărilor, vor 
conduce aceste lucrări, alegând pentru aceasta, pe cât posibil, momentul 
când lucrările domestice nu vor avea atâta grabă. Pe când, pe de o parte, ei 
vor face ca ţara să nu poată fi călcată de inimici, pe de alta nu vor neglija 
nimic spre a face toate înlesnirile cetăţenilor, dobitoacelor de povară şi 
turmelor, având grijă ca drumurile să fie netede şi bune, ca ploaia, în loc 
să aducă stricăciuni pământului, să-i asigure rodnicia, îngrijind ca apele ce 
cad din locuri înalte să se scurgă în vâlcelele ce se găsesc pe povârnişurile 
munţilor, strângându-le acolo prin diguri şi parapete. Prin mijlocul acesta, 
apa strânsă în aceste bazine, infiltrându-se în sânul pământului, va ţâşni în 
izvoare şi fântâni la câmpie şi în locurile joase şi pământul cel mai secetos 
din natura sa va deveni îmbelşugat în ape limpezi. Cu privire la apele 
curgătoare, fie de râu, fie de izvor, ei le vor înălţa malurile prin şosele 
frumoase, plantate cu arbori şi, reunind mai multe râuri prin canale, ei vor 
aduce pretutindeni belşug. Dacă în apropiere se găseşte vreo pădure, vreun 
câmp consacrat zeilor, vor îndrepta pe acolo râurile, spre a le uda şi 
înfrumuseţa în fiecare anotimp. Vor îngriji ca tinerii să construiască 
pretutindeni, în locurile acestea consacrate, gimnazii pentru ei înşişi şi băi 
calde cu provizii de materie uscată şi combustibilă, pentru bătrâni, pentru 
bolnavi şi muncitorii împovăraţi de osteneală, leac cu mult mai bun decât 
9 ale unui medic mediocru. Toate lucrările acestea, şi altele de natura aceasta, 
vor sluji la înfrumuseţarea şi folosul ţării şi vor procura pe deasupra o 
petrecere foarte plăcută acelora ce vor fi însărcinaţi să le execute. în ce 
priveşte ocupaţiile lor serioase, ele vor consta în ceea ce am de gând să 
spun acum. Cei şaizeci de agronomi vor avea grija siguranţei teritoriului, nu 
numai cu privire la inimici, dar şi în ce priveşte pe cei ce se numesc amici. 
Dacă cineva li se plânge că au suferit vreo pagubă de la vecinii săi sau de 
la oricare altul, fie liber, fie sclav, în pricinile de mai mică însemnătate, cei 
cinci agronomi ai tribului vor face ei înşişi dreptate celor ce se vor pretinde 
păgubiţi; în pricinile mai însemnate, până la suma de trei mine, ei îşi vor 
asocia doisprezece paznici şi vor judeca astfel în număr de şaptesprezece. 
Toţi judecătorii, toţi magistraţii, vor fi ţinuţi să dea socoteală de judecăţile 
lor şi de administraţia lor, afară de acei ce judecă în ultimă instanţă, ca regii. 
Dacă, deci, agronomii săvârşesc vreo nedreptate faţă de acei de care sunt 
obligaţi să aibă grijă, fie călcând egalitatea la împărţirea corvezilor, fie 
însuşindu-şi cu forţa, şi fără voia stăpânilor, uneltele agricole, fie primind 
plocoane oferite cu gândul de a-i mitui, fie călcând dreptatea în hotărârile 

date în pricini: aceia care se vor lăsa să fie mituiţi, vor fi mustraţi în chip 
mşinos în faţa tuturor cetăţenilor; în ce priveşte celelalte nedreptăţi de care 
se vor face vinovaţi, ele se vor judeca de către vecinii şi locuitorii locului, 
unde se va fi săvârşit delictul, când paguba nu va trece de o mină. în 
ocupaţiile mai grave şi chiarîn cele mici, când nu vor vrea să recunoască 
judecata, în speranţa de a scăpa de urmărire, mutându-şi locuinţa în fiecare 
lună, păgubaşul va înainta plângerea sa la tribunalele publice şi, dacă 
câştigă procesul, va face ca pârâtul să fie condamnat la îndoitul amenzii, la 
care nu voise să se supună de bunăvoie. Agronomii şi gărzile lor vor trăi 
în modul următor în timpul celor doi ani ai funcţiunii lor. Mai întâi în 
fiecare circumscripţie vor fi pentru ei săli de mâncare în comun. Cine se va 
duce să la prânzul altundeva, chiar numai o singură zi şi va lipsi chiar 
numai o noapte, fără permisiunea şefilor sau fără trebuinţă urgentă, fiind 
denunţat de către cei cinci agronomi şi expunându-i-se în piaţa publică 
numele, ca unul ce a părăsit postul său, va fi notat de infamie, pentru că a 
trădat statul, cât a stat în puterea lui. Primul venit va avea dreptul, dacă 
vrea, să-l lovească, fără răspundere. Când unul din şefi comite aceeaşi 
infracţiune, colegii lui au datoria să facă ordine. Cine din ei va observa 
faptul, sau îl va afla şi nu va denunţa pe vinovat, va fi supus aceleiaşi 
pedepse, ca şi cum ar fi comis el însuşi delictul şi va fi pedepsit mai aspru 
decât simplii paznici. El chiar va fi declarat nedemn a exercita vreuna din 
I uncţiile ce se dau tinerilor. Va fi datoria păzitorilor legii de a veghea cu 
atenţie ca asemenea dezordine să n-aibă loc, ori dacă au loc, să nu rămână 
nepedepsite. Este esenţial ca toţi să se convingă că nici un om, oricine ar 
fi, nu e capabil a se servi cu vrednicie de autoritate, dacă mai înainte n-a 
învăţat să asculte, şi trebuie ca funcţionarul să se laude mai puţin că ştie să 
comande bine, decât că ştie să asculte bine mai întâi de legi, cu credinţă că 
ascultă chiar de zei. Apoi când cineva e tânăr trebuie să asculte de oamenii 
mai vârstnici, care au dus o viaţă onorabilă. Pe deasupra, în cei doi ani cât 
vor avea paza ogoarelor, vor duce o viaţă aspră, lipsită de confort. Ca şi cei 
doisprezece paznici, cei cinci agronomi, din chiar momentul alegerii lor, 
se reunesc spre a se îngriji de trebuinţele lor, căci nu vor avea nici slugi, 
nici sclavi, şi nu vor avea drept să se folosească pentru ei înşişi, ci numai 
pentru lucrările publice, de muncitorii şi ceilalţi lucrători ai ţarinelor. Cât 
despre celelalte servicii, să fie gata a se servi singuri şi unul pe altul, şi de 
a străbate ţara, vara şi iama, înarmaţi totdeauna, atât pentru a cunoaşte ţara, 
cât şi spre a o inspecta bine. Cred într-adevăr că cunoaşterea exactă a ţării 

sale e o ştiinţă mai folositoare decât oricare alta şi acesta e unul din 
motivele ce vor îndemna pe tineri a se duce la vânătoare cu câini sau altfel, 
atât pentru plăcerea, cât şi pentru folosul ce revine tuturor din asemenea 
exerciţii. Deci toţi să-şi dea silinţă a împlini cu zel datoriile acestei funcţii, 
orice nume s-ar părea potrivit să li se dea, fie cripţi', fie agronomi, dacă 
voiesc într-o zi să contribuie în mod eficace la conservarea patriei lor. 

10 Ordinea lucrurilor cere să trecem acum la alegerea agoranomilor şi a 
astinomilor. Astfel, după cei şaizeci de agronomi, vom institui trei 
astinomi, care împart între ei cele douăsprezece sectoare ale cetăţii; ca şi 
agrotiomii cu privire la teritoriu, ei vor avea grijă de străzi, de căile cele 
mari care duc la oraş, ca şi de edificii, ca să se construiască toate conform 
legilor. Vor avea de asemenea grijă de ape, care li se vor aduce în bună 
stare până în oraş, de către paznicii ţarinelor şi le vor împărţi în diferitele 
fântâni publice, în cantitatea şi curăţenia cuvenite, pentru ca ele să 
contribuie deopotrivă la împodobirea şi folosul oraşului. Trebuie ca 
astinomii aceştia să aibă destulă avere şi timp liber spre a se consacra în 
întregime binelui public. De aceea cetăţenii vor alege în clasa întâi pe acela 
pe care vor vrea să-l propună ca astinom. După votare, când vor ajunge la 
cei şase ce vor avea cele mai multe voturi, prezidenţii alegerii vor trage la 
sorţi pe cei trei ce vor trebui să intre în funcţii şi care, după examenul 
obişnuit, vor exercita slujbele lor conform legilor prescrise. 

Se vor alege în urmă cinci agoranomi dintre cetăţenii clasei întâi şi a 
doua. De altfel, alegerea lor se va face ca şi aceea a astinomilor, adică între 
cei zece, cu mai multe voturi; sorţii vor numi cinci dintre ei şi, după 
examen, vor intra în posesia funcţiei lor. Toţi vor fi obligaţi să propună pe 
cineva: oricine va refuza să facă lucrul acesta, dacă este denunţat 
magistraţilor, va avea reputaţia de cetăţean rău, şi pe deasupra va fi 
condamnat la o amendă de cincizeci de drahme. 

Intrarea în adunarea publică va fi liberă pentru toată lumea; cetăţenii 
clasei întâi şi a doua nu vor fi scutiţi de a asista, şi va fi o amendă de zece 
drahme pentru absenţi. Dar cei din clasa a treia şi a patra nu vor fi obligaţi, 
şi în caz de absenţă nu vor fi supuşi la nici o amendă decât dacă magistratul, 
pentru oarecare necesităţi, ordonă tuturor să se adune. Agoranomii vor face 
să se ţină în pieţe ordinea înfiinţată de legi: vor avea grijă de templele şi 


^ Cripţi înseamnă numele ce se da la Lacedemona celor ce făceau criptia. Ve/i nota din 
Cartea 1, pag. 50. 

lântânile care se află în pieţe, şi vor împiedica să le facă vreo stricăciune 
cineva. Dacă are loc aşa ceva şi dacă vinovatul e sclav ori străin, vor pune 
să-l bată cu nuiele şi-l vor închide. Dacă autorul stricăciunii este un 
cetăţean, ei vor putea să-l judece ei înşişi şi să-l condamne la amendă până 
la o sumă de o sută de drahme. Dacă e vorba de o condamnare mai grea şi 
pună la îndoitul celei de sus, ei îl vor judeca împreună cu astinomii. Puterea 
astinomilor în resortul lor nu se va întinde nici ea peste aceste limite în ce 
priveşte amenzile şi pedepsele: adică, dacă amenda nu va fi mai mare ca o 
mină, ei vor judeca singuri; şi împreună cu agoranomii, când ea va ajunge 
până la dublu. 

După aceştia se cuvine a institui magistraţi care să prezideze unii 11 
muzica, alţii gimnastica. Prin cei dintâi legea înţelege pe aceia care vor fi 
în fruntea gimnaziilor şi a şcolilor, spre a veghea la buna ordine, la modul 
cum se dă învăţătura şi la conduita băieţilor şi a fetelor, fie când se duc la 
şcoală, fie pe timpul când rămân acolo; legea înţelege prin cei de al doilea 
|ic aceia care vor prezida la exerciţiile de muzică şi de gimnastică; ei vor 
li de două feluri, unii numai pentru muzică, alţii numai pentni gimnastică, 
lixcrciţiile de gimnastică, fie ale oamenilor, fie de cai, vor avea aceiaşi 
prezidenţi. Cât despre exerciţiile de muzică, este potrivit a institui 
prezidenţi de două feluri: unii pentru monodie şi pentru cântecul imitativ, 
ca şi pentru rapsozi, cântăreţii din liră, de fluier şi alte instrumente 
asemănătoare; alţii pentru cântecele câmpului. Şi mai întâi în ce priveşte 
distracţiile comlui, la care iau parte copiii, oamenii şi fetele, trebuie să se 
aleagă acei ce trebuie să conducă dansurile şi toată orânduirea muzicală, 
l Inul singur va fi de ajuns. Nu trebuie să fie mai tânăr de patruzeci de ani. 
Pentru monodie iarăşi va fi de ajuns unul, nu mai tânăr de treizeci de ani; 
el va primi la exerciţii pe cei ce el va crede de cuviinţă, şi va hotărî cine e 
nuli bun între concurenţi. 

Iată cum trebuie ales prezidentul şi arbitrul corurilor. Toţi cei ce vor 
avea gust pentru felul acesta de lucruri se vor duce la adunare; se va 
pedepsi cu o amendă oricine nu va veni; paznicii legilor vor fi informaţi 
despre lipsa aceasta. Cât priveşte pe ceilalţi, vor asista, dacă vor vrea. 
l iecare va propune după alegerea sa, ca prezident, pe cineva dintre cei mai 
destoinici în genul acesta; şi în examenul ce va urma după alegere, nu se 
va invoca alt motiv, spre a alege ori respinge pe cel ce este prezentat, decât 
talentul sau incapacitatea sa. Acela care va avea cele mai multe voturi din 
zece candidaţi, şi a cărui alegere va fi confirmată de examen, va prezida 

corurile timp de un an, conform legii. Se va observa aceleaşi forme în 
alegerea unui arbitru de monodii şi de concerte de instrumente: printre 
aceia ce vor ajunge până la cinstea examenului, acela, ce va fi ales după ce 
va trece proba voită, va fi prezident pe timp de un an. 

Pe urmă trebuie să alegem în clasa a doua şi a treia, arbitri de exerciţii 
de gimnastică, atât de oameni, cât şi de cai. Cei din clasa a treia vor fi ţinuţi 
să asiste la alegere; numai clasa a patra va putea lipsi nepedepsită. Printre 
cei douăzeci de candidaţi ce se vor prezenta, cei trei ce vor fi preferaţi vor 
fi aleşi, dacă au aprobarea examinatorilor. Dacă vreunul cade la proba 
aceasta, pentru orice funcţie ar fi, se va pune în locul lui un alt candidat, 
după aceleaşi norme, şi examenul .se va face în acelaşi mod. 

12 Ne mai rămâne să instituim magistratul care va avea intendenţa 

generală a educaţiei tinerilor de ambe sexe. Legea prevede să se aleagă 
numai unul, care să nu aibă mai puţin de cincizeci de ani. Trebuie ca el să 
aibă copii legitimi, băieţi şi fete, cât mai mulţi, iar dacă nu, şi de ceilalţi. 
Acel asupra căruia cade această alegere, şi cei ce o fac, să aibă în vedere 
că, între funcţiile cele mai importante ale statului, aceasta ţine fără 
asemănare treapta cea mai înaltă. Vedem, în adevăr, că la plante totul atârnă 
de primele seminţe: dacă ele sunt semănate de mâna unui agricultor 
destoinic, putem trage nădejde că ele într-o zi vor da fructele cele mai 
frumoase. Ceea ce este adevărat cu privire la plante, nu este mai puţin 
adevărat cu privire la animalele feroce sau domestice, ca şi despre oameni: 
căci, deşi omul este blând din fire, totuşi când la o fire fericită adaugă o 
educaţie foarte bună, el devine cel mai blând dintre animale, cel mai 
aproape de divinitate; pe când, dacă n-a primit nici o educaţie, ori dacă n-a 
primit decât una rea, el devine cel mai sălbatic din animalele ce a produs 
pământul'. Din cauza aceasta legiuitorul trebuie să privească educaţia 
copiilor ca pe cea dintâi şi mai serioasă grijă a sa. Dacă, deci, vrea să-şi 
facă, cum trebuie, datoria aceasta, va începe prin a pune ochii pe cetăţeanul 
cel mai desăvârşit în tot felul de virtuţi, pentru a-1 pune în fmntea educaţiei 
tinerimii. 

Astfel toate corpurile de magistraturi, în afară de senat şi de pritani, să 
se adune în templul lui Apollo şi să aleagă prin vot pe acela dintre paznicii 
legii, pe care-1 vor socoti mai destoinic să conducă bine educaţia tinerimii, 


' Ve/i Aristolel, Po/idca, l.cap. 2. 

şi cel ce va avea voturile cele mai multe, după ce va fi examinat de 
magistraţii ce l-au ales, adică de toţi, afară de păzitorii legii, să intre în 
funcţiune pe cinci ani. în anul al şaselea se va alege un altul şi după ăceleaşi 
norme. 

Dacă vreunul din cei ce au funcţii publice moare mai înainte ca să fi 13 
expirat timpul slujbei sale, aşa ca până la termen să fie mai mult de treizeci 
de zile, acei care au rostul acesta îi vor numi un succesor. Dacă nişte orfani 
pierd în modul acesta pe tutorul lor, părinţii şi rudele prin alianţă din partea 
tatălui şi din partea mamei, coborând până la veri primari, vor numi un altul 
în interval de zece zile, sau vor plăti fiecare dintre ei o amendă de o drahmă 
pe zi, până ce-1 vor numi. 

Un stat n-ar mai fi stat, dacă cele ce privesc tribunalele n ar fi 
orânduite cum trebuie. Pe lângă asta, un judecător mut, care în discuţia 
cauzelor n-ar aduce nimic la cele spuse de fiecare din avocaţi, cum se 
întâmplă la arbitraje, nu ar fi în stare să împartă dreptatea; de unde urmează 
că nu e cu putinţă de a judeca bine, dacă sunt mulţi judecători, sau dacă 
sunt puţini, dar ignoranţi. întotdeauna e nevoie ca punctele cu privire la 
care cele două părţi sunt în proces să fie îndeajuns clarificate. Ori, nimic 
mai bun de a răspândi lumină asupra unei pricini, ca timpul, încetineala şi 
informaţiile dese. Pentru toate aceste motive, aceia care au între ei oarecare 
neînţelegeri, să se adreseze mai întâi vecinilor lor, amicilor lor, tuturor 
acelora care pot fi la curent cu obiectul contestaţiei. Dacă lucrul nu este 
hotărât îndeajuns de către aceşti arbitri, se va recurge la un alt tribunal. în 
sfârşit, dacă procesul nu se poate rezolva în aceste două tribunale, un al 
Ircilea îl va termina fără apel. De altfel, constituirea tribunalelor este 
oarecum o creaţie a magistraţilor, pentru că orice magistrat este în mod 
necesar şi judecător în oarecare materii şi fiindcă judecătorul, fără să fie 
magistrat, totuşi este oarecum magistrat şi nu dintre cei neînsemnaţi în ziua 
când termină procesele prin sentinţa sa'. Astfel socotind pe judecători 
printre magistraţi, să spunem ceva despre calităţile lor personale, despre 
materiile care sunt de competenţa lor şi despre numărul judecătorilor în 
fiecare tribunal. 


' în cursul scrierii acesteia, vorba magistral are accepţia: slujbaş public învestii cu o 
I racţiune din suveranitatea politică, ori persoană învestită cu o parte a puterii executive, c'um sunt 
funcţionarii administrativi, ori de poliţie; magistrat în accepţia modernă înseamnă persoana 
învestită cu o parte a puterii judiciare. în antichitate. Judecătorii rezolvau procesele de interes 
particular. 

Cel mai sacru dintre toate tribunalele să fie acela pe care părţile şi-l 
vor fi creat ele însele, şi pe care îl vor fi ales prin bună înţelegere. Pe lângă 
acela, se vor mai înfiinţa două, unul pentru a judeca pricinile de la 
particular la particular, când un cetăţean, pretinzându-se păgubit în 
drepturile sale de către un altul, îl va cita înaintea judecătorilor spre a-şi 
dovedi dreptatea; altul pentru cazul când, din zel pentru binele public, 
cineva va voi să denunţe pe aceia, ce va crede că au adus vreo pagubă 
intereselor statului. Trebuie să vorbim despre calitatea şi alegerea 
judecătorilor. Cel dintâi tribunal, deschis tuturor particularilor care, după 
ce vor fi pledat de două ori, nu vor fi fost în stare să se înţeleagă, va fi 
alcătuit în modul următor: ultima zi înaintea lunii ce urmează solstiţiul de 
vară, lună în care începe anul cel nou, toţi cei ce au funcţii, fie numai pe 
un an, fie pentru mai mult timp, se vor aduna într-unul din templele cetăţii; 
şi acolo, după ce vor fi luat ca martor pe zeu, îi vor oferi oarecum ca 
ofrande ale tuturor corpurilor de magistraturi alegând ca judecător, în 
fiecare dintre ele, pe magistratul ce se va bucura de cea mai mare reputaţie 
de probitate şi care li se va părea lor că trebuie că împarte cetăţenilor 
dreptatea cu mai multă înţelegere şi cinste în cursul anului următor. 
Alegerea aceasta va fi urmată de examinarea fiecăruia din cei aleşi, de către 
înşişi aceia care i-au ales; şi dacă vreunul este respins, i se va substitui un 
alt cetăţean, păstrând aceleaşi forme. Judecătorii aceştia se vor pronunţa 
relativ la cei nemulţumiţi cu hotărârea celorlalte tribunale; ei îşi vor da 
hotărârile în public; senatorii şi toţi ceilalţi magistraţi care i-au ales vor fi 
ţinuţi să asiste la judecată şi să fie martori ai deciziei; cât priveşte pe ceilalţi 
cetăţeni, ei vor asista, dacă li se pare cu cale. Dacă s-ar găsi un judecător, 
acuzat de a fi dat cu ştiinţă un verdict nedrept, acuzaţia va fi înaintată în 
faţa paznicilor legii; judecătorul dovedit de această infracţiune va fi 
condamnat a plăti celui pe care l-a nedreptăţit jumătate din pagubă; sau, 
dacă se crede că merită o pedeapsă şi mai mare, ea va fi lăsată la decizia 
paznicilor legii, care vor evalua ceea ce el trebuie să mai sufere pe 
deasupra, fie în persoana sa, fie în avere, printr-o amendă în folosul 
tezaurului public sau al particularului care a înaintat plângerea. Cu privire 
la crimele de stat, e necesar ca poporul să ia parte la judecată, pentru că toţi 
cetăţenii sunt vătămaţi când statul este vătămat, şi pentru că ar avea cuvânt 
să privească drept o injustiţie de a-i exclude de la asemenea procese. Astfel, 
pricinile acestea se vor aduce înaintea poporului în primă instanţă, şi el le 
va rezolva în ultim resort; însă procedura se va instrui înaintea a trei dintre 

primele corpuri de magistraţi, alese prin învoirea şi a acuzatului şi a 
acuzatorului. Dacă ei nu pot conveni în privinţa acestei alegeri, senatul va 
decide pentru unul sau pentru celălalt. Totdeodată, pe cât va fi cu putinţă, 
Irebuie să ia parte la judecăţile referitoare la pricinile particulare. Căci acei 
ce se văd înlăturaţi de la orice drept de a judeca îşi închipuie că sunt lipsiţi 
cu lotul de drepturile de cetăţean. De aceea e necesar să se înfiinţeze 
tribunale pentru fiecare trib şi ca judecători neînduraţi să decidă îndată 
pn)cesele ce se vor ivi. Decizia în ultima instanţă a acestor feluri de procese 
va fi de competenţa tribunalului, despre care am vorbit mai sus, tribunal 
compus din judecătorii cei mai integri, ce va fi cu putinţă de a găsi, şi menit 
a termina procesele care nu vor fi fost rezolvate printr-o sentinţă arbitrară 
a vecinilor, nici de către judecătorii tribului. 

Iată, pentru un moment, ce aveam de spus despre tribunale; cu privire 14 
la ele este de asemenea foarte greu a decide dacă sunt sau nu sunt 
magistraturi. Aci nu e dată decât o schiţă în care sunt însemnate unele din 
liincţiile lor şi unde tot restul e trecut sub tăcere. Când vom fi ajuns la 
capătul legiuirii noastre, va fi locul să facem o dezvoltare pe larg a tuturor 
legilor ce privesc tribunalele şi ordinea judiciară. Până atunci nu vom intra 
in nici un amănunt în privinţa aceasta. Cât despre instituirea celorlalte 
liincţii publice, am orânduit aproape tot ce era de orânduit. Dar nu e cu 
putinţă de a-şi forma cineva o idee justă şi completă despre legi şi despre 
fiecare parte a guvernământului şi a administraţiei publice, până ce 
convorbirea noastră nu va îmbrăţişa cele dintâi şi cele de al doilea piese ale 
acestui edificiu, pe acelea din mijloc, într-un cuvânt pe toate, ca să conducă 
astfel lucrarea la capătul său. Terminarăm, ca să zic astfel, faţada, isprăvind 
(ele referitoare la alegerea magistraţilor. Să începem deci fără nici o 
întârziere opera noastră legislativă propriu-zisă. 

CLINIAS: Străine, deşi am fost foarte mulţumit de tot ce am auzit 
până acum, nimic nu mi-a plăcut mai mult, ca legătura aceasta cu care tu 
uneşti sfârşitul cuvântului dinainte cu începutul celui următor. 

ATENIANUL: Astfel până acum convorbirea noastră, desfătare 
potrivită unor bătrâni, a reuşit destul de bine. 

CLINIAS: Zi mai degrabă că este îndeletnicirea cea mai frumoasă 
c e-şi pot alege nişte oameni. 

ATENIANUL: Cu atât mai bine. Dar să vedem dacă eşti de aceeaşi 
părere cu mine. 

CLINIAS: în ce privinţă? 

ATENIANUL: Tu ştii că lucrările pictorilor, în diversele figuri pe care 
le reprezintă, pare că nu trebuie să aibă niciodată un sfârşit; că ei nu fac 
altceva decât a colora sau a nuanţa, sau cu oricare alt tennen se numesc 
lucrurile acestea în nomenclatura artei; şi că niciodată tablourile lor nu sunt 
aşa de desăvârşite, ca să nu mai le poată modifica şi a le face şi mai 
frumoase şi mai expresive. 

CLINIAS: Ştiu, căci am auzit vorbindu-se; personal, n-am nici o 
cunoştinţă a principiilor acestei arte. 

ATENIANUL: N-ai pierdut nimic cu asta. Totuşi, ne vom sluji aci de 
observaţia pe care o făcurăm cu privire la această artă. Dacă unul ar încerca 
să facă o figură cu totul frumoasă, astfel ca, departe de a se degrada, să 
dobândească din zi în zi o nouă perfecţiune, pricepi că el fiind muritor, dacă 
nu lasă după el un pictor care să-l înlocuiască, spre a îndrepta stricăciunea 
pe care anii ar aduce-o tabloului său, şi spre a tennina trăsăturile pe care el 
le-ar fi lăsat imperfecte, din cauza nedesăvârşirii lui, un artist, într-un 
cuvânt, capabil să adauge frumuseţi noi artei sale, înţelegi că tabloul acesta, 
care l-a costat multă muncă, nu se va păstra mult timp. 

CLINIAS: E adevărat. 

ATENIANUL: Ce adică?! încercarea legiuitorului nu ţi se pare 
asemenea cu aceea a pictorului acestuia? El îşi propune să alcătuiască mai 
întâi un corp de legi cel mai desăvârşit cu putinţă. Dar cu vremea, când 
experienţa îl va fi învăţat să-şi judece lucrarea, crezi că există vreun 
legiuitor atât de lipsit de minte, ca să nu-şi dea seama că a lă.sat în mod 
necesar o sumă de trăsături nedesăvârşite, care au nevoie de a fi îndreptate 
de către cineva după el, pentru ca poliţia şi buna orânduială ce a înfiinţat 
în stat, în loc să decadă, să meargă totdeauna perfecţionându-se? 

CLINIAS: Şi cine n-ar simţi o asemenea nevoie? 

ATENIANUL: Dacă deci un legiuitor ar găsi secretul de a forma, fie • 
prin cuvântările lui, fie prin faptele lui, oarecare discipol mai destoinic ori 
mai puţin destoinic ca el şi de-a-1 învăţa arta de a păstra legile şi de a le 
îndrepta, e sigur că s-ar sluji de el înainte de a părăsi viaţa. 

CLINIAS: Fără îndoială. 

ATENIANUL: Nu oare acelaşi lucru trebuie să facem şi noi acum? 

CLINIAS: Ce vrei să zici? 

ATENIANUL: Fiindcă suntem pe cale de a formula legi, şi fiindcă am 
ales pe paznicii lor, iar viaţa noastră înclină spre opusul ei, pe când aceştia 
.sunt tineri în comparaţie cu noi, trebuie ca în acelaşi timp, când facem 

legile, să încercăm a face din ei oameni capabili să le menţină, şi a face 
altele noi la nevoie. 

CLINIAS: Recunosc, numai să putem să reuşim. 

ATENIANUL: Oricât, trebuie să încercăm şi să lucrăm în scopul 
acesta din toate puterile noastre. 

CLINIAS: Desigur. 

ATENIANUL: Să le zicem aşadar: Scumpi concetăţeni, protectori ai 
legilor, acelea pe care vrem să le propunem vor fi defectuoase în multe 
privinţe; aceasta este de neînlăturat. Vom căuta totuşi a nu scăpa din vedere 
nimic important, şi chiar, pe cât va fi cu putinţă, vom face o schiţă completă 
a legilor. Va fi treaba voastră să le desăvârşiţi; dar ascultaţi de la noi care 
este scopul ce trebuie să-l aveţi înaintea ochilor, lucrând. Noi am vorbit în 
mai multe rânduri despre lucrul acesta, Clinias, Megillos şi cu mine, şi 
suntem de acord că nimeni nu trebuie a-şi propune alt scop: însă vrem ca şi 
voi să recunoaşteţi aceasta şi, conform lecţiilor noastre, să aveţi totdeauna 
înaintea ochilor scopul acesta; legiuitoml şi paznicii legilor nu trebuie, după 
părerea noastră, să-şi întoarcă niciodată privirile de la el. Dar lucrul asupra 
cămia ne-am înţeles noi se reduce la un singur punct esenţial, care este de 
a cunoaşte bine deprinderea, starea, dorinţa, sentimentul sau cunoştinţa 
potrivită spre a face pe om desăvârşit în toate virtuţile sufletului omenesc; 
astfel ca toţi,oameni şi femei, tineri şi bătrâni,să-şi îndrepte toate sforţările 
lor către obiectul acesta pe tot timpul vieţii lor, să nu se găsească nimeni 
care să-i prefere lucruri ce sunt piedici la realizarea lui, şi că în fine chiar 
dc-ar trebui cineva să fie alungat din patria sa, mai degrabă decât s-o vadă 
sub jugul sclaviei şi supusă unor stăpâni răi, şi chiar de ar trebui să se 
condamne de bunăvoie la exil, fiecare să fie dispus a îndura toate aceste 
suferinţe, mai degrabă decât să treacă sub alt guvernământ, a cărui înrâurire 
ar fi să pervertească sufletele. Iată lucrul despre care ne-am înţeles 
câteşitrei; iată norma după care trebuie să judecaţi legile noastre, fie pentru 
a le încuviinţa, fie spre a le dezaproba. Condamnaţi pe acelea, ce nu vor fi 
în stare să producă efectul acesta; cât priveşte pe cele bune pentru lucrul 
acesta, îmbrăţişaţi-le, primki-le bucuros şi potriviţi purtarea voastră după 
ele. însă cât despre celelalte fapte, al căror scop ar fi agonisirea a ceea ce 
vulgul numeşte avere, părăsiţi-le pentm totdeauna. Să revenim acum la legi, 
şi să începem cu cele sacre. însă mai înainte trebuie să ne reamintim 
numărul nostru de 5 040 şi mulţimea de împărţiri la care se pretează, fie că 
e luat în întregime, sau că se ia numai a douăsprezecea parte a lui, care este 

numărul de familii ale fiecărui trib, şi produsul just al numărului 21 prin 
20 (5 040: 12 = 420; 420 = 21 x 20). Fiindcă numărul întreg se divide în 
douăsprezece părţi egale, fiecare din ele, care face un trib, se poate divide 
mai departe în alte douăsprezece părţi; şi fiecare parte trebuie privită ca un 
dar sacru al divinităţii, pentru că ele corespund cu ordinea lunilor şi cu 
revoluţia anuală a universului. Astfel statul întreg este sub directiva 
principiului divin care este în el şi care îi consacră toate părţile. De altfel, 
deosebiţii legiuitori au făcut diviziuni mai mult ori mai puţin Juste şi au 
consacrat aceste împărţiri într-un mod mai mult sau mai puţin fericit. Cât ne 
priveşte, susţinem că am preferat cu dreptate numărul de 5 040, deoarece el 
are ca divizori toate numerele începând cu unitatea şi până la doisprezece, 
afară de unsprezece: şi încă şi diviziunea aceasta este uşor de a o face 
exactă, căci, dacă se înlătură două familii din totalitate, se va avea de o 
parte şi alta doi împărţitori exacţi (5 040: 11= 458 2/11; cele două căminuri 
ce trebuie omise sunt cele două unităţi de la rest; iar divizorii exacţi sunt 
atunci 458 şi 11). 

Cu puţin timp liber cineva se poate convinge lesne de adevărul celor 
ce expun. încrezându-ne în cele spuse acum, ca într-un oracol, să împărţim 
acum cetatea, să dăm fiecărui sector, ca protector, un zeu sau un fiu de zeu, 
s ă 1 e înălţăm altare, c u toate cele cuvenite cultului lor ş i de două o ri pe lună 
să se ţină acolo adunări spre a face sacrificii, câte douăsprezece pe an 
pentru fiecare trib şi douăsprezece pentru fiecare porţiune din cele 
douăsprezece ale fiecămi trib. Aceste adunări se vor ţine mai întâi pentru a 
adora pe zei, în scop religios deci; în al doilea rând, spre a crea viaţă 
socială, a înlesni cunoaşterea laolaltă şi alte asemenea legături între 
cetăţeni, căci pentru căsătorii şi legături de rudenie e necesar a cunoaşte 
familia în care cineva îşi ia soţie, precum şi pe persoana şi rudele aceluia 
căruia cineva îi dă pe fiica sa. în genul acesta de convenţii, oricine trebuie 
să ia aminte a nu se lăsa păcălit în nici o privinţă, cât îi va fi posibil. De 
aceea cu acelaşi scop se vor înfiinţa petreceri şi dan.suri între flăcăi şi fete, 
care vor da şi unora şi altora ocazii potrivite, bazate pe asemănare de etate, 
de a se vedea unii pe alţii în toată sinceritatea permisă de o pudoare 
înţeleaptă. Adunările acestea vor avea loc sub ochii şi conducerea capilor 
de coruri. Aceştia în acord cu paznicii legilor vor reglementa amănuntele pe 
care noi le omitem. Căci, precum am zis, e necesar ca legiuitorul să omită 
în materia aceasta o mulţime de amănunte, iar cei ce vor avea în toţi anii a 
se instrui prin experienţă, să facă regulamentele necesare, să le corecteze. 

să Ie modifice în fiecare an până ce ele vor atinge perfecţiunea necesară. 
Intervalul de zece ani este, după părerea mea, suficient şi potrivit spre a 
culege experienţa cerută relativ Ia normele generale şi amănftntele 
sacrificiilor şi dansurilor. în timpul vieţii legiuitorului, lucrurile acestea se 
vor orândui în înţelegere cu el. După moartea sa, fiecare corp de magistraţi 
va comunica păzitorilor legii toate îndreptările de făcut, în diversele 
funcţiuni ale competenţei lor, până ce se vor asigura ■'ă fiecare detaliu s-a 
reglementat cât mai bine. Atunci se va da o formă definitivă regulamentelor 
acestora şi cetăţenii se vor conforma lor ca şi celorlalte legi prescrise de la 
început de către legiuitor, legi care nu trebuie niciodată modificate fără 
nevoie. Când cineva ar găsi că trebuie să li se aducă oarecare modificări, 
ele se vor face numai după ce se vor fi consultat toţi magistraţii şi poporul, 
ilupă ce se vor fi consultat toate oracolele zeilor şi numai dacă toate 
încuviinţează modificarea aceasta; altminteri nu se vor atinge de ele şi 
opoziţia unuia singur să fie îndeajuns spre a zădărnici inovaţia. 

în orice timp şi în oricare familie, dacă un tânăr de douăzeci şi cinci de 
ani, după ce a văzut şi s-a lăîat îndestul să fie văzut, va crede că a găsit o 
persoană pe placul său, cu care să se poată uni în mod cuviincios spre a 
avea şi creşte copii în comun, să .se căsătorească până la vârsta de treizeci 
şi cinci de ani. însă mai înainte să înveţe cum trebuie să caute ceea ce i se 
potriveşte, şi ceea ce îi va asigura o unire potrivită. Căci, cum zice Clinias, 
in fruntea fiecărei legi trebuie pus preludiul cel mai apropiat. 

CLINIAS: Ţi-aduci aminte de minune ce am zis, străine, şi ai prins la 
timp prilejul de a te sluji de cuvântul meu. 

ATENIANUL: Foarte bine, fiul meu, vom zice aceluia care e născut 
(lin părinţi cumsecade; trebuie să contractezi o căsătorie care să merite 
aprobarea persoanelor înţelepte; ele îţi vor desluşi că nu trebuie să fugi de 
legătura persoanelor sărace, nici să cauţi cu prea mare grabă pe aceea a 
bogaţilor; însă că toate celelalte condiţii fiind egale, trebuie să preferi 
(((ideauna unirea cu persoanele care au puţine bunuri; fiindcă într-adevăr o 
asemenea unire este deopotrivă priincioasă statului şi familiilor, care o 
contractează, fiindcă virtutea se găseşte de o mie de ori mai uşor în situaţiile 
mijlocii şi în egalitate decât în situaţiile extreme: aşa, cel ce se ştie năvalnic 
şi prea pripit în gesturile sale trebuie să caute a deveni ginerele unor 
I etăţeni moderaţi; şi acel ce e născut cu dispoziţii contrare, să se unească cu 
IKTSoane cu un caracter opus aceluia al său. în general, regula ce trebuie 
urmată în materie de căsătorie este de a consulta nu atât gustul şi plăcerea 

sa, cât utilitatea publică. Toţi se simt atraşi a se uni cu aceia cu care se 
aseamănă mai mult, ceea ce împiedică orice amestec de bunuri şi de 
caractere: de aci, în cea mai mare parte din state, neajunsul de care voim 
să ferim pe al nostru. 

însă a înfiinţa o lege care să interzică bogatului a lua de soţie pe fiica 
bogatului, şi omului puternic de a se uni cu o altă familie influentă, şi care 
să ordone oamenilor cu un caracter viu a se uni în căsătorie cu persoanele 
cu un caracter domol, şi reciproc, pe lângă că aceasta ar părea ridicol, ar fi 
de temut, ca mulţi oameni să nu fie foarte nemulţumiţi. în adevăr nu este 
lesne de înţeles pentru toţi că temperamentele trebuie amestecate într-un 
stat, ca băuturile într-o cupă în care vinul curat fierbe şi face spume, însă 
tăiat cu un zeu' mai sobru devine, în urma acestei alianţe frumoase, o 
băutură sănătoasă şi moderată. Aceeaşi urmare o are şi amestecul sângelui 
în căsătorie; însă aproape nimeni nu e în stare să priceapă fenomenul 
acesta. Din cauza aceasta nu e cu putinţă a face o lege expresă relativă la 
punctul acesta, ci doar a încerca, pe lângă cetăţeni, calea blândă a 
convingerii, sugerându-le de a se gândi, căsătorind pe copiii lor, la 
potrivirea persoanelor, mai degrabă decât să caute, dintr-o zgârcenie 
nesăţioasă, ca averea să fie egală şi de o parte şi de cealaltă, abătând, prin 
ruşine, pe aceia care în căsătorie n-au în vedere decât averea, fără a-i 
17 constrânge printr-o lege scrisă. Iată ce avem de zis în chip de îndemn cu 
privire la căsătorie. La acestea trebuie să adăugăm ce s-a zis mai sus, că 
fiecare cetăţean trebuie să năzuiască a se perpetua, lăsând după el o 
posteritate care să-i urmeze în cultul pe care-1 aducea zeilor. 

Preludiului acestuia i s-ar putea adăuga multe alte lucruri relative la 
căsătorie şi la modul de a o contracta. Dacă cineva refuză să se supună 
legii, şi dacă vrea să trăiască în oraşul nostm ca un străin, fără legătură, 
dacă la etatea de treizeci şi cinci de ani împliniţi nu s-a însurat încă, va plăti 
în fiecare an o amendă de o sută de drahme, dacă este din clasa întâi, de 
şaptezeci, dacă face parte din a doua, de şaizeci, dacă face parte din a treia, 
şi de treizeci dacă este din a patra. Banii aceştia vor fi consacraţi zeiţei 
Hera^. Dacă nu plăteşte exact la fiecare termen, va fi condamnat la înzecit. 
Economul zeiţei va fi însărcinat să perceapă amenda aceasta; dacă uită să 
o reclame, se va percepe din averea lui proprie; şi în conturile ce le va da 


' Aci în .sen.s Ue element. 
^ lunona. 

Ik'carc econom se va face menţiune despre acest lucru. Aceasta e amenda 
h.lnească înfiinţată contra celor ce nu vor să-şi ia soţie. Şi să fie lipsiţi de 
oi ice respect ce ar trebui să primească din partea celor mai tineri, şi să nu-1 
iisculte nici un tânăr de bunăvoie, în nici o faptă, când ar încerca să 
pedepsească pe cineva, şi oricine să dea ajutor aceluia căruia i se face 
nedreptate, şi să-l apere; cel care refuză să facă lucrul acesta să fie declarat 
laş şi cetăţean rău. Am vorbit mai sus despre zestre: să mai spunem o dată 
eă trebuie a instrui pe săraci că, după principiul egal.văţii, acela ce nu dă 
nimic nu trebuie să primească nimic; de altfel am îngrijit ca toţi cetăţenii 
slalului nostru să aibă cele necesare. Femeile atunci nu vor mai fi aşa de 
insolente, iar bărbaţii mai puţin sclavi şi târâtori înaintea lor din pricina 
/i s'.rei bogate, ce vor fi adus-o. Dacă cetăţenii se conformează regula¬ 
mentului acestuia, vor face o faptă lăudabilă; dar dacă nu vor să se supună 
Ini, şi dacă pentru îmbrăcămintea viitoarei se dă sau se primeşte mai mult 
ile cincizeci de drahme pentru clasa cea din urmă, de o mină, pentru a treia, 
de o mină şi jumătate pentru a doua şi de două mine pentru a întâia, se va 
plăti îndoit tezaurului public, şi aceea ce se va fi dat sau primit va fi 
consacrat lui Zeus şi Herei. Economii templelor acestor zei vor avea grijă 
să încaseze banii aceştia, cum am spus că trebuie să facă economii 
templului Herei în ce priveşte pe cei ce nu se căsătoresc, şi dacă nu fac 
luciul acesta, vor plăti din banii lor. Cauţiunile valabile pentru promisiunea 
de căsătorie sunt în primul rând aceea a tatălui, apoi a bunicului, apoi a 
liaţilor născuţi din acelaşi tată. Dacă nu este nici o rudă din partea tatălui, 
cauţiunile din partea mamei vor fi valabile în aceeaşi ordine. Şi dacă 
dintr-un accident extraordinar, ar fi pierit toate rudele, atunci rudele cele 
mai apropiate împreună cu tutorii vor fi primiţi garanţi. Cât despre logodnă 
şi celelalte ceremonii care trebuie să preceadă, să însoţească oii să urmeze 
(ăsătoria, fiecare trebuie să se încredinţeze că lucrul cel mai bun de făcut 
este să consulte în privinţa aceasta pe interpreţii religiei şi să execute din 
punct în punct ceea ce vor fi hotărât ei. Soţul şi soţia nu vor avea voie să 18 

invite la ospăţul de nuntă mai mult de cinci amici, fiecare; şi numai un 
număr egal de rude şi aliaţi. Cheltuielile să fie proporţionale cu veniturile 
I iccăruia şi să nu treacă de o mină pentru cei din clasa întâi, de o jumătate 
de mină pentru cei din a doua, şi aşa mai departe, micşorându-se până la 
i ei din ultima clasă. Dacă cetăţenii se supun legii acesteia, vor avea de 
aşteptat numai laude. Dar pe oricine nu va voi să se conformeze, păzitorii 
legii îl vor pedepsi sever, ca pe un om care n-are nici o idee de cuviinţele 

şi de legile înfiinţate de către Muzele ce prezidează căsătoriile. Pe lângă că 
este necuviincios a bea până la îmbătare, afară numai de sărbătorile zeului 
care ne-a dăruit vinul, lucrul acesta mai este primejdios mai cu seamă 
pentru persoanele care se gândesc la căsătorie. Soţul şi soţia n-ar putea să 
fie cu destulă luare-aminte la o legătură care-i face să treacă la un fel de 
viaţă cu totul diferită de cea dinainte. Pe deasupra, e lucru foarte important 
ca părinţii să fie născuţi din părinţi cumpătaţi şi stăpâni pe mintea lor. Deci, 
nu se poate şti în ce zi ori în ce noapte, copilul va fi conceput cu 
conlucrarea zeului. Pe lângă aceasta, cineva nu trebuie să facă copii, când 
beţia aduce corpul în stare de destrămare; concepţia trebuie să se facă astfel 
ca ceea ce se seamănă să crească solid, stabil şi liniştit. Omul beat, al cărui 
corp şi suflet sunt cuprinse de un fel de furie, nu este stăpân nici pe 
mişcările, nici pe acţiunile sale. în starea aceasta nu e deloc bine să 
procreeze; şi nu va avea probabil decât copii rău constituiţi şi care nu vor 
fi nici zdraveni, nici drepţi la minte şi la corp'. Prin urmare, trebuie în tot 
cursul anului şi chiar al vieţii, însă mai ales în timpul când cineva e în stare 
de a avea copii, a fi cu cea mai mare băgare de seamă şi a nu face nimic de 
bunăvoie, care să expună la boală sau fapte de desfrâu şi nedreptăţi, fiindcă 
în mod necesar dispoziţia în care se află atunci cineva trece şi se întipăreşte 
în corpul şi sufletul copiilor, şi se nasc cu mult mai multe defecte. Dar mai 
ales în prima zi şi noapte a nunţii trebuie să ne abţinem de la orice 
necumpătare asemănătoare. în adevăr, începutul este oarecum o divinitate, 
care face să reuşească întreprinderile noastre, ori de câte ori îi dăm toată 
cinstirea ce o merită. Acel ce se căsătoreşte să-şi bage în minte că, din cele 
două case ce le are pe pământul lui, una este menită pentru naşterea şi 
educaţia copiilor săi; şi că trebuie să se despartă de tată-său şi de mamă-sa, 
şi să se ducă să celebreze acolo nunta, să-şi facă acolo locuinţa şi să trăiască 
cu familia sa: cu atât mai mult că, în iubire, dorinţa ce se naşte din cauza 
absenţei face legăturile mai tari şi unirea mai intimă şi din contră dezgustul 
urmează de aproape după o legătură strânsă şi neîntreruptă, pe care o 
despărţire de câtva timp nu vine să o reînsufleţească; şi ajung degrabă să 
se desfacă unul de al tul. Pentru cuvântul acesta, soţul cel nou, lăsând tatălui 
şi mamei sale precum şi rudelor femeii sale locuinţele lor, se va retrage cu 
ea în altă casă, ca într-o colonie: acolo, vizitaţi de către rudele lor, pe care 


' Plutarh zice că un copil conceput în stare de beţie e.ste aplecat la băutură .şi nebunie. 

Io vor vizita la rândul lor, vor procrea şi creşte copii, trecând altora făclia 
vieţii ce ei au primit de la părinţii lor şi observând cu religiozitate cultul 
/.cilor, astfel precum îl prescrie legea. Şi acum să vedem care sunt 
posesiunile ce constituie o avere onestă. Nu e anevoie a ni le închipui, nici 19 
a Ic agonisi, însă chestiunea sclavilor este greu de dezlegat din toate 
punctele de vedere. Cele ce se spun sunt juste într-un sens şi nu sunt, în alt 
sens; căci se vorbeşte despre sclavi într-un mod care probează totdeodată şi 
folosul şi primejdia adusă de ei. 

MEGILLOS: Cum înţelegi tu? Nu înţelegem bine, ce vrei să zici, 
străine. 

ATENIANUL: Nu mă mir, Megillos; pentru că dacă este întrucâtva 
lucru greu de a justifica ori a condamna folosinţa sclavilor, precum este 
înfiinţată la celelalte popoare ale Greciei, dificultatea aceasta este cu mult 
mai mare în ce priveşte pe iloţii din Lacedemona; unii fiind de părere că 
este bine, alţii, rău; controversa este mai mică cu privire la iracleoţi care 
ţin supuşi pe mariandini şi cu privire la neamul sclav al penestilor din 
fc.salia'.Când îmi arunc privirea asupra a ceea ce se petrece acolo şi în alte 
părţi, nu ştiu ce să hotărăsc cu privire la posesiunea sclavilor. Cât despre 
ceea ce spusei, în această privinţă oarecum în treacăt şi care ţi-a dat prilej 
să-mi ceri să-mi lămuresc ideile mele, iată ce cred. Ştim că nu e nimeni să 
IUI .spună că e nevoie de sclavi credincioşi şi devotaţi şi că s-au găsit mulţi 
dintre ei care au dat dovadă de mai mult devotament, decât nişte fraţi ori 
fii şi care au salvat viaţa, averea şi toată familia stăpânilor lor: ştim, zisei, 
că se vorbeşte în modul acesta despre sclavi. 

MEGILLOS: E adevărat. 

ATENIANUL: Se mai zice, pe de altă parte, că nu poţi pune nici o 
bază pe un sclav, că sufletul său nu e capabil de nici un sentiment virtuos 
,şi că un om cuminte nu se va încrede niciodată în ei. Aceasta mi-o dă a 
înţelege cel mai înţelept dintre poeţi, când zice că Zeus omniprezent le ia 
jumătate din minte/Celor ce li se meneşte soarta de sclav drept ursită^. 

După cum oamenii împărtăşesc una sau cealaltă părere, unii nu se încred 
câtuşi de puţin în sclavii lor, purtându-se cu ei ca şi cu fiarele sălbatice şi, 

(ot bătându-i cu biciul şi cu toiagul, fac sufletul lor nu de trei ori, ci şi de 
mai multe ori sclav; alţii au o purtare cu totul contrară. 


* Ve/i Strabon,Caftea a 12-a şi SuidLs la cuvântul PenesUie. Ve/.i şi Aristulel, Politicii, II, 9. 
^ Homer, Odiseea, XVII, 332. 

MEGILLOS: Ai dreptate. 

CLINIAS: Dar pentru că oamenii judecă şi lucrează aşa de divers în 
privinţa aceasta, ce hotărâre trebuie să luăm, străine, în noua noastră 
colonie, cu privire la dobândirea sclavilor şi la modul de a-i guverna? 

ATENIANUL: Ce vom l'ace, Clinias? Este vădit că omul, animal greu 
de condus, nu consimte decât cu mare greutate să admită deosebirea aceasta 
de om liber şi de sclav, de stăpân şi slugă, introdusă de nevoie. 

CLINIAS: Ei bine? 

ATENIANUL: Prin urmare, sclavul este o posesiune foarte dificilă. 
Experienţa ne-a dovedit de multe ori lucrul acesta; şi răscoalele dese ce au 
avut loc la mesenieni, relele de care suferă statele, unde se află mulţi sclavi 
ce vorbesc aceeaşi limbă, şi apoi ceea ce se petrece în Italia, unde sclavi 
rătăcitori săvârşesc tot felul de tâlhării, toate acestea o probează îndeajuns. 
La vederea tuturor acestor neorânduieli, nu e de mirare ca cineva să fie 
nehotărât, relativ la ce este de făcut. Nu rămân decât două căi: întâia de a 
nu avea sclavi de acelaşi neam, ci pe cât cu putinţă sclavi care vorbesc 
limbi deosebite, ca să poată duce mai uşor sarcina sclaviei, şi al doilea, de 
a-i trata bine, nu numai în interesul lor, ci mai mult în interesul propriu al 
stăpânului. Purtarea aceasta bună constă în a nu-i jigni şi, dacă se poate, să 
fim faţă de ei mai omenoşi chiar decât faţă de egalii noştri. în adevăr, după 
modul cum cineva se poartă cu aceia pe care îi poate nedreptăţi fără 
răspundere, se cunoaşte mai bine dacă cineva ţine la dreptate cu sinceritate 
şi în mod natural şi dacă urăşte nedreptatea. Aşadar, cel ce se păstrează 
nepătat de nelegiuire şi de nedreptate în deprinderile şi faptele sale în relaţia 
cu sclavii, acela va fi foarte apt ca semănător al seminţelor din care va 
încolţi virtutea. Şi acelaşi lucru se poate zice cu drept cuvânt despre orice 
stăpân, despre orice tiran şi despre orice superior în purtarea lor faţă cu cei 
mai mici. Când un sclav a greşit, trebuie să-l pedepsim, nu numai cu 
mustrări, cum am face faţă de un om liber, ceea ce l-ar face mai obraznic. 
Şi nu trebuie să vorbim cu sclavul, decât spre a-i da porunci, şi nici să 
glumim cu ei, fie bărbaţi, fie femei, în nici un chip; căci aceasta le face 
viaţa mai grea, în ce priveşte supunerea, iar nouă ne îngreuiază darea de 
porunci. 

CLINIAS: Foarte adevărat. 

ATENIANUL: După ce deci cineva va fi fost înzestrat, după putere, 
cu sclavi numeroşi, destoinici pentru toate muncile ce se pot cere de la ei, 
nu va fi oare timpul de a descrie planul locuinţelor? 

CLINIAS: Aşa este. 

ATENIANUL: Ba chiar mi se pare că într-o cetate, cu totul nouă şi 
ncpopulată până atunci, trebuie să se înceapă cu templele şi cu zidurile 
oraşului. Ar fi trebuit să tratăm materia aceasta înainte de aceea a 
căsătoriilor, Clinias, dar fiindcă aici nu creăm decât prin cuvinte, nu ne 
împiedică nimeni să vorbim acum de lucrurile acestea; când vom ajunge la 
înfăptuirea reală, atunci, cu ajutorul zeilor, vom cugeta la case, înainte de 
a ne gândi la căsătorii, şi vom dezbate chestiunea aceasta cât mai complet. 
Deocamdată să ne mărginim a schiţa în puţine cuvinte un model al lor. 

CLINIAS: Desigur. 

ATENIANUL: Trebuie deci să construim templele în jurul pieţei 
publice, şi tot oraşul clădit în cerc pe locuri ridicate, atât pentru siguranţă, 
cât şi pentru curăţenie. Aproape de temple vor fi locuinţele magistraţilor şi 
tribunalele în care ei vor primi plângerile cetăţenilor şi le vor împărţi 
dreptatea; locurile acestea vor fi privite ca sacre şi după funcţiile 
magistraţilor,ce sunt sfinte, şi din cauza sfinţeniei zeilor ce locuiesc acolo, 
mai ales tribunalele unde trebuie să se judece omuciderile şi celelalte crime, 
ce .se pedepsesc cu moartea. în ce priveşte zidurile oraşului, Megillos, aş fi 
într-atât de părerea Spartei, de a le lăsa să doarmă culcate la pământ, şi să 
nu le mai ridic; motivele, iată-le: nu găsesc altceva mai frumos ca aceea ce 
se spune în grai poetic în această privinţă, că e mai bine ca zidurile oraşelor 
să fie de aramă şi de fier decât de pământ. Pe deasupra, cât ne priveşte pe 
noi îndeosebi, ar fi să ne expunem batjocurii oamenilor cuminţi dacă, după 
CC am trimis în fiecare an pe tineri la hotarele statului, ca să sape acolo 
şanţuri, parapete şi să construiască chiar turnuri, spre a împiedica pe inimic 
şi a-1 opri să pună piciorul pe pământul nostru, ne-am apuca să închidem 
oraşul cu un brâu de ziduri. Acesta este un lucru vătămător sănătăţii 
locuitorilor şi care, pe lângă aceasta, produce în sufletul lor o deprindere 
de laşitate, invitându-i a se adăposti în dosul întăriturilor, în loc să ţină piept 
inimicilor şi să-şi caute scăparea într-o supraveghere care să nu slăbească 
nici ziua, nici noaptea, ci înapoia zidurilor şi porţilor, în dosul cărora cred 
că pot dormi fără temere; ca şi cum am fi născuţi ca să nu facem nimic, şi 
ca şi cum repaosul n-ar fi în adevăr fructul muncii, pe când tocmai 
trândăvia ruşinoasă dă naştere la muncă. Dar, în sfârşit, dacă cetatea nu se 
poate lipsi nici un chip de ziduri, de la început trebuie a rândui casele 
particularilor în aşa chip, ca tot oraşul să nu formeze decât un zid continuu, 
şi că, fiind toate de aceeaşi formă şi pe o aceeaşi linie, să fie astfel uşor de 

apărat. Ar fi în adevăr o privelişte frumoasă un oraş care ar apărea privirii 
ca o singură casă; şi paza lui ar fi cu mult mai uşoară şi mai sigură. Pe când 
se va construi oraşul întâia oară, grija de a da caselor forma aceasta va 
aparţine îndeosebi particularilor ce le vor ocupa. Astinomii vor veghea şi ei, 
silind cu forţa şi cu amenzile pe cei ce ar refuza să asculte. Tot datoria lor 
va fi să păstreze curăţenia în toate locurile din oraş şi a împiedica pe 
particularul ce ar vrea să se facă stăpân pe vreun loc public, fie construind, 
fie săpând. Tot ei trebuie să îngrijească de scurgerea apelor de ploaie, 
într-un cuvânt luarea lor aminte trebuie îndreptată asupra tuturor lucrurilor, 
unde va fi nevoie, atât înăuntrul oraşului cât şi în afară. Paznicii legilor, pe 
măsură ce vor simţi trebuinţă, vor face cu privire la toate aceste speţe 
precum şi referitor la toate celelalte, în amănuntul cărora nu-i este cu 
putinţă legiuitorului de a intra, regulamentele ce le vor crede necesare. 
Acum când toate edificiile acestea, atât acelea de pe piaţa publică, cât şi 
celelalte, sunt gata de clădit; când gimnaziile, şcolile, teatrele sunt 
terminate şi nu mai aşteaptă decât şcolari şi spectatori; nu vom relua oare 
urmarea legilor să vedem ce vine după căsătorii? 

CLINI AS: Ba da. 

21 ATENIANUL: Să presupunem că nunţile s-au făcut, Clinias. Acum 

trebuie să orânduim felul de trai ce-1 vor duce împreună soţul cel nou şi 
soţia cea nouă, cel puţin în anul dintâi, mai înainte de a avea copii. Care va 
fi el într-un oraş, care trebuie să se deosebească de toate celelalte oraşe? 
Ceea ce avem de spus relativ la subiectul acesta nu e articolul cel mai uşor 
al legiuirii noastre, şi oricâtă greutate am încercat cu privire la alte multe 
puncte, poporul va fi şi mai nemulţumit să se supună acestuia. Totuşi, 
Clinias, trebuie să spunem, fără să şovăim, ceea ce ni se pare conform 
raţiunii sănătoase şi adevărului. 

CLINIAS: Neapărat. 

ATENIANUL: Ar fi o greşeală să se creadă că e de ajuns să faci legi 
relative la acţiunile ce privesc ordinea publică, fără să fie nevoie să te 
cobori, decât în cazuri de necesitate, până înlăuntrul familiei; că trebuie să 
se lase fiecăruia libertatea de a trăi după placul său în interiorul său; că nu 
e trebuinţă să se supună la regulamente toate faptele noastre particulare; şi 
de a crede că, lăsând astfel pe cetăţeni în acţiunile lor particulare, ei se vor 
supune de bună voie legilor ce privesc ordinea publică. Dar cu ce scop s-au 
spus toate acestea? Iată-1: voim ca noii soţi să-şi ia mesele lor în ospătării 
comune, nici mai mult, nici mai puţin ca şi înainte de căsătorie. 

Regulamentul acesta a părut ciudat fără îndoială când s-a înfiinţat întâi în 
Creta şi Sparta, fie că un război, precum e probabil, i-a silit să-l prefacă 
într-o normă obligatorie, sau oricare altă năpastă nu mai puţin gravă,'care 
a redus ţara voastră la un mic număr de locuitori. Dar după ce au gustat din 
viaţa aceasta comună, şi după ce au fost siliţi s-o practice, ajunseră să se 
încredinţeze că e foarte utilă statului şi datina aceasta aşa s-a statornicit la 
voi. 

CLINI AS: E probabil. 

ATENIANUL: Ceea ce spusei,că norma aceasta trebuie că li s-a părut 
ciudată atunci şi că nu fără teamă au propus-o câtorva, nu ar mai avea loc 
astăzi, şi legiuitorul n-ar mai avea aceleaşi dificultăţi de învins. Dar punctul 
care ar fi mai greu de propus şi încă şi mai greu de realizat, este punctul ce 
SC ţine de cel dinainte şi care ar fi vrednic de lauda noastră, dacă ar fi în 
vigoare; dar care din nenorocire nu s-a înfiinţat nicăieri; din cauza aceasta 
legiuitorul e silit, cum se spune în glumă, să râcâie în foc şi să facă alte 
nenumărate lucruri asemenea, care nu duc la nici un rezultat. 

CLINIAS: Străine, care este punctul de care vrei să vorbeşti, şi care, 
precum se pare, te costă atâta caznă, să-l rosteşti? 

ATENIANUL: O să-l auziţi, căci nu voiesc să vă fac să mai aşteptaţi. 
I oatc cele ce se fac într-un stat după orânduirea şi sub conducerea legii, 
t sie pentru el izvorul a nenumărate bunuri: din contră, ceea ce nu este 
(iiâiiduit, ori este rău, zădărniceşte celelalte legi, chiar pe cele mai înţelept 
întocmite. Avem probă despre aceasta chiar în chestiunea despre care 
discutăm. La noi, Megillos şi Clinias, prânzurile în comun pentru oameni 
an fost cuminte introduse şi, cum am spus, într-un mod extraordinar, în 
urma oricărei necesităţi impuse de către zei. Dar lumea nu s-a gândit să 
i xiindă aceleaşi legi şi la femei, nici să facă regulamente care să le supună 
vieţii în comun; în lucrul acesta n-au făcut bine. Sexul acesta, mult deosebit 
de al nostru, este, chiar din cauza slăbiciunii lui, mai aplecat ca noi, 
bărbaţii, a se ascunde şi a lucra pe căi de ocol; de aceea legiuitorul, văzând 
I ă este mai greu de condus, a săvârşit o greşeală, lăsându-1 în voia lui. 
Neglijenţa în punctul acesta este pricina că s-au strecurat abuzuri în multe 
idic amănunte. Viaţa ar merge mult mai bine ca astăzi, dacă chestiunea 
dintâi ar fi fost orânduită prin legi. A nu prescrie nici o ordine femeilor cu 
plivire la felul l**de trai nu înseamnă numai, după cum s-ar putea crede, a 
lăsa lucrarea neterminată; răul trece mult mai departe, şi cu atât mai departe 
III cât sexul acesta are mai puţină aplecare decât noi, către virtute. Este, 

deci, mult mai priincios pentru binele public de a reveni asupra acestui 
punct, de a îndrepta această scăpare din vedere şi de a prescrie în comun 
bărbaţilor ca şi femeilor aceleaşi practici. Dar astăzi lucrurile sunt aşa de 
puţin favorabil aşezate în privinţa aceasta, că în celelalte locuri şi în 
celelalte cetăţi, unde prânzurile în comun n-au fost organizate niciodată, 
prudenţa nu îngăduie nici măcar să vorbim de ele. Cum să nu te faci de râs, 
dacă am obliga pe femei să mănânce şi să bea în public? Nu-i nimic pe 
lume, ce sexul acesta ar putea să sufere mai anevoios! Obişnuit, cum este, 
cu o viaţă ascunsă şi retrasă, nu e împotrivire de care să nu se slujească 
contra legiuitorului, care ar vrea să-l scoată la lumină cu sila; şi în cele din 
urmă tot încăpăţânarea sa o să biruie. Astfel, pentru motivele pe care le 
arătai, chiar numai propunerea proiectului acestuia nu va fi nicăieri 
ascultată de către femei, fără strigăte asurzitoare; dar aici poate că s-ar învoi 
la reforma aceasta. Dacă credeţi că e bine ca planul nostru de legiuire să 
nu rămână necomplet, cel puţin în vorbe, vreau să vă explic cât ar fi de 
folositoare şi potrivită instituţia aceasta, numai dacă vreţi să mă ascultaţi; 
dacă nu, să trecem la alte lucruri. 

22 CLINIAS: Străine, dorim cu aprindere să te ascultăm relativ la 

inovaţia aceasta. 

ATENIANUL: Vă voi satisface. Nu vă miraţi, de altfel, că reiau 
chestiunea de ceva mai departe: avem timp, nu ne grăbeşte nimic şi nici nu 
ne împiedică de a cerceta temeinic materia legilor. 

CLINIAS: Ai dreptate. 

ATENIANUL: Să ne reîntoarcem, prin urmare, la ceea ce s-a zis la 
început. E necesar ca fiecare să înţeleagă, sau că neamul omenesc n-a 
început niciodată şi nu se va sfârşi niciodată, dar că el a existat şi va fiinţa 
totdeauna; sau că cel puţin originea sa se pierde în vremuri aşa de depărtate, 
că este aproape peste putinţă de a fixa epoca acestui eveniment. 

CLINIAS: Adevărat. ’ 

ATENIANUL: Nu e natural să credem că, în răstimpul acesta imens, 
au fost un număr nesfârşit de state fundate şi distruse, datini de tot felul, 
unele pline de înţelepciune, altele pline de neorânduială, mii de obiceiuri 
deosebite relative la mâncare şi băutură, în toate locurile din lume, fără a 
mai vorbi de atâtea şi atâtea revoluţii ale anotimpurilor care au trebuit să 
pricinuiască atâtea prefaceri ale tuturor speciilor şi ale naturii vieţu¬ 
itoarelor? 

CLINIAS: Netăgăduit. 

ATENIANUL: Crede-vom oare şi ceea ce se zice, că a fost adică o 
vreme când viţa, necunoscută până atunci, a început să existe? Acelaşi 
lucru îl spun şi despre măslin şi despre darurile Demetrei şi ale Persefonei, 
daruri pe care ele le-au făcut oamenilor prin mijlocirea lui Triptolem. Nu 
credeţi, oare, că mai înainte oamenii se devorau unii pe alţii, după cum fac 
şi astăzi? 

CLINIAS: Ba da. 

ATENIANUL: Vedem că obiceiul oamenilor de a face Jertfe s-a 
păstrat până în zilele noastre în mai multe ţinuturi; după cum, din contră, 
allăm că în alte ţări lumea nici nu îndrăzneşte să se atingă de carnea de bou; 
nu se sacrificau deloc animale pe altarele zeilor, se mulţumeau să le ofere 
prăjituri, fmete unse cu miere şi alte daruri nemânjite de sânge; se abţineau 
de la folosinţa cărnii, crezând că nu e îngăduit nici de a mânca din ea, nici 
de a păta cu sânge altarele zeilor; că, într-un cuvânt, traiul din vremurile 
acelea se asemăna cu acela ce ne este recomandat în misterele lui Orfeu, 
care constă în a se hrăni numai cu ceea ce e neînsufleţit şi a înlătura cu 
desăvârşire tot ce are viaţă. 

CLINIAS: Aşa se povesteşte într-adevăr, şi în povestea aceasta este 
mult adevăr. 

ATENIANUL: Poate mă veţi întreba unde vreau să ajung cu un 
discurs început aşa de departe. 

CLINIAS: Observaţia aceasta este foarte la locul ei. 

ATENIANUL: Ei bine, Clinias, o să încerc să vin la încheiere. 

CLINIAS: Vorbeşte. 

ATENIANUL: în ce priveşte pe om, văd că toate trebuinţele şi poftele 
lui se reduc la trei; că din satisfacerea lor cuminte se naşte virtutea, şi viciul 
din satisfacerea contrară. Cele două dintâi trebuinţe şi pofte ale noastre sunt 
acelea ale mâncării şi băuturii; ele se nasc o dată cu noi şi pricinuiesc în 
orice animal oarecare cerinţă firească, însoţită de puternică încordare, 
incapabil de a asculta pe oricine i-ar spune că trebuie să facă altceva decât 
să-şi mulţumească pofta şi dorinţa care îl împing spre aceste obiecte şi a se 
libera în toate împrejurările de frământarea apăsătoare. A treia şi cea mai 
mare trebuinţă a noastră, precum şi cea mai vie din toate plăcerile noastre, 
este aceea a propagării speciei: ea nu se iveşte decât în urma celorlalte; dar 
la ivirea di omul este apucat de accesele unei călduri aprinse, care îl scoate 
din fire, şi îl arde cu o ft&rte mare dogoare. Acestea sunt cele trei boli care 
împing pe om spre ceea ce se numeşte plăcere, şi de sub înrâurirea cărora 

trebuie să ne smulgem, spre a ne îndrepta către virtute, încercând să le 
stăpânim, să le stingem focul şi să le împiedicăm cursul, prin mijlocul celor 
mai puternice trei leacuri, care sunt: frica, legea şi Judecata înţeleaptă, 
cărora trebuie să le adăugăm ajutorul Muzelor şi al celor care conduc 
bătăliile. După căsătorie, să punem naşterea copiilor şi modul de a-i hrăni 
şi a-i creşte. Păstrând ordinea aceasta, legile noastre se vor organiza puţin 
câte puţin, şi înaintarea lor ne va duce pe nesimţite la mesele în comun. 
Când vom ajunge acolo, privind obiectele mai de aproape, poate vom vedea 
mai bine dacă nu cumva viaţa aceasta în comun nu trebuie să aibă loc 
numai pentru bărbaţi, şi dacă trebuie să cuprindem aci şi pe femei. Vom 
pune de asemenea, la locul lor natural, articolele care trebuie să preceadă pe 
acestea şi care n-au fost încă formulate; şi cum ziceam adineaori, vom 
înţelege lucrurile mai lămurit şi vom face, relativ la fiecare, legi care li se 
potrivesc mai bine. 

CLINIAS: Ai dreptate. 

ATENIANUL: Astfel să ţinem minte cele spuse; căci poate vom avea 
trebuinţă de ele mai târziu. 

CLINIAS: Ce trebuie să ţinem minte? 

ATENIANUL: Cele trei lucruri pe care le-am numit: mâncarea, 
băutura şi aplecarea spre plăcerile iubirii. 

CLINIAS: Nu le vom uita, străine. 

ATENIANUL: Foarte bine. Să ne întoarcem la noii căsătoriţi; să-i 
învăţăm cum trebuie să trăiască, spre a face copii, şi să adăugăm 
ameninţări în legi pentru cei ce n-ar vrea să asculte. 

CLINIAS: Cum? 

ATENIANUL: Trebuie ca soţul şi soţia să-şi pună de gând, atât cât 
depinde de ei, de a da statului copiii cei mai bine făcuţi la corp şi la suflet. 
Ori dacă în faptele pe care oamenii le fac în comun, fiecare este cu luare- 
aminte la sine însuşi şi la ceea ce face, opera va fi desigur frumoasă şi 
desăvârşită: contrarul se întâmplă când cineva nu are această luare-aminte 
şi când nu e în stare s-o aibă. Deci bărbatul să se ocupe serios de femeia sa 
şi de crearea copiilor lui; femeia să facă acelaşi lucru de partea ei, mai ales 
cât timp nu vor avea nici un fruct al căsătoriei lor. Vom alege femei, 
inspectoare ale căsătoriilor, în numărul şi cazurile determinate de 
magistraţi. Ele se vor întruni zilnic în templul Ilitiei, în timpul unei treimi 
de oră. Acolo vor da raportul despre neglijenţa observată din partea soţilor 
sau soţiilor, care dau copii statului, de a-şi împlini datoriile prescrise la 

sacrificiile şi ceremoniile căsătoriei. Răstimpul cât soţii vor face copii şi 
cât vor fi controlaţi în privinţa aceasta este de zece ani. El nu se va prelungi 
peste acest termen, când împreunarea lor a fost fecundă. Acei care în 
răstimpul acesta nu au avut copii se vor despărţi, spre binele comun al 
amândurora, după ce se va cere şi sfatul rudelor şi al femeilor inspectoare 
ale căsătoriilor. Dacă există vreo îndoială relativă la ceea ce este priincios 
bărbatului sau femeii, se vor lua ca judecători zece din paznicii legilor şi 
vor urma hotărârea lor. Matroanele vor fi datoare aşişderea a vizita pe 
tinerii căsătoriţi care ar trăi nepotrivit şi de a se sluji pe rând de convingere 
şi de ameninţări spre a-i scoate din nepotrivirea şi neştiinţa în care se află. 
Dacă nu reuşesc, vor înainta observaţiile către păzitorii legilor care vor 
aduce pe vinovaţi pe calea datoriei. Dacă nici ei nu izbutesc, îi vor denunţa 
poporului, afişând numele lor şi protestând sub jurământ că n-au putut 
îndrepta pe cutare cetăţean. Acela al cărui nume se va afişa astfel, va fi 
declarat infam, afară numai dacă va proba că pâra învinuitorilor c falsă. I se 
va lua dreptul de a asista la nunţi şi la sacrificii pentru naşterea copiilor. 
Dacă cutează să se prezinte acolo, oricine are dreptul să-l lovească fără 
răspundere. Aceeaşi hotărâre se va lua şi relativ la femei; ele nu vor avea 
voie să se arate în public cu persoane de sexul lor. Nu vor avea nici un drept 
la respectul altora şi vor fi îndepărtate de la ceremoniille nunţilor şi ale 
naşterii.copiilor, dacă sunt pârâte norodului pentru o asemenea călcare de 
lege şi dacă nu se pot justifica. 

Dacă un om, după ce a avut copii, conform regulilor prescrise de legi, 
are legături cu o altă femeie, al cărei soroc de a face copii nu a luat încă 
.sfârşit, sau cu o femeie cu un alt bărbat, ei se vor supune aceloraşi osânde 
ca şi cei ce fac încă copii. Să se dea tot felul de onoruri soţilor care, după 
expirarea acestui termen, duc un trai înţelept. Să se refuze aceste cinstiri 
celor ce duc un trai nechibzuit, ori mai degrabă să-i înfiereze cu ruşine. 
Câtă vreme cei mai mulţi se vor ţine, în privinţa aceasta, în limitele datoriei, 
legiuitorul va păstra tăcerea, dar dacă se întâmplă contrarul, el va aduce 
legi potrivit cu cele spuse. Anul dintâi fiind pentru fiecare începutul carierei 
vieţii, e necesar a se face pomenire despre aceasta în templele domestice, 
atât pentru băieţi cât şi pentru fete. El se va mai înscrie şi în fiecare fratrie, 
pe un zid alb, sub numele magistraţilor care dau numele lor anului. Pe 
măsură ce se va înscrie în ordine numele celor vii, se vor şterge numele 
morţilor din fiecare fratrie. Fetele se vor putea căsători de la şaisprezece 
până la douăzeci de ani; acesta e termenul cel mai lung ce li se poate 

acorda; şi flăcăii de la treizeci până la treizeci şi cinci de ani. Relativ la 
funcţii, femeile nu se vor putea numi mai tinere de patruzeci de ani 
împliniţi, şi bărbaţii de la etatea de treizeci de ani în sus. Bărbaţii vor purta 
armele de la etatea de douăzeci şi până la şaizeci de ani. Şi dacă în oarecare 
ocazie statul se crede dator a se sluji de femei în război, ele se vor chema 
numai după ce vor înceta să aibă copii, şi atunci vor servi numai până la 
etatea de cincizeci de ani şi li se vor da numai ordine pe măsura puterilor 
lor şi cuviincioase pentru sexul lor. 




CARTEA a Vll-a 


ATENIANUL: După naşterea copiilor de un sex şi celălalt, vine la 1 
rând să discutăm despre modul de a-i nutri şi a-i creşte. Este imposibil a 
trece sub tăcere chestiunea aceasta. însă ceea ce vom expune nu va avea 
înfăţişarea unei legi, ci mai mult ca explicaţii şi poveţe. în viaţa particulară, 
înăuntrul locuinţelor au loc nenumărate gesturi de puţină însemnătate, care 
nu apar în ochii publicului şi în care lumea se depărtează de intenţiile 
legiuitorului, fiecare lăsându-se târât de supărare, de plăcere, sau de vreo 
altă patimă; ceea ce face ca deprinderile cetăţenilor să n-aibă nici o 
uniformitate şi asemănare între ele. însă acesta e un mare rău pentru state. 

Cum aceste feluri de fapte se repetă adesea, şi cum sunt neînsemnate, nu 
ar fi o preocupare potrivită şi demnă de un legiuitor de a le legifera şi a le 
sancţiona. Pe de altă parte, deprinderea oamenilor de a se conduce greşit 
în faptele mărunte, care se repetă adesea, are rezultatul că ele ajung să 
înfrângă legile scrise. Astfel că e foarte anevoios de a face regulamente în 
privinţa aceasta şi totodată este peste putinţă a nu vorbi despre ele. Dar e 
necesar să vă desluşesc ideea mea, ilustrând-o cu exemple; altfel ceea ce 
spusei rămâne obscur. 

CLINI AS: Să auzim. 

ATENIANUL: Am zis cu drept cuvânt că buna educaţie este aceea 
care poate da corpului şi sufletului toată frumuseţea, toată perfecţia de care 
ele sunt capabile. 

CLINIAS: Adevărat. 

ATENIANUL: Dar pentru a dobândi această frumuseţe, cred că e 
necesar, pur şi simplu, să se nască chiar de la început cât mai sănătoase 
corpurile pruncilor. 

CLINIAS: Desigur. 

ATENIANUL: Dar n-aţi observat că creşterea oricărui animal e mult 
mai repede şi puternică la început, astfel că mulţi au afirmat că corpul 
omenesc nu ajunge în cei douăzeci de ani următori la îndoitul staturii ce o 
are la cinci ani? 

CLINIAS: E adevărat. 

ATENIANUL: Nu ştim de a.semenea că atunci când corpul se dezvoltă 
mai mult, dacă nu face exerciţii repetate şi proporţionate cu puterile sale 
prezente, rămâne atins de numeroase infirmităţi? 

CLINIAS: Da, aşa e. 

ATENIANUL: Astfel, când corpurile cresc mai repede, atunci au 
nevoie de mai multe exerciţii. 

CLINIAS: Cum adică! Pruncilor şi copiilor mici să le impunem 
încordările cele mai mari? 

ATENIANUL: Nu numai acestora, dar chiar şi celor din pântecele 
mamelor lor. 

CLINIAS: Ce spui, scumpule? Vorbeşti de feţi (fetuşi)? 

ATENIANUL: Da. De altfel nu e de mirare că n-aveţi nici o idee de, 
gimnastica fetuşilor; oricât de ciudat vi s-ar părea, am să încerc să v-o 
explic. 

CLINIAS: Să ascultăm. 

ATENIANUL: Este mai lesne unor atenieni să înţeleagă ce vreau să 
zic, graţie unor distracţii foarte gustate la noi, până dincolo de cuviinţă. La 
noi anume, nu numai copiii, dar chiar şi bătrânii cresc puii unor păsări şi îi 
dresează a se lupta unii contra altora. Şi cred ei că exerciţiile acestea, 
asmuţindu-le unele contra altora, nu le sunt îndestulătoare. Ci pe lângă 
aceasta, au obicei a purta păsările acestea, pe cele mai mici în mână. pe cele 
mai mari la subsuoară şi a se plimba astfel mai multe stadii, spre a păstra 
buna stare nu a lor, ci a păsărilor acestora. Faptul acesta arată oricui ştie să 
cugete că mişcarea şi agitaţia, când nu merg până la oboseală, sunt 
folositoare tuturor corpurilor, fie că-şi dau singure mişcarea, fie că o 
primesc de la vehicule, fie pe mare, sau fiind purtaţi de cai, ori, în fine, în 
orice alt mod. Exerciţiile acestea ajutând la mistuirea alimentelor, face 
2 corpurile să prindă sănătate, fmmuseţe, sprinteneală. Aşa stând lucrurile. 

CC trebuie să facem? Vreţi oare, dacă cumva vreţi să ne facem de râs, să 
cdictăm legea următoare? Femeile gravide vor face plimbări dese'. Ele vor 
plăsmui pe noul născut ca pe o bucată de ceară, cât timp e moale şi plastic. 
Până la etatea de trei ani să-l înfeşe în scutece. Dfe asemenea vom obliga 
oare, sub amendă, pe cele care alăptează a purta în braţe copiii, când la ţară, 
când la temple, când la rudele lor, până ce vor fi destul de puternici spre a 
se ţine pe picioare? Şi chiar atunci oare nu cumva le vom impune, până ce 
aceste făpturi slabe vor atinge vârsta de trei ani, să aibă mare grijă şi să-i 
poarte şi mai departe, de teamă să nu-şi scrântească vreun membru, 
apăsând piciorul prea tare în pământ? Sunteţi de părere să prevedem 
pedepse în aceste regulamente contra celor ce n-ar vrea să se conformeze? 
Ori nu cumva ar fi nepotrivite măsurile acestea? Căci ar însemna să ne 
atragem asupra noastră din toate părţile ceea ce am spus adineaori. 

CLINIAS: Ce? 

ATENIANUL: Batjocura nemiloasă pe care am stâmi-o, pe lângă că 
naturile de femei şi de sclave n-ar vrea să ne asculte. 

CLINIAS: Ori pentru care motiv am hotărât, că asemenea amănunte 
nu trebuie trecute cu vederea? 

ATENIANUL: în speranţa că şelii de familii şi oamenii liberi, auzind 
poveţele noastre, vor înţelege că, dacă administraţia casnică nu se 
orânduieşte cum se cuvine în state, zadarnic se aşteaptă ca legile, care au 
drept scop binele public, să asigure statului trăinicia ce se aşteaptă de la 
ele. Reflecţia aceasta poate să-i hotărască să observe, ca pe nişte legi, 
sfaturile ce le dădurăm, şi, urmându-le credincios, să lucreze la fericirea 
lor proprie şi la aceea a statului. 

CLINIAS: Foarte cuminte, ceea ce zici. 

ATENIANUL: Deci să nu părăsim felul acesta de legiuire, până ce nu 
vom explica exerciţiile potrivite spre a forma sufletul copiilor mici, după 
cum am început a delibera şi cu privire la exerciţiile corpului lor. 

CLINIAS: Bine zici. 

ATENIANUL: Să păstrăm, aşadar, ca un bun mijloc al educaţiei 
copiilor, atât pentru spirit, cât şi pentru corp, alăptarea şi legănatul atât ziua 
cât şi noaptea. Mişcarea aceasta le este totdeauna utilă, dar mai ales în 
copilăria cea mai fragedă. Dacă ar fi cu putinţă, ei ar trebui să se simtă 


' Ve/i şi Aristotel, Politica, VII, 16. 

totdeauna în casă, ca într-o luntre pe mare. De aci trebuie să presupunem că 
doicile ştiu din experienţă cât de bună e mişcarea pentru copiii ce-i cresc, 
precum şi femeile care vindecă de boala coribanţilor'. în adevăr, când 
copiii nu adorm uşor, ce fac mamele ca să-i adoarmă? Ele nu-i lasă liniştiţi, 
ci îi leagănă mişcându-i în braţele lor. Şi nici nu tac, ci le cântă şi câte un 
cântecel. într-un cuvânt, ele oarecum îi vrăjesc şi-i fac să aţipească cu 
aceleaşi mijloace, de care medicina se slujeşte să vindece pe furioşi: vreau 
să spun, printr-o mişcare supusă regulilor dansului şi ale muzicii. 

CLINIAS: Străine, care poate fi adevărata cauză a acestor efecte? 

ATENIANUL: Nu este greu de înţeles. 

CLINIAS: Cum aşa? 

ATENIANUL: Starea în care se află atunci copiii şi furioşii este un 
efect al temerii: spaimele acestea deşarte au pricina lor în oarecare 
slăbiciune a sufletului. Atunci când se opune acestor agitaţii interioare o 
mişcare exterioară, această mişcare învinge agitaţia ce o producea în suflet 
teama sau furia; ea aduce din nou calmul şi liniştea, potolind bătăile tari de 
inimă, care au loc în aceste prilejuri. Astfel, ea procură copiilor somnul şi 
face pe furioşi a trece de la furie la starea normală, cu ajutorul dansului şi 
al muzicii, şi cu ajutorul zeilor împăcaţi prin Jertfe. Iată în două cuvinte 
explicaţia cea mai plauzibilă a acestor feluri de efecte. 

CLINIAS: Sunt mulţumit cu ea. 

ATENIANUL: Pentru că virtutea naturală a mişcării are însuşirea 
aceasta, e bine a lua aminte că un suflet care, chiar din copilărie, este agitat 
de spaimele acestea deşarte, devine cu vremea din ce în ce mai supus lor: 
ceea ce după părerea tuturor este a face şcoala laşităţii, iar nu a curajului. 

CLINIAS: Netăgăduit. 

ATENIANUL: După cum, din contră, înseamnă a exercita copilăria 
pentru curaj, dacă o obişnuieşti să învingă aceste temeri şi spaime, cărora 
suntem supuşi. 

CLINIAS: Foarte bine. 

ATENIANUL: Astfel, putem zice că această gimnastică a copiilor, 
care constă în mişcare, contribuie mult a produce în suflet partea aceasta, 
care se numeşte curaj. 

CLINIAS: Fără tăgadă. 


* Boala copiilor. 

ATENIANUL: Este sigur de asemenea că voia bună şi voia rea intră 
cu o parte însemnată în alcătuirea sufletului bun şi rău. 

CLINIAS: Desigur. , 

ATENIANUL: Trebuie să explicăm acum mijlocul de a înrâuri asupra 
dispoziţiei rele a copiilor, în măsura în care acest lucru este posibil 
oamenilor. 

CLINIAS: Lămureşte-ne lucrul acesta. 

ATENIANUL: Ei bine, să fixăm ca un principiu sigur, că o educaţie 3 
răzgâiată face pe copii, în mod de neînlăturat, supărăcioşi, arţăgoşi şi gata 
la mânie pentru cele mai mici lucruri, şi, din contră, o educaţie severă, care 
îi ţine într-o sclavie dură şi violentă, îi face Josnici, umiliţi şi mizantropi, 
încât cineva nu poate avea cu uşurinţă o relaţie cu ei. 

CLINIAS: Atunci cum trebuie educaţi de stat aceşti copii, nişte fiinţe 
ce nu înţeleg cuvintele şi nici nu pot să se bucure de educaţia obişnuită? 

ATENIANUL: Uite cum. Toate vietăţile, în momentul când se nasc, 
de obicei scot strigăte, ceea ce este adevărat, mai ales cu privire la om, care 
nemulţumit numai cu strigătele mai adaugă şi plânsul la ţipete. 

CLINIAS: Este adevărat. 

ATENIANUL: Astfel doicile încearcă, prezentând diverse obiecte 
copilului, să ghicească ce vrea. Dacă tace la vederea unui obiect, ele 
consideră că au făcut bine să i-1 prezinte; însă dacă el continuă să plângă şi 
să ţipe, nu i-au dat ce-i trebuie. Aşadar, plânsul şi ţipetele sunt la copii 
semne de care ei se slujesc să arate ce le place şi ce nu le place, semne nu 
tocmai vesele. Aşa trec cei trei ani dintâi, parte destul de însemnată a vieţii, 
dacă socotim modul bun sau rău în care o petrec. 

CLINIAS: Ai dreptate. 

ATENIANUL: Nu e adevărat că, copilul supărăcios şi fără voie bună, 
plânge şi ţipă mai mult decât se cuvine unei fiinţe bine făcute? 

CLINIAS: Aşa cred. 

ATENIANUL: Dacă, deci, în timpul acestor trei ani dintâi, cineva 
şi-ar da toată osteneala spre a îndepărta de copil orice durere, orice teamă, 
orice supărare, nu ar fi, după părerea noastră, un mijloc sigur de a-i face 
sufletul mai voios şi mai mulţumit? 

CLINIAS: Fără îndoială, şi mai ales, dacă i se face cât mai multe 
plăceri. 

ATENIANUL: In privinţa aceasta nu sunt de părerea ta, Clinias. 
Luarea-aminte la toate gusturile lor este calea cea mai potrivită spre a-i 

răzgâia, cu atât mai mult că e vorba de începutul educaţiei. Dar să vedem 
dacă e aşa. 

CLINI AS: Să aud părerea ta. 

ATENIANUL: Chestiunea de care vorbim nu e neînsemnată, nici 
pentru tine, nici pentru mine. Ascultă-ne, Megillos, şi fii judecător între 
Clinias şi mine. Părerea mea este că, spre a trăi cum trebuie, nu se cuvine 
să alergăm după plăceri şi a ne sili în toate chipurile să fugim de dureri, ci 
a urma o oarecare cale mijlocie, pe care am numit-o adineaori stare liniştită, 
pe care o atribuim toţi de comun acord şi zeilor, după cum afirmă şi 
oracolele. Către starea aceasta trebuie să năzuiască, după părerea mea, 
oricine vrea să aibă oarecare asemănare cu zeii. Prin urmare, nu trebuie să 
fim cu toată fiinţa aplecaţi spre plăceri, cu atât mai mult că nu vom fi 
niciodată cu totul scutiţi de dureri; nici să nu îngăduim pe cineva, bărbat 
ori femeie, tânăr sau bătrân, să fie în dispoziţia aceasta, şi mai puţin decât 
oricine, cât va depinde de noi, să nu suferim pe copil, care de-abia s-a 
născut; pentru că la etatea aceasta se plăsmuieşte mai temeinic caracterul 
prin deprindere. Şi dacă nu m-aş teme să nu mi se considere drept palavre 
spusele mele, aş mai adăuga că, în lunile sarcinii, femeile trebuie 
supravegheate cu deosebită grijă, să nu se lase în voia bucuriilor şi a 
supărărilor necumpătate şi nechibzuite, şi să se ia măsuri ca ele să se afle în 
timpul acesta în stare de linişte şi veselie. 

CLINIAS: Nu mai e trebuinţă, oaspete, să întrebi pe Megillos, spre a 
hotărî care din noi doi are dreptate. Căci recunosc eu însumi, că oricine 
trebuie să evite un fel de viaţă, unde ar fi numai plăcere ori numai durere şi 
să apuce totdeauna o cale mijlocie, deopotrivă depărtată de aceste două 
extreme. Ai spus adevărul şi trebuie să fii mulţumit de declaraţia mea. 

ATENIANUL: Foarte bine, Clinias; acum, după lucrurile acestea, să 
discutăm şi chestiunea următoare. 

CLINIAS: Care? 

4 ATENIANUL: Practicile acestea, de care vorbim, nu sunt altceva 

decât ceea ce se numeşte îndeobşte legi nescrise; le mai numim şi obicei al 
pământului. Am vorbit drept, când am afirmat mai sus că nu se cuvine să 
se dea numele de legi acestor practici, dar nici nu trebuie lăsate nediscutate, 
fiindcă ele sunt legături ale oricărui guvernământ, ţinând mijlocul între 
legile constituite până acum şi scrise şi cele de înfiinţat în viitor. Intr-un 
cuvânt, sunt datini foarte vechi izvorâte din guvernământul patriarhal. Fiind 
întocmite cuminte şi observate exact, păstrează legile scrise sub scutul lor; 

şi din contră, dacă sunt rău întocmite şi rău ţinute, le ruinează, după cum, 
dacă se scot traversele din mijlocul clădirilor făcute de meşteri, vedem că 
părţile se prăbuşesc fiind trase departe unele de altele, atât ele cât şi 
ornamentele construite cele din urmă. Cugetând astfel, Clinias, se cuvine 
să legăm bine împreună toate piesele statului tău nou, silindu-ne să nu 
omitem nimic, nici un lucru, nici mare, nici mic, nici instituţiile numite legi, 
datini, aşezăminte. Toate astea sunt încheieturi ce consolidează edificiul 
politic. Dacă ele nu conlucrează laolaltă, nu pot dăinui. De aceea, să nu ne 
mirăm că se îngrămădesc înainte-ne o mulţime de datini şi obiceiuri, care 
par neînsemnate şi lungesc legile. 

CLINIAS: Vorbeşti drept; suntem de părerea ta. 

ATENIANUL: Deci dacă se respectă exact prescripţiile acestea de 
creştere a copiilor şi copilelor până la trei ani, dar nu numai aşa de 
mântuială, se vor găsi mult folositoare pentru educaţia lor. La trei ani, la 
patru, la cinci şi chiar până la şase ani. Jocurile sunt necesare sufletului 
copiilor. însă de aci înainte vom veghea să-i ferim de răsfăţ, îndreptându-i 
fără a-i pedepsi umilitor, ceea ce spuneam şi despre sclavi, că nu trebuie 
să-i insultăm, când îi corectăm, ca să nu le dăm motiv de răzvrătire, dar nici 
a-i lăsa nepedepsiţi, spre a nu deveni prea îndrăzneţi; vorbesc de copiii de 
condiţie liberă. La etatea aceasta, ei au Jocuri, ca să zicem astfel, care le 
sunt naturale şi pe care le născocesc singuri, când sunt împreună. Pentru 
motivul acesta copiii Fiecărui sat, de la trei până la şase ani, se vor aduna în 
locurile consacrate zeilor. Doicile lor vor fi alături de ei spre a veghea ca să 
n-aibă loc vreo neorânduială şi spre a le modera pornirile prea zvăpăiate. 
Fiecare adunare de felul acesta, precum şi doicile însele vor avea ca 
supraveghetoare una din cele douăsprezece femei alese în fiecare an, dintre 
doicile ce vor fi autorizate de către păzitorii legilor. Supraveghetoarele 
acestea se vor alege de către inspectoarele căsătoriilor; ele vor numi câte 
una de fiecare trib şi de aceeaşi vârstă cu ele. Toate acelea ce vor fi primit 
funcţia aceasta, se vor duce în fiecare zi în locul sfinţît, unde se adună copiii 
şi se vor sluji de sprijinul oricărui sclav public spre a pedepsi pe aceia sau 
acelea ce vor săvârşi vreo infracţiune, dacă sunt străini sau sclavi. Dacă e 
un cetăţean care susţine că nu merită pedeapsă, ele îl vor da pe mâna 
astinomilor să-l pedepsească; dacă însă se supune, îl vor pedepsi ele însele. 
După vârsta de şase ani, băieţii şi fetele să se despartă pe sexe: băieţii să 
meargă cu băieţii şi fetele cu fetele. îi vor face să se ocupe cu exerciţiile 
potrivite etăţii şi sexului lor: băieţii vor învăţa călăria, a trage cu arcul, a 

mânui lancea şi praştia. De asemenea, şi fetele, dacă ele voiesc; oricum, ele 
vor învăţa cel puţin teoria. Lucrul de căpetenie este mai ales a şti să 
mânuiască bine armele grele; căci astăzi domneşte în privinţa aceasta o 
prejudecată falsă, la care nimeni nu ia aminte. 

CLINI AS: Care prejudecată? 

5 ATENIANUL: Ne închipuim, cu privire la folosinţa mâinilor şi la 

toate acţiunile ce le facem cu ele, că natura le-a făcut diferite dreapta de 
stânga. Cât priveşte membrele inferioare, picioarele, se pare că nu e nici o 
deosebire între dreptul şi stângul relativ la exerciţiile care le sunt proprii. 
Dar cât priveşte mâinile, suntem oarecum ciungi, din neştiinţa doicilor şi a 
mamelor. Natura dând ambelor braţe o aptitudine egală pentru aceleaşi 
lucrări, noi le-am făcut foarte deosebite prin anumite deprinderi şi chipul 
rău de a ne sluji de ele. Este adevărat că, în anumite cazuri, lucrul nu are 
mare însemnătate: spre exemplu, este indiferent a ţine lira cu mâna stângă 
şi plectrul cu mâna dreaptă şi tot aşa cu celelalte lucruri asemănătoare. Dar 
este nechibzuit a ne baza pe exemplele acestea, spre a proceda tot aşa în 
toate celelalte lucruri, când nu ar trebui. Avem dovadă la sciţi, unde nu e 
obiceiul de a se sluji numai de stânga spre a întinde arcul şi de dreapta spre 
a trage săgeata; ei se slujesc fără deosebire de amândouă mâinile spre a ţine 
arcul sau săgeata. Aş putea să dau multe alte exemple de la conducătorii de 
care; aceste exemple, de altfel, ne arată că mergem contra voinţei naturii, 
făcând mai slabă stânga decât dreapta. în adevăr,câtă vreme e vorba numai 
de un arcuş de corn sau de un alt instrument de felul acesta, lucrul, cum 
spuneam, n-are cine ştie ce urmări; însă când trebuie să ne servim de 
instrumente de fier în război, ca de arcuri, lănci şi altele de felul acesta, şi 
mai ales când trebuie de o parte şi alta să se lupte cu arme grele, atunci 
oricine a învăţat să mânuiască armele acestea şi s-a deprins cu ele, îl 
biruieşte pe cel ce nu cunoaşte nici practica, nici teoria lor. Căci precum 
acela, care s-a exercitat bine în pugilat şi în luptă sau în amândouă, într-o 
luptă dinspre stânga nu şchioapătă şi nici nu-şi târăşte nedibaci membrele, 
dacă adversarul îl sileşte să mute de cealaltă parte mişcarea, cred că trebuie 
socotit adevărat şi când e vorba de arme şi de toate celelalte lucruri. în 
adevăr, cine a primit de la natură două braţe spre a se apăra şi a ataca, atât 
cât atârnă de el, trebuie să lase pe unul neîntrebuinţat şi nedestoinic de a-i 
sluji. Şi dacă unul s-ar naşte înzestrat cu firea lui Gerion sau a lui Briareu', 


* Mon.ştri legendari, care aveau câte o .sută de braţe. 

este necesar să poată cu cele o sută de mâini să azvârle o sută de lănci. Este 
datoria oamenilor şi a femeilor, ce supraveghează educaţia tinerimii, de a 
lua măsuri relative la lucrurile acestea şi a face astfel, unele luând aminte 
la jocurile copiilor şi la modul cum sunt educaţi, alţii conducând exerciţiile 
lor — ca toţi cetăţenii, băieţi şi fete, care se nasc cu însuşirea de a se sluji 
deopotrivă de bine de amândouă mâinile şi de amândouă picioarele, să nu 
strice prin deprinderi rele darurile naturii. Se poate cuprinde sub două nume 
generale toate exerciţiile potrivite pentru tinerime: sub acela de gimnastică 
pe acelea ce au drept scop de a forma corpul, şi sub acela de muzică, pe 
acelea ce tind a forma sufletul. Gimnastica cuprinde două părţi:.dansul şi 
lupta. De asemenea sunt două feluri de dansuri: unul care imită cu mişcările 
sale cuvintele Muzei şi păstrează totdeauna un caracter de nobleţe şi 
măreţie; altul, menit să dea corpului şi fiecăruia din membre, sănătatea, 
agilitatea, frumuseţea, obişnuindu-le cu mlădierea, cu întinderea potrivită 
membrelor, şi cu mişcările armonioase ale fiecăruia dintre ele, împărţite 
după tacturi şi susţinute în toate momentele dânsului. Cât priveşte lupta, nu 
e nevoie să menţionăm aici toate rafinamentele pe care Anteu şi Cercione 
le-au inventat în domeniul acesta, dintr-o dorinţă rău înţeleasă de a se 
distinge, nici perfecţionările născocite în pugilat de către Epeos şi 
Amicos', amănuntele acestea nefiind de nici un folos în război. Dar cât 
priveşte lupta dreaptă care constă în anumite încovoieri ale gâtului, ale 
mâinilor, coapselor, care n-are decât figuri pline de cuviinţă şi e vrednică 
de laudă în silinţa ce-şi dă să învingă, al cărei scop este a dobândi sănătate 
şi putere, nu trebuie scăpată din vedere, fiind necesară tuturor acestor feluri 
de exerciţii; şi când cursul legilor noastre va ajunge la ea, vom prescrie 
maeştrilor să dea lecţii cu bunăvoinţă elevilorîn materia aceasta, iar aceştia 
să le urmeze cu luare-aminte. Nu vom scăpa din vedere nici dansurile 
imitative, care ni se vor părea vrednice de învăţat. Astfel în locurile 
acestea^ există dansul în arme al cureţilor^, şi la Lacedemona acela al lui 
Castor şi Pollux. La noi,de asemenea, fecioara Pallas, protectoarea Atenei, 
prinzând gust de jocurile nevinovate ale dansului, a socotit că jocurile 
acestea nu trebuie să se joace cu mâinile goale, ci că se cuvine să danseze 
cineva încărcat cu arme. Se impune, aşadar, ca flăcăii şi fetele să urmeze 


* Boxeri din vremi legendare. 

exemplul ei, ceea ce le-ar folosi în război şi le-ar sluji să-şi înfrumuseţeze 
serbările. Mai trebuie ca şi copiii, chiar din anii cei dintâi, până la etatea de 
a purta arme, să meargă în alai la templele zeilor şi la ale copiilor zeilor, 
călări, împodobiţi cu arme frumoase, iar în mersul lor să însoţească 
rugăciunile lor cu Jocuri şi sărituri, când mai repezi, când mai încete. 
Acelaşi rost îl au şi exerciţiile de luptă, iar nu altul, şi exerciţiile ce le 
precedă. Căci luptele acestea au folosul lor atât la război, cât şi în timp de 
pace, pentru stat ca şi pentru particulari. Orice alt exerciţiu al corpului, fie 
serios, fie amuzant, nu şade bine unor persoane libere. Am spus cu privire 
la ceea ce am numit mai sus gimnastică tot ce am avut de spus. Aceasta are 
toată perfecţiunea de dorit. Dacă însă voi cunoaşteţi una mai bună, îmi va 
părea bine să o expuneţi aici de faţă. 

CLINIAS: Anevoie s-ar putea spune lucruri mai bune, oaspe, decât 
cele cuprinse în expunerile tale. 

ATENIANUL: Ordinea materiei ne aduce la darurile Muzelor şi ale 
lui Apollo. Am crezut atunci că am terminat obiectul acesta şi că nu ne mai 
rămânea să discutăm decât despre gimnastică. însă este evident că am 
scăpat din vedere câte o chestiune, care ar fi trebuit dezvoltată chiar 
înaintea celorlalte. Să vorbim acum despre ele. 

CLINIAS: Desigur, trebuie să vorbim despre acestea. 

ATENIANUL: Deci ascultaţi. Aţi fost cu luare-aminte şi mai înainte, 
însă cine are să spună, precum şi cine are să asculte un lucm minunat şi 
necomun, trebuie să bage cine de seamă ce face; aşa e cazul nostru. Căci 
şi acum am să vă spun o părere ce nu trebuie rostită fără oarecare teamă; 
totuşi o să încerc să v-o spun după ce mă voi fi liniştit puţin. 

CLINIAS: De ce vrei să vorbeşti, rogu-te, oaspete? 

7 ATENIANUL: Susţin că nu s-a ştiut până acum în nici un stat că 

statornicia şi mobilitatea legilor atârnă mai mult de Jocuri decât de orice alt 
lucru; că dacă este oarecare regulă în Jocuri, dacă aceiaşi copii au oriunde, 
în orice vreme, cu privire la aceleaşi obiecte şi în acelaşi mod, aceleaşi 
Jocuri, nu trebuie să fie nici o temere că se vor petrece schimbări în legile 
care au un obiect serios; şi, din contră, dacă nu e nici o regulă în Jocuri, 
dacă se înnoiesc şi în oarecare moduri se schimbă mereu, dacă tinerilor nu 
le plac totdeauna aceleaşi lucmri, şi n-au o normă uniformă şi neschimbată 
relativă la ceea ce numesc cuviincios şi necuviincios, în gesturile corpurilor 
lor şi în celelalte găteli; dacă printre ei se arată o cinste deosebită acelora ce 
inventează ceva nou în materia aceasta, care introduce găteli, culori, mode 

diferite de cele ale datinilor vechi, putem asigura, fără teamă de a ne înşela, 
că nu e nimic mai nenorocit pentru un stat decât asemenea schimbări. în 
adevăr, ele deprind pe nesimţite tinerimea de a apuca alte obiceiuri, a 
dispreţui ce e vechi şi a preţui lucrurile noi. Ori, repet, lucrul acesta, când 
într-un oraş lumea a ajuns să cugete şi să vorbească în modul acesta, 
aceasta este nefericirea cea mai mare ce poate avea loc în statul acela. 
Ascultaţi, vă rog, cât de mare este răul acesta, după părerea mea. 

CLINI AS: Ce! Când într-un stat lumea n-are decât dispreţ pentru 
întocmirile vechi? 

ATENIANUL: Da, tocmai aşa. 

CLINIAS: Fii sigur că voni asculta cu toată luarea-aminte şi 
bunăvoinţa posibilă, cele ce ne vei spune în această privinţă. 

ATENIANUL: Lucrul merită atâta osteneală. • 

CLINIAS: N-ai decât să vorbeşti. 

ATENIANUL: Să ne îndemnăm aşadar unii pe alţii să ascultăm cu cât 
mai mare luare-aminte. Dacă exceptăm ceea ce este rău din firea sa, vom 
găsi că în toate celelalte lucruri nimic nu e mai primejdios ca schimbarea, 
şi în anotimpuri şi în vânturi, şi în regimul corpului şi în obiceiurile 
sufletului; nu zic primejdios într-un punct, iar în altul nu, zic primejdios în 
toate, afară numai de lucrurile rele. Şi dacă ne aruncăm privirea spre cele 
ce se petrec cu privire la corpurile noastre, vom vedea că, oricare ar fi felul 
de hrană, de băutură, de exerciţii la care ne dedăm, prima urmare a fost de 
a pricinui oarecare turburare în constituţia corpului nostru; în urmă, 
restabilindu-ne cu vremea, ne deprindem cu noul gen de viaţă şi, odată 
familiarizaţi, obişnuiţi cu regimul ace.sta, el devine un regim sănătos, izvor 
de plăcere şi sănătate. Şi dacă necesitatea ne sileşte a părăsi în urmă vreunul 
din regimurile cele mai aprobate, mai întâi ne simţim năpădiţi de boli care 
ne turbură constituţia, şi numai cu multă trudă ne putem restabili, 
obişnuindu-ne din nou cu un regim nou. Decât, trebuie să ne închipuim că 
asemenea revoluţii se petrec şi în spiritul oamenilor, în constituţia sufletului 
lor, că atunci când un suflet s-a nutrit cu oarecare legi şi când aceste legi, 
în urma unui noroc cu adevărat divin, sunt de vreme îndelungată stator¬ 
nice şi permanente, astfel că nimeni nu-şi aduce aminte, nici n-a auzit 
vorbindu-se că ele ar fi fost altădată în alt fel întocmite decât astăzi, sufletul 
acesta se simte pătruns de respect pentru legile acestea şi nu se teme de 
nimic atât, cât de faptul de a aduce cea mai mică prefacere în ordinea 
stabilită. 


209 



PLATON 


Este deci datoria legiuitorului de a găsi oarecare mijloc spre a asigura 
binele acesta statului pe care-1 organizează. Ci, iată la ce mă gândesc eu. 
Toată lumea e încredinţată, cum spuneam adineaori, că Jocurile copiilor nu 
sunt decât Jocuri, că e de puţină însemnătate faptul de a le modifica şi că 
din schimbarea lor nu poate ieşi nici vreun mare bine, nici vreun rău mare. 
Astfel, în loc să-i depărteze de la orice schimbare în materia acesta, ceilalţi 
le cedează, le mulţumesc capriciile lor; şi nu se gândesc că aceiaşi copii 
care şi-au înnoit Jocurile, când vor fi oameni, în mod cert vor fi deosebiţi de 
aceia care i-au precedat; fiind alţii, ei vor năzui de asemenea la un altfel de 
trai, ceea ce-i va determina să dorească alte legi şi alte moravuri şi toate 
aceste prefaceri vor duce la ceea ce am numit nenorocirea cea mai mare a 
statelor, rău de care pare că nimeni nu se teme. în adevăr, schimbările ce 
s-ar aduce în lucrurile din afară nu au urmări aşa de primejdioase, însă cât 
priveşte prefacerile ce au loc adesea în moravuri, şi în cele ce sunt în 
privinţa aceasta vrednice de laudă sau de dezaprobare, sunt cât se poate de 
importante şi nu s-ar putea lua îndeajuns aminte spre a le preîntâmpina. 

CLINIAS: Eu Judec tot ca tine. 

8 ATENIANUL: Dar ce, ţinem de adevărate şi cele spuse mai sus, că 

anume tot ce aparţine măsurii şi celorlalte părţi ale muzicii este o imitaţie 
a moravurilor omeneşti, fie bune, fie rele? Ce credeţi? 

CLINIAS: Nu ne-am schimbat câtuşi de puţin părerea în chestiunea 
aceasta. 

ATENIANUL: Prin urmare, după părerea noastră, va trebui să punem 
totul în mişcare, spre a împiedica pe copii să nu prindă gust, la noi, de 
genuri noi de imitaţie, fie pentru dans, fie cu privire la melodie, şi nimeni 
să nu-i atragă, punându-le înainte ispita varietăţii plăcerilor. 

CLINIAS: Ai dreptate. 

ATENIANUL: Cunoaşteţi în scopul acesta vreun mijloc mai potrivit 
decât acela de care se slujesc egiptenii? 

CLINIAS: Care? 

ATENIANUL: De a consacra toate dansurile şi toate cântecele. La 
început am rândui sărbătorile, epocile lor, zeii, copiii zeilor, geniile. Pe 
urmă am hotărî imnurile şi dansurile care trebuie să însoţească fiecare 
sacrificiu. Toate acestea fiind orânduite, s-ar face un sacrificiu în cinstea 
Parcelor' şi a tuturor celorlalte divinităţi, în care cetăţenii în comun ar 


' Ursitoarele. 

consacra prin libaţiuni fiecare imn zeului sau geniului, căruia îi este 
destinat. Dacă în urmă cineva ar vrea să introducă, în cinstea vreunui zeu, 
cântece noi sau dansuri noi, preoţii şi preotesele, în înţelegere cu păzitorii 
legilor, s-ar înarma cu autoritatea religiei şi a legilor spre a-1 împiedica; şi 
dacă n-ar renunţa de bunăvoie la inovări, atât cât va trăi, orice cetăţean va 
avea dreptul să-l cheme înaintea judecătorilor, ca vinovat de nelegiuire. 

CLINI AS: Foarte bine. 

ATENIANUL: Fiindcă vorba ne-a adus până aci, să îngăduim ca ea 
să facă asupră-ne efectul ce se cuvine să-l facă. 

CLINI AS: Ce vrei să zici? 

ATENIANUL: Ştiţi că nu numai bătrânii, dar chiar tinerii, când văd 
sau aud ceva izbitor sau extraordinar, nu recunosc deodată ceea ce le 
pricinuieşte mirarea şi că, în loc de a alerga spre acel obiect, ei se opresc 
câtă va vreme spre a-1 privi, asemenea unui călător care se află la o răspântie 
şi care nu ştie calea cea bună, fie că umblă singur ori cu alţii, se sfătuieşte 
cu sine şi cu ceilalţi relativ la strâmtorarea în care se află şi nu urmează 
drumul decât după ce s-a asigurat îndeajuns că drumul pe care apucă îl va 
conduce la ţinta sa. Iată precis ce trebuie să facem noi acum. Fiindcă am 
ajuns, cu privire la legi, la o afirmaţie care are aspect de paradox, este 
nevoie s-o examinăm temeinic şi să nu ne pronunţăm cu uşurinţă în ce 
priveşte o chestiune aşa de importantă, mai ales la vârsta noastră, ca şi cum 
am fi asiguraţi că am descoperit adevărul de la întâia privire. 

CLINI AS: Foarte adevărat vorbeşti. 

ATENIANUL: Astfel să mai amânăm chestiunea aceasta şi, după ce 
vom fi cercetat lucrul îndeajuns, atunci vom hotărî. Şi de teamă ca 
cercetarea aceasta să nu întrerupă rânduiala şi urmarea legilor de care 
discutăm, să ne grăbim a continua dezbaterea noastră. Poate că, cu ajutorul 
zeului, după ce expunerea aceasta va fi completă, se va lămuri şi 
controversa de acum. 

CLINIAS: Foarte bine vorbeşti, oaspete, şi să facem aşa precum ai 
demonstrat. 

ATENIANUL: Deocamdată, cum am spus, oricât de neobişnuit ar 
părea aceasta, să rămână hotărât că toate cântecele vor fi la noi tot atâtea 
legi, după cum şi cei vechi se serveau de acelaşi nume pentru cântecele din 
chitară; poate că în privinţa aceasta nu erau aşa de departe de a gândi ca şi 
noi, şi cine le-a dat cel dintâi numele acesta a întrezărit, fie în vis, fie 

deştept, adevărul celor spuse de noi. Să decidem deci, ca un decret 
inviolabil, că după ce se vor hotărî de către autoritatea publică, şi după ce 
se vor consacra cântecele şi dansurile care sunt potrivite pentru tinerime, 
nu se va mai da voie nimănui să cânte ori să joace în alt mod, căci 
altminteri se va expune la urmările ce le-ar avea călcarea oricărei alte legi. 
Oricine se va conforma cu credinţă nu va avea să se teamă de nimic: dar 
dacă cineva contravine, păzitorii legilor, preoţii, preotesele îl vor pedepsi, 
după cum s-a spus. Acesta este regulamentul întocmit de pe acum. 

CLINIAS: Aşa să fie. 

9 ATENIANUL: Dar cum vom face să înlăturăm ridicolul, făcând legi 

relative la o asemenea materie? Ia să vedem, dacă mijlocul cel mai bun nu 
e de a întipări mai înainte în spiritul cetăţenilor oarecare imagine sensibilă 
a ceea ce avem în vedere. Iată un exemplu: dacă după un sacrificiu şi după 
ce victima a fost arsă, fiul ori fratele celui care face sacrificiul, stând 
aproape de altar şi lângă victimă, ar rosti nenumărate blesteme, nu ar stârni 
oare groaza în spiritul tatălui şi al familiei întregi? N-ar fi ele un semn rău 
şi o piază nenorocită? 

CLINIAS: Desigur. 

ATENIANUL: Ei bine! Iată ce se petrece întocmai în aproape toate 
oraşele Greciei. Când oarecare corp de magistraţi face un sacrificiu în 
numele statului, se vede venind nu un cor, ci o sumedenie de coruri, care, 
stând câteodată foarte aproape de altare, însoţesc sacrificiul cu tot felul de 
vorbe funeste şi strâng inima celor de faţă, cu vorbe, măsuri şi armonii 
jalnice, astfel că acel cor, care reuşeşte mai bine să stoarcă lacrimile 
oraşului întreg, dobândeşte victoria. Nu vom dezaproba oare o asemenea 
datină? Şi dacă există vreun prilej, când trebuie să se cânte cetăţenilor 
cântece jalnice, cum bunăoară în oarecare zile ce nu sunt pure, ci funeste, 
n-ar fi mai bine să se angajeze pentru slujba asta tristă cântăreţi străini? Şi 
oare nu ar fi mai potrivit să se procedeze cu prilejurile acestea şi cât 
priveşte cântecele acestea, ca la convoaiele funebre, pentru care se plătesc 
muzicanţi ce însoţesc corpul până la rug cu armonii cariene' ? Coroanele şi 
podoabele, în care lucesc aurul şi argintul, nu cadrează nici ele cu aceste 
cântece jalnice, ci mai degrabă veşmântul lung şi, spre a spune cu o singură 
vorbă, un decor tocmai contrar; căci nu vreau să mă opresc mai mult timp 


^ Ce .se cântau în Caria, provincie din A.sia Mică. 

CU privire la subiectul acesta. Vă întreb numai dacă întâiul caracter, pe 
care-1 dădui cântecelor noastre, nu este pe placul vostru? 

CLINI AS: Care caracter? 

ATENIANUL: Caracter de binecuvântare în loc de blesteme; şi, în 
general, lipsa din cântecele noastre a oricărui element ce nu va fi de bun 
augur. Ori să nici nu vă mai întreb nimic, ci să şi înfiinţez o lege în modul 
acesta? 

CLINIAS: Desigur, fă-o; legea aceasta are pentru ea toate voturile. 

ATENIANUL: Şi după binecuvântare, care este a doua lege ce vom 
înfiinţa-o cu privire la muzica noastră? Nu va fi oare ca toate cântecele să 
cuprindă rugăciuni adresate zeilor, cărora se aduc jertfe? 

CLINIAS: Netăgăduit. 

ATENIANUL: Şi a treia lege, cred, va fi ca poeţii noştri, ce ştiu bine 
că rugăciunile sunt doar nişte cereri adresate zeilor, să fie cu cea mai mare 
luare-aminte să nu le ceară lucruri rele, ca şi cum ar fi bune; fiindcă 
rezultatul unei asemenea rugăciuni ar fi, pentru acel ce ar fi făcut-o, 
vrednică de batjocură. 

CLINIAS: Ai dreptate. 

ATENIANUL: Dar nu ne-am convins cu puţin mai înainte că nu 
trebuie să îngăduim să se strângă în oraşul nostru avuţii nici de argint, nici 
de aur? 

CLINIAS: Ba da. 

ATENIANUL: Ştiţi de ce vă amintesc de lucrul acesta? Spre a mă sluji 
de el ca de un exemplu care să vă facă să înţelegeţi că rasa poeţilor nu e în 
stare, de cele mai multe ori, să deosebească binele de rău. Dacă dar ar avea 
loc faptul ca poeţii noştri să se înşele în privinţa acestui obiect, ei ar fi 
atunci pricina, că s-ar adresa zeilor mgăciuni rău concepute, cerându-li-se, 
relativ la lucrurile cele mai importante, tocmai contrarul a cele ce trebuie 
cerute; ceea ce ar fi, cum am spus, una din greşelile cele mai mari ce s-ar 
putea săvârşi. Să punem, aşadar, şi această prescripţie printre legile şi 
caracterele muzicii noastre. 

CLINIAS: Care prescripţie? Desluşeşte-ne mai bine. 

ATENIANUL: Aceea care impune poetului de a nu lăuda altceva în 
versurile sale, decât cele ce statul le socoteşte ca legitime, juste, fmmoase 
şi bune; care îi interzice de a arăta lucrările sale vreunui particular, mai 
înainte de a fi fost văzute şi aprobate de păzitorii legilor şi de către 
judecătorii numiţi pentru cenzura aceasta. Cenzorii aceştia vor fi tot aceia 

cărora le-am încredinţat sarcina de a orândui cele ce ţin de muzică şi acela 
care conduce educaţia tinerimii. Ei bine, vă întreb din nou, vom edicta şi 
legea aceasta a treia, acest model şi caracter? Sau ce credeţi? 

CLINIAS: S-o edictăm, de ce nu? 

10 ATENIANUL: Aşadar, după acestea, vom dispune ca, pe lângă 

rugăciuni, să se adauge imnuri şi cântece spre slava zeilor. După zei, să se 
înalţe în cinstea geniilor şi eroilor rugăciuni şi imnuri de slavă, precum se 
cuvine fiecăruia. 

CLINIAS: Da. 

ATENIANUL: Apoi vom edicta şi următoarea lege, care mi se pare 
justă şi nu deşteaptă nici o invidie: Se cuvine să onorăm prin cântece 
memoria cetăţenilor răposaţi, deosebiţi prin fapte frumoase şi eroice atât 
ale sufletului cât şi ale corpului, săvârşite cu observarea strictă a legilor. 

CLINIAS: Cum să nu? 

ATENIANUL: Pe cei în viaţă e riscant să-i lauzi şi să-i preamăreşti cu 
imnuri mai înainte ca să fi străbătut calea vieţii lor cu un sfârşit frumos. 
Aceste distincţii se vor aduce atât bărbaţilor cât şi femeilor care se vor fi 
distins prin oarecare virtute. Cântecele însă şi dansurile trebuie constituite 
astfel. Cei vechi ne-au lăsat multe piese frumoase de muzică şi multe 
dansuri frumoase. Nimic nu ne împiedică să alegem pe cele ce ni se vor 
părea mai potrivite şi mai adaptate statului ce se organizează. Cei 
însărcinaţi cu alegerea şi colecţia aceasta vor fi în etate de cel puţin 
cincizeci de ani. Ei vor lua din producţiile vechi, ceea ce li se va părea 
potrivit, iar pe cele nepotrivite sau defectuoase, ori să le înlăture, ori să le 
corecteze ici şi colo, ajutându-se şi cu luminile altora şi slujindu-se şi de 
cunoştinţele poeţilor şi compozitorilor, fără însă a le face vreo concesie în 
domeniul plăcerii sau al patimilor, decât numai în puţine puncte, ci, 
desluşind cât mai fidel, intenţia legiuitorului, să organizeze şi dansurile şi 
cântecele şi tot jocul cât mai apropiat de concepţia sa. Practica artei, 
neorânduită la început, de îndată ce e legată de o rânduire fermă, lăsându-se 
de o parte excitaţia seducătoare, câştigă infinit ca valoare. Suavitatea e 
comună tuturor muzelor. în adevăr, cine a trăit cu muza temperată şi 
ordonată, din copilărie şi până la etatea fermă şi înţeleaptă, nu mai poate 
suferi muza opusă, când o aude şi o găseşte nevrednică de un om liber. Iar 
cine e obişnuit cu muza vulgară şi voluptuoasă, zice că cealaltă e rece şi 
neplăcută. Astfel, cum spusei, nu e nici o diferenţă între aceste două muze. 

CU privire la plăcerea ori dezgustul ce ele pot pricinui: însă pe deasupra una 
face pe elevii săi mai buni, pe când cealaltă îi strică. 

CLINIAS: Bine ai vorbit. 

ATENIANUL: Pe lângă acestea trebuie să deosebim cântecele ce se 
potrivesc pentru femei de acelea care se potrivesc cu firea bărbaţilor, după 
ce le vom fi hotărât caracterul, şi a le da armonia şi măsura care le sunt 
proprii. Căci ar fi o mare greşeală dacă am călca toate principiile armoniei 
şi ale măsurii, spre a le adapta diferitelor cântece într-unchip care nu li s-ar 
potrivi. Trebuie să prevedem în legile noastre modele pentru fiecare mod': 
ceea ce nu se poate face decât atribuind unui sex şi celuilalt cântece care 
convin mai bine naturii lor. Astfel discernământul acesta trebuie făcut pe 
baza deosebirii dintre caracterul bărbatului de acela al femeii. Partea 
muzicii care înalţă, entuziasmează pe auditor, va fi rezervată bărbaţilor; iar 
aceea care exprimă mai mult modestia, sfiala, conform legii şi a bunei 
judecăţi trebuie menite pentru caracterul femeii. Aceasta ca orânduire şi 
clasificare a cântecelor. Acum urmează să vorbim despre modul de a le 
preda şi despre instrucţie, despre persoanele cărora trebuie predate, despre 
timpul destinat acestui învăţământ. Astfel, după cum constructorul de nave, 
aşezând fundamentele şi părţile laterale ale navei, întocmeşte forma 
navelor: tot aşa mi se pare că fac şi eu. Năzuind să definesc formele de 
viaţă, după structura diferitelor (suflete) caractere, în realitate schiţez planul 
lucrării întregi, spre a vedea mai bine prin ce mijloace şi prin ce sistem de 
moravuri voi reuşi să conduc cu noroc pe cetăţenii noştri la port, în 
navigaţia vieţii acesteia. în adevăr, trebile omeneşti nu sunt vrednice să ne 
frământăm aşa de mult pentru ele; totuşi suntem siliţi să facem lucrul 
acesta, ceea ce nu e o soartă fericită; dar fiindcă am ajuns până aici, dacă 
vom rezolva chestiunea aceasta în oarecare mod satisfăcător, trebuie să ne 
socotim fericiţi. Dar ce vreau eu să spun cu asta? întrebarea aceasta, ce 
mi-o fac eu însumi mie, poate un altul ar vrea să mi-o pună şi el, şi ar 
pune-o cu drept cuvânt. 

CLINIAS: Adevărat. 

ATENIANUL: Zic că trebuie să fim zeloşi, pentru ce merită zelul 
nostru, iar pentru ce nu merită zelul nostru, nu; că Dumnezeu este din 
natura sa vrednic de tot zelul celui fericit, însă omul, cum am spus şi mai 


' Tonalitate. 

SUS, nu este decât o jucărie construită de Dumnezeu, şi rostul nostru cel mai 
bun este să-l onorăm cu jocurile noastre; trebuie prin urmare ca toţi, bărbaţi 
şi femei, confonnându-ne acestei meniri, să ne petrecem viaţa cu jocurile 
cele mai fmmoase şi cu sentimente opuse celor ce le avem astăzi. 

CLINI AS: Cum? 

ATENIANUL: Astăzi se crede că trebuie să ne îndeletnicim cu 
lucrările serioase în vederea jocurilor; spre exemplu, lumea crede că 
războiul, care e lucru serios, trebuie să se facă în vederea păcii. Dar, din 
contră, războiul nu poate şi nici nu va putea vreodată să ne ofere vreo 
petrecere, nici vreun învăţământ vrednic de pomenire. Pe câtă vreme lucrul 
cel mai important pentru noi este, după părerea mea, să petrecem în pace 
cea mai mare parte a vieţii în modul cel mai virtuos. Care e norma de 
observat în jocul vieţii acesteia? Ce jocuri să alegem? Jertfe, cântece, 
dansuri, ca să putem atrage bunătatea zeilor, a ne apăra de vrăjmaşi şi a 
birui în luptă. Modul cum aceste cântece şi dansuri pot avea acest efect 
dublu, precum şi modelele lor, le-am arătat şi am croit oarecum căile pe 
care trebuie să umblăm, în convingerea că poetul a avut dreptate când a zis: 

„Unele lucruri singur,Telemah, o să le afli. 

Graţie spiritului tău; pe-altele-un zeu ţi le-arată. 

Căci nu te cred născut şi crescut fără voia zeiască".' 

Discipolii noştri, însuşindu-şi cele spuse de noi, vor crede că ele sunt 
suficiente şi că un zeu ori un geniu le va destăinui cele ce rămân de ştiut, 
relativ la sacrificii, la cântece şi la dansuri; spre exemplu, cum şi în ce 
moment vor dobândi milostivirea zeilor, cu jocuri potrivite cu firea lor, şi-şi 
vor petrece viaţa cum se cuvine unor fiinţe care oarecum nu sunt în 
întregime decât nişte jucării ce deţin numai o frântură de adevăr. 

MEGILLOS: Tu cobori prea jos neamul omenesc, oaspete. 

ATENIANUL: Nu te mira, Megillos; iartă-mi vorbele astea. Ele se 
datorează întipăririi a ceea ce este zeul în comparaţie cu noi. Fie dar neamul 
nostru nu aşa de nemernic, dacă vrei, ci vrednic de luare-aminte serioasă. 

11 în strânsă legătură cu dispoziţiile acestea, am vorbit de construcţia 

gimnaziilor şi a şcolilor publice, ce se vor clădi în mijlocul oraşului în trei 


* Odiseea, III, 26. 

locuri deosebite. în afară de raza oraşului şi în jurul zidurilor se vor face 
de asemeni trei şcoli de manej, fără a mai vorbi de alte pieţe spaţioase şi 
comode, unde tinerimea va învăţa şi se va exercita a trage cu arciil şi a 
zvârli tot felul de arme de azvârlit. Dacă nu ne-am explicat de ajuns în 
privinţa aceasta, vrem ca ceea ce am spus acum să aibă forţă de lege. Pentru 
toate aceste exerciţii vom angaja cu lefuri mari maeştri străini, spre a se 
aşeza la noi şi a educa pe discipolii lor cu toate cunoştinţele referitoare la 
muzică şi la război. Se vor obliga părinţii să-şi trimită copiii la aceşti 
maeştri, şi să vadă de educaţia lor; căci trebuie, cum se zice, ca toţi oamenii, 
şi copiii, cât va fi cu putinţă, să primească această educaţie, ca unii ce 
aparţin nu atât părinţilor lor, cât statului. Şi dacă mi s-ar da crezământ, 
legea va prescrie femeilor aceleaşi exerciţii ca şi bărbaţilor; şi nu mă tem că 
mi se obiectează, nici în ce priveşte cursele de cai, nici cu privire la 
gimnastică, că aceste exerciţii n-ar fi potrivite decât pentru bărbaţi, iar 
nicidecum pentru femei. Eu sunt încredinţat de contrar, pe baza unor fapte 
vechi, ce le-am auzit raportate de alţii: şi ştiu că şi astăzi se află în 
împrejurimile Pontului un număr foarte mare de femei numite sauromate, 
care, conform legii ţării, se exercită întocmai ca bărbaţii, nu numai la 
călărie, ci chiar a trage cu arcul şi a mânui tot felul de arme'. Pe lângă 
acestea, iată care este modul meu de a judeca relativ la chestiunea aceasta. 
Afirm că, dacă înfăptuirea regulamentului acestuia este cu putinţă, nu există 
nimic mai nechibzuit ca datina în fiinţă în Grecia noastră, pe baza căreia 
femeile sunt scutite de a-şi da toată osteneala şi, împreună cu bărbaţii, să 
facă aceleaşi exerciţii ca şi aceştia. De aci provine faptul că un stat nu este 
decât jumătate din ceea ce ar trebui să fie, dacă toată lumea ar lua parte la 
aceleaşi lucrări şi ar contribui deopotrivă la sarcinile publice; această stare 
de lucruri trebuie privită ca o greşeală enormă din partea legiuitorilor. 

CLINIAS: Pare că aşa e. Totuşi, oaspete, cea mai mare parte a 
dispoziţiilor tale nu se potrivesc cu aşezămintele statelor celorlalte. 

ATENIANUL: Răspund că trebuie să lăsăm convorbirea să-şi urmeze 
cursul pe care trebuie să-l aibă; când va fi terminată, vom alege ce ni se va 
părea că e mai bun. 

CLINIAS: Nu se poate răspunde mai bine: îmi pare rău că te-am 
întrerupt. Vorbeşte mai departe, ce-ţi va plăcea. 


' Henxlot, VI. 

12 ATENIANUL: Spun ceea ce am spus şi mai înainte: dacă faptele n-ar 

arăta că prescripţiile mele sunt realizabile, poate că ar fi îngăduit de a 
contrazice afirmaţiile acestea. Dar acei ce nu vor să primească în nici un 
chip legea aceasta, trebuie să caute alte obiecţii, în ciuda cărora voi 
continua totuşi să îndemn mereu şi să arăt că e absolut necesar să luptăm ca 
educaţia, precum şi celelalte deprinderi ale sexului femeiesc să fie comune 
cu ale bărbaţilor. în adevăr, iată cam cum trebuie judecat lucrul acesta: dacă 
femeile nu-şi duc toată viaţa la fel cu a bărbaţilor, nu e necesar a se crea 
pentru ele un gen de viaţă particulară? 

CLINIAS: Fără îndoială. 

ATENIANUL: Dar între diferitele genuri de viaţă existente în zilele 
noastre, pe care l-am prefera în locul regimului comun, pe care li-1 
prescriem aici? Oare vom imita pe traci, şi multe alte neamuri, care se 
slujesc de femei la munca ogoarelor şi la păscutul boilor şi al celorlalte vite, 
şi la alte treburi, în care nu se deosebesc întru nimic de sclavi? Obiceiul 
nostru astăzi în privinţa aceasta este următorul: după ce ne-am strâns toată 
avuţia noastră într-o casă, le-o dăm în seama lor, şi le facem regine peste 
suveici şi lână. Ori vom lua calea de mijloc, cum e la lacedemonieni? Acolo 
fecioarele sunt ţinute să trăiască luând parte la gimnazii şi la exerciţiile de 
muzică, iar femeile, deşi scutite de a toarce lâna, totuşi duc o viaţă nu mai 
puţin harnică şi deloc umilitoare sau nevrednică, şi ţin oarecare loc mijlociu 
în gospodărie, în administraţia casnică şi în educaţia copiilor, fără însă a fi 
primite să ia parte la exerciţiile de război. Dar dacă atunci vreo necesitate 
îi sileşte să se înarmeze pentru apărarea statului şi a copiilor lor, ele nu vor 
fi în stare, ca atâtea amazoane, de a se sluji de arc, nici să azvârle cu dibăcie 
o suliţă, nici să mânuiască scutul şi lancea, după pilda zeiţei, spre a 
împiedica pustiirea patriei lor şi barem să-i înspăimânte pe duşmani, când 
le vor vedea aşezate în linie de bătaie. Este evident că, ducând un asemenea 
gen de viaţă, ele nu vor cuteza să imite niciodată pe femeile sauromaţilor, 
care, comparate cu alte femei, ar putea trece drept bărbaţi. Acei ce vor vrea 
să laude dispoziţiile acestea la legiuitorii noştri, să le laude; părerea mea 
nu pot să mi-o schimb. Vreau ca un legiuitor să-şi desăvârşească lucrarea, 
să nu o facă pe jumătate, îngăduind ca femeile să ducă o viaţă moleşită, 
luxoasă, fără regulă şi conducere, dându-şi toată osteneala numai pentru 
educaţia bărbaţilor; în loc de a trage pentru stat planul întreg al unei vieţi 
fericite, el lasă jumătate din stat fără a se ocupa de el. 

MEGILLOS: Ce vom face, Clinias? Oare vom răbda ca oaspele acesta 
să atace astfel Sparta? 

CLINIAS: N-avem încotro, căci de vreme ce i-amdat voia de a Vorbi, 
să-l lăsăm să urmeze, până ce vom fi terminat cu totul convorbirea despre 
legi. 

MEGILLOS: Ai dreptate. 

ATENIANUL: Se parc că e rostul meu să încerc a explica cele ce 
urmează după acestea? 

CLINIAS: Da. 

ATENIANUL: Care trebuie să fie moravurile şi viaţa cetăţenilor unui 13 
stat, în care fiecare dispune de un strict necesar modest; unde meseriile se 
exercită de către alţii; unde munca ogoarelor este lăsată în seama sclavilor, 
îndatoraţi a da o parte îndestulătoare din roade stăpânilor, ce duc o viaţă 
frugală; unde sunt ospătării comune, unele aparte pentru bărbaţi, altele 
alături pentru familiile lor, adică pentru fiicele şi femeile lor; unde 
magistraţii, bărbaţi şi femei, sunt însărcinaţi de a examina în fiecare zi cele 
ce se petrec în aceste adunări, de a le împrăştia şi apoi a se reîntoarce la 
casele lor împreună cu ceilalţi comeseni, după ce vor fi făcut împreună 
libaţiuni zeilor, cărora sunt consacrate ziua şi noaptea prezentă? Nu mai 
rămâne oare nimic cuvenit, ba chiar necesar de legiferat, după toate 
orânduielile acestea? Fiecare din ei va trăi oare de acum înainte ca nişte 
vite, ocupate numai a se îngrăşa? Nicidecum; n-ar fi nici drept, nici cinstit; 
şi ducând o asemenea viaţă, le-ar fi peste putinţă să scape de soarta ce-i 
aşteaptă: e soarta oricărui animal leneş şi gras de trândăvie, să devină prada 
oricărui alt animal curajos şi întărit la muncă. Dacă am cerceta lucrurile 
acestea destul de exact, în această privinţă, cum am făcut şi acum, poate că 
nu am reuşi, până ce fiecare cetăţean n-ar avea o femeie, copii, o locuinţă, 
într-un cuvânt, până ce fiecare din ei în parte n-ar avea pregătite toate 
acestea. însă, mărginindu-ne la ceva mai puţin desăvârşit, vom avea motiv 
să fim destul de mulţumiţi, dacă cele ce avem de gând să propunem se 
înfăptuiesc. Afirm deci că ceea ce rămâne de făcut cetăţenilor noştri, trăind 
în modul prescris de noi, nu este nici cea mai mică, nici cea mai 
neînsemnată dintre datoriile lor; ba chiar că este cea mai importantă din 
cele pe care li le poate impune o lege justă. în adevăr, viaţa unui om, care-şi 
îndreaptă spre dobândirea virtuţii toate îngrijirile pe care el le dă corpului 
şi sufletului său, este de două ori mai ocupată şi chiar mai mult decât aceea 
a unui atlet, care năzuieşte a fi încoronat la Jocurile Pitice sau Olimpice, şi 


219 



PLATON 


nesocoteşte toate celelalte lucruri, cu scopul de a se exercita. Nu trebuie 
să-l împiedice nimic de a da corpului său hrana şi exerciţiile potrivite, nici 
de a cultiva sufletul său cu ajutorul ştiinţelor şi al faptelor virtuoase. Toate 
momentele zilei şi-ale nopţii, de abia dacă sunt de ajuns, pentru acela care 
se îndeletniceşte cu lucrul acesta, spre a dobândi justa măsură şi 
desăvârşirea lui. 

Aşa stând lucrurile acestea, trebuie .să prescriem tuturor cetăţenilor, 
pentru tot timpul vieţii lor, o rânduială a faptelor lor, oarecum din zorii zilei 
totdeauna până la cealaltă auroră şi la răsăritul soarelui. Ar fi mai prejos de 
demnitatea legiuitorului de a se ocupa de o sumedenie de fapte mici şi 
frecvente relative la administraţia casnică şi la alte chestiuni, precum şi 
relativ la vegherea de noapte, pe care se cuvine s-o facă acei ce voiesc să fie 
însărcinaţi cu rolul de păzitori veşnic zeloşi ai statului; căci orice cetăţean 
trebuie să considere ca un lucru ruşinos, şi nevrednic de un om liber, de a 
petrece toată noaptea dormind şi de a nu se arăta slugilor sale sculat cel 
dintâi în casa sa. De altfel, să-i şi dea rânduielii acesteia numele de lege ori 
de obicei, puţin importă. Acelaşi lucru, cât priveşte femeile: trebuie ca 
sclavii şi sclavele, copiii, într-un cuvânt toată casa să creadă că e o ruşine 
pentru stăpâna casei să pună s-o deştepte servitoarele şi să nu fie ea care să 
le deptepte pe ele. Vegherea nopţii se va împărţi între grijile publice şi 
îngrijirile casnice: magistraţii se vor ocupa cu afacerile statului, iar stăpânii 
şi stăpânele caselor, cu interiorul familiei lor. Somnul peste măsură nu e 
sănătos nici pentru corp, nici pentru suflet şi nu se potriveşte cu 
îndeletnicirile pe care le pomenirăm. Când cineva doarme nu-i bun de 
nimic, nici mai mult, nici mai puţin decât dacă ar fi mort. Oricine vrea să 
aibă corpul sănătos şi spiritul liber, se ţine deştept cât poate mai multă 
vreme, folosindu-se numai de somnul absolut trebuincios pentru sănătatea 
lui. Nu e nevoie de somn mult, când cineva a ştiut să-şi facă o deprindere 
bună. Magistraţii care veghează noaptea pentru binele statului sunt de temut 
14 pentru cei răi,fie străini, fie cetăţeni; ei sunt respectaţi, cinstiţi de către cei 
drepţi şi buni, folositori lor înşişi şi patriei. Pe lângă aceste foloase, o 
noapte petrecută în modul acesta contribuie infinit a insufla curaj tuturor 
locuitorilor unui oraş. La ivirea zilei, copiii se vor duce dis-de-dimineaţă 
la dascălii lor. Turmele fie de oi, fie de alte animale, nu pot rămâne fără 
păstori, nici copiii, fără pedagogi, nici slugile, fără stăpâni; cu deosebirea 
aceasta că, dintre toate animalele, copilul este cel mai greu de condus şi cu 

atât mai viclean, mai înverşunat şi zburdalnic, cu cât are un germen de 
chibzuinţă nedezvoltat încă. De aceea trebuie, ca să zic astfel, legat cu 
multe frâie: mai întâi dându-i un pedagog spre a-1 călăuzi în tîmpul 
copilăriei, când scapă din mâinile mamelor şi ale doicilor, apoi se formează 
cu ajutorul maeştrilor şi al ştiinţelor potrivite cu starea sa. Pe deasupra, 
orice om de condiţie liberă va fi autorizat să pedepsească, cum ar pedepsi 
pe un sclav, şi pe copil şi pe pedagog şi pe preceptorul pe care i-ar fi prins 
că au greşit. Dacă nu-i pedepseşte, după cum merită, neglijenţa lui să fie 
pentru el mai întâi o mare ocară; apoi acela dintre păzitorii legilor care 
conduce educaţia tinerimii, să noteze cu băgare de seamă pe cei ce în 
asemenea ocazii ar neglija să pedepsească persoanele despre care vorbirăm, 
sau care nu s-ar folosi de corecţiile potrivite. Acelaşi magistrat, care trebuie 
să fie un om pătrunzător şi să supravegheze în mod deosebit educaţia 
copiilor, le va îndrepta caracterul şi-i va întoarce mereu pe calea binelui, 
potrivit spiritului legilor. Dar în ce mod legea va pregăti la rândul său pe 
magistratul acesta? Căci ea n-a vorbit încă despre acest articol într-un chip 
precis şi suficient, ci a tratat unele lucruri, iar pe altele le-a trecut cu 
vederea. Atât cât ne va sta în putere, nu trebuie să uităm nimic din cele ce-1 
privesc, şi a-1 instrui despre toate, pentru ca şi el la rândul său să poată 
instrui şi forma pe ceilalţi. Astfel despre elementele coreei' am vorbit: am 
dat modele după care trebuie să alegem, să corectăm şi să consacrăm 
cântecele şi dansurile noastre. Dar n-am vorbi t nimic, o, prea bun educator 
al tinerimii, despre scrierile în proză, care din ele trebuie alese, şi în ce mod 
trebuie să le citească discipolii tăi. Cu privire la război, ştii ce ştiinţe şi 
exerciţii le trebuie; însă cât priveşte lira, şi capitolele calculului, necesare 
războiului, administraţiei casnice şi afacerilor publice, şi încă noţiunile 
despre revoluţiile soarelui, lunii şi ale celorlalte astre, în măsura în care 
această cunoaştere este necesară unui stat, spre a împărţi zilele după luni, 
şi lunile după ani, pentru ca anotimpurile, sărbătorile şi sacrificiile, fixându-se 
la datele cuvenite lor şi fiecare lucru facându-se în ordinea însemnată de către 
natură — ceea ce va da statului o înfăţişare de viaţă activă — să se dea 
zeilor slăvirea cuvenită, iar cetăţenilor să li se înlesnească o înţelegere mai 
deplină a chestiunilor acestora: despre toate aceste materii tu n-ai primit de 
la legiuitor desluşiri îndestulătoare. Deci, te rog, fii cu luare-aminte la cele 

ce vor urma. Am spus, mai întâi, că n-ai fost îndeajuns instruit cu privire la 
lectură, şi vina acestui lucru s-o dăm pe seama discreţiei noastre? Fiindcă 
nu ţi-a lămurit dacă spre a deveni buni cetăţeni, trebuie să ne silim să 
cunoaştem perfect aceste elemente, ori dacă nici nu e nevoie să ne ocupăm 
cu ele; asemenea şi cât priveşte lira. Afirmăm deci că trebuie să ne ocupăm 
cu ele: cu literele să înceapă copilul la vârsta de zece ani, pe timp de trei 
ani, şi pe urmă să înceapă cu lira după vârsta de treisprezece ani împliniţi, 
care este timpul potrivit, şi să persevereze în exerciţiul acesta alţi trei ani, 
fără a avea voie nici tatăl copilului, nici copilul însuşi — acesta din urmă 
din afecţiune ori din dezgust pentru studiul acesta — să scurteze sau să 
lungească anii de studiu, prescrişi de lege: dacă contravine, să fie lipsit de 
onorurile cuvenite copiilor, despre care vom vorbi puţin mai departe. Dar 
ce materii trebuie să înveţe oare copiii în răstimpul acesta, şi ce le vor preda 
maeştrii lor? Aceasta să o afli mai întâi. Cu literele trebuie să se ocupe 
copiii până ce vor fi în stare să scrie şi să citească. Cât priveşte pe aceia pe 
care natura lor nu i-ar ajuta să poată citi şi scrie curgător şi frumos în 
răstimpul anilor prescrişi, nu trebuie să ne mai căznim. Iar relativ la 
lucrările poeţilor, care nu sunt destinate a fi cântate pe liră, unele cu măsură, 
altele fără măsură, şi relativ la scrierile în proză lipsite de cadenţă şi de 
armonie, scrieri primejdioase, ce ni le-au lăsat o sumedenie de scriitori 
suspecţi, iluştrilor păzitori ai legii, ce veţi face cu ele? Şi ce credeţi, că 
legiuitorul, spre a decide bine, trebuie să vă prescrie în privinţa aceasta? 
Cred că şi el va fi nehotărât ce sfat să vă dea. 

CLINIAS: Ei, ce? Ce vei spune despre acestea; de ce eşti aşa de 
strâmtorat? 

ATENIANUL: O să spun acum; căci a afirma contrarul cu multe mii 
de guri, nu e deloc uşor. 

CLINIAS: Ce, crezi oare că puţine şi neînsemnate sunt cele ce-am 
spus mai înainte relativ la legi, în opoziţie cu părerea obştească? 

ATENIANUL: Ai atins adevărata chestiune. După cum mi se pare, 
vrei să mă îndemni a urma aceeaşi cale: ea are mulţi duşmani, e adevărat, 
dar are şi partizanii săi puţini, care dacă sunt mai puţin numeroşi, oricum nu 
sunt inferiori. împreună cu aceştia tu mă îndemni a nu mai întârzia nici un 
moment şi a continua cu îndrăzneală şi voie bună calea deschisă înaintea 
noastră a legilor de înfiinţat. 

CLINIAS: Fără îndoială. 

ATENIANUL: Iată, urmez. Afirm că avem un mare număr de poeţi, 15 
care au compus unii în hexametri, alţii în iambi şi în altele, unii poeme 
serioase, alţii subiecte glumeţe; şi că o sumedenie de oameni, ce se dau 
drept educatori destoinici ai tinerimii, susţin că trebuie să-i hrănim cu ele, 
chiar să-i săturăm, să înmulţim şi să extindem cunoştinţele lor, cu asemenea 
lecturi, până ce le vor învăţa pe de rost în întregime. Iar alţii, după ce au 
ales anumite bucăţi din fiecare poet, şi după ce au adunat într-o singură 
colecţie tirade întregi, impun elevilor să-şi încarce memoria cu ele, zicând 
că acesta e mijlocul să ajungă înţelepţi şi buni, făcându-se savanţi şi 
inteligenţi. Vrei să-mi iau libertatea a le spune întrucât au dreptate şi unii şi 
alţii, şi întrucât n-au dreptate? 

CLINIAS:Da. 

ATENIANUL: Cum să lămuresc chestiunea aceasta în mod general, 
să cuprindă întreagă concepţia mea? Pot afirma, pe cât mi se pare, şi oricine 
va recunoaşte cu mine că în fiecare din poeţii aceştia sunt multe învăţături 
bune, dar şi multe rele. Şi dacă acest lucru e adevărat, închei că e 
primejdios pentru copii să-i studieze pe toţi. 

CLINIAS: Ei bine, ce povaţă ai da în privinţa aceasta păzitorilor legii? 

ATENIANUL: Relativ la ce? 

CLINIAS: Relativ la criteriul după care se vor îndruma spre a da voie 
copiilor a citi unele bucăţi şi de a le interzice altele. Vorbeşte, nu te sfii de 
nimic. 

ATENIANUL: O, bunule Clinias, pare că mi-a ieşit înainte norocul. 

CLINIAS: Cum? 

ATENIANUL: Că posed criteriul acesta. Gândindu-mă la convorbirea 
de astăzi dimineaţă, care mi-a fost desigur inspirată de către zei, mi s-a 
părut că se aseamănă cu o poezie. Şi poate că nu e de mirare că, îmbrăţişând 
cu o privire generală înlănţuirea consfătuirilor noastre, m-am bucurat foarte 
mult. Dintre toate sfaturile, fie în versuri, fie în proză, ce am auzit sau citit 
vreodată, acestea mi se par cele mai demne şi potrivite pentru studiul 
tinerilor. Astfel cred că nu pot propune păzitorului legii şi educatorului un 
model mai bun ca acesta şi nici alt îndemn mai bun, decât să oblige pe 
institutori să înveţe pe copii legile acestea şi dacă dă peste altele în legătură 
cu ele şi asemănătoare, fie citind pe poeţi sau scrieri în proză, saU dacă 
asistă la vreo convorbire nescrisă, ca a noastră, să nu le treacă cu vederea, 
ci să aibă grijă să le scrie şi să oblige pe institutori să le înveţe ei mai întâi 
şi să le laude. Să nu se servească de serviciile acelora, cărora asemenea 

învăţături nu le-ar plăcea, şi să nu încredinţeze educaţia şi instrucţia 
tinerimii decât acelora care vor avea aceeaşi părere ca şi el. 

Iată ce aveam de spus despre citit şi scris şi despre institutorii în 
materiile acestea. 

CLINI AS: Oaspe, judecând după cele ce auzii, nu văd ceva să fi trecut 
dincolo de scopul propus; totuşi îndeobşte mi se pare anevoie de hotărât, 
dacă ce facem e bine ori nu. 

ATENIANUL: Adevărul acesta, o, Clinias, va fi mai clar, precum am 
recunoscut, când vom ajunge la finele acestei convorbiri despre legi. 

CLINIAS: Bine. 

ATENIANUL: După institutorul de gramatică, nu e necesar să ne 
adresăm maestrului de liră? 

CLINIAS: Ba da. 

ATENIANUL: Şi relativ la maeştrii de liră, dacă ne amintim discuţia 
dinainte, le-am hotărât atribuţiile lor atât cu privire la pregătirea tehnică, 
cât şi referitor la educaţia ce decurge din arta aceasta. Aşa mi se pare. 

CLINIAS: Despre ce maeştri anume vorbeşti? 

ATENIANUL: Spuneam de cântăreţii lui Bachus, sexagenarii aceia, 
că se cuvine să aibă simţ ales relativ la măsura şi diferitele combinaţii ale 
armoniei, şi a deosebi exact melodiile care exprimă clar sau impropriu 
sentimentele sufletului. Fiind capabili a distinge pe cele care zugrăvesc 
caracterul unui suflet virtuos, de acelea ce reprezintă caracterul opus, să 
respingă pe unele, să se folosească de celelalte, să le cânte tinerilor, să li le 
inculce treptat în suflet şi să-i îndemne a deprinde virtutea, îndrumându-i 
oarecum pe calea binelui prin aceste imitaţii. 

CLINIAS: Foarte adevărat. 

ATENIANUL: Numai în scopul acesta maestrul de liră şi elevul său 
vorcânta din liră, cu coardele clare, aşa ca să redea cât mai exact sunetele 
notate de compozitor în ariile sale. în ce priveşte variaţiunile pe liră, când 
se execută părţi care nu se află în compoziţie, şi când din opoziţia tonurilor 
pi ano şi forte, alegro şi andante, înalte şi grave, se poate scoate un acord 
chiar din discordanţă, apoi nu e necesar a-i exercita în aceste variaţiuni 
ritmice, în toate aceste virtuozităţi ale lirei, pe nişte copii, care nu dispun 
decât de trei ani, spre a învăţa partea bună şi utilă a muzicii. Aceste exerciţii 
opuse le-ar încurca ideile şi i-ar împiedica să o înveţe, ori dimpotrivă, 
tinerii noştri trebuie să înveţe orice cât mai uşor, căci ştiinţele ce e necesar 
să şi le însuşească sunt numeroase şi importante, precum ne va arăta 

urmarea acestei convorbiri. Astfel educatorul se va mărgini, relativ la 
muzică, numai la noţiunile arătate. Am explicat mai sus modul alegerii de 
făcut a cântecelor şi cuvintelor pe care maeştrii de cor le vor preda elevilor; 
şi am mai adăugat că orice sărbătoare va avea cântecele sale proprii şi 
consacrate, care trebuie să aducă cetăţilor lor şi desfătare fericită şi utilitate. 

CLINIAS: Da, ne-ai explicat lucrurile acestea. 

ATENIANUL: Deci nu ne mai rămâne decât a dori ca magistratul ales 
spre a conduce învăţământul muzicii, primind cântecele acestea din mâna 
noastră, să-şi facă datoria cu deplină izbândă; iar noi, reîntorcându-ne la 
dans şi la celelalte părţi ale gimnasticii, să completăm cele ce am spus până 
acum, cum făcurăm şi cu preceptele ce ne rămăsese de dat relativ la 
muzică. Fetele şi băieţii trebuie să înveţe dansul şi exerciţiile de gimnastică, 
ori nu? 

CLINIAS: Ba da. 

ATENIANUL: Pentru băieţi vom numi maeştri, iar pentru fete maestre 
de dans, care să-şi dea osteneala pentru ca şi de partea aceasta a educaţiei 
să nu rămână mai puţin gustată. 

CLINIAS: Aşa trebuie să fie. 

ATENIANUL: Să-l chemăm din nou pe el, pe institutorul copiilor care 
îngrijeşte de educaţia lor muzicală şi de gimnastică; deşi are atâta de făcut, 
va avea timp. 

CLINIAS: Dar cum va putea el, fiind bătrân, să supravegheze atâtea 
lucrări? 

ATENIANUL: Lesne, amice, fiindcă legea îi dă şi îi va da autoritatea 
să-şi aleagă printre cetăţeni pe aceia sau pe acelea pe care va găsi de 
cuviinţă, spre a-1 ajuta, să poarte greutatea sarcinii sale. El cunoaşte pe cei 
pricepuţi în artele acestea. Din respect pentru o funcţie ca a sa, căreia îi 
înţelege însemnătatea, chibzuind în cugetul său, nu va înlătura pe aceia pe 
care trebuie să-i aleagă colaboratori, convins că, dacă tinerimea este şi va 
fi bine educată, toate proiectele vor reuşi după dorinţele noastre ; însă dacă 
educaţia e rea... dar să ne ferim a cobi ceva rău şi de a imita pe aceia cărora 
le place să anunţe unui stat nou, ceea ce i se poate întâmpla în urmă. 

Am dat până acum multe amănunte cu privire la dans şi la deprinderea 
gimnasticii; căci mai numim exerciţii gimnice şi toate exerciţiile corpului 
folositoare în război, astfel cum e arta de a trage cu arcul şi de a azvârli tot 
felul de arme de azvârlit, peltastica şi orice fel de oplomahie', diferitele 

evoluţii ale tacticii, ştiinţa marşurilor şi a taberelor, în fine toate exerciţiile 
care sunt în legătură cu arta de a călări. Pentru toate aceste exerciţii este 
nevoie de maeştri publici, cu leafă dată de stat: elevii lor vor fi tinerii şi 
bărbaţii din cetate, fetele şi femeile care vor trebui să capete noţiuni despre 
toate acestea. Fetele se vor deprinde cu tot felul de dansuri şi de lupte cu 
arme grele; femeile vorînvăţa evoluţiile, ordinile de luptă, cum trebuie să 
lase jos. armele şi cum să le ia din nou, fie că exerciţiile acestea n-ar sluji 
decât în cazurile când toţi cetăţenii ar fi obligaţi să părăsească oraşul spre 
a se duce la război, pentru ca ele să poată veghea la siguranţa copiilor şi a 
restului oraşului. Sau dacă s-ar întâmpla contrarul (căci trebuie să prevedem 
orice), ca, adică, nişte duşmani din afară, fie greci, fie barbari, să năvălească 
asupra statului cu forţe mari şi să silească pe toată lumea să se apere luptând 
pentru propriile lor căminuri, n-ar fi oare un viciu grozav al guver¬ 
nământului, dacă femeile ar fi atât de rău educate, că n-ar fi gata să moară 
şi a se expune celor mai mari primejdii pentru scăparea patriei, după cum 
vedem că păsările luptă apărându-şi puii contra animalelor celor mai 
feroce; ci, în loc de aceasta, ele să fugă să se adăpostească în temple spre a 
îmbrăţişa altarele şi statuile zeilor, întipărind astfel asupra speţei omeneşti 
pata aceasta, de a o socoti mai netrebnică decât orice altă speţă de animale? 

CLINIAS: Nu, desigur, n-ar fi mai mare ocară pentru un stat, pe lângă 
răul care ar decurge de aci. 

ATENIANUL: Aşadar, să impunem printr-o lege femeilor, dacă nu să 
meargă la război,cel puţin să nu neglijeze exerciţiile războinice, şi să facem 
din aceasta o datorie pentru toţi cetăţenii de un sex şi celălalt. 

CLINIAS: Consimt. 

ATENIANUL: Am atins ceva din chestiunea luptei; dar n-am spus ce 
e mai important, după părerea mea, relativ la obiectul acesta. Este adevărat 
că e greu de a te face înţeles, decât numai dacă însoţeşti explicaţiile verbale 
cu gesturi şi mişcări ale corpului. De aceea vom judeca mult mai bine 
lucrurile acestea, când acţiunea se va reuni cu vorba, şi ne va înlesni astfel 
o desăvârşită înţelegere a acestui exerciţiu şi mai ales ne va face să 
pricepem că nu este altul care să fie mai aproape de război şi că numai în 
vederea luptei trebuie să ne îndeletnicim cu ele, în loc de a învăţa 
meşteşugul armelor, spre a deveni buni luptători. 

CLINIAS: Sunt de părerea ta. 

18 ATENIANUL: Deocamdată nu vom mai vorbi altceva despre felul 

acesta de exerciţii. Cât despre celelalte mişcări ale corpului, cele mai multe 

cuprinse foarte bine sub numele de dans, trebuie a fi cu luare-aminte, că 
sunt două feluri de dansuri: unul, care imită corpurile cele mai bine făcute, 
în mişcările grave şi pline de cuviinţă; celălalt fel, care reprezintă corpurile 
scălâmbăie în atitudini ridicole; şi iarăşi, genul grav are două subdiviziuni 
şi tot atâtea are genul caraghios, dintre care una a genului grav exprimă 
corpurile frumoase cu suflet bărbătesc ale celor dedaţi cu războiul şi în alte 
împrejurări aspre şi grele; cealaltă reprezintă pe cel cu sufletul cuminte 
într-o stare de prosperitate şi de bucurie cumpătată. Acest al doilea dans se 
poate numi pacific, nume ce se potriveşte foarte bine cu natura sa; cât 
despre celălalt fel de dans apropiat războiului şi cu totul deosebit de cel 
pacific, se va numi în mod propriu piric^, pentru că reprezintă gesturile şi 
mlădierea corpului, când cineva se fereşte de loviturile inimicului de 
aproape ori de departe, fie ferind în lături, fie dându-se înapoi, fie sărind, fie 
aplecându-se, precum şi celelalte mişcări contrare care sunt obişnuite la 
atac, ţinuta unui om care zvârle o săgeată, care aruncă o suliţă, care dă orice 
alt fel de lovituri. Aici fmmuseţea constă într-o justă imitaţie a atitudinilor 
fireşti corpurilor frumoase şi sufletelor frumoase; orice ţinută contrară nu 
poate fi numită frumoasă. Cât despre dansul pacific, trebuie să-l 
considerăm în fiecare din părţile sale, din punctul acesta de vedere general, 
adică, dacă frumuseţea sa constă sau nu în a merita aprobarea oamenilor 
bine educaţi. Să despărţim mai întâi dansurile cu caracter îndoielnic, de 
acelea care au un caracter bine însemnat şi recunoscut. Care sunt acestea 
şi cum trebuie să le deosebim unele de altele? Orice dans bahic şi celelalte 
asemănătoare, care îşi trag numele de la nimfe, de la pani, de la sileni, de 
la satiri, în care se imită persoane bete şi care se execută în unele ceremonii 
religioase, genul acesta nu are caracterul nici al păcii, nici al războiului, şi 
nu e uşor a-i defini natura. Mi se pare totuşi că se pot deosebi foarte bine în 
chipul acesta: adică a face din ele un gen aparte, neavând nimic comun cu 
dansul războinic şi nici cu cel pacific, şi a spune că el n-are nici o legătură 
cu politica. Astfel să-l lăsăm la o parte, pentru că nu ne este folositor, şi să 
ne întoarcem la dansurile proprii păcii şi războiului, ca unele ce ne privesc 
de-a dreptul. Exerciţiile muzei duşmane războiului, în care se cinstesc cu 
dansuri zeii şi vlăstarele zeilor, formează un gen deosebit, care îşi datoreşte 
naşterea sentimentului fericirii. Genul acesta trebuie a-1 deosebi în două 


* Era un dan.s înarmat .şi con.sacrat, care .se executa cu spade şi lănci în mână, mai ales în 
ceremoniile funebre, în jurul rugului, nupa. 

specii: întâia, în care sentimentul plăcerii este cu mult mai viu, când de la 
munci şi primejdii cineva trece în mijlocul prosperităţii; a doua, în care 
plăcerea este mai liniştită, când fericirea de care ne bucurăm se păstrează şi 
creşte. Pentru orice om ce se află în aceste împrejurări, mişcările corpului 
sunt mai vii, dacă bucuria este mai mare, şi mai încete, dacă ea e mai mică. 
Pe deasupra, cel care are un caracter mai măsurat şi un suflet mai forte, este 
şi mai liniştit în mişcările sale; omul fricos, din contră, şi care nu este 
deprins a se stăpâni pe sine, se lasă atunci în voia pornirilor şi a mişcărilor 
celor mai violente. îndeobşte, nu e nimeni care, fie că ar cânta, fie că 
vorbeşte, să se poată abţine de a nu însoţi cântecul sau vorba sa de oarecare 
mişcare a corpului şi tocmai această imitaţie a vorbelor cu ajutorul 
gesturilor a dat naştere dansului. Ori, în toate împrejurările acestea, 
mişcările unora sunt regulate, ale altora sunt neregulate. Când ne gândim la 
numirile date de cei vechi lucrurilor', nu ne putem opri de a nu admira 
conformitatea şi justeţea cu lucrul exprimat. îndeosebi numele dat 
dansurilor oricărui om, care în stare de prosperitate poate să-şi înfrâneze 
pornirile bucuriei sale, nu poate proveni decât de la un spirit just. El a 
exprimat în mod desăvârşit natura acestor dansuri, cuprinzându-le pe toate 
sub numele de emme//a, el a rânduit dansurile frumoase în două clase, una 
potrivită războiului, cealaltă păcii, caracterizându-le şi pe una şi pe cealaltă 
cu nume care li se potrivesc foarte bine, cea dintâi cu numele de pirică, pe 
cea de a doua cu numele de emmelie. Este datoria legiuitorului de a fixa 
modelele lor, şi a păzitorului legilor de a lucra pentru executarea lor: şi 
după ce va fi reuşit în urma cercetărilor sale, el va aranja aceste dansuri 
după celelalte părţi ale muzicii, le va împărţi între toate sărbătorile şi 
sacrificiile, dând fiecărei sărbători dansul care se potriveşte cu ea; şi după 
ce le va fi consacrat cu restul, după orânduirea aceasta, el nu va mai 
schimba nimic din cele ce ţin de dans sau de cântec, pentru ca statul şi toţi 
cetăţenii, luând parte în acelaşi mod la aceleaşi plăceri, şi totdeauna aceleaşi 
pe cât va fi cu putinţă, să ducă o viaţă deopotrivă de fericită şi virtuoasă. 

19 Am terminat tot ce era de spus cu privire la natura cântecelor şi a 
dansurilor, care convin corpurilor şi sufletelor fmmoase. 

Cât priveşte cuvintele, cântecele şi dansurile, al căror scop este de a 
imita corpurile şi spiritele rău făcute sau aplecate spre caraghiozlâcuri şi 
spre ridicol, şi îndeobşte toate imitaţiile comice, este necesar de a le 
observa natura lor şi de a ne forma o idee justă. Căci nu se pot cunoaşte 
bine cele serioase, fără a cunoaşte ridicolul şi îndeobşte fără contrarele lor. 

contrarele acestora, dacă în adevăr cineva vrea să-şi formeze judecata. Dar 
niciodată să nu amestece cineva în purtarea sa cele serioase cu cele ridicole, 
dacă vrea să dobândească cât de puţină virtute. Şi e necesar să ne dăm 
osteneală a cunoaşte ridicolul numai ca să-l putem evita cu prudenţă, atât în 
vorbe, cât şi în fapte, pentru că lucrul acesta este necuviincios. Se vor 
angaja pentru asemenea imitaţii sclavi sau străini cu plată; căci nu se cade 
unui bărbat sau unei femei libere să arate cel mai mic zel pentru arta 
aceasta, nici să fie văzuţi luând lecţii, ci să apară că aceste imitaţii sunt ceva 
nou pentru ei. Aceasta să fie legea şi învăţătura prin care se întocmesc 
petrecerile care au drept scop râsul şi pe care le numim comedie. Cât 
priveşte poeţii serioşi, vreau să zic poeţii tragici, dacă unii din ci .s-ar 
înfăţişa nouă şi ne-ar întreba: „Străinilor, avem voie să venim ade.sea în 
oraşul şi ţinutul vostm, sau nu, spre a reprezenta aici piesele noastre? Sau 
ce hotărâre aţi luat în privinţa aceasta?" Ce credeţi că trebuie răspuns 
acestor bărbaţi divini? Cât despre mine, iată răspunsul ce le-aş da: 
Străinilor, noi înşine suntem autorii unei tragedii foarte frumoase şi foarte 
bune, pe cât ne stă în putere: tot planul nostru de guvernământ a fost 
compus ca o imitaţie a tot ce viaţa are mai frumos şi mai bun; şi noi privim 
cu drept cuvânt imitaţia aceasta drept adevărata tragedie. Voi sunteţi poeţi, 
şi noi de asemenea, şi în acelaşi gen: noi suntem rivalii şi concurenţii voştri 
în compunerea dramei celei mai desăvârşite. Numai că noi credem că 
adevărata lege poate singură să ajungă la ţinta aceasta, şi sperăm că ea ne 
va duce la ţinta aceasta. De aceea să nu vă bizuiţi că vă vom lăsa oă intraţi 
la noi aşa, fără nici o împotrivire, să vă înălţaţi teatral vostru în mijlocul 
pieţii publice şi să aduceţi pe scenă actori înzestraţi cu voci frumoase, 
declamând mai tare decât noi; nici că vom suferi ca să adresaţi în public 
vorba către copiii noştri, către femeile noastre, către poporul întreg, şi să 
le rostiţi despre aceleaşi chestiuni, maxime, care, departe de a fi ale noastre, 
le sunt aproape totdeauna opuse lor. Ar fi o mare rătăcire din partea noastră, 
şi din partea oricărui stat, de a vă da o asemenea voie, mai înainte ca 
magistraţii să cerceteze dacă ceea ce cuprind piesele voastre merită să fie 
rostit şi reprezentat în public sau nu. Astfel, copii şi prunci ai Mu:'elor 
voluptuoase, vom arăta mai întâi cântecele voastre magistraţilor, să le 
compare cu ale noastre şi, dacă cele exprimate de către voi vor părea 
aceleaşi sau chiar mai bune, vă vom da voie să le reprezentaţi; dacă nu, 
amicii mei, nu vom putea niciodată lucrul acesta. Acestea vor fi deci legile 

şi datinile relative la cântece, la dansuri şi la modul de a le învăţa; astfel că 
uncie să fie pentru sclavi, şi altele pentru stăpâni, dacă e şi părerea voastră. 

CLINIAS: Nu e nimic la care să nu consimţim. 

20 ATENIANUL: Mai rămân acum trei ştiinţe de învăţat pentru 
persoanele libere; întâia e ştiinţa numerelor şi a calculului; a doua, ştiinţa 
măsurării lungimii, suprafeţei şi volumului; a treia care se ocupă cu 
revoluţiile astrclor şi ordinea ce o păstrează unele faţă de altele. O 
cunoaştere exactă a acestor ştiinţe nu e necesară tuturor, ci numai unui mic 
număr, pe care îi vom arăta la sfârşitul discuţiei noastre, căci aşa va fi cu 
cale. Cât despre ceilalţi, ei se vor mărgini la noţiunile necesare, a căror 
necunoaştere din partea mulţimii se socoteşte cu foarte mare dreptate ca 
ocară. însă o cercetare completă a acestora nu e nici uşoară şi în general nu 
SC poate face. Cât despre elementele necesare, ele nu se pot lăsa la o parte: 
şi la aceasta s-a gândit desigur acela care a rostit cel dintâi sentinţa aceasta, 
că nici Dumnezeu însuşi nu poate sta împotriva necesităţii; e vorba aci de 
necesitatea la care pot fi supuşi şi zeii. Căci în ceea ce priveşte necesitatea 
de ordin omenesc, cu prilejul căreia se citează câteodată sentinţa aceasta, a 
vorbi astfel înseamnă a rosti părerea cea mai smintită. 

CLINIAS: Oaspete, şi care este necesitatea de a învăţa, nu omenească, 
ci divină? 

ATENIANUL,: După părerea mea, este aceea care cere să învăţăm 
acele cunoştinţe fără de care cineva nu va fi, pentru ceilalţi oameni, nici 
zeu, nici geniu, nici erou capabil să îngrijească zelos de binele omenirii, 
însă, este tare departe de a deveni odată un om divin acela care nu ştie ce 
este unu, doi, trei, care nu ştie să deosebească numerele cu soţ de cele fără 
soţ; într-un cuvânt, când n-are nici o cunoştinţă despre numere, când nu 
poate număra nici zilele, nici nopţile,când nu înţelege nimic din revoluţiile 
periodice ale soarelui, ale lunii şi ale celorlalte astre. Ar fi o mare prostie să 
se creadă că studiul acestor lucruri nu e necesar aceluia ce vrea să 
dobândească cunoştinţele cele mai frumoase. Dar ce anume trebuie învăţat 
în genul acesta, şi cât, şi în ce timp, ce ştiinţe trebuie învăţate împreună cu 
altele şi care separat? în fine, cum trebuie amestecate împreună ştiinţele 
acestea? Despre chestiunile acestea trebuie să luăm cunoştinţă mai întâi, 
.spre a putea .să învăţăm celelalte, bazându-ne pe aceste noţiuni pregătitoare. 
Aceasta este necesitatea ce ne-o impune natura lucrurilor, necesitate cu 
care, după părerea mea, nu se luptă nici un zeu şi nici nu se va lupta 
vreodată. 

CLINIAS: Desigur, spusele tale par adevărate şi conibnne cu natura 
lucrurilor. 

ATENIANUL: E adevărat, Clinias, dar e anevoios să înfiinţăm legi 
relative la principiile acestea, ţinându-ne de ordinea aceasta. Astfel, să le 
amânăm pentru un timp mai potrivit, dacă găsiţi cu cale, pentru 
promulgarea legilor acestora. 

CLINIAS: Oaspete, mi se pare că te temi să vorbeşti despre materia 
aceasta, din cauza ignoranţei noastre; dar n-ai motiv să te temi; deci 
încearcă să ne desluşeşti, neascunzându-ne nimic din pricina aceasta. 

ATENIANUL: într-adevăr, mă tem şi de ce zici tu: totuşi şi mai mult 
mă tem de aceia ce au trecut prin ştiinţele acestea, dar care le-au studiat 
rău. Neştiinţa în toate nu este cel mai mare dintre ele, nici cel mai de temut; 
ci a fi versat şi ştiutor a foarte multe lucruri, însă rău învăţate, e ceva şi mai 
rău. 

CLINIAS: Adevărat. 

ATENIANUL: Aşadar, să impunem cetăţenilor să înveţe din aceste 21 
ştiinţe ceea ce toţi copiii învaţă în Egipt, cu cele dintâi elemente ale cititului 
şi scrisului. Aşa, mai întâi, relativ la socoteli îi vom deprinde cu învăţătura 
aceasta a copiilor, adevărat joc însoţit de plăcere, care constă în a împărţi 
între mai mulţi, ori mai puţini, un număr oarecare de mere, sau de coroane, 
astfel ca tuturor să le revină totdeauna aceleaşi numere, sau a le distribui 
pe rând, în exerciţiile de luptă sau de pugilat, rolurile de luptător par sau 
impar', fie a amesteca împreună mici fiole de aur, de argint, de aramă şi de 
alte materii asemănătoare, astfel ca numerele lor fiind aceleaşi să 
corespundă unele cu altele, sau a le distribui cum am zis mai sus^; astfel, ca 
să-i îndatorăm a recurge la ştiinţa numerelor pe cale de distracţie. Aceste 
jocuri aritmetice îi vor face capabili mai târziu să aşeze cum trebuie o 
tabără, de a conduce şi orândui în bună ordine o armată şi de a administra 
bine afacerile lor domestice. în general, efectul lor e de a-i face pe oameni 
mai folositori lor înşişi, şi mai inteligenţi şi a-i libera de neştiinţa aceasta 


' Concizia textului impune comentariul următor: în care .şi în câte moduri pot tî aşezaţi unii 
în faţa altora luptătorii propriu-zişi şi cei cu pumnii, câte o pereche, şi câte alte tx)sibilităţi există 
în urmă, de a rândui între ei ţte învingătorii primei încăierări şi cu adversarul care la prima luptă 
n-a avut partener? Cât de mare e numărul combinaţiilor parţiale, [>ână la rezultatul că rămâne un 
singur învingător, pe când toţi ceilalţi sunt învinşi câte o dată. (C. Ritter, Kommentary.u PIhIos 
Geselxen, pag. 218—219, Leipzig, 1896.) 

^ Pasajul acesta e iară.şi greu de înţeles. (Vezi C. Ritter, Kommentar..., pag. 219 — 220.) 

ridicolă şi ruşinoasă în care ci se nasc relativ la măsura lungimilor, 
suprafeţelor şi volumelor. 

CLINIAS: Despre ce neştiinţă vorbeşti? 

ATENIANUL; Eu însumi n-am cunoscut decât mai târziu ignoranţa 
noastră în aceste ştiinţe şi m-am mirat. Mi s-a părut că o neştiinţă aşa de 
grosolană trebuie să fie însuşirea unor dobitoace stupide mai degrabă decât 
a unor oameni, şi mi-a fost ruşine nu numai de mine, ci de toţi grecii. 

CLINIAS: Cum aşa? Spune. 

ATENL\NUL: Să-ţi spun, dar îţi voi desluşi lucrul, prin întrebări. De 
aceea fii bun şi răspundc-mi puţin. Ai idee de lungime? 

CLINIAS: Desigur. 

ATENIANUL: Dar de suprafaţă? 

CLINIAS: Şi de suprafaţă. 

ATENIANUL: Ştii că aceste două lucmri sunt deosebite între ele şi 
de un al treilea care se numeşte volum? 

CLINIAS: Cum să nu ştiu? 

ATENIANUL: Ştii că aceste trei elemente se pot măsura unul prin 
altul? 

CLINIAS; Ştiu. 

ATENIANUL: Spre exemplu, că se pot măsura una prin alta două 
lungimi, două suprafeţe, două volume? 

CLINIAS: Fără îndoială. 

ATENIANUL; Cu toate acestea, dacă e adevărat că aceste elemente 
în oarecare cazuri nu sunt nici mult, nici puţin comensurabile, dar că uneori 
sunt comensurabile, iar alteori nu sunt comensurabile, pe când tu eşti 
convins că ele sunt totdeauna comensurabile, ce părere ai avea despre 
ştiinţa ta în această materie? 

CLINIAS: Că nu ştiu bine, ce ştiu. 

ATENIANUL: Nu suntem noi, grecii, convinşi că lungimile şi 
suprafeţele sunt comensurabile cu volumele, sau că suprafeţele şi lungimile 
sunt comensurabile între ele printr-o metodă oarecare?' 


' C. Rilter, în Kommentar/.u Plutos Gesely.en, propune a se lua cuvintele priicos', nXaTo? şfi 
PoTos' pe care Schneider (Firmin Didol, 1 883) I e traduce prin longitudo, latitudo^i altiludo — în 
sen.sul de pVns tvevra, ’fXaiu? e'xoi'ia şi fuTo? c'xuvTa şi atunci pnKo? înseamnă lungime, 
TiXaTos', supriuala şi Potos, volum, puioff este întrebuinţat în .sensul acc.sta şi în Rep., 528 d-e; aprri 
în Politicu.',. 299 e .şi paibabil împreună cu paTo? şi în Leges, 817 e. Şi atunci priKos' npo? piiicos' 
ar fi comparaţia a două lungimi (.spre exemplu, latura pătratului şi a diagonalei); nXaToţr npos- 

CLINIAS: Ba da. 

ATENIANUL; Dar dacă aceste eiemente geometrice sunt absolut 
incomensurabile şi dacă toţi grecii sunt convinşi că ele sunt comensurabile, 
oare nu trebuie să ne fie ruşine de neştiinţa lor şi să le zicem: „Grecilor, 
iată unele din noţiunile despre care vorbeam şi despre care spuneam că c 
ruşinos să nu le ştim, pentru că sunt necesare". 

CIdNIAS; Ai dreptate. 

ATENIANUL; Mai sunt şi alte noţiuni de aceeaşi natură, ca şi acestea, 
cu privire la care săvârşim greşeli asemănătoare. 

CLINIAS: Care sunt ele? 

ATENIANUL: Acele cantităţi, dintre care unele sunt comensurabile, 
iar altele nu, şi a căror natură trebuie cercetată. Trebuie să ne recunoaştem 
drept ignoranţi, sau să ne silim a discerne aceste cantităţi şi, propunându-ne 
unii altora probleme lelative la ele, să întrebuinţăm timpul liber în modul 
cel mai folositor, cu aceste calcule, mult mai plăcute decât jocurile de zaruri 
ale bătrânilor. 

CLINIAS: Poate; eu unul, nici nu văd, cel puţin, o deosebire mare 
între jocul de zaruri şi felul acesta de studii, 

ATENIANUL: Părerea mea este, Clinias, că tinerii trebuie să înveţe 
ştiinţele acestea şi cu atât mai mult că nu prezintă nici primejdie, nici vreo 
greutate; şi cum le vor învăţa oarecum jucându-se, vor aduce folos statului 
nostru şi nu va suferi nici o pagubă. Dacă cineva arc altă părere, îl vom 
asculta. 

CLINIAS: Da. 

ATENIANUL: Şi dacă ştiinţele acestea ni se vor părea aşa precum 
ziserăm, le vom primi în programele noastre; dacă nu vor părea astfel, le 
vom înlătura. 

CLINIAS: Fără îndoială. Astfel că punem chiar de acum ştiinţele 
ace.stea în numărul celor care sunt necesare, ca să nu rămână nici o lacună 
în legile noastre. 

nXaios-, coiiipararcăi a dnuă suprafeţe. TiNaTo? t« koi priito? npo? oXXriXa, ar fi calculul laturii 
pătratului fiind dată suprafaţa lui, ori calculul laturii triunghiului echilateral, din suprafaţa cercului 
circumscris, pîiico? itpo? (Suto? ar fi calculul muchiei unui cub, dat fiind volumul; iar nXdro? 
Tipos Poros- ar fi spre exemplu calcularea suprafeţei unei sfere, cunoscându-se volumul. Sensul 
acesta e mai mult decât probabil. Că Platou cunoştea noţiunea incomensurabilelor suprafeţelor şi 
a volumelor, ve/.i Cantor, Geschichie derMathematik, pag. 184. Iată şi traducerea lui Schneider, 
830 a; „Longitudinem et latitudinem ad altitudinem, vel latitudinem et longiludinem inter se, nonne 
ita statuimu.s Graeci omnes, licere haec nietiri inter se aliquo mtxlo7“ 

ATENIANUL: Să le punem, însă ca pe nişte zăloage pe care să le 
putem scoate dintre celelalte legi, dacă ele nu se vor socoti bune, fie de 
mine, care sunt autorul lor, fie de voi, pentru care s-au înfiinţat. 

CLINIAS: Condiţia ta e cuminte. 

ATENIANUL: Vezi acum dacă studiul astrelor, pe care vreau să-l 
prescriu tinerilor, se potriveşte cu ideile voastre sau nu. 

CLINIAS: Spune. 

ATENIANUL: în privinţa materiei acesteia există un abuz ciudat şi 
cu totul nesuferit. 

CLINIAS: Care? 

ATENIANUL: Se zice că nu trebuie să căutăm a cunoaşte pe cel mai 
mare dintre zei, şi tot universul acesta, nici a studia, curioşi, cauzele 
fenomenelor, pentru că cercetările acestea nu sunt permise. Din contră, mie 
mi se pare că este foarte bine că ne ocupăm cu cercetarea aceasta. 

CLINIAS: Ce spuseşi? 

ATENIANUL: Opinia mea va trece poate drept un paradox, nelalocul 
lui în gura unor bătrâni ca noi. Dar când cineva este convins că o ştiinţă e 
frumoasă, adevărată, folositoare statului şi plăcută divinităţii, nu este cu 
putinţă în nici un chip a o trece cu vederea. 

CLINIAS: Cred, dar vom găsi noi toate calităţile acestea la 
astronomie? 

ATENIANUL: Scumpii mei prieteni, noi, grecii, rostim toţi cu privire 
la aceşti zei mari, adică soarele şi luna, vorbe lipsite de adevăr. 

CLINIAS: Ce fel de vorbe? 

ATENIANUL: Noi susţinem că aceste două astre n-au orbite sigure, şi 
de aceea le numim astre rătăcitoare, sau planete. 

CLINIAS: Dar chiar aşa e, oaspete; eu însumi am observat, în viaţa 
mea, că luceafărul de dimineaţă, cel de seară, şi alte câteva n-au un curs 
regulat, dar că aleargă razna. Cât priveşte soarele şi luna, ele fac acelaşi 
lucru, precum ştie toată lumea. 

ATENIANUL: Şi tocmai din cauza acestei prejudecăţi vulgare, 
Megillos şi Clinias, voiesc ca cetăţenii noştri şi tinerii să se instmiască în 
cele privitoare la zeii cereşti, cel puţin întru atât, ca să nu rostească 
blestemăţii relative la ei, ci să vorbească despre ei după cuviinţă şi cu 
evlavie în sacrificiile şi rugăciunile lor. 

CLINIAS: Aprob proiectul tău numai cu condiţia, în primul rând, să 
fie cu putinţă a se învăţa cele ce zici tu. Adaug că, dacă pomenim pe zeii 
aceştia altfel decât se cuvine, şi dacă se poate ca să ne înveţe cineva a vorbi 

mai bine despre ei, aş fi cel dintâi care ar recunoaşte că această ştiinţă nu 
trebuie nesocotită. încearcă, aşadar, şi ne lămureşte cum stau lucrurile 
acestea: iar noi vom încerca să ne instruim şi să te urmărim. • 

ATENIANUL: Pe de o parte, ceea ce am de spus nu este un lucru uşor 
de înţeles; pe de altă parte, nu este ceva cu totul anevoios şi care să ceară 
un timp nesfârşit; şj dovada este că, fără să mă fi ocupat îndeosebi cu 
această ştiinţă, nu mi-ar trebui timp îndelungat spre a mă pregăti să vă fac 
să o înţelegeţi. Dar dacă materia aceasta ar fi deosebit de grea, la vârsta la 
care ne aflăm, n-aş putea să v-o desluşesc, şi nici voi s-o înţelegeţi. 

CLINI AS: Adevărat. Ei, în ce constă, deci, ştiinţa aceasta, care ţi se 
pare aşa de minunată, şi pe care tinerimea noastră trebuie numaidecât s-o 
înveţe, şi despre care tu zici că n-avem nici o cunoştinţă? Explică-te în 
privinţa aceasta, cât se poate de clar. 

ATENIANUL: Voi face tot ce-mi va sta în putere. Nu este adevărat, 
amicii mei, că soarele, luna, şi nici oricare alt astru, rătăcesc pe orbita lor: 
este tocmai din contră. Fiecare din ele n-are decât o singură cale, iar nu mai 
multe; ele străbat totdeauna aceeaşi cale circulară; şi este numai o aparenţă 
eă străbat mai multe eăi. Iarăşi în mod greşit se atribuie iuţeala eea mai 
mieă astrului eare are eea mai mare viteză, şi mişcarea cea mai repede se 
atribuie aceluia care aleargă mai încet ca toate. Presupunând că adevărul 
este aşa cum zic eu, pe când noi ne reprezentăm luerurile eu totul altfel, 
dacă s-ar întâmpla ca la Jocurile Olimpice să săvârşim aceeaşi eroare relativ 
la oamenii sau la caii ce aleargă acolo şi să numim cel mai îneet, pe aeela 
ce, de fapt, este cel mai iute la alergare, .şi eel mai uşor pe eel mai greoi, 
astfel că la sfârşitul cursei să aducem laude celui învins, ca şi cum ar fi 
învingător, mi se pare că laudele noastre ar fi nedrepte şi n-ar plăcea deloc 
alergătorilor. Dar dacă asemenea laude date unor simpli oameni nu sunt la 
locul lor şi sunt ridicole, cu cât mai mult cuvânt vor fi acelea date zeilor, în 
urma aceleiaşi erori, 

CLINIAS: Eroarea aceasta nu cuprinde nimic de râs. 

ATENIANUL: Totuşi nu poate fi ceva plăcut pentru zei, minciunile 
pe socoteala lor. 

CLINIAS: Nu, desigur, dacă adevărul este aşa cum spui tu. 

ATENIANUL: Deci dacă vă dovedesc că este aşa într-adevăr, va 
trebui să ne instruim în materia aceasta, cel puţin într-atâta spre a îndrepta 
erorile noastre în punctul acesta, iar dacă nu vă dovedesc lucrul acesta, vom 
lăsa la o parte ştiinţa aceasta. Astfel să recunoaştem orânduirea aceasta cu 
această condiţie. 


235 



PLATON 


CLINIAS: Consimt. 

23 ATENIANUL: Acum putem privi ca încheiat capitolul legilor noastre 

relativ la ştiinţe şi la educaţia tinerimii. 

Cu privire la vânătoare şi la celelalte exerciţii asemănătoare, trebuie 
să ne formăm aceeaşi idee. Căci, mi se pare că funcţia legiuitorului cere de 
la el mai mult decât numai de a întocmi legi; că nu s-a achitat cu totul când 
a înfăptuit lucrul acesta; şi că, pe lângă lege, mai este ceva care ţine calea 
de mijloc între lege şi simpla (instrucţiune) povaţă. Am văzut proba acestui 
lucru adesea în cursul convorbirii acesteia, mai ales în cele ce am zis despre 
educaţia copiilor începând din pruncie. Acestea nu sunt dispoziţii cărora să 
li se poată da putere de lege, cum am zis; şi dacă vorbim de ele, ar fi o 
nebunie să se considere spusele noastre drept tot atâtea legi. Presupunând 
totuşi că legiuitorul scrie legile sale, şi schiţează planul său de guvernământ 
după modelul guvernământului nostru, lauda cetăţeanului virtuos n-ar fi 
completă, dacă el ar fi lăudat numai pentru că respectă cu exactitate legile 
şi se supune întocmai ordinelor lor; acea laudă va fi completă, care i se va 
da pentru că a dus o viaţă fără pată, urmând vederile legiuitorului, nu numai 
în ceea ce el ordonă, ci şi în cele ce mustră sau îndeamnă. Iată lauda cea 
mai frumoasă ce se poate aduce unui cetăţean: adevăratul legiuitor nu 
trebuie a se mărgini numai să facă legi; el trebuie să presare ici şi colo 
poveţe relativ la toate faptele vrednice de mustrare ori de laudă; şi 
cetăţeanul desăvârşit va fi deopotrivă de cu luare-aminte la îndemnurile 
acestea, ca şi la legile ale căror infracţiuni sunt urmate de pedepse. 

'A Materia de care o să vorbim, va sluji oarecum de mărturie la lucrul 
acesta: ea dezvoltă şi mai mult ceea ce am în vedere. Numele de vânătoare 
are un înţeles foarte întins şi cuprinde într-un singur gen multe specii 
particulare. Căci există diferite feluri de vânătoare a animalelor care trăiesc 
în apă; nu mai puţine, ale păsărilor, şi un număr şi mai mare ale animalelor 
de uscat, între acestea fiind cuprinsă şi vânătoarea ce şi-o fac oamenii între 
ei, fie pe calea războiului, fie pe aceea a prieteniei, una vrednică de laudă, 
cealaltă, dc mustrare. Furturile şi tâlhăriile, atât de la om la om, cât şi de la 
oştire la oştire, sunt tot nişte feluri de vânătoare. Un legiuitor, care face legi 
despre materia aceasta, nu se poate să nu explice toate lucrurile acestea; 
iarăşi nu poate impune obligaţii, să hotărască sancţiuni şi să nu vorbească 
decât ameninţând la sfârşitul fiecărui articol. Ce cale trebuie să urmeze el? 
lat-o: El trebuie să aprobe oarecare specii de vânătoare şi să mustre pe 
altele, având în vedere sforţările şi celelalte exerciţii ale tinerimii; iar de 
partea lor tinerii să-l asculte, să i se supună şi să nu se abată de la supunere. 

nici din dragoste de plăcere, nici de teama de oboseală; ba chiar să respecte 
şi mai mult, arătând o ascultare şi mai punctuală pentru orice îndemn li se 
va da ca povăţuire, decât pentru cele ce li se vor porunci cu ameninţări şi 
pedepse. După preludiul acesta, legiuitorul va trece la elogiul şi mustrarea 
judicioasă a diferitelor părţi ale vânătoarei, aprobând tot ce va contribui la 
dezvoltarea curajului elevilor săi şi dezaprobând tot ce ar produce un efect 
contrar. Să ne adresăm aşadar acum către tineri, expunându-le dorinţele 
noastre. Prieteni, dorim să nu simţiţi nici un gust pentru vânătoarea de 
mare, nici pentru pescuitul acesta trândav al vieţuitoarelor de apă, fie cu 
undiţa, fie cu plasa, ziua sau chiar noaptea. Nici să nu vă apuce vreodată 
pofta să străbateţi marea la vânătoare după oameni şi să vă îndeletniciţi cu 
pirateria, ceea ce ar face din voi vânători cruzi şi fără lege; nici să nu vă 
trăsnească prin cap nicidecum, să vă apucaţi de hoţie în sânul oraşului 
nostru ori în teritoriul statului. Şi să n-aveţi niciodată vreo aplecare spre 
vânătoarea de păsări: oricât ar fi de atrăgătoare, ea nu convine pentru nişte 
oameni liberi. Nu rămâne deci pentru elevii noştri altă vânătoare decât 
aceea a animalelor de uscat: şi încă aceea ce se practică noaptea şi în care 
vânătorii se perindă rânduri-rânduri, nu merită să fie aprobată, nefiind bună 
decât pentru trândavi; şi nici aceea care cuprinde intervale de repaos şi care 
prinde oarecum cu mâna animalele cele mai feroce, învăluindu-le în laţuri 
şi plase, în loc să le biruie în luptă deschisă, cum trebuie să facă un adevărat 
vânător. Astfel, aceea care rămâne pentru toţi cetăţenii, şi cea mai 
excelentă, este vânătoarea unde se urmăresc cu caii, cu câinii, fiarele cu 
patru picioare, şi în care vânătorul se expune el însuşi, urmăreşte prada sa 
şi o prinde cu o mulţime de lovituri şi răni. Cei ce voiesc să-şi exercite 
curajul lor, acest dar al zeilor, nu cunosc alt fel de vânătoare. Iată ceea ce 
legiuitorul va aproba sau va mustra cu privire la vânătoare. Iată acum şi 
legea: Nimeni să nu împiedice pe aceşti vânători într-adevăr legiuiţi de a 
vâna oriunde vor vrea. Cât despre vânătorii de noapte, care-şi pun toată 
încrederea lor în laţuri şi plase, să nu fie toleraţi nicăieri; să nu împiedice 
nimeni pe vânătorul de păsări de pe locurile necultivate, şi pe munţi; dar 
oricine are dreptul să oprească pe cei ce vânează pe pământuri cultivate, 
sau pe cele închinate zeilor. Pescuitul va fi oprit în porturi, în râuri, în 
lacurile şi heleşteele sfinte; pretutindeni în altă parte se va putea pescui; nu 
este însă voie a se sluji de oarecare amestecuri de sucuri. De acum putem 
privi ca terminată partea legilor ce priveşte educaţia. 

CLINI AS: Foarte bine. 

1 ATENIANUL: Ordinea materiilor ne impune să orânduim sărbătorile 

şi să le fixăm prin legi, după ce vom consulta oracolul de la Delfi, cu privire 
la natura sacrificiilor şi despre divinităţile cărora se cuvine să sacrificăm 
spre binele statului nostru. Cât priveşte timpul şi numărul sacrificiilor, 
poate că trebuie să definim ceva, de asemenea, în legile noastre. 

CLINIAS: Poate, numărul. 

ATENIANUL: Să vorbim deci în primul rând despre număr. Să fie 
tocmai trei sute şaizeci şi cinci de sacrificii, astfel ca în fiecare zi un corp 
de magistraţi oarecare să sacrifice oricărui zeu sau geniu, pentru cetate, 
pentru cetăţeni şi pentru prosperitatea lor. Interpreţii, preoţii, preotesele şi 
profeţii să se adune împreună cu păzitorii legilor, spre a dispune în privinţa 
aceasta, chestiuni pe care legiuitorul este silit să le treacă cu vederea. Şi în 
general va fi atribuţia lor de a observa ceea ce legiuitorul va fi scăpat din 
vedere. Cât priveşte legea, ea va ordona să se celebreze douăsprezece 
sărbători în cinstea celor douăsprezece divinităţi, care dau numele lor 
fiecărui trib, şi în fiecare lună să li se facă sacrificii însoţite de coruri şi 
întreceri muzicale. Cu privire la concursurile gimnice, ele se vor fixa 
potrivit naturii fiecărui zeu, şi după anotimpuri. Se vor hotărî, de asemenea, 
sărbătorile unde se cade să ia parte şi femeile, ori singure, ori împreună cu 
bărbaţii. Pe lângă acestea, se va lua aminte să nu se confunde cultul zeilor 
infernului cu acela al zeilor cereşti şi nici cu acela al zeilor subalterni (ai 
cerului şi ai infernului); ci se vor despărţi, atribuind lui Pluto, prin lege, a 
douăsprezecea lună. Nu trebuie ca ostaşii să urască pe zeul acesta; din 

contră, trebuie să-l cinstească întocmai ca pe un binefăcător al neamului 
omenesc. Căci, spre a vă spune convingerea mea serioasă, reunirea 
sufletului şi a corpului nu este în nici o privinţă mai folositoare omulbi, ca 
despărţirea lor. 

Pe lângă aceasta, cei ce vor vrea să orânduiască cum trebuie sărbătorile 
acestea, este necesar să nu uite că republica noastră se va bucura de un 
răgaz şi de un belşug de lucruri trebuincioase vieţii, ce s-ar căuta zadarnic 
în toate statele în fiinţă astăzi; şi că noi ţinem ca ea să fie cât mai fericită, 
asemenea unui om fericit. Ori, spre a trăi fericit, trebuie două lucruri: 
primul, a nu săvârşi nici o nedreptate contra nimănui; al doilea, a nu fi 
expus să suferi nici una din partea altuia. Nu e greu de a ne asigura de întâia 
condiţie, însă este nemăsurat de anevoie de a dispune de puterea necesară 
spre a ne pune la adăpost de orice nedreptate; şi nu e cu putinţă să ajungem 
acolo decât numai printr-o onestitate desăvârşită. Asemenea este şi cu 
republica (statul): dacă e virtuoasă, se va bucura de pace statornică; dacă 
este coruptă, va avea război şi înăuntru şi în afară. 

Aşa fiind îndeobşte împrejurările, nu tocmai cu prilejul războiului 
cetăţenii trebuie să înveţe meseria armelor, ci în timp de pace. De aceea, 
este necesar ca într-un stat, guvernat înţelepţeşte, locuitorii să se deprindă 
cu meseria aceasta, cel puţin o zi în fiecare lună, şi chiar mai mult, dacă 
stăpânirea găseşte de cuviinţă, fără să se lase împiedicaţi nici de frig, nici 
de căldură, uneori toţi împreună, ei, femeile şi copiii lor, când magistraţii 
vor găsi cu cale să-i conducă la acest exerciţiu, uneori în masă, alteori 
separaţi. Totdeauna după sacrif ^cii trebuie orânduite oarecare petreceri, aşa 
ca în fiecare sărbătoare să se dea şi oarecare feluri de lupte, care să 
înfăţişeze pe cât cu putinţă mai firesc luptele adevărate, şi acolo se vor 
împărţi premii şi recompense învingătorilor. Cetăţenii noştri vor face acolo 
lauda sau critica unora sau altora, după purtarea ce au avut-o la aceste 
jocuri şi în tot restul vieţii lor, împărţind laude acelora ce se vor distinge 
mai mult, şi mustrări celorlalţi. 

Grija de a compune aceste laude şi aceste critici nu se va lăsa pe seama 
oricărui poet, fără alegere; ci mai întâi acesta nu trebuie să aibă mai puţin 
de cincizeci de ani, în al doilea rând, să nu fie dintre aceia care, deşi plini 
de gust şi de talent pentru poezie, nu şi-au atras niciodată cinste prin vreo 
faptă vrednică de faimă. Se vor alege dintre poeţi aceia, care sunt respectaţi 
pentru virtutea lor în stat şi care au făcut oarecare fapte frumoase. Numai 
versurile lor se vor cânta mai cu deosebire, chiar dacă n-ar fi tocmai 

desăvârşite. Alegerea aceasta o va face magistratul, educator al tinerimii, 
împreună cu ceilalţi păzitori ai legilor; ei vor da unor poeţi privilegiul de a 
se sluji în toată libertatea de Muzele lor, interzicând totdeodată celorlalţi 
de a se amesteca în asemenea compuneri, precum şi cetăţenilor de a cânta 
vreo bucată de versuri care n-ar fi avut aprobarea păzitorilor legilor, chiar 
dacă ea ar fi superioară imnuri lor lui Tamir sau lui Orfeu. La noi nu vor fi 
cunoscute alte cântece, decât cele atribuite şi închinate zeilor şi versurile 
în formă de laudă ori de critică compuse de către oameni cinstiţi, când ei se 
vor socoti vrednici să împlinească slujba aceasta. Cele spuse despre 
exerciţiile militare, şi despre dreptul de a cânta versuri spre a lăuda ori 
mustra pe cetăţeni, se vor aplica deopotrivă şi bărbaţilor şi femeilor. 

De asemenea, este necesar ca legiuitorul să-şi zică în cugetul său: Ce 
republică, ce fel de cetăţeni năzuiesc eu să formez? Nu oare pe nişte atleţi 
meniţi pentru cele mai mari lupte şi care au mii de adversari în faţa lor? 
Tocmai aşa, ar putea să-mi răspundă cu dreptate cineva. Ei bine, dacă ar 
trebui să exercităm pe nişte atleţi pentru lupta cu pumnii, sau pentru 
pancraţiu', sau pentru oarecare altă specie de luptă, i-am primi să intre în 
arenă, dacă nu s-ar fi exercitat mai înainte din timp în timp cu altul? Noi 
înşine, dacă ne-am destina boxului, n-am lua oare lecţii cu mult înainte de 
ziua luptei? Nu ne-am deprinde oare eu toate gesturile ce am avea de tăcut, 
când ar trebui să luptăm pentru izbândă? Şi apropiindu-ne pe cât cu putinţă 
de realitate, în loc de certuri, n-am înarma oare braţele noastre cu mingi 
spre a ne exercita cât mai bine de a da lovituri şi a le para? Şi dacă n-am 
găsi pe cineva cu care să ne antrenăm, fără a ne sinchisi de batjocurile 
nechibzuiţilor, nu am merge până acolo, de a spânzura un om de paie, spre 
a ne exercita contra lui? în sfârşit, în lipsă de adversar viu ori neînsufleţit, 
nu ne vom hotărî oare să ne luptăm cu noi înşine? Şi nu oare în scopul 
acesta s-a născocit arta aceasta de a mişca braţele şi mâinile conform unor 
oarecare reguli? 

CLINIAS: Ba da, îndeosebi în scopul de care vorbişi. 

ATENIANUL: Dar ce?! Ostaşii cetăţii noastre se vor prezenta ei oare 
mai puţin bine pregătiţi, de câte ori se va înfăţişa prilejul, să susţină lupta 
cea mai mare, în care combat pentru sufletul lor, pentru copiii lor, pentru 
averea lor şi pentru stat? Şi legiuitorul, temându-se ca exerciţiile acestea 


* Competiţie con.stânJ din box şi luptă corp la corp. 

dintre ei să nu apară unora ca ridicole, oare să nu le prescrie o lege, prin 
care să ordone pentru fiecare zi exerciţii mai uşoare, care se vor face fără 
arme, îndreptând înspre scopul acesta toate corurile şi gimnastică? Cu 
privire la celelalte exerciţii superioare ori inferioare, de diferite grade 
oarecum, nu le va impune oare să se silească a le face cel puţin o dată pe 
lună, fie dând între ei lupte mici prin toată ţara, disputându-şi poziţiile unii 
altora, întinzându-şi curse; fie, imitând toate situaţiile războiului, să se lupte 
cu suliţe şi alte arme de azvârlit — ca şi aceia ce luptă adevărat —, 
slujindu-se de arme întru nimic mai primejdioase, pentru ca manevra 
aceasta să nu fie lipsită cu totul de teamă, ci să-i înfricoşeze, şi astfel să 
dea pe faţă pe cel viteaz şi pe cel fricos? Şi nu va distribui însuşi, după 
dreptate, unora recompensele, altora ocările, spre a ţine toată cetatea mereu 
cu luare-aminte şi pregătită pentru lupta adevărată? Dacă cineva ar fi ucis 
în aceste manevre, omuciderea aceasta se va socoti ca involuntară şi autorul 
ei se va socoti cu mâinile curate, după ce va fi făcut ispăşirile prescrise de 
lege. Legiuitorul va ţine seamă că, dacă pe de o parte exerciţiile acestea 
costă viaţa unui mic număr de oameni, pe de altă parte se vor naşte în acest 
timp alţii, ce nu le vor fi inferiori; că din contră, dacă n-ar mai fi nici o 
teamă în aceste manevre, ar fi peste putinţă a se deosebi vitejia de frică, 
ceea ce ar fi pentru stat o pagubă mai mare decât pierderea câtorva 
cetăţeni. 

CLINI AS: Recunoaştem, oaspete, că asemenea manevre trebuie 
impuse prin legi şi aplicate obligatoriu pentru tot statul. 

ATENIANUL: Oare cunoaştem toţi din ce pricină asemenea 3 
concursuri de jocuri şi manevre nu se găsesc instituite aproape nicăieri, 
decât într-o măsură cu totul neînsemnată? Oare vom da vina pe ignoranţa 
mulţimii, ori a legiuitorilor ei? 

CLINIAS: Poate. 

ATENIANUL: Nicidecum, scumpul meu Clinias, ci sunt alte două 
cauze, cu totul îndestulătoare pentru aceasta. 

CLINIAS: Care? 

ATENIANUL: Cea dintâi este dragostea aceasta de avuţie, care nu 
îngăduie cuiva să se ocupe cu altceva, decât cu grija de a strânge avere; 
astfel că sufletul oricărui cetăţean, fixat oarecum asupra acestui obiect, nu 
mai poate cugeta decât numai la câştigul fiecărei zile. Şi toate ştiinţele şi 
exerciţiile care au scopul acesta, fiecare le învaţă şi le cultivă cu mare zel, 
pentru sine, iar pe celelalte le dau la o parte. Aceasta este una din pricinile 

pentru care lumea nu arată nici o tragere de inimă faţă de exerciţiile despre 
care am vorbit, nici pentru vreo altă îndeletnicire onestă; pe câtă vreme, 
spre a-şi mulţumi setea nestinsă de aur şi de argint, ei îmbrăţişează bucuros 
toate meseriile, toate industriile, şi nu se îngrijesc dacă mijloacele acestea 
sunt cinstite sau nu, numai să-i îmbogăţească. Ei se apucă fără dezgust de 
orice fapte, legale sau ilegale, chiar de cele mai infame, de îndată ce ele le 
procură, ca şi dobitoacelor, folosul de a mânca tot ce le place, de a bea ce 
le place şi de a le da putinţa să se sature de plăcerile dragostei. 

CLINIAS: Ai dreptate. 

ATENIANUL: Aşadar, aceasta să fie privită ca prima cauză, care 
împiedică pe de o parte celelalte ocupaţii oneste, pe de alta opreşte pe 
cetăţeni de la exercitarea privitoare la război; iar pe cei cu firea măsurată îi 
preface în negustori, vânzători pe nave, în comercianţi de toate felurile; şi 
pe cei curajoşi, în tâlhari, în hoţi, spărgători de ziduri şi Jefuitori de temple, 
în tirani şi în oameni ce-şi fac din război o meserie, devenind astfel 
nenorociţi, cu toate însuşirile bune ce le-au primit uneori de la natură. 

CLINIAS: Ce spui tu? 

ATENIANUL: Cum n-aş privi ca nenorociţi, oameni siliţi a-şi petrece 
viaţa, cu sufletul chinuit toată viaţa de un fel de foame? 

CLINIAS: Aceasta este întâia cauză, oaspete; care este acum a doua? 

ATENIANUL: Bine faci că-mi aduci aminte. 

CLINIAS: Una, zici, că este dorinţa aceasta nesăţioasă de câştig, care, 
absorbind cu totul pe cineva, împiedică pe fiecare să se exercite în treburile 
războiului. Fie. Dar care este cealaltă piedică? 

ATENIANUL: Oare am aparenţa că n-am ce vă spune, şi că de aceea 
întârzii cu răspunsul? 

CLINIAS: Nicidecum, însă oarecum cuprins de ură faţă de cei cu 
apucăturile acestea, i-ai învinovăţit, în discuţia aceasta, mai greu decât ar fi 
trebuit. 

ATENIANUL: Observaţia voastră este foarte sinceră; însă se pare că 
vreţi să auziţi şi ceea ce urmează. 

’ CLINIAS: Spune. 

ATENIANUL: Afirm că această a doua cauză este natura însăşi a 
guvernămintelor, despre care am vorbit de mai multe ori, anume 
democraţia, oligarhia şi tirania, care nu sunt adevărate guvemăminte, ci se 
vor numi mai bine nişte facţiuni. Autoritatea acolo nu este primită de 
bunăvoie; numai puterea este volnică, ascultarea este totdeauna silită. Cel 

ce comandă, suspectând pe cel căruia îi comandă, nu va îngădui niciodată 
de bunăvoie ca acesta să devină nici om onest, nici bogat, nici robust, nici 
curajos şi îndeobşte nici viteaz. Acestea sunt aproape singurele pricîni de 
căpetenie ale tuturor relelor statelor şi, în chip neîndoielnic, ale răului de 
cart este vorba. Decât, statul, pentru care înfiinţăm legi, a înlăturat 
amândouă neajunsurile acestea. Căci nu numai că aci cetăţenii se bucură 
de timpul liber cel mai îndelungat, dar sunt şi egali ca libertate şi, sub 
regimul acestor legi, vor fi foarte puţin cuprinşi de patima îmbogăţirii. 

Astfel putem spune cu multă aparenţă de adevăr ş i dreptate că, dintre toate 
statele de astăzi, al nostru este singurul care poate adopta felul de educaţie 
şi jocurile militare pe care le prescriserăm. 

CLINIAS: Foarte bine. 

ATENIANUL: Nu este acum locul de a aminti toate speţele de 4 
concursuri gimnicc şi de a stabili că trebuie să ne silim îndeosebi la acelea 
din ele, care sunt în legătură cu războiul, de a propune premii pentru 
învingători, şi pe acelea mai puţin utile să le înlăturăm? Dar legile trebuie 
să hotărască de la început care sunt acele concursuri .şi să le definească. Şi 
în primul loc nu trebuie să punem oare alergarea şi exerciţiile de iuţeală? 

CLINIAS: Ba da. 

ATENIANUL: De fapt, repeziciunea mişcărilor, atât a picioarelor cât 
şi a mâinilor, este însuşirea cea mai priincioasă războiului; iuţeala 
picioarelor e bună la retragere şi la năvală; iar în lupta corp la corp, este 
nevoie de agilitatea şi de puterea braţelor. 

CLINIAS: Da. 

ATENIANUL: Totuşi, fără arme, nici una, nici cealaltă nu dau tot 
folosul lor. 

CLINIAS: Adevărat. 

ATENIANUL: Astfel, când pri.stavul va chema, cum e datina, pe 
alergător la concurs, el va intra înarmat; concurentului neînarmat nu-i vom 
da nici un premiu. Cel dintâi va intra la concurs acela ce trebuie să străbată 
înarmat un stadiu'; al doilea, două stadii; al treilea, călare, două stadii; al 
patrulea, şase sau şapte stadii; al cincilea va alerga, înarmat, spaţiul de 
şaizeci de stadii, măsurat până la oarecare templu al lui Marte; al şaselea, 
înarmat cu arme mai grele, va străbate aceeaşi distanţă pe o cale mai 


' Un stadiu (veche unitate de măsură pentru lungime la greci) varia/ă Intre 147 şi 192 ni. 

netedă; în fine, al şaptelea, eehipat ca un arcaş, va străbate o sută de stadii 
pe drumuri de munte şi pe alte feluri de căi, până la vreun templu al lui 
Apollo şi al Artemidei. Şi când se va deschide bariera, îi vom aştepta până 
se vor întoarce şi vom da fiecăruia dintre învingători premiul propus. 

CLINIAS: Foarte bine. 

ATENIANUL: Să împărţim concursurile în trei clase: întâia, clasa 
copiilor, a doua, clasa băieţilor, şi a treia, a bărbaţilor. Spaţiul fiind şi el 
împărţit în trei părţi, adolescenţii vor străbate două şi copiii o singură parte, 
fie uşor sau greu înarmaţi. Cât despre fete, înainte de pubertate, ele vor intra 
goale în carieră' şi vor străbate stadiul, dublul stadiu, (efipia) dublul stadiu 
călare şi dolihul (şase sau şapte stadii). Ele vor lua parte la concursurile 
bărbaţilor de la vârsta de treisprezece ani până în timpul căsătoriei lor, care 
nu va întârzia peste etatea de douăzeci de ani, nici nu se va face mai 
devreme de optsprezece^; atunci însă se vor coborî înveşmântate potrivit 
la întrecerea de alergări. Iată ce vreau să rămână hotărât cu privire la 
alergarea bărbaţilor şi femeilor. 

Cât priveşte exerciţiile de forţă, precum lupta şi altele asemenea în uz 
astăzi, care se numesc grele, le vomînlocui cu lupta înarmată între unul şi 
unul sau între câte doi, până la zece perechi. Şi precum sunt fixate astăzi, 
în regulamente, norme care hotărăsc ce nu trebuie să facă sau să nu rabde 
acel ce voieşte să fie învingător, şi care trebuie să fie gesturile unui bun 
luptător, tot astfel şi în lupta cu arme, bărbaţii fruntaşi, arbitri (ai 
concursului), trebuie să decidă şi să fixeze prin regulamente cine merită să 
fie numit pe drept învingător în aceste lupte, şi ce nu trebuie să rabde sau 
să facă el, şi, de asemenea, după care normă trebuie hotărât cine este 
învinsul. Aceleaşi reguli să se hotărască cu privire la femei, până la 
măritişul lor. în locul luptei numită pancraţiu, vom pune peltastica,încare 
lupta se dă cu mici scuturi şi se azvârle săgeţi, suliţe şi pietre, fie cu mâna, 
fie cu praştia. Concursurile acestea vor avea de asemenea regulamentele 
lor şi vom acorda premiile datorite victoriei celui ce a învins la ele. Imediat 
în legătură cu acestea, să se propună regulamente relative la luptele cu caii. 
Folosinţa cailor nu poate fi însemnată, nici frecventă în Creta, de unde 
urmează în mod necesar că acolo nici nu se arată atâta zel ca în alte părţi 

' Adică treapta profesională. 

^ Totuşi, la sfârşitul cărţii a şasea, fixea/.ă la şaisprezece ani, vârsta de la care poate începe 
că.sătoria. 

pentru creşterea cailor, şi că luptele cu caii nu sunt acolo la atâta cinste. Nu 
văd într-adevăr la voi oameni care să întreţină un car, şi nu e probabil ca 
cineva să fie cuprins de ambiţia aceasta; de aceea, am jigni bunul-simţ şi 
am trece drept neînţelepţi dacă am întocmi aici felul acesta de curse, ce nu 
se potrivesc cu datinile. însă propunând premii pentru cursele pe un singur 
cal, atât pe mânji ce nu şi-au schimbat dinţii, cât şi pe cai maturi, precum 
şi pe mijlocii între mânji şi cai formaţi, şi aceştia destul de dezvoltaţi, vom 
orândui jocuri de cavalerie potrivite cu natura ţinutului. Şi astfel să se 
înfiinţeze prin lege şi concursuri şi lupte de felul acesta, iar judecata lor să 
fie dată în seama filarhilor şi a ilarhilor', atât în ce priveşte alergările, cât 
şi relativ la cei ce se coboară înarmaţi. Nu e drept să întocmim jocuri pentru 
cei neînarmaţi, nici la concursurile gimnice, nici în cele cu caii, dacă vrem 
să legiferăm bine. însă arcaşul călare nu e inutil în Creta, precum nici 
lăncierul, prin urmare vom înfiinţa jocuri şi lupte de felul acesta. N-ar fi 
potrivit să impunem prin lege femeilor să ia parte la aceste exerciţii; dar 
dacă, după ce s-au deprins cu acelea despre care am vorbit mai sus, fetele 
simt aplecare pentru ele, şi dacă nu se află nici o piedică în constituţia 
corpului lor, departe de a le ţine de rău, le vom primi bucuroşi. 

Nu mai avem acum nimic de spus de aici înainte despre concursuri şi 5 
despre di.sciplina gimnasticii şi despre exerciţiile publice, cât şi cele 
particulare făcute zilnic sub conducerea maeştrilor. De asemenea, am 
descris cele mai multe exerciţii relative la Muze. Relativ la rapsozi şi la tot 
ce ţine de această profesiune şi relativ la întrecerile ce trebuie să orânduim 
în zilele de serbări, între coruri, după ce vom fi hotărât zeilor şi fiinţelor 
subalterne lor, anii, lunile, zilele, vom face regulamente despre aceste 
aşezăminte, instituind aceste întreceri la fiecare trei ani, sau la cinci ani, 
sau în orice alt mod, după inspiraţia ce ne-o vor da-o zeii. Trebuie, de 
asemenea, să ne aşteptăm că atunci vor fi şi întreceri de muzică între 
cetăţeni; ordinea ce se va ţinea acolo se va orândui de către aceia ce vor 
propune premiul acestor întreceri, de către educatorul tinerimii şi de către 
păzitorii legii. Ei se vor aduna împreună în scopul acesta şi, deveniţi 
legiuitori, ei vor hotărî timpul, modul, concurenţii ce trebuie să dispute 
premiul în toate felurile de coruri, de dansuri şi de cântece. Cât priveşte 


' Comandanţi de cavalerie. 

natura cuvintelor, armoniilor şi măsurilor ce vor alcătui dansurile şi 
cântecele, primul legiuitor a fost instruit despre ele în mai multe rânduri. 
Legiuitoiii ce vor veni după el se vor conduce după aceleaşi principii în 
toate regulamentele lor şi, după o împărţire justă a jocurilor şi epocilor 
potrivite fiecărei serbări, ei vor lăsa în seama cetăţenilor să celebreze aceste 
solemnităţi. 

Nu este greu a cunoaşte care este cea mai bună formă ce se poate da 
acestor jocuri şi celorlalte întreceri de felul acesta; şi orice orânduire se va 
face, statului nu-i va reveni nici vreun folos mare, nici vreo mare pagubă, 
însă sunt alte probleme mai importante, pe care este greu să-i facem pe 
cetăţeni să le înţeleagă: numai un zeu ar fi în stare să le rezolve, dacă ar fi 
cu putinţă să le prescrie dânsul. în lipsa sa, pare că avem nevoie de un om 
cutezător care, punând libertatea de a vorbi mai presus de orice, să propună 
cu încredere ceea ce crede el că este mai bine pentru stat şi pentru cetăţeni, 
să facă să domnească în nişte inimi stricate ordinea şi cinstea pe care avem 
drept a le aştepta de la celelalte instituţii ale noastre; care să se ridice cu 
putere contra patimilor celor mai neînfrânate şi care, chiar când n-ar găsi pe 
nimeni să-l sprijine, să urmeze singur singura raţiune. 

CLINIAS: Oaspete, despre ce vrei să vorbeşti? Căci nu te înţelegem. 

ATENIANUL: Nu e de mirare; o să încerc să mă desluşesc mai clar. 
Ajuns la partea convorbirii, unde este vorba despre educaţie, am văzut în 
spirit (băieţi şi fete) tineri şi tinere, trăind împreună prieteneşte. Priveliştea 
aceasta mi-a insuflat oarecare temere bine fondată şi a dat naştere acestui 
gând: în ce mod trebuie să se conducă cineva relativ la o cetate, unde tinerii 
şi tinerele, cu corpurile bine nutrite, sunt scutiţi de orice muncă grea şi 
servilă, care stinge cu totul patimile, şi îşi petrec viaţa în sacrificii, la serbări 
şi la coruri? Cum vom înfrâna, într-o asemenea republică, pasiunile care 
târăsc la cele din urmă excese o sumedenie de oameni şi femei, pasiuni pe 
care raţiunea trebuie să le combată, dacă vrea să dobândească autoritatea 
unei legi? Nu este de mirare că regulamentele întocmite mai sus înăbuşă 
celelalte pasiuni. Căci şi faptul că nu este voie a deveni prea bogat este un 
factor însemnat al cumpătării: toate legile ce intră în planul nostru de 
educaţie tind la acelaşi scop. Adăugaţi la acestea prezenţa magistraţilor, 
obligaţi a nu-şi lua privirile de la tineri şi de a-i observa întruna. Nu este 
cu putinţă, vorbind omeneşte, de a lua măsuri mai înţelepte, spre a înfrâna 
celelalte pasiuni. Dar cu privire la iubirile acestea smintite, în care oamenii 
şi femeile pervertesc ordinea naturii, pasiuni nenorocite, izvor a o 

sumedenie de rele pentru particulari şi stat, cum să preîntâmpinăm o 
asemenea neorânduială? Ce leac să întrebuinţăm spre a scăpa de o 
asemenea primejdie? Lucrul nu este deloc uşor, iubite Clinias. Privitor la 
multe alte puncte foarte însemnate, relativ la care am înfiinţat legi contrare 
datinilor stabilite, am găsit un sprijin puternic în instituţiile Cretei şi 
Lacedemonei; însă relativ la capitolul în chestiune, fie vorba între noi, cele 
două state ale voastre se împotrivesc cu totul vederilor noastre. în adevăr, 
dacă cineva, urmând instinctul naturii, ar reînfiinţa legea ce a fost în 
vigoare până în timpul lui Laios, lege care pe drept interzice bărbaţilor de 
a se folosi de tineri ca de femei pentru plăcerile lor venerice, luând ca 
mărturie instinctul animalelor, la care nu se vede ca un mascul să se apropie 
de alt mascul în scopul acesta, fiindcă nu îngăduie natura; el n-ar spune 
decât lucruri evidente şi cu toate acestea nu ar fi încuviinţat de statele 
voastre. Apoi datina aceasta a voastră nu este în acord cu scopul ce 
legiuitorul trebuie, după cum am recunoscut, să-şi propună în legile sale; 
căci întotdeauna căutăm anume, în fiecare lege, dacă ele ne apropie de 
virtute sau nu. Ci, spuneţi, vă rog, dacă am admite prin lege că nu e nici o 
necinste, nici o ruşine în viciul acesta, întrucât poate legea aceasta să 
înlesnească dobândirea virtuţii? Oare din practica lui nu cumva ia naştere 
în sufletul celui sedus deprinderea curajului? Ori, în sufletul seducătorului, 
natura caracterului cumpătat? Ori mai degrabă nu este nimeni care să se 
convingă de acest fapt, ci, din contră, toată lumea va dispreţul desfrâul celui 
care se lasă în voia plăcerilor şi care nu poate să se stăpânească; de 
asemenea, nu va condamna oare asemănarea cu femeia, a celui care se 
îndrumă spre imitarea acestui sex? Care om va întări prin lege un asemenea 
viciu? Nimeni, care are în minte legea cea adevărată. însă cum să se 
convingă cineva de adevărul spuselor mele? Este trebuinţă de a cunoaşte 
bine natura prieteniei, a pasiunii şi a ceea ce se numeşte dragoste, dacă 
cineva vrea să înţeleagă bine lucrurile acestea; căci prietenia, dragostea şi 
o a treia specie de afecţiune, care rezultă din amestecul lor, fiind cuprinse 
într-un singur cuvânt, fac îndoielnice şi neînţelese noţiunile acestea. 

CLINIAS: Cum aşa? 

ATENIANUL: Zicem despre două fiinţe că sunt amice, când se 6 
aseamănă în ce priveşte virtutea sau când sunt egale una cu alta; de 
asemenea, amic este şi săracul cu bogatul, deşi fiinţe contrare; însă dacă 
atracţia dintre cele două părţi se face în mod violent, zicem că este iubire. 

CLINIAS: Adevărat. 

ATENL‘\NUL: Amiciţia deci a două lîinţe contrare este crudă şi l'eroce 
şi rareori reciprocă; din contră, aceea bazată pe asemănare este blândă şi 
comună pe tot timpul vieţii. Cât despre aceea care este făcută şi dintr-una 
şi din cealaltă, nu este uşor a ghici ce doreşte omul cuprins de această a 
treia specie de iubire. Nesigur în voliţiunile sale, el se simte atras către cele 
două părţi opuse, de două sentimente contrare, pe când unul îl împinge să 
atingă floarea', celălalt îl opreşte. Căci cine iubeşte corpul, pofteşte la 
floarea lui ca la un fruct, şi se îndeamnă pe sine a-şi potoli foamea, 
nearătând nici un respect faţă de caracterul sufletului celui iubit. însă acela, 
ce nu se lasă stăpânit de pofta corpului şi care mai mult îl priveşte decât îl 
pofteşte, dorind în sufletul său numai sufletul amicului, socoteşte o 
adevărată ocară a-şi potoli patima sa pnn corpul altuia; şi plin de stimă şi 
de respect faţă de înfrânare, curaj, mărinimie şi înţelepciune, doreşte ca 
legătura sa cu fiinţa iubită să rămână curată. Iubirea, alcătuită din aceste 
două feluri de dragoste, este aceea ce am socotit-o adineaori a treia. Oare 
legea trebuie să interzică deopotrivă toate dragostele acestea .şi să se 
oprească de a le primi în inima noastră? Ori mai degrabă nu e lucru vădit că 
am introduce bucuros, în republica noastră, iubirea bazată pe virtute, care 
are o singură năzuinţă: de a face pe cât cu putinţă mai desăvârşit pe tânărul 
ce se dedă lui; şi pe cât atârnă de noi, nu am opri pe celelalte două? Ce zici. 
Megillos? 

MEGILLOS: în toate privinţele ai vorbit foarte cuminte, oaspete, 
despre lucrurile acestea. 

ATENIANUL: Mă aşteptam să aibă loc ceea ce presupuneam, amice, 
adică să fii de părerea mea. Nu e nevoie să cercetez aci care sunt 
dispoziţiile legilor voa,stre în punctul acesta, aprobarea ta mi-ajunge. Cât 
despre Clinias, voi încerca, în continuare, să-l conving cu tăria 
argumentelor mele. Astfel păstrez cele recunoscute de către voi amândoi, 
şi să reluăm urmarea legilor. 

MEGILLOS: Ai dreptate. 

ATENIANUL: Am un mijloc de a sancţiona o lege, relativă la materia 
de faţă, mijloc pe de o parte eficace, pe de alta iarăşi cât se poate de greu de 
aplicat. 

MEGILLOS: Cum adică, te rog? 


' Tinereţea persiianei iubite. 

ATENIANUL: Ştim că şi astăzi cei mai mulţi oameni, deşi neascul¬ 
tători de legi, se abţin, cât se poate de strict şi bine, de la orice legătură cu 
persoanele frumoase, nu siliţi, ci de bunăvoie. 

MEGILLOS: Când? 

ATENIANUL: Când cineva are un frate fmmos sau o soră. O aceeaşi 
lege nescrisă este de ajuns să apere, pe fiu sau pe fiică, de patima tatălui, 
interzicând de a se culca cu ei fie pe ascuns, fie pe faţă, sau de a-i atinge 
îmbrăţi.şându-i. Şi celor mai mulţi nici nu le vin în mirue asemenea dorinţe. 

MEGILLOS: Drept vorbeşti. 

ATENIANUL: Oare nu o vorbă mică stinge toate poftele acestea? 

MEGILLOS: Ce vorbă, zici? 

ATENIANUL: Aceea care afirmă că nici una din faptele acestea nu 
sunt morale, că sunt urâte de către zei şi cele mai de ocară printre faptele 
ruşinoase. Şi pricina nu este, oare, că nimeni nu vorbeşte altfel despre ele, 
ci fiecare dintre noi, de cum ne naştem, auzim totdeauna şi peste tot aceeaşi 
calificare a acestor fapte, atât în convorbirile glumeţe, cât şi la teatru, în 
tragediile grave, când pun pe scenă personaje ca Tieste, Edip ori Macareu, 
ce a avut legături cu surorile lui, şi care, după descoperirea crimei lor, şi-au 
dat cu mâna lor moartea, hotărâtă, ca pedeapsă a păcatului lor? 

MEGILLOS: Foarte adevărat grăieşti, când zici că glasul obştesc are 
o putere uimitoare, fiindcă nimeni nu poate nici măcar să respire vreodată 
contra legii. 

ATENIANUL: Nu este oare drept, ce am spus acum, că este lesne 7 
legiuitorului dornic de a înăbuşi oarecare patimă din acelea ce subjugă pe 
oameni, de a cunoaşte mijlocul ce trebuie să aplice: n-are decât să 
consfinţească aceeaşi voce publică, în persoana tuturor cetăţenilor, bărbaţi, 
femei, copii şi sclavi. Aşa va asigura legii acesteia, trăinicia cea mai fermă. 

MEGILLOS: Desigur; însă trebuie stabilit cum va reuşi să facă, aşa 
ca toţi să vorbească în sensul lui? 

ATENIANUL: Obiecţia ta este justă şi am spus însumi că am un 
mijloc de a sancţiona legea care sileşte pe cetăţeni a se conforma naturii, 
în unirea celor două sexe, menită generaţiei, prin faptul că opreşte părţile 
bărbăteşti să aibă legături cu alte părţi bărbăteşti, şi astfel să lucreze 
dinadins la stingerea speciei omeneşti, şi de a azvârli printre pietre şi stânci 
o sămânţă ce nu poate prinde rădăcini acolo şi nici să rodească; şi prin 
faptul că le interzice orice neînfrânare cu partea femeiască, contrară 
scopului facerii de copii. Dacă legea aceasta o să ajungă vreodată la fel de 

obştească şi puternică peste toate minţile, ca legea care opreşte pe părinţi de 
la orice împreunare trupească cu copiii lor, şi dacă ea reuşeşte să împiedice 
toate celelalte legături nelegiuite, ea va aduce un număr nesfârşit de urmări 
bune. Căci în primul loc este conformă cu natura. Pe lângă aceasta, ea 
liberează pe oameni de turbarea aceasta, de aprinderile ce însoţesc 
dragostea, ea se împotriveşte tuturor adulterelor şi face ca lumea să se 
abţină de la orice neînfrânare în băutură şi mâncare; ea întemeiază 
înţelegerea şi iubirea în căsătorii şi procură sumedenie de alte foloase oricui 
este destul de stăpân pe sine spre a o ţine. Dar se va înfăţişa poate înaintea 
noastră un tânăr violent, plin de multă sămânţă, care, auzind propunându-se 
legea aceasta, ne va imputa semeţ că dispunem lucruri nechibzuite şi peste 
putinţă de împlinit, şi va umple lumea cu strigătele sale. Privind ipoteza 
aceasta, ziceam adineaori că ştiu un mijloc foarte practic pe de o parte, iar 
pe de altă parte foarte anevoios, de a face să se primească legea aceasta şi 
de a-i asigura trăinicia. Căci este în adevăr foarte lesne de înţeles că lucrul 
este cu putinţă şi în ce mod este. Căci susţin, că din momentul ce legea 
aceasta se va consfinţi îndeajuns, ea va subjuga toate inimile şi le va face 
ascultătoare cu teamă de ordini le legiuitomlui. Dar astăzi moravurile sunt 
de aşa natură, că se socoteşte ca irealizabilă legea aceasta; după cum iarăşi 
lumea nu poate crede că este cu putinţă de a înfiinţa într-o cetate mesele în 
comun, şi nici că toţi locuitorii o pot deprinde pentru totdeauna cu genul 
acesta de viaţă. Experienţa totuşi a demonstrat contrarul, pentru că 
prânzurile acestea sunt în fiinţă la voi; în ce priveşte pe femei în.să, se pare 
că nici în statele voastre aşezământul acesta nu se poate întocmi. Tocmai 
puterea aceasta a prejudecăţilor contrare m-a determinat să zic că legile 
relative la aceste două instituţii n-ar putea să dăinuiască decât cu foarte 
mare greutate. 

MEGILLOS: Adevărat. 

ATENIANUL: Vreţi să încerc a vă proba, prin argumente convin¬ 
gătoare, că propunerea mea nu este peste puterea omenească, dar că se 
poate înfăptui? 

CLINIAS: De ce nu? 

ATENIANUL: Cine credeţi că se va abţine mai lesne de la plăcerile 
dragostei şi va căta să ţină cu moderaţie prescripţiile respective: cel ce este 
bine făcut la corp' şi nu unilateral (exercitat), ori cel diform? 


' Prin exerciţii gimna.stice armonioa.se. 

CLINIAS: Cu mult mai uşor cel neunilateral (exercitat). 

ATENIANUL: N-aţi auzit niciodată ce se spune despre Iccas din 
Tarent că, în scopul de a câştiga izbânda la Jocurile Olimpice şi la celelalte, 
el se devota într-atât artei sale şi progresa aşa de mult în cumpătare şi curaj, 
numai fiindcă în tot timpul exerciţiilor sale nu s-a atins de nici o femeie şi 
de nici un băiat? Acelaşi lucru se povesteşte despre Crison, despre Astylos, 
despre Diopompos şi de.spre mulţi alţi atleţi. Cu toate acestea, Clinias, 
oamenii aceia aveau sufletele mult mai rău formate ca ale noastre, iar 
corpurile, mult mai pătimaşe. 

CLINIAS: Adevărat; cele spuse de tine despre atleţii aceştia sunt 
raportate ca exacte de toţi cei din vechime. 

ATENIANUL: Ce adică, spre a câştiga premiul la luptă, la alergări şi 
la alte exerciţii, asemănătoare, atleţii aceştia au avut curajul să se abţină de 
la nişte plăceri, în care cei mai mulţi sunt convinşi că stă fericirea vieţii; şi 
elevii noştri să nu poată a-şi stăpâni dorinţele lor în vederea unei izbânzi 
de o mie de ori mai glorioasă, pe care o zugrăvim înaintea ochilor lor chiar 
din copilărie, ca pe cea mai frumoasă dintre toate izbânzile, în cuvântările 
noastre, în cântecele noastre, şi a cărei desfătare, după cum vedem, vom 
reuşi să-i facem să o guste? 

’ CLINIAS: Care izbândă? 

ATENIANUL: Aceea, ce o obţinem contra plăcerilor şi de care este 
legată fericirea vieţii; după cum, dimpotrivă, vom fi nefericiţi, dacă ne 
lăsăm învinşi de ele. Pe lângă aceasta, teama de a săvârşi o faptă, nepermisă 
în toate privinţele, nu va avea oare destulă putere spre a-i face să biruie 
aceleaşi plăceri, pe care alţii, cu mai puţine virtuţi ca ei, le-au învins? 

CLINIAS: Aşa trebuie să fie. 

ATENIANUL: Aşadar, după ce am ajuns în punctul acesta cu privire 8 
la această lege şi fiindcă stricăciunea obiceiurilor de astăzi ne-a pus în 
nedumerire relativ la chestiunea aceasta, zic, că nu mai trebuie un moment 
să stăm în cumpănă de a o publica, şi de a declara cetăţenilor noştri că nu 
trebuie ca, în privinţa aceasta, păsările şi celelalte animale să le fie 
superioare lor. Mai multe dintre aceste animale, în mijlocul unor turme 
foarte mari, rămân pure şi caste, şi nu cunosc plăcerile dragostei până la 
vremea însemnată de natură spre a face pui: la epoca aceasta, partea 
bărbătească alege femela care îi place şi femela pe masculul său; şi astfel 
uniţi, ei trăiesc restul vieţii cu sfinţenie şi dreptate, rămânând fermi şi 
statornici. Ci locuitorii noştri trebuie să fie mai buni ca acele animale. Cu 

toate acestea, dacă ei ajung să imite stricăciunea celorlalţi greci şi a celor 
mai multe neamuri barbare, dacă tot văzând şi auzind că, ceea ce se cheamă 
iubire nelegiuită, a devenit o datină la acele neamuri, ei ar înceta să-şi 
stăpânească dorinţele, atunci păzitorii legilor, schimbaţi în legiuitori, 
trebuie să împiedice neorânduiala aceasta printr-o a doua lege. 

CLINI AS: Ce fel de lege ne povăţuieşti să facem contra lor, dacă nu o 
ţin pe aceea, care se înfiinţează acum? 

ATENIANUL: Evident, Clinias, că pe aceea care vine imediat după 
cea în fiinţă. 

CLINIAS: Anume, care? 

ATENIANUL: De a slăbi în ei, pe cât este cu putinţă, puterea 
voluptăţii şi abătând prin osteneli spre alte părţi ale corpului ceea ce o 
hrăneşte şi o întreţine. Aceasta se poate împlini îndepărtându-se din 
folosinţa dragostei neruşinarea. Căci cei ce gustă rar din ea, slăbesc puterea 
poftelor amoroase asupra lor, din cauză că răresc folosinţa. Legea va 
declara deci că e lucru cuviincios ca să se ascundă cineva când face 
lucrurile acestea, şi că este o ruşine a le săvârşi la lumina zilei, după cum 
impune şi datinile şi legea nescrisă. Nu e nimeni ţinut să se abţină cu totul. 
Astfel vom întocmi o a doua lege mai puţin desăvârşită şi de o moralitate 
de-al doilea grad, care dintre cele trei clase de cetăţeni, pe care îi va 
cuprinde, va ţine cu forţa înăuntrul datoriei pe a treia clasă, anume pe aceea 
a oamenilor corupţi şi inferiori lorînşile,cum i-am numit. 

CLINIAS: Care sunt celelalte două clase? 

ATENIANUL: Una este a cetăţenilor cucernici şi dornici de onoare, 
şi cealaltă, acei ce ţin mai puţin la calităţile frumoase ale corpului, decât la 
însuşirile sufletului. Spusele noastre sunt poate numai nişte deziderate cum 
se spun în poveşti, totuşi ar fi fără îndoială un foarte mare bine, dacă ele 
s-ar înfăptui în toate statele. Cel puţin, dacă vor vrea zeii, vom reuşi să 
dobândim prin silă în materie de dragoste din două lucruri unul: sau ca 
nimeni să nu cuteze a se atinge de nici o persoană de condiţie liberă, decât 
de femeia .sa; să nu se încheie cu concubine o legătură fără slujbe sfinte, 
ale cărei roade ar fi nelegitime; şi să n-aibă nimeni cu cei de acelaşi sex 
raporturi sterpe, oprite de natură; sau cel puţin vom reuşi a înlătura cu totul 
dragostea cu băieţii. Cât despre iubirea faţă de femei, dacă cineva ştie pe o 
altă femeie, decât pe aceea care a intrat în casa sa cu învoiala zeilor şi prin 
căsătorie consfinţită, fie dobândită prin cumpărare sau în orice alt mod; şi 
dacă legătura lui vine la cunoştinţa oricui, bărbat sau femeie, poate că vom 

face doar o faptă de dreptate, despuindu-l printr-o lege, ca infam, de toată 
lauda publică, primindu-l întocmai ca în afară de stat. Aceasta este legea, 
fie că trebuie s-o privim numai aşa ca pe una ori două, ce cred că trbbuie 
promulgată relativ la plăcerile dragostei, şi la toate felurile de legături 
legiuite ori nelegiuite, pe care dorinţa aceasta le prilejuieşte între oameni. 

MEGILLOS: Legea aceasta a ta, oaspete, îmi convine foarte bine; 
acum Clinias să-şi spună şi el părerea despre chestiunile acestea. 

CLINIAS: Aşa voi face, Megillos, când mi se va părea că a sosit 
momentul potrivit; acum însă să dăm voie oaspetelui să urmeze cu legile 
ce trebuie întocmite. 

MEGILLOS: Bine. 

ATENIANUL: înaintând mereu, iată-ne ajunşi aproape de 9 
aşezământul meselor comune, care în altă ţară numai cu greu ar putea fi 
instituite, însă în Creta nimeni nu va crede că poate fi altfel. Dar în ce mod 
oare vom urma practica, de aici sau din Lacedemona? Ori poate este o a 
treia formă mai bună ca acestea două? Nu cred să fie greu a concepe o 
asemenea organizare, dar totdeodată cred că nu ne-ar fi de un prea mare 
folos aşezământul acesta, fiind destul de bine orânduit în ţara aceasta. 

în legătură cu lucrurile acestea vine acum să explicăm modul cum se 
vor aduna cele necesare vieţii. Celelalte cetăţi au nevoie spre a trăi de o 
mulţime de lucruri, pe care le aduc din multe locuri; oricum, le trebuie un 
izvor îndoit decât ne trebuie nouă. Căci cea mai mare parte dintre greci îşi 
scot hrana lor şi de pe mare şi de pe uscat; pe când locuitorii noştri se vor 
aproviziona numai de pe pământul lor, ceea ce prescurtează mult opera 
legiuitorului, pentm că în modul acesta nu numai jumătate din legile 
trebuincioase în alte state, dar chiar un număr mai mic, şi încă legi mai 
potrivite cu nişte cetăţeni tineri, îi este de ajuns spre a împlini acest scop. 
în adevăr, el este scutit de legile privitoare la corăbii, şi la comerţ, la hanuri, 
la vămi, la mine, la împrumuturi, la camătă şi altele nenumărate de felul 
acesta. Legiuitorul unei cetăţi ca a noastră, trecând toate acestea cu vederea, 
se va mărgini să dea legi pentru plugari, pentru păstori, crescătorilor de 
albine, pentru păzitorii magaziilor, unde se pun aceste produ.se, şi pentru 
îngrijitorii uneltelor; cu atât mai mult cu cât a reglementat din timp 
problemele cele mai însemnate, precum căsătoria, problema populaţiei, 
educaţia şi instrucţia copiilor, şi instituirea funcţiilor publice. Nu-i mai 
rămâne, prin urmare, decât a face legi privitoare la aceia care hierează 
nemijlocit sau mijlocit pentru pregătirea hranei. 

Să începem cu legile privitoare la agricultură. Iată întâia lege ce o 
promulgăm în numele lui Zeus al hotarelor. Nimeni să nu se atingă de 
hotarele care despart câmpul său de acela al vecinului său cetăţean, sau de 
proprietatea străinului, al cărui pământ este aşezat la frontiera statului; 
oricine să fie convins că o asemenea faptă înseamnă a mişca ceea ce trebuie 
să rămână nemişcat; şi fiecare să fie hotărât să încerce mai degrabă de a 
prăvăli cea mai mare stâncă, decât a atinge cu mâna piatra cea mică sau 
hotarul, care arată limita dintre prietenie şi vrăjmăşie şi pe care oricine s-a 
legat cu jurământ s-o lase la locul ei. Zeus, garantul drepturilor de cetăţean 
şi de străin, a fost martor al acestui jurământ. Nu-1 poate irita cineva, fără 
a se expune la războaiele cele mai crude. Oricine se va supune legii acesteia 
nu va suferi niciodată relele pe care călcarea ei le aduce după sine; însă 
acela ce o va nesocoti va suferi o îndoită pedeapsă a cutezanţei sale: cea 
dintâi şi cea mai mare, din partea zeilor, cea de a doua, din partea legii. în 
adevăr, nimeni să nu se atingă nesilit de hotarul dintre el şi vecinul său. 
Când cutează cineva să facă lucrul acesta, primul venit îl va denunţa 
proprietarilor, care vor înainta plângerea lor judecătorilor. Dacă pârâtul se 
găseşte vinovat, judecata va hotărî osânda sau amenda ce merită un om care 
lucrează pe ascuns sau pe faţă cu violenţă la o nouă împărţire a 
pământurilor. Apoi, deoarece multele conflicte între vecini, neînsemnate 
însă frecvente, provoacă vrăjmăşii mari şi fac vecinătatea supărătoare şi 
nesuferită, orice vecin se va feri în tot chipul să nu pricinuiască vreo pagubă 
vecinului său, atât în celelalte interese, cât mai ales să fie cu luare-aminte 
a nu-i încălca ogorul arând. Căci nu e anevoie a dăuna pe altul, ci oricine o 
poate face; a face însă altuia bine, nu poate oricine. Astfel, cine trece 
hotarul vecinului şi-i ară ogorul, să plătească amendă şi totodată spre a-1 
vindeca de neruşinarea sa josnică să plătească păgubaşului îndoitul daunei 
ce a suferit. Instrucţia, judecata şi executarea delictelor de acest fel le vor 
face magistraţii ogoarelor (agronomi). Călcările de lege mai grave să le 
judece corpul celor doisprezece paznici, cum s-a spus mai sus. Delictele 
ordinare le vor judeca numai inspectorii. 

Dacă unul aduce o pagubă altuia păscând vitele pe pământul lui, 
inspectorii să judece şi să evalueze dauna. Şi dacă cineva atrage la sine 
roiurile altuia, şi cuprins de patima albinelor, lovind în vase de aramă, pune 
stăpânire pe roiuri, să plătească dauna. Şi dacă arzându-şi gunoiul, flăcările 
ar distruge din avutul vecinului, va plăti dauna, cât vor hotărî judecătorii. 
Aşişderea, dacă unul plantând arbori nu a lăsat intervalul prescris de la 

hotarele vecinului, vom urma legea veche suficientă în cazul acesta, căci 
un şef de stat sau un legiuitor nu trebuie să-şi piardă vremea cu regulamente 
relative la amănunte. Se cuvine să ne slujim de aceste legi vechi prontulgate 
de către legiuitorii' de mai înainte în cunoştinţă de obiectele lor. Astfel, 
există legi bune relative la ape, edictate de timp îndelungat pentru 
cultivatori. Pe acestea nu le vom mai înşirui în convorbirea noastră. însă 
cine voieşte să aducă apă pe locul său, s-o aducă astfel ca, pomindu-i 
începutul de la fântânile publice, să nu taie fântânile deschise ale vreunui 
particular şi să o ducă pe unde îi va plăcea, evitând însă casele, templele, 
monumentele, fără să aducă vreo daună alta decât produce săparea 
apeductului. Dacă e lipsă de apă în vreun loc şi dacă pământul absoarbe 
apele de ploaie, fără a le lăsa vreo scurgere, astfel că lipseşte apa necesară 
de băut, săpând în pământul său până la stratul de argilă, dacă nu găseşte 
apă nici la această adâncime, să ceară de la vecini, cât cere nevoia de a bea 
a celor din familia sa. Dar dacă nici vecinii n-au destulă nici pentru ei, se 
vor adresa agronomilor, care vor dispune ordinea după care fiecare se va 
duce în fiecare zi să facă provizie de apă la vecinii săi. Dacă cineva suferă 
vreo pagubă în câmpul său, sau la casa sa, din partea vecinului care 
locuieşte mai la vale, fiindcă acesta nu voieşte să lase apele de ploaie să se 
scurgă; sau dacă, din contră, vecinul din deal dăunează pe cel din vale, 
lăsând apele să se scurgă la întâmplare, şi dacă de altfel ei nu se pot înţelege 
de bună voie, cel ce se crede păgubit să se adreseze astinomilor, dacă e în 
oraş, şi agronomilor, dacă e la ţară; şi aceştia, după ce se vor duce la faţa 
locului, vor orândui ce trebuie să facă fiecare parte. Cine nu va executa 
hotărârea dată, să fie calificat de vecin rău şi invidios şi condamnat să 
plătească păgubaşului dublul daunei cauzate, pentru că nu a voit a se 
supune magistraţilor. Cu privire la fructe, folosinţa lor trebuie să fie 
comună tuturor în modul următor. Zeiţa graţioasă ne dăruieşte două feluri 
de daruri: unul este strugurele ce nu se poate conserva; celălalt este 
strugurele făcut din natură să fie conservat^. Aşadar să se hotărască cu 
privire la fructe legea următoare. Cine va gusta din fructele de câmp, fie 
struguri, fie smochine, mai înainte de timpul culesului, care cade o dată cu 
ivirea constelaţiei Arcturului, va plăti o amendă de cincizeci de drahme. 


' Ve/i Plularh, Viaţa lui Solon. 

^ Pasaj obscur. E vorba tle strugurele ce .se miinâncS proaspiit şi de cel ce se piislrea/.3 ca 

vin? 


10 


255 



PLATON 


consacrate lui Bachus. dacă câmpul este al său, de o mină, dacă c al 
vecinului şi de două treimi dintr-o mină, dacă e vorba de orice alt câmp. 
Cu privire la stmgurii altoiţi şi la smochinele altoite, cine vrea să culeagă 
din ele, dacă este pământul său, poale să ia cât vrea şi cât crede de cuviinţă; 
dacă culege din pământul altuia fără încuviinţarea sa, să fie pedepsit 
conform legii care interzice de a ne atinge de ceea ce n-am depus noi. Dacă 
vinovatul e sclav şi dacă a cules câteva fructe de acestea dintr-o grădină, 
fără voia proprietarului, să i se dea tot atâtea lovituri câte boabe de strugure 
şi câte smochine a luat. Metecul va avea drept să ia din aceste fructe 
plătindu-le. Cât despre străinul călător care trecând pe cale vrea să mănânce 
fructe va putea culege atât el, cât şi un servitor, atâtea smochine altoite şi 
struguri altoiţi cât va vrea fără a-i plăti, ca dar al ospitalităţii. Dar legea să 
interzică de a împărţi cu străinii fructele numite de câmp şi celelalte de 
acest fel. Iar dacă unul din neştiinţă, fie el sau sclavul său, se va atinge de 
ele, sclavul să fie pedepsit cu lovituri, iar stăpânului să i se pună în vedere 
să nu culeagă din celelalte fructe de conservat, ci numai din strugurii ce nu 
sunt buni nici la uscat, nici pentru vin, şi smochine ce nu se pot păstra. Din 
mere, pere, rodii şi altele de acest fel să nu fie o ruşine a lua pe ascuns; dar 
dacă cineva mai tânăr de treizeci de ani e prins în fapt, să fie arestat şi bătut 
fără răni. Şi nici omul liber să n-aibă drept a învinui pe cineva din cauza 
unei asemenea bătăi. Străinul va avea la aceste fructe acelaşi drept ca şi la 
strugurii şi smochinele altoite. Cetăţeanul mai în etate de treizeci de ani, 
care va mânca din ele, fără a lua cu el, să se bucure de ele ca şi străinul. Cel 
ce nu se supune legii să fie expus a i se interzice de a lua parte la concursul 
virtuţii, dacă cineva sesizează pe judecători pentru asemenea faptă a lui. 
Apa dintre toate lucrurile are cea mai mare influenţă asupra plantelor de 
grădină; ea se poate strica lesne, în vreme ce nici pământul, nici căldura, 
nici vânturile, care împreună cu apa contribuie la creşterea plantelor, nu se 
pot lesne corupe prin otrăvuri, nici abate, nici fura. însă apa din cauza 
naturii sale poate fi supusă la aceste alterări; din cauza aceasta ea are nevoie 
de sprijinul legii. Astfel, iată ce propun: Oricine cu ştiinţă strică apa altuia, 
fi e de i zvor, sau apa strânsă, aruncând în e a niscaiva otrăvuri, ori o v a abate 
prin şanţuri (canale), ori o va fura, va putea fi urmărit de către proprietarul 
păgubaş, care se va plânge astinomilor, având grijă să evalueze dauna. 
Pârâtul, dacă se va dovedi, va fi obligat la plata daunei şi îndatorat să cureţe 
izvorul sau bazinul, conform ordonanţelor prescrise de către interpreţi. 

după cerinţele cazului şi ale persoanelor. Cu privire la transportul diferitelor 
specii de mărfuri, oricine să aibă voie să transporte ale sale pe orice cale îi 
va plăcea, numai să nu aducă vreo pagubă cuiva sau să câştige de trei ori 
atât cât paguba adusă vecinului. Instrucţia acestui fel de pricini o vor face 
magistraţii, precum şi a tuturor acelor cazuri de daune, pe care cineva cu 
ştiinţă şi voinţă sau prin silnicie, ori fraudă, le va pricinui altuia, cu 
transportul mărfurilor sale, atât persoanei cât şi bunurilor sale. Toate 
procesele de felul acesta vor fi de competenţa magistraţilor, care vor decide 
dacă dauna nu trece de trei mine; însă dacă ea este mai mare, păgubaşul se 
adresează tribunalelor publice, ce vor decide relativ la nedreptatea ce i s-a 
făcut. Dacă însă se va părea că vreunul din magistraţi dă o sentinţă 
nedreaptă la judecarea daunelor, să fie condamnat la dublu faţă de păgubaş; 
şi în orice proces, în care cineva se crede nedreptăţit, va putea apela la 
tribunalele publice contra sentinţei magistraţilor. 

Dar sunt nenumărate alte dispoziţii de detaliu de luat, despre modul 
de împărţire a dreptăţii, despre natura acţiunilor, despre citaţii, despre 
martorii ce trebuie citaţi, dacă sunt de ajuns doi ori câţi anume trebuie, şi 
toate cele de felul acesta, care nu pot fi prevăzute de lege şi nu sunt 
vrednice de un legiuitor bătrân ca mine. Astfel, alţii mai tineri vor fi 
însărcinaţi cu grija aceasta; şi luând legile noastre ca model, ei vor adapta 
regulamentele lor de detaliu la legile noastre, ce tratează obiecte mai 
însemnate; şi instruiţi prin practică şi experienţă, până ce toată opera lor 
legislativă va părea îndeajuns de organizată, vor sancţiona-o neschimbată 
şi obligatorie pentru totdeauna, conducându-se după ea spre cel mai mare 
bine al tuturor. 

Relativ la ceilalţi meseriaşi, trebuie să se rânduiască în modul următor: 
nici un cetăţean şi nici vreun om de casă al cetăţeanului să nu se 
îndeletnicească cu meseriile. Cetăţeanul are o ocupaţie, care cere de la el 
mult studiu şi exerciţiu: de a lucra la înfiinţarea şi păstrarea bunei ordini în 
stat; şi aceasta nu este o muncă de care se poate cineva achita în mod 
uşuratic. Pe lângă aceasta, aproape nu există om care să reunească în el 
talentele necesare, spre a fi iscusit în două arte sau două meserii şi nici să 
exercite pe una în mod destoinic el însuşi, iar pe alta s-o dirijeze printr-un 
altul care o face pentru el. Conform principiului acestuia, să se promulge în 
statul nostru mai întâi următoarea dispoziţie: nici un lucrător în fier să nu 
lucreze totdeodată în lemn; de asemenea, nici un lucrător în lemn să nu aibă 
sub el lucrători în fier, al căror lucru să-l conducă, neglijându-şi propriul 

său lucru, sub pretext că având un mare număr de sclavi, care lucrează după 
ordinele lui şi pentru el, este firesc să le dea o mai mare luare-aminte, 
pentru că meseria lor îi aduce un câştig mai mare decât a sa proprie. Ci 
fiecare să aibă în stat numai o singură meserie, din care să-şi scoată traiul. 
Astinomii vor veghea ca legea aceasta să fie ţinută, şi pe indigenul, care 
înclină mai mult la o meserie oarecare decât la grija virtuţii, să-l 
pedepsească cu mustrare şi ocări până ce îl vor aduce pe calea cea bună, 
îndreptat. Dacă un străin face două meserii deodată, să-l condamne la 
închisoare şi la amenzi, chiar să-l alunge din cetate, şi să-l silească a fi 
numai un om, iar nu mai mulţi. Cât despre lefurile ce trebuie să li se 
plătească şi despre luarea în primire a muncii lor, dacă cineva îi 
nedreptăţeşte, ori dacă ei nedreptăţesc pe alţii, astinomii judecă până la 
valoarea de cincizeci de drahme; procesele mai mari însă să le judece 
tribunalele publice după lege. 

Nimeni să nu plătească statului nici o dare pentru exportul sau 
importul mărfurilor sale. Să nu se importe, pentru orice nevoie ar fi, nici 
tămâie, nici vreuna din mirodeniile acestea străine ce se ard pe altarele 
zeilor, nici purpură şi nici materii colorante, ce nu le produce ţara, nici în 
fine vreo altă marfă străină, trebuitoare oricărei arte; de asemenea, să nu se 
exporte nici un articol ce trebuie să rămână în ţară. Cu excepţia celor cinci 
păzitori ai legilor mai bătrâni, cei doisprezece următori vor priveghea ca 
legea aceasta să se respecte şi vor instrui infracţiunile. 

Cât despre arme şi celelalte instrumente necesare războiului, dacă este 
trebuinţă spre a le lucra, de a aduce lucrători de la străini, ori anumite 
materii lemnoase, oarecare metale, articole ce slujesc pentru legat, sau 
anumite animale folositoare pentru scopul acesta; generalii şi comandanţii 
cavaleriei vor avea toată puterea de a face să intre şi să iasă, de a da şi 
primi, în numele cetăţii, tot ce vor crede necesar; şi păzitorii legilor vor face 
în această privinţă regulamentele cuvenite şi complete. 

în cetatea noastră şi în tot teritoriul său, nimeni să nu facă negoţ cu 
12 aceste lucruri şi nici cu altele, în scopul de a strânge avere. însă distribuirea 
alimentelor şi a celorlalte produse ale ţării se va face, după părerea mea, în 
chip cuvenit, dacă se imită în această privinţă legea înfiinţată în Creta. Căci 
trebuie ca toţi să împartă toate produsele pământului în douăsprezece părţi, 
şi tot astfel să fie consumate; fiecare a douăsprezecea parte a acestei 
producţii (naţionale), fie grâu, fie orz sau orice altă speţă de producţie a 
fiecărui anotimp, precum şi toate animalele de vânzare, ce se găsesc în 


258 



LEGILE 


fiecare parte a teritoriului — să se împartă în trei părţi: una pentru 
persoanele libere, alta pentru sclavii lor, a treia pentru meseriaşi, şi 
îndeobşte pentru străini, atât aceia care locuiesc împreună cu băştinaşii, 
lipsiţi de hrana necesară, cât şi aceia care vin când şi când pentru interese 
de stat sau ale oricărui particular. Numai partea aceasta a treia a produselor 
necesare să se expună spre vânzare; iar din celelalte părţi să nu se dea în 
mod obligatoriu nimic spre vânzare. Dar cum se vor împărţi aceste produse 
în mod exact? Căci mai întâi este evident că noi facem porţiile unele egale, 
altele neegale. 

CLINIAS: Cum aşa? 

ATENIANUL: E necesar ca produsele pământului, fiecare speţă în 
parte, să fie mai bune într-un loc şi mai proaste într-alt loc. 

CLINIAS: Fără îndoială. 

ATENIANUL: Ori, dintre cele trei părţi, nu trebuie ca partea 
stăpânilor, ori a sclavilor, sau a străinilor să aibă mai mult una decât alta, ci 
împărţirea să fie egală, o egalitate de asemănare aceeaşi pentru toţi; fiecare 
dintre cetăţeni luând cele două părţi să fie stăpân a le împărţi sclavilor şi 
celor liberi (ai familiei), dând fiecăruia ce va vrea şi cât va vrea. Prisosul 
peste acestea să se împartă cu măsură şi numărătoare astfel: făcându-se 
numărătoarea vieţuitoarelor care îşi iau hrana din pământ, se va împărţi 
restul între ele. 

Se vor determina apoi locuinţele ce fiecare trebuie să ocupe: dispoziţia 
potrivită însă este aceasta: trebuie să fie douăsprezece sate, fiecare în 
centrul unei a douăsprezecea porţiuni a ţării; în fiecare sat să se ridice în 
jurul pieţii publice temple consacrate zeilor şi geniilor însoţitoare ale zeilor, 
fie că magneţii' au divinităţile lor băştinaşe sau că adoră divinităţi păstrate 
în memoria bătrânilor. Acestor divinităţi se cuvine să le dea cultul, care li 
s-a dat şi de către oamenii de altădată. Oricum în fiecare localitate vor fi 
temple închinate Hestiei, lui Zeus, Atenei şi divinităţii care prezidează 
fiecare a douăsprezecea parte a teritoriului. în jurul acestor temple să fie 
nişte edificii, într-o poziţie foarte ridicată, spre a servi de adăpost cât mai 
întărit trupelor cât mai numeroase de gardă. Corpul meseriaşilor se va 
împărţi în treisprezece secţiuni, care vor fi împărţite în toată întinderea 
statului; astfel ca o secţiune să locuiască în oraş, unde ea va fi de asemenea 


' Aşa se numesc Uluitorii coloniei înlemeiatS de Creta, şi cărora Platon le dă legi. Ve/i 
începutul cărţii a IV-a. 

împărţită în cele douăsprezece mahalale, iar celelalte să se aşeze în satele 
dimprejur. în fiecare sat se vor aşeza toate felurile de muncitori trebuincioşi 
la plugărie. Va fi datoria agronomilor de a veghea la executarea 
orânduielilor acestora, a vedea ce număr şi ce fel de muncitori trebuie 
fiecărui canton, şi în ce loc trebuie plasaţi spre a fi cât mai puţin supărători 
şi cât mai folositori plugarilor. Astinomii vor avea aceeaşi îndatorire cu 
privire la muncitorii care lucrează în oraş. 

Inspecţia pieţii vor avea-o agronomii. După grija templelor, cu care 
sunt în special însărcinaţi, ei vor lua aminte în primul rând să nu se 
săvârşească nici o nedreptate la vânzarea sau cumpărarea lucrurilor 
necesare vieţii; în al doilea rând ca buna ordine să fie ţinută şi să nu se 
nedreptăţească unul pe altul; ei vor pedepsi pe vinovaţi. Cât priveşte 
mărfurile, vor examina mai întâi dacă referitor la acelea pe care cetăţenii 
trebuie să le vândă străinilor, fiecare lucru se face conform dispoziţiei legii. 
Legea însă obligatorie pentru oricine să fie astfel: în ziua întâi a fiecărei 
luni, cetăţenii vor trimite la piaţă, cu străini sau cu sclavi însărcinaţi de ei 
cu vânzarea mărfurilor lor, a douăsprezecea parte din grâul destinat 
străinilor; şi aceştia vor cumpăra în ziua aceea pentru toată luna grâu şi 
celelalte bucate de acest fel. în a douăsprezecea zi a lunii, cetăţeanul va 
vinde şi străinul va cumpăra provizia sa de lucruri lichide pentru toată luna. 
în a douăzeci şi treia zi se va ţine târgul de vite pe care unii le au de vândut 
şi alţii de cumpărat. în aceeaşi zi va fi târgul de vase şi agricultorii vor 
scoate în vânzare diferite bunuri mobile şi lucruri, precum piei, articole de 
îmbrăcăminte, fie ţesături, fie pânzeturi sau alte articole de natura aceasta, 
ce străinii sunt nevoiţi să le cumpere de la alţii pentru folosinţa lor. Nimeni 
să nu vândă cetăţenilor sau sclavilor lor, nici să nu cumpere de la ei aceste 
feluri de lucruri, precum nici făină de grâu sau de orz, şi nici una din 
mărfurile necesare vieţii. însă străinii să aibă voie, în târgurile ce vor fi 
numai pentru ei, de a vinde meseriaşilor şi sclavilor lor grâu şi vin cu 
amănuntul; se dă de obicei numele de comercianţi acelora ce fac acest 
comerţ. Măcelarii vor vinde de asemenea carnea în mici cantităţi străinilor, 
meseriaşilor şi lucrătorilor lor. în fiecare zi, oricare străin va putea cumpăra 
în cantităţi mari materiale de ars, de la acei ce sunt însărcinaţi cu această 
vânzare, şi a le vinde din nou în cantitatea şi timpul când va vrea. 

Cât priveşte celelalte bunuri şi mobile de care poate avea trebuinţă 
fiecine, ele se vor expune spre vânzare într-o piaţă comună, al cărei loc se 
va hotărî de către paznicii legii, în învoire cu agoranomii şi astinomii, care 

vor alege pentru aceasta locuri potrivite şi vor fixa preţul mărfurilor. Acolo 
se va face schimbul banilor pe mărfuri şi al mărfurilor pe bani, fără să fie 
îngăduit cuiva de a da marfa sa pe credit. Oricine o va fi dat astfel, 
bazându-se pe buna-credinţă a cumpărătorului, nu se va putea plânge, fie că 
i se plăteşte sau nu, pentru că nu se va înfiinţa nici o acţiune în justiţie 
pentru felul acesta de vânzări. Dacă cineva vinde sau cumpără ceva într-o 
cantitate mai mare şi mai scump decât prevede legea, care a hotărât limita 
maximă şi minimă a preţurilor de vânzare a mărfurilor, fără a da voie să se 
treacă peste ea, plusul se va trece în conturile păzitorilor legii, iar ce lipseşte 
până la valoarea preţului just se va şterge. 

Tot astfel va fi cu privire la străinii aşezaţi în cetatea noastră, referitor 
la starea, ce o vor declara, a averii lor. Oricine vrea şi poate să întemeieze 
o negustorie la noi în condiţiile prescrise de lege, va fi liber să o facă. 
Condiţiile acestea sunt: să aibă o meserie, să nu rămână mai mult de 
douăzeci de ani, începând din ziua când s-a înscris; spre a-1 primi, nu se va 
cere de la el nimic altceva, decât să se poarte bine; nu va plăti nici o dare 
pentru orice ar vinde sau cumpăra; odată termenul expirat, să plece cu tot 
ce i-ar aparţine. Dar dacă în răstimpul acesta de douăzeci de ani aduce din 
întâmplare vreun mare serviciu statului, şi dacă speră să dobândească de la 
senat sau de la adunarea poporului, o amânare a termenului de plecare, ori 
chiar autorizarea de a rămâne tot restul vieţii sale, el se va adresa cetăţii, şi 
ceea ce va dobândi de la ea, i se va confirma. Relativ la copiii acestor străini 
domiciliaţi, dacă ştiu vreo meserie, se va socoti timpul reşedinţei lor, din 
momentul când vor împlini cincisprezece ani, şi după douăzeci de ani, se 
vor duce să se aşeze aiurea, unde vor crede de cuviinţă. Dacă cu toate 
acestea ei doresc să rămână mai mult timp la noi, trebuie să dobândească 
mai întâi încuviinţarea aceasta. Mai înainte de a părăsi ţara, se vor prezenta 
la magistraţi, spre a şterge declaraţiile scrise făcute de ei cu privire la 
bunurile lor. 




CARTEA a IX-a 


1 Ordinea naturală a legilor noastre cere să vorbim acum despre 

acţiunile în justiţie care urmează după chestiunile dezbătute mai sus. Cât 
priveşte obiectele în jurul cărora se învârtesc aceste feluri de acţiuni, partea 
agriculturii şi tot ce ţine de ca s-a explicat mai sus. Dar n-am spus încă 
nimic despre materiile cele mai importante, nici n-am vorbit despre natura 
fiecărui delict în particular, des'pre pedepsele ce li se cuvin, şi despre 
judecătorii competenţi. Acestea trebuie să le tratăm acum. 

CLINIAS: Adevărat. 

ATENIANUL: Se pare, de la început, că a face legi despre materii ca 
acestea, pe care avem de gând să le facem, este o ruşine pentru un stat care 
am zis că va fi bine constituit şi în stare să cultive virtutea, mulţămită unei 
bune organizări. A presupune, deci, că într-o asemenea cetate se vor găsi 
oameni aşa de răi, precum sunt cei mai nelegiuiţi din celelalte state, astfel 
încât să fie nevoie ca legiuitorul să prevină şi să oprească cu ameninţări pe 
aceia, ce ar putea deveni astfel, şi ca să facă legi spre a-i abate de la 
oarecare crime şi spre a le fixa pedepsele, ca şi cum ele (crimele) ar trebui 
să se săvârşească în fapt, este, cum am spus, o presupunere jignitoare în 
oarecare privinţe. Dar pentru că noi nu suntem în situaţia vechilor legiuitori 
care, fiind ieşiţi din sângele zeilor, făceau, după cum se povesteşte astăzi, 
legi pentru eroi, de asemenea fii ai zeilor, pe când noi nu suntem decât nişte 
oameni şi legile noastre se adresează unor vlăstare omeneşti; de aceea să 
nu ni se ia în nume de rău faptul că ne temem să nu se ivească printre noi 
oarecare oameni cu o fire neîmblânzită, pe care să nu poată să-i încovoaie 

sau să-i înmoaie nimic şi care, asemenea unor anumite seminţe, ce se 
împotrivesc acţiunii focului, să fie de o tărie nesupusă de legile cele mai 
aspre. Tocmai în vederea unor asemenea oameni, cată să formulez, deşi cu 
mare scârbă, legile următoare. Cea dintâi despre jefuirea templelor, dacă 
va fi cineva atât de cutezător să făptuiască crima aceasta. Negreşit, noi nu 
putem dori şi nici nu ne aşteptăm să fie lesne atins de boala aceasta vreun 
cetăţean, dintre cei ce sunt bine educaţi; însă sclavii lor şi străinii şi sclavii 
străinilor dau multe lovituri de felul acesta. Totuşi de teama slăbiciunii 
universale a firii omeneşti şi în vederea mai ales a celor menţionaţi mai sus, 
am de gând să înfiinţez o lege relativă la sacrilegii şi la toate faptele ce sunt 
greu de vindecat ori nevindecabile. 

însă, după cum am convenit mai sus, trebuie a pune în fruntea acestor 
legi un preludiu, cât mai scurt cu putinţă. S-ar da cuvântul cuiva să 
agrăiască şi să îndemne totdeodată pe acela, pe care o dorinţă rea îl împinge 
să fure lucrurile sfinte, şi-l ispiteşte ziua şi-l deşteaptă noaptea, cu vorbele 
următoare: Omule de minune, răul ce te apucă acum, împingându-te să te 
duci la sacrilegiu, nu este omenesc şi nici trimis de zei, ci este o furie ce 
atinge de obicei pe oameni din cauza unor păcate neispăşite ale celor 
bătrâni, care furie turbură şi aţâţă spre crime şi trebuie înlăturată prin toate 
sforţările posibile. Află de la mine însă cum se poate înlătura. Când îţi vine 
un asemenea gând, fă slujbe de ispăşire, fă rugăciuni zeilor ce depărtează 
nenorocirile, alătură-te oamenilor cu deprinderi bune, ce-i cunoşti, ascultă-i 
spunând, şi spune şi tu însuţi, că oricine trebuie să facă fapte cinstite şi să 
cultive toţi dreptatea; însă fugi, fără să te uiţi înapoi, de deprinderile celor 
răi. Şi făcând acestea, sau boala ţi se va uşura, sau dacă nu, priveşte moartea 
drept un bine şi părăseşte viaţa. 

După ce am rostit preludiul acesta în auzul acelora ce plănuiesc acţiuni 2 
criminale, ce distrug viaţa civilă, oricine va asculta, trebuie să lăsăm legea 
să tacă relativ la el; însă cine se va împotrivi, îi vom zice cu voce tare în 
urma preludiului: Orice om, fie străin, fie sclav, care va fi prins furând un 
lucru sfânt, după ce i se va grava pe frunte şi pe mâini întipărirea nelegiuirii 
sale, şi după ce va primi atâtea lovituri câte vor crede judecătorii că i se 
cuvin, să fie alungat gol şi trecut peste graniţe. Pedeapsa aceasta poate îl 
va face mai bun şi-l va însănătoşi. Căci nici o pedeapsă dată conform legii 
nu este dată spre a cauza suferinţă, ci are drept scop unul din aceste două 
lucruri: ori face mai bun pe cel lovit de pedeapsă, sau îl împiedică să devină 
mai rău. Dacă însă vreun cetăţean este descoperit că a săvârşit vreuna din 

nelegiuirile cele mari şi îngrozitoare contra zeilor, părinţilor sau contra 
statului, judecătonil, luând aminte la educaţia foarte bună ce a primit-o din 
copilărie, care cu toate acestea n-a fost în stare să-l abată de la cele mai 
mari crime, îl va considera ca bolnav incurabil; pedeapsa lui deci să fie 
moartea, răul cel mai mic. El va sluji de pildă altora, când vor vedea 
memoria lui insultată, şi cadavrul său azvârlit departe de graniţele statului. 
Copiii şi adolescenţii acestuia, dacă vor părăsi apucăturile părintelui, să li 
se dea cinste şi glorie, pentru că au trecut bărbăteşte de la rău la bine. 

însă bunurile acestora nu trebuie să fie confiscate în folosul public, 
căci în statul nostru loturile trebuie să rămână totdeauna aceleaşi şi egale. 
Astfel, când cineva va săvârşi o infracţiune, ce necesită o amendă, dacă mai 
are ceva avere pe lângă pământul său şi mobilele necesare, amenda se va 
plăti din prisosul acesta; dar nu se va merge mai departe. Păzitorii legilor 
vor consulta listele spre a vedea starea averii fiecăruia, şi ei vor comunica 
judecătorului, pentru ca nimeni să nu fie despuiat de moştenirea sa, din 
lipsă de a putea plăti amenda. Dacă se judecă de fapt că trebuie a condamna 
pe cineva la o amendă mai mare decât veniturile sale, şi dacă amicii săi nu 
se oferă a garanta pentru el şi a plăti o parte din sumă spre a-1 pune în 
libertate, el va fi ţinut multă vreme în lanţuri în public şi va mai suferi şi 
alte ocări. 

Nici un delict, de orice natură ar fi, să nu rămână nepedepsit şi nimeni 
să nu poată scăpa de pedeapsă cu fuga; ci vinovaţii să fie condamnaţi sau 
la moarte, sau puşi în fiare, sau la lovituri, sau a se ţine aşezaţi sau în 
picioare într-un loe de umilinţă, la intrarea locurilor sacre de pe frontieră, 
sau la amenzi băneşti, care se vor încasa de la ei după regulile ce 
prescriserăm. Condamnarea la moarte va fi de competenţa păzitorilor legii, 
sau a unui tribunal alcătuit din magistraţii cei mai buni ai anului precedent. 
Lăsăm în seama tinerilor legiuitori să orânduiască procedura apelului în 
justiţie, a citaţiilor şi a celorlalte formalităţi. Dar este datoria noastră de a 
face legi despre forma judecăţii. Şi astfel sentinţa să se dea public; toţi 
judecătorii să se aşeze după bătrâneţe în rând, având în faţă pe reclamant şi 
pe acuzat; cetăţenii ce n-au treburi urgente să asiste cu zel şi luare-aminte 
la aceste judecăţi. Acuzatorul va vorbi mai întâi; acuzatul va răspunde. 
După ce vor vorbi şi unul .şi celălalt, cel mai bătrân dintre judecători va 
începe a-i îiiuc’oa, examinând astfel şi mai temeinic tăria argumentelor lor. 
Toţi ceilalţi judecători vor face acelaşi lucru, după el, cerând de la fiecare 
parte desluşirile pe care le doresc relativ la cele ce s-au spus sau omis de a 

se spune; acela ce nu va avea să propună nimic, va trece interogatoriul 
următorului. Din tot ceea ce se va fi afirmat, se va scrie numai ceea ce se va 
părea mai hotărâtor; şi înscrisul, pecetluit şi semnat de către toţi judecătprii, 
va fi depus în templul Hestiei. A doua zi se vor aduna, vor unna procedura, 
făcând un nou interogatoriu, şi vor subsemna şi de astă dată documentul 
făcut. în fine, după ce am făcut acelaşi lucni în trei rânduri, unui după altul, 
şi după ce vor culege îndeajuns dovezile şi depoziţiile, fiecare Judecător, 
în momentul când îşi va da votul sacru, va lua pe Hestia de martoră că, 
întrucât atârnă de el, va Judeca după dreptate şi adevăr şi astfel vor pune 
capăt procesului. 

După crimele contra zeilor vin acelea contra statului. Oricine, spre a 3 
ridica pe un cetăţean la magistraturi, nesocoteşte legile, se face stăpân pe 
oraş cu ajutorul facţiunilor, întrebuinţează silnicia în împlinirea planurilor 
sale şi aprinde focul sediţiunii, trebuie socotit ca fiind cel mai primejdios 
vrăjmaş al statului. Trebuie a pune în al doilea loc, ca răutate, pe cetăţeanul 
care, învestit cu vreuna din funcţiile principale, deşi nu ia nici o parte la 
proiectele rele ale celui dintâi, fie că nu le cunoaşte, sau că le cunoaşte, nu 
voieşte să răzbune patria sa în acest prilej. Astfel, orice om, numai să fie 
însufleţit de zelul interesului public, să denunţe magistraţilor şi să târască 
în Justiţie pe acela pe care-1 ştie că voieşte să pricinuiască turburări în 
guvernământ şi să calce legile. Judecătorii acestei crime vor fi aceiaşi ca şi 
pentru sacrilegiu; se va proceda la judecată după aceleaşi reguli; şi 
vinovatul va fi condamnat la moarte cu majoritate de voturi. într-un cuvânt, 
ocara şi pedeapsa tatălui nu se va întinde până şi asupra copiilor, decât dacă 
tatăl, bunicul şi străbunicul cuiva au fost câteşitrei condamnaţi la moarte. în 
acest caz, statul le va ordona să se reîntoarcă în vechea lor patrie, dându-le 
voie să ducă cu ei avutul lor, cu excepţia lotului de pământ dat de lege şi 
mobilele anexate lui. Apoi în familiile în care se vor afla mai mulţi băieţi 
mai mari de zece ani, se vor alege prin sorţi zece dintre aceşti băieţi, pe care 
îi vor fi hotărât taţii sau bunicii dinspre tată sau mamă; numele acelora 
cărora sorţii le vor fi fost priincioşi, se vor trimite la Delfi; şi băiatul pe 
care-1 va alege vocea zeului, se va aşeza, în condiţii mai bune, moştenitor 
al cetăţenilor goniţi. 

CLINIAS: Foarte bine. 

ATENIANUL: Printr-o a treia lege, aceiaşi Judecători, vor da aceeaşi 
sentinţă de moarte contra acelora, ce vor fi acuzaţi la tribunalul lor de crimă 
de trădare. în acelaşi mod se va hotărî, de asemenea, dacă urmaşii lor 

trebuie să rămână în patrie, sau să plece din ea. într-un cuvânt se va judeca 
după aceeaşi lege, trădătorul, sacrilegul şi turburătorul bunei ordini în stat. 

Cât priveşte pe hoţ, nu va fi decât o aceeaşi lege şi o aceeaşi pedeapsă 
pentru toate furturile mari şi mici. Cine va fi dovedit de hoţie, va restitui 
îndoitul a ceea ce a furat, dacă are destulă avere spre a plăti, neţinând 
socoteală de partea sa de moştenire; dacă nu, va sta în lanţuri, până ce va 
satisface pe acela care l-a chemat în justiţie sau până ce acesta îl va ierta. 
Oricine va fi condamnat pentru furt public, va fi de asemenea pus în lanţuri; 
dacă însă este iertat de către stat, ori dacă plăteşte dublul valorii furtului, 
să fie liberat din lanţuri. 

CLINI^S: Prea bunule, cum înţelegi, când zici că nu trebuie să facem 
nici o deosebire între un furt mare şi unul mic, nici a lua aminte dacă a fost 
sacru sau profan, precum nici la celelalte circumstanţe ale furtului cu totul 
deosebite unele de altele? Mi se pare că legiuitorul trebuie să distingă 
varietatea lor,pedepsindu-le cu pedepse neasemenea. 

4 ATENIANUL: Prea bunule Clinias, desigur traversând oarecum în 

goană alergarea mea, m-ai oprit şi mi-ai rechemat în spirit o reflecţie făcută 
mai înainte în memoria mea, anume că toate legiuirile de până acum n-au 
fost niciodată bine prelucrate, lucru ce este locul să-l explic aici cu prilejul 
convorbirii noastre. Dar iarăşi ce vrea să zică afirmaţia aceasta? M-am slujit 
de o imagine destul de potrivită, când am comparat pe aceia, care fac legi 
astăzi, cu nişte sclavi care lecuiesc pe alţi sclavi de bolile lor. Puteţi să vă 
închipuiţi lesne că dacă vreunul din medicii aceştia empirici, fără principii, 
neavând altă călăuză decât experienţa, ar vedea pe adevăratul medic că stă 
de vorbă cu bolnavul său, de condiţie liberă, ca şi el, raţionând împreună 
cu el aproape ca un filosof, şi explicându-i pricina bolii, şi noţiunile 
generale ale constituţiei corpului omenesc, n-ar putea să se oprească de a 
râde îndată cu hohote şi de a rosti aceleaşi vorbe, ce le au în gură în 
împrejurările acestea cea mai mare parte dintre aceia ce se numesc medici. 
Smintitule, ar zice el, asta nu va să zică a vindeca pe un bolnav, ci a-i da 
lecţii, ca şi cum ar fi vorba de a face din el un medic, iar nu de a-i da 
sănătatea! 

CLINIAS: Şi ar fi oare aşa departe de adevăr, dacă ar vorbi astfel? 

ATENIANUL: Poate că da. Şi dacă cineva ar afirma despre legi, aşa 
cum procedăm noi acum, că legiuitorul face educaţie civică, dar nu 
legiferează, nu vi se pare că ar avea dreptate să vorbească aşa? 

CLINIAS: Poate că da. 

ATENIANUL: însă situaţia noastră de acum este mai norocoasă. 

CLINIAS: Care? 

ATENIANUL: Că nu ne sileşte nici o nece.sitate prezentă a.face 
numaidecât legi, ci scopul nostru este de a căuta să descoperim ceea ce este 
mai bine şi necesar pentru stat, şi modul cum ar trebui împlinite acestea. 
Astfel, suntem liberi de a ne opri, dacă voim, la ceea ce este mai bine, ori 
de a ne ţine numai de ceea ce este mai necesar. Este treaba noastră să 
vedem ce vom alege. 

CLINIAS: Oaspete, alegerea ce ne-o propunem este ridicolă; în cazul 
acesta devenim asemenea acelor legiuitori, pe care o necesitate urgentă îi 
sileşte a întocmi îndată legile lor, pentru că a doua zi nu mai este timp. Cât 
despre noi, mulţămită lui Dumnezeu, asemenea constructorului care,într-o 
grămadă de pietre, alege pe acelea de care are nevoie, sau asemenea cu 
orice alt lucrător de la construcţia unui oarecare edificiu, avem dreptul de 
a aduna grămadă materialele menite pentru edificiul legilor noastre, 
păstrându-ne răgazul de a face alegerea pe îndelete a lucrurilor ce ne 
trebuie. Să ne punem deci în momentul acesta în locul nu al acelora, ce 
construiesc în pripă, siliţi de necesitate, ci al acelora, care în voie adună la 
îndemână o parte a materialelor, pe când pe cealaltă o întrebuinţează. Astfel 
că putem, cu dreptate, privi legile noastre, pe unele ca înfiinţate deja, iar 
altora că numai li s-au pregătit materia. 

ATENIANUL: Ni se va da, o, Clinias, un mijloc mai potrivit cu 
natura, spre întocmirea legilor noastre; şi acum să considerăm, te rog, şi 
acest lucru, cu plivire la legiuitori. 

CLINIAS: Care lucru, rogu-te? 

ATENIANUL: Mi se pare că există în state multe scrieri şi, pe lângă 
scrieri, cuvântări atât ale multor autori, cât şi ale multor legiuitori. 

CLINIAS: Cum nu? 

ATENIANUL: Trebuie oare să îndreptăm luarea noastră aminte .spre 
celelalte scrieri, fie ale poeţilor, fie ale autorilor în proză, care au lăsat 
urmaşilor poveţe despre viaţă, şi să nesocotim scrierile legiuitorilor? Sau 
mai degrabă să le consultăm mai cu seamă pe ale acestora? 

CLINIAS: Cu mult mai mult pe acestea. 

ATENIANUL: Şi oare nu e datoria legiuitorului, singur între toţi 
scriitorii, să ne dea poveţe despre ce este frumos, bun, drept, de a ne învăţa 
care sunt lucrurile care au calitatea aceasta şi în ce mod trebuie să le punem 
în practică spre a duce o viaţă fericită? 

CLINI AS: Cum de ar fi altfel? 

ATENIANUL: Oare ar fi mai mare ocară pentru Homer, Tirteu şi 
pentru ceilalţi poeţi, de a se fi înşelat în scrierile lor despre datoriile vieţii 
omeneşti, decât pentru Licurg, Solon şi ceilalţi legiuitori, ce ne-au lăsat 
scrieri? Nu este oare drept ca, din contră, dintre toate scrierile ce se 
răsfoiesc, acelea ce se ocupă cu legile să treacă fără comparare drept cele 
mai fmmoase şi mai bune; iar celelalte comparate cu acestea, să se aprobe 
dacă se potrivesc cu ele, iar dacă se depărtează de ele, nu trebuie socotite 
ridicole? Şi oare hotărî-vom că legiuitorul, scriind legile sale, trebuie să 
joace pe lângă cetăţeni rolul unui tată şi al unei mame plini de prudenţă şi 
afecţiune faţă de copiii lor, sau pe acela al unui tiran, al unui stăpân, care 
porunceşte, care ameninţă şi crede că totul este gata când legea s-a scris şi 
s-a afişat? Şi acum să vedem dacă noi vom căta să ne însuşim aceste 
sentimente compunând legile noastre, dându-ne toate silinţele de a reuşi, 
fie că putem sau nu, şi hotărâţi, porniţi pe calea aceasta a îndura orice 
supărare ar putea să ni se întâmple; numai de-am ieşi cu bine, şi de-o vrea 
zeii, vom reuşi. 

5 CLINIAS: Laud vorbele tale; să facem precum zici. 

ATENIANUL: Astfel trebuie să începem, după cum am şbînceput a 
face, o discuţie exactă relativă la natura sacrilegiului, a furtului şi a 
celorlalte specii de crime; şi nu trebuie să ni se ia în nume de rău că în 
cursul legislaţiei noastre am decis unele chestiuni, pe când în privinţa altora 
stăm încă în cumpănă. Căci noi de-abia ne formăm în meseria de legiuitor, 
însă nu suntem până acum; poate că vom ajunge să fim într-o zi. Dacă voiţi, 
vom urma metoda pe care o propun în cercetarea chestiunilor despre care 
este vorba. 

CLINIAS: Da, desigur. 

ATENIANUL: Aşadar, să ne silim a cunoaşte noţiunea de cinste şi de 
justiţie; să vedem în ce suntem de acord şi în ce ne deosebim, noi care, dacă 
nu ne socotim mai iscusiţi decât vulgul, cel puţin năzuim a-1 întrece, şi în 
ce puncte vulgul nu este de acord cu sine însuşi. 

CLINIAS: Ce deosebiri de păreri dintre noi ai în gând când vorbeşti 
astfel? 

ATENIANUL: O să încerc să vă spun. Toţi suntem aproape înţeleşi a 
zice despre justiţie îndeobşte şi despre persoanele, despre lucrurile şi despre 
faptele juste, că toate acestea sunt frumoase, aşa că dacă cineva ar susţine 
că oamenii juşti, chiar de ar fi diformi la corp, totuşi, dacă nu se consideră 

la ei nimic altceva decât sufletul lor foarte just, sunt foarte frumoşi în 
privinţa aceasta. Nimeni, vorbind astfel, nu va părea că spune ceva absurd. 

CLINIAS: Şi n-ar avea dreptate? 

ATENIANUL: Poate, dar să vedem. Dacă toate cele ce ţin de justiţie 
sunt frumoase, în numărul acestora se cuprind şi suferinţele noastre', 
aproape egale cu faptele^ noastre. 

CLINIAS: Cum nu? 

ATENIANUL: O faptă care este justă, întru atât este părtaşă la frumos, 
întru cât are ceva comun cu justiţia. 

CLINIAS: Da. 

ATENIANUL: Şi astfel chiar ceea ce suferim, întrucât este ceva just, 
dacă recunoaştem că în aceeaşi măsură este şi frumos, nu afirmăm nimic 
contradictoriu. 

CLINIAS: Adevărat. 

ATENIANUL: Dar dacă în acelaşi moment când recunoaştem că un 
lucru, ce suferim, nu este frumos, justul va fi în dezacord cu frumosul, 
pentru că am afirmat că ceva just este lucru de ocară. 

CLINIAS: în ce sens ai zis aceasta? 

ATENIANUL: Nu este greu de înţeles, căci legile întocmite cu puţin 
înainte de noi, pare că lasă a se înţelege tocmai contrarul celor ce ziceam. 

CLINIAS: Cum? 

ATENIANUL: Noi decideam în legile acestea că sacrilegul şi 
vrăjmaşul legilor celor mai bine întocmite sunt pe drept pedepsiţi cu 
moartea. însă în momentul când ne pregăteam să edictăm numeroase legi 
asemănătoare, ne-am oprit, gândindu-ne că ele pricinuiesc nenumărate 
suferinţe grele, care sunt totdeodată foarte drepte, dar şi cele mai urâte 
suferinţe cu putinţă. Ori în modul acesta nu socotim noi că uneori justul şi 
frumosul sunt acelaşi lucru, iar alteori că sunt noţiuni cu totul opuse? 

CLINIAS: Pare că da. 

ATENIANUL: în modul acesta vulgul nu este de acord cu filosofia şi 
afirmă că justul şi frumosul sunt noţiuni foarte deosebite. 

CLINIAS: Aşa mi se pare şi mie. 

ATENIANUL: Acum să vedem şi părerea noastră, cum este şi dacă 
relativ la chestiunile acestea există vreo concordanţă. 


' Ceea ce suferim potrivit dreptăţii. 
^ Ceea ce facem pritrivit dreptăţii. 

CLINIAS: A cui şi cu ce? 

ATENIANUL: în spusele de mai înainte mi se pare că am lămurit 
lucrul acesta. 

CLINIAS: Cum? 

ATENIANUL: Şi dacă n-am desluşit atunci, ascultaţi să vă spun 
acum. 

CLINIAS: Ce? 

ATENIANUL: Că toţi oamenii răi sunt răi fără voia lor; dacă aceasta 
e adevărat, trebuie să urmeze o altă discuţie de aci înainte. 

CLINIAS: Anume care? 

ATENIANUL: Nedreptul fiind rău, şi omul rău este astfel fără voie; şi 
pentru că de altfel ce se face fără de voie, nu poate fi în nici un chip ceva 
voluntar, umiează că oricine recunoaşte că nedreptatea este involuntară, 
este silit a recunoaşte că omul nedrept săvârşeşte fără de voie faptele 
nedrepte. Şi aceasta trebuie s-o mărturisesc şi eu acum, căci susţin că toţi 
cei ce fac nedreptăţi le fac fără de voie; deşi sunt unii care, din spirit de 
dispută ori din ambiţie, recunosc într-adevăr că oamenii nedrepţi sunt astfel 
fără voia lor, însă zic că mulţi sunt nedrepţi cu voinţă. Aceasta e părerea 
lor, dar nu este a mea. Dacă m-aţi întreba, tu, Clinias şi tu, Megillos, cum 
se împacă spusele mele cu mine însumi, şi dacă mi-aţi zice: Oaspete, dacă 
lucrurile stau aşa, ce ne povăţuieşti să facem relativ la legile ce vrem să 
înfiinţăm în statul magneţilor? Mai edictăm legi sau nu? — Cum să nu? voi 
răspunde eu. — Dar, aţi obiecta voi, vei deosebi oare nedreptăţile în cele de 
bună voie şi cele fără de voie, şi oare vom prescrie pedepse mai mari pentru 
infracţiunile şi nedreptăţile cu voinţă, şi pedepse mai mici pentru cele fără 
de voie? Ori vom prevedea pedepse egale pentru toate, în presupunerea că 
nu există nici un fel de infracţiune de bună voie. 

CLINIAS: Oaspete, drept vorbeşti; însă ce trebuie să facem, după 
cuvintele acestea ale tale? 

ATENIANUL: întrebarea e la locul ei. Iată acum ce trebuie să facem. 

CLINIAS: Ce? 

6 ATENIANUL: Să ne amintim că în discuţiile de mai sus am observat 

bine că este o mare confuzie şi controversă în ideile noastre. Reţinând 
faptul acesta, să ne întrebăm iarăşi pe noi înşine: Oare, dacă n-am da nici 
o dezlegare controversei acesteia, şi n-am face nici o distincţie în care să 
se arate prin ce se deosebesc cazurile acestea între ele, care totuşi în toate 
statele şi de către toţi legiuitorii, ce au existat vreodată, au fost clasificate 

în două specii de nedreptăţi, unele cu voinţă, altele fără de voie, distincţie 
consfinţită în legile lor; dacă, repet, cuvântarea rostită de mine adineaori ar 
fi exprimată numai în conţinutul ei, fără a da nici o desluşire, ca şi cum ar 
fi pronunţată de gura unui zeu; şi dacă n-ar da nici un argument prin care să 
probeze adevărul celor afirmate, ci ar impune legi oarecum contrare (legilor 
celorlalţi legiuitori)?... Dar aceasta nu se poate; şi mai înainte de a decreta 
legi, trebuie să arătăm că delictele sunt de două feluri şi că se deosebesc 
astfel între ele, pentru ca atunci când se impune o pedeapsă unei oarecare 
infracţiuni, să poată oricine urmări temeiul sancţiunii noastre, şi să poată 
judeca întrucâtva ce este hotărât cu rost şi ce este mai cu puţin rost. 

CLINIAS: Oaspete, aprob ceea ce zici. Căci din două lucruri trebuie să 
facem unul: sau nu trebuie să zicem că toate nedreptăţile sunt involuntare, 
sau trebuie să dovedim că avem dreptate de a susţine aceasta. 

ATENIANUL: Din aceste două alternative, nu pot să urmez pe cea 
dintâi, hotărându-mă a nu spune ceea ce cred că este adevărat, tăcere care 
nu este nici îngăduită şi nici cuvenită. Trebuie deci să încerc a desluşi în 
ce alt mod se deosebesc şi în ce mod există două feluri de delicte, dacă nu 
în sensul că unele sunt voluntare, şi altele involuntare. 

CLINIAS: Desigur, oaspete; cât ne priveşte, noi nu găsim altă 
deosebire. 

ATENIANUL: O să vedem îndată. Ştim cu toţii că în legăturile de 
comerţ şi ale vieţii au loc multe daune ale cetăţenilor între ei, şi printre ele 
unele sunt cu voinţă, iar altele fără de voie. 

CLINIAS: Fără îndoială. 

ATENIANUL: Şi să nu zică cineva, care ia aceste daune drept 
nedreptăţi, că şi în ele au loc două feluri de nedreptăţi, unele voluntare, 
altele involuntare; daunele involuntare nefiind mai mici, nici ca număr, nici 
calitativ, decât cele voluntare. Dar vedeţi, vă rog, dacă ce spun eu este cu 
temei sau nu. Căci eu nu admit, o, Clinias şi Megillos, că dacă unul aduce 
cuiva o daună nu cu voinţă, ci fără de voie, săvârşeşte o nedreptate, ci o 
faptă involuntară, şi în sensul acesta voi alcătui legea, sancţionând-o ca pe 
o nedreptate involuntară, dar nici nu voi califica de nedreptate o asemenea 
daună, fie că se aduce în paguba cuiva o daună mai mică sau una mai mare. 
Ba încă, vom zice, dacă părerea mea precumpăneşte, că adesea autorOl unui 
serviciu făcut prin mijloace necinstite este vinovat de nedreptate. în adevăr, 
prieteni, nu faptul că cineva dă cuiva ceva, sau din contră îi sustrage ceva, 
trebuie să se numească pur şi simplu drept sau nedrept; ci legiuitorul trebuie 

să examineze dacă gândul aceluia care face bine sau rău altuia este drept şi 
just, şi să privească aceste două elemente, nedreptatea şi dauna, şi pe cel 
lovit de daună trebuie să-l despăgubească prin legile sale, cât îi stă în 
putere, dându-i înapoi ce a pierdut, reîntregind ce a fost dărâmat de către 
cineva, despăgubind cu daruri şi făcând ispăşiri pentru ce a fost ucis, 
însănătoşind ce a fost rănit, într-un cuvânt trebuie s ă încerce prin legile sale 
să schimbe orice daună din vrăjmăşie în amiciţie între făptuitori şi 
păgubaşi. 

CLINI AS: Foarte bine, în privinţa aceasta. 

ATENIANUL: Şi iarăşi daunele nedrepte şi chiar profiturile, când 
cineva aduce cuiva un câştig prin mijloace necinstite, faptele acestea, cele 
ce sunt de lecuit, să se vindece ca nişte boli ale sufletului; metoda vindecării 
însă trebuie să fie următoarea. 

CLINI AS: Care? 

ATENIANUL: Că orice nedreptate va fi săvârşit cineva, mare sau 
mică, legea să-l înveţe şi îndeobşte să-l oblige, ca în viitor sau să nu mai 
cuteze niciodată a nedreptăţi cu voinţă, sau oncum mult mai rar, pe lângă 
despăgubirea daunei. în orice mod ar lucra cineva, pentru a insufla 
oamenilor scârba de nedreptate şi a-i face să iubească natura dreptăţii, sau 
cel puţin să n-o urască, fie că ar întrebuinţa faptele sau vorbele, plăcerile 
sau durerile, onoarea sau ocara, amenzile băneşti sau recompensele, acesta 
este numai obiectul legilor celor mai frumoase. Dar dacă legiuitorul 
constată că bolnavul este de nelecuit, ce lege, ce pedeapsă va edicta el 
contra lui? Oare legiuitorul — înţelegând că nu este de nici un folos 
nimănui şi nici lor înşişi ca ei să continue viaţa, şi că ei au prilej să aducă 
o dublă utilitate celorlalţi, dacă părăsesc viaţa, fiindcă pe de o parte slujesc 
de exemplu celorlalţi, să nu nedreptăţească, şi pe de alta curăţă statul de 
oameni răi — nu trebuie să decreteze contra lor pedeapsa cu moartea, 
răzbunătoarea păcatelor? în alte cazuri însă să nu se slujească de leacul 
acesta. 

CLINIAS: Cele ce spuseşi mi se par foarte judicioase, însă dorim să 
auzim şi mai desluşit: ce diferenţă faci între nedreptate şi daună, precum şi 
care sunt voluntare şi care involuntare. 

7 ATENIANUL: Trebuie să încerc a face precum cereţi. Evident că în 

convorbirile voastre despre suflet, voi ziceţi, şi auziţi pe alţii zicând, că se 
află în suflet ceva care se numeşte mânie, o patimă sau o parte din patima 

lui; patimă pornită spre sfadă şi greu de potolit; ea răstoarnă cu puterea ei 
nechibzuită multe lucruri bune. 

CLINIAS: Asa e. 

♦ * 

ATENIANUL: Şi mai recunoaştem în suflet plăcerea, care este 

deosebită de mânie şi care dominându-1 cu o putere contrară mâniei îl 
ispiteşte prin oarecare înşelăciune silnică a săvârşi orice pofteşte voinţa ei. 

CLINIAS: Foarte adevărat. 

ATENIANUL: Socotind neştiinţa drept a treia pricină a păcatelor 
noastre, nu te vei înşela. Dar va fi mai bine ca legiuitorul să deosebească 
două feluri de neştiinţă, una simplă pe care o va privi ca pricina 
infracţiunilor uşoare, cealaltă dublă, când cineva săvârşeşte greşeli, nu 
numai îmbibat de neştiinţă, dar şi dintr-o oarecare semeţie de ştiinţă, ca şi 
cum ar cunoaşte temeinic, ceea ce nu ştie câtuşi de puţin. El va atribui 
acestor trei cauze, când sunt însoţite de forţă şi putere, crimele cele mari şi 
neomenoase, iar când sunt însoţite de slăbiciune, fie copilărească, fie 
bătrânească, greşelile acestea le va considera tot infracţiuni, şi va sancţiona 
legi tot ca pentru nişte delincvenţi, însă sancţiunile acestora vor fi cât mai 
blânde şi însoţite de cât mai multă indulgenţă. 

CLINIAS: Aşa e drept. 

ATENIANUL: Aproape toţi zicem despre oameni, că unul e stăpân pe 
poftele şi mânia sa, şi că un altul se lasă biruit de ele; şi aşa este. 

CLINIAS: Da. ’ 

ATENIANUL: însă n-am auzit niciodată spunându-se că unul e stăpân 
pe ignoranţa sa, iar altul nu. 

CLINIAS: Foarte adevărat. 

ATENIANUL: Acum sunt în stare să-ţi desluşesc clar şi fără ocoluri 
ce înţeleg prin dreptate şi nedreptate. Numesc nedreptate tirania ce o 
exercită asupra sufletului mânia, temerea, poftele, mâhnirea şi celelalte 
patimi, fie că păgubesc altora sau nu; şi zic că trebuie să se numească 
dreaptă orice faptă săvârşită potrivit cu ideeace avem despre bine,ori şi la 
ce obiect statele sau particularii ar alipi ideea de bine, când ideea aceasta 
stăpâneşte cu totul pe cineva şi-l călăuzeşte şi chiar dacă acesta ar păbubi 
cuiva; iarăşi trebuie numite drepte toate faptele şi serviciile aduse conform 
cu această idee, atât fapte izolate, cât şi totalitatea lor dintr-o întreagă viaţă 
omenească. însă mulţi consideră dauna pricinuită de bună credinţă, ca o 
nedreptate involuntară. Dar nu este locul aici pentru o discuţie de cuvinte. 
Şi pentru că am arătat că există trei principii ale greşelilor noastre, acestea 

trebuie să le reţinem mai cu deosebire în memoria noastră. Primul principiu 
este durerea, căreia i-am dat numele de mânie şi teamă. 

CLINIAS: Desigur. 

ATENIANUL: Al doilea este pofta de plăcere şi celelalte dorinţe. Al 
treilea este confuzia speranţelor şi a judecăţii adevărate despre supremul 
bine. Principiul acesta se subdivide în alte două, ceea ce face cinci specii, 
pentru care trebuie să facem legi deosebite, reducându-le la două clase. 

CLINIAS: Care anume? 

ATENIANUL: Una a infracţiunilor ce se săvârşesc pe căi văzute şi 
silnice, cealaltă, a celor săvârşite pe ascuns, la întuneric şi cu viclenie; şi 
atunci legile, dacă sunt orânduite aşa cum ar trebui să fie, cată să fie cât 
mai aspre. 

CLINIAS: Drept este, desigur. 

8 ATENIANUL: Acum să ne întoarcem de unde am plecat la 

digresiunea de mai sus, şi să reluăm orânduirea legilor. Pe cât mi-aduc 
aminte, ajunsesem la acei ce jefuiesc templele zeilor, la trădători, şi la aceia 
care, voind să desfiinţeze legile, se căznesc să răstoarne guvernământul 
stabilit. Ori poate că cineva dintre aceştia să săvârşească vreuna din crimele 
acestea, cuprins de nebunie sau de o altă boală, ori împins de o bătrâneţe 
prea înaintată, sau dintr-o slăbiciune copilărească, care nu judecă mai 
departe. Dacă judecătorii aleşi spre a decide despre crimele acestea vor 
stabili, din declaraţia vinovatului, sau apărătorului său, că s-a călcat legea 
într-una din stările acestea anormale, să condamne numai la plata daunei 
pricinuite şi să-i ierte toate celelalte pedepse. Exceptez cazul de omucidere, 
când vinovatul are mâinile pătate de sânge; atunci să se aşeze într-altă ţară 
şi loc şi să rămână exilat acolo un an. Cel reîntors înainte de termenul fixat 
de lege, sau cel ce în general reintră în patria sa, să fie deţinut doi ani în 
închisoare publică de către păzitorii legilor şi apoi liberat. 

însă, fiindcă am început a legifera despre omucidere, să încercăm a 
face legi despre toate felurile de omoruri, şi mai întâi să vorbim despre 
omorul cu silnicie şi fără voinţă. Dacă cineva fără voie în luptele şi 
concursurile publice omoară pe un amic, sau imediat, sau îi provoacă 
moartea ulterioară din cauza rănilor făcute; şi dacă aceeaşi nenorocire i se 
întâmplă în război sau în exerciţiile militare, care se fac din ordinul 
magistraţilor, fără arme sau cu arme, spre a înfăţişa mai bine ce se petrece 
într-un război adevărat — să fie declarat nevinovat, conform poruncii 
oracolului de la Delfi relativ la aceste feluri de accidente. Legea declară de 

asemenea nevinovat pe orice medic, când, fără vina sa, bolnavul moare în 
mâinile sale. 

Acel ce omoară fără voinţă un om cu mâna sa, fie că nu s-a slujiLdecât 
de membrele sale, sau că s-a slujit de un instrument, de o armă oarecare, 
sau că i-a dat o băutură sau o mâncare oarecare, fie prin frig sau prin 
căldură, fie luându-i respiraţia, fie, într-un cuvânt, prin mijlocul corpului 
său sau al unui corp străin, să fie în principiu considerat ca omorâtor şi să 
fie pedepsit în modul următor: Dacă a ucis sclavul altuia, crezând că e al 
său. vinovatul să despăgubească pe stăpânul acestui sclav; dacă refuză, să 
plătească îndoitul preţului sclavului, a cărui evaluare o fac judecătorii. 
Ispăşirile ce vor face vor fi mai mari şi mai multe decât acelea prescrise 
acelora ce au ucis la jocurile publice. Va fi atribuţia interpreţilor aleşi de 
zei să orânduiască aceste expiaţiuni. Dacă sclavul ucis este al său propriu, 
vinovatul este scutit de orice pedeapsă, numai trebuie să se purifice. 

Cine a ucis fără voie o persoană liberă va fi supus la aceleaşi penitenţe 
ca şi omorâtorul unui sclav. Pe lângă aceasta, să se ferească a nesocoti o 
tradiţie foarte veche. Se zice că acela ce a pierdut viaţa printr-o moarte 
violentă, după ce a trăit ca om liber, păstrează vrăjmăşie câtva timp 
împotriva omorâtorului său; că accidentul violent, ce l-a suferit, îl umple 
de teamă şi de groază, şi văzând pe autorul morţii sale că duce aceeaşi viaţă 
şi vede aceleaşi persoane ca şi mai înainte, mortul îl sperie la rândul său şi 
se căzneşte în tot chipul să-l chinuiască cu aceeaşi turburare, de care este el 
însuşi frământat, chemând în scopul ace.sta în ajutorul său memoria şi 
conştiinţa vinovatului. De aceea ucigaşul trebuie să cedeze mortului, ce-1 
urmăreşte, exilându-se de bunăvoie pe timp de un an din patria sa şi din 
locurile pe unde umbla. Dacă a ucis un străin, el va fi alungat tot pe atâta 
timp din ţara străinului. Dacă se supune de bună voie legii acesteia, ruda 
cea mai apropiată a mortului, ce va avea privirea aţintită la lot ce se petrece, 
se va călăuzi după regulile moderaţiei, iertându-i crima şi împăcându-se cu 
el. Dar dacă vinovatul refuză să asculte, dacă cutează să jertfească în temple 
cu mâinile pătate de sânge, dacă nu vrea să stea exilat departe de patrie pe 
timpul prescris, aceeaşi rudă îl va acuza de omor în justiţie; şi dacă omorul 
este dovedit, să se pedepsească îndoit. Şi dacă ruda cea mai apropiată nu 
urmăreşte omorul, ea se va păta însăşi de crimă, mortul va îndrepta asupra 
ei ura sa şi oricine poate să cheme în judecată pe această rudă şi s-o 
silească, prin lege, a se exila pe cinci ani din patria sa. 

Dacă un străin omoară fără voie pe un străin dintre cei ce se află în 
cetate, va fi liber să urmărească oricine pe vinovat în virtutea aceloraşi legi; 
şi dacă el însuşi este metec', să fie exilat pe un an; dacă e simplu străin, 
oricine ar fi acela, pe care l-a ucis, străin cu sau fără domiciliu la noi, sau 
cetăţean, pe lângă expiaţiunile obişnuite, să fie pentru totdeauna alungat de 
pe teritoriul statului. Dacă s-ar reîntoarce, fără încuviinţarea legii, păzitorii 
legilor îl vor condamna la moarte, şi avutul său, dacă are, să se dea celei 
mai apropiate rude a mortului. Dar dacă reîntoarcerea sa este silită, ca 
atunci când furtuna l-ar azvârli pe pământul ţării, el va ridica un cort pe 
ţărm, aşa ca să aibă picioarele în apă, şi astfel va aştepta ocazia de a se 
reîmbarca. Dacă ar fi adus cu forţa pe pământul patriei, cel dintâi magistrat, 
în mâinile căruia va cădea,îl va pune în libertate şi-l va îndepărta, fără să-i 
facă rău, dincolo de hotarele statului. Dacă cineva omoară cu mâna sa o 
persoană liberă, şi dacă omorul a fost săvârşit din mânie, este bine să se 
facă aici o distincţie. Căci se face ceva din mânie când făptuitorul, deodată 
şi fără premeditaţia crimei, fiind înfierbântat, ucide pe loc pe cineva, iar pe 
urmă îi pare rău de urmările faptei; de asemenea, din mânie lucrează cineva 
când, în urma unor insulte prin vorbe sau fapte, urmăreşte gândul de a se 
răzbuna, şi când la câtva timp în urmă omoară pe cineva, cu precugetare; 
fără să-i pară rău de faptă. Astfel trebuie să statornicim două feluri de 
omoruri, care şi unul şi altul au ca principiu ura. Amândouă se pot privi ca 
săvârşite printr-o violenţă mijlocie, între crima cu voinţă şi cea fără voinţă, 
şi care şi una şi alta sunt imaginile acestora din urmă. Cel ce îşi păstrează 
mânia şi nu se răzbună pe loc, ci aşteaptă conştient un prilej, are multă 
asemănare cu omorâtorul cu voinţă; din contră, cel ce se lasă fără frâu în 
voia mâniei, fără precugetare, se aseamănă cu omorâtorul fără de voie, însă 
acesta nu este cu totul involuntar, ci numai o imagine a celui involuntar. 
Astfel omorurile săvârşite din mânie sunt greu de definit, dacă legea trebuie 
să le declare ca voluntare, sau pe unele ca fără de voie. Cel mai bun 
procedeu şi cel mai adevărat este a le socoti ca pe nişte imagini şi de a face 
din ele două categorii, una cu precugetare, alta fără precugetare. Celor care 
au săvârşit omorul cu precugetare şi totdeodată la mânie, să li se hotărască 
pedepse mai grele, iar celor fără precugetare şi subit, pedepse mai uşoare, 
în adevăr, e drept să se pedepsească mai aspru ceea ce se aseamănă cu un 


' Străin cu drept de a domicilia într-un stat grec. 

rău mai mare, iar răului mai mic să i se dea o pedeapsă mai mică. Astfel 
trebuie să hotărâm în legile noastre. 

CLINIAS: Fără îndoială. 

ATENIANUL: Reîntorcându-ne din nou, să zicem: dacă cineva 9 
omoară cu mâna sa pe un om liber, dacă faptul este calificat ca fără 
precugetare şi la o mânie oarecare, să sufere aceleaşi pedepse ca şi acela 
care a omorât fără mânie; şi pe lângă aceasta să fie exilat în mod necesar pe 
timp de doi ani, să aibă vreme să-şi potolească mânia; iar cel care a omorât 
la mânie, însă cu precugetare, să sufere aceleaşi pedepse, ca şi cel de mai 
sus, însă exilul său să fie de trei ani, precum al celuilalt, de doi ani, din 
cauza greutăţii mâniei sale, să fie lovit de o pedeapsă mai îndelungată. 
Despre reîntoarcerea exilaţilor se hotărăsc următoarele: Este greu, negreşit, 
să obţinem în materia aceasta proporţionalitatea cerută, pentru că, uneori, 
o speţă pusă de lege în clasa cea mai gravă trebuie pusă în clasa cea mai 
uşoară şi o speţă din clasa cea mai uşoară trebuie pusă în clasa cea mai 
gravă; şi pentru că în aceeaşi clasă din doi omorâtori, unul lucrează cu mai 
multă, altul cu mai puţină brutalitate. Totuşi de cele mai multe ori faptele 
se petrec cum le-am orânduit noi. Păzitorii legilor sunt obligaţi să 
instruiască toate aceste crime. 

Când va expira termenul exilului cutărui ori cutărui exilat, judecătorii 
acelor crime vor trimite doisprezece dintre ei la hotarele ţării,care în timpul 
acesta se vor informa despre purtarea celor trimişi în exil, şi vor decide 
dacă trebuie iertaţi şi reabilitaţi; aceştia trebuie să se supună sentinţei 
acestor judecători. Dacă în urmă vreunul din ei, orbit de mânie, va săvârşi 
aceeaşi crimă, să fie exilat pentru totdeauna; şi dacă reintră în patrie, să fie 
pedepsit ca şi străinul reîntors. Cine însă omoară pe sclavul său, să se 
purifice, dacă ucide unul străin la mânie, să plătească posesorului lui 
îndoitul daunei. Orice omorâtor,care nu se supune legii, ci care, pe lângă 
că nu s-a purificat, a mai spurcat şi forul şi concursurile şi celelalte locuri 
sacre cu prezenţa sa, poate să fie chemat în judecată de către oricine, atât el, 
cât şi ruda cea mai apropiată a ucisului, care l-a tolerat. Şi unul şi celălalt 
să fie condamnaţi la îndoitul amenzii şi pedepselor, iar amenda s-o ia, 
potrivit legii, acel ce acuză. 

Dacă un sclav, într-o mişcare de mânie, ucide pe stăpânul său, rudele 
mortului pot să-l ucidă în modul în care vor vrea; numai să nu-1 lase în 
viaţă, dacă vor să fie scutiţi de orice ispăşire. Dacă un sclav omoară oricare 
altă persoană liberă, în stare de mânie, stăpânii lui îl vor preda rudelor 

mortului, şi aceştia să fie ţinuţi să-l omoare în modul care le va plăcea. 
Dacă însă un tată sau o mamă — ceea ce poate să aibă loc, însă rareori — 
omoară pe fiul sau fiica sa cu lovituri sau în alt mod violent, să facă aceleaşi 
penitenţe ca şi ceilalţi omorâtori şi să fie exilaţi pe trei ani. La reîntoarcerea 
omorâtorilor, bărbatul să se despartă de femeia sa şi femeia de bărbatul său, 
să nu mai facă niciodată împreună copii şi să nu mai locuiască împreună 
cu aceia cărora le-a ucis un fiu sau un frate şi nici să ia parte la aceleaşi 
sacrificii. Cine însă se poartă în situaţiile acestea ca un nelegiuit să fie 
acuzat de impietate de către oricine. 

Bărbatul ce ucide la mânie pe femeia unită prin căsătorie cu el, sau 
femeia care ucide la fel pe soţul său, să facă aceleaşi curăţiri şi să fie exilaţi 
timp de trei ani. Vinovatul reîntors să nu mai aibă vreodată sacrificii 
comune, nici aceeaşi masă cu copiii săi; părintele sau fiul, nesupus legii în 
privinţa aceasta, poate să fie acuzat de impietate de către oricine. 

Dacă un frate omoară la mânie pe frate-său sau pe soră-sa, ori dacă 
sora omoară pe fratele sau pe sora sa, să facă aceleaşi curăţiri şi să sufere 
acelaşi exil ca şi părinţii ce-şi ucid copiii. Aceleaşi pedepse să sufere şi 
aceia care vor lipsi pe fraţi de fraţii lor ,şi pe părinţi de copiii lor. 
Omorâtorul însă să nu aibă niciodată locuinţă comună cu aceştia pe care 
i-a lipsit de un frate, nici cu părinţii pe care i-a lipsit de un copil, şi nici 
masă comună să n-aibă cu ei. Şi dacă cineva nu ţine legea respectivă, ce 
am menţionat-o deja, să fie învinovăţit de nelegiuire şi pasibil de pedeapsă. 
Dacă cineva ajunge atât de nestăpân în mânia sa contra părinţilor, că împins 
de furie cutează să omoare pe părinte, dacă mortul înainte de moarte îl iartă 
cu voinţă, de omorul său, după ce se va curăţi ca pentru un omor fără de 
voie, şi după ce va suferi celelalte pedepse prescrise pentru speţa aceasta, 
să fie nevinovat. însă dacă părintele nu-1 iartă, să fie urmărit conform 
multelor legi ce pedepsesc fapta aceasta. în adevăr, acela care ridică viaţa 
aceluia ce i-a dat-o, atrage asupra capului său toate pedepsele pe care le 
poate merita cineva, atât din cauza violenţei, cât şi a nelegiuirii sau a 
sacrilegiului săvârşit; astfel că, dacă ar fi cu putinţă de a ucide de mai multe 
ori pe copilul care la mânie a ucis pe tatăl sau pe mama sa, dreptatea ar cere 
să fie supus mai multor morţi. Şi în adevăr, în care alt mod legea ar putea 
să pedepsească îndeajuns pe acela, căruia legile nu-i dau voie să omoare 
pe tată-său sau pe mamă-sa, chiar în cazul când el n-ar putea să-şi scape 
viaţa de loviturile lor, decât cu primejdia vieţii lor şi căruia îi impun datoria 
de a răbda mai degrabă orice, decât să ajungă la extremitatea aceasta faţă de 

aceia, mulţumită cărora el vede lumina? Astfel, oricine omoară la mânie 
pe tată-său ori pe mamă-sa, să se pedepsească cu moartea. 

Dacă într-o încăierare cu prilejul unei răzvrătiri, sau în «vreo 
împrejurare asemănătoare, fratele ucide pe frate-său, după ce a fost lovit 
întâi şi în apărare legitimă, să fie nevinovat, ca şi cum ar fi ucis un vrăjmaş. 
Aceeaşi sancţiune şi dacă un cetăţean sau un străin omoară într-o situaţie 
asemănătoare pe un cetăţean sau pe un străin. Şi tot aşa, dacă un cetăţean 
omoară pe un străin, sau când un străin omoară pe un cetăţean sau când un 
sclav ucide pe un alt sclav, în aceleaşi împrejurări. Dar dacă un sclav 
omoară o persoană liberă apărându-se contra ei, va suferi aceleaşi sancţiuni 
ale legii, ca şi ucigaşul de părinţi. Şi ceea ce am spus cu privire la cazul 
când părintele iartă pe fiu-său de omorul săvârşit contra sa, are loc de 
asemenea în toate cazurile precedente, dacă acela ce este ucis iartă înainte 
de a muri pe ucigaşul său, oricine ar fi unul şi celălalt. Omorul se consideră 
atunci ca fără de voie; şi pe lângă penitenţele prescrise, vinovatul să 
părăsească, conform legii, ţara pe timp de un an. Legile acestea relative la 
omorurile săvârşite cu violenţă, însă fără precugetare şi la mânie, mi se par 
complete. 

După acestea, trebuie să legiferăm omorurile cu voinţă, din plină 
răutate şi cu precugetare, la care cineva se lasă împins de tirania poftelor, 
a dorinţelor şi a invidiei. 

CLINIAS: Bine zici. 

ATENIANUL: Şi mai întâi să precizăm cât mai bine toate cazurile 10 
câte sunt. Puterea cea mai mare o are lăcomia, când pune stăpânire pe un 
suflet sălbăticit din pricina poftelor. Aceasta este îndeobşte starea acelora, 
ce sunt stăpâniţi de o dragoste foarte mare şi foarte puternică de avere care 
produce în inima omului o mulţime de dorinţe nesăţioase şi nelimitate, 
izvorâte din caracterul lor şi dintr-o rea educaţie. Cauza însă a relei educaţii 
se datoreşte faptului că grecii şi barbarii dau o însemnătate prea mare 
averilor. Căci punându-le înaintea celorlalte bunuri, când ele, de fapt, vin 
în al treilea rând, ei degradează atât pe urmaşii lor,cât şi pe ei înşişi. Nimic 
n-ar fi mai frumos şi mai folositor tuturor statelor, decât de a desluşi tuturor 
adevărul acesta relativ la avuţii, anume că ele sunt făcute pentru corp, şi 
corpul în vederea sufletului; şi că prin urmare trebuie socotite pe a treia 
treaptă, după calităţile corpului şi acelea ale sufletului. Şi o asemenea 
convingere ne poate învăţa că cel ce va să fie fericit nu trebuie să năzuiască 
numai să fie bogat, ci să devină bogat prin mijloace cinstite şi în mod 

cumpătat. Atunci nu s-ar mai săvârşi în societate astfel de omoruri ce se 
ispăşesc numai prin alte omoruri. Dar astăzi lăcomia este, după cum am zis 
la începutul enumeraţiei noastre, pricina cea mai însemnată a omuciderilor 
voluntare, chiar celor mai grave. A doua pricină este ambiţia, care produce, 
în sufletul pe care-1 stăpâneşte, invidia, patimă supărătoare în primul rând 
pentru acela ce o încearcă şi apoi pentru toţi cetăţenii cei mai buni dintr-un 
stat. A treia pricină a unui mare număr de omoruri sunt temerile acelea ale 
laşului şi ale omului nedrept în momentul când săvârşeşte sau după ce el a 
săvârşit oarecare fapte, pe care ar vrea să nu le ştie nimeni că se fac sau că 
s-au făcut; de unde urmează că el se scapă, prin omorul lor, de aceia care 
le-ar putea descoperi. 

Cele spuse până aici să fie socotite ca preludiu al legilor în materia 
aceasta. Este locul de a adăuga la acestea învăţătura ce se dă acelora care se 
iniţiază în mistere, căreia ei îi dau mult crezământ, anume că în iad sunt 
chinuri grele impuse unor asemenea omoruri; că vinovatul, când începe o 
viaţă nouă, în mod necesar va suferi pedeapsa de drept natural, anume că 
fiecare are să sufere, întocmai ce a făcut altora, şi că are să i se ia viaţa prin 
acelaşi fel de moarte, de mâna altuia. 

Dacă cineva se pătrunde de preludiul acesta şi de teama unei asemenea 
pedepse, nu va mai fi nevoie să se pronunţe legea ce urmează, pe care o 
11 legiferăm numai pentru cel ce nu ascultă învăţătura noastră. Oricine va 
omorî cu mâna sa, cu precugetare şi în chip nedrept, pe un cetăţean 
oarecare, mai întâi să fie gonit din societatea civilă şi să nu pângărească (cu 
prezenţa sa) nici templele, nici forul, nici portul, nici vreo altă adunare 
publică, fie că vreun om i-ar interzice intrarea sau nu; căci legea îl opreşte 
şi, oprindu-1, ea este de faţă întotdeauna şi va fi de faţă în numele statului 
întreg. Toate rudele mortului, atât dinspre tată, cât şi dinspre mamă, 
inclusiv verii, care nu vor urmări pe vinovat, precum sunt datori s-o facă, 
sau nu-1 vor înştiinţa despre interdicţia sa, vor atrage asupra lor crima şi 
mânia zeilor, pe care legea, prin blestemele ei, o face să treacă asupra 
capetelor lor. în al doilea loc, ucigaşul să poată fi chemat în judecată de 
către oricine va vrea să răzbune pe mort. Acuzatorul însă, după ce va 
împlini întocmai cele prescrise de către zeu cu privire la purificări şi 
celelalte ceremonii şi după ce va face denunţurile necesare, să constrângă 
pe ucigaş a suferi pedeapsa prevăzută de lege. Este lesne pentru legiuitor a 
hotărî, în principiu, că aceste ceremonii trebuie să consiste din oarecare 
rugăciuni şi sacrificii adresate divinităţilor, a căror atribuţie este să vegheze. 

ca să nu se comită nici un omor în cetate. însă este atribuţia păzitorilor legii 
de a hotărî, în înţelegere cu interpreţii, cu prezicătorii şi cu oracolul, care 
sunt aceste divinităţi, care este modul cel mai plăcut zeilor de a urmări 
aceste pricini şi, acestea făcute fiind, să introducă aceste acţiuni. Pricinile 
acestea se vor înfăţişa înaintea aceloraşi judecători, care am zis mai sus că 
sunt competenţi în materie de sacrilegiu. Vinovatul să se condamne la 
moarte şi, spre a-1 pedepsi pentru cutezanţa şi nelegiuirea sa, să nu fie 
îngropat în ţinutul celui ucis. însă dacă a fugit şi nu a voit să stea la 
judecată, să fie exilat pe vecie; dacă va călca în urmă în vreo parte a 
ţinutului celui ucis, oricare dintre rudele acestuia, şi chiar oricare cetăţean 
ce-1 va întâlni, să-l omoare fără răspundere; sau să-l predea legat în mâinile 
judecătorilor, care au judecat procesul lui, ca să fie ucis. Acuzatorul să 
pretindă totdeodată garanţi de la acela pe care-l acuză. Acuzatul să dea trei 
garanţi, declaraţi suficienţi de către judecători, trei garanţi bogaţi, care să 
făgăduiască să-l asiste în judecată la nevoie. Dacă nu voieşte sau nu poate 
să dea garanţi, magistraţii să se asigure de persoana lui, să pună să fie strict 
păzit în închisoare şi să-l cheme la şedinţa judecării procesului. Cine însă 
a uneltit moartea altuia, nu cu mâna sa, ci este autorul omorului săvârşit 
prin voinţa sa, însă prin fapta altuia şi în urma unei trădări şi în contra 
acestui (autor moral), dacă continuă să rămână în cetate cu cugetul necurat, 
după ce a provocat omorul, să se facă judecata în acelaşi mod, însă fără 
garanţi; dacă este condamnat, să i se îngăduie însă înmormântarea în ţinutul 
natal; celelalte formalităţi vor fi aceleaşi ca mai sus. Aceeaşi sancţiune la 
omorurile comise personal sau prin altul între străini sau între un cetăţean 
şi un străin sau invers, sau între sclavi, cu excepţia garanţilor, care nu se 
cer, cum am spus, decât în caz de omor cu propria sa mână, când acuzatorul 
trebuie să ceară în acelaşi timp garanţi de la acel pe care-l acuză. 

Dacă un sclav omoară pe un om liber, fie cu mâna sa, fie cu mâna 
altuia, şi dacă crima se probează în justiţie, călăul cetăţii să-l ducă într-un 
loc de unde să se poată vedea mormântul mortului; şi după ce l-o bate cu 
nuielele atât timp cât îi va plăcea acuzatorului, dacă nu-şi dă sufletul sub 
lovituri, să fie executat. 

Dacă cineva omoară un sclav, care nu-i făcea nici un rău, de teamă ca 
el să nu destăinuie oarecare fapte necinstite şi rele, sau dintr-un motiv 
asemănător, să fie pedepsit pentru omorul acestui sclav, cum ar fi pedepsit 
pentru omorul unui cetăţean. Dacă însă se petrec fapte, pentru care este trist 
şi dureros să prescrii legi, şi nici să nu le legiferezi nu se poate, anume un 

omor cu voinţă, comis sau cu mâna sa sau prin asasini contra unei rude, 
omoruri care sunt dese în statele rău guvernate şi unde educaţia este strictă, 
dar care la urma urmelor pot avea loc chiar acolo unde te-ai aştepta mai 
puţin — spre a înlătura asemenea nenorociriri trebuie să repetăm aici 
cuvântul de care ne-am slujit adineaori: poate că, sunându-1 mereu în auzul 
cetăţenilor noştri, vom reuşi să le insuflăm o groază şi mai mare contra 
celui mai dezgustător fel de omor. Iată fabula sau povestea, sau cum vreţi 
să-i ziceţi, povestită ca adevărată de către preoţii cei bătrâni. Ei zic că 
Dreptatea, care vede toate faptele oamenilor, răzbună vărsarea sângelui 
rudelor în modul arătat; că ea a hotărât că acela, care săvârşeşte asemenea 
fapte, trebuie să sufere în mod necesar aceleaşi dureri: dacă unul a omorât 
pe tată-său, o să fie omorât într-o zi, într-altă viaţă, de către propriii săi 
copii; dacă a omorât pe mamă-sa, este necesar să se renască odată într-un 
corp de femeie şi să i se ia viaţa de către cei ce au primit-o de la ea; că nu 
este altă ispăşire a sângelui vărsat al părinţilor şi pata aceasta nu se poate 
şterge, până ce sufletul vinovatului plăteşte omorul săvârşit cu un alt omor 
suferit în fiinţa sa şi potoleşte astfel mânia rudei sale. Teama de răzbunările 
acestea divine trebuie să depărteze pe oricine de crima care îl ispiteşte. 
Dacă, cu toate acestea, cineva ar fi atât de nenorocit, să cuteze a smulge, 
cu voinţă şi cu precugetare, sufletul din corpul tatălui sau mamei sale, al 
fraţilor sau al copiilor săi, iată legea pe care legiuitorul muritor o edictează 
contra lui: mai întâi să ştie că este exclus din societate,garanţii să fie aceiaşi 
ca şi în cazul de mai sus. Şi dacă este Judecat că a comis un omor asupra 
uneia din persoanele arătate mai sus, să fie condamnat la moarte de către 
judecători, să fie executat de către călăii publici şi cadavrul său să fie 
azvârlit gol, afară din oraş, într-un maidan anumit. Toţi magistraţii, în 
numele statului, fiecare cu câte o piatră în mână, s-o arunce în capul 
cadavrului şi să purifice astfel pe toţi cetăţenii. Apoi va fi dus dincolo de 
graniţele ţării, şi va fi lăsat acolo, după prevederea legii. 

Dar ce pedeapsă vom da ucigaşului a ceea ce este mai aproape şi mai 
scump pe lume, vreau să zic, sinucigaşului, care îşi curmă, în ciuda 
destinului, firul zilelor sale, când nu e împins la aceasta de o nenorocire 
îngrozitoare şi inevitabilă, ivită pe neaşteptate, nici de vreo infamie care 
să-i facă viaţa urâtă şi nesuferită, dar care, dintr-o slăbiciune şi frică foarte 
marc, se condamnă singur la pedeapsa aceasta, pe care n-o merită? Numai 
zeii ştiu care sunt slujbele trebuitoare pentru ispăşirea crimei şi pentm 
ingiopăciimca vinovatului. Astfel rudele cele mai de aproape ale mortului 


282 




LEGILE 


vor lua sfat de la interpreţi şi de la legi cu privire la cazul acesta şi vor urma 
hotărârile lor. Cei ce vor isprăvi în chipul acesta se vor îngropa singuri, 
într-un loc aparte. Cimitirul lor să fie oarecare loc părăginit şi neşfiut la 
hotarele celor douăsprezece regiuni ale ţării, în care vor fi îngropaţi fără 
slujbe; şi să n-aibă voie de a ridica cineva vreo coloană pe mormântul lor 
sau să le graveze numele în marmură. 

Dacă o vită de povară sau orice alt dobitoc omoară un om, rudele cele 
mai de aproape ale mortului să aducă cazul la cunoştinţa judecătorilor, afară 
de cazul când un asemenea accident ar avea loc la jocurile publice. 
Judecătorii aceştia, aleşi dintre agronomi, după voinţa rudelor şi în numărul 
dorit de către ele, vor instrui afacerea; dobitocul vinovat va fi ucis şi aruncat 
peste hotarele ţării. 

Dacă un lucru neînsufleţit — nu vorbesc de trăsnet şi celelalte săgeţi 
repezite de mâna zeilor — ia viaţa unui om, fie prin căderea sa, sau prin 
căderea omului, ruda cea mai apropiată a mortului să ia ca judecător pe 
unul din vecinii lui, şi să se justifice înaintea lui de accidentul acesta, el şi 
toată familia sa. Lucrul neînsufleţit se va arunca peste hotarele ţării, cum 
s-a prescris şi pentru animale. 

Dacă se găseşte un cadavm, fără să se ştie ucigaşul, şi dacă acesta nu 
se poate descoperi, cu toate cercetările cuvenite, se vor face aceleaşi 
publicaţii ca şi în celelalte cazuri: vinovatul, oricare ar fi, va fi acuzat de 
omor şi, după ce se va da verdictul, un pristav va înştiinţa cu voce tare, în 
piaţa publică, că cel ce a ucis pe cutare, şi care este vinovat de omor, să nu 
mai viziteze templele şi să iasă din ţara celui ucis, sub pedeapsă, dacă este 
descoperit şi recunoscut, de a fi executat şi azvârlit fără înmormântare peste 
hotarele ţării celui ucis. Aceasta să fie legea în vigoare cu privire la omor 
şi cele ce ţin de materia aceasta numai până aici se tratează. 

Iată acum persoanele ce este îngăduit a le omorî şi împrejurările când 
omorul este îngăduit. Dacă cineva vede noaptea în casa sa un hoţ, ce vrea 
să-i fure avutul, şi dacă îl omoară, să fie nevinovat; şi dacă omoară, 
apărându-se, pe un jefuitor, să fie nevinovat. Dacă cineva silueşte pe o 
femeie liberă sau pe un fiu, spre a-şi satisface pofta de dragoste, să fie ucis 
fără nici o răspundere, fie de către cel violat, fie de către tatăl său, sau de 
către fraţi, sau de către copii. Orice soţ ce prinde pe cineva siluind pe 
femeia sa, dacă omoară pe adulter, să fie nevinovat după lege. Omorul 
săvârşit spre a scăpa viaţa tatălui său, mamei sale, copiilor, fraţilor, femeii 
sale, în cazul unui atac nedrept, să fie cu totul nevinovat. Să rămână deci 13 

Statornicit tot ce priveşte educaţia şi cultura sufletului, însuşiri care trebuie 
să-i facă cuiva viaţa scumpă, dacă le posedă, şi nenorocită, dacă este lipsit 
de ele şi de asemenea, pedepsele datorite omorurilor cu violenţă. Am tratat 
de asemenea educaţia şi exerciţiile corpului. Urmând rânduiala materiei, 
trebuie să vorbim acum despre faptele violente, atât cu voinţă, cât şi fără 
de voie, să le desluşim cât mai bine natura şi felurile lor, şi să hotărâm 
osânda ce se cuvine fiecăreia. După cele de mai sus, este locul să se facă 
legi acum şi despre materiile acestea. 

Rănile şi mutilările pricinuite de răni sunt, după omoruri, faptele cele 
mai grave; şi omul cel mai neînsemnat poate să legifereze relativ la cazurile 
acestea. Rănile, aşadar, ca şi omorurile, trebuie deosebite în două clase: 
unele fără voie, fie din mânie, de teamă; altele săvârşite cu voinţă şi cu 
precugetare. însă mai întâi trebuie făcută o prelegere relativă la capitolul 
acesta: Oamenii au nevoie de legi şi trebuie să asculte de ele, altfel nu s-ar 
deosebi întru nimic de dobitoacele înzestrate cu cea mai mare sălbăticie. 
Cauza acestui fapt este că natura nimănui nu este aşa de desăvârşită, să 
înţeleagă foloasele ce revin oamenilordin traiul în societate, şi să poată şi 
să voiască a face cele recunoscute de bune. Căci mai întâi este lucru greu 
a înţelege că politica adevărată şi sănătoasă trebuie să aibă în vedere binele 
obştesc, iar nu binele particular, pentru că interesul comun leagă împreună 
părţile statului, iar interesul particular le desparte: prin urmare, publicul şi 
particularii să-şi caute folosul lor mai degrabă în săvârşirea binelui obştesc, 
decât în aceea a binelui particular. Şi în al doilea loc, chiar după ce cineva 
a înţeles că aşa este natura lucrurilor, dacă s-ar găsi stăpân absolut într-un 
stat, fără să aibă să dea socoteală cuiva, ar fi peste putinţă să rămână 
credincios acestei maxime, şi să-şi orânduiască activitatea sa, astfel ca 
binele obştesc să aibă întâiul loc în stat în toată viaţa sa, iar binele particular 
să-i fie subordonat. Că natura muritoare a omului va împinge totdeauna pe 
om să dorească să aibă mai mult decât ceilalţi şi să nu se gândească decât 
la interesul său personal, pentru că ea fuge de durere şi aleargă după plăcere 
în mod nechibzuit. Ea va pune aceste două aplecări mai presus de ceea ce 
este mai drept şi mai bine şi, orbindu-se singură, se va zdrobi în cele din 
urmă de toate nenorocirile atât ea însăşi, cât şi statul întreg. Căci dacă vreun 
om, iubit de zei chiar de la naştere, şi înzestrat cu o fire perfectă, ar putea 
înţelege în toate urmările lui principiul acesta, n-ar mai avea nevoie de legi 
să-l îndrepte; pentru că nici o lege, nici o orânduire nu este mai bună decât 
ştiinţa, şi nu este drept ca mintea să fie supusă sau sclavă la nimic, ci să 

comande tuturor, când este bazată pe adevăr şi cu totul liberă prin esenţa 
ei, după cum este şi natura ei. Din nefericire, ea nu este astfel astăzi 
nicăieri,decât la un număr mic de persoane. în lipsa ei, deci, trebuid să ne 
slujim de constituţie şi de legi, care văd şi deosebesc multe cazuri obişnuite, 
însă nu pot prevedea toate cazurile de pretutindeni. Iată gata preludiul 
legilor acestora. 

Acum să edictăm ce trebuie să păţească sau să plătească acela, care a 
rănit pe un altul sau l-a vătămat într-un mod oarecare; aci îi vine la 
îndemână oricui să ne întrebe relativ la cazurile acestea: ce fel de rană a 
făcut, pe cine, cum şi când? şi alte nenumărate întrebări relative la 
împrejurările schimbătoare ale infracţiunii şi care dau tot atâtea speţe 
deosebite. Nu ne este îngăduit, poate, să lăsăm specificările acestea în 
seama judecătorilor, precum nici să le facem noi o enumerare completă în 
lege. Căci mai întâi este un punct, despre care trebuie să le lăsăm lor 
decizia: dacă faptul a avut loc sau nu. De altfel, aproape că nu este cu 
putinţă a sancţiona toate felurile de infracţiuni mari şi mici, de a prevedea 
pedepse şi amenzi pentru toate şi a nu lăsa nimic la hotărârea judecătorilor. 

CLINIAS: Atunci ce hotărâre să luăm? 

ATENIANUL: Unele speţe să le lăsăm la decizia judecătorilor, iar pe 
altele să le sancţionăm noi. 

CLINIAS: Dar care sunt speţele ce trebuie lăsate să le decidă 
judecătorii, şi care acelea, ce le vom sancţiona noi? 

ATENIANUL: Este locul să desluşesc chestiunea aceasta. Una dintre 
cele mai mari neorânduieli, ce pot avea loc într-un stat, este priveliştea ce 
o dau tribunalele slabe şi mute, care ascund judecăţile lor de cunoştinţa 
publicului şi îşi dau sentinţele cu uşile închise; sau, ceea ce este şi mai 
dureros, faptul că în aceste tribunale nu se ţine nici o linişte; e un zgomot 
acolo ca la teatru; spectatorii se împart în tabere, fiecare cu avocatul ei 
preferat, laudă pe unul, critică pe altul cu strigăte, şi în mijlocul zăpăcelii 
acesteia judecătorii îşi dau sentinţa. Este un lucru foarte trist, când un 
legiuitor e silit să facă legi pentru asemenea tribunale; dar,în fine, când nu 
are încotro, singurul lucru ce-i rămâne de făcut, când legiferează pentru un 
stat aşa de nărăvit, este să nu lase pe seama hotărârii judecătorilor decât 
sancţiunea cazurilor celor mai uşoare, prevăzând el însuşi în termeni precişi 
sancţiunea aproape a tuturor cazurilor. Din contră, într-un stat, unde 
tribunalele sunt organizate cât se poate de bine, unde judecătorii sunt 
oameni cu educaţie şi sunt aleşi în urma unor severe examene, este drept. 

frumos şi bine de a lăsa judecăţii lor să hotărască pedepsele şi amenzile în 
cele mai multe procese. Cât ne priveşte, nu cred să fim ţinuţi de rău, fiindcă 
nu sancţionăm o mulţime de fapte, chiar dintre cele mai grave, pe care chiar 
judecătorii cu mai puţină educaţie ar fi în stare să le hotărască, păstrând 
pentru fiecare infracţiune proporţia între gravitatea faptului şi pedeapsă. Şi 
fiindcă avem toate motivele să ne bizuim pe înţelepciunea şi cunoştinţele 
judecătorilor pentru care facem aceste legi, trebuie să le lăsăm lor 
sancţionarea celor mai multe cazuri. Cu toate acestea, vom face şi aici ceea 
ce am făcut cu succes şi la legile de mai înainte; vreau să zic, că vom 
propune judecătorilor nişte schiţe ale cazurilor, cu descrierea pedepselor, 
ca nişte directive care să-i împiedice a se depărta de la căile dreptăţii. 

Şi acum iată articolul relativ la răniri: Cine, cu gândul de a ucide un 
cetăţeah — las la o parte cazul când legea dă voie — nu reuşeşte decât să-l 
rănească, nu merită nici compătimire, nici mai multă iertare, întrucât a rănit 
cu gândul de a omorî, decât dacă ar fi săvârşit un omor; şi ar trebui să fie 
chemat la judecată ca omorâtor. Totuşi, având în vedere soarta sa, care n-a 
ajuns în culmea nenorocirii, şi geniul care a avut milă de el şi de rănit, şi a 
abătut de deasupra unuia lovitura mortală şi a scăpai pe celălalt de soarta şi 
nenorocirea cea mai funestă; din recunoştinţă faţă de acest geniu şi spre a 
nu ne împotrivi binefacerii lui, să nu i se califice fapta ca omor, şi să fie 
relegat într-o cetate vecină, cu dreptul de a se folosi tot restul zilelor de 
avutul său. Dacă, pe deasupra, a mai adus vreo daună rănitului, să-l 
desdăuneze după evaluarea tribunalului ce va judeca pricina, acelaşi ce ar 
fi judecat dacă rănitul ar fi murit din cauza rănilor primite. 

Dacă un fiu răneşte pe tată-său sau pe mamă-sa, sau un sclav pe 
stăpânu-său, cu precugetare, să se pedepsească cu moartea. Să se 
pedepsească de asemenea cu moartea fratele sau sora, ce rănesc pe fratele 
sau sora lor, dacă se adevereşte că au făcut-o cu premeditare. Dacă o femeie 
răneşte pe bărbatul său, ori dacă bărbatul răneşte pe femeia sa, cu gândul de 
a scăpa de ei, să fie exilaţi pentru totdeauna. Dacă au copii mici, fie băieţi, 
fie fete, să se numească tutori să le administreze averea şi să aibă grijă de 
ei, ca şi cum ar fi orfani; dacă sunt mai mari, să li se îngăduie folosinţa 
averii lor, dar să nu fie ţinuţi a întreţine pe părintele exilat. Dacă cel căruia 
i s-a întâmplat nenorocirea aceasta n-are copii, rudele din partea bărbaţilor, 
cât şi cele din partea femeilor, până la gradul de văr, să ţină un consiliu în 
care, în înţelegere cu păzitorii legii şi cu preoţii, să aleagă un moştenitor, 
care va fi proprietarul celei de-a cinci mii patruzecea casă în locul 

exilatului, călăuzindu-se în faptul acesta de considerentul că nici una din 
cele cinci mii patruzeci de case, din care este alcătuită cetatea, nu aparţine 
atât aceluia care o locuieşte şi rudelor sale,cât statului. Ori, pe cât dste cu 
putinţă, trebuie ca statul să facă cât mai sfinte şi mai fericite toate familiile 
sale. De aceea, când nelegiuirea şi nenorocirea au intrat într-o casă, astfel 
că stăpânul ei nu lasă copii după el, şi fie că a fost sau nu însurat, moare 
fără moştenitori, condamnat pentru un omor premeditat sau pentru orice 
altă crimă mare contra zeilor sau a cetăţenilor, care se pedepseşte după lege 
cu pedeapsa cu moartea; sau dacă este exilat pentru totdeauna, fără să lase 
copii, legea cere în mod necesar ca locuinţa aceasta să fie purificată mai 
întâi printr-un fel de sfeştanie, apoi să se adune rudele, după cum am spus 
şi, împreună cu păzitorii legilor, să-şi arunce privirile peste toate familiile 
statului, să se oprească la aceea care este vestită prin cinstea sa, cea mai 
fericită, şi unde sunt mai mulţi copii; să ia unul din ei, să-l declare fiu 
adoptiv al tatălui şi al strămoşilor aceluia care a murit fără copii, să-i dea 
numele familiei în care intră; şi după ce vor ruga pe zei să-l facă părinte şi 
cap de familie mai norocos decât tatăl său adoptiv, şi păstrător al focului, 
şi observator mai pios al slujbelor profane şi sacre, să-l instituie moştenitor 
legitim; însă pe vinovat să-l lase să zacă fără nume, fără urmaşi, fără 
moştenitori, deoarece a avut nenorocirea să facă asemenea crime. 

Limitele obiectelor nu se ating totdeauna, pe cât se pare, ci relativ la 15 
acelea care au între ele un spaţiu, care atinge amândouă limitele; acest 
spaţiu este mijlociu între amândouă. Am spus că nedreptăţile săvârşite la 
mânie sunt de felul acesta, mijlocii între infracţiunile cu voinţă şi cele fără 
de voie. Astfel, oricine va face o rănire la mânie, dacă rana se poate lecui, 
să plătească îndoitul daunei; dacă nu se poate vindeca, împătritul. Chiar 
dacă rana se vindecă, însă dacă deformează pe rănit, şi-l face de râs, să 
plătească iarăşi împătrit. Dacă rana aduce o daună nu numai aceluia ce o 
suferă, ci şi statului, deoarece îi răpeşte patriei un sprijin în contra 
vrăjmaşilor, pe lângă celelalte pedepse, să fie condamnat a plăti o 
despăgubire statului, anume: pe lângă serviciul său militar, să mai se ducă 
la răz^i şi în locul aceluia care nu mai este în stare; şi, dacă nu îşi face 
osânda aceasta, oricine să aibă dreptul a-1 acuza de dezertare. Judecătorii, 
care l-au condamnat, să decidă valoarea amenzii, dacă trebuie să fie îndoită, 
întreită sau împătrită. 

Dacă un frate răneşte pe un frate tot la mânie, rudele sale dinspre tată 
şi dinspre mamă, până la veri, atât bărbaţi cât şi femei, se vor reuni şi, după 

ce vor judeca pe vinovat, îl vor da pe mâna tatălui şi a mamei sale, ca să-l 
pedepsească după cum merită. Dacă părerile sunt împărţite, hotărârea 
rudelor dinspre tată să aibă precădere. în sfârşit, dacă familia nu este însăşi 
în stare să pedepsească pe vinovat, să-l predea păzitorilor legii. Trebuie ca 
Judecătorii ce se pronunţă în materie de răniri făcute de copii părinţilor să 
fie trecuţi de şaizeci de ani şi să aibă copii legitimi, nu adoptivi. După ce se 
va adeveri crima, ei vor hotărî dacă vinovatul merită moartea sau altă 
pedeapsă, fie mai mare sau cu mult mai mică. Nici una dintre rudele 
vinovatului să nu fie printre judecători, chiar dacă are vârsta cerută de lege. 

Dacă un sclav răneşte la mânie o persoană liberă, stăpânul său să-l 
predea rănitului, să-l pedepsească el însuşi. Dacă nu-1 predă, să achite el 
însuşi dauna. Dacă cineva se plânge că acuzaţia nu este decât o fraudă a 
servului şi a rănitului, să aducă cazul înaintea judecăţii. Dacă pierde, să 
plătească întreitul daunei; dacă câştigă, să aibă acţiune de fraudă (şicană, 
şantaj) contra autorului unei asemenea învoieli cu sclavul său. Oricine 
răneşte fără de voie o persoană să plătească numai dauna; căci nici un 
legiuitor nu poate să facă nimic împotriva cazurilor fortuite. Judecătorii să 
fie aceiaşi ca pentru rănirile făcute de copii părinţilor; ei trebuie să evalueze 
dauna. 

Toate infracţiunile, despre care vorbirăm, sunt în clasa faptelor 
violente; în aceeaşi clasă intră şi toate felurile de loviri ce se aduc corpului. 
Iată cum trebuie să cugete despre faptele acestea orice bărbat, copil, femeie: 
că bătrâneţea este mai vrednică de respect ca tinereţea, în faţa zeilor şi a 
tuturor oamenilor care vor să fie fericiţi şi în siguranţă; că este prin urmare 
o privelişte ruşinoasă şi urâtă de către divinitate, de a vedea într-un oraş un 
bătrân schingiuit de un tânăr; şi că, din contră, orice tânăr, lovit de un 
bătrân, trebuie să sufere cu răbdare efectele mâniei sale, asigurându-şi sie 
însuşi acelaşi respect la bătrâneţe. Să fie hotărât astfel: Oricine să respecte 
prin fapte şi vorbe pe cei mai în vârstă ca ei; să socotească şi să privească, 
ca pe tată-său şi mamă-sa, pe orice persoană care are douăzeci de ani mai 
mult ca ei. Din veneraţie pentru zeii ce priveghează la naşterea oamenilor, 
să nu cuteze nimeni să lovească pe aceia mai în vârstă, care ar fi putut să le 
fie părinţi. Pentru acelaşi motiv, să nu lovească pe străinul, fie aşezat la noi 
de vreme îndelungată, fie sosit de curând; să nu cuteze să-l lovească, fie 
atacându-1, fie apărându-se. Dar dacă un străin a cutezat să-i lovească, dacă 
cred că trebuie să fie pedepsit, să-l aducă în faţa tribunalului astinomilor, 
abţinându-se de a-1 lovi, spre a-i insufla prin gestul acesta şi mai multă silă 

de a lovi vreodată pe un cetăţean. Astinomii, cu vinovatul înaintea lor, să 
instruiască procesul, cu veneraţia datorată zeului protector al străinilor, şi 
dacă judecă, că el a lovit pe nedrept pe cetăţean ca să-i înfrâneze pe viitor 
cutezanţa, să-l condamne a primi atâtea lovituri câte a şi dat. Dacă nu este 
vinovat, după ce vor mustra şi ameninţa pe acel ce l-a adus în faţa lor, să-i 
concedieze şi pe unul şi pc celălalt. 

Dacă cineva loveşte pe o persoană de vârsta sa sau mai în vârstă, dar 
fără copii, dacă un moşneag loveşte pe alt bătrân, sau un tânăr pe alt tânăr, 
cel lovit să se apere cu mâinile goale, fără arme, cum este natural. Oricine, 
mai în vârstă de patruzeci de ani, dacă cutează să se bată cu cineva, fie că 
începe el, sau se apără, să fie calificat de caracter grosolan, brutal, josnic 
şi această calificare să-i fie pedeapsa meritată. 

Cine va asculta de poveţele acestea, se va îndruma lesne; cine însă le 
nesocoteşte şi nu ţine seamă de îndemnurile noastre, va primi gata legea 
următoare: Cine loveşte pe un cetăţean mai bătrân ca el, cu douăzeci de ani 
şi mai mult, mai întâi acel ce este de faţă, dacă nu este nici de o vârstă, nici 
mai tânăr ca acei ce se bat, să sară să-i despartă; altfel să fie prin lege 
calificat de om rău. Dacă e de o vârstă sau mai tânăr decât cel lovit, să-l 
apere ca pe frate-său, pe tată-său sau bunicu-său. Pe deasupra, cine 
îndrăzneşte să lovească pe un altul mai bătrân ca el, să fie, cum s-a zis, 
chemat la judecată pentru lovire, şi dacă se adevereşte, să fie ţinut la 
închisoare cel puţin un an, astfel că dacă judecătorii îl condamnă la mai 
mult, va fi ţinut închis tot timpul hotărât prin sentinţa lor. 

Dacă un străin, aşezat sau nu în cetate, loveşte pe cineva mai bătrân 
cu douăzeci de ani sau mai mult, aceeaşi lege se va aplica cu privire la 
îndatorirea ce o impune trecătorilor să sară în ajutor. Străinul care nu s-a 
aşezat la noi, dacă este condamnat de judecată într-o afacere asemănătoare, 
să fie ţinut în închisoare doi ani; străinul domiciliat în ţară, trei ani, fiindcă 
a călcat legile, numai dacă sentinţa nu cuprinde închisoare şi mai 
îndelungată. Cei ce vor fi fost de faţă şi nu vor fi dat ajutor celui atacat, 
precum ordonă legea, să plătească amendă o mină, dacă sunt din clasa întâi, 
cincizeci de drahmeylacă sunt din a doua, treizeci, dacă sunt din a treia, şi 
douăzeci, cei din a patra. Tribunalul competent pentru asemenea procese 
să fie alcătuit din generali de armată, din taziarhi, din filarhi şi din ilarhi. 

Printre legi, sunt unele făcute pentru oamenii buni şi n-au alt scop 17 
decât să-i înveţe arta de a trăi în unire şi în pace cu concetăţenii lor; altele 
sunt menite pentru oamenii răi, pe care o educaţie bună n-a reuşit să-i 

îndrepteze, înzestraţi cu o fire băţoasă şi neînmuiaţi prin nici un mijloc, 
spre a-i împiedica să se dedea la toată răutatea. Legile următoare sunt 
pentru aceştia din urmă; ei sunt oarecum autorii lor, căci numai silit de 
faptele lor le legiferează legiuitorul, şi urează să nu fie nevoie a se sluji 
vreodată de ele. 

Oricine va cuteza să lovească pe tatăl său, pe mamă-sa sau vreunul 
dintre moşii săi, fără să se teamă de mânia zeilor din cer, nici de pedeapsa 
ce-1 aşteaptă în infern (iad),călcând legile,ca şi cum ar şti,ceea cede fapt 
nu cunoaşte câtuşi de puţin, şi în dispreţul tuturor legilor tradiţionale de 
pretutindeni din vechime, să se trateze cu oarecare leac extrem, spre a-1 
abate de la o asemenea faptă. Ori moartea nu este leacul cel din urmă, ci 
mai degrabă chinurile, ce se zice că i se pregătesc în iad şi care, deşi foarte 
reale, nu fac nici o întipărire asupra unor suflete de teapa asta, pentru că 
altminteri n-ar exista nici pariciduri, nici vreo altă încercare de lovire 
nelegiuită săvârşită de copii contra părinţilor. Este deci necesar ca 
pedepsele cu care se vor pedepsi în viaţa aceasta felul acesta de crime să 
nu fie mai prejos, dacă se poate întru nimic, faţă de chinurile iadului. 
Acestea hotărâte, iată legea ce credem că trebuie edictată: Oricine, dacă nu 
a fost în stare de nebunie, cutează să lovească pe tată-său, pe mamă-sa sau 
pe mamele şi taţii acestora; mai întâi toţi cei de faţă să dea ajutor, ca şi în 
cazurile de mai sus. Străinul stabilit la noi, ce va fi sărit în ajutorul 
părinţilor, să fie aşezat la locurile de cinste la jocurile publice; dacă nu a 
dat ajutor, să fie exilat pentru totdeauna. Străinul nedomiciliat va primi 
laude, dacă a venit în ajutorul lor, dacă nu, să fie mustrat. Sclavul ce va fi 
dat ajutor, să fie liberat; dacă nu, să i se dea o sută de lovituri din ordinul 
agoranomilor, dacă faptul s-a petrecut în piaţa oraşului, sau din ordinul 
astinomilor, dacă a avut parte în orice altă parte a oraşului; iar dacă faptul 
are loc la ţară, din ordinul agronomilor. Orice cetăţean prezent la violenţa 
aceasta, om, femeie, copil, va respinge atacul acestui fiu denaturat, 
strigându-i nelegiuit; dacă nu fac acest lucru, să cadă asupra lor blestemele 
lui Zeus răzbunător al drepturilor de rudenie şi al sângelui. 

Cât despre cel calificat că a lovit pe părinţii sau moşii săi, să fie mai 
întâi gonit pentru totdeauna din cetate şi exclus din toate locurile sacre din 
restul ţării. Agronomii să pună să bată cu băţul, după plac, pe oricine scapă 
din vedere să-i gonească. Dacă vine din nou în cetate, să fie pedepsit cu 
moartea. Orice persoană liberă, care mănâncă, bea sau are orice altă relaţie 
cu el sau care întâlnindu-1 îl atinge cu voinţă, să nu mai calce în nici un 

templu, nici în piaţa publică, nici chiar în cetate, dacă nu s-a curăţit mai 
înainte, socotindu-se pângărit de apropierea acestei crime. Dacă cineva 
calcă prohibiţia aceasta şi spurcă, prin prezenţa sa, locurile sacre şi cetatea, 
magistratul, ce a cunoscut faptul acesta şi nu a chemat pe vinovat la 
judecată, să dea socoteală de neglijenţa aceasta, ca de o greşeală din cele 
mai grave. 

Dacă un sclav loveşte un om liber, tîe străin, fie cetăţean, martorul să 
sară în ajutor sau să plătească amenda specificată pentru clasa lui. Să lege 
pe sclav cu ajutorul celui lovit şi să-l predea celui maltratat. Acesta îl va 
împiedica, şi după ce îi va da atâtea lovituri, câte îi va plăcea, fără ca totuşi 
să aducă nici o pagubă stăpânului sclavului, îl va da înapoi ca să-i aplice 
legea următoare: Orice sclav ce loveşte, fără ordinul magistraţilor, o 
persoană liberă, va fi predat legat stăpânului său de către acela pe care l-a 
lovit; şi stăpânu-său îl va ţine în fiare, până ce sclavul va dobândi iertare 
de la persoana pe care a lovit-o. Legile acestea se vor aplica şi femeilor, fie 
că ele se bat între ele, fie că bat pe bărbaţi sau că sunt lovite de către bărbaţi. 

Şi după lovirile ce se aduc corpului să edictăm, ca principiu, legea 
aceasta contra oricărui act de violenţă: Să nu ia şi să nu-şi însuşească 
nimeni vreun bun al altuia; să nu uzeze de nici un bun care e al vecinului, 
fără voia lui, căci din călcarea acestei legi au provenit, provin şi vor proveni 
toate relele despre care am vorbit. 

Printre celelalte infracţiuni, cele mai grave sunt faptele de neînfrânare 
şi necumpătare ale tinerilor, când au ca obiect cele sfinte^ şi iarăşi cele mai 
nelegiuite sunt acelea care se referă la lucruri sfinte ce interesează statul 
întreg sau un trib sau orice specie de comunitate. în al doilea loc vin 
crimele ce ating cultul particular şi domestic şi sfinţenia mormintelor. în al 
treilea loc, lipsa de respect faţă de părinţi, crimă ce nu va fi confundată cu 
acelea de care s-a vorbit mai sus. în al patrulea loc, ultragiile aduse 
magistraţilor, când fără a se ţine seamă de caracterul lor, şi fără învoirea 
lor, cineva ia sau duce cu el sau se foloseşte de un lucru ce le aparţine. în 
al cincilea loc, orice faptă care vatămă drepturile cetăţeanului şi atrage 
asprimea dreptăţii după ea. Este necesar a înfrâna printr-o lege toate aceste 
neorânduieli. Relativ la răpirea de lucruri sacre, fie că are loc cu violenţă 
sau în ascuns, s-a spus sumar ce pedeapsă trebuie să i se dea. E necesar a 
hotărî acum ce osândă se va da aceluia care insultă pe zei prin vorbe sau 
fapte, dând mai întâi îndemnul următor: Cine crede că există zei nu va face 
niciodată nici o faptă nelegiuită, nici nu va rosti vreodată vreo vorbă 
injurioasă. Nelegiuirea aceasta poate avea loc numai în unul din aceste trei 
cazuri: ori crede că nu există zei, cum zisei, ori în al doilea loc, crede că 

există, însă ei n-au nici o gri jă de oameni; ori al treilea, că este lesne a-i 
corupe cu jertfe şi cu rugăciuni. 

CLINI AS: Ce vom face cu ei, sau ce le vom spune unor asemenea 
oameni? 

ATENIANUL: Bunul meu amic, mai întâi să ascultăm cele ce prevăd 
că ne vor replica ei cu trufie şi dispreţ. 

CLINI AS: Ce oare? 

ATENIANUL: Cam acestea, cu ironie: Oaspeţi din Atena, 
Lacedemona şi din Cnosos, aveţi dreptate. Printre noi, unii cred că nu există 
zei^alţii că există şi că sunt astfel precum ziceţi voi. Aşadar, cerem de la 
voi, precum şi voi aţi cerut în legile voastre, ca până ce nu începeţi a ne 
ameninţa cu asprime, să încercaţi mai întâi a ne convinge şi a ne proba 
aducând dovezi suficiente, că există zei şi că sunt prea buni ca să se lase 
corupţi de niscaiva daruri, ca să se abată de la calea dreptăţii. Auzim acum 
lucrurile astea şi multe altele spuse de către oameni consideraţi învăţaţi, 
poeţi, oratori, prezicători şi preoţi şi alţii nenumăraţi, însă noi nu ne 
convertim, aşa ca să putem preveni faptele rele, ci doar le căutăm leacul, 
după ce le-am săvârşit. Astfel că pretindem de la nişte legiuitori nu severi, 
ci clemenţi, aşa cum vă afirmaţi voi, să încercaţi mai întâi să ne convingeţi, 
expunându-ne adevăruri, dacă nu mai fmmoase decât ale altora, cel puţin 
mai verosimile, care să probeze că există zei. Poate că vom crede. Dacă vă 
rugăm ceva drept, daţi-vă osteneala să ne luminaţi în neştiinţa noastră. 

CLINI AS: Oaspe, ţi se pare anevoie a proba că există zei? 

ATENIANUL: Cum? 

CLINIAS: Mai\ţntâ|^ământul şi soarele şi celelalte astre şi universul 
cu mişcările lor circulare regulate, apoi ordinea periodică aşa de frumoasă 
a timpurilor, deosebite în ani şi luni, în urmă faptul că toate neamurile, atât 
greci, cât şi barbari, cred că există zei, nu sunt dovezi suficiente? 

ATENIANUL: Amicul meu, mă tem — nu voi spune niciodată că 
mi-e ruşine — că necredincioşii ne vor dispreţui oarecum. Voi nu ştiţi ce-i 
face să cugete deosebit decât ceilalţi. Credeţi că numai nestăpânirea 
plăcerilor şi neînfrânarea în pofte îi pornesc către viaţa nelegiuită? 

CLINIAS: Dar care alt motiv mai este, oaspe? 

ATENIANUL: O cauză pe care voi n-aţi putea s-o ghiciţi şi care 
trebuie să vă rămână necunoscută vouă, care trăiţi depaile de ceilalţi greci. 

CLINIAS: Bine, care este ea? 

ATENIANUL: O neştiinţă foarte gravă, care are aparenţa celei mai 
înalte ştiinţe. 

CLINI AS: Ce vrei să zici? 

2 ATENIANUL: La noi sunt multe scrieri, unele în versuri, altele în 

proză care, după câte aud, nu sunt cunoscute la voi, datorită superiorităţii 
guvernământului vostru. Cele mai vechi din aceste scrieri ne spun, relativ 
la zei, că primul lucru care a luat fiinţă a fost cerul şi celelalte corpuri. După 
această întâia creaţie, la oarecare interval de timp, autorii aceştia pun 
naşterea zeilor, ne povestesc crearea lor şi purtarea lor unii faţă de alţii. Nu 
este uşor a hotărî dacă istoriile acestea aduc vreun folos sau nu 
ascultătorilor, graţie vechimii lor. Dar n-aş putea să le laud vreodată, nici să 
afirm că sunt folositoare şi potrivite spre a insufla respectul şi atenţia 
datorate părinţilor şi că ar fi în principiu expuse cu rost. Să lăsăm deci cele 
scrise de către cei vechi relative la generaţia zeilor şi fie judecate cum or 
vrea zeii. Să venim la scriitorii noştri moderni şi să arătăm, învinuindu-i, 
cum scrierile lor propagă nenumărate rele. Iată efectul ce produc cuvintele 
lor. Când aducem argumente, tu şi eu, să probăm că există zei, şi când 
arătăm că soarele, luna, astrele, pământul sunt zei şi fiinţe divine, cei de^ 
părerea acestor învăţaţi moderni ne răspund că toate aceste astre sunt numai 
pământ şi piatră, neînzestrate cu suflet şi nici cu vreo putere de a îngriji de 
soarta oamenilor, şi dovezile lor spre a convinge sunt expuse abil. 

CLINI AS: Oaspe, părerea expusă de tine e anevoie de combătut, chiar 
când ar fi un singur reprezentant al lor, iar când sunt mai mulţi, pare şi mai 
anevoie. 

ATENIANUL: Ce-i de făcut? Care-i hotărârea noastră? Să ne apărăm 
noi, ca şi cum am fi învinuiţi de către cineva, în faţa unor atei, care ne-ar 
acuza pe noi cei chemaţi în judecată, din cauza legiuirii noastre, că 
răspândim idei periculoase, când afirmăm în legile noastre că există zei? 
Ori, lăsând să treacă pentru un moment adevărată învinuirea lor, să ne 
întoarcem la legile noastre, pentru ca preludiul (expunerea de motive) 
legilor noastre să nu se lungească prea mult? Expunerea noastră s-ar 
extinde prea mult, dacă am vrea să le probăm ateilor, punctele pe care ei 
spuneau că e necesar să le dovedim şi totdeodată să le forţăm respectul şi 
să-i facem să lepede erorile ce trebuie respinse, şi numai la urmă să 
formulăm în fine legile. 

CLINIAS: Dar, oaspe, precum ne-am repetat într-un scurt răstimp de 
mai multe ori, nici acum nu se cuvine să facem economie de vorbe, căci. 

cum se zice, nu ne goneşte nimeni de la spate. Altfel, am fi ridicoli şi 
vrednici de dispreţ, dacă s-ar afla că preferăm concizia în locul binelui. 

Avem cel mai mare interes să înfăţişăm cuvântarea noastră în mod elocvent 
şi plauzibil, că există zei, că sunt buni şi că ţin la dreptate mult mai strict 
decât oamenii. Acesta ar fi preludiul cel mai frumos şi cel mai bun. Să nu 
ne dăm învinşi şi, fără să ne grăbim şi nici să scăpăm ceva din vedere, în 
măsura puterii noastre de a convinge despre problema aceasta, să ne silim 
pe cât putem să o desluşim cât mai complet. 

ATENIANUL: Vorbele tale parcă sunt rugăciuni, aşa te arăţi de zelos; 3 
nu-mi este îngăduit de a mai întârzia multă vreme. Cum ar putea cineva să 
se vadă fără mânie silit să probeze că există zei? Cum să nu vadă cu ochi răi 
,şi să urască oricine pe aceia care au provocat şi pricinuiesc şi astăzi 
discuţiile acestea? Ca unii care n-au credinţă în lecţiile religioase, supte din 
pruncie o dată cu laptele, auzite din gura doicilor şi mamelor lor, lecţii pline 
de farmec ce li se dădeau când într-un ton glumeţ, când în chip serios. în 
mijlocul pregătirii sacrificiilor au fost de faţă la rugăciunile părinţilor; au 
luat parte la spectacolele totdeauna mişcătoare şi plăcute copiilor, legate 
de sacrificii. Ei au văzut victimele oferite zeilor de către părinţii lor, cu cea 
mai caldă cucernicie pentru ei înşişi şi pentru copiii lor, şi au auzit 
jurămintele şi rugăciunile pe care le înălţau către aceiaşi zei, într-un mod 
care arăta cât de adâncă este în sufletul lor credinţa în existenţa lor. Ei ştiu, 
sau văd cu ochii lor, că grecii şi barbarii se prosternă şi se închină la zei, la 
răsăritul şi apusul soarelui şi al lunii, în toate împrejurările fericite sau 
nefericite ale vieţii lor, ceea ce arată cât de profund cred aceste popoare în 
existenţa zeilor ^ cât de departe sunt de a se îndoi de aceasta. Şi acum, în 
dispreţul atâtor lecţiTşi pentru motive fără nici un temei, cum cred toţi cei 
înzestraţi cu cât de puţină minte, ne silesc să le vorbim cele ce le vorbim 
acum! Cine ar putea sări instruiască pe aceştia cu vorbe blânde şi să înceapă 
să-i înveţe că există zei? Totuşi, trebuie să îndrăznim, (cu sânge rece) 
pentru ca să nu se spună că, pe când ei bat câmpii din pricina setei de 
plăceri, noi aiurăm, fiind aprinşi de mânie contra lor. Să le dăm aşadar, 
celor cu mintea stricată de asemenea principii, povaţa aceasta liniştită; să 
spunem blând, cu mânia potolită, unuia dintre ei: Fiul meu, eşti tânăr; cu 
vremea tu o să-ţi schimbi multe din părerile ce le ai acum şi te vei opri la 
cele contrare; aşadar amână până la vremea aceea judecata ta despre 
datoriile cele mai însemnate ale vieţii. Problemele, cărora acum tu nu le dai 
nici o însemnătate, sunt de fapt cele mai importante, adică să ai despre zei 

idei adevărate. De ele atâniă viaţa noastră fericită sau nefericită. Şi mai întâi 
spunându-ţi un lucru mare despre ei, nu mă tem.că voi fi dat vreodată de 
minciună, anume: nici tu, nici confraţii tăi nu sunteţi cei dintâi, care aţi 
conceput părerea aceasta despre zei, ci în toate timpurile s-au găsit mai 
mulţi ori mai puţini suferinzi de boala asta. Cu privire la aceasta, te pot 
asigura, ca unul ce am avut de-a face cu mai mulţi dintre ei, că nici unul, 
din cei care la tinereţe au crezut că nu există zei, n-a rămas până la 
bătrâneţe la părerea aceasta; iar printre cei atinşi de celelalte două erori, 
anume că sunt zei, dar că nu se amestecă în treburile omeneşti, sau că se 
amestecă, însă că e lesne să-i înduplecăm prin rugăciuni şi jertfe, dacă unii 
au păstrat totdeauna convingerea aceasta, cei mai mulţi şi-au schimbat-o. 
Deci, dacă mă asculţi, vei amâna judecata ta, definitivă, cercetândvcât poţi 
mai bine, până ce te vei convinge că adevărul e aşa sau altrninteri, 
sfătuindu-te atât cu alţi oameni, cât şi cu legiuitorul îndeosebi. în tot acest 
răstimp nu cuteza să faci ceva nelegiuit contra zeilor; căci este datoria 
legiuitorului să încerce chiar de acum şi mai târziu să te înveţe adevărul 
relativ la chestiunile acestea. 

CLINI AS: Până aci, oaspete, povaţa ta a decurs cât se poate de bine. 

ATENIANUL: Desigur, Megillos şi Clinias, însă fără să ştim, am 
intrat într-o doctrină admirabilă. 

CLINIAS: Caie? 

ATENIANUL: O învăţătură pe care mulţi o socotesc drept cea mai 
înţeleaptă din toate. 

CLINIAS: Arată-ne ceva mai clar. 

4 ATENIANUL: Sunt unii care zic că toate lucrurile ce există, au existat 

sau vor exista, îşi datoresc fiinţa lor sau naturii, sau artei, sau întâmplării. 

CLINIAS: Nue adevărat? 

ATENIANUL: Ba da; este recunoscut că învăţaţii spun drept; totuşi 
să-i urmărim şi să vedem la ce păreri ajung acei ce pleacă de la principiul 
acesta. 

CLINIAS: Bine. 

ATENIANUL: Este probabil, zic ei, că pe cele mai însemnate şi 
fmmoase corpuri le creează natura şi întâmplarea, iar lucrurile mai 
neînsemnate, arta, care, primind de la natură materia primă şi informă 
creată dinainte, va plăsmui şi fabrica toate lucrurile mai neînsemnate, ce le 
numim opere de artă şi artificiale. 

CLINIAS: Cum înţelegi asta? 


296 




LEGILE 


ATENIANUL: Să vă vorbesc şi mai clar: ei zic că focul, apa, 
pământul, aerul sunt create de natură şi întâmplare, şi că arta n-a luat nici 
o parte la facerea lor; că din aceste stihii neînsufleţite s-au fomiat în'unnă 
celelalte corpuri mari, globul pământesc, soarele, luna şi astrele; aceste 
prime elemente împinse încoace şi încolo la întâmplare după însuşirile lor, 
amestecându-se, s-au alcătuit împreună potrivit naturii lor, cele calde cu 
cele reci, cele uscate cu cele umede, cele moi cu cele tari. Din acest amestec 
al contrarelor, produs necesar al întâmplării, s-au alcătuit toate coipurile ce 
le vedem, cerul întreg cu toate corpurile cereşti, animalele şi plantele, cu 
rânduiala timpurilor anului, pe care această întocmire a adus-o. Toate 
acestea nu în virtutea unei inteligenţe, nici a vreunui zeu, nici a artei, ci, 
precum am zis, prin lucrarea naturii şi întâmplării. Arta, posterioară acestor 
două principii, creată din acestea în urmă, născocită de fiinţe muritoare, şi 
pieritoare ea însăşi, a dat naştere cu mult timp în urmă acestor jucării 
deşarte, care n-au decât câteva trăsături de adevăr, ci sunt doar nişte 
întruchipări asemănătoare între ele, cum sunt operele de pictură, de muzică 
şi celelalte arte înrudite cu acestea. Dacă sunt oarecare opere de artă mai 
puţin de nesocotit, acestea sunt cele ce îşi bazează efectele lor pe puterea 
naturii, ca medicina, agricultura şi gimnastica. Politica însăşi are foarte 
puţin teren comun cu natura, ci în cea mai mare parte, se zice că ţine de 
artă; astfel şi legiuirea nu este opera naturii, ci a artei, şi tezele ei nu sunt 
adevărate. 

CLINIAS: Cum aşa? 

ATENIANUL: Mai întâi, scumpul meu, ei susţin că zeii există nu ca 
o creaţie a naturii, ci o plăsmuire a artei, în virtutea oricăror legi; că ei sunt 
alţii la diversele popoare, după cum fiecare neam s-a învoit să-i instituie 
prin legi; că morala este după natură una, şi alta după artă; în ce priveşte 
dreptul, nu există câtuşi de puţin în natură, dar că oamenii se îndoiesc 
relativ la instituţia aceasta şi hotărăsc altfel despre aceleaşi obiecte şi aceste 
hotărâri sunt măsura dreptului atât câ t ele dăinuiesc, şi bazate pe convenţia 
legilor, iar nu o creaţie a naturii. Acestea sunt, amicii mei, maximele pe 
care le predau tinerilor învăţaţii noştri, atât particulari, cât şi poeţi, repetând 
că supremul drept este ceea ce dobândeşte cineva după ce l-a luat prin forţă. 
De aci nelegiuirea ce se strecoară în sufletele tinerilor, o dată cu credinţa că 
nu sunt zei, pe când legea prescrie contrarul; de aci răzvrătirile, în care 
fiecare trage spre viaţa potrivită cu natura, care în fond constă numai în 

faptul de a întrece pe alţii prin forţă şi de a scutura orice ascultare 
statornicită prin lege. 

CLINIAS: Ce mai sistem ne expuseşi şi ce pacoste pe capul statului 
şi al femeilor şi al tinerimii! 

ATENIANUL: Adevărat vorbeşti, Clinias. Ce crezi tu că trebuie să 
facă un legiuitor contra unei stări de lucruri pregătită de mult timp? Să stea 
în mijlocul cetăţii, ameninţând pe cetăţeni că-i va denunţa, dacă nu cred că 
există zei, şi dacă nu-şi fac despre ei o reprezentare aşa cum prevede legea; ^ 
în acelaşi mod să vorbească şi despre morală şi dreptate şi despre toate 
datoriile cele mai însemnate? în ce priveşte virtutea şi viciul, să-şi formeze 
orice idee, pe care legiuitorul a zugrăvit-o în legile sale, şi să se călăuzească 
astfel în faptele lor; iar cel ce nu se supune legilor, unul să fie condamnat 
la moarte, altul la lovituri şi la închisoare, al treilea la infamie publică, altul 
la sărăcie şi exil; însă fără să adauge instrucţiunilor sale relativ la legile ce 
le sancţionează nici o atenuare, prin care să le îmblânzească cât îi stă în 
putere? 

CLINIAS: Nicidecum, oaspete, însă, dacă există o convingere cât de 
slabă despre adevărurile acestea, legiuitorul, chiar de-ar fi unul mediocru, 
să nu se descurajeze, ci, făcându-se luntre şi punte, cum se zice, să sprijine 
legea cea veghe, dovedind că există zei, precum şi toate punctele amintite 
de către tine, precum şi a lua apărarea legii şi a artei, ca să arate că ele au 
la bază natura nu mai puţin decât arta însăşi, dacă e adevărat că-şi trag 
originea din inteligenţă, după cum încearcă să demonstreze vorbele tale, şi 
cum cred şi eu, în urma celor spuse de tine. 

ATENIANUL: Prea zelosule Clinias, nu-i va veni greu vulgului să 
priceapă dovezile acestea, mai ales că sunt aşa de lungi şi prolixe? 

CLINIAS: Da’ de unde, oaspete! Am zăbovit atâta cu discuţiile 
noastre despre beţie şi muzică şi, când e vorba despre zei şi celelalte 
probleme de aceeaşi specie, să nu stăruim eât trebuie? Şi desigur unei 
legislaţii înţelepte îi aduce cel mai mare folos faptul că prescripţiile ei 
legale sunt fixate prin scris, astfel că ele pot să dea socoteală de dispoziţiile 
lor, rămânând neschimbate. Aşa că, dacă discuţia aceasta este grea de 
înţeles la început pentru ascultători, să nu ne temem, fiindcă chiar cel 
neînvăţat, recitind adesea aceste prescripţii, va putea să le studieze şi deşi 
lungi, dar dacă sunt utile, nu este nici un motiv raţional, şi după părerea 
mea, nu este îmgăduit nimănui să nu le consolideze din toate puterile. 

MEGILLOS: Mi se pare, oaspete, că Clinias are dreptate. 

ATENIANUL: Da, desigur, Megillos, şi trebuie făcut ce spune el. 

Dacă sistemul pe care l-am expus nu ar fi,ca să zic astfel, pe buzele tuturor 
oamenilor, n-ar mai fi nevoie de dovezi care să afirme existenţa zeilor; dar 
astăzi este o asemenea trebuinţă. Şi cine este mai în stare, decât legiuitorul, 
de a sprijini legile cele mai însemnate, contra oamenilor răi? 

MEGILLOS: Nimeni altul. 

ATENIANUL: Aşadar, spune-mi din nou, Clinias, căci trebuie să-mi 5 
fii tovarăş în toată discuţia aceasta, mi se pare că ccl ce susţine doctrina 
aceasta socoteşte că focul, şi apa, şi pământul, şi aerul sunt elementele 
primordiale, şi că sub numele de natură nu înţelege altceva decât aceste 
elemente, pe când sufletul este creat din ele, după ele şi prin ele; şi nu 
numai că se pare, dar chiar acest lucru vrea în realitate să ne dea a înţelege 
doctrina aceasta. 

CLINIAS: Netăgăduit. 

ATENIANUL: Fiindcă, pe Zeus, oare nu descopprirăm oarecum 
izvorul concepţiei smintite a oamenilor care au cercetat până acum 
problemele naturii? Examinează lucrul cu cea mai mare luare-aminte, căci 
avem un foarte mare interes să arătăm că acei, ce seamănă discursuri 
nelegiuite şi le sugerează şi altora, nu argumentează bine, ci fals; mie unuia, 
aşa mi se pare că stă chestiunea. 

CLINIAS: Ai dreptate, dar desluşeşte în ce punct s-au înşelat. 

ATENIANUL: Văd bine că trebuie să încep o expunere ceva mai 
neobişnuită. 

CLINIAS: Nu este de şovăit câtuşi de puţin, o, oaspete; înţeleg că ţi-e 
teamă să nu depăşeşti scopul legiuirii, dacă ne apucăm de discuţia aceasta, 
dar dacă nu e alt mijloc de a justifica legile noastre relativ la afirmaţiile lor 
despre zei, trebuie negreşit, scumpul meu amic, să trecem prin digresiunea 
aceasta. 

ATENIANUL: Trebuie de pe acum să dezvolt demonstraţia aceasta 
aproape cu totul nouă. învăţăturile care au adus nelegiuirea au răsturnat 
rânduiala lucrurilor, luând calitatea de principiu primordial cauzei prime a 
creaţiei şi a pieirii tuturor lucrurilor, şi punând înaintea ei ceea ce nu există 
decât în urma ei; de aici vin erorile lor referitoare la adevărata natură a 
zeilor. 

CLINIAS: Tot nu înţeleg. 

ATENIANUL: Se pare, prietene, că aproape nici unul n-am ştiut ce 
este sufletul şi care sunt facultăţile sale. Ei n-au văzut că în toate privinţele. 

dar mai ales în privinţa originii sale, el este unul dintre primele elemente 
ce au existat, că el a fiinţat înaintea celorlalte corpuri, şi că el este pricina 
de căpetenie a tuturor schimbărilor şi combinaţiilor lor deosebite. însă, dacă 
e aşa, nu trebuie să deducem în mod necesar că orice lucru, de aceeaşi 
natură cu sufletul, este anterior celor ce ţin de corpuri, sufletul fiind el 
însuşi anterior corpului? 

CLINIAS: Sigur. 

ATENIANUL: Prin urmare şi cugetarea, şi prevederea, şi inteligenţa, 
şi arta, şi legea au existat înainte de cele duri şi moi, de cele grele şi uşoare; 
şi de asemenea operele cele mari şi cele dintâi, precum şi lucrările cele 
dintâi pornesc de la artă; iar toate ce le produce natura şi natura însăşi, după 
ideea falsă ce o au despre termenul acesta, sunt posterioare şi subordonate 
puterii artei şi inteligenţei. 

CLINIĂS: Cum, ce idee falsă? 

ATENIANUL: Ei vor să susţină că prin natură se înţelege plăsmuirea 
primelor corpuri şi prin aceste corpuri înţeleg elementele fizice; dar dacă 
reuşim a demonstra că sufletul a fost plăsmuit întâi, iar nu focul şi aerul, 
se va putea zice cu cea mai mare dreptate că sufletul trebuie să fie esenţa 
naturii, aceasta este rânduiala naturii, numai dacă se demonstrează că 
sufletul este anterior corpului; altminteri nu se stabileşte nimic. 

CLINIAS: Foarte adevărat. 

ATENIANUL: Şi de acum să ne echipăm spre a proba aceasta. 

CLINIAS: Desigur. 

ATENIANUL: Să ne ferim aşadar de vreo chestiune înşelătoare care, 
fiind nouă, ne-ar putea seduce pe noi, nişte bătrâni, şi scăpată din mâinile 
noastre ne-ar face de râs, aşa încât să părem doborâţi de încercări 
neînsemnate, deşi ne avântăm sufletul spre întreprinderi mari. Ia să vedem 
CC e de făcut: dacă câteşitrei am avea de trecut un râu repede, şi eu, fiind cel 
mai tânăr, dar şi mai cunoscător în materie de trecere de ape, v-aş propune 
să încerc prin mine însumi, pe voi lăsându-vă în siguranţă, să văd dacă se 
poate să-l treceţi şi voi, mai bătrânii, sau ce fel e apa; şi dacă aş găsi că se 
poate trece, atunci ar fi rolul meu să vă chem şi să vă ajut s-o treceţi 
călăuzindu-vă; dacă însă fapta aceasta ar fi peste puterile voastre, 
încercarea să rămână făcută pe riscul meu; cred că Judecata mea n-ar fi 
tocmai nechibzuită. Tot astfel chestiunea de faţă este repede şi poate de 
netrecut pentru puterile voastre; aşadar, ca să nu vă întunece şi să nu vă 
ameţească, târându-vă prea repede, şi, întrebând pe nişte oameni 

neobişnuiţi cu răspunsurile, astfel să vă întristeze din cauza stării 
necuvenite şi neplăcute în care aţi fi puşi, iată ce cred eu că e bine să fac: 
mă voi întreba mai întâi eu însumi şi voi răspunde tot eu, iar voi să ascultaţi 
în pace. Voi urma disputa aceasta până la urmă, când voi încheia cu ceea ce 
am voit să demonstrăm, că adică sufletul este anterior corpului. 

CLINIAS: Ni se pare că ai vorbit cât se poate de bine, şi fă cum zici. 

ATENIANUL: Dacă am avut vreodată nevoie să ne rugăm spre a cere 6, 
sprijinul divinităţii, trebuie s-o facem mai ales acum: să ne rugăm deci din 
toate puterile noastre, cerând ajutorul zeilor, ca să demonstrăm existenţa 
lor; şi, sprijinindu-ne pe apărarea lor, ca de o ancoră sigură, să ne îmbarcăm 
în discuţia de faţă. Ascultaţi, ceea ce pot răspunde eu mai temeinic la 
întrebările următoare: Oaspete, toate lucrurile sunt în repaos şi nimic nu e 
în mişcare? Sau este tocmai dimpotrivă? Sau, în sfârşit, unele lucruri sunt 
în mişcare, iar altele în repaos? Eu răspund că o parte din ele sunt în 
mişcare, iar cealaltă parte în repaos. Dar nu sunt unele în mişcare, altele în 
repaos în oarecare spaţiu? — Negreşit. Nu sunt oare corpuri, care se mişcă 
fără să-şi schimbe locul şi altele care şi-l schimbă? — După cât se pare, 
vom răspunde noi, prin corpurile care se mişcă fără a-şi schimba locul voi 
înţelegeţi pe acelea al căror centru rămâne nemişcat, cum se zice despre 
cercuri că stau, deşi circumferinţa lor se învârteşte. — Da. înţelegem că în 
această rotaţie, cercul cel mai mare precum şi cel mai mic se rotesc deodată 
prin aceeaşi mişcare care se transmite şi celor mari şi celor mici, 
proporţional mărindu-se şi micşorându-se în aceeaşi proporţie; acest lucru 
este izvorul câtorva fenomene minunate, aceeaşi forţă mişcătoare 
imprimând în acelaşi timp cercurilor celor mari şi celor mici o iuţeală mai 
mare sau mai mică, în proporţie; ceea ce mulţi s-ar aştepta să nu se poată 
niciodată. — Ai dreptate. — Prin corpuri care îşi schimbă locul 
mişcându-se, mi se pare că tu înţelegi pe acelea pe care o mişcare de 
translaţie le face să treacă fără încetare de la un loc la altul, şi care uneori 
n-au decât un singur centru ca bază a mişcării lor, alteori au mai multe, pe 
când se rostogolesc. însă când se ciocnesc de altele, dacă se ciocnesc cu 
unele în repaos, se despart; dacă însă se ciocnesc cu corpuri mişcătoare 
venite din partea opusă şi îndreptate spre aceeaşi ţintă, luând amândouă 
calea de mijloc a unei linii între cele două direcţii iniţiale, capătă o mişcare 
conjugată. Afirm că aşa se petrec lucrurile precum zici şi tu. Şi desigur cele 
cu mişcare conjugată cresc, cele cu mişcare despărţită descresc, atâta timp 
cât îşi păstrează forma lor constitutivă; dacă aceasta nu se păstrează, ele 

pier în ambele feluri de mişcări. — Dar când şi în ce mod se face crearea 
corpurilor? — Vădit că atunci când un element, ce primeşte o primă 
creştere şi trece la o a doua schimbare, şi de la aceasta la o a treia, devine 
apoi sensibil pentru cel ce este capabil de simţire. Numai prin aceste feluri 
de prefaceri şi de treceri de la o mişcare la alta se creează totul în univers. 
Fiecare lucru fiinţează, într-adevăr, numai cât timp dăinuieşte forma sa 
primitivă; iar când a trecut la o altă formă, el piere cu totul. Oare nu 
făcurăm enumerarea tuturor felurilor de mişcări, afară de două? 

CLINI AS: Care două? 

ATENIANUL: Aceleaşi, cu privire la care se învârteşte discuţia de 

faţă. 

CLINIAS: Vorbeşte mai clar. 

ATENIANUL: Dacă nu mă înşel, era vorba despre suflet. 

CLINIAS: Da. 

ATENIANUL: Să mai deosebim deci încă două feluri de mişcări: una 
care poate mişca alte corpuri, dar pe sine nu se poate mişca niciodată; 
cealaltă, care însă se mişcă şi pe sine şi celelalte corpuri, prin compunere 
sau despărţire, creştere sau descreştere, prin creare sau nimicire. 

CLInIaS: Aşa să fie. 

ATENIANUL: Astfel, pe aceea care mişcă totdeauna altceva şi este 
mişcată de alt corp, o vom socoti a noua, iar pe aceea care se mişcă pe sine, 
precum şi alte corpuri, care este capabilă de toate acţiunile şi susceptibilă 
de toate afectele şi care este de fapt principiul mişcării şi al prefacerii 
tuturor lucrurilor, o vom enunţa ca a zecea. 

CLINIAS: Da, aşa. 

ATENIANUL: Pe care din aceste zece feluri de mişcări o vom pune 
deasupra tuturor celorlalte, ca fiind fără asemănare cea mai puternică şi cu 
deosebire activă? 

CLINIAS: Trebuie să recunoaştem că mişcarea care poate să se mişte 
singură este infinit superioară, iar toate celelalte feluri vin în urmă. 

ATENIANUL: Bine zici. Dar acum nu trebuie să corectăm una sau 
două afirmaţii rău enunţate? 

CLINIAS: Care? 

ATENIANUL: Ne-am exprimat rău, când am zis că speţa aceasta de 
mişcare este a zecea. 

CLINIAS: De ce? 

ATENIANUL: S-a recunoscut că ea este cea dintâi atât ca creaţie, cât 
şi ca putere. După aceasta şi pe a doua treaptă vine aceea, pe care rău am 
enumerat-o amoua. 

CLINIAS: Cum aşa? 

ATENIANUL: Uite aşa: când un lucru produce o schimbare într-altul, 7 
acesta într-al treilea şi aşa mai departe, se poate zice oare că există printre 
aceste lucruri un principiu prim de schimbare? Cum ar putea fi principiu 
de schimbare acela ce este mişcat de către altceva? Acest lucru nu este cu 
putinţă. Dar când un mobil, care nu datoreşte mişcarea sa decât sieşi, 
pricinuieşte o prefacere în alt lucru, acesta iarăşi într-altul, şi dacă mişcarea 
se comunică astfel la o mulţime de substanţe, există oare atunci un alt 
principiu al tuturor acestor mişcări, decât schimbarea existentă în această 
substanţă, care are însuşirea de a se mişca prin sine? 

CLINIAS: Drept vorbeşti şi nu se poate ca cineva să nu o recunoască. 

ATENIANUL: Să mai punem o întrebare şi să încercăm a răspunde la 
ea. Dacă, precum cutează să afirme cei mai mulţi dintre dumnealor, dacă 
toate lucrurile ar sta reunite în repaos, care ar fi prima mişcare necesară în 
sistemul acestor lucruri? 

CLINIAS: Nici o îndoială că aceea care se mişcă de sine; căci e vădit 
că nimic nu l-ar putea face să-şi schimbe starea mai înainte de acest 
moment; pentru că mai înainte de acţiunea sa nu are loc nici o schimbare în 
tot restul. 

ATENIANUL: Vom zice deci că principiul tuturor mişcărilor, fie 
trecute în lucrurile ce sunt acum nemişcate, fie actuale în lucrurile ee se 
mişcă, principiul care are virtutea de a se mişca este în mod necesar cea 
mai veche şi cea mai însemnată specie de prefacere; şi în al doilea rând 
vom pune felul de schimbare care, având pricina în afara sa, pricinuieşte 
mişcarea altor lucruri. 

CLINIAS: Nimic mai adevărat. 

ATENIANUL: Fiindcă am ajuns la punctul acesta, să răspundem şi la 
acestea. 

CLINIAS: La ce? 

ATENIANUL: în caz că prima speţă de mişcare se întâlneşte la 
oarecare substanţă, terestră, de apă, de foc, simplă sau compusă, ce fel de 
efect vom zice că este imanent acestei substanţe? 

CLINIAS: Nu cumva mă întrebi, dacă vom zice despre această 
substanţă că este vie, de vreme ce se mişcă prin sine? 

ATENIANUL: Da, tocmai. 

CLINIAS: Trăieşte; cum altfel? 

ATENIANUL: Dar ce! Când vedem substanţe însufleţite, nu trebuie 
să recunoaştem că principiul vieţii în ele este chiar sufletul? 

CLINIAS: Nimic altceva. 

ATENIANUL: în numele lui Zeus, fii cu luare-aminte: ai putea să 
concepi trei lucruri în fiecare fiinţă? 

CLINIAS: Cum aşa? 

ATENIANUL: Unul este esenţa sa; celălalt definiţia esenţei sale; al 
treilea, numele său; şi că despre fiecare obiect sunt de pus două întrebări? 

CLINIAS: Care două? 

ATENIANUL: Câteodată se dă numele şi se cere definiţia; alteori se 
dă definiţia şi se cere numele. Ia vezi, dacă nu este aceasta ceea ce voim a 
zice? 

CLINIAS: Ce? 

ATENIANUL: Numele şi definiţia sunt deosebite în multe lucruri, 
între altele când e vorba de numărul îndoit; ca număr, numele său este 
număr pereche; şi definiţia, un număr divizibil în două părţi egale. 

CLINIAS: ba. 

ATENIANUL: Tocmai aceasta vreau să spun. Ori nu este acelaşi lucru 
pe care-1 denumim în două moduri, fie că ni se cere definiţia, iar noi îi dăm 
numele; fie că ni se cere numele şi noi îi dăm definiţia: acelaşi număr fiind 
deopotrivă desemnat prin numele său care este număr pereche şi prin 
definiţia sa, care este un număr divizibil în două părţi egale? 

CLINIAS: Netăgăduit. 

ATENIANUL: Care este acum definiţia a ceea ce se cheamă suflet? 
Oare avem vreo alta afară de cea spusă adineaori, că este acea mişcare în 
stare a se mişca de sine? 

CLINIAS: Cum! Tu zici că definiţia acestei esenţe, pe care toţi o 
numim suflet, este de a se mişca de sine? 

ATENIANUL: Da, aşa susţin. Şi dacă e aşa, n-am probat îndeajuns că 
sufletul este totuna cu primul principiu al originii şi al mişcării, al alterării 
şi al repaosului acelor corpuri, care sunt, au fost şi vor fi, fiindcă am văzut 
că el este pricina oricărei schimbări şi mişcări în tot ce există? Mai doriţi o 
altă probă pe lângă aceasta? 

CLINIAS: Nu; s-a demonstrat de ajuns că sufletul este cea mai veche 
dintre fiinţe şi principiul mişcării. 

ATENIANUL: Nu e adevărat că speţa de mişcare, pricinuită într-o 
substanţă de către o substanţă în care nu se vede nimic care să se mişte de 
sine şi care nu este altceva decât schimbarea unui corp neînsufleţit, trebuie 
pusă pe o a doua treaptă şi chiar cu atâtea trepte mai jos de cea dintâi, cu 
câte voim? 

CLINI AS: Mă învoiesc. 

ATENIANUL: Deci ne-am exprimat într-un chip exact, propriu, 
adevărat şi perfect, spunând că sufletul a luat fiinţă înaintea corpului, că 
are stăpânire asupra corpului, care vine după el ca vrednicie şi rânduială a 
fiinţei şi îi este în mod firesc supus. 

CLINIAS: Nimic mai adevărat. 

ATENIANUL: Ori, ne amintim, că am recunoscut că din momentul 8 
ce am probat că sufletul este anterior corpului, trebuie să tragem concluzia 
că cele ce ţin de suflet sunt anterioare faţă de cele ce ţin de corp. 

CLINIAS: Mi-amintesc. 

ATENIANUL: Prin urmare, caracterele, moravurile, voinţele, 
raţionamentele, opiniile adevărate, prevederea şi memoria au fiinţat înainte 
de lungime, de lărgime, adâncime şi de puterea corpurilor, deoarece sufletul 
însuşi a existat înainte de corp. 

CLINIAS: Este o urmare necesară. 

ATENIANUL: Nu e oare o altă necesitate de a mărturisi că sufletul 
este principiul binelui şi al răului, al onestului şi al neonestului, al dreptului 
şi al nedreptului, şi al tuturor celorlalte contrare, dacă noi îl recunoaştem 
ca autor a tot ce există? 

CLINIAS: Netăgăduit. 

ATENIANUL: Oare nu mai trebuie a recunoaşte că sufletul, care este 
inerent oricărei fiinţe ce se mişcă, şi îi conduce mişcările, guvernează de 
asemenea şi cerul? 

CLINIAS: Ba da. 

ATENIANUL: Sufletul acesta este oare unul singur, sau sunt mai 
multe? Răspund eu pentru amândoi, că sunt mai multe; să nu admitem mai 
puţin de două: unul binefăcător, altul care are puterea de a face răul. 

CLINIAS: Ai vorbit foarte drept. 

ATENIANUL: Fie. Sufletul guvernează deci tot ce este în cer, pe 
pământ şi în mare, prin mişcările sale proprii, şi pe care noi le numim 
voinţă, observaţie, prevedere, chibzuinţă. Judecată adevărată sau falsă, 
bucurie, tristeţe, încredere, teamă, ură, dragoste, şi prin eelelalte mişcări 

asemănătoare, care sunt cele dintâi cauze eficiente şi care punând în lucrare 
mişcările corpurilor, ca tot atâtea pricini secundare, produc în toate fiinţele 
sensibile creştere sau descreştere, compunere sau despărţire, şi însuşirile 
care rezultă din ele, precum caldul şi recele, greutatea, uşurinţa, duritatea, 
moliciunea, albul, negrul, asprimea, dulcele şi amarul. Sufletul, care este o 
divinitate, ce cheamă în sprijinul său o altă divinitate, anume inteligenţa, 
spre a-1 călăuzi în folosinţa acestor mişcări deosebite, cârmuieşte atunci 
toate lucrurile cu înţelepciune, şi le conduce la adevărata fericire; dar are 
loc contrarul când el ia povaţă de la nechibzuinţă. Vom recunoaşte oare 
adevărul tuturor acestora? Ori vom presupune că lucrurile au loc poate în 
alt chip? 

CLINIAS: Nicidecum. 

ATENIANUL: Dar ce fel de suflet credem că guvernează cerul, 
pământul şi tot universul acesta? Cel înzestrat cu înţelepciune şi bunătate, 
sau acela care n-are nici una, nici cealaltă din aceste calităţi? Vreţi să 
răspundem la întrebarea aceasta în modul următor? 

CLINIAS: Cum? 

ATENIANUL: Dacă este adevărat, vom zice, că mişcările şi 
revoluţiile cerului şi ale tuturor corpurilor cereşti sunt de o natură asemenea 
cu a mişcărilor, revoluţiilor şi a raţionamentelor inteligenţei; dacă acelaşi 
mers îl au şi unele şi altele, trebuie să concludem evident că sufletul cel 
bun guvernează universul acesta şi-l conduce pe o cale desăvârşită. 

CLINIAS: Foarte bine. 

ATENIANUL: Şi că, din contră, sufletul cel rău îl conduce, dacă toate 
lucrurile lumii acesteia au un caracter de nechibzuinţă şi neorânduială. 

CLINIAS: Şi aceasta e sigur. 

ATENIANUL: Care este deci natura mişcării inteligenţei? întrebarea 
aceasta, prieteni, este anevoioasă pentru oricine vrea să răspundă cu 
prudenţă. De aceea e bine să ne unim puterile, spre a găsi răspunsul. 

CLINIAS: Ai dreptate. Să ne ferim, răspunzând, a ne lua după aceia 
care, fiindcă au privit fix soarele, se găsesc în mijlocul întunericului în 
miezul zilei. Să nu ne aţintim privirile spre inteligenţă, ca şi cum am 
putea-o vedea şi cunoaşte perfect cu ochii muritori. Este lucru mai sigur să 
ni le aţintim spre imaginea ei. 

CLINIAS: De ce imagine vorbeşti? 

ATENIANUL: Printre cele zece feluri de mişcări pe care le-am 
amintit, să luăm pe aceea care este mai înrudită cu mişcarea inteligenţei: 
cată să ne-o amintim şi apoi vom răspunde în comun. * 

CLINIAS: Foarte bine. 

ATENIANUL: Din tot ce s-a spus atunci, am reţinut cel puţin adevărul 
acesta, că printre toate corpurile universului acestuia, unele se mişcă, altele 
sunt în repaos. 

CLINIAS: Da. 

ATENIANUL: Şi că printre corpurile ce se mişcă, unele se mişcă 
rezemate pe acelaşi punct, iar altele trec dintr-un loc într-altul. 

CLINIAS: Şi aceasta. 

ATENIANUL: Din aceste două mişcări, aceea, care are loc în acelaşi 
punct, trebuie în mod necesar să se învârtească în jurul aceluiaşi centru, 
asemenea cu bilele ce se lucrează la strung şi are toată asemănarea şi 
afinitatea posibilă cu circuitul intelectului. 

CLINIAS: Cum aşa, mă rog? 

ATENIANUL: Nu e de temut că o să fim găsiţi proşti plăsmuitori de 
imagini potrivite a reprezenta obiectele, dacă vom zice că mişcarea 
inteligenţei şi aceea care are loc în acelaşi punct, asemenea mişcării unei 
sfere date la strung, se fac după aceleaşi legi, în acelaşi mod, în acelaşi loc, 
păstrând întotdeauna aceleaşi distanţe atât de centru cât şi de corpurile 
înconjurătoare, după aceeaşi proporţie şi rânduială. 

CLINIAS: Foarte bine vorbeşti. 

ATENIANUL: Pentru motivele contrare, mişcarea ce nu se face 
totdeauna în acelaşi mod, după aceleaşi norme, în acelaşi loc, care n-are 
nici centru fix, nici vreo legătură statornică cu corpurile înconjurătoare, 
într-un cuvânt care este fără regulă, fără rânduială, fără uniformitate, se 
aseamănă foarte bine cu mişcarea nechibzuinţei. 

CLINIAS: Nimic mai adevărat. 

ATENIANUL: Acum nu este anevoie a răspunde precis că, fiindcă 
sufletul întipăreşte universului întreg mişcarea circulară, trebuie să afirmăm 
în mod necesar că revoluţiile cereşti le cârmuieşte şi le orânduieşte sau 
sufletul cel bun, sau cel rău. 

CLINIAS: Oaspete, cu privire la cele spuse, nu cred că este permis a 
cugeta altceva, decât că unul sau mai multe suflete înzestrate cu toată 
virtutea guvernează mişcarea cerului. 

ATENIANUL: Ai înţeles bine, Clinias, cuvintele mele; mai ascultă 
acum şi lucrul acesta. 

CLINIAS: Ce? 

9 ATENIANUL: Dacă sufletul mişcă în cerc tot cerul, nu este el 

principiul revoluţiilor soarelui, lunii şi ale fiecărui astru? 

CLINIAS: Fără îndoială. 

ATENIANUL: Ceea ce vorbim de unul, se va aplica tuturor celorlalte 
astre. 

CLINIAS: Despre care anume? 

ATENIANUL: Despre soare. Oricine vede corpul soarelui, sufletul lui 
însă nimeni, precum nici pe acela al vreunui animal viu ori mort. Dar este 
o puternică prezumţie de a crede că specia aceasta de substanţă este de 
natură a nu putea fi percepută de nici unul din simţurile noastre corporale, 
şi că el nu se poate vedea decât numai cu ochii spiritului. Să încercăm deci, 
numai prin inteligenţă şi reflecţie, a ne face o idee despre el. 

CLINIAS: Ce idee? 

ATENIANUL: Dacă e un suflet care conduce soarele, nu ne vom 
înşela spunând că el face unul din următoarele trei lucruri. 

CLINIAS: Care? 

ATENIANUL: Sau se află înăuntrul acestei mase rotunde ce se vede, 
şi el o transportă peste tot, după cum sufletul nostru transportă corpul 
nostru; ori înveşmântat cu un corp străin, fie de foc, fie de aer, după cum 
afirmă unii, se slujeşte de acest corp spre a împinge pe acela al soarelui; 
sau, în fine, liber de orice corp, el conduce soarele, prin oarecare puteri 
peste măsură de minunate. 

CLINIAS: Da. 

ATENIANUL: Este deci o necesitate, ca sufletul care guvernează tot 
universul să procedeze într-unul din aceste trei moduri. Dar, fie că, în timp 
ce conduce soarele pe un car, el împarte oamenilor lumina; fie eă lucrează 
asupra lui printr-un impuls din afară, ori în ce mod şi pe orice cale ar avea 
loc mişcarea aceasta, fiecare din noi trebuie să privească sufletul acesta ca 
pe o fiinţă de o treaptă superioară şi ca pe o divinitate. Nu e adevărat? 

CLINIAS: Ba da, afară numai dacă nu va fi fost izbit de sminteala 
extremă. 

ATENIANUL: Şi despre toate celelalte astre, lună, despre ani, luni, 
anotimpuri, ce vom spune, dacă nu acelaşi lucru, de vreme ce un singur 
suflet sau mai multe, înzestrate cu toată virtutea, sunt, după cum am văzut. 

autorii acestora; trebuie să zicem că ele sunt tot atâţia zei, fie că locuiesc 
în corpuri, ori că, sub formă de fiinţe, ele orânduiesc toate cele ce se petrec 
în cer, fie că sunt active în oarecare alt mod? Vă întreb acum: poate cineva 
să admită adevărurile aeestea şi să nu recunoască faptul că universul este 
plin de zei? 

CLINIAS: Nu, oaspete, nu e nimeni atât de absurd. 

ATENIANUL: Să terminăm deci aci, o, Megillos şi Clinias, disputa 
noastră contra aceluia, care nega că există zei, după ce i-am impus hotarele 
până unde să se întindă. 

CLINIAS: Care hotare? 

ATENIANUL: Trebuie să ne arate că n-avem dreptate să susţinem că 
sufletul este principiul generaţiei tuturor lucrurilor, şi de a trage toate 
urmările care rezultă de aci; sau dacă nu este în stare să judece mai bine ca 
noi despre lucrurile acestea, recunoscând adevărul argumentelor noastre, 
.să trăiască de aci înainte convins despre existenţa zeilor. Să vedem dacă 
cele spuse sunt de ajuns spre a înfrânge pe tăgăduitorii existenţei zeilor sau 
dacă nu cumva mai lipseşte ceva. 

CLINIAS: Nu mai e nimic de dorit, oaspe. 

ATENIANUL: Aşadar, aceasta să fie încheierea disputei cu ei. Acum 
e necesar să convingem pe acela care, deşi crede în existenţa zeilor, neagă 
însă că ei au vreo grijă de interesele omeneşti. Bunul meu amic, îi vom 
spune, credinţa ta că există zei provine poate dintr-o oarecare afinitate 
divină între firea lor şi a ta, eare te face să-i recunoşti şi să-i venerezi. Dar 
te răzvrăteşti, eând vezi oameni nedrepţi şi răi bucurându-se, în public şi 
în particular, de bunăstare. Pe această bună stare, care e numai aparentă, 
numai ochii vulgului o socoteşte ca reală, contra dreptei judecăţi, iar poeţii 
şi ceilalţi scriitori au slăvit-o pe întrecute în scrierile lor. Poate că fiindcă ai 
văzut nelegiuiţi rămânând fericiţi până la bătrâneţea lor, lăsând în urma lor 
pe eopiii copiilor lor în posturile cele mai onorabile, spectacolul acesta a 
scandalizat sufletul tău. Vei fi auzit vorbindu-se ori vei fi fost spectator la 
multe nedreptăţi şi crime, care le-au slujit unora ca trepte spre a se ridica 
din starea cea mai de jos, până la cele mai înalte dregătorii şi chiar până la 
tiranie. Atunci înţeleg foarte bine de ce n-ai vrut, din pricina acestei afinităţi 
ce te leagă de zei, să-i învinuieşti pe ei, că ar fi autorii acestor anomalii, 
însă condus de raţionamente eronate şi neputând să-ţi descarci mânia ta 
asupra zeilor, ai ajuns la erezia aceasta dureroasă, că în adevăr ei există, 
dar nu se sinchisesc de interesele omeneşti şi nu se milostivesc să se ocupe 

de ele. De teamă ca sentimentul acesta necuvios să nu prindă rădăcini în 
sufletul tău, cată să ne dăm toată silinţa să te lecuim de el, şi a-1 îndepărta 
de tine prin sfaturile noastre, reunind reflecţiile următoare cu probele cu 
care am dovedit ateului existenţa zeilor. Megillos şi Clinias, veţi răspunde 
voi în locul acestui tânăr, precum aţi mai răspuns. Dacă daţi peste vreo 
greutate, ce v-ar opri, am să vă iau, ca adineaori, şi am să vă trec la malul 
celălalt. 

CLINIAS: Foarte bine, înainte! Noi te vom urma cât mai de aproape. 

ATENIANUL: Cel puţin poate că nu va fi tocmai anevoie a arăta 
adversarului nostru că grijile zeilor se întind deopotrivă asupra lucrurilor 
mici ca şi a celor mari. El a auzit ce am spus despre zei, fiindcă era de faţă, 
că ei fiind perfecţi în orice virtute au misiunea deosebită a cârmui universul. 

CLINIAS: Da, a ascultat expunerea aceasta cu toată luarea-aminte. 

ATENIANUL: De acum înainte să examineze împreună cu noi, ce 
virtute au ei, când recunoaştem că sunt buni. Răspunde: a fi cumpătat şi 
inteligent nu sunt virtuţi, iar însuşirile contrare, vicii? 

CLINIAS: Desigur. 

ATENIANUL: Curajul nu este şi el o virtute, iar laşitatea, un viciu? 

CLINIAS: Ba da. 

ATENIANUL: Dintre aceste calităţi, unele nu sunt de ocară, iar altele 
onorabile? 

CLINIAS: în mod necesar. 

ATENIANUL: Şi nu vom recunoaşte că cele de ocară sunt partea 
naturii omeneşti, dar că nici un viciu nici mare, nici mic, nu se poate atribui 
zeilor? 

CLINIAS: Recunoaşte oricine. 

ATENIANUL: Cum? Pune-vom între virtuţile sufletului nepăsarea, 
lenea, lâncezeala? Ce ziceţi? 

CLINIAS: Cum s-ar putea? 

ATENIANUL: Ori printre cele contrare? 

CLINIAS: Da, printre acestea. 

ATENIANUL: Adică cum? Nepăsătorul şi trândavul, pe care poetul 
îl aseamănă cu trântorii leneşi' nu e el socotit la un fel şi după judecata 
noastră? 

CLINIAS: Da. Foarte bine i-a zugrăvit Hesiod. 


' Hesiod, Munci şi Zile, versurile 3(K)-3()4. 

ATENIANUL: Aşadar trebuie să negăm că zeii au asemenea 
deprinderi şi să nu permitem nimănui a afirma aşa ceva despre ei. 

CLINIAS: Nicidecum; cum s-ar putea? 

ATENIANUL: însă dacă unul, însărcinat deosebit cu conducerea şi 
administrarea unor afaceri, n-ar avea grijă decât de cele mari, iar pe cele 
mici le-ar negli ja, pe ce bază am avea dreptul a-1 lăuda, fără a aiura? Să 
privim chestiunea în modul următor: nu e aşa că oricine ar lucra în chipul 
acesta, om sau zeu, n-ar putea avea decât unul din aceste două motive? 

CLINIAS: Care motive? 

ATENIANUL: Ori că crede că nu interesează întregul afacerii, când 
s-ar neglija operaţiunile neînsemnate, ori dacă interesează în oarecare 
măsură, el le neglijează din trândăvie şi moliciune. Ori poate să existe 
neglijenţa în vreun alt mod? Căci nu va fi neglijenţă nici mică, nici mare, 
când cineva nu poate vedea de toate treburile; atunci zeul, ori cel propus 
într-un post mai umil, este pur şi simplu slab, nu are puterea de a îngriji. 

CLINIAS: Nu, desigur. 

ATENIANUL: Acum cei doi adversari, care recunosc amândoi că 11 
există zei, însă unul susţine că sunt coruptibili, iar celălalt că neglijează 
lucrările neînsemnate, să ne răspundă nouă, pe rând. Mai întâi aţi 
recunoscut că zeii cunosc, văd, aud toate, că nu le scapă nimic din lucrurile 
ce cad sub simţuri, sau sub inteligenţă? Aşa aţi afirmat, ori cum? 

CLINIAS: Da, aşa. 

ATENIANUL: Şi că ei au puterea tuturor muritorilor şi nemuritorilor? 

CLINIAS: Cum să nu recunoască? 

ATENIANUL: Şi toţi cinci am convenit că zeii sunt buni şi perfecţi. 

CLINIAS: Adevărat.’ 

ATENIANUL: Dar dacă sunt aşa cum am recunoscut, nu e imposibil 
a afirma în urmă că ei fac vreun lucru cu trândăvie şi neglijenţă? Căci lenea 
e în noi fiica laşităţii şi trândăvia vine din lene şi moliciune. 

CLINIAS: Aşa e. 

ATENIANUL: Deci nici un zeu nu este neglijent din lene şi trândăvie, 
fiindcă zeii nu pot fi laşi. 

CLINIAS: Drept vorbeşti. 

ATENIANUL: Prin urmare, dacă e adevărat că în cârmuirea acestui 
univers ei nesocotesc lucrurile mărunte, trebuie să presupunem că ei cred 
grijile lor, pentru asemenea obiecte, cu totul nefolositoare, sau trebuie să 
afirmăm că sunt încredinţaţi de contrar. Nu există termen de mijloc. 

CLINI AS: Nu. 

ATENIANUL; Ei bine, amice, trebuie să admitem că tu susţii că zeii 
neglijează, pentru că ei nu ştiu că trebuie să aibă grijă şi că neglijenţa lor 
vine din această neştiinţă. Ori că, deşi ştiu cât de necesară este îngrijirea 
lor, ei nu vor să o dea, ca oamenii aceia vrednici de dispreţ, care deşi ştiu 
că e ceva mai bun de făcut decât ceea ce fac, lasă acest mai bine, spre a-şi 
procura oarecare plăcere sau a se scuti de vreo osteneală. 

CLINIAS: Cum s-ar putea afirma aşa ceva? 

ATENIANUL; Oare interesele omeneşti nu ţin de viaţa omului şi 
omul nu e el, dintre toate vietăţile, aceea care venerează mai mult pe zei? 

CLINIAS; Aşa cred. 

ATENIANUL: însă noi susţinem că toate vietăţile însufleţite sunt în 
stăpânirea zeilor precum şi cerul întreg. 

CLINIAS: Cum să nu? 

ATENIANUL: Deci poate să zică oricine că interesele noastre sunt 
mici sau mari în faţa zeilor; dar nu se cade ca stăpânii noştri fiind cu mare 
luare-aminte şi foarte buni, să n-aibă grijă de străduinţele noastre. Să vedem 
acum şi chestiunea următoare. 

CLINIAS; Care? 

ATENIANUL: Relativ la simţurile şi puterile noastre, aţi observat că 
ceea ce este lesne sau anevoie pentru simţurile noastre este din contră 
pentru puterile noastre? 

CLINIAS: Nu înţeleg. 

ATENIANUL: Pare-se că a vedea şi a auzi obiectele mici este mai 
anevoie decât cele mari; însă a purta şi a stăpâni şi a îngriji obiectele 
neînsemnate şi mici este mai lesne pentru oricine, decât cele contrare. 

CLINIAS: Mult mai uşor. 

ATENIANUL: Dacă un medic îndatorat a lecui un bolnav, pe care 
vrea şi poate să-l vindece, s-ar apuca să lecuiască numai simptomele grave, 
fără să se îngrijească de cele mici, şi nici de mădulare în parte, bolnavul 
său se va însănătoşi vreodată deplin? 

CLINIAS: Nu. 

ATENIANUL: Nu e tot aşa cu piloţii, cu capii armatelor, cu capii de 
familie, cu fruntaşii politici, într-un cuvânt cu toţi cei învestiţi cu vreo 
administraţie, dacă nesocotesc lucrările mici şi puţin numeroase şi dacă nu 
se ocupă decât de operaţiunile mari şi importante? Căci, cum zic 
constructorii, nici pietrele mari nu se fixează bine fără cele mici. 

CLINIAS: Nu, fără îndoială. 

ATENIANUL: Să nu socotim deci pe vreun zeu mai prejos ca 
lucrătorii muritori, care cu cât sunt mai destoinici cu atât săvârşesc mâi bine 
şi mai perfect, cu o artă egală, atât lucrările mari cât şi pe cele mici; iar 
divinitatea foarte înţeleaptă, binevoitoare şi atotdestoinică de a îngriji de 
toate fiinţele şi lucrurile, să nesocotească lucrările mici de care îi vine mai 
lesne să îngrijească, aşa cum ar face un lucrător trânda, sau laş şi scârbit de 
lucru; şi să nu fie atentă decât la lucrurile mari? 

CLINIAS: în nici un chip nu trebuie a admite o asemenea părere 
despre zei, oaspe. Asemenea credinţă ar fi contrară şi smereniei, şi 
adevărului. 

ATENIANUL: Mi se pare că l-am înfundat destul de bine pe 
învinuitorul de nepăsare a zeilor. 

CLINIAS: Destul de bine. 

ATENIANUL: Şi că l-am silit să recunoască, cu argumentaţia noastră, 
că n-are dreptate. însă cred că mai trebuie să-l încântăm oarecum cu câteva 
descântece. 

CLINI .AS: Cam ce fel, scumpule? 

ATENIANUL: Să încercăm a convinge pe tânăr că cel care are grijă 
de toate existenţele, le-a întocmit spre conservarea şi perfecţiunea lumii, 
că fiecare parte suferă şi face numai ce i se cuvine, că divinitatea a prepus 
fiinţe (genii) să vegheze asupra fiecărui individ până la cele mai 
neînsemnate fapte sau sentimente ale lui, astfel că perfecţiunea operei este 
extinsă până la cel din unnă amănunt. Tu însuţi, nefericitule, cât eşti de 
mititel, eşti o părticică din ordinea universală şi ai permanentă legătură cu 
ea. Dar tu nu pricepi că orice creatură individuală se face în vederea 
întregului,că viaţa întregului,că scopul evoluţiei să fie fericit, că nimicnu 
se face pentru tine, şi că tu însuţi eşti creat pentru univers; că orice medic, 
orice meseriaş destoinic, făurind lucrurile în vederea unui scop particular, 
le lucrează totdeodată în vederea scopului celui mai bun îndeobşte, punând 
în corelaţie fiecare lucru în parte cu întregul, ci nu raportează întregul la 
parte. Şi tu murmuri, pentru că nu ştii ceea ce e mai bine totdeodată pentru 
tine şi pentru întreg, conform legilor vieţii universale. însă fiindcă sufletul 
e contopit când într-un corp când într-altul, şi fiindcă el suferă felurite 
prefaceri, ori cu voia sa, ori că-1 mişcă un alt suflet, nu mai rămâne 
jucătorului la zaruri decât să aşeze la un loc mai bun pe acela cu calităţi 

mai bune şi într-un loc mai rău pe cel cu calităţi mai rele, după merit, ca să 
aibă fiecare soarta ce i se cuvine. 

CLINI AS: Cum înţelegi asta? 

ATENIANUL: Cred că atribuind zeilor prevederea (pronia), aleg 
explicarea cea mai plauzibilă a acestui sistem al lumilor. Dacă cineva, 
privind întruna universul, ar schimba necontenit forma tuturor corpurilor, 
spre exemplu făcând din foc apă însufleţită, şi nici mai multe deodată 
dintr-unul singur şi nici din mai multe unul, trecând printr-un întâi, al 
doilea, şi chiar al treilea proces de devenire, atunci elementele creaţiunii în 
stare de prefacere ar fi infinite în cantitate; acum însă toate sunt uimitor de 
lesne de organizat pentru stăpânul universului. 

CLINIAS: Iarăşi nu înţeleg. 

ATENIANUL: Regele universului înţelegând că toate faptele noastre 
sunt însufleţite, dar că în ele se află multă virtute dar şi multă stricăciune, 
că sufletul şi corpul, deşi nu sunt eterne ca zeii, după lege, dar totuşi nu 
sunt supuse niciodată pieirii, căci dacă sufletul şi corpul ar pieri, urmarea 
creaţiunii fiinţelor însufleţite ar înceta cu totul, şi că este în natura binelui, 
de vreme ce purcede de la suflet, să fie totdeauna folositor, pe când răul e 
totdeauna dăunător, regele, zic, văzând toate acestea, a orânduit în 
distribuţia diferitelor elemente, structura cea mai potrivită şi cea mai bună, 
pentru ca binele să învingă şi răul să fie învins în lume. Numai în vederea 
aceasta a întregului a combinat el poziţia şi locul de ocupat pentru fiecare, 
potrivit cu calităţile sale în stare să-l deosebească. Dar a lăsat la alegerea 
noastră cauzele care produc calităţile fiecăruia dintre noi. Căci fiecare om 
este în general aproape totdeauna aşa cum vrea să fie. 

CLINIAS: Aşa pare că este. 

ATENIANUL: Aşadar, toate fiinţele cu suflet suferă schimbări, iar 
cauza schimbărilor o au în ele însele. în urma acestor prefaceri ele sunt 
duse la locul şi treapta însemnate de legea destinului. Cele mai puţin 
alterate ca moravuri trec într-un loc aproape de lumină. Eiinţele alterate mai 
tare, şi care alunecă mai profund spre nedreptăţi, sunt cufundate în 
adâncimile şi în locurile acelea de sub pământ, numite infern şi cu alte 
nume asemenea. Ele sunt turburate mereu de spaime şi visuri rele în timpul 
vieţii şi după ce se despart de trupurile lor. Şi când un suflet a crescut mai 
mult în virtute sau viciu prin forţa voinţei sau deprinderii sale, dacă a 
progresat în bine, urmând calea virtuţii divine, până ce a ajuns oarecum 
divin ca şi zeii, trece din locul ce-1 ocupa, într-alt loc ales, sfânt şi fericit, iar 

dacă a trăit în viciu, trece într-un loc contrar. Aceasta e, tinere şi copile, 
care te crezi părăsit de zei, judecata locuitorilor cerului! Dacă cineva se 
strică, e dus la locul sufletelor rele. Dacă se face mai bun, se va aduna cu 
sufletele bune. într-un cuvânt, în timpul vieţii şi în toate morţile ce le suferă 
cineva pe rând, sufletele fac semenelor lor şi primesc de la ele toate cele 
ce li se cuvin unele de la altele. Nici tu, nici vreun alt nefericit ca tine, nu 
va putea să se laude vreodată că a scăpat de această judecată a zeilor, 
fiindcă şi aceia care au instituit-o, au instituit-o înairuea şi mai presus de 
toate celelalte judecăţi, şi trebuie observată în toate modurile. Nu vei scăpa 
vreodată de ea, chiar de ai fi aşa de mic, încât să intri în adâncul 
pământului, şi nici când ai fi aşa de uşor ca să poţi zbura la cer. Ci vei suferi 
pedeapsa hotărâtă de ei, fie pe pământul acesta, fie în altă viaţă şi lume, fie 
că te-ai duce într-o lume şi mai înspăimântătoare. Aceeaşi soartă o vor avea 
aceia care prin nelegiuire sau crimă au ajuns mari din mici ce erau, şi pe 
care i-ai crezut că au trecut de la suferinţă la fericire. în urma acestor 
schimbări, ţi s-a părut că vezi, ca într-o oglindă, în soarta lor, că zeii n-au 
nici o grijă de soarta oamenilor, fiindcă nu înţelegi legătura lucrurilor şi ce 
sfârşit o să aibă părută lor prosperitate. Şi cum crezi că nu prea e necesară 
ştiinţa aceasta, prea trufaşule.tânăr, fiindcă neavând-o n-ai să poţi să-ţi 
croieşti vreodată un plan de viaţă virtuoasă, nici să-ţi faci o concepţie 
adevărată despre fericire şi nefericire? Dacă reuşim, Clinias, acesta 
împreună cu tot senatul nostru, să te convingem, că tu nu ştii ce vorbeşti, 
când vorbeşti în modul acesta despre zei, ai să pari că te bucuri chiar de 
ajutorul divinităţii. Dacă mai doreşti vreo lămurire, iată ce-i vom spune 
celui de al treilea. 

Cred că n-am probat tocmai rău că există zei şi că le pasă de soarta 
oamenilor. Afirmaţia că zeii sunt coruptibili şi că ajută pe nedrepţi în 
schimbul ofrandelor ce primesc, nu trebuie permisă nimănui, ci combătută 
din toate puterile şi în tot chipul. 

CLINIAS: Ai dreptate. Să facem cum zici. 

ATENIANUL: în numele aceloraşi zei, dacă e adevărat că ei sunt 
lesne coruptibili, spune cum putem să-i corupem, dacă se lasă corupţi? Şi 
mai spune-ne ce fel sunt ei şi cu cine se pot compara? Desigur, fiind 
cârmuitori ai întregului cer, îi vom socoti dregători stăpâni ai puterilor. 

CLINIAS: Da. Dar cu care dregători se aseamănă sau, mai degrabă, 
care dregători le sunt asemenea, ca să ne putem apropia de adevăr 
comparând fiinţele cele mici cu cele mari? Să-i comparăm cu conducătorii 

carelor care se întrec la concursuri sau cu cârmacii de corăbii? S-ar putea 
compara cu capii armatelor. Se mai pot asemăna cu medicii care apără 
corpul în războiul cu bolile, ori cu plugarii care aşteaptă cu teamă să nu se 
întoarcă din nou niscaiva vremi stricătoare pentru recolte, ori chiar cu 
păstorii turmelor. în adevăr, fiindcă am recunoscut că cerule e plin de mult 
bine şi de contrarele lui, cele mai multe, însă, rele, e necesar să se dea acolo 
sus o luptă perpetuă între bine şi rău, care cere din partea noastră o luare- 
aminte extrem de încordată. Aliaţii noştri sunt zeii şi geniile, cărora noi le 
aparţinem la rândul nostru. Pe noi ne pierde nedreptatea, necumpătarea şi 
neştiinţa şi ne mântuieşte dreptatea, frugalitatea (temperanţa) şi cunoştinţa, 
calităţi inerente naturilor vii ale zeilor. Câteva urme din aceste virtuţi se 
află şi aici în noi. Aşadar,există unele suflete care locuiesc aici pe pământ, 
înzestrate cu fire nedreaptă, firi de fiară, care linguşesc sufletele păzitorilor, 
fie câini, păstori, ori chiar pe stăpânii cei preaînalţi, prin ispitele vorbelor 
lor, ori prin anumite vrăji ale rugăciunilor lor, după cum afirmă cel puţin 
gurile rele, şi-i seduc să le dea voie să-şi însuşească mai multă avuţie decât 
ceilalţi oameni, dar să nu păţească nici un rău din cauza aceasta. Susţin, 
aşadar, că ceea ce numeam adineaori viciu nu este decât pornirea aceasta de 
a agonisi mai mult ca alţii, şi reprezintă acelaşi lucru ca boala în corpurile 
de came, ca molimele în anotimpuri, şi, cu un alt nume, este nedreptatea 
în state şi guvemăminte. 

CLINIAS: Bine. Ci, iată cum ar trebui să vorbească acela care afirmă 
că zeii iartă totdeauna pe oamenii nedrepţi şi pe răufăcători, dacă le dă şi lor 
o parte din câştigul lor nedrept. Este ca şi cum ar afirma că lupii ar da 
câinilor o parte din prada lor, iar aceştia, mituiţi prin darurile lor, să le dea 
voie lupilor să sfâşie turmele. Nu sună aşa argumentaţia celor ce zic că zeii 
sunt lesne coruptibili? 

CLINIAS; Ba da, desigur. 

ATENIANUL: în cazul acesta cine ar putea compara pe zei cu vreunul 
din păzitorii numiţi mai sus, fără a se face de râs? îi va compara oare cu 
nişte cârmaci de nave, care s-ar lăsa cumpăraţi de libaţiuni de vin şi de 
grăsimi, ca să scufunde navele împreună cu navigatorii? 

CLINIAS: Nicidecum. 

ATENIANUL: Nici cu vizitiii carelor înscrişi la concursuri, care 
mituiţi cu daruri ar lăsa altora premiul victoriei. 

CLINIAS: Ar fi comparaţie revoltătoare. 

ATENIANUL: Nici cu capii de armată, nici cu medicii, nici cu 
agricultorii, nici cu păstorii, nici cu câinii ispitiţi de lupi. 

CLINIAS: Frumoase comparaţii, zău! Cum s-ar putea aşa ceva? 

ATENIANUL: Dar noi nu privim pe zei ca pe cei mai auguşti păzitori, 
şi ai lucrurilor celor mai importante? 

CLINIAS: Da, ai celor mai însemnate. 

ATENIANUL: îi vom pune pe aceşti zei, dregători asupra afacerilor 
celor mai frumoase şi a căror supraveghere este fără seamăn, mai prejos 
decât nişte câini şi decât nişte oameni mediocri, care nu trădează niciodată 
dreptatea, în schimbul unor daruri viclene din partea oamenilor răi? 

CLINIAS: Nicidecum; erezia aceasta nu trebuie tolerată. Printre 
impii', cel ce are asemenea credinţă despre zei se va Judeca, cu cea mai 
mare dreptate, ca fiind cel mai rău şi nelegiuit. 

ATENIANUL: N-avem dreptul acum să afirmăm că am probat 
suficient cele trei chestiuni propuse, adică existenţa zeilor, providenţa lor şi 
dreptatea lor incoruptibilă? 

CLINIAS: Desigur şi noi aprobăm dovezile. 

ATENIANUL: Zelul dârz al oamenilor răi m-a silit să vorbesc 
oarecum cam pătimaş. Am fost aşa de înverşunat, scumpul meu Clinias, 
numai spre a-i constrânge pe răi să nu creadă că-şi pot face nestingheriţi 
vrerile lor şi să-şi propage ereziile lor despre zei, în caz că ne-ar fi învins 
din întâmplare în polemica noastră. Iată ce m-a împins să vorbesc la vârsta 
mea aşa de aprig, ca un tânăr. Cât de puţin de am reuşit a convinge pe 
adversarii noştri să se urască pe ei înşişi şi să iubească moravurile contrare, 
preludiul acesta al legilor contra ereziei (şi ateismului) va avea rostul său. 

CLINIAS: Să nădăjduim; şi dacă n-o fi aşa, cel puţin modelul acesta 
de cuvântare nu necinsteşte pe legiuitor. 

ATENIANUL: Şi acum o cuvântare va înlocui preludiul, ca un 
interpret al legilor, care porunceşte tuturor ereticilor să părăsească 
apucăturile lor şi să-şi însuşească altele cucernice. Iar pentru cei ce nu se 
supun, să se edicteze legea aceasta relativă la erezie: Cine calcă legea 
religioasă, fie prin vorbe, fie prin fapte, trebuie să fie denunţat magistratului 
de către cel ce va fi de faţă şi care este obligat a-1 împiedica să se manifeste; 
cei dintâi dintre magistraţi, care vor fi încunoştinţaţi, vor înainta procesul 


^ Impii (în lat.) — lipsUi de pietate, nelegiuiţi. 

înaintea tribunalului constituit spre a judeca asemenea crime. Dacă un 
magistrat, informat despre fapt, nu dă curs afacerii, oricine va avea dreptul 
să-l învinovăţească de erezie şi să răzbune legea. Dacă cineva este dovedit 
vinovat, tribunalul va hotărî o pedeapsă particulară pentru fiecare specie 
de erezie. Pedeapsa în principiu va fi închisoarea. Vor fi în stat trei feluri de 
închisori: una aproape de piaţa capitalei; ea slujeşte ca închisoare comună 
celor mai mulţi, spre a a se asigura de persoana celor închişi acolo; o alta 
în oarecare loc, unde magistraţii se vor aduna noaptea şi căreia i se va da 
numele de sofronisteriu; o a treia, în fine, aşezată în mijlocul ţării, într-un 
ţinut pustiu şi cât se poate mai sălbatic, ea se va numi închisoarea 
chinurilor. Pe de altă parte, în materie de erezie, se vor distinge trei feluri 
de infracţiuni, care sunt tocmai acelea pe care le combăturăm. Acestea, 
împărţite fiecare în câte două subdiviziuni, fac în total şase. Trebuie ca 
Judecătorii să distingă cu mare luare-aminte infracţiunile care au pe zei 
drept obiect, pentru că ele nu trebuie pedepsite cu aceeaşi osândă. 

Se întâlnesc, în adevăr, oameni care nu recunosc existenţa zeilor, dar 
au un caracter Just din natură; aceştia au ură pe cei nedrepţi, şi fiindcă le e 
scârbă de nedreptate, unii nu sunt aplecaţi a săvârşi asemenea crime şi fug 
de oamenii nedrepţi şi iubesc pe cei drepţi. Sunt alţii care, pe lângă condiţia 
că totul este lipsit de zei, dau dovadă de neînfrânare faţă de plăceri şi de 
slăbiciune faţă de dureri, şi mai au o memorie sănătoasă şi o mare 
pătrundere de spirit. Boala lor comună este că nu cred că există zei; dar cei 
dintâi par mult mai puţin vătămători societăţii, decât cei de al doilea, 
într-adevăr, cel dintâi va vorbi despre zei cu multă libertate, precum şi 
despre sacrificii şi despre Jurăminte şi, batjocorind pe ceilalţi, îi poate face 
lesne şi pe alţii eretici, dacă nu au nici o răspundere; însă cel de-al doilea, 
având aceeaşi părere ca şi celălalt, dar plin de spirit, se slujeşte de viclenie 
şi de şiretenie. Dintre ei se recrutează prezicătorii şi tot felul de făcători de 
minuni, câteodată se fac dintre ei şi tirani, oratori, generali de armată; de 
asemenea, ursitori de culturi secrete şi sofişti în raţionamentele lor 
înşelătoare; căci speciile acestei a doua clase de eretici sunt nenumărate, 
însă două legi vor fi de ajuns contra lor. Crima celor din urmă, care 
simulează o credinţă ce n-o au, merită nu numai una, dar chiar mai multe 
morţi. Pentru cei dintâi este de ajuns mustrarea şi închisoarea. 

De asemenea, erezia ce crede că zeii n-au grijă (de soarta oamenilor) 
este de două feluri, iar erezia că zeii sunt lesne coruptibili este iarăşi de 
două feluri. Făcându-se deosebirile acestea. Judecătorul să condamne. 

potrivit legii, la o închisoare de cel puţin cinci ani în sofronisteriu, pe 
oricine adoptă erezia aceasta din lipsă de discernământ, iar nu din voinţă şi 
moravuri stricate. în timpul acesta însă nici un cetăţean să n-aibă intLare la 
el, afară numai de membrii consiliului de noapte, care sunt obligaţi să 
vorbească cu el ca să-l povăţuiască şi să-i lecuiască sufletul. După expirarea 
termenului închisorii, dacă pare că şi-a redobândit mintea sănătoasă, să 
trăiască în societatea celor drept credincioşi; însă dacă nu se îndreaptă şi 
este condamnat iarăşi pentru aceeaşi nelegiuire, să fie pedepsit cu moartea. 

Cât priveşte pe aceia care, ca nişte fiare, nu numai că nu cred că există 
zei, şi sunt convinşi că n-au grijă (de oameni) şi că se lasă înduplecaţi, dar 
care din dispreţ faţă de oameni, înşală pe cea mai mare parte dintre 
muritori, făcându-i să creadă că ei pot evoca sufletele morţilor, că ei au 
puterea de a îndupleca pe zei, ca şi cum ar avea taina de a-i fermeca prin 
sacrificii, prin mgăciuni şi vrăji şi năzuiesc astfel a răsturna din temelie 
starea particularilor şi a statului, spre a-şi mulţumi setea de bani: oricine va 
fi învinovăţit şi dovedit de aceste crime să fie condamnat de judecată, 
conform legii, la închisoarea aşezată în mijlocul ţării; nici o persoană liberă 
să nu intre niciodată la el; să primească din mâna sclavilor ceea ce păzitorii 
legilor îi vor fi hotărât drept hrană; şi după moartea sa, cadavrul său să fie 
aruncat fără înmormântare dincolo de graniţele ţării. Orice persoană liberă, 
ce va încerca să-l îngroape, poate să fie urmărită şi acuzată de impietate. 

Dacă are copii în stare să fie folositori odată statului, magistraţii tutori ai 
orfanilor să aibă grijă de ei ca de nişte adevăraţi orfani, începând chiar din 
ziua când tatăl lor a fost condamnat. 

Mai trebuie a impune o lege comună cu scopul de a opri înmulţirea 15 
păcatelor contra zeilor fie în fapte, fie în vorbe, şi de a stăvili superstiţia, 
interzicând orice alt sacrificiu, afară de cele prescrise de lege. Legea 
edictată simplu pentru toţi cetăţenii să fie aceasta: Nimeni să nu aibă altare 
în locuinţa sa particulară. Ci, când are de gând să sacrifice, să se ducă să-l 
facă în templele publice; să se predea victimele în mâinile preoţilor şi 
preoteselor, însărcinaţi în mod deosebit cu puritatea sacrificiilor; să-şi facă 
rugăciunile împreună cu ei şi cu aceia dintre cei de faţă, care vor voi să-şi 
unească rugăciunile lor. Motivele, care ne hotărăsc a face legea aceasta, 
sunt că nu este uşor a ridica altare zeilor, şi că, spre a reuşi într-o asemenea 
întreprindere, trebuie o inteligenţă superioară. Pe lângă aceasta, mai ales 
femeile, suferinzii de vreo boală, cei ce se află în primejdii şi strâmtorări, 
precum şi cei ce au dat peste un noroc, toţi aceştia obişnuiesc a face danii 

zeilor din avutul ce au la îndemână, a jurui sacrificii, a promite să ridice 
aşezăminte zeilor, geniilor şi fiilor zeilor. De asemeni, persoanele speriate 
ziua şi noaptea de vedenii, arătări, amintindu-şi diversele viziuni din vis, 
cred că leacul acestora este ridicarea de mici temple casnice şi altare cu 
care umplu locuinţele, satele, într-un cuvânt toate locurile, fie purificate ori 
nu. 

Spre a preveni asemenea dezordini trebuie să se aplice legea pe care o 
prescrisei. Ea are scopul a răpi ereticilor orice pretext de a construi capele 
şi altare secrete în locuinţele lor, spre a jertfi în ascuns acolo zeilor, în 
credinţa că-i pot îndupleca şi corupe prin ofrande şi rugăciuni, când de fapt 
ei croiesc o cale mai netedă nedreptăţilor lor, atrăgând mânia zeilor, atât 
asupra capetelor legiuitorilor, cât şi asupra magistraţilor — oameni mai 
virtuoşi decât poporul — care îi tolerează, şi aducând statul în primejdie 
de a fi pedepsit din cauza ereziei câtorva particulari. Cel puţin divinităţile 
nu vor avea cuvânt să mustre pe legiuitor pentru că interzice prin lege de a 
se construi mici temple domestice. Dacă se descoperă că are cineva alte 
bisericuţe şi ceremonii decât cele oficiale, în caz că vinovatul, bărbat sau 
femeie, nu e notat mai dinainte de crime sau erezie, oricine îl va descoperi, 
să-l denunţe paznicilor legii. Aceştia îi vor ordona să mute bisericuţa sa în 
templele închinate slujbelor divine oficiale. Dacă nu se supune, să-l 
amendeze până ce va asculta. Dacă cineva, care a mai comis nu crime de 
copil, ci de primul rang, e prins că Jertfeşte la el acasă în secret sau chiar 
faţă de alţii, oricărei divinităţi ar fi, să se pedepsească cu moartea, ca unul 
ce a Jertfit cu inima necurată. Este rostul paznicilor legii să hotărască dacă 
infracţiunile de care s-a făcut vinovat sunt crime de copil ori de altfel, şi 
a-1 aduce apoi în faţa tribunalului spre a-1 face să sufere pedeapsa datorată 
melegiuirii sale. 




CARTEA a Xl-a 


De aci înainte se cuvine să legiferăm cum trebuie convenţiile obişnuite 1 
în relaţiile vieţii. Legea destul de simplă e oarecum aceasta: Nimeni să nu 
se atingă, cât îi stă în putinţă, de ceea ce e al meu, nici să nu mişţe, ceva de 
la locul său, dacă nu are învoirea mea. Dacă sunt întreg la minte, şi eu voi 
face acelaşi lucru în acelaşi mod. Şi ca să încep cu comoara pe care ar 
ascunde-o unul, ca s-o păstreze pentru el sau pentru urmaşii lui, dacă 
ascunzătorul nu e unul dintre ascendenţii mei, nici nu mă voi ruga 
divinităţii s-o găsesc, şi nici n-aş mişca-o de la locul ei, dacă aş găsi-o, nici 
nu aş consulta pe ghicitori, să mă sfătuiască într-un chip sau altul, să ridic 
comoara încredinţată pământului. Căci voi câştiga mai puţin dinspre partea 
avuţiei însuşindu-mi-o, decât aş creşte ca virtute şi dreptate, neatingân- 
du-mă de ea şi pierderea avută se va cumpăni cu un profit mult mai mare în 
partea cea mai bună din mine însumi, preferând creşterea dreptăţii în 
sufletul meu, în loc de înmulţirea avuţiei. Sfatul că nu trebuie să mişcăm 
ceea ce trebuie să rămână în nemişcare, se aplică multor cazuri şi se 
potriveşte mai ales în cazul despre care vorbim. Apoi e bine să dăm crezare 
la ceea ce se spune în popor relativ la găsitorii de comori, că adică ei 
păcătuind astfel nu vor avea parte de copii. Dar la ce osândă vom 
condamna pe acela care fără să-i pese, dacă va avea sau nu copii, şi 
nesocotind pe legiuitorul acelei legi, ar lua comoara pe care n-a depus-o 
nici el, nici vreunul din ascendenţii lui şi, fără învoirea depunătorului, 
călcând legea cea mai frumoasă şi cea mai simplă, precum şi sfatul unui 

om mare', care a zis: ceea ce n-ai pus tu, să nu iei? Divinitatea singură ştie 
cu ce osândă trebuie lovit acela care, dispreţuind pe aceşti doi legiuitori, îşi 
însuşeşte, nu cine ştie ce valoare mică, ci uneori un tezaur de mare preţ 
nedepus de el. In ce mă priveşte, primul care-1 va vedea, dacă faptul are loc 
în oraş, să-l denunţe astimonilor, agoranomilor, dacă are loc în vreun punct 
al pieţii, agronomilor şi paznicilor lor, dacă faptul are loc în altă parte. După 
facerea denunţului, statul să trimită să se consulte oracolul de la Delfi, şi 
el va executa întocmai ordinul zeului cu privire la comoară şi la cel ce a 
luat-o. Dacă denunţătorul e o persoană liberă, să fie onorată ca bun 
cetăţean, iar dacă nu a făcut denunţul, să fie considerat om rău. Dacă 
denunţătorul e sclav, statul îi va da libertatea, plătind stăpânului preţul; iar 
dacă nu şi-a făcut datoria, să se pedepsească cu moartea. După legea 
aceasta, să se adauge îndată următoarea referitoare la obiecte fie mari, fie 
mici. Dacă cineva lasă de voie sau fără de voie un lucru ce-i aparţine, 
într-un loc public, cine îl va găsi să nu se atingă de el, gândindu-se că se 
află în paza divinităţii drumurilor şi că îi este consacrat prin lege. Dacă din 
contră cineva îl ia şi-l duce acasă la el, în caz că lucrul nu are valoare mare, 
iar vinovatul e sclav, oricine îl va surprinde în fapt, dacă are cel puţin 
treizeci de ani etate, să-i dea atâtea lovituri câte vrea; dacă însă e liber, pe 
lângă că se va socoti nevrednic de libertate şi de apărarea legilor, să 
plătească preţul înzecit al obiectului luat, aceluia care l-a lăsat. 

Când cineva reclamă că un altul posedă o parte mai mare ori mai mică 
din avutul său, iar celălalt, deşi recunoaşte că deţine obiectul, însă neagă 
că ar fi al reclamantului, în caz că obiectul e înscris în tabelele 
magistraţilor, cum cere legea, să cheme pe deţinătorul obiectului înaintea 
magistraţilor. Acela din doi la partida căruia se va găsi înscris obiectul, să 
rămână posesorul neturburat al lui. Dacă se constată că obiectul aparţine 
unui al treilea absent, acela din doi va da cauţiune suficientă, îndatorindu-se 
a-1 restitui la timp, să dispună de obiect ca şi absentul însuşi. Dacă lucrul 
contestat nu e înscris la magistraţi, va fi sechestrat de către cei trei 
magistraţi mai în etate până la ziua judecăţii. Dacă obiectul este un animal, 
partea care va pierde procesul să plătească magistraţilor hrana (animalului). 
Judecătorii să dea sentinţa în timp de trei zile. 


' Solon. 

Oricine, dacă e în toate minţile, poate să-şi reia sclavul său şi să facă 2 
cu el ce va vrea; însă numai ce este îngăduit. El poate de asemenea să pună 
mâna pe sclavul fugar al altuia, al unei rude sau al vreunui prieten, cu 
scopul de a i-1 păstra. Dar dacă revendică cineva ca pe un om liber, pe 
cineva care este luat ca sclav, cel ce-1 deţine este obligat să-i dea drumul; 
cel ce revendică are drept să-l ia cu sine, numai după ce dă trei garanţi 
suficienţi, altfel nu. Dacă îl ia, fără să prezinte garanţi, poate fi urmărit 
pentru violenţă; şi dacă c condamnat, să plătească îndoitul daunei 
recunoscute, aceluia de la care l-a luat. 

Orice stăpân are drept să-şi reia libertul său, dacă acesta nu respectă 
sau nu respectă îndeajuns pe cel ce l-a liberat. Respectul acesta constă în 
îndatorirea din partea libertului de a vizita de trei ori în fiecare lună pe 
stăpânul său, şi de a-şi oferi serviciile sale în cererile drepte şi care sunt în 
puterea sa, şi dacă are de gând să se însoare, cată să ia povaţă de la acela, 
care i-a fost stăpân. De asemenea, să fie oprit ca să devină mai bogat decât 
cel ce l-a liberat, iar ceea ce prisoseşte să dea stăpânului. Libertul să nu 
rămână mai mult de douăzeci de ani în stat, ci ca şi ceilalţi străini, după 
acest termen, să plece împreună cu toată averea sa, afară numai dacă va 
dobândi de la magistraţi şi de la patron autorizaţia de a mai rămâne. Orice 
libert, şi chiar orice străin, a cărui avere se va ridica peste aceea a celui de 
al treilea cens, să fie obligat, în termen de treizeci de zile, cu începere din 
ziua când a ajuns la gradul acesta de avere, să plece din ţară cu toată averea 
lui; şi magistraţii să nu-i dea voie să mai rămână peste termenul acesta. 

Dacă însă cineva contravine şi, fiind adus la judecată, este condamnat, să 
fie pedepsit cu moartea, iar averea lui să fie confiscată. Pricinile acestea să 
se judece de tribunalele fiecărui trib, afară de cazurile când părţile vor fi 
rezolvat neînţelegerile dintre ei mulţămită arbitrajului vecinilor, sau al altor 
cetăţeni aleşi de către ei. Dacă cineva pune mâna pe un animal sau pe alt 
lucru şi pretinde că este al său, posesorul lucrului să-l restituie celui care i 
l-a vândut, dat sau predat în oricare alt mod valabil şi juridic, în termen de 
treizeci de zile, dacă este cetăţean sau un străin domiciliat în cetate, iar dacă 
se restituie unui străin, în termen de cinci luni, astfel ca luna mijlocie a 
restituirii să fie cea în care soarele de vară trece spre anotimpul brumei. 

Toate faptele de vânzare sau cumpărare să se facă în piaţă, în locurile 
hotărâte pentru fiecare fel de mărfuri; vânzătorul să predea marfa şi să 
primească pe loc preţul. Să nu se vândă sau să se cumpere într-alt loc şi 
nici pe datorie. Şi dacă cineva schimbă cu altcineva ceva pentru alt lucru. 

în alt loc şi în alt mod, având încredere în acela cu care contractează, facă 
ce vrea; însă să ştie că legea nu-i dă nici o acţiune civilă relativă la acele 
schimburi şi vânzări făcute în alte condiţii decât cele vorbite. Cât priveşte 
împrumuturile, amicul va putea împrumuta pe prietenul său, dar dacă se 
iscă vreun proces, să-l rezolve pe orice altă cale decât calea civilă, care nu 
le este deschisă în împrejurarea aceasta. 

Cel ce va fi primit în bani preţul nu mai mic de cincizeci de drahme, 
al unui lucru oarecare vândut, este dator să mai rămână încă zece zile în 
cetate după vânzare; şi trebuie ca cumpărătorul să cunoască locuinţa 
vânzătorului, ca să poată să dea curs contestaţiilor care se ivesc de obicei în 
asemenea cazuri şi pentru ca anularea vânzării să se poată face când legea 
o va autoriza. Iată cazurile de anulare şi neanulare legală: Dacă cineva 
vinde un sclav atins de oftică, de piatră sau strangurie', sau de ceea ce se 
cheamă boala copiilor sau de oarecare boală a corpului sau a minţii, 
ascunsă celor mai mulţi, boală îndelungată şi greu de vindecat, anularea nu 
se face dacă cumpărătorul este un medic sau maestru de exerciţii gimnice, 
şi nici dacă vânzătorul a spus cusururile de mai înainte. Dar dacă un 
vânzător iscusit vinde unui cumpărător necunoscător în marfa respectivă, 
acesta are drept să restituie sclavul până în termen de şase luni, cu excepţia 
bolii sfinte (epilepsia), în care caz anularea să fie îngăduită în termen de un 
an. Afacerea să se Judece în prezenţa unor medici aleşi de comun acord, şi 
cel condamnat să fie dator a plăti celuilalt îndoitul preţului lucrului vândut. 
Dacă şi vânzătorul şi cumpărătorul sunt amândoi de bună-credinţă, 
restituirea să fie aceeaşi ca şi mai sus, precum şi Judecata, însă cel 
condamnat trebuie să plătea.scă numai preţul simplu. Dacă cineva a vândut 
altcuiva un sclav ucigaş, despre care însuşire ştiu şi cumpărătorul şi 
vânzătorul, anularea unei asemenea vânzări nu va avea loc; dar dacă 
cumpărătorul nu ştia de calitatea sclavului, ea va avea loc din momentul ce 
el va fi aflat aceasta. Judecata o vor face cei cinci păzitori ai legilor, mai 
tineri; şi, dacă se adevereşte că vânzătorul ştia de cusurul acesta, el va fi 
dator să purifice casa cumpărătorului, conform ceremoniilor prescrise de 
interpreţi şi să-i plătească întreitul preţului. 

3 în orice schimb de bani pentru bani, sau de animale, sau de orice alte 

lucruri, să se dea şi să se primească obiecte nefalsificate (nestricate), 
conform legii. Să ascultăm preludiul relativ la această fraudă obştească. 


' Stranguria (în lai.) — retenţie de urină. 


324 



LEGILE 


precum am ascultat şi pe acela al celorlalte legi. Trebuie să punem pe 
aceeaşi linie falsificarea mărfurilor, şi minciuna, şi frauda; însă cei mai 
mulţi sunt de părerea vătămătoare că în negustorie sunt minciuni îngăduite 
şi că înşelăciunea, când e făcută cu rostul ei, trebuie să fie trecută cu 
vederea de către lege; lăsând neorânduite şi nehotărâte timpul, locul şi 
împrejurările celelalte, ei aduc, cu norma aceasta a lor, multe nedreptăţi 
altora şi suferă la rândul lor de la alţii. 

Legiuitorului însă nu-i este îngăduit de a lăsa chestiunea aceasta 
nehotărâtă, ci trebuie să o fixeze în limite mai mult ori mai puţin strâmte. 
Şi astfel să se hotărască: Nimeni să nu se facă vinovat, nici cu vorba, nici 
cu fapta, de minciună, de fraudă, sau de falsificare, invocând în acelaşi timp 
zeii, că nu înşală, dacă nu vrea să cadă ura zeilor asupra lui. Căci acesta 
jurându-se, nu are nici un respect faţă de zei; în al doilea rând vine acel care 
minte pe superiorii lui. Decât cei buni preţuiesc mai mult ca răii, şi bătrânii, 
vorbind în general, sunt mai buni ca tinerii; de aceea şi părinţii sunt 
superiori copiilor, bărbaţii, femeilor şi copiilor, şi magistraţii sunt mai 
presus de cei supuşi autorităţii lor. Pe aceştia toţi trebuie să-i respecte în 
toate felurile de guvemăminte şi mai cu seamă în guvernământul politic, 
care formează materia convorbirii noastre. Astfel oricine falsifică ceva din 
cele expuse în târg, minte şi înşală, şi în dispreţul legilor şi al autorităţii 
magistraţilor pieţei, jură strâmb luând de martori pe zei, fără ruşine de 
oameni, şi fără veneraţie faţă de zei. Totuşi în general este un obicei frumos 
de a nu pângări cu neruşinare numele zeilor, şi de a avea o atitudine cât mai 
curată şi castă, în raporturile noastre cu zeii, precum şi obişnuiesc cei mai 
mulţi dintre noi. Dacă nu se respectă povaţa aceasta, iată legea; Cine vinde 
ceva pe piaţă, să nu-i pună două preţuri mărfii sale: ci, dacă nu găseşte 
cumpărător pentru preţul fixat, să o ia şi s-o expună a doua oară; însă în 
aceeaşi zi să nu-i ridice, nici să nu-i coboare preţul. Să nu-şi laude marfa, 
nici să nu se jure. Orice cetăţean mai în etate de treizeci de ani este dator să 
lovească fără răspundere pe cel ce calcă această lege şi să pedepsească 
astfel pe cel ce face jurăminte (false). Dacă nu-şi face datoria aceasta şi nu 
se sinchiseşte, să fie expus mustrării şi acuzaţiei de a fi trădat legile. Dacă 
cineva nu poate să se supună regulamentului exprimat mai sus, şi vinde 
ceva falsificat, cel ce află, şi este în stare să probeze faptul, să-l dovedească 
în faţa magistraţilor şi, după ce va face acest lucru, dacă e sclav sau străin 
domiciliat, să ia pentru el marfa stricată. Dacă e cetăţean şi nu denunţă pe 
vinovat, să fie lovit de infamie, ca unul ce tolerează ca zeii să fie înşelaţi, 
iar dacă-1 dovedeşte, s-o închine marfa zeilor, călăuzitori ai pieţei. 

Cât despre cel ce se va dovedi că a vândut asemenea marfă, pe lângă 
confiscarea mărfii, să i se dea atâtea lovituri, câte drahme este preţuită, în 
timp CC pristavul înştiinţează cu voce tare poporul despre pricina pentru 
care este pedepsit în chipul acesta. Agoranomii şi păzitorii legilor, după ce 
au cules de la cunoscători datele relative la falsificările şi înşelăciunile 
vânzătorilor, să facă ordonanţe, în care să prevadă ce îndatoriri au 
vânzătorii; aceste ordonanţe, afişate în faţa tribunalului agoranomilor, să 
fie tot atâtea legi care arată desluşit îndatoririle acelora ce fac negustorie 
pe piaţă. Cât priveşte pe astinomi, am vorbit îndeajuns despre atribuţiile lor 
în cele de mai sus. Dacă totuşi li se pare că mai este ceva nereglementat, 
să ţină sfat cu păzitorii legilor şi, după ce vor fonnula în scris regulamentele 
necesare, să le afişeze pe o eolumnă înaintea tribunalului lor, lângă acele 
prime norme ale magistraturii lor edictate de către legiuitor. 

4 După cele spuse cu privire la falsificarea mărfurilor, este natural să 

tratăm despre negustori. Vom începe printr-o povaţă în care vom da 
socoteală de felul nostru de a vedea .şi pe urmă vom propune legea. 
Negustoria, din firea sa nu s-a întocmit în stat spre paguba cetăţenilor, ci 
tocmai din contră; cum să nu socotim ca pe un binefăcător al nostru, pe 
acela care distribuie într-un mod uniform şi după măsura trebuinţelor 
fiecăruia, tot felul de mărfuri împărţite fără măsură şi neegal? Distribuţia 
aceasta se face şi prin mijlocul monedei, şi trebuie recunoscut că negustorul 
are rolul acesta, el şi mercenarul şi hangiul şi ceilalţi, ale căror ocupaţii, 
mai mult ori mai puţin cinstite, au toate acelaşi scop, care este de a satisface 
trebuinţele particularilor, împărţind tuturor lucrurile trebuincioase vieţii. 
Să vedem din ce pricină negustoria nu este socotită cinstită şi nici onorabilă 
şi care este cauza ce i-a adus faima proastă, pentru ca să lecuim prin lege 
dacă nu tot răul, cel puţin în parte. Problema aceasta, după cât se pare, nu 
este neînsemnată şi reclamă un talent destul de mare. 

CLINI AS: Ce vrei să zici? 

ATENIANUL: O, scumpul meu Clinias, sunt foarte rari oamenii care, 
reunind cu un caracter fericit o educaţie bună, să poată păstra măsura când 
dorinţa şi trebuinţa pun stăpânire pe ei şi eare, deşi pot câştiga avuţie mare, 
trăiesc cumpătaţi şi preferă o stare mediocră şi cinstită decât mărirea. 
Pornirile celor mai mulţi oameni sunt toemai contrare. Când au nevoi, 
trebuinţele ',. sunt nemăsurate, şi când au ocazie să câştige câştig potrivit, 
nu se mai satură de venituri. Iată cauza pentru care orice negustorie, trafic 
sau meseria de hangiu are nume rău şi se socotesc ocupaţii infame şi 

ruşinoase. Căci dacă s-ar impune — ceea ce nu o să aibă loc negreşit 
niciodată — oamenilor celor mai virtuoşi în toate privinţele, să se 
îndeletnicească un timp cu birtăşia ori cu micul negoţ sau cu o meserie 
asemenea — vi se pare ridicol că fac presupunerea aceasta, dar, totuşi, 
daţi-mi voie să o fac — sau să presupunem iarăşi că nişte femei oneste s-ar 
vedea silite, printr-o necesitate inevitabilă, să se apuce de acest fel de trai, 
atunci am observa cât de scumpă şi onorată ar ajunge fiecare din aceste 
profesiuni. Dacă ele s-ar face în mod cinstit, ar ajunge respectate ca nişte 
mame şi doici. Dar astăzi hangiii aşezându-se în locuri puţin vizitate, pe 
marginea drumurilor mari, spre a primi pe călători, a le da ajutorul 
trebuincios, a le pregăti un loc de refugiu călătorilor bătuţi de furtuni 
aprige, ori un adăpost contra arşiţei zilei, în loc să-i primească întocmai ca 
pe nişte amici potrivit legilor ospitalităţii şi de a le oferi din toată inima 
ceea ce se oferă în asemenea împrejurări, se poartă cu ei ca şi cu nişte 
vrăjmaşi şi prizonieri, pretinzându-le plată prea mare, nedreaptă şi 
necinstită. Abuzurile acestea şi altele asemenea au adus cu drept cuvânt 
faima rea a acestor localuri, menite de fapt a uşura nevoile noastre. Este 
datoria legiuitorului de a aduce totdeauna leacul acestor neajunsuri. 

Este o maximă veche şi adevărată, că e anevoie a combate totdeodată 
două contrare, cum se petrece câteodată în cazuri de boală şi în alte 
împrejurări. Noi ne aflăm tocmai în cazul acesta, fiindcă trebuie să luptăm 
în acelaşi timp şi cu sărăcia şi cu avuţia, dintre care cea din urmă strică 
sufletul omului prin neînfrânare şi cealaltă îl împinge prin mijlocul 
suferinţelor să devină neruşinat. Cum să lecuim o asemenea boală înăuntrul 
unui guvernământ cuminte? Mai întâi să facem aşa ca să se găsească în oraş 
cât mai puţini indivizi de teapa aceasta a micilor negustori; şi apoi aceştia 
să fie numai astfel de oameni, a căror înrăutăţire crescândă să nu poată 
aduce statului nici un rău considerabil; şi al treilea, să căutăm a găsi, 
pentru cei care se îndeletnicesc de fapt cu meseriile acestea, un mijloc 
care să ferească cugetele lor de o decădere completă spre neruşinare şi 
Josnicie. 

După toate aceste reflecţii, primiţi cu urări de împlinire, legea 
următoare: Nici unul dintre magneţi, care, cu ajutorul lui Dumnezeu, vor 
locui în statul nostru cel nou, şi vor fi capii vreuneia din cele 5 040 de 
familii, să nu se apuce, nici cu voia sa, nici silit, de birtăşie şi nici să nu 
facă negustorie mică; să nu se facă agentul nici unui cetăţean care ar fi mai 
presus de el, decât al tatălui său, al mamei sale, al celorlalte rude ascendente 

şi al celor mai în vârstă ca cl care, într-o condiţie liberă, trăiesc potrivit 
stării lor. Nu e treabă uşoară pentru un legiuitor a hotărî precis ce este 
cuviincios şi ce nu este pentru o persoană liberă; această pricepere o au 
cetăţenii care au dobândit premiul virtuţii, şi aceştia se călăuzesc după 
respingerea sau aplecarea ce o simt pentru anumite atitudini. Oricine face 
oarecare negustorie nevrednică de condiţia sa, să fie chemat înaintea 
tribunalului cetăţenilor celor mai buni şi să fie învinovăţit că-şi necinsteşte 
familia. Şi dacă judecata hotărăşte că el a pângărit casa părintească prin 
oarecai'e ocupaţie de ocară, să fie condamnat la un an închisoare şi oprit a 
se mai îndeletnici cu asemenea lucruri. Dacă devine recidivist, să fie închis 
timp de doi ani; într-un cuvânt să i se dubleze pedeapsa de câte ori va fi 
prins în delict. Printr-o a doua lege se ordonă ca numai străinul, ori străinul 
domiciliat la noi să exercite micul negoţ. A treia lege are scopul să facă cât 
se poate de onestă sau cât mai puţin rea specia aceasta de locuitori. Este 
necesar ca păzitorii legilor să aibă în vedere că ei nu supraveghează numai 
pe aceia care se bucură de o natură aleasă şi de o bună educaţie, 
supraveghere lesnicioasă, ca să nu devină infractori de lege şi oameni răi; 
dar că tiebuie să privegheze mai mult pe aceia care neavând nici naştere, 
nici o bună educaţie, sunt împinşi cu mai mare tărie să se facă răi, din 
pricina ocupaţiei cu care se îndeletnicesc. Şi pentru că negoţul cu toate 
ramurile sale cuprinde o mulţime de ocupaţii de felul acesta, după ce vom 
opri la noi numai îndeletnicirile cu totul trebuincioase întreţinerii statului, 
trebuie ca păzitorii legilor să se adune cu persoane pricepute, să se 
sfătuiască cu ei relativ la fiecare fel de negoţ, cum spuneam mai sus cu 
privire la falsificarea mărfurilor, materie care este în legătură cu aceea pe 
care o tratăm. Apoi să calculeze împreună care este venitul şi cheltuielile, 
şi care este proporţia dintre ele, de unde poate rezulta un câştig potrivit 
pentru micul negustor. Pe urmă să facă lista preţurilor de cumpărare şi de 
vânzare pentru fiecare fel de negoţ şi să le încredinţeze atât agronomilor, 
cât şi agoranomilor şi astinomilor, spre a dispune să fie respectate. Şi astfel 
micul negoţ va fi de folos şi consumatorilor şi va păgubi foarte puţin pe 
aceia care-1 exercită. 

5 Cine îşi ia anumite obligaţii prin contract şi nu le execută conform 

contractului, juarâ de obligaţiile prohibite de lege sau de un decret, sau dacă 
cineva a contractat silit de o necesitate nedreaptă, precum şi dacă cineva 
este împiedicat de o cauză neprevăzută, să fie urmărit pentru neexecutarea 
convenţiei la tribunalul tribului, dacă mai întâi nu pot stinge litigiul în 

faţa arbitrilor sau a vecinilor. Clasa meseriaşilor este închinată lui Vulcan 
şi Minervei care ne-au dăruit artele necesare vieţii, după cum clasa acelora, 
care prin alte arte apără şi protejează lucrările meseriaşilor, este consacrată 
lui Marte şi Minervei. Şi unii şi alţii lucrează pentru binele ţării şi al 
poporului, aceştia luptând în război pentru apărarea comună, iar ceilalţi 
făurind pentru bani tot felul de lucrări şi unelte. De aceea ei nu trebuie să 
mintă deloc în lucrările lor, ca unii ce venerează pe zei ca autori ai 
neamului lor. Dacă un meseriaş nu şi-a făcut, din vina sa, lucrul la ziua 
hotărâtă, arătând astfel lipsa sa de respect faţă de zeul ce-i dă hrana, în 
credinţa nechibzuită, că zeul ca protector al lui îi iartă neglijenţa, pe lângă 
pedeapsa ce are să aştepte de la zeu, iată aceea la care-1 condamnă legea: să 
plătească preţul lucrului pe care s-a legat să-l facă, dar nu l-a făcut; pe lângă 
aceasta, să-l confecţioneze gratuit în acelaşi timp convenit. 

Legea povăţuieşte pe oricine întreprinde un lucru, la fel ca şi pe 
vânzător, să nu caute să înşele exagerând preţul mărfii sale, ci să o 
preţuiască drept după valoarea ei; ea prescrie aceeaşi îndatorire lucrătorului 
care se însărcinează să facă un lucru; căci el ştie cât preţuieşte lucrul său. 
Intr-un stat cu cetăţeni liberi nu se cuvine ca meseriaşul să se siujeaseă de 
înşelăciune şi să abuzeze de meseria sa, adică de ceva drept din firea sa şi 
depărtat de minciună, numai spre a înşela pe particulari. Astfel oricine va 
fi suferit vreo daună în această privinţă are acţiune împotriva autorului 
acelei daune. 

Dacă cineva, după ce a dat unui meseriaş să-i facă un lucru, nu-i 
plăteşte preţul convenit între ei, şi dacă calcă îndatorirea sa către lupiter şi 
Minerva, păstrătorii şi apărătorii statului, numai în scopul unui mic câştig, 
el rupe legăturile principale ale relaţiilor sociale. Atunci legea se aliază cu 
zeii aceştia spre a veni în ajutorul societăţii, pe care el năzuieşte s-o 
nimicească. De aeeea, acela ce a primit lucrul de la meseriaş, dar nu i-a 
plătit preţul la timpul învoit, să-i plătească îndoit; şi dacă lasă să treacă un 
an, să plătească şi dobânzi, câte un obol la fiecare drahmă pe lună, deşi de 
altfel banii datoraţi cu orice alt titlu nu trebuie să aducă nici o dobândă. 
Judecata acestui fel de pricini este de competenţa tribunalului tribului. E 
drept să observăm, fiindcă am vorbit despre meseriaşi îndeobşte, că 
aceleaşi norme se aplică şi generalilor de armată şi tuturor celor versaţi în 
aceste arte, ca unor făurari ai mântuirii patriei. Dacă cineva dintre aeeştia 
împlineşte în mod destoinic o lucrare, fie primită de bună voie, fie că i s-a 
ordonat, legea din partea sa să-i dea, după merit, cinstirea, care este plata 

ostaşilor, şi să nu înceteze a-1 lăuda. Dacă însă, după ce-i va fi comandat 
oarecare frumoasă ispravă războinică, ea nu-i plăteşte răsplata, el se va 
plânge. De aceea să edictăm următoarea lege plină de laude la adresa 
războinicilor, lege ce cuprinde mai mult o povaţă decât impune o obligaţie: 
Toţi cetăţenii să onoreze după rang pe oamenii de ispravă, care păstrează 
fiinţa statului, fie graţie actelor de cura j, fie graţie talentului lor militar. în 
primul rând însă, cea mai mare răsplată să se dea acelora care au fost 
capabili să dea cinstea cuvenită legilor scrise ale legiuitorilor celor buni. 

6 Am orânduit aproape principalele convenţii ce oamenii încheie între 

ei; au rămas convenţiile pupilare şi grija ce trebuie să aibă tutorii de orfani. 
Este necesar să legiferăm şi această materie, în urma celor de mai sus. 
Principiul tuturor neorânduielilor în materia aceasta provine în parte din 
capriciile testamentare ale muribunzilor, parte din cauza accidentelor 
întâmplate celor ce nu lasă nici un testament. Am spus că e necesar, o, 
Clinias, privind cât de spinoasă şi anevoioasă este chestiunea succesiunilor, 
să o cuprindem şi pe ea în lege. în adevăr, dacă se lasă oricui libertatea să 
facă testament valabil, aşa ca ultima voinţă a celui ce se află la sfârşitul 
vieţii să fie totdeauna împlinită necondiţionat, mulţi vor lua dispoziţii 
contradictorii între ele şi contrare atât legilor, cât şi moravurilor cetăţenilor, 
precum şi sentimentelor lor personale, ce le aveau înainte de a testa. Căci 
cei mai mulţi suntem cu mintea slabă şi cu sufletul frânt oarecum, când ne 
credem aproape de moarte. 

CLINIAS: Cum înţelegi afirmaţia aceasta, oaspete? 

ATENIANUL: Omul muribund este o fiinţă anevoie de împăcat, o, 
Clinias; o fiinţă plină de vorbe supărătoare şi contrare legiuitorului. 

CLINIAS: Cum? 

ATENIANUL: Dorind să fie toate după placul său, rosteşte de obicei 
cuvinte mânioase. 

CLINIAS: Ce cuvinte? 

ATENIANUL: O, zei, zice el, este ceva revoltător ca eu să n-am 
dreptul să dau ale mele şi să le dau cui vreau eu, unuia mai mult, mai puţin 
altuia dintre aceia care m-au sprijinit şi au dat dovezi îndestulătoare de 
dragostea lor, în timpul bolii mele, la bătrâneţe şi în alte împrejurări ale 
vieţii mele. 

CLINIAS: Nu ţi se pare că vorbeşte drept'.'* 

ATENIANUL; Sunt convins că legiuitorii din vremea veche au fost 
prea moi şi au făcut legile, socotind şi privind numai o parte mică a 
afacerilor omeneşti. * 

CLINIAS: Ce vrei să zici? 

ATENIANUL: Din teamă faţă de mustrarea lor, au făcut ei legea care 
dă voie fiecăruia să testeze necondiţionat cum îi place; tu însă şi eu vom 
răspunde mai la largul nostru muribunzilor. 

CLINIAS: Ce? 

ATENIANUL: Prieteni, ie vom zice, cu un picior în groapă cum 
sunteţi, vă este greu să cunoaşteţi acum afacerile voastre, sau pe voi înşivă, 
cum zice şi inscripţia Pitici; aşa că cu, ca legiuitor, hotărăsc că nici voi, 
nici averea aceasta a voastră nu sunteţi ale noastre, ci ale familiei noastre 
întregi, atât a strămoşilor, cât şi a urmaşilor, şi că atât familia voastră şi 
averea voastră sunt şi mai mult posesiunea statului. Stând astfel lucrurile, 
dacă pe când boala sau agonia te face să pluteşti între viaţă şi moarte, un 
linguşitor te ia în primire şi-ţi strecoară în suflet să faci un testament, care 
să cuprindă nu ce este mai bine, eu nu soi îngădui, pe cât pot, să aibă loc 
asemenea lucru, ci luând aminte la cel mai mare bine al statului, şi al 
familiei tale, şi având în vedere interesul acestora, voi face o lege 
(succesorală), convins că interesul particular trebuie pus cu dreptate pe al 
doilea plan. Iar voi, binevoitori şi buni faţă de noi, duceţi-vă acolo unde vă 
duce natura omenească; noi vom avea cea mai mare grijă de toţi ai voştri, 
fără părtinirea unora şi urgisirea altora. Acestea să fie poveţele .şi preludiul 
adresate celor vii şi muribunzilor; iar legea, următoarea; Oricine dispune 7 
prin testament de averea sa, dacă este tată de copii, este dator să instituie 
mai întâi moştenitor pe unul din băieţi, pe care voieşte; iar dintre ceilalţi 
copii, dacă dă pe vreunul dintre ei cuiva ca să-l adopte, să înscrie aceasta în 
testament. Dacă îi mai rămâne încă un băiat, care, nefiind trecut cu nici un 
lot drept pământ de moştenire, va fi trimis, după toate probabilităţile, în 
oarecare colonie, conform legii, poate să-i dea acestuia restul averii sale, 
afară de moştenirea părintească şi de toate accesoriile acestei moşteniri. 

Dacă îi rămân mai mulţi, să le dea câte o parte din averea deosebită de 
fondul părintesc. Aceluia dintre fii care are casa sa, să nu-i lase nimic, 
precum nici fiicei logodite şi făgăduite în căsătorie; dacă nu este logodită, 
să ia parte la moştenire. Dacă după facerea testamentului unul dintre fii sau 
una dintre fiice primeşte o moştenire de pământ, să lase partea sa 
moştenitorului testatorului. Dacă testatorul nu lasă băieţi, ci numai fete, să 

instituie moştenitor un tânăr, pe care îl va alege de bărbat al aceleia dintre 
fete, care crede de cuviinţă, şi pe care îl va fi adoptat ca fiu. Dacă cineva 
pierde pe fiu-său, fie natural, fie adoptiv, mai înainte de a putea fi înscris 
printre bărbaţi, să însemneze întâmplarea aceasta în testament şi să arate 
pe acela pe care voieşte să-l adopte cu un noroc mai bun. Cine face un 
testament, fără să aibă copii, are dreptul să pună de o parte a zecea parte 
din averea câştigată de el, şi să o lase cui îi va plăcea, după ce a lăsat tot 
restul aceluia pe care l-a ales ca fiu adoptiv; astfel nu se expune mustrărilor 
şi are un fiu adoptiv, ca să-i cultive memoria, potrivit legii. 

Dacă testatorul lasă copii minori, poate să le dea prin testament orice 
tutori crede de cuviinţă şi câţi vrea, numai cu condiţia ca aceştia să 
consimtă şi să făgăduiască ei înşişi că primesc tutela; orice instituire de 
tutelă făcută în forma aceasta este valabilă. Dar dacă cineva moare fără să 
facă testament sau fără să numească tutori, tutela o împlinesc rudele cele 
mai apiopi ale dinspre tată şi mamă, câte două de fiecare parte, cărora se va 
asocia un laieten al mortului. Păzitorii legilor să numească tutori orfanilor 
eaie au nevoie: şi cincisprezece dintre ei, cei mai în etate, au atribuţia 
materiei tutelei şi a orfanilor. Să se împartă aşa ca, în fiecare an, câte trei să 
exercite funcţia aceasta; iar după cinci ani să fi trecut toţi prin ea. 
întocmirea aceasta, pe cât cu putinţă, să nu se întrerupă niciodată. Aceleaşi 
legi să se aplice în folosul minorilor, lăsaţi de unul mort fără testament. 

Cel ce lasă fete, să dea voie legiuitorului, în urma unei morţi 
neprevăzute, să împlinească el două dintre cele trei datorii ale unui tată de 
fete: adică să mărite pe fete după rudele cele mai apropiate, şi să păstreze 
porţiunea ereditară. A treia îndatorire, aceea de a căuta printre cetăţeni un 
bărbat plăcut la caracter şi cu bune deprinderi, spre a şi-l face fiu şi bărbat 
fetei sale, lucrul acesta, fiindcă nu poate ghici intenţiile defunctului, să-l 
lase la o parte. Astfel este deci legea, ce trebuie respectată cât mai strict cu 
putinţă. Dacă cineva moare fără testament, lăsând fete, fratele după tată al 
decedatului, sau fratele după mamă, dacă n-are casa lui, să se însoare cu 
una dintie ele şi să ia moştenirea răposatului. Dacă n-are frate, ci un nepot 
de frate, este acelaşi lucru, numai să fie potriviţi la vârstă. Dacă n-are nici 
frate, nici nepot de frate, ci numai nepot de soră, să se procedeze tot aşa. 
Al patrulea să fie unchiul răposatului dinspre tată; al cincilea, fiul acestui 
unchi; al şaselea, fiul surorii tatălui, şi aşa mai încolo, după gradele de 
rudenie, începând cu fraţi şi nepoţi, şi la grade egale dându-se întâietate 
rudelor prin bărbaţi faţă de acelea prin femei. Judecătorii constată dacă 

părţile au vârsta nubilă sau nu, inspectând corpurile goale ale bărbaţilor, 
iar ale fetelor, dezvelite numai până la buric. 

Dacă fata n-are rude, tineri buni de însurat, până la gradul de'fii ai 
fiilor fratelui şi nici până la fiii bunicului, bărbatul pe care ea şi-l alege cu 
învoirea tutorilor, şi care o place şi el, să fie moştenitorul răposatului şi 
soţul ei. Afară de acestea, fiindcă multe sunt cazurile ce pot avea loc, se 
poate întâmpla în statul nostru câteodată să aibă loc o şi mai mare lipsă de 
bărbaţi, decât prevederile noastre. Astfel, dacă o fată nu găseşte un bărbat 
bun printre cetăţeni şi vede pe unul trimis în oarecare colonie, pe care i-ar 
plăcea să-l facă moştenitor al patrimoniului tatălui ei, dacă el îi este rudă, 
să intre în posesia moştenirii, după orânduirea legii; dacă nu îi este rudă, 
are nevoie numai de consimţământul ei şi al tutorilor spre a o lua în 
căsătorie, şi spre a intra în posesia moştenirii răposatuui intestat', 
reîntorcându-se în patrie. 

Cât priveşte pe acela care moare fără testament şi nu lasă nici băieţi, 
nici fete, se va ţine legea enunţată mai sus, relativ la toate celelalte condiţii; 
pe lângă aceasta, o fată şi un bărbat dintre rudele răposatului, legându-se 
prin căsătorie, să intre în casa dezolată şi să fie pe drept moştenirea lor, în 
primul loc sora, a doua — fiica fratelui, a treia — fiica sorei, a patra — 
sora tatălui, a cincea — nepoata de frate, a şasea — nepoata tatălui după 
soră; să se unească acestea cu aceia după rudenie şi după lege, precum am 
prescris mai înainte. 

Să nu trecem cu vederea fără a observa asprimea unor asemenea legi, 
care impun rudei celei mai apropiate a răposatului de a lua în căsătorie pe 
ruda cea mai apropiată, obligaţie împovărătoare de multe ori; legea pare că 
nu vede miile de piedici ce se opun omului în împlinirea acestor prescripţii; 
astfel că se găsesc unii hotărâţi să sufere mai degrabă orice, decât să se 
supună acestor îndatoriri, şi să se însoare sau mărite cu o fată sau un bărbat 
bolnavi, cu diformităţi ale corpului sau metehne ale spiritului. Li se va 
părea unora că legiuitorul nu s-a gândit deloc la nepotrivirile acestea; însă 
nu e aşa. Iată speţa de preludiu oarecum comun, prin care se cere acelora 
pentru care se fac legile să nu-i ia în nume de rău legiuitorului, căci el, 
preocupat de binele obştesc, poate numai cu foarte mare greutate să înlăture 
totdeodată relele ce decurg pentru particulari din legile sale; de asemenea. 


* Inlestal (din lat. intestalus) — care n-a lăsat testament. 

e drept să fie păsuiţi şi aceia pentru care se fac legile, fiindcă uneori le este 
peste putinţă să ţină legea, din cauza unor oarecare piedici neprevăzute 
de către legiuitor. 

CLINIAS; Care este atunci, oaspete, lucrul cel mai bun de făcut? 

ATENIANUL: Trebuie, Clinias, să se numească arbitri între legi şi 
aceia ce trebuie să le ţină. 

CLINIAS: Ce vrei să zici? 

ATENIANUL: Câteodată, fiul fratelui, fecior de bani gata, nu vrea să 
se însoare cu fiica unchiului, mândru de averea lui şi fiindcă are de gând 
să se însoare mai bine. Câteodată, de asemenea, este silit să refuze 
supunerea la lege, când bunăoară ea îi impune o adevărată nenorocire 
pentru el, anume să se însoare cu o smintită sau cu una lovită de alte grave 
defecte ale corpului sau ale spiritului; în condiţiile acestea viaţa devine 
nesuferită. Cu privire la aceste neajunsuri, următoarea propoziţie să se ţină 
ca lege: „Dacă cineva are vreun cuvânt să fie nemulţumit pe cuprinsul 
legilor testamentare în vreo privinţă oarecare, mai ales relativ la căsătorie, 
şi pretinde că, dacă legiuitorul ar fi viu şi de faţă, niciodată nu l-ar sili să ia 
în căsătorie asemenea persoane, pe care îl sileşte să le ia acum, conform 
legii — o rudă a răposatului sau unul din tutorii copiilor săi să apeleze la 
cei cincisprezece păzitori ai legilor instituiţi de către legiuitor ca arbitri şi 
părinţi ai orfanilor, fete şi băieţi; atunci părţile să se înfăţişeze înaintea lor, 
să-şi expună motivele lor şi să se conformeze deciziei lor. Dacă cuiva i se 
pare că se atribuie păzitorilor legii puteri prea mari, chemându-i în faţa 
judecătorilor de elită, să se pledeze cauza înaintea lor. Cine pierde, să sufere 
mustrarea şi ocară din partea legiuitorului, pedeapsă mai grea, pentru un 
om simţitor, decât o mare amendă bănească. 

8 Vedem acum că orfanii se nasc, oarecum, a doua oară. Am vorbit 

despre hrana şi educaţia ce trebuie să urmeze îndată după naştere; cât 
priveşte momentul când pierd pe părinţi, trebuie să căutăm toate mijloacele 
potrivite spre a le îndulci nenorocirea stării lor. în primul rând, voim ca 
păzitorii legilor să le ţină loc de părinţi, dispunând în interesul lor conform 
legii; le ordonăm să aibă câteşitrei grijă de ei, cu zel, în fiecare an, ca de 
copiii lor. Dar mai întâi îi povăţuim printr-un preludiu atât pe ei, cât şi pe 
tutori, cum să educe pe pupili. 

Mi se pare că am spus mai sus, foarte la locul lor, că sufletele morţilor 
păstrează oarecare putere şi după moarte, încât pot să îngrijească de 
treburile omeneşti. Afirmaţia aceasta, deşi este adevărată, ar avea nevoie 

de discuţie lungă, ca să fie dovedită. Trebuie să avem credinţă în tradiţiile 
aşa de numeroase şi vechi, precum şi în declaraţiile legiuitorilor care susţin 
că aşa este, afară decât dacă nu vor să treacă de nebuni. Dacă acest*lucru 
este adevărat şi conform naturii, păzitorii legilor cată să se teamă mai întâi 
de zeii cerului, care au milă de starea de părăsire a orfanilor; să se teamă 
apoi de sufletele părinţilor răposaţi, care, dintr-un sentiment firesc, se 
interesează cu deosebire de tot ce atinge pe copiii lor, le voiesc binele 
acelor ce le sunt binevoitori şi urăsc pe vrăjmaşii lor; să se teamă în fine şi 
de sufletele celor ce sunt în viaţă, dar sunt bătrâni şi în mare cinste; în orice 
stat care înfloreşte fiind înzestrat cu legi bune, bătrânii aceştia sunt iubiţi 
de copiii copiilor, care trăiesc în desfătare pe lângă ei; şi aud desluşit şi văd 
bine ce soartă au orfanii şi, convinşi că aceşti copii sunt un depozit foarte 
însemnat şi sfânt, sunt binevoitori faţă de cei ce se arată drepţi cu ei şi se 
indignează foarte grav contra celor ce nedreptăţesc pe aceşti copii orfani şi 
părăsiţi. Orice tutor şi magistrat, dacă-i mai rămâne o scânteie de minte, 
fiind cu luare-aminte la lucrurile acestea şi dându-şi toată silinţa la hrănirea 
şi educarea orfanilor, trebuie să li le facă tot binele ce le stă în putere, ca 
şi cum ar fi un împrumut, ale cărui fructe le vor culege într-o zi el şi copiii 
lui. Cel ce se va supune acestei poveţe ce precede legea şi nu va face nici 
un rău orfanului, nu va încerca pe riscul său ura legiuitorului; iar cel ce nu 
o respectă şi nedreptăţeşte într-un chip oarecare pe cel orfan şi de tată şi de 
mamă, să fie pedepsit îndoit de cum ar fi fost pedepsit, dacă ar fi făcut 
vreun rău unuia care are tată şi mamă. Cât despre regulamentele relative la 
datoriile tutorilor către pupilii lor şi relativ la controlul magistraţilor asupra 
gestiunii tutorilor, dacă şi unii şi alţii n-ar avea în educaţia ce o dau 
propriilor lor copii, şi în administrarea afacerilor lor domestice, un model 
de educaţie ce se cuvine copiilor de condiţie liberă, şi dacă de altfel n-ar 
avea cu privire la materia aceasta legi destul de înţelepte, ar fi poate la locul 
său de a edicta legi speciale despre tutelă şi de a distinge prin instituţii 
deosebite educaţia orfanilor de aceea a celorlalţi copii. Dar astăzi nu se face 
mare deosebire între modul de educaţie al orfanilor şi chipul cum un tată 
îşi creşte copiii săi; însă în ce priveşte cinstea sau necinstea ce-şi atrag, 
precum şi cu privire la ostenelile la care sunt îndatoraţi, de obicei nu sunt 
egale. Din pricina aceasta, când e vorba de orfani, legea orânduieşte cu 
luare-aminte materia aceasta, dând sfaturi şi ameninţând totdeodată. Deci 
ameninţarea aceasta va fi bine venită: Oricine este tutor al unui băiat sau 
al unei fete, şi oricine dintre păzitorii legilor, instituit ca inspector al 

tutorului, are controlul acestuia, să iubească pe pupil nu mai puţin ca pe 
propriii săi copii, şi să aibă grijă de averea lui nu mai mică decât averea sa 
proprie, ci chiar mai mare grijă. Aceasta să fie legea pe care tutorul unui 
pupil s-o aibă de călăuză. Dacă tutorul calcă legea, magistratul controlor 
să pedepsească pe tutor; dacă magistratul este învinuit, tutorul să-l aducă 
în faţa tribunalului de elită, şi după evaluarea daunei aduse pupilului, 
vinovatul să se condamne la dublu. Dacă rudele pupilului sau oricare alt 
cetăţean bănuiesc pe tutor de neglijenţă sau de sustragere de avere, după 
ce-1 vor aduce în faţa aceluiaşi tribunal, să fie condamnat la împătritul 
daunei pricinuite, din care o jumătate să se dea pupilului, iar cealaltă 
jumătate aceluia care a urmărit afacerea în faţa justiţiei. Dacăorfanul, ajuns 
la pubertate, crede că tutorul şi-a exercitat rău tutela, să aibă acţiune contra 
lui timp de cinci ani, cu începere din ziua când a ieşit din tutelă; şi dacă 
tutorul este dovedit de sustragere de avere, tribunalul să evalueze pedeapsa 
sau amenda ce trebuie să sufere. Dacă vreun magistrat se dovedeşte că din 
neglijenţa lui a adus o daună pupilului, să fie condamnat la o despăgubire, 
după estimarea judecătorilor; însă dacă faptul său este o nedreptate, pe 
lângă despăgubirea daunei, să fie destituit din funcţia sa de păzitor al 
legilor, iar cetăţenii, reuniţi în adunare, să aleagăîn locul său un alt păzitor 
al legilor, pentru capitală şi pentru ţară. 

9 Părinţii au câteodată neînţelegeri cu copiii lor şi aceştia cu părinţii lor, 

certuri care ajung mai mari decât se cuvine; atunci se poate întâmpla ca 
părinţii să-şi închipuie că legiuitorul trebuie să le dea voie, dacă ei voiesc, 
să desfieze pe copiii lor în faţa lumii, şi printr-un pristav, aşa ca să nu-i mai 
fie fiu, după lege; şi, dimpotrivă, copiii să repudieze pe părinţii doborâţi de 
boală sau de bătrâneţe, plângându-se de demenţa lor. Purtarea aceasta nu 
intră de obicei decât în apucăturile oamenilor cu desăvârşire răi. Căci dacă 
numai o parte ar fi răutăcioasă, vreau să zic că dacă numai fiii ar fi răi, iar 
părinţii nu, sau invers, nu s-ar vedea niciodată asemenea neorânduieli, pe 
care aceste duşmănii le atrag după ele. în orice alt stat, un fiu repudiat în 
public de către tatăl său nu pierde în mod necesar dreptul de cetăţean. Dar 
la noi, având în vedere legile noastre, este o necesitate să fie trimis în altă 
regiune, fiind lipsit de cap de familie; căci nu e îngăduit a mai adăuga nici 
o singură familie la cele 5 040 existente. Şi astfel cel ce face această 
pedeapsă juridică trebuie să fie repudiat nu numai de către tată, ci şi de 
către familia întreagă. în cazul acesta trebuie urmată legea următoare: Cine 
s-a oprit la gândul nefericit, de a se lepăda de fiul său pe care l-a născut şi 

l-a crescut, fic cu drept, fie fără teniei, să nu-i fie îngăduit să facă lucrul 
acesta aşa pe loc şi fără nici o formă; ci mai întâi să adune pe toate rudele 
sale până la veri, şi toate rudele fiului dinspre mamă până la acelaşi*grad; 
apoi să-şi expună motivele sale în prezenţa lor şi să arate că merită să fie 
renegat de către toată familia. în urmă să se dea cuvântul şi fiului, ca să 
arate că nu merita să sufere un asemenea tratament. Dacă câştigă tatăl şi 
t)bţine jumătate din voturile tuturor rudelor, adică ale tuturor persoanelor 
mature, atât bărbaţi cât şi femei, afară de tată care acuză, de mamă şi de 
acuzat însuşi, numai aşa tatăl are drept să desfieze pe fiul său, altfel, nu. 

Dacă un cetăţean vrea să adopte pe copilul acesta, după ce a fost renegat 
de către tatăl său, să nu fie împiedicat de nici o lege; căci este natural ca 
deprinderile tuturor tinerilor să sufere multe prefaceri involuntare. Dar dacă 
nu se prezintă nimeni, ca să-l adopte, şi dacă copilul a atins vârsta de zece 
ani, aceia care au îndatorirea să îngrijească de aşezarea supranumerarilor 
în colonii, să aibă grijă să-i pregătească în colonii o stare potrivită. 

Dacă boala, bătrâneţea sau un caracter nesuferit sau toate aceste 
defecte reunite fac pe cineva mai slab de minte decât sunt cei mai mulţi 
oameni, astfel că slăbiciunea aceasta nu e cunoscută decât de către cei ce 
convieţuiesc cu el, însă ca unul ce are puterea părintească ruinează casa şi 
fiul nu ştie ce să facă, şi se teme să-l cheme la judecată sub calificarea de 
demenţă — iată ce zice legea în cazul acesta: Mai întâi fiul cată să găsească 
pe cei mai vechi dintre păzitorii legilor şi să le comunice trista situaţie a 
tatălui lui. Aceştia, după ce se vor încredinţa suficient de adevărul stării, 
să-i spună dacă e cazul să-l citeze sau nu ca dement; şi dacă îl povăţuiesc 
să facă lucrul acesta, ei să-i slujească de martori şi de avocaţi. Dacă sentinţa 
se dă contra tatălui, el nu mai poate dispune valabil, în tot restul zilelor sale, 
de cea mai mică parte a averii sale şi de aci înainte să fie considerat ca 
un copil. 

Dacă bărbatul şi soţia nu se înţeleg deloc din pricina nepotrivirii 10 
caracterelor lor, zece dintre păzitorii legilor de vârstă mijlocie şi tot atâtea 
femei alese dintre acelea ce au inspecţia căsătoriilor trebuie să se 
însărcineze a aplana totdeauna aceste neînţelegeri; dacă ei reuşesc să-i 
împace, hotărârea lor să-i lege pe amândoi. Dar dacă spiritele lor sunt prea 
tare aprinse, să caute pe cât le stă în putere să căsătorească pe fiecare din ei 
cu o altă persoană. Este recunoscut că asemenea temperamente nu au 
deprinderi tocmai blânde; de aceea să caute să-i unească cu caractere mai 
paşnice şi mai blânde. Dacă soţii între care se ivesc asemenea certuri n-au 

copii sau au puţini, căsătoriile noi să se încheie şi în scopul de a face copii, 
iar cei ce sunt destul de înzestraţi cu copii se despart şi se căsătoresc din 
nou, precum se cuvine, numai cu scopul de a trăi împreună până la 
bătrâneţe şi a se îngriji unul pe altul. 

Dacă cuiva îi moare femeia şi rămân mai mulţi băieţi şi fete de pe 
urma ei, legea îl povăţuieşte să-şi crească copiii şi să nu le aducă în casă o 
mamă vitregă; dar ea nu-1 constrânge; dacă nu are copii, să-şi ia negreşit 
femeie, până ce va face destui copii, sprijin al casei lui şi al statului. Dacă 
bărbatul moare mai întâi lăsând un număr îndestulător de copii, mama să-i 
crească şi să rămână văduvă. Totuşi, dacă pare că e prea tânără, ca să poată 
trăi mai departe sănătoasă fără bărbat, rudele ei să ţină sfat cu femeile 
inspectoare ale căsătoriilor, şi ea să urmeze hotărârea luată de unele şi altele 
în unanimitate. Dar dacă n-are copii de la bărbatul răposat, să se mărite din 
nou ca să facă copii. Se zice că cineva are destui copii şi în număr legal, 
când are un băiat şi o fată. 

Dacă un copil este recunoscut ca odrasla acelora care l-au făcut, însă 
este nevoie de a hotărî a cui condiţie trebuie s-o urmeze, dacă copilul este 
făcut de o sclavă, cu un sclav, sau cu o persoană liberă sau cu un libert, să 
fie al stăpânului sclavei; dacă însă o femeie liberă are legături cu un sclav, 
ce se naşte să aparţină stăpânului sclavului. Dacă un stăpân are un copil cu 
sclava sa, ori o femeie, cu sclavul său, şi dacă faptul ajunge în gura lumii, 
femeile să îndepărteze pe copilul acesteia din urmă împreună cu tatăl său, 
iar păzitorii legilor să trimită împreună cu mama .sa pe copilul celui dintâi 
în altă regiune. 

11 Nu se găseşte nimeni nici printre zei, nici printre oamenii sănătoşi la 

minte, ca să povăţuiască pe cineva să-şi nesocotească părinţii. Şi trebuie să 
înţelegem un lucru, că aceleaşi sunt motivele pentru care trebuie să slăvim 
pe zei, şi pentru care trebuie să respectăm sau să nu respectăm pe părinţi. 
Pretutindeni şi din vechime au existat două feluri de legi referitoare la zei: 
căci sunt divinităţi pe care le vedem desluşit; alteori ne închinăm la 
imaginile şi statuile lor, şi slăvind aceste statui, deşi neînsufleţite, noi 
credem că închinăciunile noastre sunt bine primite de către zeii vii, pe care 
ele îi reprezintă, şi ne aduc binefacerile lor. De aceea, dacă cineva are 
retraşi în casa lui un tată sau o mamă sau taţii sau mamele acestora, obosiţi 
de bătrâneţe, să nu creadă că are sub acoperişul casei sale o statuie sau 
imagine mai preţioasă, mai puternică, dacă de fapt posesorul lor le cultivă 
aşa cum se cuvine. 

CLINIAS: Care este chipul adevărat de a cinsti pe părinţi, după 
părerea ta? 

ATENIANUL: O să-ţi spun acum; căci, prietenii mei, lucrul merită să 
fie auzit. 

CLINIAS: Spune. 

ATENIANUL: Se zice că Edip, acoperit de ocară de fiii săi, i-a 
blestemat şi blestemele lui, se ştie, le-au auzit şi le-au împlinit zeii. 
Amyntor şi Teseu, într-un noment de mânie, au blestemat pe Phoenix şi pe 
Hippolit; şi nenumăraţi alţii şi-au blestemat copiii. într-adevăr, blestemele 
oricui altcineva sunt mai puţin grele ca ale unui tată, şi cu drept cuvânt. Dar 
dacă se crede că este ceva firesc ca zeii să asculte blestemele cu care un 
tată sau o mamă împovărează pe fiul lor, când ei se văd dispreţuiţi de către 
el, nu trebuie oare să credem şi mai tare că dacă plini de bucurie, când se 
văd cinstiţi de către copiii lor, părinţii se roagă la aceiaşi zei pentru fericirea 
copiilor, rugăciunile lor nu sunt mal puţin active spre bine, ca spre rău? 
Dacă n-ar fi aşa, atunci zeii nu sunt drepţi în împărţirea bunurilor; defect 
care am recunoscut că le lipseşte cu desăvârşire. 

CLINIAS: Netăgăduit. 

ATENIANUL: Să ne gândim, aşadar, la ce am zis adineaori, că nu 
putem avea statuie mai slăvită în ochii divinităţii, decât pe un tată sau un 
bunic sleiţi de bătrâneţe şi mame tot aşa de neputincioase, şi că zeul se 
bucură când cineva îi cinsteşte pe aceştia sau acestea; căci altfel nu le-ar 
împlini voia. Căci puterea acestor strămoşi, pe care îi avem aşezaţi acasă, 
are o tărie minunată faţă de statuile neînsufleţite; acelea care sunt 
însufleţite, când le respectăm, îşi unesc rugăciunile lorcu ale noastre şi ne 
blestemă când le insultăm; pe când cele de al doilea nu fac nici una, nici 
alta. Aşa că cine cinsteşte cum se cuvine pe tatăl, pe moşu-său şi pe ceilalţi 
ascendenţi, să fie încredinţat că are în persoana lor statuile cele mai 
puternice, spre a atrage asupra lor binecuvântarea zeilor. 

CLINIAS: Foarte bine zis. 

ATENIANUL: Oricine, aşadar, care se bucură de o minte sănătoasă, 
se teme şi cinsteşte rugăciunile părinţilor, fiindcă ştie că au fost împlinite 
multora şi în multe prilejuri şi au fost confirmate prin rezultatul lor. Şi 
pentru că aşa este orânduirea firească, pentru oamenii buni, părinţii şi moşii 
încovoiaţi de ani, care trăiesc până la o bătrâneţe foarte înaintată, sunt un 
bine mult dorit şi foarte regretat, când ei părăsesc viaţa în floarea vârstei; 
însă pentru cei răi, ei sunt un prilej de spaimă. Deci oricine să cinstească 






PLATON 


în tot chipul, cu toată cuviinţa legiuită, pe părinţii săi, potrivit celor spuse 
mai sus. însă dacă cineva rămâne surd la glasul unor astfel de învăţături, 
legea edictată contra lui în materia aceasta, să fie următoarea: Dacă cineva 
în statul acesta se poartă cu părinţii mai rău decât se cuvine, şi nu-i respectă 
şi nu ascultă de voile lor mai mult decât pe copii şi pe toţi urmaşii lui, şi 
chiar decât pe sine însuşi, acel ce suferă o asemenea neplăcere să se plângă 
sau nemijlocit sau prin altcineva la cei trei păzitori ai legilor mai bătrâni, iar 
femeile la tot atâtea inspectoare ale căsătoriilor. Aceştia să ia în seamă 
plângerile lor, iar vinovaţii să fie pedepsiţi cu lovituri şi cu închisoare, dacă 
sunt tineri,adică dacă n-au mai mult de treizeci de ani, bărbaţii, şi patruzeci 
de ani, femeile. Dacă după ce au trecut de etatea aceasta nu încetează să 
nesocotească în acelaşi mod pe părinţi, ci ajung chiar să-i lovească, să fie 
aduşi în faţa unei adunări de o sută unu cetăţeni mai bătrâni, care ţine loc 
de tribunal. Dacă sunt dovediţi, tribunalul aeesta să hotărască amenda sau 
pedeapsa corporală ce li se cuvine, fără să-i seutească de nici una din 
pedepsele pe care un om le poate suferi în persoana sau avutul său. Dacă cel 
chinuit nu este în stare să facă singur plângerea, aceea dintre persoanele 
libere, care va afla de faptul acesta, să-l denunţe magistratului, sub 
pedeapsă de a fi declarat om rău şi urmărit în justiţie de oricine vrea, ca 
vătămător statului. Denunţătorul, dacă este selav, să fie liber şi, dacă este 
sclavul vinovatului ori al celui ce este maltratat, să fie manumis' de către 
magistraţi; dacă este al altui cetăţean, statul să plătească posesorului 
valoarea lui. Pe deasupra, magistraţii să bage de seamă să nu-i facă cineva 
vreun rău, spre a se răzbuna pe el de denunţul făcut. 

12 Despre daunele pe care cineva le aduee altuia prin mijlocul unor 

oarecare doftorii, am sancţionat pe acelea, care aduc moartea; dar n-am 
vorbit nimic despre celelalte vătămări sau daune cu voinţă şi dinadins pe 
care cineva le aduce prin mijlocul unor oarecare băuturi, alimente sau alifii, 
în adevăr, neamul omenesc se slujeşte de două feluri de farmece, a căror 
deosebire este cam greu de făcut. Primul fel este acela pe care-1 desluşirăm 
clar acum, când se vatămă în mod natural unele corpuri prin acţiunea altor 
corpuri. Cealaltă specie de farmeee este aceea care, graţie oricăror făcături 
şi incantaţii şi „legături", cum li se zice, convinge pe înşişi autorii 
farmecelor că în adevăr ele fac rău, şi cred că ei se pot sluji cu succes de 


' Manumi.s (din lat. manumi.ssus) — eliberat din sclavie, dezrobit. 

i'lc; iar pe ceilalţi îi fac să creadă că fermecătorii aceştia le pot face foarte 
mare rău. Nu este uşor de a şti exact care sunt condiţiile acestor fenomene 
şi, dacă ai şti, nu este lesne să le demonstrezi altuia. Nici nu face să-ţi dai 
osteneală să încerci a proba unor oarecare spirite tare prevenite contra 
acestor lucruri, că nu trebuie să dea nici o însemnătate figurilor mici de 
ceară aşezate sau la uşile lor sau în răspântii sau la mormintele străbunilor 
lor, fiindcă ei n-au nici o explicaţie sigură a acestor lucruri. 

După ce împărţim în două capitole legea despre farmece, mai întâi 
rugăm, îndemnăm şi povăţuim pe aceia, ce ar avea de gând să se slujească 
de unul sau celălalt fel de farmece, să nu încerce a face aşa ceva, şi nici să 
înspăimânte mulţimea proastă ca pe nişte copii şi nici să silească pe 
legiuitor şi pe Judecător să lecuiască spaimele acestea ale oamenilor; mai 
întâi pentru că acela care încearcă să facă farmece nu ştie ce face, atât cu 
privire la aplicaţiile ce se fac pe corp sau în corp, dacă nu cunoaşte 
medicina, cât şi în ce priveşte făcăturile, dacă nu este vrăjitor sau maestru 
ilc boscoane (farmece). Aceasta este povaţa ce le-o dăm şi aceasta e legea: 
C.’ine, slujindu-se de oarecare băuturi otrăvite, nu omoară pe un cetăţean 
sau pe cineva dintre oamenii lui, însă face să-i piară vitele sau albinele lui, 
sau îi pricinuieşte oarecare altă pagubă, dacă este medic şi va fi dovedit şi 
condamnat pentru fermecătorie (cu otrăvire), să fie condamnat la moarte; 
dacă nu este specialist. Judecata să hotărască amenda sau pedeapsa ce are 
să o sufere. Cine se slujeşte de „legături" sau de vrăji, sau de oarecare 
făcături, sau de toate celelalte farmece de felul acesta, cu scopul de a face 
rău altora cu asemenea farmece, dacă este ghicitor sau maestru de 
boscoane, să moară; iar dacă nu este versat în artele acestea, dar este 
dovedit de fermecătorie. Judecata să hotărască ce are să sufere în persoana 
sau în averea sa. 

Oricine aduce, prin furt sau hoţie, o daună altuia, să fie condamnat la 
o amendă mai mare, dacă dauna este mai mare şi la una mai mică, dacă 
ilauna este mai mică; îndeobşte despăgubirea să fie proporţională cu dauna, 
până ce ea se va repara în întregime. Pe lângă aceasta, orice răufăcător, 
pentru fiecare delict comis, să fie condamnat la o pedeapsă potrivită, în 
scopul îndreptării lui. Pedeapsa aceasta să fie mai uşoară pentru infractorul 
ilin imprudenţă sau din îndemnul altuia, sau din cauza tinereţii, sau din o 
altă pricină asemănătoare; şi mai mare, pentru acela, pe care propria 
nechibzuinţă l-a împins la crimă, lăsându-se biruit de ispita plăcerilor sau 
de teama durerilor, de frică, de laşitate, invidie, mânie sau altă patimă greu 


341 



PLAFON 


de vindecat. Ei se vor pedepsi nu din cauza infracţiunii (căci faptul împlinit 
nu mai poate deveni nefăcut), ci spre a le insufla pe viitor şi lor, şi celor ce 
sunt martori ai pedepsirii lor, groaza de nedreptate sau cel puţin să 
slăbească aplecarea lor nenorocită spre fapte rele. 

Pentru toate aceste motive, trebuie ca legile, asemenea cu un arcaş 
destoinic cu ochii aţintiţi, să nu piardă din vedere aceste fapte şi să 
potrivească gravitatea pedepsei cu gravitatea infracţiunii, aşa ca s-o 
nimerească pe cea justă. Judecătorul de asemenea trebuie să ajute pe 
legiuitor, când legea îi dă voie să evalueze el ce trebuie să sufere sau să 
plătească condamnatul, formându-şi judecăţile sale, ca şi un pictor, după 
modelele ce le arc înainte. Acum e rostul nostru, o, Clinias şi Megillos, să-i 
înfăţişăm modelele cele mai frumoase şi cele mai bune. Este rostul nostru 
de a-i arăta care pedepse să pronunţe pentru cazurile de furt şi de tâlhărie, 
aşa cum ne luminează şi pe noi zeii sau fiii zeilor. 

13 Furiosul să nu fi e lăsat liber în public, ci rudele să-l păzească acasă cât 

mai bine cu putinţă; altminteri să plătească amendă, anume censul cel mai 
ridicat, o sută de drahme, clasa a doua, patru cincimi dintr-o mină, trei 
cincimi,clasa a treia, şi două cincimi, acei din clasa a patra. Sunt mai multe 
feluri de furioşi; aceia de care vorbirăm mai sus, sunt din cauza bolii. Alţii, 
din cauza unui caracter violent, datorat relei educaţii ce au primit-o; aceştia, 
din pricina celei mai mici neînţelegeri, strigă cu voce tare şi se năpustesc 
unii asupra altora cu vorbe injurioase, fapte care nu trebuie în nici un mod 
să aibă loc într-un stat cu legi bune. Aşadar, să se edicteze o singură lege 
pentru toate cazurile de injurii; anume: Nimeni să nu insulte cu vorbe rele; 
ci dacă cineva nu se poate înţelege cu altul la vorbă, să-şi spună liniştit 
temeiurile sale atât adversarului,cât şi celor de faţă, şi să asculte pe ale sale, 
abţinându-se cu totul de la vorbe rele. Căci din ură reciprocă se înjură unul 
pe altul şi îşi dau drumul vocilor lor ca de muiere, în vorbe de ocară; apoi 
din vorbe, lucru de nimic, iau naştere duşmănii de fapt, şi foarte grave. Căci 
acela care vorbeşte stăpânit de mânie, are în minte numai lucruri rele şi 
hrăneşte cu fiere iuţeala aceea, ce fusese potolită mai înainte graţie 
educaţiei, şi pune iarăşi în lucrare partea aceasta a sufletului, care îl face să 
trăiască întocmai ca o bestie, cu sufletul întunecat, fiindcă s-a lăsat prea 
mult în voia mâniei. 

După aceea, aproape toţi au obiceiul, în asemenea împrejurări, să ia în 
batjocură pe adversarul său şi să facă să râdă pe cei de faţă. Toţi cei ce 
s-au deprins cu defectul acesta, s-au depărtat cu totul de seriozitatea 

moravurilor sau au pierdut mult din mărinimia lor. De aceea, nimeni să 
nu-şi îngăduie asemenea zeflemele, nici în locurile sacre, nici la sărbătorile 
publice, nici la jocuri, nici în piaţă, nici în faţa tribunalelor, nici în vreun 
alt loc de adunare comună. Prezidentul adunării să pedepsească pe 
contravenient, altminteri să nu mai nădăjduiască vreodată la cununa virtuţii, 
ca unul ce este nepăsător de soarta legilor şi nu îndeplineşte prescripţiile 
legiuitorului. Oriunde aiurea, cineva fie că începe el să înjure, sau că, 
apărându-se, nu se stăpâneşte de la vorbe de acest fel, cetăţeanul mai în 
etate, ce este de faţă, să dea ajutor legii, potolind cu lovituri pe acela care 
astfel se lecuieşte de mânie printr-un alt rău; altminteri să fie condamnat la 
o amendă legală. 

Şi acum să mai spunem că în asemenea certuri este peste putinţă să nu 
ajungă cineva să rostească vorbe batjocoritoare; lucrul acesta este de 
condamnat, când sunt izvorâte din ură. Ce adică! Să răbdăm oare 
mâncărimea de limbă a unor oarecare comici, ce ridiculizează pe cetăţeni, 
dacă zeflemelilc lor la adresa celorlalţi nu sunt bazate pe ură? Sau să 
distingem două feluri de glume, una inocentă şi alta răutăcioasă, şi să 
îngăduim celui ce glumeşte uşor şi fără mânie să ia peste picior pe alţii, iar 
celui ce glumeşte răutăcios şi din ură, cum am zis, să nu-i dăm voie? Şi 
punctul acesta din urmă nu trebuie câtuşi de puţin retractat. Şi acum să 
hotărâm prin lege cui să-i fie permis şi cui nu: Nu îi este îngăduit nici unui 
poet, autor de comedii, de poezii iambice sau de cântece lirice, să 
ridiculizeze pe vreun cetăţean, fie prin cuvinte, fie prin imagini, fie din 
mânie sau fără vrăjmăşie; pe cel ce contravine, arbitrii spectacolelor să-l 
silească să părăsească ţara chiar în aceeaşi zi, sub pedeapsă de trei mine 
amendă, ce trebuie consacrată zeului în cinstea căruia se dau spectacolele. 

Cât despre aceia, cărora, am spus mai sus, că le este îngăduit să se 
ridiculizeze prin versuri, să le fie permisă gluma hazlie şi fără mânie; însă 
zeflemeaua înţepătoare să nu fie permisă. Discernământul acestor speţe de 
comic să fie în atribuţia educatorului tinerimii. Se vor putea publica micile 
piese aprobate de către el; însă pe cele pe care le va fi respins, nici autorul 
lor să n-aibă dreptul a le aduce la cunoştinţă cuiva, şi să nu se afle că a 
instruit pe vreun sclav sau pe un liber cu privire la ele; altfel să fie 
considerat cetăţean rău şi nesupus legilor. 

Vrednic de milă nu este acela care suferă de foame sau de o altă nevoie 14 
asemenea şi numai pentru această lipsă, ci acela care, fiind cumpătat ori 
înzestrat cu o altă asemenea virtute sau cu o parte a ei, ajunge la o asemenea 

nenorocire prin oarecare năpaste. Şi atunci ar fi într-adevăr o minune ca un 
asemenea om, sclav sau liber, să zacă într-o extremă sărăcie părăsit de toţi, 
într-un stat şi într-un oraş cu o constituţie mediocră. Legiuitorul deci poate 
fără teamă să edicteze pentru aceştia legea următoare: Să nu fie nici un 
cerşetor în statul nostru. Dacă cineva s-a hotărât să practice meseria 
aceasta, agonisindu-şi prin rugăminţi nesfârşite cele pentru hrană, 
agoranomii (magistraţii forului) să-l gonească de pe piaţă, astinomii 
(magistraţii oraşului) să-l alunge din oraş şi agronomii să-l gonească din 
ţarini, dincolo de hotare, pentru ca ţara să se cureţe de un asemenea animal. 

Dacă un sclav sau o sclavă, din neştiinţă sau din nedibăcie, pricinuieşte 
oarecare pagubă altcuiva decât stăpânul său, fără nici o culpă din partea 
păgubaşului, stăpânul sclavului sau să despăgubească în întregime paguba 
făcută sau să-i predea pe sclav. Dacă stăpânul se plânge că a fost conivenţă 
între autorul daunei şi păgubaş,în scopul de a-i lua sclavul, să aibă acţiune 
de doi' contra acelui ce pretinde că a suferit daune, şi dacă câştigă procesul, 
să i se plătească îndoitul preţului sclavului, evaluat de judecători; dacă-1 
pierde, să fie ţinut a repara dauna şi a da pe sclav celuilalt. Dacă dauna s-a 
făcut de o vită de povară, un cal, un câine, sau orice alt animal, stăpânul 
acestui animal să fie dator să despăgubească dauna. 

Dacă cineva nu voieşte de bună voie să depună mărturie în justiţie, să 
fie citat de partea care are nevoie de el şi, fiind chemat, este dator să se 
prezinte la judecată şi dacă ştie ceva, şi vrea să depună, să dea mărturie; 
dacă declară că nu ştie nimic, după ce va jura pe trei zei, lupiter, Apollo 
şi Temis, că nu ştie nimic, să i se dea drumul. Cel ce este citat ca martor, şi 
nu se prezintă la judecată, să fie ţinut a despăgubi dauna ce rezultă din lipsa 
lui pentru cel ce l-a chemat. Dacă un judecător este chemat ca martor, el 
nu poate să judece în pricina în care a dat mărturie. Femeia liberă mai în 
vârstă de patruzeci de ani, care n-are bărbat, are dreptul a fi martoră, a pleda 
în procesul altuia şi a intenta acţiuni; dacă îi trăieşte bărbatul, nu are alt 
drept decât să fie martoră. însă .sclavul şi sclava şi copilul pot să dea 
mărturie şi să apere dreptul altuia numai în procese de omor, numai dacă 
dau cauţiune suficientă că vor rămâne la dispoziţia justiţiei până în 
momentul verdictului, în caz că sunt învinovăţiţi de mărturie falsă. Oricare 
din părţi poate să se înscrie în fals contra unora dintre martori sau contra 


* DmI (din lat. dolus) — înşelătorie, fraudă. 

tuturor, în caz când susţine că vreunul din ei a dat o mărturie falsă; aceasta, 
mai înainte de judecarea procesului. Obiecţiile acestea. Judecătorii sunt 
datori să le noteze, şi, semnate fiind de ambele părţi, să le ia în considerare, 
când Judecata trebuie să decidă despre adevărul sau falsitatea depoziţiilor 
de martori. Dacă cineva a fost dovedit de două ori ca martor fals, acela să 
nu mai fie constrâns de nici o lege să mai depună ca martor; a treia oară să 
i se ia dreptul de martor. Dacă va fi îndrăznit să depună ca martor mincinos, 
după ce s-a făcut de trei ori vinovat de acest delict, oricine să aibă dreptul 
să-l denunţe magistratului; acesta să-l dea pe mâna Judecăţii, care, dacă-1 
găseşte vinovat, să-l condamne la moarte. Depoziţiile unor martori bănuiţi 
ca mincinoşi, dacă se dovedesc în Justiţie că au fost false, şi dacă pe baza 
lor s-a câştigat procesul, fac nulă sentinţa dată pe baza lor şi afacerea 
trebuie să se Judece iarăşi, dacă numărul martorilor mincinoşi trece de 
Jumătatea sumei lor. Şi chiar dacă nu s-ar fi luat în considerare depoziţiile 
mincinoase, cauza trebuie anulată şi Judecată a doua oară, şi în orice sens 
se va da sentinţa, ea să pună capăt Judecăţilor de mai înainte. 

Deşi sunt multe întocmiri bune în viaţa omului, cele mai multe cuprind 15 
din natura lor în ele un principiu de stricăciune, care le degradează şi le 
infectează. Bunăoară, este ceva mai bun pe pământ ca Jurisdicţia care a 
îmblânzit toate moravurile oamenilor? Dacă jurisdicţia este bună, cum n-ar 
fi bun şi frumos faptul de a apăra pe cineva în Justiţie? Cu toate acestea, 
există o bârfitoare rea, împodobită cu frumosul nume de artă', care constă 
numai în nişte artificii dialectice, o artă conformă cu dreptul aparent, 
capabilă să intenteze acţiuni şi să pledeze, aşa ca să câştige totdeauna, fie 
dreaptă ori nedreaptă, cererea adusă în faţa Justiţiei; însă ea fericeşte cu 
talentul şi discursurile ei numai pe cine plăteşte gras. Talentul acesta, fie 
că e artă sau nu, se cuvine să nu existe niciodată în statul nostru; ori dacă 
există, cel puţin să asculte îndemnul legiuitorului şi să nu vorbească contra 
dreptului; altminteri mai bine să plece în altă ţară. Dacă ascultă, legea tace, 
dacă nu, vocea legii e următoarea: Dacă un avocat încearcă să clatine în 
sufletele Judecătorilor sentimentul dreptăţii şi să-l schimbe în contrarul lui, 
sau dacă intentează procese inoportune ori asistă pe alţii în astfel de 
procese, să fie acuzat de „rea procedare" şi de „asistare nepotrivită". 
Tribunalul „aleşilor" să-l Judece spre a vedea dacă inculpatul a procedat 

astfel din pofta de a face procese sau din lăcomie de bani. Dacă acuzatul 
s-a făcut vinovat de „pofta de a face procese", tribunalul să arate pe cât 
timp îi ia dreptul de a mai profesa meseria de avocat. Dacă însă avocatul 
vinovat s-a purtat astfel din lăcomie de bani, să fie exclus ori pedepsit cu 
moartea. 




CARTEA a Xll-a 


Dacă cineva uzurpă pe lângă un guvernământ străin, titlul de 
ambasador sau de sol, trimis în numele statului, sau dacă fiind de fapt 
trimis, nu comunică exact notele pentru care a fost trimis sau, în fine, dacă 
la reîntoarcere nu raportează credincios cele ce are de spus din partea 
vrăjmaşilor sau aliaţilor, de unde vine, i se va intenta proces, ca şi cum ar 
fi călcat, în ciuda legii, nişte porunci sau instrucţiuni ce le-ar fi primit de 
la Mercur sau lupiter însuşi, şi dacă va fi dovedit, judecătorii evaluând 
pedeapsa sau amenda, să fie condamnat. 

A lua din averea altuia prin furt este o faptă josnică; a jefui este ceva 
neruşinat. Nici unul dintre copiii lui lupiter nu s-a apucat de asemenea 
fapte, căci ei nu se bucură de vicleşug şi nici de silnicie. Nimeni să nu se 
lase înşelat şi convins de către poeţi sau de către alţi autori de fabule că, 
dacă fură sau jefuieşte, nu săvârşeşte vreo faptă rea, ci că face ceea ce fac 
şi zeii. Căci lucrul acesta nu e nici adevărat, nici verosimil, şi cine face 
asemenea fapte contra legii, nu este niciodată nici zeu, nici fiu de zeu. 
Legiuitorul trebuie fireşte să ştie rostul acestor fapte, mai bine decât 
toţi poeţii împreună. Cine are încredere în povaţa noastră este fericit şi-i 
dorim să fie fericit în tot timpul, cine n-are, să se lupte după aceasta cu 
legea următoare: Cine fură din averea statului, o valoare mare sau mică, 
trebuie pedepsit cu aceeaşi osândă; căci cine fură mai puţin, a furat cu 
aceeaşi lăcomie, însă cu puteri mai mici; iar cine sustrage mai mult din 
averea care nu-i aparţine, face strâmbătatea deplină. Legea socoteşte că 
pedeapsa trebuie să fie proporţională nu cu valoarea mai mare sau mai mică 

a obiectului furtului, ci să se aibă în vedere că unul se mai poate îndrepta, 
pe când alt delincvent este incurabil. Astfel, cine dovedeşte în faţa judecăţii, 
pe un străin sau pe un sclav, că a furat banii statului, în presupunerea că ei 
se mai pot îndrepta, să fie Judecat şi să se hotărască osânda sau amenda ce 
trebuie să sufere. Din contra, cetăţeanul dovedit că a furat patria prin 
mijloace ascunse şi violente, după o educaţie aşa cum a primit de la noi, 
fie că a fost prins în fapt sau nu, considerat ca incurabil, să fie osândit la 
moarte. 

2 Relativ la expediţiile militare se face multă discuţie şi cu drept cuvânt 

se edictcază multe legi, însă lucrul de căpetenie este ca oamenii, bărbat sau 
femeie, să nu se răzvrătească niciodată contra ordinului. Să nu se obiş¬ 
nuiască nimeni, nici în război, nici în întrecerile concursurilor publice, să se 
conducă singur, după capul său. Ci atât în război şi în orice ocazie a păcii 
să aibă ochii aţintiţi spre comandant, urmându-1 disciplinat în fiecare 
moment, supunându-se lui în lucrările cele mai neînsemnate, precum şi 
dacă îi ordonă să stea, sau să pornească în marş sau să se exercite, sau să se 
spele, să ia masa, sau să se scoale noaptea, să se ducă la post de santinelă, 
sau să dea semnale. în toiul încăierării să nu urmărească pe inimic, nici să 
nu-i cedeze, decât în urma ordinului şefului. în sfârşit, să nu-şi deprindă 
sufletul a face îndeobşte sau să cunoască sau să ştie ceva separat de ceilalţi. 
Ci să trăiască totdeauna uniţi şi totdeodată cât mai uniform, într-o viaţă cât 
mai comună. Nu este şi nu va fi niciodată o disciplină mai bună, mai 
folositoare şi mai aptă a întări trupele în război şi a asigura victoria. Cu 
disciplina aceasta cetăţenii noştri se vor deprinde şi în timp de pace şi chiar 
din copilărie, învăţând să execute ordinele unora şi să comande altora. 
Anarhia însă trebuie înlăturată cu totul din viaţa tuturor oamenilor şi a 
dobitoacelor de sub ascultarea omului. 

Şi toate întrecerile publice de lupte, dansuri, muzică, într-un cuvânt 
toate dansurile să se întocmească aşa ca să dezvolte virtuţile războinice şi 
să mărească, în acelaşi scop, vioiciunea şi mlădierea trupului. Tot în scopul 
acesta trebuie să ne deprindem a suferi foamea, setea, frigul, arşiţa şi 
contrarele lor, culcatul pe tare şi, ce este mai grav, să nu slăbim forţa 
picioarelor şi a capului, acoperindu-le cu corpuri străine, şi făcând astfel să 
înceteze creşterea şi întărirea părului şi a pielii. Căci ele fiind la cele două 
extremităţi ale corpului, au o puternică înrâurire asupra bunei sau relei 
stări a lui, după cum sunt ţinute în stare bună sau rea. Pe lângă aceasta, 
picioarele sunt făcute să asculte mai mult ca oricare alt membru de celelalte 

părţi ale corpului, iar capul spre a comanda, pentru că în el natura a pus 
simţurile noastre principale. Aceasta este lauda vieţii militare, pe care 
tânărul e bine s-o audă, iar legile sunt acestea: Oricine este recrutat şi 
însumat în vreun corp oarecare, să meargă la război. Cine însă părăseşte 
oastea fără acordul şefilor, din laşitate, să fie învinovăţit de dezertare, în 
faţa comandanţilor luptei reîntorşi din bătălie. Dreptatea să o facă un 
consiliu de arma aceluia care a fost în expediţie. Toată armata să asiste la 
această judecată: greu-înarmaţii, şi cavaleriştii, şi celelalte arme fiecare 
deoparte. Pedestraşul să fie Judecat de către greu-înarmaţi, călăraşul de 
către cavalerişti, şi ceilalţi de asemenea de către cei din corpul lor. Dacă 
cineva este condamnat, pierde dreptul de a lua parte la concursurile pentru 
cununa vitejiei îndeobşte, precum şi de a urmări pe altul, pentru motiv de 
dezertare, şi nici nu mai poate face oficiul de denunţător în aceste delicte. 
Apoi tribunalul să hotărască pedeapsa sau amenda ce trebuie să sufere. 

Apoi după Judecarea tuturor cazurilor de dezertare a serviciului 
militar, comandanţii să convoace din nou în parte trupele de toate armele, 
şi oricine vrea, poate să ia parte la judecata şi împărţirea distincţiilor de 
vitejie, fiecare la comitetul armei lui, dar astfel ca să nu producă nici un 
document relativ la războiul precedent sau să înfăţişeze vreo mărturie de 
cuvinte vrednice de crezare, decât numai cu privire la expediţia ce vor fi 
făcut-o atunci. Premiul vitejiei să fie pentru învingător o cunună de măslin, 
pe care o va dedica cu o inscripţie templului oricărei divinităţi războinice, 
alese de el, ca o mărturie pentru tot restul vieţii a premiului de vitejie 
câştigat de el; şi tot aşa cu premiul obţinut pentru a doua şi a treia oară. 
Dacă însă cineva a luat parte la expediţie, dar a părăsit, fără voia 
comandanţilor, tabăra înainte de termen, spre a se duce acasă, să fie acuzat 
de dezertare înaintea aceloraşi Judecători care au pronunţat şi în cazurile 
de mai sus şi, dacă este dovedit, să fie condamnat la aceeaşi pedeapsă ca şi 
delincvenţii de mai sus. 

Cine cheamă pe altul în Judecată, pentru orice cauză ar fi, trebuie să 
ia aminte cât îi stă în putere, să nu-1 învinuiască pentru un motiv fals, fie 
că o face dinadins, sau fără voie. Căci Justiţia este cu drept cuvânt numită 
fiica Ruşinii; ori Ruşinea şi Justiţia urăsc din firea lor minciuna. Dar dacă 
trebuie să fim cu luare-aminte în toate capetele de acuzări, ca să nu 
păcătuim contra dreptului, mai ales când e vorba de a învinui pe cineva că 
a aruncat armele sale cu prilejul luptei, trebuie să fim cu luare-aminte mai 
ales în cazul când un ostaş poate să fie silit câteodată să facă lucrul acesta. 

şi atunci vina care i s-ar imputa în mod greşit, ca o acţiune de ocară, l-ar 
expune la o pedeapsă nemeritată. Cazurile acestea de forţă majoră nu sunt 
uşor de definit; totuşi e bine ca legea să încerce să le determine printr-o 
enumerare limitativă. Să ne referim la tradiţie. Dacă Patroclu, adus în cortul 
său fără arme, şi-ar fi recăpătat sufletul, precum s-a întâmplat la o mulţime 
de războinici, în vreme ce primele arme ale fiului lui Peleu, pe eare, ziee 
poetul', zeii le dăduseră ca zestre Thetidei în ziua nunţii sale, erau în 
puterea lui Hector, toţi laşii de atunci din armata greacă ar fi avut prilej să-i 
impute fiului lui Menoetius pierderea armelor sale. Astfel, unii au pierdut 
armele în alunecarea lor pe povârnişuri repezi, sau pe mare, sau în vremuri 
de furtună, târâţi pe neaşteptate de şuvoaie, sau în fine în nenumărate alte 
strâmtorări, ce pot fi invoeate spre a fi scutit de o degradare în care bârfirea 
se strecoară lesne. Şi astfel este necesar a deosebi pe eât ne stă în putere 
delictele mai mari şi foarte grave de contrarele lor. Găsim distineţia aeeasta 
oarecum deja făcută în poreclele oeărâtoare ce îşi dau războinieii cu aceste 
prilejuri; căci oricine s-ar putea poreeli pierde-arme; nu însă azvârle-scut; 
şi nu este acelaşi lucru, când unuia i se smulge cu forţa scutul, cu cazul 
când cineva îl leapădă dinadins, ei este o mare deosebire. Aşadar, legea să 
se redacteze în termenii următori: Dacăeineva, prins de vrăjmaşi eu armele 
în mână, nu se împotriveşte şi nu se apără, ci de bună voie le predă sau le 
aruncă, voind mai bine o viaţă ruşinoasă datorată fugii, deeât o moarte 
glorioasă şi ferieită datorată vitejiei, se expune a fi urmărit de învinuirea 
de a fi lepădat armele. Dar judecătorii nu vor cerceta cazurile de pierdere de 
arme, de forţă majoră, spuse mai sus. Căci laşul trebuie pedepsit totdeauna, 
ea să se facă mai curajos, nu însă un nenorocit, căci aceasta nu duee la nici 
un rezultat moral. 

Dar care este pedeapsa potrivită contra acelora care au lepădat astfel 
puterea armelor, date lor spre apărare? Căci omul nu poate să prefaeă eeva 
în eontrarul său, cum a făcut odată un zeu, care, zice-se^, a metamorfozat 
în bărbat pe Ceneu tesalianul, din femeie, cum era mai înainte. Şi dacă 
metamorfoza eontrară, din bărbat în femeie, ar putea avea loe, ar fi 
metamorfoza cea mai potrivită şi pedeapsa cuvenită unui pierde-seut. 
Aeum însă, spre a ne apropia cât mai mult de osânda aceasta, şi spre a-i 
mulţumi lăeomia lui de viaţă, şi ca să rămână restul vieţii eât mai la adăpost 


' Homer,///aJa, XVI. 

^ Ovidiu, Melamortby.e, XII. 

de pericole şi să trăiască cât mai îndelung pătat de infamia laşităţii sale, să 
se edicteze pentru ei legea următoare: Pe oricine este învinuit şi dovedit, 
că a lepădat în mod laş armele de luptă în toiul bătăliei, să* nu-1 
întrebuinţeze niciodată la nici un serviciu militar, nici generalul, nici vreun 
alt comandant, şi să nu i se dea nici un grad în nici o unitate militară. 
Censorii să amendeze pe acela care însumează pe laş cu o mie de drahme, 
dacă e cetăţean din clasa întâi, cu cinci mine pe cel din a doua, cu trei mine 
pe cel din a treia şi cu o mină pe cel din a patra. Iar condamnatul pentru 
laşitate, pe lângă că va fi scutit de pericolele bărbăţiei, conform caracterului 
său, să plătească o taxă de o mie de drahme, dacă are censul maxim; cinci 
mine, censul al doilea; trei, censul al treilea; o mină, ca mai sus, dacă e din 
clasa a patra. Magistraţii fiind unii traşi la sorţi şi anuali, alţii aleşi cu voturi 3 
pe mai mulţi ani, ce procedură vom întrebuinţa spre a alege pe censorii 
(eutinii) acestor magistraţi? Unde să găsim oameni demni de a cere 
celorlalţi contul administraţiei lor, dacă vreunul din ei, copleşit de sarcina 
sa, lipsit de puteri suficiente spre a susţine greutatea funcţiei sale, va fi 
comis vreun act nelegal? Oricât de anevoie ar fi de a găsi asemenea oameni 
superiori, demni de a controla pe ceilalţi magistraţi, e necesar totuşi să 
încercăm a descoperi asemenea censori divini. Căci aşa e natura lucrurilor; 
multe sunt cauzele de dezorganizare ale unui stat. Asemenea cu otgoanele 
şi cingătorile unei nave sau cu nervii şi tendoanele din corpul unui animal, 
deşi au aceeaşi funcţie şi rost, însă împărţite în corpuri diverse, le numim 
cu nume deosebite. însă dintre toate pricinile de care atârnă trăinicia sau 
decăderea unui stat, aceea despre care vorbim nu e cea mai neînsemnată, 
în adevăr, dacă cei care controlează gestiunea magistraţilor sunt mai cinstiţi 
ca ei şi dacă în cenzura lor judecă integru, ţara întreagă şi statul ajunge 
prosper şi fericit. Dar dacă cenzorii îşi îndeplinesc rău funcţia, atunci 
dreptatea, care e legătura comună a tuturor părţilor guvernământului, este 
înfrântă, magistraţii se dezbină între ei, nu mai conlucrează în vederea 
unuia şi aceluiaşi ideal şi, făcând din stat alte state în state, aduc pieirea 
cetăţii cotropită de lupte politice interne. De aceea cenzorii noştri vor fi 
oameni vrednici de admiraţie cât priveşte diversele feluri de virtuţi. 

Şi acum să croim oarecum procedura alegerii lor: în fiecare an de la 
trecerea soarelui de la vară la iarnă, se vor aduna în templul Soarelui şi al 
lui Apollo toţi cetăţenii; fiecare va propune dintre ei trei cetăţeni, 
consideraţi cei mai luminaţi, nu mai tineri de cincizeci de ani. Nimeni nu 
are drept să se propună pe sine. Din cei propuşi, să aleagă jumătate din 

numărul lor, anume pe cei cu voturile cele mai multe, iar jumătatea cealaltă 
a propuşilor s-o neglijeze. Dacă numărul propuşilor este nepereche, să 
înlăture pe unul cu cele mai puţine voturi, iar pe cealaltă jumătate cu voturi 
mai puţine s-o neglijeze, ca mai sus. Dacă mai mulţi candidaţi au fiecare 
un număr egal de voturi şi astfel măresc numărul ce reprezintă jumătatea 
aleşilor provizorii, să elimine dintre ei pe supranumerarii mai tineri, pe 
ceilalţi să-i admită şi să procedeze din nou la votare, până ce prin eliminare 
vor rămâne numai trei aleşi neegali ca voturi. Dacă însă toţi trei sau numai 
doi din ei au voturi egale, bizuindu-se pe noroc, să tragă la sorţi, deosebind 
astfel pe întâiul, al doilea, al treilea. Apoi să-i încununeze cu ramuri de 
măslin, şi după ce le va decerna premiul virtuţii cetăţeneşti, să se publice că 
statul magneţilor, apărat din nou cu ajutorul zeilor, ales-a pe cei trei cetăţeni 
cei mai luminaţi ai săi, pe care îi consacră, după datina veche. Soarelui şi 
lui Apollo, oarecum ca pe nişte ofrande ale statului, atât timp cât 
administraţia lor va răspunde speranţei pe care lumea a pus-o în ei. Aceştia 
trei să-şi asocieze alţi nouă cenzori numiţi de către ei, care toţi vor face 
slujba până vor împlini vârsta de şaptezeci şi cinci de ani; cu începere de la 
anul al doilea să se aleagă în fiecare an următor câte trei cenzori noi. 

Aceşti cenzori, împărţind toate funcţiile publice în douăsprezece clase, 
să ancheteze gestiunile magistraţilor după norme ce nu jignesc demnitatea 
unor persoane libere. Cât timp sunt în funcţie vor locui în templul Soarelui 
şi al lui Apollo, unde s-a făcut alegerea lor. Şi după ce vor judeca, când 
fiecare individual, când toţi împreună, pe funcţionarii ieşiţi din funcţie, să 
comunice cetăţii pe tăbliţe scrise, relativ la fiecare gestiune controlată, 
pedeapsa sau amenda impusă în fiecare caz, conform deciziei cenzorilor. 
Dacă un magistrat contestă dreptatea deciziei date în verificarea gestiunii 
sale, are drept să cheme pe cenzori în faţa judecătorilor aleşi; şi dacă, după 
ce a dat socoteală de gestiunea sa în faţa acestui tribunal, este găsit 
nevinovat, are drept, dacă vrea, să intenteze proces cenzorilor. Dacă a fost 
dovedit vinovat şi condamnat la moarte de către cenzori, va fi executat pur 
şi simplu. Cât priveşte însă celelalte pedepse care se pot dubla, să se 
dubleze. 

Acum să ascultăm ce sancţiuni se aplică chiar gestiunii cenzorilor, şi 
cu ce forme. Aceia cărora întreg statul le-a acordat premiul bunului 
cetăţean, nu numai că au drept la locurile de onoare, în tot timpul vieţii lor, 
în toate adunările solemne, dar tot dintre ei statul nostru va trimite să-l 
reprezinte ca şefi ai misiunilor, la toate sacrificiile,în toate delegaţiile sacre 

şi la toate celelalte serbări comune tuturor grecilor. Numai ei, printre toţi 
cetăţenii, să fie împodobiţi cu o coroană de laur, şi să fie toţi preoţi ai 
Soarelui şi ai lui Apoi Io, şi în fiecare an să aleagă arhiereu preotul cel mai 
destoinic dintre cei din anul trecut. Numele său să-l înscrie în faste', ca să 
constituie o măsură a numărului anilor, atât cât dăinuieşte statul. 

Iar la moartea lor, expunerea corpului lor, alaiul funebru şi 
înmormântarea să se facă cu pompă mai mare decât a celorlalţi cetăţeni. Să 
fie îmbrăcaţi în veşminte cu totul albe. Să nu se permită bocetele şi plânsul 
lângă sicriul lor; ba încă un cor de cincisprezece băieţi şi unul de 
cincisprezece fete, de o parte şi alta a catafalcului, să cânte alternativ un 
imn de laudă la adresa acestor preoţi, şi să-i slăvească toată ziua. A doua 
zi dis-de-dimineaţă, o sută de tineri, aleşi din gimnazii de către rudele 
răposatului, vor purta coşciugul la groapă. înaintea mortului să meargă toţi 
bărbaţii capabili a purta armele în echipament de campanie, călăraşii călare, 
greu-înarmaţii în armura lor şi tot astfel fiecare corp. înapoia lor şi în jurul 
coşciugului să vină tinerii intonând imnul naţional. în urmă vin fecioarele 
şi femeile trecute de etatea naşterilor, şi în sfârşit după ele, preoţii şi 
preotesele, deşi îndeobşte aceştia n-au voie să urmeze un alai funebru, să 
încheie convoiul acesta care în mod excepţional nu-i necurăţeşte, numai 
dacă Pitia îngăduie şi aprobă aceasta. Monumentul construit sub pământ să 
aibă forma unei boite dreptunghiulare zidite din pietre absorbante şi cât mai 
trainice la intemperii, având firide aşezate una lângă alta. După ce vor 
depune aci pe fericitul între fericiţi, să semene, pe movila de pământ 
îngrămădit în cerc în Jurul monumentului, o dumbravă de arbori, afară de 
o latură lăsată liberă, pentru ca mormântul să se poate mări, fără să fie 
nevoie a mai ridica alte movile, pentru morţii următori. Şi în fiecare an vor 
institui în cinstea memoriei lor concursuri muzicale, gimnice şi ecvestre. 
Acestea sunt aşadar onorurile date cenzorilor integri. 

însă dacă vreunul din ei, bazat pe alegerea lui, se dă pe faţă că nu este 
şi el decât un om, şi devine rău după numirea sa, legea ordonă oricărui 
cetăţean să-l acuze şi procesul să se instruiască înaintea judecătorilor în 
forma următoare: consiliul acesta de judecată să fie alcătuit întâi din 
păzitorii legilor, în al doilea rând din cenzorii în viaţă şi în al treilea rând 
din judecătorii de elită. Formula de acuzare să fie concepută în termenii 


' Faste (din lat. fasti) — calendar. 

următori: cutare este nevrednic de cununa bunului cetăţean şi de autoritate. 
Acuzatul, dacă este dovedit, să piardă dreptul la autoritate, la înmormântare 
şi celelalte onoruri cuvenite funcţiei sale; dacă însă reclamantul nu 
dobândeşte nici o cincime a voturilor, să plătească, cel din censul întâi, o 
amendă de douăsprezece mine; opt, al doilea; cel de censul al treilea, şase; 
cel de al patrulea, două. 

4 Procedura de care se zice că se slujea Radamante în judecarea 

proceselor, este vrednică de laudă. Fiindcă el înţelesese că oamenii din 
vremea sa cred în existenţa zeilor, cu atât mai mult cu cât atunci cei mai 
mulţi erau fii de zei, dintre care şi el însuşi era unul, precum spune tradiţia; 
după cât se pare, el era convins că judecarea proceselor nu trebuie 
încredinţată oamenilor, ci numai zeilor. De aci forma în care judeca 
pricinile era simplă şi rapidă. El dădea jurământ părţilor cu privire la fiecare 
din punctele contestate şi termina astfel neînţelegerile lor în chip sigur şi 
repede. Astăzi însă, când oamenii, unii tăgăduiesc că există zei, alţii că ei 
n-au grijă de soarta oamenilor, iar alţii, şi cei mai păcătoşi, au credinţa că 
zeii primesc micile lor jertfe şi linguşirile lor şi ajutându-i cu sprijinul lor 
puternic, îi scapă de pedepsele grele, cuvenite fărădelegilor lor, forma de 
judecată a lui Radamante pare că nu se mai potriveşte cu asemenea oameni. 
De vreme ce s-a schimbat credinţa oamenilor relativ la zei, trebuie să se 
schimbe şi legile. în procesele de intentat, dacă legile sunt înţelepte, e 
necesar să se înlăture jurământul ambelor părţi, iar reclamantul să înainteze 
capetele sale de acuzare în scris şi de asemeni pârâtul să prezinte apărarea 
sa tot scrisă, fără a li se deferi jurământ nici unuia, nici celuilalt. în adevăr, 
ar fi ceva înspăimântător, dată fiind mulţimea proceselor ce se judecă 
într-un stat, să constatăm precis că aproape jumătate din cetăţeni sunt 
sperjuri, mai ales că sunt în relaţii neîntrerupte atât la prânzurile publice, 
cât şi în alte situaţii şi cu ocazia întrevederilor lor particulare. Aşadar legea 
să decidă: Orice judecător ce va avea să judece, să jure mai întâi el. Şi când 
se instituie magistraţi aleşi prin jurământ sau prin votare ţinută într-un local 
sacru, să presteze jurământ. De asemenea, să jure orice judecător al 
corurilor şi al muzicii, directorii concursurilor gimnice şi ecvestre şi arbitrii 
în toate situaţiile când, conform părerii obşteşti a oamenilor, nu ar câştiga 
nimic făcându-se sperjuri. Din contră, în toate afacerile unde e vădit că 
negarea întărită de jurământ aduce un profit mare, judecata să se facă fără 
a se deferi jurământ nici unuia din împricinaţi. Şi în general judecătorii să 
nu permită nimănui să jure spre a inspira încredere, ori să se blesteme pe el 

sau pe familia sa şi nici să facă rugăminţi nedemne, ori să se văicărească 
precum muierile, ci să oblige părţile să-şi expună în vorbe cuviincioase 
temeiurile lor şi să asculte aşişderea pe ale altuia. în caz contrar să-i cheme 
la obiectul procesului pe cei ce bat oarecum câmpii. între străini însă să fie 
permis prin lege a-şi deferi şi referi jurământ, după cum se obişnuieşte şi 
acum, dacă ei voiesc. Căci ei nu vor îmbătrâni şi nu-şi vor face cuibul în 
ţara noastră, ca să lase urmaşi asemenea lor, încetăţeniţi în ţară şi cu dreptul 
de a intenta procese, după aceeaşi procedură şi cu aceleaşi licenţe pentru 
toţi, ca şi pentru străini. 

în toate infracţiunile pe care o persoană liberă le săvârşeşte la legile 
statului, care însă nu atrag după ele nici loviturile, nici închisoarea, nici 
moartea, precum şi în cazul delictelor de a lipsi de la coruri, de la 
procesiunile solemne şi de la alte ceremonii publice, cât şi în caz de refuz 
de a contribui la spesele sacrificiilor în timp de pace şi la cheltuielile 
impuse pentru război, cea dintâi sancţiune lecuitoare să fie amenda. Cei ce 
nu vor să o plătească, să fie urmăriţi cu sechestru, de către agenţii numiţi de 
către stat şi de către lege să încaseze amenzile. Dacă cu tot sechestrul, ei 
nu intră în legalitate, obiectele poprite să se vândă, şi preţul, să revină 
tezaurului public. Dacă este nevoie de o amendă mai mare. Judecătorii 
competenţi să cheme în judecată pe contravenienţi şi să-i impună la amenda 
ce vor crede de cuviinţă, până ce ei se vor hotărî să-şi împlinească datoriile. 

într-un stat ca al nostru, care nu face alt comerţ interior decât cu 5 
produsele solului său şi unde nu se face nici un comerţ exterior, este 
necesar să se legifereze chestiunea călătoriilor în ţară străină şi a primirii 
străinilor ce vin la noi. Iată mai întâi instrucţiunile pe care legiuitorul le dă 
în această privinţă, silindu-se din toate puterile să-i convingă pe cetăţeni. 
Urmarea firească a comerţului dintre diferite ţări este că amestecă moravuri 
deosebite, de vreme ce între locuitorii lor au loc un schimb reciproc de 
noutăţi. Amestecul acesta este cel mai mare rău, ce poate lovi pe un stat 
bine organizat graţie unor legi juste, pe când celor mai multe state, ca unele 
ce se folosesc de legi mai puţin bune, nu le pasă deloc de amestecul acesta 
cu străinii pe care-i primesc la ei, sau dacă cetăţenii lor călătoresc în 
străinătate, de câte ori cineva, fie tânăr, fie bătrân, e apucat de pofta să 
călătorească oricând şi oricum şi în orice ţară. Iarăşi a nu permite intrarea 
străinilor în ţară şi nici călătoriile noastre în altă ţară, nici nu se poate; 
măsura aceasta ar părea neomenoasă şi barbară celorlalţi oameni. Ei ne-ar 
pune în număml neamurilor ce se slujesc de instituţia aşa de rău văzută a 

expulzării străinilor şi se conduc după datini trufaşe şi aspre. Nu trebuie să 
socotim ceva indiferent, dacă suntem consideraţi oameni virtuoşi sau nu de 
către celelalte naţiuni, căci oamenii răi nu se înşală în judecarea altora care, 
adică, sunt buni şi care răi, atât pe cât sunt ei departe de a practica dreptatea. 
Ci ei au oarecare pătrundere divină, aşa că foarte mulţi dintre ei, deşi răi, 
deosebesc bine prin cuvintele şi în cugetarea lor pe oamenii oneşti de cei 
neoneşti. Trebuie lăudat îndemnul dat de cele mai multe state cetăţenilor 
lor, să caute în orice chip să-şi păstreze numele bun în ochii mulţimii. însă 
cel mai bun şi important lucru e ca oricine să fie de fapt om bun şi să 
năzuiască astfel la lauda numelui bun, dacă vrea să ajungă om perfect. Se 
cuvine deci ca şi în statul acesta de fundat în Creta, să ne silim a dobândi 
un renume cât mai bun şi mai întemeiat de oameni cinstiţi. Dacă el (statul) 
se va constitui după programul nostru, vom fi îndreptăţiţi a avea toată 
speranţa că Soarele şi ceilalţi zei îl vor vedea, precum e drept, printre statele 
şi ţările bine constituite. Relativ la călătoriile noastre în altă ţară şi relativ 
la imigrarea străinilor se decid următoarele: Să nu se permită nimănui mai 
tânăr de patruzeci de ani să treacă hotarul. Să nu călătorească nimeni în 
numele său, ci într-un interes public, ca ştafetă, ori ambasador, ori pentru 
studii de moravuri. Nu se vor prenumăra printre călătoriile politice 
expediţiile şi călătoriile cu scop militar, ca şi cum ar fi din aceeaşi clasă. 
Să se delege cetăţeni, spre a asista la jertfele şi concursurile ce se ţin la 
Delfi în onoarea lui Hefaistos, la Olimpia în onoarea lui Zeus, la Nemeea 
şi la Istmos; şi să trimită cât mai mulţi şi pe cei mai bine făcuţi şi pe cei 
mai bărbaţi, pe aceia care sunt cât mai în stare să facă să se creadă că statul 
nostru este vrednic de laudă în aceste adunări religioase şi cele de pace, şi 
care să-i facă cinste prin calităţile lor civile şi politice, tot atât cât ceilalţi 
caută să ilustreze patria lor prin virtuţi războinice. Reîntorşi în ţară, ei vor 
instrui pe tineri, că instituţiile politice ale altora sunt mai prejos ca ale 
noastre. în călătorii de ştiinţă vor putea pleca, cu încuviinţarea păzitorilor 
legii; alţii, tot aşa de bine pregătiţi, în condiţiile următoare: dacă vreunul 
dintre cetăţeni doreşte să studieze mai pe-ndelete aşezămintele celorlalte 
neamuri, să nu-i oprească nici o lege. Căci un stat care n-are experienţa 
oamenilor buni şi răi, din lipsa legăturilor cu străinii, nu va putea niciodată 
să fie destul de omenos şi înzestrat cu simţul social; şi nici nu poate să-şi 
păstreze legile, dacă cetăţenii nu le urmează din convingere inteligentă, ci 
le iau numai ca drept tradiţional. Sunt în sânul poporului totdeauna câte 
unii oameni binecuvântaţi de către Dumnezeu, desigur nu mulţi, pe care 

avem un interes suprem să-i cunoaştem; ei apar deopotrivă în statele bine 
orânduite, ca şi în cele rău organizate. De aceea, cine face parte dintr-un 
stat bine constituit, face bine, de îndată ce se simte la adăpostul seducţiei 
înrâuririlor străine, să pornească cu tălpi de fier peste mări şi ţări, ca să 
caute urma unor astfel de oameni, în parte cu scopul de a consolida ce este 
bun în instituţiile patriei, în parte spre a îndrepta lipsurile lor. Fără 
observaţiile şi cercetarea aceasta statul nostru nu poate să ajungă niciodată 
desăvârşit, şi nici dacă le face cum nu trebuie. 

CLINI AS: In ce mod trebuie procedat? 5 

ATENIANUL: Astfel: mai întâi informatorul nostru trebuie să ti trecut 
de cincizeci de ani; apoi să fie unul dintre cetăţenii destoinici în toate 
ramurile, dar mai ales în meseria războiului, dacă vrem ca el să înfăţişeze 
străinilor în persoana sa un model al păzitorilor noştri de legi. Când 
împlineşte vârsta de şaizeci de ani, să înceteze studiile. După observaţii 
făcute timp de atâţia ani din acei zece, cât a vrut, reîntors în patrie, să se 
prezinte la consiliul inspectorilor legii. Consiliul acesta, amestecat din tineri 
şi bătrâni, să ţină şedinţă în mod necesar în fiecare noapte până la răsăritul 
soarelui; el trebuie să se compună mai întâi din preoţii ce au fost premiaţi 
cu răsplata virtuţii, apoi din zece păzitori ai legii totdeauna cei mai în etate, 
precum şi directorul educaţiei publice, atât cel nou cât şi toţi foştii directori; 
toţi aceştia să nu vină singuri, ci fiecare cu câte un tânăr între treizeci şi 
patruzeci de ani, pe care îi convine să şi-l asocieze. Deliberările şi 
convorbirile lor să trateze despre legi sau despre guvernământul lor, sau 
despre instituţiile străine care par vrednice de luat în considerare, de 
asemenea despre ştiinţe, care par utile acestei cercetări Şi al căror studiu ar 
contribui să le uşureze cunoaşterea legilor, a căror nesocotire le-ar face-o 
mai obscură şi confuză. După ce bătrânii vor alege aceste ştiinţe, tinerii 
să-şi dea toată silinţa să le înveţe. Dacă vreunul din aceştia este socotii 
nevrednic, tot consiliul să aducă mustrări bătrânului care l-a adus. Pe tinerii 
vrednici, toată cetatea trebuie să-i respeete şi, fiind cu ochii aţintiţi asupra 
lor, să ia faptele lor drept regulă de purtare; după cum din contră vor avea 
şi mai mare dispreţ faţă de ei, dacă devin mai răi decât cei mulţi. La acest 
consiliu aşadar, să se înfăţişeze, îndată după reîntoarcerea sa, acela ce a 
studiat instituţiile străinilor şi dacă are ceva de spus despre legiuiri, sau 
despre educaţia şi cultura tinerimii sau niscaiva reflecţii personale despre 
aceste materii, să le expună tuturor, să le comunice întregii adunări. Dacă 
se reîntoarce nici mai luminat şi nici mai rău, să fie totuşi lăudat pentru 

zelul lui faţă de binele public. Dar dacă revine mult mai bun, să i se facă 
elogii mai mari şi mai multe, c<ât trăieşte, iar la moarte întreg consiliul să-i 
arate cinstirea cuvenită. Şi dacă adunarea are impresia că în străinătate s-a 
stricat, să i se interzică de atunci înainte să aibă vreo legătură cu cineva 
tânăr sau bătrân, spre a-şi desfăşura prelinsa lui înţelepciune înaintea lor. 
Dacă se supune acestei interdicţii, să fie lăsat în pace; dacă nu se supune, 
să fie acuzat de amestec neautorizat în chestiuni de educaţie şi legiuire a 
statului, şi dacă învinuirea se găseşte întemeiată, să fie pedepsit cu moartea. 
Magistratul informat despre vina lui, care nu -1 dă în judecată, să fie mustrat 
de către ceilalţi magistraţi, la hotărârea premiilor bunului cetăţean. Astfel 
trebuie să fie informatorul, autorizat să călătorească în străinătate, şi acesta, 
regulamentul ce trebuie să respecte. 

Totdeodată trebuie să primim cu omenie pe străinul ce vine la noi. 

Străinii cc imigrează sunt de patru feluri; să spunem ceva despre ei. 
Prima categorie, asemenea păsărilor călătoare, au obicei să vină de cele mai 
multe ori vara şi zburând oarecum pe întinsul mării, fac negoţ pentru câştig, 
câtă vreme timpul e bun, apoi zboară în alte ţinuturi; acesta trebuie primit 
afară, la porţile edificiilor publice, în afară de ziduri, însă în vecinătatea 
oraşului, de către magistraţii competenţi, care sunt datori să fie cu luare- 
aminte, ca nu cumva vreunul din ei să uneltească ceva contra legilor; ci să 
le împartă dreptatea în mod echitabil, în procesele lor, şi să nu aibă cu ei 
decât relaţiile strict necesare, şi cât de rareori cu putinţă. 

Cei de-al doilea sunt aceia care vin să-şi desfăteze ochii şi urechile la 
spectacolele şi producţiile noastre muzicale. Pentru toţi cei de felul acesta 
trebuie să fie pregătite locuinţe aproape de temple, şi să fie primiţi cu o 
ospitalitate binevoitoare. Preoţii şi îngrijitorii templelor să aibă grijă şi să-şi 
dea osteneala ca în timpul măsurat ce li se va îngădui să rămână, să le 
procure plăcerea de a vedea şi auzi frumuseţile pentru care au venit, aşa ca 
să poată pleca fără să fi făcut sau să fi suferit vreo neplăcere. Judecătorii 
în neînţelegerile lor să fie preoţii, când valoarea daunei pe care le-au adus-o 
alţii, sau pe care au adus-o ei altora, nu trece de cincizeci de drahme; dacă 
trece peste valoarea aceasta, judecătorii competenţi să fie agoranomii. 

Străinii de speţa a treia trebuie primiţi în mod public: sunt aceia care 
vin din altă ţară pentru afaceri de stat. Pe aceştia îi primesc generalii şi 
ilarhii şi taziarhii, şi acela care-i găzduieşte să aibă împreună cu pritanii 
grija întreţinerii lor. Al patrulea fel de străini, dacă vin vreodată vreunii, 
ceea ce are loc rareori, dar în fine dacă vine vreunul din altă ţară, care ca şi 

informatorii noştri, vor să studieze moravurile noastre, să fie în etate mai 
mare de cincizeci de ani, apoi să declare că are intenţia să cunoască 
instituţiile bune ale altor state, sau să ne facă cunoscute descoperiri sau 
aşezăminte pe care nu le-am şti. Oricare asemenea călător să intre nechemat 
în casa bogatului sau a învăţatului, pentru că are aceeaşi calitate ca şi ci. Să 
găzduiască, bunăoară, în casa directorului educaţiei publice cu încrederea 
că nu-i va lipsi nimic, fiind musafirul unei asemenea gazde sau la vreunul 
din aceia, care au câştigat premiul bunului cetăţean la concurs. Şi după ce 
va culege datele necesare relativ la ce vrea să cunoască, în conversaţiile 
avute cu el, şi după ce va fi comunicat noutăţile lui, să se reîntoarcă încărcat 
de daruri şi de cinstea cuvenită unui amic din partea altui amic. Acestea 
sunt legile, conform cărora trebuie a fi primiţi străinii şi străinele venite din 
alte părţi, precum şi a permite călătoria cetăţenilor noştri în străinătate, 
cinstind în modul acesta pe Zeus ospitalierul, căruia nu-i place să gonim 
pe străini de la sărbătorile şi de la mesele noastre, prin edicte barbare, cum 
face astăzi neamul de pe malurile Nilului. 

Cine dă garanţie pentru altul, să o facă în scris, prevăzând toate 7 
condiţiile cu care înţelege să chezăşuiască. în faţa a cel puţin trei martori, 
dacă valoarea pentru care garantează nu trece de o mie de drahme, şi cu 
cinci martori, dacă este mai mare. Cine vinde în numele altuia, va da 
cauţiune pentru el, dacă este vreo fraudă în vânzare, şi dacă nu este în stare 
să răspundă; şi unul şi altul, atât vânzătoiul, cât şi acela în numele căruia se 
face vânzarea, pot fi chemaţi în judecată. 

Cine vrea să facă o percheziţie la altul, lepădând veşmintele sau 
îmbrăcat numai în tunică şi fără cingătoare, să facă percheziţia după ce va 
jura pe zeii, prescrişi de lege, că nădăjduieşte să găsească la el ce a pierdut. 
Bănuitul să-i deschidă casa să percheziţioneze toate încăperile, atât cele 
sigilate cât şi ncsigilate. Dacă cineva nu dă voie să facă percheziţia, acel ce 
este împiedicat să-l cheme în judecată, şi după evaluarea obiectului 
percheziţiei, dacă este condamnat, să plătească îndoitul preţului ca daune, 
în lipsa stăpânului casei, oamenii lui să dea voie să se caute în toate 
încăperile nesigilate; şi interesatul să pună propriul său sigiliu pe încăperile 
sigilate de mai înainte şi să pună un custode pe timp de cinci zile; dacă însă 
stăpânul casei nu vine nici după cinci zile, cel ce percheziţionează să ia cu 
el pe astinomi şi, după ce a ridicat în faţa lor sigiliile, să facă percheziţia, 
însă pe urmă să sigileze din nou în faţa oamenilor casei şi a astinomilor. 
Despre termenele de prescripţie a dreptului de a contesta o posesiune: 

relativ la loturi le de pământ şi la posesiunea caselor, în statul nostru nu se 
poate ivi nici o contestaţie. Cu privire la celelalte obiecte, dacă posesorul 
este văzut slujindu-se de obiect în oraş, în piaţă, în temple, şi nimeni nu l-a 
revendicat, dar reclamantul pretinde că l-a căutat în tot timpul acesta, deşi 
celălalt nu a căutat să-l ascundă niciodată, dreptul de revendicare se 
prescrie după un an de posesiune neîntreruptă. Dacă posesorul se foloseşte 
de obiect, nu în oraş şi nici în piaţă, ci numai la ţară în văzul tuturor, după 
cinci ani, în care timp nu t-a reclamat nimeni, posesiunea devine 
proprietate; dacă se serveşte de obiect numai în casă şi în oraş, revendicarea 
se prescrie în trei ani, şi în zece ani, dacă cl uzează de lucru numai la ţară 
înăuntrul familiei. în line, dacă posedă în ţară străină, revendicarea nu se 
prescrie niciodată şi obiectul îl va lua întâiul posesor, în orice timp şi 
oriunde îl găseşte. 

Dacă cineva a împiedicat cu forţa pe un altul sau pe martorii lui să se 
prezinte la judecată, sentinţa să fie nulă şi nevalabilă, dacă cel împiedicat 
este chiar sclavul său ori al altuia; iar dacă este o persoană liberă, pe lângă 
anularea hotărârii de Judecată, vinovatul să fie pedepsit cu închisoare de un 
an, şi oricine voieşte are drept să-l acuze de andrapodism*. Când cineva 
împiedică cu forţa pe concurentul său de a lua parte la concursurile 
gimnice, de muzică sau la orice alt fel de întrecere, oricine poate să 
înştiinţeze despre aceasta pe conducătorii concursurilor, şi aceştia să-i lase 
intrarea liberă concurentului înscris la întreceri. Dacă aceasta nu a mai fost 
cu putinţă, când împiedicătorul a luat premiul, să fie decretat celălalt ca 
învingător, şi în această calitate să i se pună o inscripţie în templul ce va 
alege; aceluia însă care e vinovat de violenţă, să nu i se dea nici o distincţie 
şi nici să i se facă vreo inscripţie a concursului; şi fie că a fost învins sau a 
reuşit la întrecere, să fie chemat în Judecată pentru daune. Oricine ascunde 
un lucru ştiind că e de furat, să fie pedepsit ca şi hoţul. Cine adăposteşte la 
el pe un exilat, să se pedepsească cu moartea. Oricine să socotească drept 
amic ori inimic pe acela care este şi al statului. Dacă cineva însă încheie 
pace sau război cu un neam străin, fără participarea statului, ci în numele 
său particular, să se pedepsească iarăşi cu moartea^. Dacă oarecare parte a 
statului face în particular, în numele său, un tratat de pace sau o declaraţie 


i Fuptul de i\ reduce în sclavi pe un om slobod. 

^ Ve/i ca/.ul lui Diceopolis din comedia AcHmienii a lui ArLstof'an. 

de război, generalii să dea în judecată pe autorii unei asemenea isprăvi, şi 
dacă sunt dovediţi, să fie pedepsiţi cu moartea. 

Cine este însărcinat cu o funcţie publică trebuie să o exercite fără să 
primească daruri, sub orice pretext ar fi şi fără să invoce un motiv îndeobşte 
aprobat, cum că ar fi permis a primi daruri pentru servicii legale, nu însă 
pentru cele nelegale. Deosebirea aceasta nu e lesne de făcut şi nici de a se 
abţine, chiar de ar avea noţiuni exacte despre aceasta; cea mai sigură cale 
este de a asculta legea, de a o urma, nefăcând nici un serviciu public, pentru 
daruri. Oricine calcă legea, dacă este dovedit în judecată, să fie pedepsit cu 
moartea, fără a se distinge calitatea darului. 

în ce priveşte contribuţiile pentru nevoile statului, este necesar pentru 
mai multe motive să se facă o statistică a averilor particulare, precum şi 
câte o statistică a producţiei anuale a fiecărui trib, ce se vor înainta 
agronomilor, pentru ca fiscul, comparând cele două feluri de contribuţii, să 
poată alege în fiecare an, după deliberare, pe aceea care i se pare mai 
rentabilă, fie o cotă a censului înli-eg, fie o cotă a producţiei anuale, afară de 
contribuţia meselor comune. 

Omul moderat trebuie să facă zeilor ofrande modeste. Pământul şi 
vatra locuinţei sunt consacrate de către locuitori tuturor zeilor. Aşadar, 
bunurile acestea să nu le mai închine nimeni, fiind deja consacrate. Aurul 
şi argintul din casele particularilor şi din templele altor ţări deşteaptă 
invidia poporului; fildeşul luat de la un corp lipsit de suflet nu este o 
ofrandă curată, iar fierul şi arama servesc la armele de război. Deci cine 
vrea să ofere, să facă din lemn sau din piatră, şi numai dintr-o singură 
bucată, ofranda ce dăruieşte templelor publice. Ofranda de ţesături nu 
trebuie să aibă o valoare mai mare ca munca de o lună a unei femei, şi 
culoarea albă, atăi la ţesături, cât şi la celelalte danii, le place mai mult 
zeilor. Boielile însă să se folosească numai pentru ornamentele militare. 

Cele mai divine daruri sunt păsările şi imaginile, pe care un pictor le poate 
face într-o singură zi. Celelalte ofrande să se facă după modelul acestora. 

După ce am expus care sunt şi câte vor fi organele statului şi după ce 8 
am reglementat convenţiile cele mai însemnate ce pot interveni între 
cetăţeni, se pare să nu ne-a mai rămas decât a legifera administrarea 
justiţiei. 

Cei dintâi judecători vor fi aceia pe care reclamantul şi pârâtul i-ar 
alege de comun acord, care trebuie a fi numiţi mai propriu arbitri decât 
judecători. A doua instanţă o formează judecătorii satelor precum şi 

judecătoriile triburilor, acestea distribuite câte una în cele douăsprezece 
circumscripţii. La acestea vor apela împricinaţii, spre a obţine o hotărâre 
mai bună, când n-au reuşit să se împace în faţa primilor Judecători. întinatul 
condamnat din nou, să plătească a cincea parte a valorii la care s-a estimat 
obiectul procesului. Dacă cineva nemulţumit cu sentinţa acestora, vrea să 
pledeze a treia oară, să facă recurs la Judecătorii de elită; şi dacă pierde, să 
plătească pe deasupra Jumătate din valoarea ce face fondul procesului. 
Dacă reclamantul ce pierde procesul la arbitri, apelează la cel de al doilea 
şi câştigă, are drept să încaseze el cincimea pe care este datoare să o 
plătească partea adversă; dacă pierde şi în apel, o plăteşte el, în chip de 
cheltuieli de Judecată. Dacă nemulţumită cu Judecata celor două instanţe 
dintâi, una din părţi face recurs la a treia instanţă, pârâtul fiind condamnat, 
să plătească, ca şi mai sus, o dată şi Jumătate valoarea obiectului în litigiu, 
recurentul însă să plătească Jumătate din valoarea estimată. 

S-a vorbit mai sus despre crearea tribunalelor, despre completarea lor, 
despre instalarea viitorilor funcţionari în fiecare magistratură, şi despre 
durata lor, şi timpul când trebuie să se exercite, de asemenea despre modul 
de pronunţare a sentinţelor, despre amânări şi despre celelalte formalităţi 
necesare în materia proceselor, precum şi despre ordinea acţiunilor 
intentate în prima şi în a doua instanţă, despre necesitatea replicilor, a 
depoziţiilor şi toate câte sunt în legătură cu acestea; însă lucrurile frumoase 
trebuie spuse de două şi chiar de trei ori. Totuşi legiuitorul cel vechi să lase 
în sarcina legiuitorului tânăr a completa opera legiuitoare cu regulamente 
de mai puţină însemnătate şi uşor de orânduit. 

Tribunalele particulare, dacă se organizează în modul acesta, vor 
funcţiona destul de bine. în privinţa tribunalelor publice şi comune, şi 
relativ la ce trebuie să facă magistraţii spre a-şi împlini fiecare obligaţiile 
funcţiei lor, există în mai multe state un număr însemnat de instituţii 
vrednice de considerat şi ai căror autori au fost bărbaţi înţelepţi; din acestea 
păzitorii legilor trebuie să aleagă chibzuit pe cele potrivite cu statul nostru 
de-abia născut. Şi perfectându-le mereu, în urma probei uzului şi 
experienţei, până ce toate ramurile statului vor părea destul de unitar 
constituite, să pună capăt lucrului lor, să le pecetluiască în fine, ca să 
rămână neschimbate şi a se folosi ca de nişte instituţii şi legi perpetue pe tot 
timpul vieţii. 

Cu privire la tăcerea Judecătorilor, la discreţia lor în vorbe şi despre 
defectele contrare, şi cu privire la diferite alte practici, ce se deosebesc de 

acelea ce trec drept juste, bune şi frumoase în celelalte ţări, am spus ceva 
despre ele, iar porte se vortrata la sfârşitul lucrării. Cine năzuieşte să ajungă 
judecător desăvârşit, să aibă totdeauna cu el toate legile acestea scrise şi să 
le studieze. Căci printre toate ştiinţele, studiul legilor este înzestrat cu 
puterea cea mai mare de a face mai bun pe acela ce se ocupă cu el, dacă 
legile sunt într-adevăr bune; sau altminteri în zadar legea divină şi 
admirabilă poartă un nume înrudit cu acela al inteligenţei'. Şi desigur 
scrierile compuse de către legiuitor sunt criteriul cel mai bun ai valorii 
celorlalte scrieri, fie în versuri sau proză, al căror obiect este de a lăuda sau 
de a înjosi, precum şi al tuturor convorbirilor familiare, în care vedem zilnic 
cum unii din spirit de dispută contestă în mod inoportun, iar alţii recunosc 
lucruri ce n-ar trebui să fie recunoscute. Este deci necesar ca judecătorul 
să aibă mintea plină cu instrucţiunile acestea relative la legi, ca o 
contraotravă contra tuturor celorlalte păreri; să se slujească de ele, spre a 
se conduce bine atât el cât şi statul, înlesnind oamenilor cumsecade 
statornicia .$i înaintarea pe calea dreptăţii, iar celor răi, din neştiinţă, din 
desfrâu,din laşitate sau din orice alt principiu al nedreptăţii, întoarcerea la 
datorie, pe cât se poate, dacă convingerile lor stricate nu sunt incurabile. 
Pentru aceia, însă, ce nu sunt de îndreptat, moartea este singurul leac, 
potrivit cu nişte asemenea bolnavi; şi, ceea ce se spune adesea cu drept 
cuvânt, judecătorii şi magistraţii, şefii lor, slujindu-sc de mijlocul acesta, 
vor fi vrednici de lauda tuturor cetăţenilor. 

Pe măsură ce procesele, care se prezintă în cursul anului, vor fi 
terminate, iată normele de execuţie ce trebuie urmate: Mai întâi tribunalul, 
care a pronunţat, îndată după darea sentinţei să poprească printr-un pristav, 
în folosul celui ce câştigă, toate bunurile condamnatului, afară de 
posesiunile necesare, fiind de faţă judecătorii. Dacă într-o lună după 
sentinţă, partea ce a pierdut nu se acomodează prin bună înţelegere cu 
partea câştigătoare, tribunalul care a judecat afacerea, sprijinind pe cel ce 
a câştigat, să-l pună în posesiunea bunurilor condamnatului; dar dacă acesta 
n-are de unde să achite, şi dacă lipseşte cel puţin o drahmă, să nu aibă 
dreptul a mai chema pe nimeni în judecată, până ce nu achită toată datoria; 
cu toate astea toţi cetăţenii să aibă acţiuni contra lui. 


1 

Dacă un condamnat răpeşte judecătorilor care l-au condamnat bunurile 
predate, aceia cărora pe nedrept li s-au reluat lucrurile să-l aducă în faţa 
păzitorilor legii; şi dacă este dovedit, să fie condamnat la moarte, ca unul 
ce a atentat contra legilor şi statului. 

9 După ce un cetăţean născut şi crescut la noi, va fi născut copii şi îi va 

fi crescut şi se va fi purtat cum se cade cu ceilalţi oameni, îndreptând 
nedreptăţile făcute de el altora, sau cerând socoteală altora pentru 
nedreptatea suferită, după cum se cuvine, şi îşi va fi petrecut bătrâneţea — 
îl va lua moartea. 

Cu privire la morţi, fie bărbaţi, fie femei, interpreţii să aibă autoritatea 
de a orândui ceremoniile şi sacrificiile ce trebuie făcute cu acest prilej, 
divinităţilor infernului şi ale pământului; de altfel, să nu se sape nici un 
mormânt, să nu se ridice nici un monument nici mare, nici mic, în nici un 
pământ bun de cultură; ci partea aceea a ţinutului potrivită pentru acest 
scop, să primească adică corpurile morţilor, fără vreo pagubă pentru cei vii, 
să fie cimitir. Nu e îngăduit nimănui, fie viu sau mort, să împiedice pe vreo 
persoană vie să se folosească de acele pământuri din care mama-natură 
voieşte să dea hrană oamenilor. Să nu se construiască monumente mai 
înalte decât munca a cinci oameni în cinci zile de lucru; nici să se pună 
pietre de marmură mai mari decât cât trebuie să cuprindă laudele mortului, 
gravate în nu mai mult de patru versuri eroice. Mortul să nu se ţină în casă 
mai mult timp, decât este necesar spre a se asigura că moartea nu este 
aparentă, ci reală; şi după natura omenească, scoaterea mortului din casă a 
treia zi este la timpul ei. 

Apoi trebuie să avem încredere în toate prescripţiile legiuitorului, dar 
mai ales când spune că sufletul este cu totul deosebit de corp şi că în viaţa 
aceasta numai el este esenţa personalităţii noastre; că corpul nostru nu este 
decât o imagine ce ne însoţeşte pe fiecare din noi şi că s-a dat cu dreptate 
numele de simulacre, corpurilor morţilor; că persoana noastră este o 
substanţă nemuritoare prin natura sa, numită suflet, că după moarte sufletul 
se duce la alţi zei să dea socoteală, cum spune legea strămoşească, 
socoteală pe cât de mângâietoare pentru cel bun, pe atât de plină de spaime 
pentru nelegiuit şi care nu va fi de nici un mare ajutor pentru mort. Căci 
rudele lui trebuiau să-i vină în timpul vieţii în ajutor, pentru ca să trăiască 
cât mai drept şi sfânt, cât trebuia să trăiască, şi pe de altă parte să fie scăpat, 
ca mort, de pedepsele păcatelor grele în viaţa de apoi. 

Acesta fiind adevărul, nu este permis să se piardă averea, din credinţa 
că masa aceasta de came, ce se îngroapă, este fiinţa adevărată ce ne este 
dragă; ci să ne închipuim că fiul, ori fratele, sau orice persoană regretată 
care se pare că este îngropată, ne-a părăsit după ce şi-a făcut şi împlinit 
destinul. Este datoria unui om de treabă să facă o cheltuială măsurată pentru 
înmormântare, ca pentru un altar închinat zeilor inferiori. Legiuitorul este 
cel mai apt a hotărî măsura aceasta. Şi astfel legea să fie: Se socotesc că 
fac cheltuieli legale de înmormântare cetăţenii din censul întâi, când ele nu 
trec de cinci mine; de trei, cei din al doilea; de două, din al treilea; de o 
mină, cei din censul al patrulea. 

între multele atribuţii şi îndatoriri ale păzitorilor legii, este şi aceea de 
a supraveghea cu luare-aminte pe copii ca şi pe oameni să ducă în tot 
timpul vieţii lor o viaţă cuviincioasă. Tot astfel şi la moartea cuiva, unul 
dintre păzitorii legilor, pe care îl aleg rudele mortului, trebuie să conducă 
funeraliile. Să i se aducă laude, dacă înmormântarea are loc după cuviinţă 
şi în limitele prescrise; iar dacă nu, să fie mşinea lui. Expunerea cadavrului 
şi celelalte forme să se facă conform regulamentului respectiv; însă în 
interesul ordinii publice trebuie să se primească dispoziţiile următoare: 
desigur, nu se cuvine a interzice sau a ordona a plânge pe mort, totuşi să 
fie oprite bocetele şi plânsul cu hohote, ce se pot auzi în stradă şi să fie 
prohibit a conduce convoiul în văzul mulţimii, sau a vocifera după mort, 
sau a fi afară din oraş înainte de zorii zilei. Acestea să fie aşadar legile în 
materia aceasta, şi cine se conformează lor să fie scutit de pedeapsă, cine nu 
voieşte însă să asculte pe unul dintre păzitorii legilor, să fie pedepsit cu 
osânda ce li se va părea tuturor potrivită cu cazul. Relativ la oricare alte 
înmormântări deosebite, precum şi despre procedura de urmat pentru cei 
lipsiţi de înmormântare, cum sunt paricizii, condamnaţii pentru sacrilegii 
şi celelalte cazuri asemănătoare, s-au luat dispoziţii în legile menţionate 
mai sus. Astfel, planul legiuirii noastre este aproape terminat. 

Cu toate acestea, un proiect nu poate fi privit ca împlinit nici când s-a 
făcut, sau câştigat, sau orânduit, obiectul proiectului; ci numai după ce s-a 
găsit mijlocul de a păstra în toată desăvârşirea lui pentru totdeauna lucrul 
terminat; până atunci lucrul trebuie socotit nedesăvârşit. 

CLINIAS: Drept vorbeşti, oaspete; însă spune-ne mai clar unde vrei 
să ajungi cu vorba asta. 

ATENIANUL: O, Clinias, multe lucruri s-au slăvit la cei vechi, ca 
fmmoase; între acestea n-au fost cele din urmă, numele Parcelor. 

CLINIAS: Care nume? 

ATENIANUL: Pe cea dintâi au numit-o Lachesis, pe a doua Cloto, pe 
a treia Atropos, care întăreşte firele toarse de către surorile ei. Numele 
acesta din urmă este luat de la ideea lucrurilor răsucite în foc, şi care nu se 
mai pot desrăsuci. Acelaşi lucru trebuie făcut în orice stat şi oraş, îngrijind 
nu numai de sănătatea şi de conservarea corpurilor, ci a sădi în suflete 
dragostea de legi, sau mai bine a face ca ele să dăinuiască veşnic. Mie mi 
se pare că legilor noastre le lipseşte până acum lucrul acesta: cum să le 
asigurăm o aşa natură, ca să nu poată fi niciodată răsucite în sens contrar. 

CLINIAS: Nu e lucru neînsemnat, ce spui, numai dacă se poate găsi 
'mijlocul, ca să se poată realiza lucrul acesta. 

ATENIANUL: E cu putinţă, cel puţin pe cât judec eu în momentul 
acesta. 

CLINIAS: Deci să nu încetăm cu nici un chip până ce nu vom realiza 
şi punctul acesta, spre trăinicia legilor noastre. 

ATENIANUL: Bine mă îndemni, şi mă vei găsi totdeauna însufleţit 
pentru treaba aceasta. 

CLINIAS: Desigur, ceea ce spui merită laudă. 

ATENIANUL: în ce constă, deci, mijlocul acesta de a păstra siguranţa 
statului şi a legilor, şi cum trebuie să procedăm? N-am spus noi, oare, că 
trebuie să instituim în cetatea noastră un consiliu compus mai întâi din zece 
păzitori ai legilor, cei mai bătrâni dintre ei, la care să se asocieze toţi cei ce 
au fost distinşi cu premiul bunului cetăţean, precum şi aceia dintre călătorii 
pentru studii în străinătate, care vor fi cules ceva ştiinţe relativ la siguranţa 
legilor şi care, la reîntoarcerea lor, se vor socoti vrednici să fie membrii 
acestui consiliu; şi că fiecare din ei trebuie să aducă cu el câte un tânăr nu 
mai mic de treizeci de ani, după ce l-a găsit vrednic, după caracterul şi 
educaţia sa, să fie propus şi celorlalţi, şi că dacă va fi plăcut şi celorlalţi, să 
fie primit, dacă nu, să fie respins, fără să ştie cetăţenii şi mai ales el însuşi 
că s-a deliberat relativ la persoana sa? Că acest consiliu trebuie să-şi ţină 
şedinţele chiar în zorii zilei, când oricine este mai ales neocupat cu celelalte 
afaceri particulare sau publice? Cam acestea, pare-mi-se, s-au spus în 
discuţiile de mai sus. 

CLINIAS: Da, desigur. 

ATENIANUL: Vorbind din nou despre consiliul acesta, aş afirma că, 
dacă îl azvârlim ca pe o ancoră a întregului stat, înzestrat cu toate 

aşezămintele necesare, el singur poate să ne asigure durata celor ce voim să 
le conservăm. 

CLINIAS: în ce mod? 

ATENIANUL: E momentul potrivit să desluşesc cât mai bine 
chestiunea aceasta. 

CLINIAS: Foarte bine ai vorbit; fă deci ceea ce cugeţi. 

ATENIANUL: Mai întâi trebuie observat, Clinias, că nu există nimic 
pe lumea asta fără să aibă în sine un principiu menit să-i asigure existenţa 
funcţiunilor sale, după cum într-o vieţuitoare, sufletul şi capul au virtutea 
aceasta. 

CLINIAS: Nici acum nu înţeleg. 

ATENIANUL: Numai virtutea acestor două părţi conservă fiinţa 
vieţuitoarei. 

CLINIAS: Anume, cum? 

ATENIANUL: în suflet este sediul inteligenţei, pe lângă alte facultăţi; 
în cap, între alte simţuri,este localizat văzul şi auzul. Ci, pe scurt, ceea ce 
reiese din conlucrarea inteligenţei şi acestor două simţuri principale, se 
poate numi, cu drept cuvânt, principiul conservării fiecăruia dintre noi. 

CLINIAS: Aşa pare a fi. 

ATENIANUL: Chiar aşa e. Dar prin ce este reprezentat principiul 
acesta de conservare al navelor atât pe timp de furtună, cât şi de calm, în ce 
rezidă atunci conlucrarea inteligenţei şi a simţurilor? Oare nu reunindu-se 
simţurile mateloţilor împreună cu inteligenţa cârmaciului, reuşesc să se 
scape atât pe ei înşişi, cât şi vasul? 

CLINIAS: Cum nu? 

ATENIANUL: Deşi nu e nevoie de o sumedenie de asemenea 
exemple, dar, să ne gândim la armată şi la medicină. Ce scop îşi propun 
generalii armatelor şi medicii, când năzuiesc să conserve durabil obiectul 
lor? Oare nu victoria şi înfrângerea duşmanilor, iar al medicilor şi 
infirmierilor, reînsănătoşirea corpurilor? 

CLINIAS: Cum de nu? 

ATENIANUL: Dar dacă medicul nu pricepe relativ la corp, ceea ce 
am numit acum sănătate, şi generalul, ce este biruinţa, sau ceilalţi despre 
care am vorbit, se poate zice oare că ei au inteligenţa acestor obiecte? 

CLINIAS: Cum să se poată? 

ATENIANUL: Dar într-un stat? Când cineva se vede că nu cunoaşte 
scopul politic, ce trebuie avut în vedere, se poate oare zice, cu exactitate, că 

guvernează? Şi pe urmă va fi oare în stare să conserve ceva, al cărui scop 
nu-1 ştie? 

CLINI AS: Cum să poată? 

1 ţ ATENIANUL: Astfel şi acum, dacă avem nevoie să constituim în chip 

desăvârşit colonia noastră, trebuie să existe înăuntrul ei un organ care să 
cunoască mai întâi scopul politic, cum am zis, ce trebuie realizat, apoi pe ce 
căi se poate realiza şi care sunt legile precum şi oamenii în stare să-l 
înfăptuiască. Dacă un stat este lipsit de acest organ, nu e de mirare că, fiind 
lipsit de inteligenţă şi de simţuri, să se vadă purtat la întâmplare în toate 
acţiunile lui. 

CLINIAS: Adevărat. 

ATENIANUL: Acum putem oare să spunem în care parte a statului 
nostru, sau în care instituţie a lui, se găseşte pregătit pentru noi principiul 
acela de conservare a lui însuşi? 

CLINIAS: Sigur nu pot şti, oaspete, însă dacă trebuie să mă slujesc de 
o presupunere, mi se pare că vorbele tale au în vedere consiliul acela care 
ziceai că trebuie să ţină şedinţe noaptea. 

ATENIANUL: Foarte bine ai presupus, Clinias, şi de acum, după cum 
arată discuţia de faţă, consiliul acesta trebuie să întrunească în el toată 
virtutea politică, în primul loc să nu rătăcească, năzuind spre mai multe 
scopuri, ci să-şi aţintească privirile către unul singur, spre care să repeadă, 
ca să zicem aşa, totdeauna toate săgeţile sale. 

CLINIAS: Desigur. 

ATENIANUL: Acum vom înţelege că nu e de mirare că instituţiile 
celor mai multe state sunt rele, fiindcă legiuirile lor n-au un scop unitar şi 
că în unele guvemăminte dreptatea constă să ridice în posturile cele mai 
înalte o seamă de oameni, fie buni, fie răi; în altele n-au altă năzuinţă decât 
să se îmbogăţească, fără să le pese dacă sunt sclavi sau liberi; iar în altele 
toţi tind numai la o viaţă liberă; sunt iarăşi alte state care în legiuirile lor 
îşi propun două scopuri deodată, anume să aibă şi libertate înăuntru, şi să-şi 
extindă dominaţia asupra altor state; în fine, cei ce se cred cei mai deştepţi 
îşi pun înainte toate aceste scopuri deodată, fără să-şi fixeze un ideal unic, 
la care să raporteze toate celelalte interese de stat. 

CLINIAS: Aşadar, oaspete, încheierea la care am ajuns mai înainte 
este adevărată? Ziceam, anume, că toate legile noastre trebuie să aibă un 
singur scop, virtutea, şi ne oprisem la acest adevăr. 

ATENIANUL: Da. 

CLINIAS: Şi am recunoscut că virtutea aceasta este alcătuită din patru 
elemente. 

ATENIANUL: Foarte bine. 

CLINIAS: Şi că inteligenţa trebuie să conducă pe toate celelalte trei 
puted sufleteşti, care cată .să Fie subordonate ci. 

ATENIANUL: Mă înţelegi foarte bine, Clinias; urmăreşte-mă tot aşa 
şi în cele ce rămân de spus. Am desluşit care este scopul la care trebuie să 
ţintească inteligenţa pilotului, a medicului şi a generalului, ne rămâne acum 
să cercetăm care este scopul omului de stat. Să ne închipuim că, întrebând 
pe unul dintre ei, îi zicem: Şi tu, amice, care este scopul tău? Care este ţinta 
aceea unică către care năzuieşti? Medicul inteligent ştie s-o arate desluşit pe 
a sa, şi tu, care te pretinzi că eşti mai deştept decât toţi ceilalţi, nu ai putea 
să ne spui pe a ta? Ori tu, Megillos şi Clinias, nu puteţi voi în locul lui să-mi 
lămuriţi precis care este acest scop, după cum am făcut şi eu în locul vostru 
pentru alţii mulţi? 

CLINIAS: Oaspe, nu pot deloc. 

ATENIANUL: Recunoaşteţi cel puţin că trebuie făcute toate sforţările 
spre a-1 cunoaşte, şi totdeodată puteţi să-mi spuneţi unde trebuie căutat? 

CLINIAS: Unde vrei să ajungi? 

ATENIANUL: Fiindcă am spus că speciile virtuţii sunt patru, este 
evident că fiecare dintre aceste specii este una, de vreme ce ele sunt patru. 

CLINIAS: Fără îndoială. 

ATENIANUL: Cu toate acestea le numim pe toate cu un singur nume: 
zicem că curajul este virtute, prudenţa virtute, şi tot aşa de celelalte două 
specii, ca şi cum nu sunt mai multe, ci un singur lucru, virtutea. 

CLINIAS: Aşa e. 

ATENIANUL: Nu este greu de desluşit în ce se deosebesc între ele 
curajul şi prudenţa, şi de ce are fiecare numele lor; însă nu este tot aşa de 
uşor de a spune, pentru ce s-a dat amândurora şi celorlalte numele de 
virtute. 

CLINIAS: Ce vrei să zici? 

ATENIANUL: Ceva ce nu este greu de explicat; numai să ne întrebăm 
şi să răspundem pe rând. 

CLINIAS: Iarăşi, ce vrei să zici? 

ATENIANUL: întreabă-mă pentru ce, după ce am numit cu un singur 
nume pe amândouă, adică virtute, le dăm apoi două nume, curaj şi 
prudenţă? îţi voi spune pricina, care este că dintre ele, curajul este corelativ 

CU teama şi el se găseşte şi la animale şi în sufletele copiilor mici, căci 
sufletul devine curajos din natură şi fără raţiune; din contră, un suflet 
prudent şi înzestrat cu curaj nu a existat, nu există şi nici nu va exista 
vreodată, fiindcă prudenţa e una şi curajul alta. 

CLINIAS: Drept vorbeşti. 

ATENIANUL: Ţi-am desluşit întru cât aceste speţe de virtute se 
deosebesc şi cum sunt două: la rândul tău, explică-mi pentru ce nu sunt 
decât unul şi acelaşi lucru. închipuie-ţi că tu eşti dator să-mi spui cum 
aceste patru specii sunt una, şi tu de asemenea cere de la mine să-ţi explic 
cum sunt patru. Să vedem pe urmă dacă, pentru a cunoaşte exact un lucru 
care are un nume şi o definiţie, este de ajuns să-i cunoască cineva numele, 
deşi nu îi cunoaşte definiţia, sau dacă nu e o ruşine, pentru un om cult, să 
nu cunoască nici numele, nici definiţia lucrurilor, mai ales a celor care se 
deosebesc prin valoarea şi însemnătatea lor. 

CLINIAS: Mi se pare că aşa ceva e ruşinos. 

ATENIANUL: Există oare pentru un legiuitor, şi pentru un păzitor al 
legilor, şi pentru oricine crede că întrece pe alţii în virtute, şi care a 
dobândit de fapt premiul virtuţii, chestiuni mai interesante decât cele ce ne 
ocupă în momentul acesta, curajul, înfrânarea, prudenţa, justiţia? 

CLINIAS: Cum ar putea exista? 

ATENIANUL: Nu trebuie oare ca, relativ la toate aceste chestiuni, 
interpreţii, preceptorii, inspectorii celorlalţi cetăţeni, să fie mai destoinici 
ca oricine de a instrui şi desluşi în ce constă virtutea şi viciul pe aceia care 
doresc să o ştie, şi pe aceia care, abătându-se de la datorie, au nevoie de a 
fi îndreptaţi şi corectaţi? Vom răbda oare ca un poet, ce vine în oraşul 
nostru, sau oricine altul care se dă drept educator al tinerimii, să apară mai 
luminat în materia aceasta decât un cetăţean distins cu toate speciile de 
virtuţi? Apoi, într-o asemenea cetate', unde nu se află oameni politici de 
frunte, nici ca oratori sau oameni de acţiune, care să cunoască suficient 
virtutea, e de mirare oare că are loc ceea ce se petrece şi în multe state de 
astăzi? 

CLINIAS: Nicidecum; trebuie să ne aşteptăm la aşa ceva. 

ATENIANUL: Ei bine, face-vom ee am zis? Ori cum avem să silim 
pe oamenii noştri politici, să fie mai zeloşi în virtute decât vulgul, atât în 


' La cei vechi, cetatea (civitas, •noXis') se confunda cu statul. 

discursurile cât şi în faptele lor? Sau în ce chip statul nostru va ajunge să se 
asemene cu capul şi simţurile omului inteligent, aşa ca să aibă organizată 
înlăuntrul său o asemenea pază? , 

CLINIAS: Cum trebuie să înţeleg comparaţia aceasta? 

ATENIANUL: Desigur, statul se poate asemăna cu capul, sediul 
inteligenţei, iar paznicii mai tineri, cu nişte ochi aşezaţi în partea de sus a 
capului, care, rotindu-şi privirile lor scrutătoare, inspectează de jur-împrejur 
ce se petrece în stat, iar observaţiile făcute le încredinţează memoriei, 
comunicând celor mai bătrâni mişcările din ţară. Pe când aceştia se 
conipară cu inteligenţa, întrucât cugetă, prevăd, deliberează şi, cu sprijinul 
celor tineri, asigură împreună conservarea statului. Nu aşa trebuie să se 
constituie organismul politic? Putem oare reuşi în alt mod? Ai vrea ca toţi 
cetăţenii să fie aidoma unii cu alţii, fără nici o diferenţiere de funcţii 
sociale? Să nu existe unii mai educaţi şi mai luminaţi ca alţii? 

CLINIAS: Atunci, scumpul meu, planul nostru nu s-ar putea înfăptui. 

ATENIANUL: Deci suntem datori a ne gândi la o educaţie mai bună 
decât aceea de care s-a vorbit mai sus. 

CLINIAS: După cât se pare. 

ATENIANUL: Dar poate că educaţia amintită în treacăt este tocmai 
aceea de care avem trebuinţă. 

CLINIAS: Poate. 

ATENIANUL: Nu ziceam că pentru a fi cineva lucrător bun, paznic 
iscusit în orice ramură, nu este de ajuns numai a fi în stare a-şi îndrepta 
privirile asupra mai multor obiecte, ci că mai e necesar să năzuiască la un 
scop unic, să-l cunoască bine, şi după ce l-a cunoscut, aţintindu-şi toate 
străduinţele spre el, să-l realizeze? 

CLINIAS: Foarte bine. 

ATENIANUL: Există o metodă mai exactă, spre a examina ceva, 
decât aceea care ne permite a concentra într-o singură noţiune mai multe 
concepte care se deosebesc între ele? 

CLINIAS: Poate că nu. 

ATENIANUL: Nu poate, amice, ci, hotărât, spiritul omenesc nu 
dispune de o metodă mai operantă decât aceasta. 

CLINIAS: Te cred pe cuvânt, oaspe; să urmăm după metoda aceasta 
convorbirea noastră. 

ATENIANUL: Se cuvine să obligăm, pe cât se pare, şi pc pă/iimn 
statului nostru divin să-şi formeze mai întâi o noţiune exactă ilcspu- noin 

comună celor patru specii de virtuţi, adieă a eurajului, a temperanţei, a 
dreptăţii şi prudenţei, pe care ne-am învoit a le numi în mod propriu virtute. 
Punetul acesta odată determinat, dacă vrem, să nu-1 pierdem din vedere 
până ee nu vom cunoaşte destul de bine seopul acesta la care e neeesar să 
ţintim, fie ca la ceva unic, fie ca la un întreg, fie ca şi la unul şi la altul, 
oricare i-ar fi natura. Dacă punctul acesta ne scapă, credem eă vom fi destul 
de luminaţi relativ la eondiţiile virtuţii, dacă nu vom putea înţelege dacă ea 
este o multiplieitate, ori alcătuită din patru părţi, şi e o unitate? De aeeea, 
dacă vreţi să mă ascultaţi, vom face tot posibilul a introduce în statul nostru 
eunoştinţa aceasta, ori, dacă preferaţi, să nu mai vorbim despre ea. 

CLINIAS: Nicideeum, oaspe, în numele zeului ospitalier, să nu 
părăsim discuţia aceasta, eu atât mai mult că vorbele tale îmi par adevărate, 
însă eum să facem spre a reuşi? 

ATENIANUL: Deocamdată să nu cercetăm modul de a reuşi, ei mai 
întâi să deeidem între noi, în urma unei înţelegeri comune, dacă cunoştinţa 
aceasta e necesară sau nu. 

CLINIAS: Daeă e posibilă, atunei e şi neeesară. 

13 ATENIANUL: Dar ee? N-avem aeeeaşi eoneepţie despre frumos şi 

despre adevăr? Este de ajuns oare ea păzitorii noştri să ştie doar că fiecare 
din aceste lucruri este o multiplieitate? Nu mai trebuie să ştie că este şi o 
unitate şi anume în ee mod? 

CLINIAS: Da, cred eă e necesar ea ei să aprofundeze şi în ee mod 
toate împreună eonstituie o unitate. 

ATENIANUL: Dar dacă ei euprind eu mintea problema aceasta, însă 
nu o pot exprima prin euvinte? 

CLINIAS: Cum aşa? Parcă ai vorbi de lipsa de expresivitate a 
selavilor. 

ATENIANUL: Nu vom spune la fel şi despre obieetele vredniee de 
luarea noastră aminte? Şi nu e necesar ca acela, ee va să ajungă un adevărat 
păzitor al legilor, să eunoască temeinic adevărul relativ la fiecare din aceste 
obiecte, să-l expliee prin vorbe, să-şi potriveaseă eu el faptele şi să poată 
judeca ceea ee e vrednie de laudă şi ee nu? 

CLINIAS: Fireşte. 

ATENIANUL: Una din eele mai fmmoase eunoştinţe nu e aceea care 
are ea obiect pe zei, ceea ee noi am probat atent cu privire la existenţa şi 
întinderea puterii lor; astfel ea fieeare om să ştie în materia aceasta atât eât 
îi este permis să ştie? Că eei mai mulţi eetăţeni se mărginesc în punctul 

acesta numai la ceea ce le recomandă legile, e constatat; însă nu se poate 
încredinţa paza legilor decât acelora ce s-au străduit să cunoască toate 
probele care ne asigură credinţa în zei. Şi nu trebuie primit să exercite 
postul acesta, să fie ales păzitor al legilor, decât cine este un om divin, cine 
s-a ocupat conştiincios cu studiul acestor chestiuni; altminteri, să nu se 
prenumere printre oamenii de stat. 

CLINIAS: în adevăr, se cuvine să privim ca străin de virtuţile politice 
pe cel ce nu se interesează sau e incapabil de acest studiu frumos. 

ATENIANUL: Ştii că două adevăruri ne dau certitudinea afirmaţiilor 
referitoare la zei? 

CLINIAS: Anume care? 

ATENIANUL: întâiul, că sufletul este cea mai veche şi divină dintre 
toate entităţile, a cărei mişcare, odată ce a început, s-a manifestat ca o 
esenţă eternă. Celălalt este mişcarea ordonată a perioadelor astrelor şi a 
tuturor celorlalte corpuri, operă sigură a unei inteligenţe atotputernice care 
a orânduit aşa de arhitectonic cosmosul. Căci orice om luminat, contem¬ 
plând cu luare-aminte spectacolul universului, oricât ar fi depărtat de zei, 
nu se poate să nu ajungă la o concepţie despre lume contrară omului de 
rând. Acesta îşi închipuie că învăţaţii, care se ocupă cu astronomia şi cu 
celelalte ştiinţe ajutătoare, devin atei, fiindcă ar descoperi că fenomenele 
cosmice sunt cârmuite de necesitate, iar nu de către o voinţă inteligentă în 
vederea unui bine suprem. 

CLINIAS: Care e adevăml atunci? 

ATENIANUL: Desigur, e tocmai contrar de ceea ce cred materiali ştii, 
mecaniciştii, că adică astrele ar fi corpuri neînsufleţite, neinteligente. Deşi 
chiar atunci spiritul unora era frământat de multe minuni şi ca o presimţire 
năpădea pe cei care consideraseră cu atenţie fenomenele cereşti, că adică 
nu e posibil ca nişte corpuri fără suflet şi inteligenţă să .se mişte după nişte 
reguli aşa de precise. Atunci câţiva cutezară să afirme că o inteligenţă a 
combinat toate circuitele cereşti. Pe de altă parte, însă, aceiaşi filosofi, 
având idei greşite despre natura sufletului, că adică sufletul ar fi posterior, 
deşi în realitate el e primordial faţă de lumea fenomenală, au încurcat toate 
noţiunile şi pe ei înşişi în primul rând. Li s-a părut că astrele care se 
rostogolesc în cer sunt alcătuite din pietre, din pământ şi din altă materie 
moartă, cauze generatoare ale întregului univers. Iată ce a produs atâtea 
învinuiri de ateism şi a dezgustat pe aţâţi cercetători de studiul acestor 
ştiinţe. Iată ceea ce a provocat şi invectivele poeţilor, care au comparat pe 

filosofi CU nişte câini care zguduie văzduhul cu lătratul lor năbădăios şi 
deşert. Dar, cum am spus, adevărul este cu totul altul. 

CLINI AS: Cum aşa? 

ATENIANUL: Nu se poate ca vreunul dintre muritori să ajungă la 
adevărata pietate faţă de zei, decât dacă e convins de aeeste două lucruri, 
despre care s-a vorbit, anume că sufletul este primordial în raport cu lumea 
sensibilă, şi că este nemuritor şi conduce toate corpurile; precum şi, ceea 
ce s-a demonstrat adesea, că există în astre o inteligenţă a lucrurilor. Apoi 
trebuie să posede cunoştinţele anterioare necesare, care duc la această 
certitudine şi, după ce au prins legătura ce există între ele şi artele dăruite 
nouă de către Muze, să se slujească de ele în armonizarea datinilor şi a 
legilor, aşa ca să poată desluşi orice fenomen care poate avea o definiţie. 
Iar cine nu-şi poate însuşi aceste cunoştinţe, pe lângă virtuţile populare, nu 
va fi niciodată destoinic să guverneze statul, ci numai ca subordonat altor 
magistraţi. Acum trebuie să vedem, Clinias şi Megillos, dacă pe lângă toate 
legile pomenite, vom mai edicta şi pe aceasta care instituie consiliul 
nocturn de magistraţi, învăţat în ştiinţele de care am vorbit, spre a funcţiona 
ca pază a statului, şi păstrător al legilor: ori e altceva mai bun de făcut? 

MEGILLOS: Se poate să n-o edictăm? Numai de-am fi în stare într-o 
măsură cât de mică! 

ATENIANUL: La aceasta să tindem cu toţii. La opera aceasta vă voi 
fi de ajutor şi poate că, în urma experienţei mele şi a cercetării cu care 
m-am ocupat multă vreme, voi găsi şi pe alţii care se vor asocia cu mine, în 
vederea aceluiaşi scop. 

CLINIAS: Da, oaspete, cu toţii trebuie să înaintăm hotărât pe calea 
aceasta, pe care oarecum ne călăuzeşte un zeu. Acum trebuie să descoperim 
şi să expunem mijloacele de a reuşi. 

ATENIANUL: însă nu se pot prescrie legi despre materia aceasta, 
Clinias şi Megillos, mai înainte de a se orândui lucrurile; atunci pot ei înşişi 
să determine în mod valabil atribuţiile ce vor avea. Deocamdată, dacă voim 
ca acest consiliu să se instituie cât mai bine, trebuie să adunăm ştiinţă cât 
mai multă în convorbiri frecvente. 

CLINIAS: Cum, ce vrei să zici? 

ATENIANUL: Mai întâi trebuie fixat numărul acelora care sunt 
destoinici pentru paza statului ca etate, cunoştinţe, caracter şi purtare. După 
aceea, ştiinţele ce ei sunt datori să şi le însuşească, e anevoie să le inventăm 
noi înşine ori să luăm despre ele lecţii de la un altul, care le-ar fi inventat 

el însuşi. Pe lângă aceasta, ar fi inutil de a fixa prin lege timpul în care 
trebuie să se înceapă şi cât să ţină studiul fiecărei ştiinţe, deoarece chiar cei 
ce studiază o ştiinţă nu pot şti intervalul exact de timp spre a o învăţa*, decât 
după ce au ajuns versaţi în această ştiinţă. Nu e momentul de a vorbi acum 
despre aceste chestiuni; ar fi inoportun şi n-am ajunge la nici o desluşire. 

CLINIAS: Dacă aşa stau lucrurile, oaspe,ce e de făcut? 

ATENIANUL: Amicii mei, toate sunt la mijloc, nu s-a ales încă nimic, 
cum zice proverbul. însă dacă vrem să ne luăm asupra noastră răspunderea 
constituirii întregului stat, cată să ne înarmăm cu cel mai tare curaj spre a 
rezista până la capăt împotrivirilor din partea oamenilor inerţi şi năclăiţi de 
rutină, cum se zice; aşa trebuie procedat. Voi împărtăşi cu voi pericolul, 
propunându-vă şi explicându-vă părerile mele relative la educaţia şi 
instituirea despre care vorbirăm mai sus. Pericolul în adevăr e mare şi n-aş 
îndemna pe un altul să se expună la el. în ce te priveşte, Clinias, te 
povăţuiesc să încerci, fiindcă, dacă reuşeşti să dai o bună formă de 
guvernământ statului magneţilor sau cum or vrea zeii să-l botezăm, vei 
dobândi o glorie nemuritoare, luând parte la fapta aceasta sau, oricum, nu 
vei pierde niciodată în faţa posterităţii renumele de om foarte curajos. 
Aşadar, atunci când se va organiza consiliul acesta divin, îi vom încredinţa, 
amicii mei, paza statului. Acest lucru nu e câtuşi de puţin anevoie şi 
aproape nu există legiuitor astăzi care să fie de altă părere. Atunci vom 
vedea înfăptuindu-se aievea proiectul pe care convorbirea noastră l-a expus 
oarecum în vis, când am reprezentat simbolul reunirii capului şi a 
inteligenţei, dacă membrii ce vor constitui acest consiliu sunt uniţi, aşa cum 
trebuie să fie, dacă vor avea o pregătire potrivită şi dacă, după ce au 
primit-o, fiind postaţi în cetăţuia statului, oarecum încăpui statului, ei devin 
paznici perfecţi, salvatori ai statului, aşa precum n-am mai văzut alţii 
asemenea nici în tot cursul vieţii noastre. 

MEGILLOS: După expunerea ce ziserăm, trebuie ori să părăsim 
proiectul statului nostru, ori să nu-1 lăsăm pe oaspele acesta să plece, ci să-l 
facem, prin toate mijloacele şi rugăminţile, să se oblige a ne sprijini în 
întreprinderea noastră. 

CLINIAS: Foarte bine vorbeşti, Megillos; aşa vreau să fac şi eu; 
ajută-mă şi tu. 

MEGILLOS: Te voi ajuta. 




EPBSrOMIS 


(sau aşa-zisa a XHI-a carte a Legilor ) 


Personajele: 

Atenianul 

Clinias 

Megillos (ca simplu auditor, fără să mai ia parte la discuţie) 


1 CLINIAS: Potrivit înţelegerii dintre noi, iubite oaspe, iată, ne-am 

întâlnit aici tustrei, eu, tu şi prietenul Megillos, ca să discutăm în ce fel 
973 trebuie să tratăm problema înţelepciunii pe care, după lămuririle date, 
susţinem că firea omenească poate să şi-o însuşească în cel mai fericit chip, 
în măsura în care acest lucru e dat omului. Căci, după părerea noastră, am 
discutat toate cele privitoare la aşezarea legilor; dar ceea ce e mai important 
de descoperit şi de explicat, adică ce trebuie să înveţe omul spre a ajunge 
înţelept, aceea nici n-am descoperit şi nici n-am lămurit. Să încercăm, deci, 
acum a nu lăsa la o parte nici această chestiune, căci astfel ar rămânea 
oarecum neisprăvită toată discuţia prin care, de la începutul şi până la 
sfârşitul convorbirii noastre, ne-am străduit să lămurim tocmai această 
problemă. 

ATENIANUL: Ai dreptate, Clinias, dar, în acest caz, pregăteşle-te să 
auzi o afirmaţie ciudată şi, oarecum, nu tocmai ciudată. Mulţi dintre cei 
care n-au avut noroc în viaţă vântură părerea că nu va fi cu putinţă 
neamului omenesc să ajungă la fericire şi la o stare binecuvântată de zei. 
Fii cu luare-aminte ca să vezi dacă am dreptate să împărtăşesc şi eu această 
părere a lor, căci şi eu susţin că nu le e dat decât la puţini oameni să aibă 
parte de fericire şi de acea stare binecuvântată de care pomeneam mai 
înainte. Dar să fim lămuriţi: afirmaţia mea se referă la timpul vieţii noastre 
de aici, căci am temeinică nădejde că, după moarte, omul va avea parte de 
toate bunurile în vederea cărora s-a străduit .să ducă, după puterile lui, cel 
mai frumos fel de viaţă spre a avea parte de un asemenea sfârşit. Nu spun 

cine ştie ce vorbă adâncă, ci ceea ce, oarecum, ştim cu toţii, atât noi elenii 
cât şi barbarii, că, adică, faptul de a veni pe lume este, pentru oriee 
vieţuitoare, ceva amarnic. Recunoaştem cu toţii că starea de a fi purtat în 
pântece, apoi aceea de a te naşte, de a fi crescut şi educat, toate acestea sunt 
împreunate cu nenumărate suferinţe. Iar sorocul vieţii e, pasămite, tare 974 
scurt, nu dacă facem socoteala acelor intervale ale traiului împreunate cu 
atâtea necazuri, ci chiar a celor pe care le socotim mn' suportabile şi care, 
întreţesându-se cu celelalte, ne dau oarecum putinţa să răsuflăm mai 
uşuraţi. într-acestea, bătrâneţea, furişându-se grabnie, retează oricărui om, 
ce nu-i orbit de năluciri copilăreşti, pofta de a reîncepe o astfel de viaţă, 
când face bilanţul celei trecute. 

Dar ee dovadă am eu eă, prin firea lor, astfel stau lucrurile cu privire 
la obiectul discuţiei noastre de aeum? Desigur, faptul că noi cercetăm în ce 
ehip putem ajunge înţelepţi, ca şi cum fiecare dintre noi ar avea această 
putinţă. Dar această putinţă zboară grabnic, atunci când cineva purcede la 
cunoaşterea aşa-ziselor arte sau discipline sau a altor asemenea lucruri pe 
care noi, vezi Doamne, le soeotim ştiinţe, pe când ele nu merită să fie 
denumite cu numele de înţelepeiune privitoare la cele omeneşti, în vreme 
ce sufletul, plin de o mare nădejde şi presupunând că e din fire înzestrat 
pentru ea, totuşi nu poate nieieum să descopere ee e ea, când şi unde se 
■găseşte. Nu oare eu această stare de nesiguranţă seamănă leit nedumerirea 
şi cereetarea noastră despre înţelepciune, eare întrece toate aşteptările 
orieăruia dintre noi eare suntem destoinici să ne examinăm cu pricepere şi 
în bună înţelegere atât pe noi înşine, cât şi pe alţii, prin tot felul şi chipul de 
discuţii? Nu vom recunoaşte noi că aşa stau lucrurile şi nu altfel? 

CLINIAS: Vom recunoaşte, cinstite oaspe, mânaţi poate de nădejdea 
eă, în decursul discuţiei avute împreună cu tine, va ieşi cât mai deplin la 
iveală adevărul în această privinţă. 

ATENIANUL; Aşadar, cată să trecem mai întâi în revistă toate aşa- 
numitele ştiinţe care n-au darul de a face înţelept pe eel care şi le însuşeşte 
şi le posedă, pentru ea, după ce le vom fi înlăturat pe acestea, să prezentăm 
pe acelea de care avem nevoie şi, după aceea, să încercăm a le învăţa. 

Să reeunoaştem, prin urmare, eă ştiinţele de eare are mai întâi trebuinţă 2 
neamul muritorilor sunt — putem spune — eele dintâi şi într-adevăr eele 
mai necesare, dar cel care ajunge să le stăpânească, măcar că la început era 
îneredinţat că e cine ştie ce mare înţelept, aeum nu mai e socotit nici măcar 
numai înţelept (pur şi simplu), ci, de pe urma unor asemenea ştiinţe, se 975 

alege mai degrabă cu o proastă reputaţie. Vom spune, deci,care sunt aceste 
ştiinţe, afirmând totodată că aproape oricine se străduieşte să ajungă în 
ochii celorlalţi drept un om cât mai desăvârşit cu putinţă,.le evită tocmai 
spre a dobândi înţelepciunea prin îndeletnicirea reclamată pentru acest 
lucru. 

Să cităm dară mai întâi acea (înţelepciune?) ce ne-a învăţat pe noi, 
vieţuitoarele umane, să renunţăm, cum spune legenda, de a ne mai mânca 
unii pe alţii, şi să ne deprindem cu consumarea îngăduită de lege a cărnii 
celorlalte animale. Să ne ierte acei înaintaşi ai noştri şi, desigur, ne vor ierta, 
căci de bună seamă, deşi au fost pricinuitorii acelei schimbări a felului 
nostru de hrană, ei nu pot trece drept înţelepţi. într-adevăr, pregătirea făinii 
de orz şi de grâu ne procură o hrană bună şi sănătoasă, dar această 
îndeletnicire nu are darul de a face pe un om să fie pe deplin înţelept. Căci 
chiar denumirea operaţiei prin care se face această pregătire, ar pune o pată 
pe aceste fabricate înseşi (care reclamă o muncă de banausos')- Cam tot 
aşa stă lucrul şi cu cultivarea pământului în genere; căci nu datorită unui 
meşteşug, ci unei înclinări fireşti date de Dumnezeu se pare că noi toţi 
ne-am apucat să lucrăm pământul. De asemenea, nici meşteşugul întocmirii 
locuinţelor şi arta de a construi case sau a făuri scule sau meseria celui care 
făureşte, plăsmuieşte sau împleteşte tot felul de unelte (nu conferă calitatea 
de om înţelept), căci, deşi aceste îndeletniciri sunt folositoare poporului, 
ele nu duc spre virtute. Tot atât de puţin are această însuşire şi arta 
vânatului în întregul ei, care, însă, o dată cu prestigiul ei măreţ, datorat 
varietăţii şi iscusinţei sale, nu ne dă şi înţelepciunea. 

Cu atât mai puţin are această calitate arta prorocitului şi a tălmăcirii, 
căci ea ştie doară ce i s-a insuflat de către zeu, dar nu-şi dă seama dacă ce 
i s-a spus e adevărat sau nu. Aşadar, deoarece vedem că dobândirea celor 
trebuitoare pentru trai se face datorită diverselor meşteşuguri, însă nici unul 
din ele nu e în stare să facă un om înţelept din cel care le practică, ceea ce 
ne mai rămâne de luat în consideraţie nu e decât o joacă ce se reduce în cea 
mai mare parte la imitaţie, dar care nu urmăreşte nimic serios. Se practică 
această imitaţie cu ajutorul a tot felul de instrumente sau prin tot felul de 
mişcări imitatoare, nu întotdeauna cuviincioase ale trupului însuşi, 
întovărăşite de un text sau în proză sau în poezie acompaniată de fel şi fel 


* Adică o muncă gro.solană (de la grecescul Pai'auous'). 

de muzică, sau cu ajutorul produselor artei plastice care, fie ca pictură, fie 
ca sculptură, plăsmuieşte, în materii fluide sau solide, tot felul de cfiipuri. 

Dar arta imitaţiei, ori cu câtă râvnă ar lucra reprezentantul ei, nu face din 
nici unul dintre aceşti imitatori (artişti) un om înţelept. 

După ce am isprăvit cu toate celelalte, ar fi la rând acea artă ce vine în 
a jutorul a milioane de oameni, arta cea mai însemnată şi la care se recurge 
mai totdeauna în caz de război, anume arta strategiei, rea mai vestită pentru 
foloasele ce le aduce, dar care are nevoie de cel mai mare noroc, şi care e 
hărăzită mai degrabă omului înzestrat cu un curaj firesc decât cu 
înţelepciune. 

Şi arta numită medicală este, de bună seamă, şi ea de ajutor, de câte 976 
ori schimbarea anotimpurilor, fie prin frigul prea mare sau arşiţa la vreme 
nepotrivită, vatămă bunăstarea vieţuitoarelor. Dar nici una din prescripţiile 
ei nu se bucură de reputaţia adevăratei înţelepciuni, întrucât ele, în chip 
aproape exclusiv, se datoresc numai presupunerilor. 

Vom socoti ca ajutători şi pe cârmaci şi pe corăbieri, dar să nu vină 
nimeni să ne spună, ca să ne facă inima bună, că vreunul dintre ci este 
înţelept, căci nici unul dintre ei nu cunoaşte dinainte mânia sau prietenia 
vântului, lucru aşa de trebuitor pentru arta pilotului. 

Dar nu sunt înţelepţi nici aceia care se laudă că, datorită elocinţei lor, 
pot să fie de ajutor împricinaţilor la judecată, deoarece numai bizuiţi pe 
memorie şi experienţă pot să-şi dea seama de caracterul (schimbător) al 
părerii (juraţilor), pe când ei (avocaţii), de fapt rătăcesc, rămânând în afara 
drumului ce duce la adevăr şi la dreptatea reală. 

Mai rămâne, spre a dobândi renumele de înţelept, o anumită însuşire 
pe care mulţimea o numeşte mai degrabă talent decât înţelepciune şi care 
constă în a putea pricepe lesne ceea ce înveţi, a putea înmagazina cu 
uşurinţă multe cunoştinţe şi a le păstra în memorie, putând totodată să aduci 
repede la îndeplinire o acţiune care, dacă ar fi săvârşită, ar fi încuviinţată de 
toţi şi folositoare pentru oricine. Toate aceste însuşiri la un loc unii le 
numesc talent, alţii înţelepciune, alţii, agerime de minte, dar nici un om 
cuminte n-ar admite vreodată ca o persoană astfel înzestrată să fie socotită 
ca un adevărat înţelept. 

Totuşi, trebuie să iasă la iveală o ştiinţă datorită căreia cel ce o posedă 3 
să ajungă înţelept cu adevărat, nu numai cu numele. Ia să vedem. Suntem 
în faţa unei probleme extraordinar de grele, şi anume: să găsim, în afară de 
ştiinţele pomenite, o alta care cu adevărat şi pe bună dreptate să poată fi 

denumită înţelepciune, şi mulţumită căreia cel ce şi-o însuşeşte nu e în 
primejdie să ajungă nici un muncitor de rând sau un neghiob, ci un cetăţean 
bun şi înţelept, în stare să conducă statul cu greutate şi totodată să i se 
supună, nedepăşind niciodată rolul ce i se cuvine. Să vedem dară care e 
acea ştiinţă, potrivită firii omeneşti, a cărei necxistenţă sau dispariţie dintre 
cele actuale ar izbuti să facă din om vieţuitoarea cea mai lipsită de minte 
şi cea mai neroadă. Dar lucrul acesta nu e prea greu de constatat. Căci, 
socotind una peste alta, cum spune zicala, doar ştiinţa ce hărăzeşte 
întregului neam al muritorilor numărul, are această însuşire. Şi cred că un 
zeu mai degrabă decât întâmplarea ne-a dăruit-o, ca să ne mântuie. Iar 
acum cată să arăt şi cine cred eu că e zeul de ne-a făcut acest dar, măcar că 
această destăinuire e ciudată şi, până la un punct, nu tocmai ciudată. Dar 
cum s-ar cădea să nu socot pe acela care ne-a hărăzit toate bunurile drept 
autor şi al bunului cu mult cel mai de preţ din toate, adică al înţelepciunii? 
Ei bine, Megillos şi Clinias, care e zeul pe care eu îl cinstesc ca hărăzitor al 
977 acestui bun? De bună seamă că Cerul (Uranus) pe care mai presus de orice 
suntem îndreptăţiţi să-l cinstim, cum îl cinstesc toate celelalte Genii 
împreună cu zeii, şi căruia trebuie să ne mgăm îndeosebi. Că el e cel care 
ne-a hărăzit şi toate celelalte bunuri, toţi ar fi gata s-o mărturisească. 

Afirm că tot el e cel care ne-a dăruit cu adevărat numărul, şi că va 
continua să ni-1 dăruiască, dacă ne luăm după El. într-adevăr, dacă cineva 
purcede cum trebuie la contemplarea acestui... fie că-i zicem cer, sau 
Univers sau Olimp, sau cum pofteşte să-i zică fiecare (asta e treaba lui) — 
apoi cată să-l urmărească spre a vedea cum îşi schimbă mereu înfăţişarea 
atât a lui însuşi, cât şi a celor cuprinse într-însul, dăruindu-ne anotimpurile 
şi hrană îndestulătoare pentru toţi, precum şi toată cealaltă înţelepciune 
(căci asta o putem recunoaşte), cât şi întreaga ştiinţă a numărului împreună 
cu toate bunurile. Iar dacă cineva, după ce a primit acest dar al numerelor, 
va cerceta cu de-amănuntul circuitul lor, îşi va da seama că i s-a hărăzit cel 
mai de preţ bun. 

Revenind asupra unui punct atins puţin mai înainte în discuţia noastră, 
să ne aducem aminte de observaţia justă că, dacă am desfiinţa numărul din 
preocupările firii omeneşti, n-am mai putea niciodată să ajungem înţelepţi 
în vreo privinţă oarecare. Căci, în acest caz, sufletul acestei vieţuitoare care 
e omul, dacă ar lipsi din el raţiunea, n-ar mai fi nicicând în stare să-şi 
însuşească virtutea în întregul ei. O fiinţă care nu ştie ce e doi şi trei sau ce 
este pereche sau nepereche şi ignorează cu desăvârşire ce este numărul, nu 

va fi niciodată în stare să-şi dea socoteală despre lucrurile pe care le 
percepe numai prin senzaţii şi le păstrează doar în memorie. Nimic nu-1 
împiedică să dobândească celelalte virtuţi, cum e curajul şi cumpătarea, dar 
dacă e lipsit de adevărata raţiune, nu va putea niciodată ajunge înţelept. Iar 
cel ce nu are parte de înţelepeiune, eare e elementul fundamental al orieărei 
virtuţi, neputând ajunge cu desăvârşire bun, nu va fi nicieând fericit. Aşa că 
suntem absolut nevoiţi să punem la temelia tuturor lucmrilor numărul. 

Ca să explicăm de ee e necesar aeest lueru, am avea nevoie de o 
discuţie mai lungă decât toate cele dinainte. Dar din discuţia de acuma 
rămâne totuşi justificată afirmaţia prin care am susţinut că, chiar dacă am 
lăsa să subziste toate artele pe care le-am enumerat adineauri, n-ar mai 
dăinui nici una, ci toate ar pieri, dacă s-ar desfiinţa ştiinţa numerelor. 

Cineva, care ia în considerare diferitele arte, ar fi poate înclinat să 
creadă că neamul omenese are nevoie de număr măcar pentru anumite 
lucruri mai mărunte, cu toate că şi acestea au importanţa lor; dar dacă 
cineva şi-ar arunca privirea asupra a ceea ce e divin şi muritor în actul 
creaţiei (naşterii), cu care prilej iese la iveală atât respectul faţă de 
divinitate, cât şi numărul în adevărata sa valoare,apoi nu există proroc care 978 
să-şi dea seama de rostul numărului în întregul lui, şi de puterea pe care el 
ne-o hărăzeşte când sălăşluieşte între noi, de vreme ee e limpede că şi în 
domeniul muzicii avem nevoie de numărarea ritmurilor şi a sunetelor (ce 
produc armonia). Dar lucrul cel mai de seamă e că în el e temelia tuturor 
bunurilor şi, pe de altă parte, nu e prieina nici unui rău. Lucrul e uşor de 
constatat şi se va vedea numaidecât. Aşa, de pildă, orice mişcare 
nechibzuită, fără rânduială, lipsită de cuviinţă, de ritm şi de armonie, şi 
toate cele întinate de vreun rău oareeare, sunt lipsite de orice număr, şi la 
acest lucru cată să ia aminte cel eare vrea să-şi sfârşească viaţa într-un chip 
plăcut lui Dumnezeu. Căci binele, dreptatea şi frumosul nimeni, dacă e 
lipsit de opinia adevărată, nu le poate cunoaşte, dacă nu-şi dă seama de 
esenţa lor numerică în aşa fel ca să se poată convinge atât pe el însuşi, cât 
şi pe alţii. 

Să purcedem dar la cereetarea felului însuşi cum am învăţat să 4 
numărăm. Ei bine, de unde ne-a venit nouă putinţa de a ne face o idee 
despre numărul unu şi doi, nouă eare am primit din Univers acest dar firesc 
de a fi în stare să înţelegem eă există numere? Multor altor vieţuitoare nici 
măcar în această privinţă nu le-a stat firea într-ajutor, încât ele să poată 
învăţa de la părinţii lor să numere. Nouă însă, din capul locului. Dumnezeu 

ne-a sădit în suflet putinţa de a prieepe ceea ee ni se arată, şi apoi ne-a arătat 
mai departe şi eontinuă să ne arate. Dar una peste alta, soeotind luerurile, 
din eele arătate de divinitate ee alteeva mai frumos ar putea eineva 
eontempla deeât priveliştea zilei? Apoi, eel înzestrat cu simţul văzului, ar 
putea treee la eontemplarea nopţii,eealaltă parte a zilei, eu prilejul eăreia i 
s-ar oferi un speetaeol cu totul deosebit; ei omul, frământându-şi mintea eu 
aeeste fenomene eare sunt mereu aeeleaşi, să nu îneeteze de a eontempla 
multe nopţi şi multe zile, pe care eerul, spre a învăţa pe oameni ee e unul şi 
ee e doi, nu îneetează nieiodată de a le rostogoli pe firmament până ee ehiar 
şi eel mai greu de eap învaţă să numere. 

Privind aeeste fenomene, fieeare dintre noi poate să-şi dea seama eă 
(pe lângă unu şi doi) mai există şi trei, şi patru şi multe alte numere. Că 
unul din mijloaeele pentru a ajunge aeest seop. Dumnezeu a făeut Luna, 
care, arătându-se (pe eer) eând mai mare, eând mai mieă, dă la iveală o zi 
după alta, până-şi împlineşte erugul ei de eineisprezeee zile şi tot atâtea 
nopţi. Aeesta se înfăţişează ea un oeol, daeă acest întreg eireuit (al Lunii), 
care e unul, eineva vrea să-l soeoată ea un număr, pentru eă, după eum se 
ziee, ehiar făptura eea mai grea de eap dintre eele eărora Dumnezeu le-a 
dat darul de a putea învăţa, să fie în stare să-şi dea seama de aeest lueru (a 
noţiunii de unul). Şi în măsura în eare, şi privitor la luemrile pe eare le 
eereetează în sine unul câte unul — fieeare vieţuitoare înzestrată eu această 
însuşire a ajuns, în foarte mare măsură, destoinică să numere. 

979 Cât priveşte, însă, ealeulul numerelor unul în raport cu celelalte, ered 
că divinitatea, în vederea aeestei probleme mai grele, făeând Luna să 
ereaseă şi să scadă, după cum am spus, a stabilit raportul dintre luni şi ani, 
şi astfel omul, ajutat de un noroc binecuvântat, începu să-şi dea seama de 
legătura dintre un număr şi altul. Datorită aeestor împrejurări, eând 
vânturile şi ploile nu sunt niei prea năbădăioase, niei prea năprasniee, erese 
pentru noi poamele, iar pământul se faee rodnie, astfel îneât toată făptura să 
aibă hrană îndestulătoare; iar eând eeva din aeeastă rânduială ia o 
întorsătură spre mai rău, nu trebuie să băgăm vină firii dumnezeieşti, ei 
eelei omeneşti, eare nu-şi ehivemiseşte traiul eum ar trebui. 

Când ne-am oeupat despre legi, ne-a apărut ea fiind de altfel uşor să 
deseoperim ee e mai prielnie pentru oameni şi eă orieine e în stare şi să 
înţeleagă eele spuse, eât şi să le înfăptuiaseă atunei eând îşi dă seama 
despre eeea ee, în ehip firese, e folositor sau nu. Ni s-a părut atunci, şi ne 
pare şi aeum, eă eelelalte îndeletnieiri nu sunt prea grele, dar eă e nespus de 

greu a şti în ce fel trebuie să ajungă cineva om de ispravă. Iar a dobândi 
toate cele bune este, vorba ceea, şi cu putinţă şi nici prea greu; cât de mare 
trebuie să fie o avere, ce calităţi cată să aibă trupul, şi că sufletul trebuie să 
fie bun, sunt chestiuni în privinţa cărora toată lumea e de acord, după cum 
tot astfel fiecine recunoaşte în ce fel cată să fie sufletul bun şi că trebuie să 
fie drept, cumpătat, cura jos şi înţelept. Dar în ce fel de înţelepciune trebuie 
omul să fie înţelept, în privinţa asta nimeni nu mai e deloc de acord cu 
vreunul din ceilalţi. Acuma, însă, în afara tuturor acelor înţelepciuni 
(ştiinţe) pe care le pomenirăm înainte, descoperim una care n-ar fi 
nepotrivită pentru scopul ce-1 urmărim (de a face pe om cu adevărat 
înţelept) şi ea pretinde ca să apară ca înţelept acela care şi-a însuşit 
cunoştinţele (despre cer şi număr) asupra cărora am stăruit mai sus. Dar în 
ce măsură dobândirea acestor cunoştinţe e în stare să facă pe cineva 
într-adevăr înţelept şi bun, iată problema ce va să facă obiectul discuţiei 
noastre de aci înainte. 

CLINIAS: Câtă dreptate ai avut, cinstite oaspe, să spui că, pentru nişte 
probleme aşa de importante, vei încerca să dai o dezlegare care să fie la 
înălţimea lor! 

ATENIANUL; Intr-adevăr, Clinias, nu sunt fără însemnătate, dar ceea 
ce e mai greu, e să vă încredinţez că această dezlegare va fi în totul şi din 
toate punctele de vedere deopotrivă cu adevărul. 

CLINIAS; E tare greu, iubite oaspe, dar aceasta nu poate fi un motiv 
care să te descurajeze de a expune ceea ce făgăduieşti. 

ATENIANUL; Da, dar cu condiţia ca nici voi doi să nu vă obosiţi 
ascultându-mă. 

CLINIAS; De asta să nu duci grijă. Mă pun eu zălog pentru amândoi. 

ATENIANUL; Bine. Aşadar, din capul locului, pe cât se vede, trebuie 5 
neapărat, exprimând, pe cât posibil, într-un singur cuvânt, să arătăm ce 
credem noi că e aceea înţelepciune, iar dacă acest lucru e cu totul peste 980 
putinţă, să vedem, în al doilea rând, care şi câte sunt ştiinţele pe care cineva, 
însuşindu-şi-le, poate, potrivit convorbirii noastre, să ajungă înţelept. 

CLINIAS; Spune dară. 

ATENIANUL; Apoi, după aceea, cată să nu facem legiuitorului o 
vină din aceea că el, ca unul ce a avut parte de o educaţie superioară, 
expune despre zei o părere mai bună şi mai frumoasă decât cele exprimate 
până acum şi îşi duce viaţa slăvind pe zei prin cântări şi prin fapte plăcute 
divinităţii. 

CLINIAS: Tare e frumos, zău, cinstite oaspe, ceea ce spui tu. Fie ca 
activitatea aceasta a ta închinată orânduirii pravilelor, ţie, care din cinstirea 
zeilor îţi faci o veselă sărbătoare şi duci o viaţă neîntinată, să-ţi aducă drept 
răsplată cea mai frumoasă şi nobilă moarte! 

ATENIANUL; Cum să începem expunerea noastră, Clinias? Au 
socoţi că trebuie să purcedem prin a-i slăvi cât mai mult prin cântece sfinte, 
rugându-i ca să ne inspire cele mai frumoase şi nobile cuvinte despre ei? 
în felul acesta socoţi, sau cum crezi? 

CLINIAS: Cred că acesta e felul cel mai minunat. Ci tu, fiinţă 
binecuvântată, plin de credinţă ridică o rugă zeilor ca să-ţi inspire o 
cuvântare plină de cele mai fmmoase gânduri privitoare la zei şi la zeiţe. 

ATENIANUL: Aşa vom face, dacă divinitatea însăşi ne arată calea. 
Iar tu împreună-ţi numai rugăciunea ta cu a mea. 

CLINIAS: De acum cred că poţi să începi. 

ATENIANUL: Voi fi mai întâi nevoit, pe cât se pare, să vă fac, 
conform discuţiei dinainte, o expunere asupra ivirii zeilor şi a celorlalte 
vieţuitoare mai pe potriva adevărului decât cele făcute de înaintaşii noştri 
în chip greşit, reluând ideile prin care am încercat să combat părerile 
necredincioşilor, spre a arăta că există zei ce au grijă de toate, atât de cele 
mari cât şi de cele mici, şi care, când e vorba de dreptate, sunt, de bună 
seamă, neîndurători, dacă vă aduceţi aminte, Clinias, de aceste afirmaţii 
despre care aţi şi primit nişte însemnări. Cele cuprinse în ele erau, cred, 
foarte adevărate. Cea mai de seamă afirmaţie cuprinsă acolo era că orice 
suflet este mai vechi decât orice trup. Vă amintiţi? De bună seamă că aşa 
stau lucrurile, căci e firesc să crezi că ceea ce e mai bun, este mai vechi, 
mai asemănător cu dumnezeirea decât ceea ce e mai rău, mai puţin vechi şi 
mai de puţină valoare, şi tot astfel, ceea ce porunceşte este, în orice 
împrejurare şi oriunde, mai de preţ şi mai vechi decât ceea ce se supune, 
după cum ceea ce călăuzeşte e mai presus decât ceea ce e călăuzit. Prin 
urmare, să admitem măcar atât ca un lucru stabilit, anume că sufletul e mai 
981 vechi decât trupul. Iar dacă aşa stau lucrurile, e mai firesc să credem că 
primul principiu a precedat prima creatură şi atunci putem admite că 
începutul începutului are întâietatea şi că suntem cât se poate de îndreptăţiţi 
să atacăm problema capitală a înţelepciunii, pornind de la doctrina despre 
naşterea zeilor. 

CLINIAS: Să recunoaştem acest lucru atât cât ne îngăduie mintea 
noastră. 

ATENIANUL: Ei bine, putem stabili că, potrivit naturii, poate fi 
vorba de o vieţuitoare în adevăratul sens al cuvântului, doar atuncj când 
reunirea dintre un suflet şi un trup dă naştere la o formă? 

CLINI AS: Desigur. 

ATENIANUL: Nu avem tot dreptul să numim aşa ceva o vieţuitoare? 

CLINIAS: Da. 

ATENIANUL: Potrivit raţiunii fireşti, trebuie să admitem că există 
cinci corpuri solide, din care se poate plăsmui tot ce e mai frumos şi mai 
de seamă (pe lumea asta), pe când toată materia cealaltă are doar o formă; 
în afară de acestea nu poate să existe altceva netrupesc, care să nu aibă 
nicicum, niciodată vreo culoare, decât fiinţa divină a sufletului. Numai 
acesteia din urmă i se cade, de bună seamă, să plăsmuiască şi să făurească, 
pe când părţii pe care o numim trup nu i se cade decât să fie plăsmuită, 
creată şi văzută, celei dintâi, însă (sufletului) — o spunem din nou, căci 
lucrul acesta nu trebuie spus numai o dată — i se cade să fie invizibilă, 
înzestrată cu facultatea de a cunoaşte şi a gândi, de a fi părtaşă la memorie 
şi la calculul cerut de schimbările ce se petrec în cele cu soţ şi fără de soţ. 
Cinci fiind numărul corpurilor, cată să recunoaştem că unul din ele e focul, 
altul, apa, al treilea, aerul, al patrulea, pământul, iar al cincilea eterul şi, 
după felul în care în alcătuirile lor precumpăneşte cutare sau cutare din 
aceste elemente, iau naştere tot felul de vieţuitoare de toate neamurile. 
Luate fiecare în parte, aceste elemente, trebuie să ni le închipuim în felul 
următor: să punem întâi ca o speţă aparte categoria acelora făcute (în cea 
mai mare parte) din pământ (pământene), adică pe toţi oamenii şi toate 
vieţuitoarele cu multe picioare sau fără picioare, cât şi pe cele ce se pot 
mişca din loc în loc, ori stau locului, fixate (de pământ) prin rădăcinile lor. 
Ca o caracteristică a lor trebuie să socotim că toate acestea sunt alcătuite 
din toate cele cinci elemente, dar că în ele precumpăneşte elementul pământ 
şi însuşirea de a fi solid. Să punem ca o a doua speţă pe aceea alcătuită şi 
ea din vieţuitoare ce iau naştere şi sunt vizibile. Partea componentă de 
căpetenie a lor este focul, dar ele cuprind în alcătuirea lor şi pământ, şi aer, 
cât şi din toate celelalte elemente câte puţin, ceea ce ne şi sileşte de fapt să 
recunoaştem că din ele iau naştere tot felul de vieţuitoare vizibile. Iarăşi, 
cată să socotim ca o speţă de vieţuitoare corpurile cereşti şi că această 
întreagă categorie de astre alcătuiesc o speţă divină, înzestrate fiind cu cel 
mai desăvârşit trup şi cu sufletul cel mai bun şi mai bine plăcut lui 
Dumnezeu. Cât priveşte alternativa celor două feluri de sorţi care le pot fi 

rezervate acestor corpuri de pe cer, noi nu putem face altceva decât să 
adoptăm decât una din aceste două păreri: sau că fiecare din aceste astre 

982 este veşnic, nemuritor şi absolut divin în chip absolut necesar, sau că 
fiecare din ele are un soroc foarte îndelungat de viaţă care îi este 
îndestulător şi peste hotarele căruia nu simte nicidecum nevoia să treacă 
vreodată. 

6 Să căutăm mai întâi a ne da seama mai bine ce vrem să spunem când 

afirmăm că sunt două feluri de astfel de vieţuitoare (cel făcut din foc şi cel 
din pământ). Repetăm că amândouă sunt vizibile, unul, pe cât se pare, 
alcătuit în întregime din foc, iar celălalt, din pământ, acesta din urmă 
mişcându-se în neorânduială, iar cel dintâi, într-o ordine deplină. Trebuie să 
credem că cel care se mişcă în neorânduială, cum fac cele mai multe făpturi 
din jurul nostru, e lipsit de minte, pe când rânduiala pe care o păzesc 
corpurile ce purced pe bolta cerului e pentru noi o dovadă că ele sunt 
înzestrate cu raţiune. Căci faptul că ele umblă veşnic pe aceleaşi drumuri şi 
în acelaşi fel, că lucrează şi suferă lucrarea altora mereu la fel, constituie 
pentru noi o puternică dovadă că ele duc o viaţă cuminte. Necesitatea pe 
care o impune sufletul înzestrat cu raţiune e cea mai puternică din toate 
necesităţile, căci el dictează legile sale în calitate de stăpânitor, nu de supus. 
Când sufletul a luat, potrivit celei mai bune raţiuni, hotărârea cea mai bună, 
aceasta rămâne nestrămutată şi se înfăptuieşte cu adevărat în chip 
desăvârşit potrivit raţiunii, căci nici chiar diamantul nu ar putea ajunge 
vreodată a fi o materie mai tare şi mai neschimbătoare decât această 
hotărâre, ci cu adevărat cele trei Ursitoare veghează ca să asigure împlinirea 
desăvârşită a deciziei luate de fiecare zeu în urma celui mai bun sfat. Iar 
pentru oameni trebuie să stea ca o dovadă cum că astrele şi drumul ce ele 
îl parcurg e călăuzit de raţiune, faptul că ele se poartă totdeauna la fel, 
aducând la îndeplinire un plan întocmit dinainte pentru un timp nespus de 
lung, nu schimbându-se încoace şi încolo, rătăcind dintr-o mişcare într-alta 
şi schimbându-şi mereu orbitele. Cei mai mulţi dintre noi am crezut, 
dimpotrivă, că ele n-au suflet, tocmai pentru că păstrează totdeauna aceeaşi 
linie de conduită. Astfel, după aceşti lipsiţi de minte se luă apoi marea 
mulţime, încredinţată că neamul omenesc e dotat cu raţiune şi e viu pentru 
că se mişcă, iar cel divin e lipsit de raţiune pentru că stăruie mereu pe 
aceleaşi cărări. Şi i-ar fi fost cu putinţă omului, interpretând lucrul în sensul 
cel mai frumos, mai bun şi mai prietenos, să-şi dea seama că trebuie să 
socoată ginta divinilor înzestrată cu raţiune, tocmai pentru că se poartă 

totdeauna la fel, din pricina şi potrivit aceloraşi temeiuri, şi că rostul 
astrelor este să ne înfăţişeze cea mai frumoasă privelişte, umblând pe acest 
drum al lor, cel mai fmmos din toate şi jucând cel mai fmmos şi măreţ‘dans 
spre priinţa tuturor vieţuitoarelor. 

E de ajuns să ne dăm seama de mărimea acestor corpuri cereşti, ca să 983 
ne convingem că avem dreptate să le socotim drept nişte fiinţe însufleţite, 
într-adevăr, ele nu sunt aşa de mici în realitate, cum ne apar nouă, ci e de 
crezut că fiecare din ele are un volum extraordinar, ceea ce se poate deduce 
din demonstraţii convingătoare. Aşa, de pildă, pe bună dreptate putem să 
ne închipuim soarele mai mare decât întregul pământ, precum, tot astfel şi 
celelalte astre mişcătoare sunt de o mărime nespus de mare. Să căutăm a 
ne da seama în ce fel o făptură oarecare ar putea să mişte de jur-împrejurun 
volum aşa de uriaş, într-un interval de timp tot aşa de mare ca acela în care 
îl mişcă acum? Susţin că numai o divinitate va fi pricina acestui fenomen, 
şi lucrul nu e nicidecum cu putinţă altfel, iar (un astfel de corp ceresc) nu 
poate niciodată să ajungă o fiinţă însufleţită, decât datorită, după cum am 
arătat, divinităţii. Deoarece, însă. Dumnezeu e în stare de aşa ceva, i-a fost 
cât se poate de uşor să facă astfel încât orice trup şi orice masă (volum) să 
ajungă o vieţuitoare şi, apoi, să colinde pe orbita pe care zeul a închipuit-o 
drept cea mai bună. De aceea, putem acum să recunoaştem ca adevărată o 
singură afirmaţie cu privire la toate aceste corpuri: pământul, cerul şi toate 
astrele şi volumele din care ele se alcătuiesc n-ar avea putinţă, dacă nu s-ar 
întovărăşi cu fiecare din ele şi nu s-ar sălăşlui în fiecare din ele un suflet, să 
purceadă aşa de exact, în tot decursul anului, după luni şi după zile, şi ca 
toate aceste mişcări ale lor să fie spre binele şi priinţa noastră a tuturora. 

Drept aceea omul, întrucât e cu atâta mai prejos de aceste minunăţii, cată să 
nu se exprime despre ele printr-o deşartă limbuţie, ci să ne spună despre 
ele ceva lămurit. 

Dacă, deci, cineva s-ar încumeta să afirme că pricina acestor fenomene 7 
e datorată unor anume porniri ale acestor corpuri cereşti sau unei anume 
alcătuiri a firii lor sau altor cauze asemănătoare, explicaţia dată nu ne-ar 
lămuri cu nimic; mai degrabă ar trebui reluată cu cea mai mare atenţie 
afirmaţia făcută de noi, spre a se vedea dacă e întemeiată pe raţiune sau e 
cu totul neîntemeiată, şi anume, în primul rând, dacă cele existente se reduc 
la două principii, pe de o parte sufletul, pe de alta, trupul, şi dacă fiecare 
din acestea au multe însuşiri şi că toate laolaltă, cât şi unele comparate cu 
celelalte, sunt deosebite, şi că nici unul din aceste două principii n-au un al 

treilea care le-ar fi cumva comun, şi că sufletul c deosebit de trup. Pe unul 
din aceste principii (sufletul) îl vom socoti, de bună scamă, ca înzestrat cu 
raţiune, iar pe celălalt, ca lipsit de ea, primul, având rolul de conducător, 
celălalt, de supus; pe unul. ca pricină a toate,pe celălalt, ca nefiind pricină 
a nici unei lucrări, aşa că ar fi o smintită ncchibzuinţă să susţii că 
fenomenele cereşti sunt datorate altcuiva decât sufletului şi trupului. Dacă 
aşadar e menit să biruie raţionamentul nostru cu privire la toate aceste 
fenomene şi să apară ca vrednică de crezare afirmaţia că toate sunt de 
obârşie dumnezeiască, atunci trebuie să admitem una din aceste două 
ipoteze: sau să considerăm, şi cu tot dreptul, aceste corpuri cereşti drept 

984 nişte divinităţi, sau ca pe nişte chipuri ale divinităţilor, asemenea cu statuile 
şi făurite chiar de zei, iar nu ca opera unor nepricepuţi cârpaci. Cată, deci, 
cum am spus, să admitem una din aceste două păreri, şi, după ce am 
admis-o, să cinstim corpurile cereşti mai presus decât orice statuie. Căci nu 
se vor găsi nicăieri vreodată statui mai frumoase şi mai vrednice de 
cinstirea tuturor oamenilor, nici aşezate în locuri mai de seamă şi nici mai 
deosebite prin curăţenia, măreţia şi felul lor de viaţă, decât acestea ivite 
fără greş în felul arătat. Acuma, cu privire la zei, să încercăm, după ce am 
recunoscut cele două feluri de vieţuitoare vizibile pentru noi, şi că unele 
sunt nemuritoare, iar celelalte făcute din pământ, sunt toate muritoare, să 
încercăm, zic, a arăta, în felul cel mai desluşit cu putinţă, că cele trei 
elemente, ce ocupă locul de mijloc între cele cinci, sunt aşezate, potrivit 
părerii celei mai fireşti, tot la mijloc (între fiinţele divine şi cele muritoare). 
Eterul o să-l punem după foc, admiţând că din el sufletul plăsmuieşte 
vieţuitoare în care, cum se întâmplă şi cu celelalte specii, predomină 
elementul caracteristic firii lor (eterul), dar la care, de dragul legăturii, se 
adaugă şi părticele mai mici din celelalte elemente. După eter, sufletul 
plăsmuieşte din aer alt fel de vieţuitoare, iar pe al treilea fel îl plăsmuieşte 
din apă. După ce sufletul a făurit toate acestea, slujindu-se, după putinţă, 
de toate elementele, care toate erau părtaşe la viaţă, a umplut toată lumea 
cu vieţuitoare, iar după ce a plăsmuit al doilea, al treilea, al patrulea şi al 
cincilea fel de făpturi, socotind de la naşterea zeilor vizibili, a isprăvit cu 
noi, oamenii. 

8 Cât priveşte pe zeii obişnuiţi, cum e Zeus, Hera şi toţi ceilalţi, să-i 

considere fiecare după norma care vrea, dar cu condiţia ca să respecte 
statornic aceeaşi normă şi să observe strict această rânduială. Ca zei vizibili, 
însă, trebuie să proclamăm în primul rând drept cei mai mari şi mai vrednici 

de cinste, ca pe unii ce scrutează cu privirea lor ageră tot şi toate, pe aceia 
care au natura astrelor şi exercită înrâuririle pe care le resimţim de pe urma 
lor. Numaidecât după ei şi, ca rang, sub ei, vin Geniile (daimones), o speţă 
aeriană, ce ocupă locul al treilea, cel din mijloc, care fac legătura (dintre 
muritori şi zei) şi pe care negreşit trebuie să-i cinstim cu rugăciuni pentru 
această binecuvântată mijlocire. Dintre aceste două feluri de vieţuitoare, 
adică cel plăsmuit din eter (astrele) şi cel făcut, imediat după el, din aer, 
acesta din urmă (Geniile) nu e deloc vizibil, şi chiar când e aproape de noi, 
nu-l putem distinge, dar, întrucât Geniile sunt înzestrate cu o minunată 985 
inteligenţă, făcând parte dintr-o speţă ce e foarte sprintenă la învăţătură şi 
ţinătoare de minte, ele cunosc tot cugetul nostru, iar pe acela dintre noi care 
e om de ispravă îl îmbrăţişează cu o nespusă dragoste, iar pe cel rău îl 
urăsc, ca unele ce şi ele sunt supuse sentimentului durerii (şi plăcerii). Căci 
numai divinitatea, care posedă în chip absolut acest atribut, e cu totul 
străină de astfel de sentimente cum e durerea sau plăcerea, dar părtaşă în 
totul la facultatea de a judeca şi a cunoaşte. 

Ci Universul, fiind plin cu vieţuitoare. Geniile toate stau în legătură 
atât între ele, cât şi cu zeii cei mai din slavă, (dând de veste despre) toate, 
pentru că, găsindu-se la mijloc între (cele două feluri de) făpturi (divine şi 
umane), ele zboară pe pământ şi pe întreg cerul, mânate de o uşoară 
mişcare. 

Cât priveşte apa, al cincilea element, n-am greşi dacă am presupune 
că din el a luat naştere un al cincilea fel de semizei, care uneori sunt vizibili, 
alteori, ascunzându-se vederii noastre, ne pun în mirare luând forma de 
năluci nedesluşite. Indiferent de felul în care au ajuns la cunoaşterea acestor 
cu adevărat fiinţând vieţuitoare unii dintre noi, fie că li s-au ivit în timpul 
somnului în chip de vis, fie ca, sub formă de revelaţii divine sau preziceri, 
au fost auzite aievea de unii oameni sănătoşi sau bolnavi, sau au apărut 
unora în ceasul morţii, sau ca păreri primite şi îndeobşte şi de fiecare în 
parte, păreri ce stau şi vor mai sta la obârşia atâtor practici şi credinţe 
religioase la atâtea neamuri — ei bine, din toate acestea nici un legiuitor, 
înzestrat măcar cu o fărâmă de minte, nu va cuteza să schimbe ceva, spre 
a-şi îndrepta statul spre o religie care.n-are nimic desluşit în ea. Şi tot aşa 
nu va pune nici o oprelişte cu privire la felul de jertfe încuviinţat de datina 
părinţilor, întrucât nici nu ştie nimic (sigur) şi nici nu îi e cu putinţă făpturii 
muritoare a omului să ştie vreodată ceva cu privire la aceste lucruri. Şi nu 
oare aceeaşi raţiune ne impune să socotim drept cei mai mari ticăloşi pe 

aceia care nu îndrăznesc să ne învedereze pe zeii cu adevărat vizibili pentru 
noi şi să proclame existenţa lor (a astrelor), ca alţii (şi alături de ceilalţi), 
cu singura deosebire că nu sunt slăviţi (cum trebuie) şi nu li se dă cinstea 
cuvenită? Dar asta ar fi totuna ca şi cum, dacă unul din noi, văzând soarele 
şi luna cum ne privesc de sus pe noi toţi, ar rămâne mut de admiraţie la 
această privelişte, totuşi nu ar da acestor astre cinstea cuvenită şi nu s-ar 
învrednici după puterile sale să aşeze la loc de onoare aceste corpuri 
vizibile pentru noi, nici nu s-ar îngriji să li se facă sărbători şi să li se aducă 
Jertfe, stabilind pentru fiecare dintre astre sorocul de vreme în care ele îşi 
descriu, în intervale de timp adesea schimbătoare, orbitele mai mari sau 
mai mici. Unuia ca acesta nu i s-ar putea spune, cu toată dreptatea, atât 

986 după propria sa părere cât şi după a celor pricepuţi, că e un rău legiuitor? 

CLINIAS: Cum de nu, cinstite oaspe? Ba chiar foarte rău. 

ATENIANUL: Ei află, iubite Clinias, că acuma şi cu mine se 
întâmplă fără îndoială acelaşi lucru. 

CLINIAS: Ce lucru? 

9 ATENIANUL: Aflaţi că în întregul Univers sunt opt puteri (cele opt 

sfere) înrudite între ele, pe care eu le-am observat. N-am făcut cine ştie ce 
mare ispravă, căci asta putea s-o facă uşor şi altcineva. Trei din ele sunt 
acelea pe care le-am amintit puţin mai înainte, şi anume una, a soarelui, 
alta, a lunii, şi a treia a stelelor fixe, şi, afară de acestea, încă cinci altele. 
Toate aceste puteri şi corpurile cereşti ce se mişcă în ele, fie plutind, fie că 
ar fi trase într-un car, nimeni dintre noi să nu şi le închipuie cumva altfel, 
cum că adică unele din ele ar fi zei, iar altele nu, sau că unele sunt zei 
neaoşi pe când celelalte ar fi de aşa fel... cum ar fi o adevărată nelegiuire 
pentru oricare dintre noi să pronunţe un asemenea cuvânt (falşi zei), ci toţi 
cată să spunem sus şi tare că toate aceste corpuri sunt înrudite între ele şi au 
o soartă înfrăţită; să le arătăm cinstea cuvenită, nu punând în seama unuia 
anul, a altuia, luna, iar altora nerecunoscându-le nici un merit şi nici vreun 
soroc anumit în care raţiunea întru toate cea mai divină a menit-o să fie 
văzută de ochii noştri. Această minunată rânduială omul binecuvântat de 
Dumnezeu mai întâi o admiră, apoi simte în sufletul său dorinţa de a-şi da 
seama de ea, atât cât îi e cu putinţă firii muritoare, încredinţat că, luându-se 
după pilda lor (a astrelor), va fi în stare să ducă traiul cel mai cuminte şi 
mai fericit, iar după moarte va ajunge în lăcaşurile menite virtuţii, şi, ca un 
ales (iniţiat) cu adevărat şi aievea, el singur părtaş al unicei înţelepciuni, îşi 

va petrece timpul (nesfârşit) ce-i stă înainte, în contemplarea celor mai 
frumoase privelişti de care poate să aibă parte ochii omului. 

După aceasta ne mai rămâne să spunem câte şi care sunt aceste 
divinităţi, ca să nu fim vreodată daţi de minciună. Afirm ca sigur doar atâta: 
sunt — o repet — opt la număr, iar din aceste opt, pe trei le-am amintit, aşa 
că rămân de lămurit încă cinci (puteri). A patra mişcare de revoluţie 
(Venus) şi a cincea (Mercur) au o viteză aproape egală cu aceea a soarelui, 
căci nici una, nici cealaltă nu e mai înceată sau mai iute decât a soarelui şi, 
în genere, între aceste trei joacă rolul de călăuzitor acela care e înzestrat cu 
raţiunea reclamată de acest rol. Acestea sunt revoluţiile descrise de Venus 
şi de soare şi de un al treilea corp, al cărui nume (exact) nu-1 putem spune, 
pentru că nu-1 cunoaştem, şi pricina stă în aceea că omul care a făcut cele 
dintâi observaţii asupra lor a fost un barbar. într-adevăr, e veche ţara care 987 
a hrănit pe primii observatori ce au luat seama la aceste fenomene, ajutaţi 
de frumuseţea verii lor de care are parte îndeosebi Egiptul şi Siria, unde 
putem spune că aproape toate stelele sunt vizibile, deoarece meleagurile 
acestor ţări sunt aşezate departe de negurile şi ploile ce bântuie aiurea. De 
acolo s-au răspândit (cunoştinţele acestea despre cer) pretutindeni şi au 
ajuns şi până aici la noi, cercetate şi probate în cursul a nenumărate secole. 

De aceea putem, fără sfială, să le socotim drept legi, căci a admite că cele 
divine nu trebuiesc cinstite, sau că aceste (corpuri) nu-s divine, e o treabă 
de oameni smintiţi. Că unele din aceste corpuri n-au căpătat un nume, 
pricina e aceea arătată mai înainte, dar între timp au primit nume după 
anume divinităţi. Luceafărul de dimineaţă, care e totuna cu cel de seară, are 
reputaţia că e steaua Afroditei, atribuire foarte potrivită pentru un legiuitor 
sirian, iar steaua care are un drum aproape la fel şi împreună cu al soarelui 
şi al Luceafărului, are numele de a fi steaua lui Mercur. în afară de acestea 
să mai pomenim trei revoluţii (mişcări) care, împreună cu cea a soarelui şi 
a lunii, se fac înspre dreapta. Una din aceste mişcări trebuie s-o socotim ca 
pe a opta, pe care am fi foarte îndreptăţiţi s-o numim regiunea superioară a 
Universului, care face o mişcare potrivnică tuturor celorlalte corpuri cereşti, 
conducându-le pe toate celelalte, după părerea, cel puţin, a oamenilor ce 
nu se pricep în astronomie. Noi însă nu ne putem opri de a spune ceea ce 
ştim sigur în această privinţă, şi o voi spune, căci adevărata înţelepciune 
divină în acest sens se destăinuie celui care, măcar într-o mică măsură e 
părtaş la adevărata pătrundere dumnezeiască. Mai sunt încă trei astre, dintre 
care unul, cu numele Saturn, e vestit pentru încetineala lui. Pe cel care, ca 

încetineală, vine după el, trebuie să-l punem pe cel al lui lupiter, iar după 
el, pe acela al lui Marte, care are culoarea cea mai roşcată dintre toate 
astrele. Nu e deloc greu să pricepi aceste lucruri, când ţi le explică cineva, 
dar, odată ce ţi-ai dat seama de ele, cată să le tălmăceşti aşa cum facem în 
cele ce urmează. 

10 De un lucru cată să-şi dea seama orice elen, că dintre toate ţinuturile 

greceşti, noi, putem zice, locuim pe cel mai propriu pentru dezvoltarea 
virtuţii, iar drept cea mai de preţ însuşire a lui trebuie să pomenim pe aceea 
că e aşezat la mijloc între cele două extreme ale climatului, pe de o parte a 
celui friguros, pe de altă parte, a celui călduros. Faptul că natura ne aduce 
nouă anotimpul călduros mai târziu decât ţărilor pe care le-am pomenit mai 
înainte, explică de ce noi am ajuns mai târziu decât ele la cunoaşterea 
rânduielii datorate zeilor amintiţi. Dar trebuie să recunoaştem că tot ce 
elenii împrumută de la barbari ştiu să desăvârşească în chip mai fericit. Tot 
aşa trebuie să ne dăm seama şi cu privire la cele discutate acum, că, adică, 
e greu să descoperim definitiv toate lucrurile de acest fel, dar suntem cu 

988 totul îndreptăţiţi să nutrim frumoasa speranţă că elenii vor cultiva pe toţi 
aceşti zei într-un chip mai frumos şi mai vrednic de ei, decât dacă s-ar lua 
după tradiţia şi cultul împrumutat de la barbari, întrucât noi ne vom sluji 
de cultura noastră, de oracolele de la Delfi şi de regulile prescrise de legi 
spre a fi observate în toată practica acestui cult. 

Nici un elen să nu se lase cuprins de teama că nouă, muritorilor, nu 
ne-ar fi îngăduit să ne îndeletnicim cu cercetarea celor dumnezeieşti, ci să 
fim încredinţaţi că, tocmai dimpotrivă, divinitatea nici nu e lipsită de 
raţiune şi nici nu ignorează firea omenească, ci ştie că, dacă zeii ne învaţă 
ceva, noi îi urmărim cu luare-aminte şi învăţăm cele predate de ei, dar, pe 
de altă parte, divinitatea ştie, de bună seamă, că ea ne învaţă numărul şi 
numărătoarea, iar noi ne însuşim această învăţătură; căci dacă n-ar şti acest 
lucru, ar fi cea mai lipsită de minte fiinţă din toate câte există. Ar însemna, 
în acest caz, să se ignoreze, cum spune zicala, pe sine însăşi, dacă, în loc să 
se bucure împreună cu noi, fără de nici un fel de pizmă, de binele pe care 
ni-1 face un zeu, ea s-ar mânia pe om pentru că poate învăţa cele predate 
de zeu. 

Sunt multe şi temeinice motive ce ne îndreptăţesc să credem că 
explicaţiile date la început de oameni despre felul cum s-au născut zeii, ce 
însuşiri aveau şi ce fel de fapte săvârşeau, n-au mulţumit pe înţelepţi şi n-au 
fost primite de ei, după cum, tot astfel, n-au fost găsite mulţumitoare nici 

cele născocite de învăţaţii veniţi după ei, care atribuiau rolul de căpetenie 
elementului foc, apă şi celorlalte, punând mai prejos rolul minunat Jucat de 
suflet; tot atât de puţină aprobare găsi în faţa acelor înţelepţi afirmaţia 
făcută de învăţaţii din acel timp, cum că rolul de căpetenie şi cel mai de 
preţ îl joacă mişcarea cu care a fost înzestrat corpul de a se mişca el singur 
datorită căldurii, frigului şi altor fenomene asemănătoare, neadmiţând că 
sufletul s-ar putea mişca el atât pe sine însuşi cât şi trupul. Dar acum când 
afirmăm că sufletul, când ajunge în trup, poate să se mişte şi să se mute 
unde vrea, atât pe sine cât şi trupul, nu e nici un motiv ca cineva să nu ne 
creadă când spunem că sufletul poate să se mişte şi să preumble cu el 
orişice greutate. Drept aceea, deoarece şi noi susţinem acuma că sufletul e 
pricina Totului şi că toate cele bune sunt pricina tuturor celor bune, iar cele 
rele, pricina celor rele, nu e deloc de mirare că sufletul este la temelia 
oricărei schimbări sau mişcări, că schimbarea şi mişcarea sufletului celui 
mai virtuos are ca ţintă binele, iar a celui rău, răul, şi că neapărat cele bune 
trebuie să fi învins şi să învingă cele rele. 

Toate aceste discuţii au în vedere dreptatea care pedepseşte pe 11 
nelegiuiţi, iar din cercetarea făcută reiese în chip neîndoios că nu putem 
refuza crezare concluziei ce ne impune să socotim drept înţelept pe omul 989 
bun. Dar ia să vedem dacă înţelepciunea aceasta, în căutarea căreia 
zăbovim de atâta vreme, o putem găsi cu ajutorul vreunei învăţături sau 
arte de necunoştinţa căreia, pentru nişte oameni ca noi, ar fi condiţionată 
ignorarea dreptăţii. Ei bine, cred că o putem descoperi şi că trebuie s-o 
destăinuim şi altora. După ce mi-am frământat mintea în toate felurile ca 
să dau de ca, voi încerca să vă lămuresc şi pe voi cum mi s-a desluşit ea 
mie. (Pricina neştiinţei noastre relativ la înţelepciune) stă în aceea că nu 
ne-am îndeletnicit cum se cuvine cu partea de căpetenie a virtuţii, după cum 
reiese foarte limpede din cele spuse mai înainte. într-adevăr, nimeni să nu 
caute a ne convinge că, pe tărâmul virtuţii, există ceva mai însemnat pentru 
neamul muritorilor decât pietatea faţă de zei. Cată să recunoaştem că 
această virtute n-a fost sădită în firile cele mai bine înzestrate, din pricina 
unei desăvârşite neştiinţe. Firile cele mai fericite sunt şi cele mai greu de 
pregătit, dar, odată ce izbutim a le pregăti (a le cultiva), folosul pe care îl 
tragem de pe urma lor e foarte mare. Un spirit, ce e un fericit amestec între 
firea greoaie şi cea sprintenă, însuşindu-şi metodic şi calm (învăţătura 
necesară pentru dobândirea pietăţii), e cel mai nimerit pentru o astfel de 
misiune; reunind în sine sentimentul de admiraţie pentru curaj cu 

chibzuinţă şi cu simţul disciplinei, izbutind să dobândească învăţătura cea 
mai de seamă pentru astfel de firi şi fiind înzestrat cu o tenace memorie, 
poate să ajungă a fi aşade atras de aeeastă disciplină, încât săse pasioneze 
pentru ea. Astfel de exemplare nu sunt uşor de creseut, dar odată ce au 
căpătat creşterea şi învăţătura necesară, ei ar fi cei mai destoinici să ţină în 
frâu majoritatea concetăţenilor răi, atât prin sentimentele, cât şi prin faptele 
şi cuvintele lor despre zei, arătând cum şi când trebuie să se aducă Jertfe 
zeilor şi eând să se facă purificările privitoare atât la zei, cât şi la oameni, 
nu maimuţărind virtutea prin gesturi, ci cinstind-o cu adevărat, lucru care 
are cea mai mare înse;mnătate pentru oriee stat. Afirmăm, deci, că această 
parte (a tineretului) este, prin firea lui, chemat să Joace rolul cel mai de 
căpetenie şi e eel mai în stare să înveţe în chipul cel mai desăvârşit 
(pietatea), dacă are cine să i-o predea. Dar nu va putea s-o înveţe, dacă nu 
e călăuzită de un zeu. Dacă, însă, se apucă s-o înveţe, şi nu procedează în 
felul arătat, ar fi mai bine să n-o mai înveţe. Totuşi, din cele spuse înainte, 
reiese în chip necesar că o fire astfel înzestrată trebuie să înveţe acest lucru, 
şi asta e părerea mea. 

Să încercăm acum, în această discuţie, să precizăm, după putinţa mea 
care expun această temă, cât şi după putinţa acelora care sunt în stare să 

990 urmărească această discuţie, cum va învăţa cineva pe altul pietatea faţă de 
zei, la ce se reduce ea şi cum trebuie învăţată. Ceea ce voi spune, va părea 
poate ciudat. Declarăm dar că numele ştiinţei (ce ne duce la aeest scop), 
nume la care cineva — nefiind în cunoştinţă de cauză — nu s-ar fi aşteptat, 
este astronomia. Voi nu ştiţi că adevăratul astronom e totodată, în ehip 
necesar, şi omul cel mai înţelept, dar nu e vorba aici de astronomul aşa cum 
şi-l închipuia Hesiod, şi nici de toţi cei de talia lor, a căror ştiinţă se reducea 
la a studia apusul şi răsăritul (soarelui şi lunii), ci la cele şapte orbite din 
cele opt, dintre care fiecare descrie acelaşi ocol în aşa fel, că nu orice minte, 
dacă nu e cu deosebire înzestrată de la natură, poate să cerceteze cum se 
cade aceste fenomene. Ceea ce am spus şi vom spune se referă, repet, la 
felul în care trebuie învăţată această disciplină. în primul rând, însă, să 
statornicim următorul lucru: 

12 Luna îşi descrie orbita ei mai repede (decât toate celelalte corpuri), 

aducând luna şi prima lună plină. în al doilea rând trebuie să luăm în 
consideraţie soarele care, în timpul total al ocolului pe care-1 descrie, aduce 
cu el întoarcerile (solstiţiile şi echinocţiile), şi apoi să observăm corpurile 
ee aleargă (pe cer) împreună cu el. Dar, ca să nu repetăm adeseori acelaşi 

lucru despre aceleaşi obiecte, constatăm că nu e uşor să ne dăm seama 
despre drumurile celorlalte corpuri de care ne-am ocupat mai înainte. Dar 
pentru a urmări aceste fenomene cată să pregătim oameni cât mai 
destoinici, pe care trebuie, dându-ne toată osteneala, să-i deprindem şi să-i 
instruim de tineri sau chiar de copii. Pentru aceasta e nevoie ca ei să-şi 
însuşească multe discipline. Cea mai de căpetenie şi cea dintâi e aceea a 
numerelor, nu a celor concrete, ci a numerelor în sine, ca ei să-şi dea seama 
de întreaga devenire a parului şi imparului şi asupra influenţei pe care 
acestea o exercită asupra firii celor existente. Pentru cel care a învăţat 
acestea, vine apoi la rând disciplina ce se numeşte cu un nume foarte ridicul 
geometria (măsurarea pământului), cu prilejul căreia apare ca evidentă 
asemănarea numerelor care prin firea lor nu sunt asemănătoare între ele, 
raportată la categoria suprafeţelor. Pentru cel care poate să-şi dea seama, 
acest lucru apare nu ca ceva omenesc, ci ca o minune divină. După aceasta 
trebuie să se studieze numerele înmulţite de trei ori, care, prin firea lor, sunt 
asemănătoare solidelor (cu trei dimensiuni)’ şi, după aceea, cele 
asemănătoare, prin ajutorul unei discipline înrudite, pe care, cei ce s-au 
îndeletnicit cu ea, au numit-o geometrie. Ceea ce e vrednic de admirat şi 
într-adevăr divin (în aceste operaţii) pentru cei care constată acest lucru 
şi-şi dau seama e faptul că întreaga natură, deoarece orice ridicare la putere 991 
cât şi operaţia contrară acesteia se învârte în Jurul dublului (îndoitului), în 
orice proporţie exprimă genul şi speţa. Primul dublu îl avem când trecem de 
la 1 la 2 (alcătuind din punct, o linie); al doilea îl întâlnim când ridicăm la 
putere (2 înmulţit cu 2 ne dă prima suprafaţă) şi tot aşa se întâmplă când, cu 
prilejul solidului, ne ridicăm de la 1 la 8 (2 x 2 x 2). Proporţia (armonică) 
a dublului apare la mijloc (termenul mijlociu), care, cu acelaşi număr e mai 
mic şi mai mare decât termenii extremi — termenul mediu 9 dintre 
termenul mai mic 6 şi cel mai mare 12 este o dată şi Jumătate decât 6 (pe 
care-1 întrece cu 3) şi reprezintă doar trei sferturi din 12, decât care e mai 
mic tot cu trei; acest termen din mijloc, deopotrivă depărtat de ambele 
extreme, le hărăzi oamenilor o îndeletnicire armonioasă şi o graţie ce stă 
în concordanţă cu ritmul şi armonia Jocului vesel dăruit, ca o binecuvântare, 
omului de către Muze. 

Aceste măsuri de îndrumare să se ia în acest fel. Dar ţinta finală către 13 
care cată să se îndrepte ele este cunoaşterea felului în care a luat naştere 
divinitatea şi firea cea desăvârşit de frumoasă şi dumnezeiască a celor 
vizibile, atât cât Dumnezeu a îngăduit omului să cunoască aceste lucruri. 

cunoaştere la care, fără învăţarea disciplinelor pomenite acum, nu va putea 
nimeni să se laude că va ajunge vreodată cu uşurinţă. Afară de aceasta, în 
toate discuţiile, fiecare exemplar izolat trebuie, prin ajutorul întrebărilor (şi 
răspunsurilor), să fie raportat la specia din care face parte, iar concluziile 
greşite trebuie să fie respinse, căci numai prin acest fel de cercetare, care e 
cel mai temeinic şi cel mai de frunte, se ajunge la adevăr, iar toate celelalte 
metode, care numai simulează acest lucru, nu sunt de fapt decât cea mai 
zadarnică dintre trude. 

Apoi cată să observăm cu precizie data exactă la care timpul face să 
se repete la momentul fixat toate fenomenele cereşti, pentru ca acela care 
dă crezare adevărului că sufletul este un principiu mai vechi şi mai divin 
decât ele, să se poată convinge de exactitatea şi temeinicia zicalei că „totul 
e plin de zei şi aceste fiinţe superioare nu ne dau uitării, nesocotindu-ne“. 
Privitor la toate aceste lucruri trebuie să fim încredinţaţi că cel ce îşi dă bine 
seama de fiecare din ele, în felul cuvenit, se va alege cu un mare folos, iar, 
dacă nu e în stare de aceaSta, e mai bine să invoce totdeauna ajutorul zeului. 
Felul în care trebuiesc învăţate aceste discipline e următorul (căci cată să 
lămurim cel puţin acest lucru): Pentru cel care învaţă aceste ştiinţe în felul 
trebuitor cată să reiasă în chip necesar ca ceva evident că este o 
concordanţă, una şi singură, între orice figură şi sistem numeric, cât şi orice 
structură a armonici (a raportului dintre tonuri) şi între circuitul astrelor, 
iar acest rezultat va apărea, repet, dacă cineva îşi va însuşi aceste cunoştinţe 
992 cu privirea îndreptată asupra linului. Căci pentru cel care reflectează se va 
dovedi ca evident că una este legătura ce leagă între ele toate aceste lucruri. 
Dar dacă cineva studiază aceste discipline în alt chip (decât cel indicat aici), 
n-are altceva de făcut decât (cum am spus) să cheme norocul într-ajutor. 
Fără observarea acestor reguli nu se va putea ivi vreodată în vreun stat o 
fire destul de fericit înzestrată (spre a ajunge culmea în această ştiinţă), căci 
doar aceasta e metoda, acesta e felul de educaţie, acestea sunt învăţăturile, 
uşoare sau grele, pe care trebuie să le parcurgă (cel ce vrea să şi le 
însuşească pe deplin). 

Este aşadar un lucru neîngăduit (nelegiuit) să nesocoteşti pe zei, când 
ni s-a revelat după cuviinţă (existenţa lor) printr-o fericită inspiraţie pornită 
de la toţi aceşti zei. Pe cel care a înţeles toate acestea în acest fel, îl socot 
cu adevărat drept cel mai înţelept om. Despre unul ca acesta susţin, şi în 
glumă, şi în serios, că atunci când, prin moarte îşi va împlini destinul, ba aş 
putea zice chiar în ceasul morţii, nu va mai fi, ca în timpul vieţii, tulburat 

de feluritele senzaţii (sentimente), ci va avea parte, numai el, de o soartă 
unică, fiind el singur, printre atâţia alţii, fericit, binecuvântat şi cel mai 
înţelept totodată, fie că-i va fi dat să-şi ducă traiul fericit sau pe uscat «au 
în insule(le Fericiţilor); el va avea pururea parte de această soartă, fie că 
aici a dus o viaţă de om politic sau de simplu particular, şi se va bucura 
necurmat de aceleaşi bunuri din partea zeilor. 

Aşadar, afirmaţia pe care am făcut-o la începutul acestei discuţii, 
spunând că numai câtorva oameni le e dat să ajungă la desăvârşita fericire 
şi să fie bine plăcuţi zeilor, se dovedeşte acum ca adevărată. Căci numai 
cei înzestraţi cu o fire divină, care au fost cumpătaţi şi au fost, datorită firii 
lor, părtaşi la celelalte virtuţi, cei care, pe lângă aceasta, şi-au însuşit toate 
cunoştinţele cerute de acea fericită ştiinţă (am spus în ce constă) — numai 
lor, repet, li s-a hărăzit de către divinitate toate bunurile şi se bucură de ele. 
Acelora, dară, care prin tmda lor s-au pregătit astfel, cată să li se 
încredinţeze, când vor ajunge la pragul bătrâneţii (aceasta o stabilim noi 
între noi şi o consfinţim şi printr-o lege obştească), cele mai mari slujbe, 
iar ceilalţi cetăţeni, sub călăuzirea lor, cată să slăvească pe toţi zeii şi toate 
zeiţele. Atunci vom fi cu totul îndreptăţiţi ca, pe aceia care au atins 
îndeajuns acel grad de înţelepciune (zugrăvit mai sus), să-i poftim, după 
ce-i vom fi cercetat şi pus la probă, să ia parte la acea adunare de noapte. 

